
ESIPUHE 


Kumoukselliset teot 


Tiede oli Rabelais'n aikakaudella suurin ponnistuksin saavuttanut oikeuden puhua ja 
kirjoittaa kansankielellä, eikä tämä oikeus ollut vielä läheskään varma, sillä kirkot, 
yliopistot tai koulut eivät vielä tunnustaneet tätä kieltä. (Mihail Bahtin) 


Tämän päivän roska voi olla huomispäivän kalleus. Hirvipeijaisrunous herättää ristiriitaisia tunteita. 
Kyläyhteisöt pitävät peijaisrunoista, mutta tutkijoita laji närästää, koska peijaisrunous ei ole puhdasta 
kansanperinnettä tai korkea-kirjallisuutta, ja siksi sitä on vaikea luokitella mihinkään lajiin tai ryhmään 
kuuluvaksi kulttuurituotteeksi. Lisäksi peijaisrunot ovat arkaistista ja vaihtelevaa kieleltään tyylin vaihdellessa 
suorasanaisista kertomuksista filmeihin ja loppuriimirunoista loistavaan kalevalamittaan. Sanalla sanoen 
hirvipeijaisrunojen maailma on vaikea tutkittava ja vielä vaikeampi tulkittava. Tämä kirja on ensiyritys sillä 
saralla, ja tekstit perustuvat ensisijaisesti opinnäytteeni aineistoon. 

Hirvikronikat kertovat hirvenmetsästysseurueiden retkistä, jäsenistä, jahdissa sattuneista kommelluksista 
sekä hirven kaadosta. Kronikka esitetään julkisesti hirvipeijaisissa. Kronikat ovat lähinnä tilapäärunoutta, 
jonka aihe pysyy vakiona, mutta muoto vaihtelee. Peijaisrunot ovat aina yhtä ainutkertaisia kuin vihkiparille 
esitetty runo häätilaisuudessa, vaikka teema on sama, häissä rakkaus ja peijaisissa kuolema. Ilman hirven 
kaatoa eivät peijaiset ole aitoja tunnelmaltaan ja pahimmillaan ei ehkä kronikoitsijaakaan huvita ryhtyä 
kertomaan tapahtunutta tai pikemminkin tapahtumattomuutta, jos mehtuu on päättynyt tuloksettomana. 

Hirvestäjien ja kyläyhteisöjen piirissä runot ja niiden kirjoittajat on huomattu ja kronikoita on aikain saatossa 
myös kommentoitu alan tietoteoksissa. Yleisen mielipiteen mukaan peijaiset vahvistavat kyläyhteisön 
sosiaalista rakennetta. Suurien kyläpeijaisten kulta-aika sijoittui 1970- ja 1980-luvuille, mutta pohjimmiltaan, 
hirvenkaatoyhteisö lienee ikiaikainen tunnoiltaan. Höyryävä lihakeitto tai nuotiossa kypsyvä paistos on 
nostattanut veden ja puheen kielelle. 

H irvi peijaiset ovat suomalaisten ja Suomen kansan karnevaalikulttuuria siten kuin keskiajan naurukulttuuria 
Rabelais'n tuotannossa tutkinut venäläinen Mihail Bahtin sen on tulkinnut. Bahtinille karnevaali oli vielä 
1800-luvulla elävänä vuosisatojen takaa säilynyt juhlamuoto, jolla ei ollut mitään tekemistä huvittavuuden 
kanssa. Hänen tulkinnassaan karnevaali-ilo menoissaan ilmentää elämää uudistavaa kuolemaa, jonka 
merkitys esitetään nauruna ja jota kuvataan nauravan, juhlivan ja peijaavan kansan omaperäisellä ja 
vaikealla kielellä, johon kuuluvat niin manailu, sanailu kuin murre ja parodiatkin. Bahtinin selkeä, joskin 
alustava analyysi valottaa myös muiden aikojen kansan naurukulttuuria, joka on oleellisilta osiltaan 
ruokakulttuuria. Metsästäjän maailma symboloituu ja kiertyy käsitteeseen liha, jossa onnea ja päämerkitystä, 
peruskäsitettä edustaa saalis paloitteluineen. 

Karnevaali on kulttuurihistoriassa yleisesti tunnettu kirkollinen paastonajan alkamisjuhla. Metsästys- 
kulttuurissa paastonaikaa vastaa eläinten rauhoitusaika. Lihaa ei saa silloin jahdata, ja tällä oikeudellisesti 
säädellyllä rituaalilla on syvät luonnon tasapainoa kunnioittavat juuret kansan kulttuurissa. Joskin on niinkin, 
että kaikki eivät kielloista, säännöistä, tavoista tai rituaaleista piittaa. Paasto jää pitämättä, eläimet ammu¬ 
taan pesimäpuuhistaan ja talviuniltaan. Bahtinin tulkinnassa Rabelais'n ikuistama naurukulttuuri oli perintöä 
monituhatvuotisesta kansan naurusta, jonka kirjailija kehitti huippuunsa, samalla kun se on avain johonkin 
kulttuurisesti voimakkaaseen, syvälliseen, alkuperäiseen. 

Hirvirunot eivät ole suoraan verrattavissa karhunpeijaisrunojen maailmaan, vaikka molemmat edustavat 
ikiaikaista suomalaista erärunoutta. Osa hirvipeijaisten maailmaa on ikuistettuna Suomen kallioperään, siitä 
voi päätellä että meillä on mahdollisuus päästä oikeilla tulkinnoilla käsiksi vanhempaan erärunousaineistoon 
kuin mitä karhurunot edustavat. Hirvirunot voivat olla avain kalliokuvien maailmaan, mikäli ne oikein 
tulkitaan. 

Hirvirunot on toinen osa kolmiosaisessa erämytologiasarjassa, jonka ensimmäinen osa käsitteli suomalaista 
kalamytologiaa ja myteemeitä. Tämä toinen osa on avain supisuomalaiseen mytologiaan, jonka perusta 
lepää erärunoudessa käsitteineen. Erärunoudella tarkoitan sekä eräkirjallisuutta, luontokuvausta että 
kansanrunojen erämaailmaa kuin myös kulttuurisia tuotteita kuten Helge-sarjakuva tai Hirvenhiihtäjät. 

Vaikka karhunpeijaisrunot eivät sellaisenaan anna avaimia hirvimyytin tulkintaan, niin hirvipeijasrunot 
toimivat kuin toimivatkin avaimena kalevalaiseen erämytologiaan, koska se on verenperintönä elävää 
mielenmaisemaa sekä testattavissa. Mutta jotta tähän tietovarantoon pääsee kiinni, on osattava sekä 
nykyinen että mennyt eräkäsitteistö hyvin. Osin tieto on jo manalle mennyttä, mutta jäljellä on yksi keino. 
Kertomusten rakenne, struktuuri, joka on luurankomainen jäänne siitä, mitä ehkä on ollut ja siten saadun 
muotorakenteen ns. struktuurin kaavan avulla on sisältökin tiedolla, taidolla ja mielikuvin jäljitettävissä. Tätä 
mielikuvituksen lentoa on kuvattu erämytologiasarjan kolmannessa ja viimeisessä osassa, joka koskee 
pikkulintujen kertomaa kalevalaista maailmaa. 

Supisuomalaisen mytologian "muoto" minua kiinnosti, kymmenen vuotta sitä tutkin, vaikkakaan 
kansanrunojen puhtaaseen alkumuotoon en usko. Oikeaoppisuus ei kuulu kansanhuumorin eikä 
kansanomaisen kulttuurin piiriin, jossa sana on yhtä vapaa kuin mielikin. Koska hirvirunojen kerronta-aiheet 
ovat muodostettavissa satukaavapohjaiseksi elämän kaavaksi, niin myös Kalevala on mahdollista koostaa 
saman kaavan mukaan mikäli juoni unohdetaan ja pysyttäydytään sisällössä. Eikähän Kalevalassa kovin 
tolkullista kokonaisjuonta olekaan, on vain joukko episodeja, jotka Lönnrot koosti kokonaisuudeksi miten 
kuten. Samaan tapaan kuin runonlaulajat, hirvikronikoitsija kokoaa metsällä näkemästään ja kuulemastaan 
parhaat ja yhteisöä puhuttelevimmat kohdat ja tunnelmat. 

Karhunpeijaisrunot ovat päässeet kalevalaisen mytologian osaksi, samoin hirvenhiihto. Edellinen painottuu 
rituaaliseen metsästykseen, jälkimmäinen myyttiseen ja realistiseen metsästyskuvailuun. Osoittautui, että 
hirvikronikoitsijat ovat säilyttäneet tiedon menneestä hirviaiheissa, runot itsessään ovat palasia, joiden 
vastinkappaleita on lukematon määrä toisaalta. Hirviruno on painotuksestaan riippumatta jahtikertomus tai 
vähintään metsällä kävijöiden elämysmaailmasta kertovaa runoutta. Sierain on osa hirveä, oleellinen osa, 
koska hirvellä on hyvä hajuaisti. Koko hirvi ei silti suostu kuvautumaan pelkästään sieraimensa tai 
hajuaistinsa kannalta, vaikka sieraimen muoto tai sokeutuneen hirven silmä viittaavatkin elävästi hiiden 
hinkkiin, sillä Hiidenhän hirvi on. Hirvi on syvä arvoitus, hirvirunot ovat mysteereitä arki-ilmaisun takana. 
Peijaisrunojen maailma avautuu sille, joka on sen teoillaan lunastanut. Ulkopuolisten on sitä vaikeaa 
ymmärtää. 

Kalliomaalauksien keskeisin aihe on hirvi ja hirvivene. Kuvat vaikenevat "veneen" laadusta, lieneekö 
kyseessä kopukka, sininen hirvi vai aivan muuta, kiikanen kahden metsätyypin raja. Kuvien ikä vaihtelee 
vuosituhansia, kuvissa on päällekkäisyyksiä ja muuntumia, mutta silti aihe on säilyttänyt kiinnostavuutensa. 
Koska emme voi kysyä esi-isiltä noiden kuvien tarkoitusta, voimme saman perimän omaavina lähestyä 
ongelmaa itsetutkiskelun ja kielikuvien kautta. Luonto on sama kuin ennenkin, monelle suomalaiselle yhtä 
rakaskin kuin esi-isille ennen - levon ja leivän antaja, viljan ja virkistyksen tuottaja. 

Suomen metsien kätköissä ja vesireittien varsilla on säilynyt elävänä muisto tuosta voimakkaasta, syvästä ja 
alkuperäisestä. Hirvipeijaiset ja kronikat edustavat suomalaista naurukulttuuria, mutta samalla myös 
syvimpiä tuntoja. Erämiesten toritapahtumat on pidetty nuotioaukeilla, kodassa tai tuvissa ja yhä pidetään. 
Sen minkä peijaistekstit maailmankirjallisuuden tasossa häviävät ne aitoudessa voittavat. Hirvikronikat ovat 
aitoa eläväistä ja väkevää karnevaalinaurua eikä vähääkään tuppisuista, joskin hieman kaksimielistä, joskus 
monimielistä kin. 

Kumous voi olla vallankumouksellista, mutta pienempään kumoukseen riittää vähempikin verenvuodatus. 
Keskiajan kulttuurissa valtaa pitävien valta kyseenalaistettiin naurulla, jonka avulla tehtiin symbolinen 
vallankumous. Kun hirvi on kaadettu ja kuppi kumottu kurkkuun, niin siinä on ollut kumouksellisuutta 
riittävästi vapauden, veljeyden ja tasa-arvon tunteen saavuttamiseen. Kansankulttuuria Bahtin nimittää 
termillä "suuri kokemus", jossa tunne lujittaa yhteishenkeä ja ilmaisee itseään vapaasti kielen 
mahdollisuuksilla leikitellen, kun taas virallinen kulttuuri puhuu "pienestä kokemuksestaan" järjen äänellä, 

sovinnaisella ja asiallisella kielellä käytännön tasolla. Metsällä ei liikuta rambomaisella tappamisen meininki 
mentaliteetilla, syynä on tunne, kellä mikin. Puhuvat erätunnoista. 


Peijaiskieli on jahtipuhetta, jossa murre, manailut ja muut karnevaalikielen kuviot toistuvat. Hirvikronikka on 
kielellinen ilotulitus syksyn harmaudessa ja kaunis päätös raskaan, mutta antoisan jahtikauden 
juhlistamiseksi. Tämä työ on kymmenvuotisen sanallisen hirvimehtuun tulos. Runohirvi on nyt selätetty, 
suolistettu ja paloiteltu osiin. Saattoi puukko tottumattomalta lipsahtaa muuannekin kuin syitä myöten, 
mutta parhaat palat peijaisriehan olemuksesta ja kronikkasaaliistani olen tarjolle laittanut siten kuin olen 
parhaani yrittäen kyennyt. Hirvikronikat kertovat sukupolvien takaa periytyvästä atavistisesta 
maailmankuvasta. Vertailun vuoksi tekstissä on esitetty myös pienen tunteen korkeakulttuurisia versiopätkiä 
hirvijahdista kautta aikain. 

Lopuksi esitän kauneimmat kiitokseni LVI-Insinööritoimisto Vahvacon Oy:lle ja puolisolleni Ilkka 
Rämanille, jonka sallivuuden ja tuen ansiosta olen voinut käyttää osan työajastani tähän eräprojektiin. 
Erityiskiitokset esitän riistapäällikkö Jouni Tanskaselle ja sekä Metsästäjäin keskusjärjestölle, joita ilman 
hirvipeijaisrunojen maailma ei olisi nyt ulottuvillani. Samoin kiitos eräkirjailija Erkki Lahdelle, joka 
ystävällisesti kiireistään huolimatta esiluki teokseni ja kommenteillaan rohkaisi julkaisemaan tekstin. 
Suurimmat kiitokset kaikille hirvikronikoitsijoille ja muille erästäjille, jotka mahdollistivat enemmän kuin 
osasivat arvatakaan. Kiitoksen ansaitsevat myös työtoverini, jotka ovat kestäneet kipuiluani ja poissaoloani 
luomisen tuskan parissa. 


Kirjan rakenteesta 

Kirjan tekemisessä oli kaksi ongelmaa. Toisen mielipiteen mukaan aineistosta saisi korkeintaan huvittavan 
yleistajuisen tekstin, toisten mukaan ajatuksissani oli ainesta väitöskirjaksi. Viime mainittuun vaihtoehtoon 
minulta vietiin sekä mahdollisuus että into, joten väitöskirjan aineistosta tehköön joku toinen. Peijais- 
aineiston loppusijoituspaikka tulee olemaan Metsästysmuseo Riihimäellä. 

En silti halunnut jättää kymmenen vuoden työtä sikseen tai vesittää oivalluksiani, koska niissä voi piillä 
totisen oivalluksen siemen itse kullekin. Päädyin ratkaisuun, minkä kirjoitin sen kirjoitin, joten tekstissä on 
kaksi osaa, menetelmää kuvaava ja tulkinnallinen, merkityksillä leikittelevä. Rajankäynti kahden näkemys- 
tavan välillä ei silti ole tiukka. Metodi vaikuttaa merkitykseen ja päinvastoin. Lukija voi suoraan hypätä siihen 
puoleen, joka häntä eniten kiinnostaa ja jättää muun sikseen. Kirja on luonteeltaan vapaamuotoinen 
tutkielma hirvipeijaisten maailmasta ja siinä piilevästä kansanhuumorista. 

Ensimmäisessä metodiluvussa kerrotaan erähuumorista yleisellä tasolla ja sen kytköksistä opinnäytteessäni 
Hirvikronikkain semiopoetiikka esitettyihin tarpeita kartoittavaan funktiointiin, jotka on rinnastettu 
semioottisiin modaliteetteihin. Toisessa metodiluvussa selvitetään, miksi tulkintaa on tehty karnevaalisuuden 
pohjalta. Kolmanneksi esitetään Vladimir Proppin satukaavasta A.J. Greimasin kehittämän yleiskaavan 
perusteella kehittämäni hirvifunktiosovelluksen sovelluksia. Neljännessä luvussa on pohdittu hirven 
toisintonimien ja kalliokuvien maailmojen yhteyksiä ja yhtäläisyyksiä vapaasti tulkiten. 

Vaikka funktioiden motiiveja ei ole erikseen listattu, niin itse kukin pääsee jaon perusteista selville 
omatoimisesti vertaamalla liitteissä olevaa kronikkakohtaista motiivijakaumataulukkoa ja graduaineiston 
motiivilistausta, joissa on koodina Al-166. Verrokeiksi motiivivertailussa on lisätty Helge-sarjakuvan (koodi 
VH) motiivit sekä Runebergin Hirvenhiihtäjien aiheet (koodi VHH), ja lisäksi vielä Kalevalan Hiiden hirven 
hiidäntä -runon kerronta-aiheet motiiveittain koodilla VHHH. 

Toisessa kirjan osassa tulkitaan hirvikronikka-aineiston merkityksiä. Hirvipeijaisrunojen anti on tulkittu 
funktioittain, sikäli kuin aineistoa kohtiin on ollut. Teoreettisuutta tosin on lipsahtanut näihinkin kohtiin, 
tarkoitus ei ole ollut tehdä hupiteosta. Jaottelu perustuu asiasanoitusperiaatteelle, ja niihin aiheisiin, 
motiiveihin, joita kronikoissa esiintyy. 

Kaikki alkaa porukasta, funktio yhdestä. Jahtiporukan on hankittava lupa, kyseessä on funktio 4:n toiminto. 
Aineisto puuttui funktioista 2,3, joten niistä ei erikseen ole tulkintaa. Tämä aiheuttaa sen, ettei 
funktiojärjestys ole enää sama kuin lukujen järjestys, jolloin esim. funktio 9, Ohjeet on esitetty luvussa 7, 
joka kertoo jahdinjohtajan antamista ohjeista. Seuratoiminta on sijoitettu funktioon 10. Nykymuotoisessa 
seka- ja seuruemetsästyksessä hirvikoiralla on erityisasema jahdissa. Hirvikoirasta on puhetta luvussa 14 
Penin pesti. Hirvikronikoiden pääaihe on kohde, hirvi, jota esitellään luvussa (F12) Pallopää pakenee ja 
hipsii. Pallopää on hirven hellittelynimi. 

Liitteissä on hirven toisintonimien lista, pitkä ja runsas. Nimet on poimittu kansanrunoista, eräkirjallisuudesta 
ja ennen kaikkea hirvikronikoista. Ihan muuten vain ja huvin vuoksi aineiston tutkimisen ohessa syntyi 
karhun kiertonimien kokoomalista. Se on liitetty bonuksena ja kuriositeettina liitteiden joukkoon, onhan 
karhusta vastusta niin hirvelle kuin hirvestäjiIlekin. Toisintonimiä vertaamalla voi tarkata eräkansan 
mielleyhtymiä metsän kahden suurimman riistaeläimen hirven ja karhun suhteen. 


Hirvestysfunktiot on tunnussanoitettu seuraavasti: 


Perusfunktio _ Hirvestvsfunktio _ Tunnussana 


1. Poissaolo 

2. Kielto 

3. Kiellon rikkominen 

4. Tiedustelu 

5. Tiedon luovutus 

6. Petos 

7. Konnuus 

8. Puute 

9. Kehotus 

10. Päätös vastatoimista 

11. Lähtö 

12. Kokeen määrääminen 

13. Kokeen kohtaaminen 

14. Taikaesineen saanti 

15. Siirtyminen määräp. 

16. Taistelu 

17. Tuntomerkillä varust. 

18. Voitto 

19. Puutteen poisto 

20. Paluu 

21. Takaa-ajo 

22. Pelastuminen 

23. Tuntematon saapuu 

24. Valesankari vaatii 

25. Vaikea tehtävä 

26. Tehtävästä suoriut. 

27. Tunnistaminen 

28. Paljastus 

29. Sankarin muodonm. 

30. Rangaistus 

31. Häät 


Porukka/metsästysoikeus 

Ampuma/metsästyskielto 

Hätäisyys/salakaato 

Tiedustelu 

Organisaatio 

Luotettavuus 

Laittomuudet 

Virkistystauot 

Ohjaus 

Seuratoiminta 

Kokoontuminen 

H irvi koe 

Tositilanne 

Ase, koira 

Passi 

Ajo 

Merkit 

Kaato 

Menetys 

Saaliin kuljetus 

Jahdinkulku 

Vahingot 

Jahtivieraat 

Lehdistödiskurssi - 

Saaliin käsittely 

Erityisosaajat 

Merkkikompetenssi 

Kronikat, kaskut 

Metsästäjäprofiili 

Sanktiot 

Hirvipeijaiset 


PORUKKA 


LUPA 

VIESTIT 

HUKKAREISSU/POISSAOLO 

SALAKAATO 

JUTUT 

OHJEET 

SEURA 

LÄHTÖ 

HIRVI 

HAAVAKKO 

HAUKKU 

PASSI 

OSUMA 

VARUSTEET 

KAATO 

AJO 

KULKU 

SAALIS 

METSÄ 

VIERAS 

(myyttisyys?) 

PALOITTELU 

JOHTO 

ONNI 

KIITOS 

METSÄSTÄJÄ 

PAUASTUS 

PEIJAINEN 


Hyviä lukuhetkiä ja oivaltamisen iloa. 

1. ERAPUHEET OVAT HUVIA JA MIELIKUVIA 


Viime kädessä rakenne on ainoa, joka säilyy muuttumattomana aikojen kuluessa. 
(Eero Tarasti) 


1.1 Yleistä katsantokannasta 

Hirvestyksen saloja on tässä kirjassa ratkottu semioottisesti, mutta olletikaan ei aivan oikeaoppisesti. 
Sovellan Pariisin koulukunnan oppeja ja semiotiikan historian alkuaikojen strukturaalis-semioottista 
näkökulmaa omalla jatkokehittelemälläni tavalla. Yllä mainitussa motossa ilmenee semiotiikan keskeinen 
tutkimuskohde, ymmärrettävä merkki tai meemi ilmenee, merkityksellistyy rakenteellisena kokonaisuutena. 

Kalamytologiassa Mulurautunen Ruutanalliset säkeet on rakenteellisuutta tutkailtu 17-jakoisen 
myteemisysteemin kautta. Nyt kantavana ideana on opinnäytteessäni 1999 esitetty funktiotarkastelutapa, 
jonka lähtökohtana on toimintojen ryhmittely 31 osioon, merkitysyksikköön, joita nimitän funktioiksi ja jotka 
voidaan ymmärtää myös ideakeskiöksi, vaikka ne eivät aivan tarkkaan ottaen suoraan toimintaan liittyviä 
tekijöitä olisikaan. Jako on mutu-tuntumalla tuulesta temmattu tai oikeammin omasta päästä otettu ja 
perustuvat kronikka-aineksen intuitiiviseen jäsentelyyn. Koska tapanani on edetä lopusta alkuun, selvitän 
heti alkuun tutkimukseni päätuloksen, jota teksti tulee selventämään. 

Edellä mainitussa kalamytologian selvittelyssä paljastui vanhoissa murresanoissa ja toisintonimissä oleva 
myyttinen koodi, joka jossain määrin on sanoissa jäljellä. Kun sanat väistämättä katoavat ja muuttavat 
merkitystään kullttuuristen muutosten myötä, häviää samalla ymmärrys käsitteiden merkityksestä ja 
vastaavasti väärinymmärrysten mahdollisuus lisääntyy joko tahallisesti tai tahattomasti; joskus molemmista 
syistä kuten Kalevalan selityksissä usein on laita. Funktionaalinen lingvistiikka on etsinyt syvämerkityksiä 
teonsanojen, verbien avulla määrittämällä ns. syvärakenneverbejä. Tässä syvärakennetta on haettu 
asiasanojen avulla. En kiistele asiasta, jota en hallitse. Kieli- ja perinnetieteelliset todistelut eivät ole 
väitteitäni tukemassa, vaan ainoastaan kansan suusta poimittu nykykansanrunous, jonka tekijät ovat itse 
kirjoittaneet muistiin. Näiden erärunojen pohjalta syntyi näkemys hirvestyksen kulttuurisesta luonteesta. 
Hirvikronikoissa on esillä osin aidompi kansanrunous kuin ns. vanhat kansanrunot, jotka ovat toisen käden 
tietoa, eri elämänpiiristä tulleiden oppineiden muistiin kirjaamia kaikkine väärinkäsityksineen. 

Tahdon myös kokeilla ajattelutapani rakentumista merkitysten tulkitsijana. Viime vuosituhannen lopulla 
valmistuneessa opinnäytteessäni sovelsin funktioajattelua alan klassikon Malinovvskin funktioajatteluun. 
Haluan nyt yrittää vastata itse itselleni asettamaan tutkimusongelmaan: Mitä merkitsee hirvestää? 
Tavoitteena on selvittää, missä määrin nykyhirvestäjien kertomukset voivat valaista muinaista 
mielenmaisemaa. 


1.2 Kerronnan tasot hirvestyksessä 

Semioottisesti narratiivien eli kertomusten pintatasoa voidaan tutkia ja lähestyä hyvin monista eri 
lähtökohdista. Pitäydyn pintamerkitystasolla selkeyden vuoksi yhteen ainoaan jakoon funktioinnin lisäksi. 
Väitöskirjassaan Myytti ja musiikki Eero Tarasti hahmotteli R. VVagnerin Nibelungen-tetralogian pohjalta 
pintamerkitykset jaksoihin, joita olivat: 1) kertomukset, 2) kokeet, 3) sopimukset, 4) siirtymiset, 5) 
ennustukset, 6) arvoitukset ja 7) luontokuvaukset. 

Kun tämä myyttinen jäsennys suhteutetaan hirvimetsän tapahtumiin saadaan vastaavuuksia. Hirvimetsän 
kertomukset nähdään metsästyspäiväkirjoissa, kuullaan ja kirjataan kaskuina ja kronikkoina sekä seuran 
vuosikertomuksina. Koska lukijan on totuttava näkemään semioottisen jäsennyksen muoto yhä uudelleen ja 
uudelleen tässä työssä, jäsennän em. jaon ykköskohdan eli kertomuksen osatekijät hirvestyksessä, jotka 
karnevaaliteoreetikko F. Rabelais'n kielellä voidaan nimetä kahdella eri tasolla olevaksi kieleksi tai puheeksi, 

suureksi ja pieneksi kokemukseksi, edellisen kuvatessa ihmiskunnan kansanperinteen arkkikuviin perustuvaa 
maailmanmallia ja jälkimmäinen kuvaa sen valjuuntunutta muunnelmaa, jota virallinen sivistynyt kieli 
edustaa. Kaskut ja kronikat kerrotaan huvin vuoksi, mutta ne kumpuavat syvistä tunteista. Ne ovat suuren 
tunteen kertomuksia. Virallisempi muoto eräkerrontaa laaditaan metsästyspäiväkirjoissa ja 
metsästysseurojen vuosikertomuksissa. 


-> huviksi 

KRONIKKA 

KASKU 



KERTOMUS 

-> hyödyksi 

PÄIVÄKIRJA 

VUOSIKERTOMUS 


Mihail Bahtinin mukaan "kansanperinteen symboleista on tuhansien vuosien aikana hioutunut järjestelmä, 
jossa symbolit kuvaavat perimmäisen kokonaisuuden mallia. Niissä on ihmiskunnan suuri kokemus". (Bahtin 
1995:427) Edelleen Bahtinin tulkinnan mukaan pieni kokemus esineistää, suuri kokemus elävöittää. Pieni 
kokemus pyrkii järkeilemään ja järkeistämään kaiken, kun taas suuressa kokemuksessa piilevät arkaaiset 
luovuuden geysirit. Hirvikronikat ja kaskut on funktioitu erillisiksi toiminnoiksi, vaikka toden puhuen 
jahtikertomuksia kerrotaan kaskuinakin ja kaskuja peijaisviihteenä. Tämäkin viittaa suureen kokemukseen, 
jota käytänne ei rajoita, vaan tarinointia sovelletaan luovasti tilanteen mukaan juhlatunnelman 
kohottamiseksi. Karnevaaliteoreetikolle aito juhla on suurta ja kaiken pikkusieluisuuden, käytännöllisen ja 
pragmaattisen vastakohta. Vannoutuneelle hirvimiehelle syksyinen hirvenmetsästys on vuoden kohokohta ja 
"yhtä juhlaa", vaikka rankkaakin olisi. 

Hirvestyskerronnan fokuksena on mainittu toteamus kertomuksista "sanana" kuvaa kaiken tyyppistä 
eräkerrontaa, jonka hirvimies kohtaa. Millä perusteella hirvestyksestä voidaan puhua juhlana? Mestariluokan 
kronikoitsijoiden tarkalta silmältä syksyisen jahdin juhlaluonne ei ole jäänyt kommentoimatta, joskaan kaikki 
eivät kerro juhlinnan kuvia suoraan juhla -sanaan viitaten. Sen sijaan riemutunnelman kuvat heijastuvat 
lähes kaikkien kertojien tekstistä mukaan lukien korkeakirjalliset ja myyttiset tuotteet. Jämsä on vanha Erä- 
Hämeeseen kuuluva paikkakunta, joka sijaitsee eri heimokuntien: savolaisten, hämäläisten ja pohjalaisten 
vaikutusten risteyskohdassa. Aineiston jämsäläisen mestarikronikoitsijan tuotannossa kronikat sisältävät 
seuraavat juhlamaininnat. 


a) "tämänvuotisen jahdin tietenkin juhlisti se, että vouti itse ampui sen viimeisen 
vasan." (A82) 

b) "Onpa juhlaa elukkaisen kotiin saatto." (A81) 

c) " Jotkut siinä juhlanaukun ottaa koki, 
toiset huutaa: älkää piiloon menkö toki. 

Meillekin nyt suokaa kaatoryyppy 
onhan yhdenmoista ollut hirvenhyppy. 

Mutta kaverit vain nauraa: Pitäkää jo suunne, 

liian hienot on nää aineet, ette merkkiä te tunne." (A79) 

d) "Mutta tää on juhlaa 

ei Pauli, Ahti aikaa tuhlaa 
kohta kelteisillään ovat 
pakaroilla 

paljahilla killuvilla" (A77) 

e) "nyt on aika juhlamielen, virrata siman sälöisen. 

Käykämme antihin käsiksi pöydän noinkin notkuvaisen 

joukon juhlivan ratoksi iloksi ehtoisen emännän."(A75). 

Otos todistaa, että juhlinnan kuvat ovat selvät ja moninaiset, asiayhteyksistään irti reväistynä jopa 
arvoitukselliset kuten kohdan d) runonäyte, jossa kaksi miestä ryntää puolialastomana rantaveteen. 
Kyseessä on tyyppitilanne, sanoisin. Hirvi on kaatunut tai raahautunut veteen, josta se on noudettava 
maalle ja miehet toimittavat tapahtumassa muiden mielestä hauskasti kyllä koiran virkaa. Ensimmäisessä 
esimerkissä juhlatunnelma kohoaa jahtipäällikön onnekkuudesta. Päällikön huono osumaonni yleensä latistaa 
koko porukan juhlatunnelmaa. Muiksi juhlatunnelman kohottajiksi luonnehditaan saaliin saattaminen kotiin, 

kaatoryyppy vitsailuineen ja sanailuineen sekä tietysti peijaisateria. Satunnaiset mestarikronikoitsijan 
kronikkatuotannosta poimitut esimerkit toteavat jahdissa juhlavaksi hetkeksi kaadon, saattokulkueen, viinan, 
kommellukset sekä peijaisaterian. Hirvestäjän juhlinnan kuvat muodostavat täten nekin perusviisiön. 


KAATO VIINA 

PEIJAINEN 

KULKUE KOMPAPUHE. 


Peijaisjuhlinta saa lisäsävyjä metsällä tapahtuneesta, lähtökohtana on hirvenkaato ja kotiin kuljetus 
riemusaatossa. 

Kertomukset yleisenä käsitteenä hirvikorpuksessa vastaavat Malinovvskin tarveluokituksessa terveyden ja 
onnen tarvetta, kuten nykykäsityksenkin mukaan asia on. Nauru pidentää ikää! Onnen tarpeen kultuurisen 
vastaavuuden Malinovvski jakaa hygieniaan ja uskomusjärjestelmään. Lystinpidolla ja uskonnollisilla riiteillä 
uskotaan olevan mielenterveyttä edistävä vaikutus. Mielenterveyttä aiemmin kutsuttiin menttaalihygienaksi. 
Myös toinen puoli kultuurivastaavuutta eli uskomusjärjestelmä on uskottava väite, koska kaskut ja kronikat 
sisältävät näennäisen hilpeyden alla paljon myyttistä kerrontaa sekä ovat osa rituaalista käyttäytymistä. 

Eero Tarasti luokittelee tekstin kertomusjaksot myyttisessä kerronnassa pinnalliseksi merkityksiksi. Tulkintani 
mukaan kertomukset edustavat malinovvskilaisessa tarvejaottelussa onneen ja uskomuksiin liittyvää tasoa. 
Malinovvski oli kulttuuristen merkitysten yhtenäisteorian kannattaja. Häntä arvosteltiin tulkinnan 
mahdollisuuksien ympäripyöreydestä, koska sama tarve voi liittyä samanaikaisesti useampaan 
vastaavuuskategoriaan. Sama ilmiö ja myöskin sama kritiikki on esitetty proppilaisesta funktioinnista sekä 
semioottisesta neliöstä. Vaikuttaa siltä, että hampaattoman kritiikin ylin ja käytetyin aste on toteamus joko 
"toimimattomuudesta" tai "ympäripyöreydestä". Pienen kulttuurin pienet kokijat unohtavat yltiö- 
teoretisoinnissaan, että luonnollisesti sama toiminto voi liittyä eri tilanteisiin ja tekijöihin yhtä lailla kuin sama 
toimija voi joutua eri tilanteisiin ja toimiin. Ihmismielen pilttuissa voi vilahtaa niin mara kuin nirppanärppä. 

Sekä karnevaaliteoriassa että h irvi perinteessä keskeinen juhlinnan kuvasto liittyy ruokaan, metsällä syödään 
eväitä ja peijaisissa hirvisoppaa, mikä ei jää kenellekään hirvestykseen osalliselle epäselväksi. Jos eväät 
unohtuvat metsäretkellä, kurniva vatsa antaa kuulua itsestään. Ruoka eväiden muodossa on arkista 
välttämätöntä toimintaa, jota ryydittävät jutut tauolla. Eväät on myös peitenimi juomalle, jonka "merkkiä ei 
tunne toiset". Ulkopuolisen ei ole tarvis tietää tarkkaan, onko sukassa piimää, pontikkaa vai peräti kusta tai 
muuta vastaavaa kellertävää juomaa. Peijaisissa syöminen on yhtä juhlaa. Malinovvskille kaikki kulttuurissa 
tapahtuva toiminta on palautettavissa seitsemään tarpeeseen ja niitä vastaaviin kulttuurimuotoihin. 
Aineenvaihduntaan liittyvä toiminta, jota karnvevalismissa edustaa torikulttuurin mässäilyt ja ruokaparodiat, 
ovat ruokavaroihin liittyvä kulttuurinen tapahtuma. 

Toinen malinovvskilainen perustarve on lisääntyminen, joka kuuluu sukulaisuuden merkityskenttään. 
Kolmanneksi sijoittuvat fyysiset mukavuustarpeet, jotka saavutetaan erilaisten suojatoimien, rakennusten 
yms. avulla. Suoja antaa turvaa luonnon voimia vastaan, mutta sotaisana ja toisaalta turvattomana lajina 
ihmisen turvallisuus on tuon tuosta uhattuna lajitovereiden tai muiden lajien taholta. Turvallisuuden 
perustarvetta varten ihmislaji on kehitellyt aseita ja työvälineitä. Tässä yhteydessä huomattakoon 
bahtinilainen tulkinta, jossa nautiskelijain, gastrolatrien esikuva liittyy Gasterin, ihmiskunnan teknologisen 
kulttuurin keksijän ja luojan mahtavaan hahmoon.(Bahtin: 1996, 267) Aseet ovat perusosa turvallisuus- 
strategisissa toiminnoissa. Gaster on karnevalistinen kulttuuriheeros, joka keksi maanviljelyksen ja aseet 
viljavarastojen säilyttämiseksi. Näin syntyneestä perusturvasta vuorostaan sikisivät tieteiden äidit, 
matematiikka, tähtitiede jne. Toisin sanoen Gaster on organisoituneen ihmiskunnan materiaalisten 
tarpeiden ruumiillistuma. Näillä perusteilla metsästäjien jumallaina-ainekseen Eustachiuksen, Hubertuksen, 
Dianan, Artemiin ym. rinnalle voisi lisätä myös Gasterin. Viides perustarve, liikunta esiintyy kulttuurissa 
leikin, pelien, urheilun ja liikuntaharrastusten muodossa. Aiemmin metsästystä nimitettiin urheilu- 
metsästykseksi, metsästyksen leikkiluonne tulee selvästi esiin englantilaisten "game" -sanassa. Metsästäjä 
joutuu kasvun paikan eteen ja koulutuksellinen tarve konkretisoituu viimeistään metsästystutkinnossa. 

Luokitellaanpa kertomusten kulttuurinen merkitys miten tahansa niin hirvestäjien tarinointi syntyy sekä 
huviksi että hyödyksi. Sikäli kuin kyse on älyllisestä aivovoimistelusta kuten kaskuissa ja kronikoissa voi hyvin 
olla, toiminto on luokiteltavissa myös leikkitoiminnoksi. Huvin perimmäinen tarkoitus on silti metsästysonnen 
eli onnen tunteen edistäminen, kun taas muun virallisemman tarinoinnin on määrä valistaa, ohjata, 
dokumentoida ja ennen kaikkea olla hyödyksi jälkipolville ja siirtää perinnetieto tuleville sukupolville. 
Jahtikertomukset ovat liikuntaan liittyvä kasvun ja hurman paikka, olotila, jossa viihdytään. 


1.3 Tarvefunktiot Malinovvskin tapaan 

Tarastiaanisessa jaossa myytin osaelementit koostuvat kerronnan lisäksi kokeista, sopimuksista, siirtymisistä, 
erilaisista ennustuksista, arvoituksista sekä luontokuvauksista. Näistä elementeistä koostuvat myös 
hirvikronikoiden kerronta. Keskeinen hirvestykseen liittyvä koe on hirvenammuntakoe hirvikelloineen, 
siirtymiset määräpaikkaan, kiihkeän odotuksen luomat ja tuomat unikuvat, hirven arvoitukselliseen 
käyttäytymiseen saa hirvimies tottua, luonto on metsämiehen sydäntä lähellä tulipa saalista tai ei. 
Hirvestäjien kokeet olen A.J. Greimasia mukaillen luokitellut testaaviin ja kunniakkaisiin. Kokeista 
suoriutuminen on oppimis- ja harjaantumiskysymys, toiminnolle löytyy vastaavuus malinovvskilaisesta 
hierarkiasta ihmisen kasvun tarpeesta. Hirvikoe on edellytys metsälle pääsyyn, mutta eriasteinen 
taitamattomuus aseen käsittelyssä ja siitä seuraava suunsoitto on monen mielestä kova paikka. Metsällä 
aseen kanssa liikuttaessa on noudatettava tehtyjä sopimuksia. Nibelungen-tetralogian sopimusjaksoihin 
kuuluvat mm. suunnitelmiin, reitteihin ja ohjeisiin liittyvät aiheet. Sopimuksista ja sovituista reiteistä kiinni 
pitäminen jahdin aikana on ennen kaikkea turvallisuuskysymys. 

Myyteissä lähdöt ja paluut toimivat kerronnan tukirakenteena, toiminta etenee siirtymänä vaiheesta toiseen. 
Hirvijahdissa lähdöt ja paluut liittyvät erilaisiin kokoontumistilanteisiin metsälle lähdettäessä, siellä oltaessa ja 
sieltä palattaessa. Siirtymät ovat liikunnan tarpeen tekoja, vaikka joskus touhusta onkin leikki kaukana 
porukan ollessa kovin tohkeissaan. Passissa ollaan hiljaa paikallaan, joten hirven ilmaantumista odotellessa 
on aikaa miettiä. Useimmat luontohavainnot tuumaillaan passissa ja hirvihavaintoja ja jäljitystä tehtäessä. 
Herkästi mietteet pyörähtävät passissa aineenvaihdunnan ja ruokavarojen puolelle, riu 'ulia taiteilun 
katastrofaalisiin piirteisiin. Aineenvaihdunnan tarve on luontokuvausta, johon kuuluvat syömisajatusten 
lisäksi ulostamisen ja virtsaamisen vaikeuden ylistykset. 

Myyttisen hirvimetsäkerronnan vaikeimmin hahmotettavat ja hirvikronikoissa vaietuimmat kohdat ovat 
ennustukset ja arvoitukset. Arvoituksissa vastaus on tiedettävä, sitä ei voi loogisesti mistään päätellä. 
Arvoitus edellyttää sekä arvottamista että ongelmanratkaisukykyä eli keksimistä. Nibelungen- 
kertomusjaksojen arvoitukset sisältävät selityksiä. Hirvimetsällä arvoitukselliset, selittämättömät tapahtumat 
liittyvät katoamisiin. Joskus katoaa hirvet ilman näkyvää syytä, joskus taas hirvestäjät kulkeutuvat mystisesti 
käsittämättömän kauas tarkoitetulta alueelta, ja mikä hämmästyttävää nämä metsältä tietymättömiin 
kadonneet saatetaan tavata etsittäessä kotikulmilta. Kyseessä ilmeisesti on äkillisesti yllättänyt suojantarve 
ja fyysisen mukavuuden vetovoima. Mieli tekee kesken jahdin oman Pulcinella-hahmon luo. 

Seitsemänteen myytin kertomusjaksotukseen kuuluvat ennustukset ja unet, jotka Malinovvskin tarve- 
hierarkiassa ovat kuta kuinkin rinnasteisia lisääntymisvietin ja sukulaisuuden kanssa. Uskomusperinnettä 
yhteisössään vaalivat erityisesti naiset ja myös hirvestäjäperheissä sääntö pätee. Enneunen saaliista näkee 
useimmiten nainen tai ainakin näin vain tohditaan kertoa asiasta toisille miehille, sillä varsinkin nykyajan 
eräkerronnassa miehen enneuniin uskomiseen suhtaudutaan hieman naureskellen. Enteilyä edustaa uuden 
metsästäjäsukupolven kehityksen sekä lupaavien seurustelusuhteiden tarkkailu, jolloin nuoren metsämiehen 
kykyä ja pystyvyyttä arvioidaan ja tutkaillaan tarkasti. Kertomusjaksojen vastaavuudet voidaan sijoittaa 
taulukkoon vastaavien hirvifunktioiden kanssa. 

tarve/kulttuuritoiminto/kertomusiaksotus _ 

1. Aineenvaihdunta / Ruokavarat / Luontokuvaukset / F16 Passaaminen 

2. Lisääntyminen / Sukulaisuusjärj. / Ennustukset (unet) / F27 Sensitiivisyys 

3. Fyysinen mukavuus /Suojavar. / Arvoitukset (selitykset) / F21 Jahtitapahtuma 

4. Turvallisuus / Puolustujärjestelmä / Sopimukset (reitit, ohjeet) / F9 Ohjeet 

5. Liikunta / Toimintamuodot (leikki jne. )/ Siirtymät (lähtö, paluu) Fll Lähtö 

6. Kasvu / Opetusjärjestelmä (koulutus) / Kokeet / F10 Flirvikokeet, tutkinnot 

7. Terveys, onni / FHygienia, uskomusjärj. / Kertomukset / F8 Eväät, jutut 

Kuvio 1. Tarpeiden, kulttuuritoimintojen sekä kertomusjaksojen vastaavuus hirvimyyttifunktioihin. 

Tarvehierarkialle löytyy vastaavuus hirvijahtikertomuksista, mutta tämä ei vielä riitä syvämerkitysten 
tulkinnan avaukseksi. Nibelungen-tetralogian pintamerkitysten kuvaajaksi jako on ehkä riittävä, mutta ei 
suomalaisen metsästäjän myyttisen mielenmaiseman syvyyden kuvaajaksi. Saadut hirvestystoiminnot 
voidaan silti alustavasti testata jo tässä vaiheessa. Myöhemmin selittyy, mihin tämä selostus tähtää. 
Malinovvskin väitteen mukaan kaikki kulttuurinen on palautettavissa muutamaan perustarpeeseen ja niitä 
vastaavaan toimintamuotoon. Koska näille tarveryhmille löytyy melko helposti vastaavuudet myyttisestä 
kerronnasta ja hirvijahtikertomuksista, voidaan olettaa hirvikronikoiden kuvaamien toimintojen sisältävän 
runsaasti myyttistä kerrontaa jo aivan pintatasolla saati sitten syvemmälle merkityksissä mentäessä. 

1.4 Syvät eli täydet merkitykset 

Syvemmät merkitykset ovat sidoksissa Levi-Straussilaisen dikotomian mukaan perusoppositioissa eli kaksi 
toisilleen vastakkaista käsitettä kuvaa asian ydinolemusta, mikä toisaalta on ajateltavissa myös Peirceläisenä 
kolmiona, mihin palataan myöhemmin. Tarasti puhuu syvemmän merkityksen rakenteesta kolmena 
pääisotopiana eli merkityskenttänä, jotka hän jakaa luonnon eli myytin isotopiaan, yhteisön eli tarun 
isotopiaan sekä sadun eli mielikuvituksellisten tai luokittelemattomien olentojen isotopiaksi. 

Tarastiaaninen isotopiajako on eksistentiaalinen syntagma, syvyyssuuntainen merkityskenttä, jolla on 
tarkastelussani isomorfinen vastaavuussuhde kahden eri Propp-sovelluksen kanssa, kun lähtökohtana on 
modifioitu alkuperäinen Propp-satukaava. Satukaava edustaa nimensä mukaisesti sadun tasoa ja 
mielikuvituksellista, traaginen syntyy yhteisön tasossa, jota kuvaa Ari Hiltusen luoma menestystarinan 
emotionaalinen menestystarinan kaava, sekä lopuksi oma hirvestystoimintoihin ja erilaisiin järjestelmiin 
soveltamani Propp-sovellus, joka edustaa bahtinilaista universaalia, ihmiskunnan suurta kokemusta ja on 
siten arkkimyytin tasolla toimiva luontomyyttisyyden kaava. Täten isotopioiden vastaavuudet ovat: 
satukaavassa ilmenevät sadunomaiset merkitykset, emootiokaavasovelluksessa painottuvat yhteisön tunnot 
ja hirvestyskaavassa ilmenevät luontoarvot arkaaisimmillaan ja myyttisimmillään. 

Tarvehierarkinen jako on 7-jaksoinen, semiotiikan käyttämiä modaliteetteja on myös seitsemän: oleminen, 
tekeminen, täytyminen, voiminen, tahtominen, tietäminen ja uskominen. Myyttikerronnan rakenteisiin 
suhteutetut hirvifunktiot voidaan modalisoida arkaaiseksi perusrakenteeksi, jota opinnäytteessäni 
hahmottelin mielevyyden majaksi ja joka näin saa alustavan lujuuslaskelman. Modalisoimalla myyttisen 
kerronnan mukaiset funktiot voimme selvittää ne kerronnan tasot, jotka muodostavat keskeiset aiheet 
hirvikronikoissa. Saatu tulos on kuitenkin vain yksi mahdollinen monien muiden joukossa, sillä muilla 
ryhmittelytavoilla saadaan eri painotuksia esiin. 

Modaliteetit liittyvät lähinnä tunteiden ja arvojen maailmaan, joten esiin nousseet toiminnot sisältävät 
oletettavasti ne kuumimmat mielenkuohut ja ikimuistoisimmat tapahtumat, joista hirvikronikat kertovat. 
Toden totta, hirvestäjien kielessä puhutaan passijännityksestä, jopa riistahorkasta. Jännitetään onnistuuko 
ajo tai mikä on hirvikokeen tuloksen pistemäärä. Lähtö on aina kiihkeän odotuksen hetki. Metsältä paluu on 
joko riemun tai kurjuuden saatto. Evästysten laatu juhlistaa taukohetket, kotijoukoille hehkutetaan jahdin 
kohokohdat moneenkin kertaan, eivätkä jahtivoudin määräykset jätä ketään kylmäksi. Mainittuihin toimiin 
voidaan kiteyttää koko jahdin menestys. Niin ytimekästä kronikkaa ei kuitenkaan aineistooni ole sattunut, 
että se sisältäisi ainoastaan ja vain nämä nyt modalisoidut toimet eikä mitään muuta. Sääntönä on, että 
puhe rönsyilee ja niin mukautuvat myös modaliteettien määreet tulkinnan ja aiheen mukaan. Jonkinlaisena 
suuntaviittana voisi pitää eräkerronnassa seuraavia modaliteettien luonnehdintoja. 

Oleminen 

Erästyksestä tai hirvestyksestä ei tulisi mitään ilman luontoa ja sen komeinta antia, hirvikantaa. 
Erästäjän luontoon kuuluvat metsät, kalavedet, rantapuskat ja taivaalle avartuvat ilmanalat säineen, 
mutta tämä on vain lähtökohta erästykselle.Tarvitaan muutakin. Metsästäjällä, linnustajalla ja kalas¬ 
tajalla on oltava välineet harrastusta varten ja myöten. Kosolti mietteitä on tuotettu eri välineiden 
laadusta ja käyttötarkoituksesta. Hyvät välineetkään eivät auta, ellei riistaa ole tai kalavedet ovat 
kuolleet. Erästäjissä on paljon kaunosieluja ja luontohavainnoitsijoita. Ongella tai passissa ollaan hiljaa 
paikallaan, mietiskellään, mikä kuvaa suomalaista luontosuhdetta aidoimmillaan. Kun on niin hiljaista, 
on hyvä olla! 

Tekeminen 

Jotta metsällä voisi olla, on sinne lähdettävä. Erämies tavoittelee saalista. Jahtia tai kalaretkeä hän 
odottaa innokkaasti, ja valmistuu retkeen huolellisesti aivan kuten Lemminkäinen aikoinaan, joka 
valmistautui hirvenhiihtoon välineitä hankkien. Tekojen tielle voi syntyä vastuksia ja erimielisyyksiä, 
mutta kun saalista saadaan, sitä juhlitaan ja murheet unohtuvat. Erällä tehdään tietenkin myös 
havaintoja ja siitä laaditaan kuvauksia kynällä ja koneella ja hirviseurueella riittää puuhaa riistanhoito¬ 
ja talkootöissä jahtikausien välilläkin. Kun metsältä palataan on siitä tehtävä tili ja selonteko 
luvanhaltijoille. 

Voiminen 

Mitä kaikkea voikaan metsällä tapahtua? Joskus tapahtumat menevät omaa tahtiaan ilman että 
jahtiseurue tai kalastaja sille mitään voi. Ja vaikka voisikin, aina ei kannata. Yleensä aika kuluu kuin 
siivillä, mutta voi aika käydä pitkäksikin. Joskus asioihin ei vain voi olla puuttumatta. Tai matkasta voi 
puuttua jotain oleellisen tärkeää. Pääsääntöisesti kaikki tekevät mitä voivat. Metsässä samoilu on 
rankkaa, joten kuntoa tarvitaan, mutta siitä huolimatta aika ajoin jahtimies saattaa voida huonosti, 
varsinkin aamuisin. Aina metsälle ei voi lähteä erilaisten työ- tai muiden esteiden vuoksi. Voi voi! 

Täytyminen 

Ihmisen täytyy hyvinvointinsa turvatakseen välillä virkistäytyä. Perustarpeet on säännöllisesti 
tyydytettävä, mutta paljon on kuitenkin sellaista täytymistä, mikä määräytyy tavoista. Lait, tavat ja 
käytänteet ohjaavat mitä pitää tehdä tai jättää tekemättä. Hirvijahdissa on monia pakollisia mää¬ 
räyksiä, aseen on oltava hirven kaatavaa luokkaa ja aseen käsittelytaito tulee olla asianmukaisesti 
testattu. Välillä täytyy saada sanoa sanottava siitä edellisvuoden pummin irvailusta tai haavakon ampu¬ 
jan täytyy saada kuulla kunniansa. 

Tahtominen 

Tahtoja on monenlaisia: viimeisiä, voimakkaita, heikkoja. Saalis tahtoo elämän vietin kannustamana 
paeta ja säilyttää henkensä. Erästäjä tahtoo toisin, joten erästyksessä tahtojen taisto on arkipäivää, 
jossa ovelampi voittaa. Niin kuin tahdotte toisten tekevän teille niin tehkää myös te heille. Jotta sen 
voisi tehdä, on tiedettävä, mitä toinen tahtoo mitä ei. Hirvimetsällä tämä on erityisen tärkeää, koska 
johtajan tahtoa on toteltava. Vaikka tahtoisi ikävissään passissa laulut luikauttaa, tai päästää ilmoille 
kriisisanaston raikuvan sarjan, on mielitekoa hillittävä taukoon tai metsästyksen päättymiseen. 

Tietäminen 

Tietämisen autuuden osa on tunnistus. Tietämisessä osataan jotain tai tiedetään jonkun toisen tietävän 
ja osaavan. Erämiehelle tietäjä vailla vertaa on nelijalkainen erätoveri, joka pettämättömän hajuaistinsa 
vuoksi on oiva apu hirvimetsällä. Hyvän hirvikoiran valinta pentueesta onnistuu parhaiten, kun tietää 
niksit. Paljon on tiedettävä ennen kuin saalis syö hyvin ja käy pyydykseen. Tiedonvälityksen keskeisiä 
tekijöitä ovat sanat, nimet ja käsitteet. Tarvitaan eräsivistystä ja kieltä sen tulkitsemiseen, 
asiantuntijoiden tietämyksen mukaan erästäjät ovat kehittäneet oman jahtikielen, jota ulkopuolisten on 
vaikea ymmärtää. 

Uskominen 

Keskeisintä jahdissa on uskoako silmiään. Onko niin kuin näyttää? Tumma vilahdus pensaikossa! Onko 
hirvi vai mikä on? Näkemys määrittää totuuden eri asteet, joita ovat tosi, erehdys, salaisuus ja ei-tosi. 
Kun kohde on sitä, miksi havainto sen määrittää, kyseessä on tosi, voimme uskoa silmiämme, mutta jos 
kohde näyttää olevan olematta sitä, kyseessä on harha tai erehdys. Jos taas vaikuttaa siltä, ettei asia 
ole niin, vaan on aivan toisin kyseessä on selvä valhe tai kenties salaisuus. Kun taas tuonpuoleisesta 
emme voi tietää, se kaikki on ei-totta, tarua, satua, eräjutelmia, kaskuja, tarinoita ja joskus jopa 
myyttejäkin kaikkine uskomuksineen. Näyttöä emme saa emmekä kaipaa, uskomme huviksemme. 

Uskoon kuuluu myöskin luottamus. Hyvässä uskossa, bona fide tehdyt teot voivat hyvistä pyrkimyksistä 
huolimatta kostautua ja pilata paljon. Tietyt hirvijahtitoiminnot voidaan osoittaa nimikkotoiminnoiksi kullekin 
modaliteetille. 


Modaliteetti 

Oleminen 

Tekeminen 

Täytyminen 

Voiminen 

Tahtominen 

Tietäminen 

Uskominen 


Hirvifunktio 

F16 Passissa olo 
F21 Jahtitapahtuma 
F10 Hirvikoe oltava 
Fll Lähtöjä paluu 
F8 Eväät 
F27 Kotiväki tietää 
F9 Ohjeet. 


Saatu jako on hypoteesi, lähtöoletus siitä, mikä voisi myyttisen kerrontajaon perusteella olla hirvestyksen 
syvämerkitys. Yllä modalisoidut funktiot ovat yhteisiä hirvikronikoiden verrokkiaineistona olevassa 
Lemminkäisen hirvijahtia kuvaavassa Kalevalan Hiiden hirven hiihtäjissä sekä kansallisrunoilija Runebergin 
Hirvenhiihtäjissä että aineiston kahdessa hirviseuran 25-vuotishistoriikissa, jotka ajoittuvat 1900-luvulle. 
Samat on metkut. 

Modaliteetit ovat ryhmiteltävissä kolmeksi merkityskentäksi jolloin jäljelle jää yksi tekijä, joka on tapahtumien 
kulussa eli hirvijahtikokemuksen muodostumisessa ratkaisevan keskeinen. Ohjeet muodostavat 
emotionaalisen kaavan fokuksen. Jo Runeberg totesi Matin suulla: "Kas herrahan ottaa koko vastuun!" 
Proppin satukaavan funktioilla on tiettävästi taipumus esiintyä parimerkityksinä, jossa kaksi toimintoa 
kuuluvat yhteen. Samoin perusmodaliteetit oleminen ja tekeminen ovat erottamaton pari, sillä teorian luojan 
A.J. Greimasin mukaan tekeminen aikaan saa olemisen. On niinkin, että ihmisen perusolemus heijastuu siinä, 
mitä hän tekee. 

"Passaaminen" on aina ja varmasti osa hirvijahtia ja siten jahtitapahtuma kuten muutkin toiminnot. Ennen 
kaikkea passissa oleminen on olennainen jahtitekeminen. Hirvijahti on lakisääteistä toimintaa, jossa 
määräyksiä on noudatettava. Hirvestäjän täytyy suorittaa metsästystutkinto, hänellä on oltava 
aseenkantolupa ja todistus suoritetusta hirvikokeesta ennen kuin metsälle aseen kanssa voidaan lähteä. 
Täytyminen ja voiminen ovat toiminnallisesti yhteydessä toisiinsa. Johdon on vastuu, vaikka aina ei 
annettuja määräyksiä uskota. Varmaa kuitenkin on, että kotijoukot tahtovat tietää, mitä metsällä tapahtuu. 
Jahtitapahtumat kiinnostivat myös hehkeää Hennaa Runebergin hirvenhiihtäjissä, joka tivasi Matilta 
selontekoa hirvestyksen kulusta. Myyttisen ylätason muodostavat herkulliset jutut ja höystetyt 
jahtiselostukset. 


FOKUS 

YLÄTASO 

(yläkerta) 

ALKUTASO 

(tilaratkaisut) 

PERUSTASO 

(kivijalka) 


OHJEET(F9) 
KRONIKAT (F27) 

HIRVIKOE (FlO) 

PASSI(F16) 


TARINAT (F8) 
LÄHTÖ (Fll) 
JAHTI (F21) 



Kuvio 2. Hirvestystoiminnot mielevyyden majana 


23 


i 






Saatu tulos on pystyttävä suhteuttamaan luontevasti merkityksen kolmijaoksi, jos isotopian 
syvämerkitysrakenne on olemassa ja toimii. Fokus, ohjeet vastaa tarkasteltavaa aihetta, otsikkoa, joka on 
hirvenmetsästys. Suluissa on esitetty mielevyyden majan tasot vertailun helpottamiseksi, sillä syvämerkitys 
rakentuu alitajunnasta kohti tietoisuutta talon tavalla. Suotta ei kielemme kutsu ylintä ymmärrystä, 
tietoisuutta kotoisin termein. Voimme kysyä onko kaikki kotona, tai vintti pimeänä, kun vihjaamme ettei 
toinen ole täysin tolkuissaan. Ehkä tätäkin vertausta myyttisempi ja primitiivisempi on ullakko -sana, joka 
viittaa suomalaisen maiseman peruselementtiin, tulvivaan veteen. Ulla merkitsee Oulun seudun murteessa 
tulvaa, ja suomalaisen mieleen tulvii muistoja, tietoja, mieli virtaa, mitta täyttyy yli äyräiden. Tietokin 
vuotaa. 


Fokus (tuuliviiri, ullakko) OHJEET 

YLÄTASO TARINAT KOTIJOUKOT 

(yläkerta) 

ALKUTASO HIRVIKOE LÄHTÖ 

(tilaratkaisut) 

PERUSTASO PASSI JAHTI, 

(kivijalka) 

Kuvio 3. Hirvestystoiminnot asiasanoitettuna. 


Kaiken kaikkiaan hirvestyksessä on kolme tasoa. Peijaiset ovat juhlaa, irtautumista arkitodellisuudesta ja 
siten sadunomainen tapahtuma. Tätä nimitän rajaisotopiaksi. Peijaisten keskeinen anti on jahtitapahtumien 
kerronta ja kertaus hirvikeiton äärellä. Erällä on vanhastaan ollut matkassa tarinan ja sadunkertojia 
metsästysonnen turvaajana. Seuratoiminta on yhteisöllistä, ja riistanhoitotoimenpiteiden lisäksi jokaisen 
hirviseuran toimintaan kuuluu ampumataidon yllä pitäminen sekä jahtiretkien valmistelu ja toteutus, joka 
väistämättä luo lähikosketuksen luonnon ehtoihin ja myyttiseen aikaan, menneeseen. Mies metsällä on 
mielikuvissaan kuin isät ennen ja siten hirvimetsällä olo on nykymuunnelma vainajain eli esi-isien työn 
kunnioituksesta, jolle uhrattiin jokasyksyisessä kekrikestityksessä ateria. 


1. Luontoisotopia/ylätaso -> myytti 

F16 PASSI ja F21 AJOJAHTI -> jahtitoiminta 

2. Yhteisöisotopia/alkutaso -> taru 

F10 HIRVIKOE ja Fll LÄHTÖ & PALUU -> seuratoiminta 

3. Rajaisotopia/perustaso -> satu (ei-luonto/ei-yhteisö) 
F21 JAHTI ja F8 HÖYSTEET -> peijaistoiminta. 


(Fokus: F9 OHJEET) 

Vaikka kuvio ensi silmäyksellä vaikuttaa väkisin kokoon puserretulta, se ei ole aivan mahdoton tulkita 
johdonmukaisesti. Jahdin johto joutuu aina haistelemaan tuulta ja ihmisten mielialoja. Johdon toimet 
vaikuttavat myös jahdin onnistumiseen. Luontoa kuvataan kronikoissa ja eräkirjallisuudessa sekä ajamisen 
että passaamisen toimissa monin eri tavoin. Myyttisimmät kertomukset liittyvät ajoon ja passipaikan 
tapahtumiin, toisin sanoen metsästyssignaaleihin (puhelinohjeisiin, merkkilaukauksiin, metsästystorveen) 
sekä kaatotapahtumaan tyyliin mistä-se-tuli-ja-minne-se-meni-senhän-tietää-viisikymmentä-viisasta-hirvi- 
miestä. Tarunomaista eli yhteisöllistä kerronta-ainesta sijoittuu hirvenmetsästyslainsäädännön ja naapuri- 
avun tuntumiin, molemmat kulminoituvat seuratoiminnassa. 

Viimeisenä, ulkopuolisen tarkkailijan merkityksellistämänä tapahtumana jahtia tarkastellaan satuna, joka 
peijaisissa ja illanistujaisissa kerrotaan omin sanoin tai kronikoitsijan suulla kylän väelle ja kotijoukoille. 
Jahtitapahtumat edustavat myyttistä alkuaikaa, sen toteutus nykyaikana on yhteisöllistä seuruemetsästystä 
ja onnistunutta jahtia juhlitaan yhdessä toisten metsästäjien, kotiväen sekä ulkopuolisten vieraiden tai 
sidosryhmien edustajien kuten maanomistajien tai kyläläisten kanssa. Peijaisia on luonnehdittu kyläyhteisöä 
lujittavaksi ja tunnelmaa kohottavaksi tapahtumaksi. 

Merkityskentät, isotopiat ovat tulkittavissa myös kuuluisan semiootikon C.S. Peircen merkkiteorian 
kolmiajatteluna. Semioottisen neliön ja siitä muodostuvan viisiön lisäksi tämä johdattelu hirvestyksen 
saloihin totuttaa myös triadiseen ajatteluun, sillä hirvenmetsästyksen myyttikolmioksi saamme jotain muuta 
kuin suomalaisia tienvarsia koristavan hirvivaaramerkin ja värit keltainen, punainen ja musta. 

Edellä luonnosteltu hirvenmetsästyksen myyttisyys kohdentuu peirceläisittäin tulkiten seuraavasti. 


1= PEIJ AINEIN 

R=SEURA 0=JAHTI. 


Kuviossa lukee täten: Hirvenmetsästysseuran keskeinen toiminnan tarkoitus ja toiminnan kohde on 
hirvijahti, jonka päätteeksi seura juhlii pitämällä peijaiset, jossa tulkitaan jahdin kulku. (I=tulkitsin eli 
interpretantti, R=perustekijä eli representamen, O = objekt eli teon tai toiminnan aihe ja kohde.) 

2. SUOMALAINEN KARNEVAALISUUS 


2.1 Riehaantuminen suomalaisittain 


Eurooppalaisittain kevät on varsinainen karnevaalien ja riehakkuuden aika, Suomen hyisessä ilmastossa 
karnevaali on osa lahtirituaalia, joka on kansanperinteessä säilynyt mm. hirvipeijaisina ja kekrin viettona. 
Yleiskielessä käsitteet karnevaali, karnevalismi ja karnevalistisuus sekoittuvat usein keskenään. Lähes mitä 
tahansa kesä-, talvi-, performanssi- tai avajaistapahtumaa voidaan nimittää karnevaaliksi. Yliopisto viettää 
avajaiskarnevaaleja, joka on siisteydessään ja sovinnaisuudessaan lähes antikarnevaali ilman aitoa riehaa ja 
auktoriteettien kyseenalaistamista. Karnevalistisia markkinatapahtumia ovat myös mm. leijonien viettämät 
Espoon ja Olarin lystit, nekin etelämaalaiseen ja eurooppalaiseen esikuvaan verraten melko aneemisia 
tapahtumia. Maaseudulla on omat riehansa. Yksi tunnetuimmista on Suonenojan mansikkakarnevaalit, joissa 
on jäljellä jotain alkuperäistä karnevaaliajatuksesta, koska juhlinnan kohteena on intohimonpunainen 
mansikkaherkku, ja juhlat vietetään ulkona. 

Näillä suometetuilla karnevaaleilla ei kuitenkaan ole enää nimeksikään yhteyttä alkuperäiseen esikuvaansa, 
katolisten maiden laskiaisriehaan syöminkeineen ja naamiohuveineen. Aidossa karnevaalissa on olennaista 
naamioituminen ja pukeutuminen joukkoriehan ohella. Karnevalismi on vesitettyä karnevaalia, kontrolloitua 
joukkokohtaamista huvitusten parissa. Nyky-Suomen lystit ja karnevaalit ovat lähinnä karnevalismia. Lisäksi 
karnevalistisuutta ilmenee eri tavoin kissanpippaloissa, lysteissä, polttareissa, vappuriehoissa ja iloitteluissa, 
joiden yleisnimenä käytetään sanaa rieha. Hauskuusaste näissä menoissa epäilemättä vaihtelee, 
teekkareiden vappurieha on vuosittain toistuva irtiotto arjesta aitokarnevalistiseen tapaan, mutta joskus 
nämä riehatapahtumat ovat totisuudessaan ja aidon jäljittelyssään lähellä folklorismia, kansanomaistettua 
kulttuuria. 

Suhteellisen harvoin riehat sisältävät ylevän, virallisen tai juhlavan parodiaa, mutta seksiä ja pieruhuumoria 
kyllä sivutaan. Lisäksi teekkarit ovat saattaneet tietämättään säilöä aitoakin karnevaaliperinnettä eikä vain 
rallissa: "perustettiin metsästysseura, piti ampua hirvi, saatiin peura. " Jämeräpartaisten miesten hirvipolku 
kulkee pitkin Jämeräntaivalta ja voi hyvinkin olla, että alun perin jämeräparralla on tarkoitettu suurihelloista 
uroshirveä. Ja hellon täydestä merkityksestä ja tarkoituksesta eivät ole perillä edes Riista- ja kalatalouden 
tutkimuslaitoksen hirvitutkijat, jotka tyytyvät puhumaan parrasta eli kellosta. Hirvimehtuujien keskuudessa 
hirvikello ei siti tarkoita partaa, vaan osuma-aluekarttaa. Tiedolla on merkitystä vaikkapa tulkittaessa, mikä 
vitsi piilee lauseessa että ratahirveä saa ampua vaikka partaan. Ennen kuin uroshirvestä tulee 
jämeräpartainen kellokas, sillä on pieni pitkulainen, joskus jopa puolimetriseksi kasvava uloke, joka 
muistuttaa villisian häntää ja putoaa pian pois, minkä jälkeen vasta alkaa todellinen parran kasvu ja 
uroskausi. Osittain tällä pikku ulokkeella voi olla selittävä vaikutus sille, miksi hellohirven niminä vanhassa 
myyttisessä sanastossa on vaihdellut epämääräisesti tulkittavat nimitykset iso sika, iso jänis ja iso härkä ja 
ryönikkä, jota ei edes jumaljättien lahtiyritykset lannistaneet. 

Hirveitä lähtee iän myötä liiallinen partauloke, karnevaalissa lähtee liha ruokapöydästä. Karnevaali on 
ihmisen raadollisuuden läksiäisjuhla. Käytännössä lihapatojen annin niukkenemista juhlittiin runsaan 
aterioinnin merkeissä. Sana karnevaali muodostuu latinasta, jossa caro tarkoittaa lihaa ja vale hyvästiä, joten 

sananmukaisest karnevaali on: Hyvästi liha! Euroopan katolisissa maissa karnevaalia vietettiin paastoa 
edeltävänä laskiaisaikana, eli Italiassa se merkitsi tammikuun 6:nnen ja Uskon päivän välistä juhlintaa, 
minkä päätteeksi paastottiin neljäkymmentä päivää. Kurjuutta kesti pääsiäiseen. Paastossa pidättäydyttiin 
lihansyönnistä, vähintään julkisesti. Lisäksi paastopiinaan varauduttiin perusteellisesti, elettiin kuin viimeistä 
päivää, sillä totuttu elämänjärjestys tahallisesti ja tilapäisesti sekosi karnevaalin ajaksi. Tavan syntyä on 
perusteltu ihmisen vaihtelun halulla ja uudistumisen tarpeella. 

2.2 


Vaivannäkö lihan tähden 


Vapaalle vaihto helpottaa elämän hallintaa. Saksankielisellä alueella karnevaaleilla on juurensa 
sydänkeskiajalla. Juhlintaan kuului tuolloin mm. naamioituneita kulkueita, melua pahojen henkien 
karkottamiseksi ja yhteinen ateria. Eikö tämä muistutakin hirvestystä, johon kuuluu hirvipipoja, jänisräikkiä 
ja peijaisateria. Naamioituminen vastaa suojavarusteisiin pukeutumista ja varusteita, jänisräikät, 
metsästyssignaalit ja muu pauke on kuin henkien kartoitusta ja lopuksi vietetään yhteinen peijaisateria 
naukkuineen. Karnevalistisen naurun kuvaaja Francois Rabelais on kuvannut hartaudella erityisesti 
karnevaaleihin erottamattomasti kuuluvaa mässäilyä, aistillisuutta ja ruokarituaaleja. Rabelais'n tuotantoa 
tutkinut Mihail Bahtin nimitti karnevaalia nauru kulttuuriksi ja sitä samaa voi hyvällä syyllä sanoa myös 
hirvenmetsästyksestäkin. 

Suomen ankarassa keskiaikaisessa talvessa ahminnan kurissapitoa ei tarvittu, koska talonpojan 
ruokavarastot keväisin ammottivat tyhjyyttään ja paastoaika tuli vietetyksi olosuhteiden pakosta. 
Ruokajuhlat ajoittuivat syksyyn, lahtiaikaan sekä jouluun ja laskiaiseen. Vanha joulu eli juhla vietettiin 
kekrinä pyhäinmiesten päivän aikaan. Ruualla on varsin vahva karnevalistinen essentia myös nykyajassa. 
Media hekumoi lihavuuden lisäksi myös antiruokakuvilla, joissa katastrofiseutujen nälkäiset lapset 
pöhöttynein vatsoin ovat kuin ruumiillistunut Rabelais'n karnevaalihahmo - kauhistava katharsis. Katsoja voi 
kokea tyydytyksen tunnetta hyvinvoinnistaan ja maksaa kenties huvista ja kuvista muutaman lantin 
hyväntekeväisyyteen. Ihan muutamaan lanttiin ei sen sijaan tyydy eräs toinen karnevalismin hyödyntäjä, 
markkinavoimat. Isovatsaisuus on sekä huvitus että pelotus länsimaisessa kulttuurissa. Jos olet pullava, niin 
sinua ei oteta vakavasti ja sinusta voi tulla suurin pudottaja. Tätä teemaa kampanjoidaan tehokkaasti 
kuvasarjoilla ennen-nyt. Nämä kuvat ovat vertaansa vailla olevia liha-viha-rakkauskuvauksia. 

Lihavuuden kuvat vastapooleineen ovat suosittua elektronisen markkinatorin kansalle suomaa 
mediaviihdettä, jossa Lihava-Viljamit punnertavat laihdutusranchilla ja kuuntelevat ravintoterapeuttien 
julkista sättimistä ja nöyryytyksiä kiltisti ja vastaansanomatta kuin karnevaalipuheessa, koska tarkoitus 
pyhittää keinot, läskilihalle on sanottava hyvästit. 

Tämänkaltaisten kuvien rinnalla kalpenevat Rubens-maalarit ja Boterot. Laihdutusohjelmien markkinaidea on 
karnevalismia alkuperäisimmillään: Liha, hyvästi! - ikipaasto ja lihankuritus voivat alkaa ja syöntitapahtumaa 
aletaan seurata ja tarkkailla sakraalilla huolellisuudella ja tarkkuudella synnintunnustuksineen ja tilityksineen. 
Erona on vain se, että paasto päättyy herkutteluun, pääsiäispöydän antimiin, mutta painonvartijalle ei 
armoa anneta koskaan. Hänen on vietettävä askeesissa loppuikä ja elämä saavuttaa huippunsa syömisen 
aktissa, jossa ruumis ylittää itsekurin avulla ruumiin ja maailman rajoitukset. Ankara dieetti vie voiton 
maailman houkutuksista, ja sen "suurimmasta pahasta", läskisestä lihasta. Aikamme karnevalismia on 
naistenlehtien pyörittämä laihdutuskarnevaalirumba, johon kuuluu ruumiillinen oirehdinta: bulimia, anorexia 
nervosa, kuntosalit, läskiklinikat jne. Tuskin koskaan aiemmin missään kulttuurissa on ruuan ympärille 
syntynyt näin valtavaa karnevalistista elinkeinotoimintaa, eikä lihaakaan ole ollut tarjolla vastaavia määriä 
jatkuvasti. Aikamme gastrolatrien suhde Gasterin tarjoamiin etuisuuksiin on ambivalentti. Liha ei pysy lihana, 
syötynä se muuttuu läskiksi, ja elämä sen myötä. Olet mitä syöt, niinhän sanotaan, mutta lihassa sääntö ei 
päde, vaan nurinkuristuu kuten karnevaaliteemoissa on tapana. 

Liha voi vaarantaa terveyden monin tavoin. Pekka Puska varoittaa suomalaisia läskistä, hullun lehmän lihasta 
varoitetaan viran puolesta, kansakoulussa jo opimme lihassa ja kalassa piilevistä loiseliöistä ja kasvissyöjät 
ovat aivan vakuuttuneita lihan pahuudesta ihmisen hyvinvoinnille. Kirkkoisät ovat käyneet toivotonta 
kamppailua vuosisadasta toiseen lihanhimoja vastaan. Lihallisuus on erottamattomasti kansankulttuuriin 

kuuluvaa dialogia ja hengellisten piirien tehtäväksi on jäänyt korkeampien arvojen puolesta puhuminen. Liha 
ja lihanhimo ovat hengen kardinaalivihollisia, karnevaalikulttuurissa tätä dikotomiaa pyritään tahallisesti 
paisuttelemaan. 

Irvailun kohteita riittää, kuvitteellista ja todellista lihaa ja eläimellisyyttä näkyy kulttuurissamme kaikkialla. 
Media on nykytori, jolla ihmisistä ja asioista tehdään tori nauru kulttuuria. Avattakoon vain televisio miltä 
tahansa maailman kanavalta ja edessä on visailuja typerin kysymyksin, tanssia, sketsejä, laulua ja viihdettä 
ja tietenkin noita em. laihdutusohjelmia. Arkipäivämme täyttää karnevalistinen eläinten sota. Kaduilla 

kävelee kinkkuja ja sikoja, televisiossa on kotkia ja kulttuurikoppeloita; naiset ovat kanoja, hanhia, lehmiä ja 
heillä on vastassaan pukkeja, karjuja ja sonneja. Melkoinen eläinkavalkadi liikkuu kulttuurimaisemassa, 
mutta myös luonnossa hirven nimissä esiintyy eläinkirjo, jonka mukaan hirvet voivat liikkua kotkina, 
peuroina, hiirinä, jäniksinä, oinaina, hevosina, lehminä tai lampaina. 


2.3 Karnevaalimenot italialaissuomalaisittain 

Paikalliskulttuuri leimaa karnevaalin muodon. Suomessa ilmastollisista syistä monet tapahtumat keskittyvät 
kevät- ja kesäaikaan. Poikkeuksena on syksyinen kekrijuhlan jäännerieha, kuolemantanssiperformanssit 
syksyisessä hirvimetsässä, pikkujoulu. Yleistyessään kulttuuri-ilmiöistä tulee sovelluksia; karnevaali muuttuu 
karnevalismiksi ja karnevalistisiksi piirteiksi, folklore folklorismiksi ja kaupallisuudeksi. Aito karnevaali- 
tapahtuma on aina ainutkertainen ja yksilöllinen kokemus. Karnevalistisuutta aidossa italialaisessa 
karnevaalissa kuvataan viime vuosisadan maantieteen oppikirjassa seuraavasti: 

"KARNEVALI 

kukas ei olisi kuullut puhuttavan karnevalista, s.o. niistä juhlallisuuksista, joilla Italialaiset huvitteleivvat 
ankaran paaston edellä. Roomassa karnevaliin osaa ottavvaiset kokoutuvat korson pitkälle ja muhkeiden 
rakennusten rajoittamalle kadulle. Ulosripustetuilla tapeeteilla, ripistellyillä kukilla ja kiinnitetyillä 
kankailla, miten Italiassa on kaikissa juhlissa tapana, katu kaunistetaan äärettömän suureksi saliksi. 

Molemmille sivvuille raketaan isoja parvveja eli lehtereitä. Tapeeteilla kaunistetulta ja lavvitsoilla 
(/varustettuja. Heti kun kellot owat juhlan avvauksen ilmoittaneet, täyttyvät kadut naamioilla: naisten 
pukuisilla miehillä, miesten pukuisilla nuorilla neitosilla ja vvanhoilla vaimoilla. Enimmästi kuitenkin 
tavataan joukossa n.s. Pulsinelli-naamijoita, jotka , paitoihin puettuina valkoinen huivvi päässään ja 
kaulassaan ja pienet harjat käsissään, kaikenlaisten iwallisten kujeiden kihinässä kokevat harjailla 
toisistaan pois pölyä ja pilkkuja. Naamijoilla, luontevasti kuin puutarhurit pu'ettuina, on käsissään 
kummalliset hohtimet, joita woi lyhentää ja sitte mielensä mukaan yht'äkkiä pitentää hyvvin pitkäksi. Se 
näyttää hyvin hupaiselta kun he näillä pihdeillään sieppailevat aina kolmannen kerran akkunoista 
kukkaissuihkoja. Hupaista (heille) on myös kerjäläisnaamioina sauva yhdessä ja hattu toisessa 
kädessään kumarrellen kuleskella apua, pähkinöitä y.m. anoen. Kauneimpia kuitenkin ovat ne naamiot, 
jotka kuvailevat talonpoikaistyttöjä, kalastajia, kreikklaisia j.n.e. Tuolla joukossa näkee jonkun kahdella 
naamalla, eikä suinkaan woi sanoa kumpiko hänellä on etu- tahi takapuoli. Näiden kujeillessa kulkee 
kaksi yhtäjatkoista waunuriwiä, toinen ylös-, toinen alaspäin, pitkin katua. Koko katu on kihinään asti 
täynnä riemuitsevia katselijoita, hillitsemättömiä naamijoita ja täyteen tukitulta vvaunuja. 

Naamijoiden keskinäinen pieni sota on hyvvin omituinen. Ne ottavvat mukaansa makeisia, pieniä, 
kaikenmuotoisia kipsipalasia, ja niillä nakkelevat toisiaan. Kukaan ei ole vvarma semmoisetta raesateetta 
pääsemisestään. VVaimoilla on pienet kullatut ja hopioidut kopat täynnä semmoisia kipsipalasia, ja jos 
makeissota tulee heille kovin tukalaksi, löytävät he seuraajistaan turvvansa. Mustapukuisille ihmisille 
tämä sota on kuitenkin pahin; sillä kipsipalaset maalaavvat heidät aivvan kirjavviksi. Usein Pulsinellien 
avvonaiset vvaunut, joista he owat ruvvenneet palkkongeilta ja akkunoista katsojia kipsittämän, owat 
ahdinkoon saarretut. Yht'äkkiä alkaa ristituli kaikkialta vvaunuja ahdistaa ja ennenkuin ne viimeinkin 
yleisen naurun kaikuessa tästä suoriutuvat, owat ne kuulista lumen vvalkeiksi tahrautuneet. 

Iltasella pamahtaa laukaus kadun kummastakin päästä; se on kilpa-ajon avvaus, ja sitä vvarten on kadun 
keskus raivvattava. Nyt alkaa pelottava tungos. Se on (/viehättävä vvilahdus, kun kissankullalla koristellut 
hevvoset esille astuvvat. Ne päristelevät, hypähtelevät pystyyn taluttajainsa rinnoilla radalle tullessaan; 
katsojain riemuhuudot tervehtävät niitä ensin. Sitte ne asetetaan kiinteälle vvedetyn nuoran taakse. 
Merkki annetaan, nuora putoaa ja hevvoset satuloitta ja ratsastajitta syöksevät edelleen. Niinkuin 
myrskytuuli ne kiitävät eteenpäin, ja joka ensin Korson päähän pääsee, sitä ylistetään «/ottajana. 

Kolmannen kerran kanuunat jyrisevvät, ja silloin kukin kotiinsa kiiruhtaa. Yht'äkkiä katoaa kaikki 
järjestys, ja onnellinen se, joka (/vahingoittumattomana tästä sekamelskasta selvviää. Näin monituisilla 
vvaihteluksilla höystettynä (/vietetään koko karnevaaliaikaa; mutta kaikkein iloisimmillaan kansa on 
laskiaistiistaina." 

(Maantieteellisiä kuvaelmia erityisistä maista ja kansoista 1882: Kirja kouluille ja kodeille, Karl 
Kastman'in ja Thor Brunius'en toimittama, E.W.Edlund, Helsinki; Huom. kuvaus muistuttaa melko 
sanatarkasti Goethen Italian matkakertomusta, vaikka lainalähde ei mainitse alkuteosta) 

Kuvauksesta voi päätellä karnevaalin sisältävän hektistä menoa ja elämäniloa, vakavuudesta ei puhettakaan. 
Karnevaali-ihmisen perusolemus on homo ludens. Kuvaus on keskittynyt ulkokohtaisiin havaintoihin ja 
toiminnan tarkkailuun, joten karnevalistisesta kielestä emme saa mitään kuvaa edes näin pitkän tekstin 
avulla. Erilaiset parodiat, ilveilyt, mysteerinäytelmät ja eriasteinen vulgaari ja riehakas kielenkäyttö 
alapäähuumorilla höystettynä kuuluivat ja kuuluvat karnevaalien vakio-ohjelmistoon. Kansanjuhla oikeuttaa 
vapautuneeseen nauruun ja sanalliseen iloitteluun. 

Aikamme suomalaisiin karnevalismi-ilmiöihin kuuluu myös hirvenmetsästys, jossa yhdistyy moni narrien 
juhlan tunnuspiirre: groteskius, syöpöttely, pukeutuminen, jokamiehen 'hulluus', joka purkautuu ilmoille 
kerran vuodessa. Karnevaalinäytelmät olivat usein juoneltaan metsästysnäytelmiä. Keskiajan eurooppalainen 
rahvas näytteli metsästystapahtumia symbolisesti toreilla ja teki samalla pilaa yläluokkaisesta harrastuksesta, 
metsästysmaat olivat suurmaaomistajien ja aatelisten mailla. Kansalla oli vain riistanvartijana tai 
salametsästäjänä mahdollisuus päästä metsälle. Nykysuomalainen metsämies karnevalisoi metsästyksen 
autenttisessa ympäristössä karnevaalinaurun saattelemana ja happeningin kruunaa peijaisten pöytäpuheet. 

Karnevaalinauru, jota ruokaratoksi on kutsuttu, rakentuu vastakohtaisuuksille. Se on ilkeää, iloista, hauskaa 
tai voitonvarmaa. Sen tasolla käsitellään elämän ja kuoleman kysymyksiä, helvettiä ja kuolemaa. Ihmisellä 
on naurun lahja. Nauru lääkitsee. Hirvestyksessä karnevaalinauru ilmenee hirvikaskuina. Monelle 
suomalaismiehelle metsästys on toinen elämä, elämän juhlaa elämyksenä ja elantona. Hirvestys on juhlaa, 
jossa on selkeä karnevalistinen kriisi/ratkaisu -tilanne. Hirvestys hirvenkaatopyrkimyksineen ja peijaisineen 
on juhlariitti, jossa irtaudutaan arjesta veljelliseen yhteyteen, tasa-arvoon ja yltäkylläisyyteen samoin kuin 
vapaudutaan sosiaalisista hierarkisista suhteista ja ajan kahleista. Karnevaali ei ole kunnollinen, elleivät myös 
narrit ja hullut ole mukana, liian innokkaita metsämiehiä on joka porukassa. Kuten karnevaaleissa ennen, 
juovuttavat juomat ovat olennainen osa hirvestystä - jossain peijaisvaiheessa. Juopumuksella pyritään 
korostamaan tilanteen erityisyyttä ja kollektiivista poistumista arkitodellisuudesta, irrottamaan kielenkantoja 
ja nostattamaan tunnelmaa. Metsästyskielen karnevalistisuus tulee korostetusti esiin peijaiskronikoissa, 
joissa murre ja hersyvät ilmaisut ja sutkaukset ovat pääasiallisin kommunikaation muoto. 

Hirvestyksessä ja näin ollen myös hirvikronikoissa kuvataan elämän ja kuoleman symbolisia käytänteitä, 
melua, mekastusta ja pyssyjen pauketta. Hirvimetsällä ei olla äänettömästi muuta kuin passissa, jos 
sielläkään. Metsästys alkoi 1900-luvulla lähtölaukauksella kuten italialainen Korson karnevaali. Pamauksella 
tosiaankin alkaa suuri koitos tavoitteena kaataa hirvi, ja meno on tässä vaiheessa melkoisen vilkasta. 

Ajometsästys tapahtuu räikkiä kalistellen, pilleillä viheltäen, huudahdellen sekä käsiä ja puita paukutellen. 
Melun avulla toivotaan hirvisaaliin ryntäävän liikkeelle kuin Korson vapaasti laukkaavat hevoset. Italian 
korsolainen ja suomalainen hirvestäjä sonnustautuvat vuotuiseen kaarnevaalijuhlaan naamioitumalla 
'suojaväreihin' so. mahdollisimman ympäristöstä erottuvaan vaatetukseen vahinkojen välttämiseksi tai sen 
kohteeksi joutumisen takia. Mustapaitojen on tarkoituskin tulla vitivalkoisiksi, mutta punainen lakki ja liivi 
suojaavat todelliselta vahingolta. Tarkoitus ei ole punata asuja verellä. Korsolainen sieppailee kepakolla 
kukkia humutorin ikkunoista, hirvestäjän saaliin sieppausvälineenä toimii pyssy. 

Lopulta kun: "kolmannen kerran kanuunat jyrisevvät, ja silloin kukin kotiinsa kiiruhtaa", on hirven kaato 
tapahtunut ja se myös ilmaistaan merkinannolla, ennen laukauksella, nykyisin puhelinsoitolla. Kaatoa 
tervehditään riehakkain tunnelmin. "Katsojain riemuhuudot tervehtävät niitä (hevosia) ensin. Sitten ne 
asetetaan kiinteälle vvedetyn nuoran taakse", toteaa Korson karnevaalikuvaus. Suomalaismetsästäjä laittaa 
riemulla tervehdityn hevosen tapahtumien loppuvaiheessa narun jatkoksi ja palaa saalista kiskoen 
metsäiseltä karnevaalinäyttämöltä iloisin tunnelmin kotiin lahtikojua kohti, jossa välittömästi ryhdytään 
suunnittelemaan ja viettämään iloista loppuhuipentumaa, hirvipeijaista. 

Suotta ei puhuta kaupunkiviidakosta. Esimerkit ovat päältä katsoen täysin erilaisista yhteyksistä, 
karnevaalikuvaus on kotoisin keskieurooppalaisesta kaupunkikulttuurista, kun taas hirvikronikoiden kuvaama 
juhlinta on modernin suomalaisen yhteiskunnan maaseutu-ja kyläkulttuuria parhaimmillaan ja pahimmillaan. 


29 


i 








2.4 Mitä metsien humussa tapahtuu 


Hirvenmetsästyksessä eli hirvestyksessä tai hirven mehtuussa on havaittavissa karnevalistinen pohjavire. 
Hirvestys on vapauden muunnelma ja pakoa arjen pakkopaidasta. Kun verrataan karnevaalikuvausta ja 
hirvikronikkatekstiä keskenään, saadaan esiin koko joukko yhtäläisiä kerronnan piirteitä. 


ITALIA/KAUPUNKI _ 

1) osaa ottawaiset kokoutuvat 

2) Ulosripustetuilla...katu kaunistetaan 

3) raketaan isoja parvveja eli lehtereitä. 

4) kellot owat juhlan avvauksen ilmoittaneet 

5) paitoihin puettuina valkoinen 
huivvi päässään...kaulassaan 

6) pienet harjat käsissään 

7) ivvallisten kujeiden kihinässä 

8) Naamijoilla... on käsissään 
kummalliset hohtimet, joita woi lyhentää 
...pitentää hyvvin pitkäksi 

...näillä pihdeillään sieppailevat 

9) kumarrellen kuleskella apua, 
pähkinöitä y.m. anoen 

10) Kauneimpia ...naamiot*, jotka 
kuvailevat talonpoikaistyttöjä, kalastajia, 
kreikkalaisia j.n.e. 

11) kahdella naamalla...kumpiko 
hänellä on etu- tahi takapuoli 

12) kulkee kaksi yhtäjatkoista waunuriwiä, 
toinen ylös-, toinen alaspäin, pitkin katua 

13) Koko katu on kihinään asti täynnä 
riemuitsevia katselijoita, hillitsemättömiä 
naamijoita ja täyteen tukituita waunuja. 

14) Naamijoiden keskinäinen pieni sota on 
hyvvin omituinen. Ne ottavvat mukaansa 
makeisia, pieniä, kaikenmuotoisia 
kipsipalasia, ja niillä nakkelevat toisiaan. 

15) kopat täynnä semmoisia kipsipalasia 

16) Mustapukuisille ihmisille tämä sota 
on kuitenkin pahin; 

17) Pulsinellien avvonaiset vvaunut, 

18) Yht'äkkiä alkaa ristituli kaikkialta 

19) owat ne kuulista 

20) lumen vvalkeiksi tahrautuneet 

21) Iltasella pamahtaa laukaus kadun 
kummastakin päästä 

22) Nyt alkaa pelottava tungos, 
asetetaan kiinteälle vvedetyn nuoran taakse... 

23) joka ensin Korson päähän pääsee, 
sitä ylistetään «/ottajana. 

24) Kolmannen kerran kanuunat jyrisevvät, 

25) silloin kukin kotiinsa kiiruhtaa 

26) Yht'äkkiä katoaa kaikki järjestys, ja 
onnellinen se, joka vvahingoittumattomana tästä 
sekamelskasta selvviää. 

27) Näin monituisilla vvaihteluksilla 
höystettynä vvietetään 

koko karnevaaliaikaa; 

28) kaikkein iloisimmillaan kansa on 
laskiaistiistaina. 


SUOMI / METSÄ 
käskynjako, lähtöpaikka 
ajoreitti- ja passimerkinnät 
hirvitornit, majat, ruokintapaikat 
lähtölaukaus, -käsky, lähtöaika 

punainen liivi ja lakki 
räikät, kalistimet 
kokkapuheet, huulet, herjat 


kiikarikivääri 

hirvihavainnot, jäljet ja jätökset 

metsästäjäprofiili ja kotiväki, 
kronikoitsijan näkemys 

salakaataja, venkoilu 

ajosuunta ja ajot, vitjat, ketjut 

jahtiaamun kokoontuminen 


metsästysonnettomuudet 
patruunat, aselipas 

vahingonlaukaus 
kuljetuslava, peräkärry 
kaatolaukaus, tulitus, duplee 
luodit, patruunat 
vereen tahriintuminen 

jahdin päätös, merkkilaukaus 

saaliin kuljetus 

vetoliina 

saalissaattue saapuu kotiin 

merkkilaukaukset, 

nylky ja paloittelu, jahti päättyy 

kaataiset, 

jälkipuinti, sarveiset 


metsästyskausi 

peijaiset, sarveiset, kaatajaiset. 


Kuvio 4. Hirvenmetsästyksen karnevalistiset piirteet. 

Kun kuviossa 4 esitetyt karnevaalikuvauksen kanssa yhtäläiset kohdat sijoitetaan tarkastelun mukaisiin 
funktioihin, saadaan oleellinen osa metsämiesten naurukulttuurista esiin. Samalla paljastuvat hirvestyksen 
universaalit piirteet. Suomalainen sanonta, ei niin pientä pilaa ettei totta toinen puoli, viittaa sekin myytin ja 
kaskun yhteiseen alkulähteeseen. Mutta ensin on syytä tutustua vielä yhteen tulkinnan välineeseen, 
ymmärtämislajeihin. 



Kuva 0. Hirvitornista näkyy kauas, nelijalkaratkaisu. Kuva Marita Rämän 

3. HIRVESTYSFUIMKTIOT PAREITTAIN 


3.1 Merkitysparien muodostuminen 

Aineiston analyysin tuloksena saadut hirvifunktiot, joita on yhteensä 31, esiintyvät Proppin pääsäännön 
mukaan pareittain, mikä kielii toiminnan ja ajattelun syvistä juurista ja primitiivisestä alitajunnan tasolle 
ulottuvista kerronnan rakenteista. Toisiinsa kuuluvia toimintapareja ovat esimerkiksi kielto ja kiellon 
rikkominen sekä lähtö ja paluu. Eero Tarasti on vuonna 1998 luonnostellut viisitoista tapaa "ymmärtää" 
asioita. Väitöskirjassaan hän jo aiemmin oli myyttisen siirtymän perustekijöiksi todennut lähdön ja paluun, 
joten sen voidaan olevan itsestään selvä toisiinsa liittyvä myyttinen funktiopari. 

Paluu edellyttää lähtöä, merkityspari on hyvin eksistentiaalinen, sillä arkaaisessa ajattelussa saaliin kuolemaa 
ei mielletä lopulliseksi lähdöksi, vaan erilaisin rituaalisin toimin paluu uskotaan voitavan turvata. Osin tämä 
ajatus voi olla kotoisin jumalten suosion hankkimisesta, ettei laji kuolisi sukupuuttoon ja tämän ajattelun 
nykyversio on luonnonsuojelulliset ja riistanhoitotoimenpiteet. Kummassakin tapauksessa ihminen uskoo 
voivansa vaikuttaa luonnon kulkuun ja kehitykseen ratkaisevalla tavalla vaalimalla yhteisön omaksumaa 
tietoa. Tosin joidenkin uskomusjärjestelmien mukaan mahdollinen on myös lopullinen lähtö, kuolema josta ei 
palata. 

Verrattain selkeä hirvestykseen liittyvä toimintamuotojen yhteen kuuluva parivaljakko on myös porukan ja 
seuratoiminnan kiinteä yhteys. Koska sekä kalliopiirrosten ajan että nykyajan hirvestys on 
seuruemetsästystä, on ilmiö säilyvyydessään perustavaa laatua ja yleinen. Hirvestysfunkioita on pariton 
määrä (31), joten yksi funktio jää ymmärryslajeihin luokittelun jälkeen yli. Fokukseksi jää F25, paloittelu, 
jonka juuret juontavat kahtaalle. Peijaisten syvä merkitysten kantajana, osana peijaisjatkumoa se on 
keskeinen funktio ja siksi sitä on syytä tarkastella erikseen. Tämän toiminnan, paloittelun alla osa asioista 
menee syntyihin syviin ja siten osa yli ymmärryksen ulottuen merkityksiltään tuonpuoleisuuteen saakka. 
Eläinkäyttäytymisen tutkijat olettavat jopa, että ihmiskunnan moraalin synty perustuu yhteiseen 
saalistukseen ja saadun saaliin jakamiseen osiin. Ihmisälyn on helpompi toimia, kun kokonaisuus 
paistellaan osiin olipa kyseessä projektiositus tai jokin muu suuri kokonaisuus. 

Ymmärtämislajit muodostuvat seuraavista funktiopareista. 

F25 Paloittelu -> FOKUS 


F1 Porukka 

F10 Seura 

-> YLEISYYS YL I 

Fll Lähtö (Joukko) 

F20 Paluu (Kulkue 

-> SIIRTYMÄ YL II 

F18 Kaato 

F21 Saalis 

-> MERKKIVERKKO YL III 

F9 Ohjeet 

F26 Johto 

-> LAUSUMAT YL IV 

F15 Passi 

F19 Ajo 

-> TIETOTAITO YL V 

F16 Osuma 

F13 Flaavakko 

-> TIETÄMÄTTÖMYYS YL VI 

F28 Kiitos 

F31 Peijaiset 

-> SOOLOILU YL VII 

F5 Viestit 

F27 Onni 

-> ILMIÖINTI YL VIII 

F4 Lupa 

F7 Salakaato 

-> USKOMUKSET YL IX 

F24 Myyttisyys 

F29 Flirvimies 

-> KEHITYS YL X 

F14 Koira/Flaukku 

F12 Hirvi (Juoksu) 

-> EREHDYKSET YL XI 

F8 Eväät 

F17 Varusteet 

-> TODELLISUUDENTAJU YL XII 

F6 Flukkareissu 

F22 Metsänpeitto 

-> TIEDOSTAMINEN YL XIII 

F2 ei sanottavaa 

F3 ei sanottavaa 

-> ALITAJUNTA YL XIV 

F23 Vieras 

F30 Paljastus 

-> RAJAT YL XV 


Kuvio 5. Hirvifunktioiden jakautuminen ymmärryslajeiksi 

3.2 Ymmärtämislajien lyhyt oppimäärä 


Seuraavassa on luonnehdittu hirvestysmaailman esimerkeillä sekä parilla asiasanalla kunkin ymmärtämislajin 
keskeisiä ominaisuuksia. Kuten yleiskaavaksi muokatulla satukaavalla, on tällä ryhmittelyllä mahdollista 
saada uusia näkökulmia monimutkaisen kokonaisuuden tulkintaan. Viisitoista ymmärtämislajia sisältävät 
oman ominaisen luonteensa, ja tämä jaottelu toimii myös tulkinnan testerinä ja välivaiheena, jossa 
funktiomäärästä saadaan kolme päämerkitysaluetta kehitejatkumossa jossa aina vain jaetaan kahdella. 

Toisin sanoen 31 toimintafunktiota kahdella jaettuna muodostaa 15 ymmärtämislajia, jää yksi fokusfunktio. 
Viisitoista ymmärtämislajia tuottaa kahdella jaettuna 7 modaliteettia (vastaavuus tarvefunktioihin), jää yksi 
ymmärtämislaji eli kaksi funktiota jäljelle. Lopuksi modaliteetit ryhmitellään kolmeksi isotopiaksi eli 
merkityskentäksi, jaossa jää jäljelle 4 funktiota. Ylimääräisiä funktioita syntyy seitsemän kappaletta, jotka 
edustavat taustalla vaikuttavaa metamerkitystä. 


Kaavana: 31:2 = 15+1; 15:2 = 7+1; 7:2 = 3+1 

31 funktiota (F), lähtökohta, joka on syntynyt motiiveista (aiheista) + fokusfunktio 
15 ymmärtämislajia (YL), merkitysparit, jotka kuuluvat yhteen, jää kaksi funktiota eli yksi YL. 

7 modaliteettia (M), arvoperusta, jota voi tulkita yhdessä tarvehierarkian kanssa, jää 1 M=4 funktiota. 

3 isotopiaa (IT), joita kutsun primitiivisen (etnosemioottinen), sosiaalisen (sosiosemioottinen) ja 
kulttuurisen (teknosemioottinen) merkkiverkoksi. 


Seuraavassa esittelyssä asiasanaparit ovat ikään kuin pariin sanaan kiteytettyjä luonnehdintoja, funktion eli 
toiminnon epiteettejä, luonnehdintoja toiminnan lajille tyypillisistä ominaisuuksista. Voidaan puhua toiminnan 
ytimestä tai keskeisistä piirteistä, jotka funktiopariin liittyvät. Tulkinnan onnistuneisuutta voi testata mm. 
mekaanisesti soveltamalla saatuun vastinpariin jotain toista funktiosovellusta. 

Tämän teoksen rinnakkaisteoksessa Kielastaja, on Kalevalan runot funktioitu, ja niissä vastaavat 
funktiot on määritetty seuraavasti: 

F10 (vastatoimet) Kosinta 

Ilmariselle tulee kiire, kun Annikki tiedottaa Väinämöisen lähteneen kosimaan Pohjan neitoa. Ilmarinen 
saunoo itsensä putipuhtaaksi ja sonnustautuu parhaimpiinsa. 

F1 (poissaolo) Pesänsija 
Luomistaru, jossa lintu etsii lepopaikkaa. 


Kansalliseepos alkaa sopivan kodin, pesänsijan etsimisellä, tyhjyys etsii täyttymystä. Puhutaan kotiseuroista, 
jotka voivat muodostua kotia vastaaviksi tyydytyksen lähteiksi, paikaksi, johon ihminen tuntuu kuuluvansa, 
ja jossa häntä ymmärretään, mutta kuten on riitaisia koteja, niin on riitaisia seurojakin. Hyviin hirviseuroihin 
ja porukoihin on tulijoita yllin kyllin, minkä vuoksi kosiskellaan milloin ketäkin ja milläkin keinoin. Pikatesti 
osoittaisi tulkinnan mahdollisuuden olevan puollettavissa. Joukkoon kuuluminen yleisinhimillinen perustarve. 

Otetaan toinen muunnelma prosessien ohjauksesta, eri kohdasta ettei tylsistyttäisi. Metsällä keskeiset 
puheenaiheet kietoutuvat hirvikoiraan ja hirveen. Yritysmaailmassa muotisanoja ovat prosessi ja projekti. 
Metsästyskausi vastaa projektia, saatujen kaatolupien mallikas käyttö on pitkä prosessi, joka alkaa jo ennen 
jahtikautta. Koiran ja hirven funktioiden projektivastaavuudet ovat: F12 Vaatimustaso ja F14 Tietotekniikka. 
Tietotekniikka on prosessien hoitamisessa nykyään välttämätön apukeino, lähes yhtä välttämätön on hyvä 
hirvikoira jäljitettäessä. Hirven jäljet auttavat määrittämään hirven laatua, sitä täyttyvätkö lupaehdot ja 
vaatimukset, vaikka aivan mahologin titteliin ei yltäisikään. Projektinhoidossa tarvitaan muutakin kuin 
tietokone, kaikkinainen tietotaito on tarpeen. Hirvimetsällä käytetään muitakin apukeinoja ja 
merkinantovälineitä kuin haukku. Projektifunktioissa vaatimustaso tosin pitäisi ehkä rinnastettavuuden vuoksi 
korjata sanaksi laitteistovaatimus. Rinnastaminen ja uudelleen yhdisteleminen ja ristiin tulkitseminen 
auttavat löytämään uusia näkökulmia asiaan. Pääsääntöisesti hirvikoira sitoutuu tehtäväänsä antaumuksella, 
ja hirviprojektinpäätöksessä karvatupsut lentelevät. Hirvestys ja projektinhallinta ovat merkkipeliä. 

I YL Yleisyys - Yleisen näkeminen yksittäisestä 

sisältää hirvestysfunktiot: F1 Porukka + F10 Seura 

Tämä ymmärryslaji ilmenee heijasteisina merkityksinä, jossa toinen vaikuttaa toiseen. Porukka muodostaa 
seuran ja seura on sellainen kuin sen porukan yksittäiset jäsenet. Hirvestysfunktioissa seurassa toimiva 
porukka muodostaa peruslähtökohdan, joka liittyy hirvestyksen alkamisen esi- ja alkujaksoon sekä 
historiikeissa että jahtikauden alussa. Vaikka seurat ja porukat voivat vaihdella toiminnoiltaan ja kooltaan 
paljon, niin niillä on silti koko joukko yleisiä yhteisiä piirteitä kuten esimerkiksi riistanhoito ja järjestötyö 
koeammuntoineen. 

Hirvestäjien keskuudessa hyväksi havaittu käytäntö tai laki on muovannut toiminnot vakioksi 
seuratoiminnassa. Laji ilmenee tyypillisimmillään jonkin asian käsitteellistämisinä, nimen antamisena eli 
sanoittamisena. Seuralla on oltava yksilöivä ja kuvaava nimi porukan yhteistunnotta lujittamassa. Joskus se 
on leikillinen, joskus asiallinen, jonka rinnalla käytetään lisä- tai lempinimeä. Naapuriseuralaiset voivat 
nimittää seuraa erikoisella tavalla. Joskus nimeä on viranomaisten vaatimuksesta siivottava ja nimeä on 
siistittävä. Esimerkiksi Siberian Pyyntömiehet ry:n nimi ei ollut rekisteriin sovelias, ehkä nimeä pidettiin 
kansallisen turvallisuuden kannalta arveluttavana ja liian provosoivanan, joten nimikekseliäs hirviporukka otti 
uudeksi nimeksi Flyypiökivalon Pyyntömiehet ry. Siperia opetti jälleen! Mutta kansantavan mukaan nimen 
piilokolkkoutta rekisteriviranomaiset eivät huomanneet, sillä kansanperinteessä hyypiö on korpin ja naakan 
ohella kuoleman enne. Nimi on suomennettavissa Kuolematunturin metsästäjiksi. Seurat määrittelevät 
toimintansa tarkoitusperät sääntöihinsä, ja vaikka sääntöjen koostumus ja sanamuodot voivat hieman 
vaihdella, kaikilla hirvenmetsästyksen päätoimekseen valinneilla seuroilla keskeinen toiminta pyörii 
hirvestyksen ja ammuntaharjoitusten sekä riistanhoidon ympärillä. Keskeistä tässä ymmärtämislajissa on: 

-> seuran nimi 

-> seuran jäsenet ja säännöt. 


II YL Siirtymä - Siirtyminen tietämisestä tuntemiseen 

Sisältää funktiot: Fll Lähtö (Joukko) + F20 Paluu (Kulkue) 

Kokemuksen myötä tietämys lisääntyy, hirvimetsällä varsinkin. Tämä tietämys ei voi lisääntyä, ellei 
hirvimetsälle lähdetä ja sieltä palata. Tämän ymmärtämislajin keskeinen tunnuspiirre on muita enemmän 
karnevalistisuus, koska lähdöt ja varsinkin paluut tehdään iloisena, meluisana muodostelmana räikät raikuen 
ja huulta heittäen. Tällä tavoin itse kokien tieto metsästyksen ihanuuksista muuntuu omakohtaiseksi, 
sisäistetyksi. Sisäistä hiljaista tietoa käytetään mm. eräkirjojen tunnelmakuvauksien ymmärtämiseen. 
Metsästyksen voi oppia ainoastaan käymällä hirvimetsällä. Kirjatieto jättää kylmäksi, vasta aito eräkokemus 
antaa täyden kuvan hirvijahdin viehättävyydestä. Lähdöt ja paluut voivat paikallisuuden lisäksi olla ajallisia. 
Myyttisyyden jännite muodostuu jatkumosta ennen ja nyt. Osa eräperinteen tuntemusta siirtyy vanhoilta 
taitajilta ja alan tietäjiltä pelkästään kokemuksen ja suullisen perinteen kautta. 

- > liikkeellelähtö 
-> paluukulkue. 


III YL Merkkiverkko - Jonkin näkemistä intertekstinä, osana merkkiverkkoa 

Sisältää funktiot: F14 Koira (Flaukku) + F12 Hirvi(Juoksu) 

Keskeistä tässä ymmärtämislajissa ovat väärinymmärrykset sekä erilaiset tulkinnat virhetulkintoineen. 
Merkitykset muodostavat jatkumon, jossa yksi viesti liittyy toiseen ja jossa merkeillä on keskinäinen sidos, 
josta merkitys syntyy. Hirvimetsän kaksi perustoimijaa hirvestäjien lisäksi ovat saalis, hirvi sekä hirvikoira, 
jonka tyypillinen toiminta kuvataan haukunnan avulla. Saalis, hirvi kuvataan liikehdintänsä kautta. Koiran ja 
hirven keskinäinen suhtautuminen on "parityöskentelyä". Toisaalta koiran toimintaa ohjaa vaiston lisäksi 

suhde omistajan antamiin ohjeisiin ja mahdollisuuksiin. Mies, koira ja hirvi muodostavat symbolisen 
peruskuvion, jossa kolme eri merkityskenttää eli isotopiaa kohtaa. Koira edustaa sidosta villistä 
vaistomaisesta toiminnasta. Villieläimestä kotieläimeksi jalostuneena koira on välittävä olento luonnon ja 
yhteisön välillä. Metsästyskoirassa sekä alkukantaiset saalistusvaistot että ihmisten tavoille oppiminen 
korostuvat hirvijahdissa. Hirvimies on osa yhteisöä, hirvi on luontokappale, jota koira jäljittää ja ahdistelee. 

-> merkit 
-> merkityt. 


IV YL Lausumat - Lausuman yhteys lausumiseen 

Sisältää funktiot: F9 Ohjeet + F26 Johto 

Tässä on kyse asiaa valaisevista taustatiedoista. Hirvikronikka edustaa kauttaaltaan lausumaa, sillä 
kronikoitsijan teksti antaa valaistusta tapahtumain kulkuun, metsällä sanottuun ja valottaa erilaisten 
tulkintojen lähtötietoja. Yhteisö arvioi kronikoiden arvon korkealle ja osin teksti on tahallisesti 
arvoituksellista, hämärää ja tulkinnanvaraista sekä tietenkin mielikuvitusta kiehtovaa. Myös sokeutta 
lausuman olosuhteille esiintyy, joiltain asioilta vain on tapana sulkea silmät ja sitoa kielenkannikkeet. Johdon 
ohjeita ja menettelyä voidaan kahdenkeskisessä puheessa ankarasti arvostella, mutta porukan yhteishengen 
nimissä peijaisyleisön edessä lausumat ovat ylistäviä ja hyvän tavan mukaisia. 

-> taustatiedot 
-> kritiikki. 


V YL Tietotaito - Performanssin palautus kompetenssiin 

Sisältää funktiot: F15 Passi + F19 Ajo 

Viidettä ymmärtämislajia voi luonnehtia syy-seurauksen eli kausaliteetin avulla. Tai kuten hirvimies sen 
sanoisi saaliin karattua: "Siinä sitä pohdittiin mikä tuli milloin ja mistä." Semiotiikan kielellä Tarasti on tästä 
lajista todennut hieman mystisesti: Jotta semantiikka olisi mahdollista, täytyy ensiksi hallita semioottinen 
taso, jotta voisi puhua, on tiedettävä kielioppi. Etnosemioottisesti tulkittuna tietotaito esiintyy negaationa, 
taidottomuuden ja epäonnistumisen määritykset merkitsevät kuta kuinkin samaa kuin kootut selitykset. 
Toisin sanoen tilanteen arviointi edeltää tapahtuneen merkityksen määritystä. Tyypillinen hirvikertomuksissa 
esiintyvä tähän ymmärryslajiin kuuluva teko on hirven ampumatta jääminen/jättäminen. Vakioselitys on 
leikillinen "en raaskinut", "meni piikkejä laskiessa"... mutta olisin kyllä osunut. Jonkin käyttäytyminen tai 
näyttäytyminen nähdään seurauksena jostakin sitä edeltävästä, harvemmin myönnetään syyllisyys suoraan 
sanoilla omasta syystäni, yksin omasta syystäni. Sen sijaan tekosyyt ovat suosittuja kasvojen 
pelastusoperaatioita. 

-> syyt ja seuraukset 
-> osaaminen. 


VI YL Tietämättömyys - Väärinymmärryksen poistuma 

Sisältää funktiot: F16 Osuma + F13 Flaavakko 

Metsällä ja elämässä viestit ovat väärin käsitettävissä eivätkä aina tule ymmärretyksi tarkoitetulla tavalla. Jos 
hirvestäjä kuvittelee olevansa tarkka-ampuja, ja sitten alkaa tuottaa haavakoita, on hänen tarkistettava 
käsitystään, jolloin itseymmärrys lisääntyy ja samalla myös porukka alkaa ymmärtää asian oikean laidan. 
Todellisuus kirkastuu ja valottuu aivan uudesta suunnasta. Asia nähdään uudessa tosiasioiden esiin 
tuomassa valossa. Voi olla, että toistuvasti harhaan ampuja ei pysty tunnustamaan taita-mattomuuttaan, 
vaan pitää epäonnistumisista huolimatta itseään hyvänä ampujana ja on autuaan tietämätön todellisen 

osaamisensa tasosta. Vanhenevalle hirvimiehelle voi käydä niin, jos aiemmin on ollut vakaakätinen ja iän 
myötä tarkkuus katoaa. Kovin helposti erätoverit eivät asiasta huomauta, vaikka väärinkäsitys ehkä siten 
voitaisiinkin poistaa. 

-> turhat luulot 
-> todellisuudentaju 


VII YL Sooloilu - Enemmän parolen kuin languen tapahtuma 

Sisältää funktiot: F28 Kiitos + F31 Peijaiset 

Puhutun ja virallisen kielen välillä on eroja. Kriisisanastoksi kutsuttu voimasanojen varasto on metsästäjille 
tuttu. Virallinen kieli on mm. kapulakieltä ja tilanteiden vaatimaa muodollista kieltä, languea. Jahtikielessä 

yleiskielen mukaisuus vaikuttaisi epäuskottavalta ja siksi jahtikieli on vapaata, leikittelevää parolea. Puhtaasti 
kirjakieltä haastavan on vaikea päästä tasaveroiseksi metsästyskumppaniksi. Uskonnoliset rituaalit saattavat 
tuottaa ja edellyttää glossolaliaa, kielillä puhumista, shamaaniparantajat voivat turvautua erityiseen 
parantajakieleen, joka on muinaista alkuperää. Viime mainituissa esimerkeissä ei kuulijoille puhutulla ole 
sanallista merkitystä, tilanne ja rituaalinen tunne puhuvat. 

-> kriisisanasto eli kiroilu 
-> huulenheitto. 


VIII YL Ilmiöinti - Siirtymä fenotekstistä genotekstiin 

Sisältää funktiot: F5 Viestit + F27 Onni 

Kyse on viestien ja tekstien syvällisestä ymmärtämisestä, pintatasolta mennään syntyihin syviin. Tarasti 
kytkee tämän ymmärryslajin olemisen ja näyttämisen välisiin jännitteisiin, uskottavuuteen. Jos joku pyrkii 
näyttämään joltain muulta kuin on, hän voi ajan mittaan muovautua esikuvaansa muistuttavaksi olennoksi. 
Ulkoisesta tulee sisäinen ominaisuus, näyttämisestä olemista. Olisi erehdys pitää kaikkea nähtyä ja kuultua 
totuudenmukaisena. Tämä ymmärryslaji liittyy myös nykyajan muotitermiin, läpinäkyvyyteen. Kaikki ei ole 
sitä miltä näyttää. Onni ei ole aina ilmeistä. 

-> perusteet 

-> läpinäkyvyys (avoimuus). 


IX YL Uskomukset - Kentän elementtien uudelleen järjestely 

Sisältää funktiot: F4 Lupa + F7 Salakaato 

Metsästystä pidetään urheilulajina ja urheilulajit rinnastetaan osaksi leikkiperinnettä, mikä joissakin kielissä 
esiintyy sanastossa. Englanniksi game merkitsee sekä peliä, leikkiä että saalistusta ja saalista. Suomeksi 
hieman vastaavanlaista pelijärjestystä edustaa hirvijahdin kutsuminen hirvisodaksi, mikä viittaa sotapeleihin. 
Peleissä ja leikeissä on tiedettävä sallitut rajat ja ennen kaikkea pelin henki, säännöt tulee tuntea. On 
osattava ottaa leikki leikkinä tai muutoin on touhusta leikki kaukana. Toisaalta hallittu rajojen ja sääntöjen 
rikkominen voi olla leikkiä sekin, osa peliä. Luvattomiin kaatoihin liittyy paljon huhupuheita ja uskomuksia, 
koska pitäviä näyttöjä on vaikea saada. Uskotaan, että riistapoliisi olisi tarpeen ja että etelän ravintolat ja 
lihatiskit ovat pelkästään salakaatolihoilla lastatut. 

-> säännöt ja rajat 
-> leikit ja pelit. 

X YL Kehitys - Aikaan sidottu morfologia 

Sisältää funktiot: F24 Myyttisyys + F29 Flirvimies 


Erilaiset miellekartat jäsentävät suunnitelmia. Asiat kytkeytyvät toisiinsa yhdeksi suureksi kokonaisuudeksi ja 
niillä on historia, oma kehityskaari, minkä mukaan ilmiö on muotoutunut sellaiseksi kuin se on. Elämme 
kehitysyhteiskunnan ja kasvun aikaa. Vaikka hirvimetsälle mennään rentoutumaan, jahti on tarkkaa ja 
tehokasta kuten nykyaikakin. Aseet ovat Lemminkäisen ajan keihäistä ja nuolista kehittyneet tuliaseiksi, 
elämän taistelu taloteknisiksi mukavuuksiksi. Ymmärrys vaatii näkemyksen kehityshistoriasta, mutta 
myyttisessä ajattelussa kehitys toistaa itseään. Kielastajassa olen konstruoinut Kalevalan tekstin vastaaviksi 
myyttifunktioiksi: 

F24 (valesankari) Kullervo 

Kullervoa ei kaivata kotona, vain äiti sanoo kaipaavansa. 

F29 (sankarin muutos) Apeutuminen 

Väinämöinen masentuu Ainon kuolemasta, samoin Ilmarinen vaimonsa murhasta ja Ainon äiti tyttärensä 
hukkumisesta. 

Hirvimetsällä vaaditaan taitoa, uhoa ja voimaintuntoa ei tarvita. Kullervolla oli intoa ja kuntoa tarttua töihin, 
mutta taidot olivat jääneet kehittymättä. Hän tapatti karjan ja tarpoi verkot pilalle. Hyväksi metsästäjäksi 
kehitytään maltilla ja pikkuhiljaa, ja matkan varrelle kertyy karvaitakin epäonnistumisia. Metsältä ei voi aina 
palata riemusaatossa, usein sieltä tullaan pois tyhjin käsin ja apein mielin, kun saalista ei ole näkynyt tai se 
on muutoin menetetty. Aika kultaa muistot, ja tarinat hyvistä menneen ajan metsämiehistä kuuluvat 
eräperinteeseen. 

-> aika ja historia 
-> muutokset. 


XI YL Erehdykset - Paradigmatapahtuma vaihtoehtoineen 

Sisältää funktiot: F18 Kaato + F21 Saalis 

Mallintamisesta innostuneiden ymmärryslaji, jossa otetaan huomioon kaikki mahdolliset vaihtoehdot jopa 
jossittelun hengessä. Osittain ilmiö esiintyy kansan ymmärryksessä päivittelynä siitä, mitä olisi voinut 
tapahtua mutta onneksi ei käynyt pahemmin. Toisaalta tämän lajin ymmärrys tuottaa vaihtoehtoisia 
ratkaisuja pulmiin sekä monipuolisen näkemyksen. Virhetulkintoihin suhtautuminen vaihtelee, hirviherralta 
siihen vaaditaan kypsyyttä ja harkintaa. Kokenut hirvimies on läkdyndä oppinut ja vähemmän erehtyväinen 
ja saa kantaakseen hirviherran tai muun vastuullisen toiminnan. Hyvällä johtajalla on kokonaisnäkemys 
vastuullaan olevasta toiminnasta. 

-> valinnat 
-> vaihtoehdot. 


XII YL Todellisuudentaju - Todellisuuden, faktojen, luonnon lain mukaisuus 

Sisältää funktiot: F8 Eväät + F17 Varusteet 

Johtopäätöksiä voidaan tehdä liian kevein perustein, arki realiteetteja aliarvioiden. Eliökunnan 
muotoutuminen ja käyttäytyminen sopeutuu ympäristön mukaan, päinvastaista väitettä pidetään 
semioottisesti pseudotieteellisenä, harhakäsityksenä. Maisema ei ehkä muokkaa mieltä, mutta ihmisen mieli 
voi muokata maiseman ja luoda siitä merkityksiä ja tulkintoja. Elävillä organismeilla on kyky aistia 
lajityypillisesti, muun tyyppinen viesti on sille häiriötä ja hälyttävä merkki. Hirvimetsällä hirven biologian 
tuntemus auttaa saaliin kaatamisessa, joskin todellisuus voi olla toinen, koska puolin ja toisin saalis ja 
saalistaja pyrkivät harhauttamaan toisiaan. 

-> etologia, käyttäytyminen 
-> biologia, ympäristö. 

XIII YL Tiedostaminen - Subjektin näkeminen jossain aktanttiroolissa 

Sisältää funktiot: F6 Hukkareissu + F22 Metsänpeitto 


Asioiden ymmärtäminen tapahtuu toimijoiden/toimintojen kautta, kun jokin nähdään jonakin toiminnan, 
roolin, aseman tai situaation kautta. Yleinen väittämä tarkentuu. Jos puhumme hirviherrasta, väite tulee 
ymmärrettäväksi vasta kun saamme tietää kummastako on kyse, jahtipäälliköstä, salakaatajasta, 
mestarikaatajasta vai uroshirvestä. Kaikki lisämääreet ja tarkemmat tiedot siitä, miten hirviherran nimi on 
muotoutunut, lisäävät ymmärrystä. Joissain tapauksissa tieto auttaa laajentamaan käsitystä ohi 
tavanomaisen ja vakiintuneen käsityksen. Nähdään ihminen roolinsa takana, eläinyksilö lihamassan, saaliin 
takana. Suomalaisten näkemys karhusta karjaa raatelevana petona on vaihtumassa EU-näkemykseen, jossa 
karhu on hellyttävä karvapallo, jota täytyy suojella. Ei tiedosteta hirven eikä karhun tuho-ominaisuuksia, kun 
oma henki tai omaisuus eivät ole uhattuna. 

-> luonnontarkkailu 
-> havaitseminen. 

XIV YL Alitajunta - Pohjimmiltaan alitajuinen toiminta 

Sisältää funktiot: F2 ei sanottavaa + F3 ei sanottavaa 

Alitajunta on mykkä siihen saakka, kunnes piilossa olevat tunteet tulevat ajankohtaiseksi. Tietoisuus syntyy 
kriisin kautta törmättäessä toisenlaiseen ajatusmaailmaan tai uusiin tarpeisiin. Minätietoisuus ja erillisyyden 
tunne muodostuvat suhteessa toisiin olentoihin. Sisäistä puhetta voidaan pitää myös keskusteluna, joka on 
vuoropuhelua itsenä tai minuutena tunnetun toisen sisäisen minän kanssa. Suomen kielessä on kehoite: 
Mene itseesi! Sillä kannustetaan tutkimaan omia motiiveja ja harjoittamaan itsetutkiskelua. Parhaiten tämän 
tason puhe tulee ymmärretyksi symboleina. Pohjimmiltaan hirvenmetsästys on atavistista, alitajuista 
perustarpeen tyydytystä, jolla hankittiin vaurautta taloon ja saatiin naisten suosio. Kansanrunous käyttää 
hirveä naisen vertauskuvana. Runo on sekä hirvi että laulaja loitsijan merkityksessä. 

-> symbolit, vertauskuvat 
-> sensitiivisyys, herkkyys. 

XV YL Rajat - Siirtymä minästä ei-minään 

Sisältää funktiot: F23 Vieras + F30 Paljastus 

Tämä ymmärryslaji on kaikkein inhimillisin, sillä se sisältää moraalin ja empatian. Projektisovelluksena 
voidaan puhua rajapinnoista eli liittymistä. Ilman rajauksia ja rajoja yksittäisyyttä tai yksilöllisyyttä ei olisi. 
Eräyhteisö on ihmisjoukko, jossa yhteiskunnalliset erottelut ja raja-aidat kaatuvat. Porukka hioo ja seura 
samankaltaistaa. Yhteistoimintaan tarvitaan toisten tunteiden ja toiveiden huomioimista tai yhteistyö ajautuu 
vakaviin ristiriitoihin. Riidoitta eivät hirvestysseuratkaan aina selviä, mutta yhteinen pyrkimys ja hyvä tahto 
auttavat tulemaan toimeen vastakkaistenkin mielipiteitten kanssa samalla kun suuri elämänymmärrys antaa 
malttia harmin paikoissa. Rajansa silti kaikella, sääntöjen rikkojaa rangaistaan, jos tyrii, voi menettää 
aseensa ja saada tilalle ritsan. Jotain rajaa! voi onneton tunari ehkä silloin huudahtaa, mutta tahtonsa on 
taipuva yhteisön tahtoon. 

-> itsekeskeisyys 
-> yhteisöllisyys. 

3.3 Hirvifunktioiden karnevaaliluonne 


Hirvestyksen keskeiset kerronta-aiheet ja sanasto saadaan esiin myös karnevaalikuvauksen perusteella. 
Hirvimotiivisanoitus on palautettavissa yläkäsitteiksi (Tx) esimerkiksi ihminen. Keskeistä menetelmässä on 
tietää funktio, jonka alle eri motiivit (aiheet) alakäsitteinä määrittyvät ja näin saatuja erittelyjä, 
merkitysyksikköjä voidaan kutsua myös alakäsitteiksi tai spesifikaatioiksi, erittelyiksi (Ty). Funktiot taipuvat 
edelleen ymmärryslajeina modaliteeteiksi, ja meemeiksi (Tl-5), jos arvotulkintaa tahdotaan tehdä. 
Ymmärrys-lajejeihin ryhmittely auttaa näkemään uusia näkökulmia, mutta se voi myös testata tulkinnan 
oikeellisuutta. Ellei ryhmittely ole osunut kohdalleen, tulkinta on väkisinkin yhtä aasinsiltaa. Tätä menettelyä 
käyttäen saamme esiin meemistä sekä arvot että toiminnallisen kehyksen. 


Karnevaalitekstin hirvisovelluksen aiheet ovat aakkosjärjestyksessä seuraavat: 

Motiivi/Funktio/Ymmärtämislaii 
ajoreitti /21 /YL VI 
ajosuunta /6 /YL XI 
harhalaukaus/16 /YLV 
haukku /14 /YL III 
hirvitorni ja -lava /10 /YL IV 
jahdin päätös /21 /YL VI 
jahtiaamun kokoontuminen /li /YL IX 
jälkipuinti /28 /YL 1 
kaatolaukaus /I /YL XI 
koiran apu /14 / YL III 
kokkapuheet /8 /YL XV 
kronikoitsija /28 /YL I 
kyläpeijaiset /31 /YL X 
käskynjako /9 /YL IV 
lähtölaukaus,-käsky /li /YL IX 
merkkilaukaus /16 /YL V 
metsästyskausi /21 /YL VI 
metsästysonnettomuudet /19 /YL VIII 
nylky ja paloittelu /25 /YL XIV 
passi /15/YLXII 
passimiehen ase /15 /YL XII 
patruunat, aselipas /17 /YL II 
punainen liivi ja lakki /17 /YL II 
räikät, kalistimet /17 /YL II 
saaliin kuljetus /20 /YL IX 
saalissaattue saapuu kotiin /I /YL XI 
salakaato /7 /YL VI 
sarveiset /8 /YL XV 
tulitus /16/YLV 

vereen tahriintuminen /18 /YL XIV 
vetoliina /20/YL IX 


Yhteenvedossa merkintä YL tarkoittaa ymmärtämislajia, jonka mukaan hirvestysfunktiot on tulkinnassa 
mahdollista rinnastaa pareiksi. Ymmärtämislajeja on yhteensä viisitoista ja niistä tarkemmin tuonnempana. 
Tässä pienessä satunnaisotoksessa viidestätoista mahdollisuudesta on esillä useimmat lajit, vain ymmärrys- 
lajit 7 ja 13 puuttuvat, ja yllättävää kyllä ne ovat sooloilun ja tiedostamisen lajit. Karnevaalissa halutaan 
unohtaa yksilöllisyys ja sulautua joukkoon, ryhmäkuriin ja yhteiseen menoon ja samalla pyritään jättämään 
taakse sosiaaliset luokat ja muut rajoitteet ja vapautumaan normaaleista sosiaalisista rajoista. Tämä esitesti 
antaa riittävän perusteen hirvifunktioiden tutkimisille karnevalistista taustaa vasten. Karnevaali on menes¬ 
tystarina, joka elää ihmisen mielen kurittomissa kerroksissa, mutta saa kulttuurisen muotonsa kurinalaisesti. 






Keskeiset karnevalisoidut metsästysaiheet (motiivit) hirvestysfunktiojärjestyksessä ovat: 


I saalissaattue saapuu kotiin 

6 ajosuunta 

7 salakaato 

8 kokkapuheet, sarveiset 

9 käskynjako 

10 hirvitorni ja-lava 

II jahtiaamun kokoontuminen, lähtökäsky 

14 haukku, koiran apu 

15 passi, passimihen ase 

16 harhalaukaus, merkki laukaus, tulitus 

17 patruunat, punainen liivi, lakki, räikät 

18 kaatolaukaus, vereen tahriintuminen 

19 metsästysonnettomuudet 

20 saaliin kuljetus, vetoliina 

21 ajoreitti, jahdin päätös, metsästyskausi 
25 nylky ja paloittelu 

28 jälkipuinti, kronikoitsija 
31 kyläpeijaiset 


Hirvikronikat ovat ennen kaikkea pitopöydän puheita. Peijaiset vastaavat kansankertomusten häitä ja ovat 
samalla voittosaaliin kunniaksi pidettävä muistojuhla. Kun Runebergin Hirvenhiihtäjissä vietettiin yhdistettyä 
hirvihippaa kihlajaispeijaisten merkeissä, niin morsiamen isä, joka oli juro puheissaan, sai kaljaa riittävästi 
juotuaan sellaiset kaunopuhujan lahjat, että väki voi vain huokaista: "Joisipa aamust' iltaan, kuin nyt juo, 
Sakariias, tarjota järkevä mies, älyn ystävä, vain yhä tahtois." 

Hirvipeijaisissa pelkistyvät karnevalistis-eksistentialistiset, toisin sanoen perimyyttiset elämän ja kuoleman 
teemat. Peijaisiin pätee karnevaalijuhlan merkitys viisaan puheen ja iloisen totuuden olennaisena 
ympäristönä, mutta kaikkein olennaisin piirre karnevalistisessa käyttäytymisessä on heittely. Eri tyyppinen 
heittely verbaali- ja materiatasolla on tyypillistä karnevalisointia. Karnevaalivulgaarius on hengen ja ruumiin 
outputia, ulosantia. Karnevaaleissa huudahdellaan erilaisia toivotuksia ja iskulauseita, heitenään sutkauksia, 
letkauksia, herjoja, uhkauksia, riisiä, paperikukkia, makeisia, tomaatteja, mätiä kananmunia, kipsiä, 
tomaatteja, appelsiineja tai vaikkapa makeisia kuten Italian korsolaiset karnevaaleissaan tai heidän 
vantaalaiskaimansa penkin-painajaisajeluissa. Metsällä, kaskuissa, tageissa ja puheissa käydään myös 
tarpeilla ja anaalisuus on aika ajoin hyvinkin korostunutta, suomalainen heittää vettä olosuhteiden pakosta ja 
huulta vapaaehtoisesti hirvimetsällä ollessa. 

Hirvestys on folkdraama, jota voi tarkastella myös mysteerionäytelmän tai kansankomedian kannalta 
riippuen siitä, liitetäänkö hirvi-metsästäjä symboliikkaan Kristus-pakana dikotomia vai saalis-metsästäjä 
aktantit. Viime mainittu asetelma astraalimyyttisenä tarinana ulottuu pitkälle arkaaiseen aikaan samalla kun 
perusjahtiasetelma sekä jahtitunteet ovat samoja ikimuistoisista ajoista. Joka tapauksessa ihmesadun 
funktiot toimivat hyvin narraation, kerronnan kuvaajana, sillä narrin touhujen ja narraation juuret ovat samat 
ja elämä on yhtä suurta metakertomusta, jonka muunnelma hirvestys on samalla kun se on pohjimmiltaan 
karnevalistinen kansanjuhla, jossa 







3.4 Hirvifunktiot ja piirteet prosessin mallintajana 


Bahtinin määritelmän mukaan karnevaalin ydin on siinä, että juhlinnassa tunnetaan yhteys aikaan ja oman 
yhteisön tajunta ajan jatkumossa. Onni on pyyntiyhteisössä konkreettista, onni on kiinni kiinni saadusta 
lihapalasta. Mutta voi esitetyn vesittääkin, mallintaa. Karnevaalipuhe leikittelee kielellä ja systeemeillä. 
Hirvipeijaiset ovat tärkeitä tapahtumia niihin osallistuville, mutta ennen kuin juhla voi alkaa, on pitänyt 
varautua moneen asiaan. 

Funktioajattelu on systeemistä ajattelua kuten hirvenmetsästyskin. Täysin vailla suunnitelmia ja 
etukäteissuunnittelua metsältä harvoin mitään seuruemetsästyksellä saadaan. Vaikka hirvipeijaiset hoituvat 
vuodesta toiseen toteutettuna osin rutiinilla, on se seuralta mittava yhteistyön näyte ja vuosittainen 
saavutus, joka vaatii ponnisteluja. 

Funktio on 0 = perustoiminto, esimerkiksi hirvenmetsästys, A attribuutti, kuvailu, määrittely, ominaisuus, B 
on määritetyn, tiedostetun tai kuvatun tarpeen yksityiskohtainen määrejä oleellinen osa toteutuksessa. 


A) Attribuutti: esim. millaiset juhlat, miksi, määrittelyt 

B) Piirre: detaljit, toteutus 


O Funktio eli toiminto: _ 

A Motiivi, aihe - attribuutti: 


B Piirre, osatekijä 

juhlatoimikunta 

emännät 

ruokalista 

ohjelma 

seremoniamestari 

asukoodi 

juhlapaikka 

koristelu 

osallistujamäärä 

ajankohta 

kutsumuoto 

jne. 


F31 HIRVIPEIJAISET 

maanomistajat 

kotiväki 

kyläläiset 

hirviporukka 

seuran muu väki 

kutsuvieraat 

kauden päättäjäinen 

kauden alkajainen 

kaatojuhla 

kiitosjuhla 

tanssiaiset 

gaalaillalliset 

ryyppäjäiset. 


Tapauskertomus: 

Tämä on mallinnus, joka kertoo vaikkapa siitä, että seura päätti pitää tavan mukaiset mahtipeijaiset koko 
kylälle seuran hulppealla metsästysmajalla, joten luontevin tarjottava on hirvikeitto, emännät entiset, 
ilmoitus laitetaan lehteen ja paikallinen tanssitrio tulee paikalle soittamaan. Juhlajuomana piimä, maito ja 
kalja, muutoin omat eväät, todennäköisin nautintapaikka nurkan takana. Hirvikronikka laaditaan ja kerrotaan 
vanhaan tapaan. 

4. KADONNEEN HIRVIMYYTIN RIPPEIDEN JÄLJITYS 


4.1 Nimien mystiikka 

Kalamytologiassa on toisintonimiaineksesta sopivalla tavalla strukturoiden mahdollista luonnostella myyttisiä 
rakenteita. Koska hirven toisintonimiä ei juuri kukaan jälkeen Kaarle Krohnin ole vaivautunut tekstikriittisesti 
tutkimaan, on luotettavan kuvan saaminen nimiaineistosta epävarmaa. Olen siksi hylännyt kokonaan 
ikäämisen yms. ongelmien pulmat ja koonnut kaiken potentiaalisen hirvennimitoisintoaineksen, mikä silmiin 
on osunut. Osa aineksesta on vanhoista kansanrunoista, loitsuista ja erärunoista kotoisin, osa 
eräkirjallisuudesta, osa murrearkistosta ja osa Kaarle Krohnin keräämästä ja julkaisemasta aineksesta. Nimiä 
on tarkemmin tulkittu funktion kaksitoista (F12) yhteydessä, mutta tässä yhteydessä on syytä esittää 
alustava luonnehdinta nimien kansanomaisen myyttirakenteen luonteesta edellä esitettyä isotopista jakoa 
hyväksi käyttäen. Kuviosta näkyy, että tietyntyyppisillä nimillä on tietyntyyppinen tarkoite ja nimet ovat 
osittain sidoksissa käyttötilanteeseen. 


I PEITENIMET 



jänis 

rusakko 

- > juoksu 

pitkä kinttu 

pitkäsääri 

-> koivet 

II UHRIJUHLANIMET 


peijakas 

peijooni 

-> juhla 

sarvi paajams 

metsänen 

-> riitti 

III MYYTTIHIRVI 


kotka 

pohjanhirvi 

-> taru 

ounas 

hirvastapio 

-> myytti. 


Nämä nimet voidaan edelleen tulkita eläinseremonialismiksi ja kaivaa esiin hirven nimissä piilevä 
myyttikaava. Kaava selventää nimien asemaa myytin kuvaajana, koska isotopiajaossa luonto edustaa 
myyttisyyttä ja peitenimet kätkevät myytin sisäänsä. Varsinaiset peitenimet kuuluvat ryhmään yksi ja 
yllättäin nimet ovat kaikkein konkreettisimpien havaintojen mukaisia. Tullaan lähelle Levi-Straussin bricolage- 
käsitystä, konkreettisen logiikkaa, jossa viileydessä asuva ottaa mielikuvansa käytännön havainnoista ja luo 
niistä myyttiset mielikuvansa uhrimenoineen. Voimme myös ajatella, että nimeäminen on lähtökohta, 
representamen, jonka objektina on yhteisön riittitoimet. Myytti tulkkiutuu luovasti satuina ja tarinoina. 

Hirvifunktiot ja peitenimet ovat luontoisotopiaan kuuluvia, emotiiviset tarinafunktiot kertovat kulttuurisista 
seremonioista ja niihin liittyvistä uhrijuhlista ja ovat tulkittavissa emotionaalisella menestystarinan kaavalla, 
kun taas satutasolla kyse on arkaaisista mielikuvista ja luovuuden lähteistä, jotka tuottavat myyttejä ja ovat 
tulkittavissa Propp-satufunktioiden kautta. Vastaavuus edellä oleviin luokituksiin olisi seuraava. 

I Peitenimet : MYYTTITASO; luonto, eläinkunta -> vaistot 

II Uhrijuhla: TARUTASO; ihmisyhteisö, kulttuuri -> seremoniat 

III Myyttihirvi: SATUTASO; rajatilaisuus, toiseus -> luovuus (artefaktit) 

Kuvio 6. Hirven toisintonimet ryhmiteltynä isotopioiksi, merkityskentiksi. 

Propp loi ihmesatujen perusteella yleispätevän satujen rakenteen kaavan. Olettaen että runouden, myyttien 
ja satujen maailmat perustuvat samankaltaiseen semioottiseen rakenteeseen loin hirvikronikoita koskevaan 
opinnäytteeseeni funktioiden mukaan ryhmitellyt motiivilistat, tai taisi olla toisin päin, motiiviaiheet 
ryhmittelin satufunktioiksi. Ensin tulkitsin tekstistä kerronnan aihiot, loin sitten hirvestyksen funktioryhmät 
Proppin kaavaa soveltaen, minkä jälkeen sijoitin ko. motiivit funktioiksi. Tätä tulkintaa varten, seitsemän 
vuotta myöhemmin tarkistettu motiiviryhmittely edelleen noudattaa pitkälti alkuperäistä. 

4.2 Hirvestysmotiivit 


Kronikoihin pohjautuvassa jahtikuvauksessa ei kovin paljon kerrota salametsästyksestä tai kesken juhlinnan 
käsitellä puutteen mielikuvia, juhlissa ei olla köyhiä eikä kipeitä, joten on ymmärrettävää että jotkin aiheet 
ovat jääneet aineistossa joko hyvin vähille maininnoille tai kokonaan pois. Tämä ei silti merkitse, etteikö 
jahtipuheet sisältäisi myös näitä aiheita. Kaskuissa ja vanhojen erämiesten muistelmissa ja haastatteluissa 
aroistakin aiheista kuten salametsästyksestä tai vierasjahtilaisten epämiellyttävyydestä kerrotaan. 

Kronikka-aines keskittyy enimmäkseen seuraaviin aiheisiin. Taulukossa keskeinen funktion motiivi on 
lihavoitu, ja korostettu aihe on samalla hirvestysfunktion luonnetta kuvaileva asiasana. Funktiojako on 
satufunktioiden mukainen hirvestyssovellus, joka perustuu hirvikronikoiden kertomaan, ja jota on 
täydennetty nauha-aineistolla, joka on peräisin lähinnä Keski-Suomen riistanhoitopiiristä, Samuli Sillmanin 
opinnäytemateriaalista sekä Jouni Jäkälän haastatteluista. 


Flporukka 

F2 — 

F3 — 

F4 hirvihavainnot, jäljet, lupa, nimet, tiedustelu 
F5 haju, jahdinjohto, silmät, ilmoitus, äänet 
F6 eksyminen, hirvi karkaa, poissaolo 
F7 salakaato, 

F8 alkoholi, erästys, eväät, humala, kerronta, makkara, sauna, nuotio, ryyppy 
F9 käskynjako, ohjeet, vaatteet, vitsi 

F10 toiminta, luontokuvaus, metsästysmaja, riista, perinne, yhteistyö 
Fll aamu, into, kokoontuminen, lähtö, sää 
F12 hirvi, koko, käytös, liike, jäljet, uros, sarvet 
F13 hirvihavainnot, välimatka, haavakko, manaus (kiroilu) 

F14 ase, haukku, koira 
F15 maisema, passi, paikka 
F16 ammunta, laukaus, osuma 
F17 eväät, varusteet 

F18 veri, kaato, onnittelut, saalis, tunnistus 

F19 ajomies, epäonni 

F20 auto, kuljetus, liha 

F21 saalis, aika, ajo, jahti, määrä, epäonni 

F22 eksyminen, metsä? 

F23 jahtivieraat, lehtimies media 
F24 — (MYYTTISYYS) 

F25 arvonta, lahti, nylky, paloittelu, ryyppy, suolistus, veri, viina 

F26 jahdinjohto 

F27 elämykset, haju, harmi, hiki, muistot 

F28 kronikan aloitus, arviointi, henkilöt, kiitos, huumori, jälkipolvi, kotiväki 

F29 harrastus, hirvimies 

F30 jäljitys, krapula, kritiikki, nuhteet 

F31 Kronikka, ateria, emännät, eräkerronta, tanssi, historia, juhlapaikka, keitto, peijaiset. 
Kuvio 7. Flirvikronikkamotiivien ideakeskiöt 

Riistantutkimuksessa keskeinen aihe on hirvikanta, kun taas kronikoissa kerronta keskittyy taukojuttuihin 
eväineen sekä jahtitapahtumiin ja lähes yhtä tärkeitä keskustelun ja kertomisen aiheita ovat hirvihavainnot 
sekä kaatoon liittyvät tapahtumat. Peijaismaininnat jäävät kronikoissa vähälle, koska kronikka esitetään 
peijaistilanteessa menneestä jahdin kulusta ja juhla on esitystilanteessa vielä edessä, joten ei siitä sen 
enempää kannata kertoa. Peijainen on koettava ja elettävä irtiotto arjesta kuten torien juhla, karnevaali. 

Metsästäjien toinen toisilleen esittämissä hirvestyskertomuksissa näkemys painottuu näin: 


KRONIKAT 

funktiot 


I Keskeinen aihepiiri 8, 21, 18 

II Merkittävä aihepiiri 28, 12, 16 

III Tyypillinen aihepiiri 29, 31, 10 

IV Vähäinen aihepiiri 7, 22, 30 

V Olematon aihepiiri 2, 3, 24. 


Kuvio 8. Kronikkaryhmän merkittävyys funktioiden kasaumien kannalta 


Hirvipeijaisfunktiossa keskeisimmät funktiot ovat F21 saaliin ajo, F12 hirvi ja F16 kaato. Flirvenkaatajaisia 
ei kannata viettää ellei hirveä ole saatu kaadettua. Tosin joissain tapauksissa on tyydytty viettämään 
korvikepeijaisia. Yleinen hirvitietous vaikuttaa hirvikronikoiden sisältöön, alan tietämys ryydittää 
hirvihuumorin salattuja viestejä. Osa vitseistä ei avaudu, ellei olla selvillä siitä mitä teksteissä parodioidaan. 
Kun ydinlaskeuman arvellaan vaikuttavan lihan laatuun, tieto siitä saadaan riistantutkimuksesta ja 
lehdistöstä, tuntoja kommentoidaan kronikassa vaikkapa sanoilla "syy on noiden kirottujen bekkerellien". 

Kerrontaa ei riitä funktioista F2, F3 ja F24. Saatu jako kielii metsästysasenteista, jossa metsästys nähdään 
jahtikausien (sota) ja rauhoitusaikojen (rauha) jatkumona. Kuaannollisesti puhuen jahtikauden tapahtumat 
ovat roistojen ja valtiaiden välinen kiista. Hirvi on kuningas ja jossain syvällä mielessään metsästäjä kokee 
itsensä roistona, joka kukistaa uljaan kuninkaan joskin pinta-asetelmassa tilanne on lähes toisin päin. 
Kotiväkeen ja jahtitovereihin nähden kaataja on sankari, joka kukistaa metsien suurtuholaisen ja maanteiden 
kauhun. Alitajunnasta kumpuavaa syytöstä selitellään ja tekoa hyvitetään mm. järkiperustein ja 
riistanhoitotoimenpitein. Aiemmin riistanhaltijana toimi metsänhaltija, nyt Tapion virkaa edustaa Metsästäjäin 
keskusjärjestö riistapiireineen sekä Metsähallitus ja maanomistajat riistamaineen, ja neuvonantajana toimii 
riista- ja kalatalouden tutkimuslaitos sekä kenttähavainnnot. 


KUNINGAS 

ROISTO 


Metsästys 


SOTA 

RAUHA 

4.3 Hirvestysmodaliteetit funktioittain 


Kerronnan aihioita ei riitä samassa suhteessa jokaiselle funktiolle, kolme jää kerrontaa vaille. Loput 
kaksikymmentäkahdeksan funktiota ovat jaollisia modaliteettien seitsenluvulla ja tästä laskutoimituksesta 
28:7 = 7 modaliteettia muodostuu semioottinen neliö kutakin modaaliteettia kohden. Modaliteetit edustavat 
kokemisen tavan kaavaa, jolle on tyypillistä vakiintuneet kerronnan aihiot ja toimintamuodot, vaikkakin 
kuhunkin modaliteettiin voidaan mielivaltaisesti sijoittaa mikä tahansa muukin funktiotoiminto, jolloin 
saadaan toinen näkökulma asiaan. Jako edustaa tulkinnallista otetta ja kaava on hieman juhlallinen sana 

tässä yhteydessä. 


Oleminen: operatiivinen kokemus 


Hirvi 12 

Lupa 4 

Saalis 21 

Passi 15 

KOHDE 


Tekeminen: sosiaalinen kokemus 


Porukka 1 

Ajomies 19 

Jahdinjohto 26 

Hirvimies 29 

HIRVISEURUE 


Tahtominen: observatorinen kokemus 


Laukaus 16 

Hirvikanta 6 

Salakaato 7 

Haavakko 13 

OSUMA 


Täytyminen: reaalinen kokemus 


Jäljitys 30 

Kuljetus 20 

Kaato 18 

Paloittelu 25 

SAALISTUS 


Tietäminen: sensitiivinen kokemus 


Äänet 5 

Haju 27 

Metsä 22 

Eväät 8 

HAVAINNOT 


Uskominen: intentionaalinen kokemus 


Lähtö 11 

Kotiväki 28 

Ohjeet 9 

Varusteet 17 

VALMISTAUTUMINEN 

Voiminen: hedonistinen kokemus 


Metsästysmaja 10 

Koira 14 

Peijaiset 31 

Jahtivieras 23 

YHTEISÖLLISYYS 

Modaliteeteista voidaan muodostaa edelleen kolme merkityskenttää eli isotopiaa synteesin avulla. Toiminnan 
kohteena, objektina on hirvi, jolloin sadunomaisuus muodostuu aistimisen ja vastapoolien kautta, myyttisyys 
epävarmuustekijöiden ja porukan jäsenten ominaisuuksien mukaan, kun taas kulttuurinen ilmenee saalistus- 

ja juhlimiskäytänteinä. 

Havainnot Valmistautuminen 

Osuma Hirviseurue 

Saalistus Yhteisöllisyys 

KOHDE=HIRVI 


-> satu (ulkopuol. maailma/lu+ku) 
-> myytti (yksilö/luonto) 

-> taru (yhteisö/kulttuuri) 


Jokaiselle hirvestysmodaliteetille voidaan lisäksi antaa kuvaava "merkkinimi" jolloin 
hirvestyksen myyttisyys kulminoituu annetussa asiasanassa. Esimerkiksi aistipohjainen 
kokemus tulkiutuu funktion F14 Koira kautta, ja koska koiran kehittynein aisti on haju, 
sensitiivinen modaliteetti on saanut tunnusmerkikseen hajun. Kaato on funktio F18 
tapahtuma, ja sitä seuraavat kokemukset ovat varsin raadollisia pistämisineen ja nylkyineen. 
Toimenpiteet täytyy tehdä, jos lihasta ja/tai taljasta aiotaan saada kelvollista, joten 
tunnusmerkki on nimetty nylkemiseksi. Hirvi on funktion F12 alla käsitelty hirvestysaktantti, 
jonka vuoksi metsästysliikekannallepano suoritetaan ja onnistuneesta retkestä jää muistoksi 
valokuvia tai sarvet. 

Metsästystoiminta on sosiaalinen tapahtuma, ja siksi se on saanut tunnuksekseen porukan. Metsästäjän 
haaveissa on mestarilaukaus suoraan sydämeen, jokainen tahtoo osua tarkasti suunnattuun kohteeseen. 
Tunnus on siksi osuma. Hirvikronikat ovat tarinointia ja tyydyttävät peijaavan juhlayleisön odotteita. 
Kronikka esitetään huviksi ja hyödyksi peijaisyleisölle ja on kuulijoilleen iloinen ja hyvä elämys. Jos vain 
kronikointiin kykenevä seurasta tai kylältä löytyy, hän saa ikuistaa tunnot kronikkaan vuodesta toiseen. 
Hedonistisen modaliteetin, voimisen tunnus on siksi kronikka. Metsälle meno on tarkoitushakuista, 
päämääränä on hirven kaato, siksi liha sopii hyvin intentionaalisen kokemuksen tunnukseksi. 


Metsästäjä: Sosiaalinen kokemus; Tekeminen -> Merkki "PORUKKA" 
Ase/Laukaus: Observatorinen kokemus; Tahtominen -> Merkki "OSUMA" 
Koira: Sensitiivinen kokemus; -> Tietäminen -> Merkki "HAJU" 
Peijaiset/Tarinointi: Hedonistinen kokemus; Voiminen -> "KRONIKKA" 
Saalis: Intentionaalinen kokemus; Uskominen -> Merkki "LIHA" 

Kaato: Reaalinen kokemus; Täytyminen -> "NYLKY" 

Hirvi: Operatiivinen kokemus; Oleminen -> "SARVET" 


Kuvio 9. Kokemusmodaliteettien tunnusmerkit. 


4.4 Hirvifunktioiden frekvenssi-intensiteetti 


Funktioissa F4 (luvat, F8 (jutut), F12 (hirvi), F14 (haukku) , F16 (ase), F18 (kaato), F21 (saalistus, F29 
(metsämies), F31 (peijainen) on eniten motiiveja eli kerronnallisia aihelmia. Ryhmät I-III ovat muodostuneet 
useimmiten toistuvien kerronta-aihelmien mukaan. Funktiot on painotusten mukaan jaettu semanttisiin 
toinen toisiinsa vaikuttaviin ryhmiin 9-jaolla ja 5-jaolla. Yhdeksänjakoinen ryhmitys edustaa semioottisesti 
triadista jakoa ja myyttisesti kolmijakoa, joka on tyypillinen niin saduille kuin noitarummuillekin. Kolmiluvun 
kertautuminen on myös typpillistä taikuudessa, ja itse asiassa lapinkodan rakenne on 3 x 9 eli 27-jakoinen. 
Sama jako esiintyy myös motiivifrekvensseissä, koska myteemeissä 2, 3 ja 24 ei ole juuri lainkaan 
kerrottavaa kronikoissa. 







I Suurin painoarvo motiivifunktioissa 


A) Yhdeksänjakoinen merkitys 


12 HIRVI 


29 METSÄMIES 


21 SAALISTUS 



16 ASE 


14 HAUKKU 


18KAATO 


Viisijako on opinnäytteeni mukainen jako, jonka mukaista ryhmittelyä olen nimittänyt "eeposfunktioiksi". 
Toisin sanoen 31 hirvifunktiota ryhmitellään 5x5 = 25 ja sen perusteella muodostuu kuusi metafunktiota. 
Tässä tulkintajaossa parit muodostavat semanttisia viisiöitä, joiden mukaan pääteksti (sub) muototuttu ja 
metateksti tulee kuudesta taustafunktiosta. Kun yllä oleva tiivisfrekvenssisin aines ryhmitetään viisiöjaolla, 
saadaan tulokseksi seuraavaa: 


B) Viisijakoinen merkitys 


Koira 


Hirvimies 


Peijainen 


Lupa 

Hirvi & Saalis 


Jutut 

Ase & Kaato 


Tulkinta viitoittuu siten, että koiranohjaajan ja koiran merkitys hirvimetsän semioosissa on keskivahva 
merkityksenantaja, mutta peijaisissa tätä työparia erityisellä lämmöllä muistellaan. Hyville jahtikumppaneita 
muistetaan ja heille voidaan pitää myös puheita. Tämä muodostaa pääasian, eli subkolmion, johon 
lisävärinsä antava luvanvaraisuus ja juttutuokiot. Lupa-asioista kronikat puhuvat jännäämisenä. Varsinkin 
aikana ennen hirvibuumia saalismäärät eivät olleet suuria ja luvat tiukassa. Sitä suurempi oli hehkutus, kun 
saatiin porukan ensimmäinen hirvi ja kaatajan arvo nousi yhteisön silmissä humisten. 


II Keskimääräinen painotus motiivifunktioissa 


Kakkosryhmän funktiorypäs painottuu funktiohin: 1 porukka; 5 viestit; 10 seura; 
11 lähtö; 15 passi; 20 kulku; 22 metsä; 27 onni; 28 kiitos 


A) Yhdeksänjakoinen merkitys 


27 ONNI 


5 LÄHTÖ 15 PASSI 



28 KIITOS 


14 PORUKKA 16 OSUMA 

Metsä 


B) Viisijakoinen merkitys 
Onni 

Viestit 

Kiitos Passi 

Seura Porukka Lähtö Kulku 


III Vähäinen painotus motiivifunktioissa 


Vähiten hirvipeijaisrunoilijoita kiinnostavat funktiot: 6 poissaolo; 7 salakaato; 9 ohjeet; 13 haavakko; 17 
varusteet; 19 ajo; 23 vieras; 26 johto; 30 paljastus. 


A) Yhdeksänjakoinen merkitys 


19 AJO 9 OHJEET 26 JOHTO 



17 VARUSTEET 
6 HUKKAREISSU 
23 VIERAS 



28 KIITOS 14 PORUKKA 16 PASSI 


B) Viisijakoinen merkitys 


Ajo Haavakko 

Hukkareissu 

Johto Paljastus 

Ohjeet Varusteet Salakaato Vieras 


IV Jäljelle jäävät 


Nämä aiheet eivät kronikoitsijaa kiinnosta: 

F2 Ampuma-/metsästyskielto (metsästyskielto) 

F3 Hätäisyys/salakaato (metsästyskiellon rikkominen) 
F24 Lehdistödiskurssi (valesankarin vaatimukset) 

Erityisesti kiinnostaa: 

F25 Saaliin käsittely (vaikea tehtävä) 








Saaliin käsittelyä kuvataan varsin yksityiskohtaisesti ja niihin liittyy erityinen hirvihuumorin kohdistus, jossa 
puukon ja viinan yhdistelmä toimii varoitustarinana naurun keinoin. Lahtaustoimiin kuuluvat pisto, suolistus, 
nylky, paloittelu ja lihanjako sekä näihin toimiin kuuluvat kolminkertaiset kaatajaiset, joista ensimmäinen 
otetaan kaadon ja piston eli verenlaskun kunniaksi, jotkut vanhat metsämiehet ovat tehneet tässä 
tilanteessa hirvivalan juomalla hirven verta, mutta tapa on korvautunut jalommilla juomilla. Veren sijasta 
hörpätään viinaryyppy tai pari. Painotus paljastaa lisäksi peijaisten monikerroksisuuden. Virallinen peijainen 
on 1970-1980 luvuilla suomalaiskylissä ollut kyläjuhlan kaltainen, mutta tapa oli menettänyt uutuuden 
viehätyksensä ja enimmän hohtonsa jo vuosituhannen vaihteessa, joten hirvipeijaisperinteessä on kyseessä 
noin 40 vuoden mittainen tähdenlento. Toisen vaiheen kaatajaiset vietetään lahtipaikalla, joka useimmiten 
on eri paikka kuin kaatopaikka, jossa eläin pistetään ja kaatoryypyt otetaan. Nylkypaikalla pörrätään suu 
messingillä ja kädet veressä erilaisten kaataissoppien parissa. 

Viinakset korostavat touhun juhlallisuutta, karskiutta ja salamyhkäisyyttä, millä todennäköisesti on rituaaliset 
juuret maagisiin saalisonnen salauksiin. Varsinaisiin peijaisiin laaditaan virallinen raportti eli osin kaunisteltu 
yhteenveto syksyn hirvijahdin tapahtumain kulusta ja siihen liittyvistä sivutoimista sekä ajankohtaisista 
yhteyksistä maailman menoon. Hirvipeijaisia vietetään jahtikauden päätyttyä tai hirvenkaatolupien loputtua. 
Tilaisuuteen laaditaan hirvikronikka, jos vain riittävän pätevä tekijä löytyy. Pätevyys edellyttää joko 
sukulaisuuden tai muun jahtitoiminnan kautta saavutettua sisäpiiriläisyyttä ja kykyä tulkita tuntoja. 
Kronikantekijän sukupuolella ei ole väliä, naiset sopivat tehtävään siinä missä miehetkin. 

Fokusfunktion F25 sisältämät asiat ovat todellinen hirvikronikkain sydän, josta peijaisperinteen 
karnevaalisuuden peruja tulee etsiä, sillä sillä on suorimmin yhteys vereen, lihaan ja juhlinnan kuviin. Tämä 
tulee ymmärrettäväksi hirvijahdin toisen keskeisen motiivin, lihan kautta. Lihasta on laskettava veret, jotta 
se kelpaisi hirvikeittoon. Voimme aivan hyvin ajatella, että kyseessä on input ja output, liike ulos ja sisään 
jatkumolla VERI <- LIHA -> KEITTO. Keskeistä tässä merkitysketjussa on lihan laatu, koska vanha uskomus 
kieltää syömästä lihaa verinensä. 

Nylkytoimissa vaatteet ja kädet helposti tahraantuvat joten täysin tahratonta touhua hirven nylkeminen ei 
ole. Teurasporukka ei voi väittää olevansa puhdas kuin pulmunen. Miesten keskinäistä yhteyttä nylkytoimissa 
korostetaan, jokainen mahdollisuuksiensa mukaan pyrkii osallistumaan nylkyyn. Kalliokuvilla lienee ollut 
tämä sama yhteisen ilon ja syyllisyyden purkamismotiivi takanaan ja peijaiset on vietetty kalliokuvien 
verensekaisten kuvien ääressä syöden, juoden ja juhlien. Hirvipeijaisten vietto edellyttää lainmukaisuutta ja 
yhteisöllisyyttä, ja erityisen tärkeä peijaisohjelmiston osa on tanssi ja puhe hirvikeiton lisäksi. Ei pelkästään 
jahdinjohtajan tai kronikoitsijan puhe, vaan myös kaikki muu henkilökohtainen tapausten selostus, jossa 
hirvet tulevat illan edetessä kierros kierrokselta suuremmiksi. 

Peijaiset voidaan luokittaa kolmivaiheiseksi tapatumasarjaksi, jossa on ensin sarveiset, sittenkaataiset ja 
lopuksi peijaiset. 

1. asteen peijaiset, kaatoryyppy (sarveiset) hirvi pistetään, kaataja kruunataan (veri lasketaan) 

2. asteen peijaiset, kaataissoppa (kaataiset) hirvi paloitellaan, teurastajaa kehutaan (liha paloitellaan) 

3. asteen peijaiset, hirvikeitto (peijaiset) hirvi syödään, hirviherraa muistetaan (kronikka esitetään). 

Voisi sanoa, että kronikka on veren ja lihan ylistyslaulu, jossa ylpeänä kajahtaa kotiväen edessä: Me sen 
teimme! Kaikki vaiva on nähty, jotta miehet saisivat kuulla tuon heille niin armaan armaan tunnustuksen 
"Good job!" Hyvää työtä pojat! Vaikka suomalaisnaisen tunnustus on lakonisempi ja tunnustus joskus 
niukkaa, niin hyvässä tapauksessa lyhyesti voi ylpeyttä hehkuva jahtimies saada kuulla: On lihaa tullut 
aikamoiset läjät. Miesten lihan toimitusvelvollisuus on niin itsestään selvä maaseudulla, että vuosikymmeniä 
hirvikeittoa keitellyt emäntä ei tiedä, mistä kohtaa hirvestä lihat ovat kotoisin, koska miehet aina toimittaa 
lihat ja hyvää on keitto ollut ja äänessä kuultaa tyytyväisyys siitä, ettei kuulukaan tietää, mitä miehet 
puuhaavat keskenään, jos vain lopputulos on tyydyttävä. Muinaiskansan ja suomalaisen jahtikansan onni on 
lihapalasta kiinni. 

4.5 Hirvi nurin kalliossa 


Yritettäessä arvioida edellä esitettyjen funktioiden käyttöarvoa, voimme yrittää ratkaista sen avulla 
kalliokuvien maailmaa. Melko tavallista kalliokuvissa on nurinkurisessa asennossa oleva hirvi. Kuvien tulkinta 
on lähes yksipuolisesti ollut kuoleman kannalla. Välttämättä niin ei ole. Jatkokäsittely lienee pyydystystavasta 
riippumaton kokemus hirvimetsällä ainakin nylkemisen ja piston osalta. Yksin metsästäneet naakijat 
paloittelivat lihan jo metsässä, jotta pystyivät kantamaan osan saalista kotiin. Loppu lihoista kätkettiin 
lähteeseen, purnuun tai maahan. Mitä ansapyyntin tulee, hirvi on ollut arvokas saalis ja liharavinnon lähde, 
joten sitä tuskin on ehdoin tahdoin jätetty verinensä satimeen. On todennäköistä, että "osuma" on pian 
havaittu, jonkin merkin avulla. Kalliokuvien tulkinnassa observatorinen modaliteetti lienee ylitse muiden ja se 
yhdistyy reaaliseen kokemukseen hirven anatomiasta. Hirvi on nykytilanteessa ketarat pystyssä, mutta ei ole 
sitä kaatuneena, vaan jalat ovat sivussa. Nurinkurinen maailma on käänteinen. 

Ehkä nurinkurisessa hirvessä ei olekaan kyse kuolleesta vaan elävästä hirvestä, koska ajoketjut ja hirvet 
saattavat metsässä kiertää ympyrää ikään kuin hirvihippaa Tapiolan vainiolla. Miehet ja hirvet eivät liene 
vuosituhansien saatossa paljoa muuttuneet. Ajossa hirvi usein kiertää ajoketjun taakse ja poistuu vähin 
äänin ringistä turvallisempiin maisemiin. Muinainen kalliomaalari ei hallinnut perspektiiviä nykyiseen tapaan. 
Miten hän ratkaisi tällaisen peruskuvion ilmaisun? Hänen logiikassaan hirven liikkeet ovat olleet 
johdonmukaisia. Ympyrän toisella puolella hirvi on nurin. Mutta ovela karkuri ei ole kuollut, ei edes nuku, on 
vain kiertänyt metsästäjän edestä hänen taakseen, tuonne puolen saavutettavuuden rajan. 





Kuvio 10. Nurinkurisesti kuvattu hirvi 

Ylösalaisuus kalliokuvissa viittaa joko kaatoon tai hirven karkaamiseen ajolinjan taa. Hirvimetsällä miehet, 
koirat ja hirvet pyörivät piiriä. Eksän eli tuntemattoman tekijän metsästyssuunnitelmiin muodostaa 
mahdollinen ajoketjun aukko, josta hirvi pakenee metsästysalueen ulkopuolelle, jos vain suinkin voi. Nurin 
kuvattu hirvi ei aina merkitse kuollutta, ylösalainen kuva voi kertoa toiseen paikkaan karanneesta, niin 
sanotusti ajoketjun taakse kiertäneestä hirvestä. 

Palataan arvioon muinaisen peurahaudan tai permin merkkisignaaliominaisuudesta. Viitasaarelta, jossa on 
pisimpään säilynyt muinaista metsästysperinnettä, mm. vanhin tunnettu julkaistu karhunpeijaisruno on sieltä 
kotoisin, on myöskin Keski-Suomen riistanhoitopiirin 1960-luvun nauhoitteissa mielenkiintoinen väite. Vanha 
metsästäjä sanoi kuulleensa eräällä retkellä ensimmäisen kerran ijäisen (iäisen?) hirven ampumisen ja kuvaili 
hirven ääntä matalaksi. Kyseessä oli vanhan uroshirven matala ääntely. Tämä esimerkki yhdistää ammunnan 

ja ampumisen. Myös suomen kielen taivutusmuoto on säilönyt jotain yhteistä näissä kahdessa nykyään 
merkitykseltään täysin erinneissä sanoissa. "Minä ammun" voi tarkoittaa sekä ampumista että ammumista. 

Ahdinkoon joutuneesta hirvieläimestä voitaisiin todeta: Siellä ammutaan ja merkitys voisi olla sekä ammunta 
että eläimen lopettaminen. Mainitussa keskisuomalaisessa nauha-aineistossa on myös toinen merkittävä 
reunahuomautus. Metsästäjä vakuuttaa nuoren toverinsa kanssa kuulleensa ansaan joutuneen hirven 
päästäneen mahdottoman kimakan hätähuudon. Hirven peitenimi jänis voi sekin olla pohjimmiltaan perua 
hätä-äänen kuvailusta. Jänis ja kani päästävät äärimmäisessä hädässä tai tuskassa kimeän huudon. 
Kalliokuvien äänikuvamaailmasta emme tiedä, mutta voimme olettaa, että ääntä on saattanut symboloida 
jokin samaan tapaan kuin nykyäänkin, jossa kaiutinääni kuvataan aaltona. Käärmeeksi tulkitut aaltoviivat 

verkkomuodostelmien rinnalla eivät ehkä ole pelkästään suksen sihinän kuvausta vaan voivat tapauksesta 
riippuen olla ääniaaltojen symboli. 


4.6 Synteesi kokemusmodaliteettien merkkiluonteesta 


Seitsemän kokemusmodaliteettia voidaan palauttaa ja testata merkitysmaailmoiksi ja samalla antaa niillekin 
oma erityinen tunnussana, jolla kuviota voidaan selventää ja muodostaa samanrakenteinen kuvio 
merkkityyppien kanssa. Saadaan aikaan ryhmittely. 

Fokus: ÄÄNI (signaali) 

Ase/laukaus: observatorinen kokemus : Osuma -> ampuminen: laukauksen ääni, merkkilaukaukset 
Koira: sensitiivinen kokemus: Haju -> ammuminen (hirvi): haukku, vikinä 

Fokus: PUHE (situaatio) 

Metsästäjä: sosiaalinen kokemus: Porukka -> ohjeet, määräykset, viestit, suunnitelmat 
Peijaiset/Tarinat: hedonistinen kokemus: Kronikka -> vitsit, kaskut, muistelmat 

Fokus: RIISTA (symptomi) 

Saalis: Intentionaalinen kokemus: Liha -> taudit, lihantarkastus, jalostus, käyttö 
Hirvi: Operatiivinen kokemus: Sarvet -> koko, ikä, sukupuoli, kunto, laji 

Fokus: TALJA (signumi) 

Kaato: Reaalinen kokemus: Nylky -> nahka, turkis, luut. 


Merkitysmaailmoiksi käännettynä vastaavat mielen kokemusmaisemat muodostavat kerroksellisen maailman, 
jossa hirvimyytin keskuksena on hirventalja, hirven peittoaminen, sanonta tulee esiin myös Kalevalassa, kun 
Lemminkäinen silittelee hirven selkää ja iloitsee ennenaikaisesti hyvästä makuutaljasta. Luonnon ja 
kulttuurin risteymää ja ulkopuolista osallista hirvestyksessä edustaa välineellisyys, koiran ja aseen apu, 
joiden keskeistoimintoja ovat signaalimerkkien antaminen metsällä. Yhteisöllinen merkityskenttä muodostuu 
situaatiotilanteessa, jotka liittyvät hirviseuratoimintaan. Sosiaalinen kokemus kulminoituu peijaisissa. Ja 
varsinkin tanssin alettua, miehet tahtovat olla hyvissä asemissa. Kolmannen, luonnon ja myytin 
merkityskentän muodostavat aikomus ja käytäntö, jolle luonto sanelee ehdot. Merkit ovat selvät, jos luonnon 
kirjaa osaa lukea. Mikäli karhuja on ollut hirvihavaintoalueella, hirvet juoksevat karkuun. Pako on symptomi, 
oire 


4.7 Metsästäjän modaliteetit 

Modaliteetti on tapa, joilla ihminen vastaan ottaa signaaleja, aistikanva, esim. silmä on ihmisen aisti, sen 
synnyttämä havainto on näkö ja modaliteetti on visuaalinen. Tämän määrittelyn mukaan modaliteeteille 
voidaan määrittää havainnon mukaiset aistivastaavuudet. 


Modaliteetti 

Visuaalinen 

Auditiivinen 

Taktiilinen 

Haptiininen 

Olfaktorinen 

Gustatorinen 

Vestibulaarinen 


Havainto 

Näkö 

Kuulo 

Kosketus (Signaali välittyy suoraan ihon läpi) 

Välittyminen (Signaali välittyy laitteen välityksellä) 

Haju 

Maku 

Tasapaino 

Todellisuudessa harvoin on tilannetta, jossa voisi pärjätä vain yhtä aistia apuna käyttäen. Käytännössä kaikki 
aistit ovat alinomaa valmisutilassa, samalla kun jokin aisti terävöityy muita enemmän. Erikoistuminen 
tapahtuu joko lajikohtaisesti tai tilanteen pakottamana. Multimodaalisuudessa useampi kuin yksi modaliteetti 
on käytössä samanaikaisesti ja ihmisten vuorovaikutus sekä metsällä luonnon kanssa että keskinäinen 
vuorovaikutus on multimodaalista kommunikaatiota, johon kuuluvat puhe, eleet, jäljittely, äännähdykset. 
Modaliteetit voidaan sijoittaa kolmeen eri tasoon eli 'isotopiaan', jolloin tulkintakin muuttuu. Koira edustaa 
välittävää ei-luonto-ei-kulttuuriolentoa satukerronan tasolla. Keskeinen aistimodaliteetti on kyky haistaa. 
Edettäessä isotopiatasoissa myytin eli luonnon tasolle hajutoimija on hirvi, jonka kehittynein aisti on haju 
kuten koirallakin ja myyttinen toiminta on kyky aistia vaara ja poistua paikalta. Kolmannessa 
merkityskentässä, tarun eli yhteisön tasolla olfaktorinen modaliteetti toimii kulttuurisena tuotteena, joka 
hirvimetsällä kuvataan useimmiten hien hajuna, millä symboloidaan rankkaa urakkaa enemmän kuin 
epäsiisteyttä. 

Ihmisen modaliteetit ovat tapoja, joilla yksilö vastaanottaa signaaleja ja merkkejä. Silmä aistinelin, joka 
synnyttää näköhavainnon ja tätä toimintaa kuvaavaa modaliteettia kutsutaan visuaaliseksi. LVI-tekninen 
suunnittelu toimii periaatteessa kahdella tavalla, se käyttää hyväksi laskennallisia ja symbolisia suureita. Sen 
päämodaliteetit ovat täten näkemiseen perustuva visuaalisuus ja käsitteisiin ja tietojenkäsittelyyn perustuva 
haptiilisuus eli välineiden avulla ja välineellisesti hallittava ja välittyvä tietous. Selvennyksenä sovellus em. 
modaliteeteille on seuraava: 


Modaliteetti 

Aisti 

Toiminto 

Symboli 

Symbolifunktio 

Tietäminen 

näkö 

visuaalinen 

silmä 

ymmärtäminen 

Tahtominen 

kuulo 

auditiivinen 

korva 

oppiminen 

Voiminen 

tunto 

taktillinen 

iho 

tunteminen 

Uskominen 

keho 

haptiininen 

käsi 

käsittäminen 

Täytyminen 

haisti 

olfaktorinen 

nenä 

haistaminen 

Oleminen 

maisti 

gustatorinen 

suu 

maistaminen 

Tekeminen 

liike 

vestibulaarinen 

sisäkorva 

liikkuminen 


Taulukkoa selventävät suomalaiset sananlaskut, joihin on kiteytetty sukupolvien kokemustieto, 
bahtinilaisittain sanoen suuri kokemus. Näön syy-seuraussuhteista todetaan: On niin nälkä että näköä 
haittaa. Sanonnalla todetaan ymmärtämisen vaikeutuvan, jos ravitsemus on puutteellista, mikä totuus monin 
tavoin on pätevä vielä nykyaikanakin, koska näkeminen on tietämisen ja ymmärtämisen symbolifunktio. Kun 
aikansa kituuttaa, oppii tahtomaan. Kurjuuteen voidaan olla tyytyväisiä, jos paremmasta ei ole tietoa eikä 
mistään muusta ole kuultu. Hyvän tahdon ele on, kun kysytään: Mitä kuuluu! (vrt. kansainvälisyys, 
käytöstavat). Metsällä tahdon eleisiin kuulo liittyy saumattomasti, milloin merkinannon ja milloin hiljaa 
liikkumisen kautta, kun tavoitteensa on saada hirvi kaadettua. Saatamme voida pahoin, jos joudumme 
tekemisiin asioiden ja/tai ihmisten kanssa, jotka ahdistavat tai saavat ihon kananlihalle. Ihminen sai kielen, 
kun nousi pystyasentoon. Suu, kurkunpää ja puhe kuuluvat yhteen, ja metsämies käyttelee ääntä mielellään 
tarinoimiseen ja metsästysmuistojen kertomiseen ja laulamiseen peijaisilloissa. 


4.8 Mistä hirvisodassa on kysymys 

Edellä on hirvestäjän kokemusmodaliteettien yhteydessä mainittu sana situaatio, ja se on rinnastettu 
asiasanaan puhe. On myös mainittu, että metsästäjillä on oma kielensä, jahtikieli. Mutta miten jahtikieli 
muodostuu? On osoittautunut, että jahtikieli on myyttistä kieltä, jonka keskeinen aines säilyy 
kiertoilmauksissa sukupolvelta toiselle. Ne opitaan metsällä jahtikertomuksissa, joten on luonnollista että 
kerronnallinen funktio F8 korostuu kronikka-aineiston aiheistossa. 

Kokemusmodaliteettien semiotisointi tuottaa isomorfisen vastaavuusuhteen sanaan situaatio, ja saadun 
kuvion mukaan voidaan tulkita, mistä mahdollisesti hirvisodassa myyttisessä mielessä on kyse. Vastaus 
vaikuttaa itsestään selvältä, vaikkakin sitä usein usein kierrellään ja kielletään. Syy hirvimetsälle lähtöön 
löytyy lihasta. Saaliissa lihakilot merkitsevät eniten, toiseksi tulee maine ja kunnia voitonmerkkeineen, joita 
ovat talja, sarvet ja muut muistot luontoelämyksineen. Karhunkaataja saattoi ennen tehdä kaatamansa 
otuksen siitinluusta itselleen voitonmerkin ja taikakalun, mutta hirven luilla vastaavaa taikavoimaa ei katsota 
olevan edes naisten koruina, joskin hirven hampaista on joku metsänkävijä tiettävästi kauhistuttavan 
kaunistuksen armaalleen valmistuttanutkin. 

Hirvimyytin metamerkkikuvio on seuraava: 


Puhe Riista 

Ääni Talja/Sarvet 

Hirvi 


Situaatio Symptomi 

Signaali Signumi 

Sign. 


Kalliokuvissa hirvi on mystinen merkki ja vaikea tulkittava. Kuvat viittaavat hirvenpääveneeseen ja 
saaliseläimeen. Tosin veneeksi tulkittu kuvio hahmoineen on tulkittavissa metsätyypin lehti- ja havumetsän 
raja-alueeksi, jota kansa on nimittänyt kiikaseksi. Taljaan liittyvät syvät peittoamisen ja peijaamisen kuvat, 
toisin sanoen kyse on jonkinlaisesta pettämisen ja selättämisen yhdistelmästä, jonka uskoisi jollain tavoin 
heijastuvan myös kalliokuvissa. Hirvi on nuoren naisen vertauskuvastoa kansanrunojen kielikuvissa, 
kosittavan naisen merkki. Riistan esiintyminen on luonnon oire ja oikku. Jotta kanta pysyisi terveenä, paikalla 
ja tasaisena on ekologisen tasapainon säilyttävä. Situaatiolla ja symptomilla on symbioottinen hyvinvointiin 
ja elinmahdollisuuksiin vaikuttava suhde. Puheella ja riistalla on katsottu olevan maagista yhteyttä. 
Sadunkerronnalla metsällä oltaessa ja rituaalisilla runoilla peijaistilanteissa on uskottu olevan riistakantaa 
turvaava merkitys. 

Ääni on signaali ja trofee on merkki hirven kaatajasta tai muuten kunnostautuneesta tai metsäinnostuneesta 
ihmisestä. Taljat tai sarvet toimivat signumeina, merkkeinä kunnokkuudesta ja taitavuudesta metsällä, mutta 
molempia on myös käytetty tarvekalumateriaalina. Taljoilla on maksettu veroa ja sarvet ovat suojelleet 
pahalta taloa, ihmisen situaatiota hänen territoriansa alueella. Tämä suojelevuus pahalta lienee yksi syy, 
miksi hirvi on myös Kristus-symbolina ja auringonvalonkantajana käytetty merkki. Kallioihin piirretyissä 
hirviveneissä tuskin lieneekään kyse reaalisesta matkaamisesta. Pikemminkin kuvat kertovat päivänpoikien 
myyttisestä matkasta kohti länttä taivaan sinimeressä sauvoen. Melko varmasti kalliokuvien äärellä on 
puheita pidetty ja tuonelaan taivaan rannassa vaipuneet päivänpojat ovat vastanneet onkaloista syvin 
huokauksin. 

Pohjoisen kaamoksessa päivän valojen lopullinen katoaminen on saattanut olla todellinen pelko, mihin viittaa 
Kalevalan Louhen valonryöstörunotkin. Louhi kahlitsi päivän kallioon. Kallioon upotettiin sampo. Sampoko oli 
keinovalo luolan uumenissa, Imatran voima? Ken tietää. Joka tapauksessa taistelu valosta käytiin ja 
Lemminkäinenkin retkeen osallistui kohtalokkain seurauksin, mies itse putosi retkellä veteen 
hauenpyyntireissulla ja sitten ääni, Lemminkäisen rallatus kavalsi ryöstöretkeläiset Pohjolan väelle ja kallis 
kapistus kaikkosi meren syvyyteen, mikä sitten lienee ollutkin. Vain sirpaleita jäi jäljelle ja niistä syntyi kasvu 
kaikenlainen. Valo on kasveille välttämätöntä ja hirvelle isona kasvissyöjänä samoin. Ihmiselle ja 
metsästäjälle valo symboloi järjen käyttöä. Vintti pimeänä ei voi toimia järkevästi. Maiseman pimeyttäkin 
pahempaa on mielen synkkyys ja pimeys. Kalevalan väki ei kauaa sellaista sietänyt, vaan ryhtyi 

toimenpiteisiin ilon ja valon takaisin saattamiseksi. 

Kalevalan myyttiset runot ovat engrammeja, jotka ovat säilöneet aikansa maailmankuvan ja tiedon 
kirjokallioihin ja runoihin. Mielikuva todelllisuudesta syntyy havaintojen kautta. Tanskalainen fyysikko Nils 
Bohr on väittänyt, ettei tiede voi yltää objektiiviseen tietoon, vaan ainoastaan kokemuksen havainnoimisen 
tai mittaamisen kautta saavutetun tiedon mittaustulosten kielelliseen esittämiseen. Tieteen kieli on aina 
vertauskuvallista, käsitteellistä. Kaikkea inhimillistä toimintaa voidaan kuvata joko arkiajattelun kautta tai 
abstrahoimalla kokemus käsiteajatteluksi. Todellinen maailma havaitaan aistien välityksellä. 




Ihmiskokemukseen vaikuttavat lisäksi engrammit, muistijäljet, jotka ovat perinnöllisyyden ja muistin jälkiä tai 
leimoja. (Dubont: 1973:107) Nuo muistijäljet ovat kasvuympäristössä, situaatiossa opittua kielellistä ja 
visuaalista perinnettä. 

Erityisesti stimulaatiota aiheuttavissa tilanteissa nämä muistijäljet aktivoituvat, metsällä oltaessa tästä elävä 
esimerkki on tilapäinen jännitystila, jota riistahorkaksi tai passijännitykseksi kutsutaan, tilanteen mukaan. Ja 
vaikka ei tällaista 

äärijännitystä olisikaan, niin jokaisen metsälle lähtijän mieltä kiihtää ajatus saaliista, saako sitä vai ei. 
Metsälle lähdön huuma voi olla se kimmoke, miksi kalliokuvia on uudistettu toistuvasti. Teolla on pyritty ehkä 
aktivoimaan engrammeja ja nostattamaan jahtitunnelmaa jo ennen jahdin alkua samaan tapaan kuin joillain 
hirviseuroilla on vieläkin tapana, kun he kokoontuvat yhteen seuran majalle ennen ensimmäistä jahtiaamua. 

Kokemuksen intensiteettiin vaikuttavat myös toiveemme ja odotuksemme. On tunnustettava, että ihminen ei 
evoluution saatossa pohjimmaisilta vieteiltään ole muuttunut. Ihmiselämän ja perusviettien ymmärtämistä 
helpottaa sen tosiseikan myöntäminen, että monet ihmisen viettikäyttäytymisen puolet ovat säilyneet lähes 
muuttumattomina ajattomassa nykyisyydessä, myyttisenä ikuisena nykyhetkenä. Seksin ja verenhimon 
ohella tällaista primitiviaa elämismaailmassa edustaa myös kaottisuuden tarve, jonka selvimpiä 
yhteiskunnallisia muotoja on karnevalisaatio. Karnevaalijuhliin liittyvä aistillisuus syömis-, juomis- ja 
rivouskäytänteineen sekä nurinkäännettyine maailmoineen on vapautusta kurin-alaisuuden ahdistuksesta, 
itsekurista, johon ihmispsyyke ei ole kypsä, Karnevaalijuhlat edustavat vapautta kontrollista ja järjestyneestä 
yhteiskunnasia. Jokasyksyinen hirvenmetsästys on tulkinnassani osa nykykarnevalisaatiota, keskiaikaisen 
metsästynäytelmän rekonstruktio ja suomalaisuuden vapauden kaipuun ja luontoon paluun manifestaatio. 

Äänillä ja rytmeillä on voimakas arkaainen vaikutus ihmisen mieleen. Kaipuuta primitiviaan on nimitetty 
ruumiin ja rummun lumoukseksi. Hirvenmetsästyksessä nämä kaksi elementtiä yhdistyvät rituaaliseksi 
liikehdinnäksi metsissä, jossa tarpominen väsyttää ruumiin ja pauke ja erilaiset stimulatiiviset luonnon äänet 
sekä tekniset signaalit huumaavat mielen. 

Ihmisille ja eläimille on yhteistä oman elintilan määrittäminen ja valtaaminen. Lajeilla on voimakas tarve 
tutkia ympäristöä ja rajata siitä itselle oma liikuma- ja/tai asuinalue; territorio tai reviiri. Lähielinpiiriin 
tutustuminen on perustavaa laatua oleva osa elollisten olentojen elämismaailmaa. Fenomenologisessa 
termistössä elinpiirin vaikutus on nimetty situaatioksi. Situaatio on esim. rooli, jossa ihminen todentaa 
itseään. Ihmisen identiteetti syntyy situaatiosta, ja siten se, mihin ympäristöön ihminen on syntynyt, 
vaikuttaa ihmisen ajattelu- ja toimintatapaan. Suhteutamme oman persoonamme yhteisöllisiin 
merkitysjärjestelmiin, opimme toimimaan niiden mukaisesti ja luomme oman persoonamme niissä. Situaatio 
eli elinpiiri koostuu ihmisen kehollisuuden ja tajunnan vuorovaikutuksellisista suhteista, joissa vaikuttavina 
tekijöinä voivat olla ihmiset, arvot, normit, kulttuuripiiri, kansallisuus sekä yhteiskunnalliset ja 
taloushistoriailiset olot. (Satulehto: 1992:82) 

Tarkasteltaessa näitä kahta elinpiirin valtaukseen käytettyä ilmaisua reviiri-territoriaalista käyttäytymistä sekä 
situaatiota, on todettava, että molemmat ovat käyttökelpoisia semioottisia käsitteitä sekä etno-, kulttuuri- 
että biosemiotiikan kannalta. Toinen edustaa endorgeenstä ja toinen eksogeenistä tasoa. Tässä tapauksessa 
endo- ja eksogeenisyys on rinnastettavissa antropologiseen käsitteistöön emisistisestä ja etisistisestä asiain 
lähestymistavasta. Eksplisiittinen ja implisiittinen voivat myös tietyin edellytyksin olla synonyymiset po. 
endogoonisyys ja eksogeenisyystermoille. 

Termien ero on informaation ja sen vaikutuksen suunnnassa elämismaailmassa tomijan, aktorin kannalta. 
Situaatiossa toimija omaksuu passiivisen, tiedostamattoman roolin; aktoriin vaikutetaan. Ihmiselle koti on 
territorio. Pohjimmiltaan vaikutus on silti vuorovaikutusta. Eliö luo territorionsa, joka sitten vaikuttaa 
luojaansa. Territorion ja reviirin määrittelyssä aktori omaksuu aktiivisen roolin, jossa hän valtaa 
elinympäristönsä, vaikuttaa elämismaailmaansa toiminnallaan kykyjensä ja edollytystensä vaatimalla tavalla. 
Toimijan sisäiset vaistot, vietit, ärsykkeet, engrammit ja muut yllykkeet stimuloivat esiin endogeenisen, 
sisäsyntyisen toiminnan, jolla elinpiiri määritetään. Metsästyksessä luonto on metsästäjälle aktiivisen 
toiminnan kohde, jonka riistakantaa hän verottaa ja hyödyntää. Metsästäjä tunkeutuu jahdissa hirven 









reviirille ja kyseessä on hyökkäys. Suotta ei hirvestystä kutsuta myös hirvisodaksi. Maltillinen hirvisotija ei 
kuitenkaan pyri tuhoamaan vastapuolta viimeiseen hirveen, vaan kantaa vastuunsa. Toisin sanoen on 
situaationsa rajoittama, sillä 

luonto ja yhteiskunta asettavat omat vaateensa. Hirvestäjän elämismaailma on dualistinen, perustaltaan 
myyttinen olotila, jossa tekemisen ja olemisen modaliteet toteutuvat kahden ääripoolin, suojelun ja tuhon, 
elämän ja kuoleman väliä keinuen luonnon ja kulttuurin rajapinnalla. 

Kun territoriaalisuus ja situaatio yhdistetään perusmodaliteetteihin oleminen ja tekeminen, saadaan seuraava 
hirvestyksen elämismaailmaa havainnollistava analogioiden kaavio: 


Modaliteetti 

Elinpiiri 

Situaatio 

Eksistenssi 


HIRVI _ 

oleminen 

reviiri 

luonto 

endogeeninen 
(luontoon nähden) 


METSÄSTÄJÄ 

tekeminen 
territorio 
kulttuuri 
eksogeeninen 
(luontoon nähden) 


Kuvio 11. Hirvestyksen elämismaailma 


Arkaainen vastapari muodostuu aktanteista hirvi kontra metsästäjä joissa hirvi on riistaeläin ja edustaa 
luonnon osana olemisen modaliteettia. Metsästäjä saalistaa riistaa, joten hän on toiminnallinen ja edustaa 
tekemisen modaliteettia. Hirvi on reviirin valtaajana aktiivinen toimija myös, mutta situaatio, jossa se joutuu 
kamppailemaan ravinnosta ja elintilasta asettaa toiminnalle limitin, jota iso ei voi ylittää. Metsästäjä voi 
omalla toiminnallaan ja päätöksillään joko edistää tai hävittää omia metsästysmahdollisuuksiaaan, mutta ei 
rajattomasti kuten edellä mainittiin. Hänen toimintamahdollisuutensa ovat vallitsevan situaation ja kulttuurin 
kahlitsemat. Ryöstä valo niin mukana menee kaikki muukin, ilo ilmoilta katoopi eikä tule purnuihin syötäviä, 
myötäviä, menee siemenviljakin kuin kerjuri-Aarolta Hirvenhiihtäjissä. 


4.9 Edistyneempiä myyttihahmotteluja 

Tulkinnoissa on yhdistelty ja luotu eritasoisia teorioita ja sovelluksia, joista kärkitulkintoja on Ari Hiltusen 
menestystarinan kaava ja Kyong L. Kimin myytin semiotisointi. Seuraavassa on tarkoitus selventää sitä 
ajatusrakennelman hahmottelua, joka on mm. ollut taustalla suomalaisen hirvimyytin rakennetta etsittäessä. 
Tulkintaosiossa palaan tuon tuosta emotionaaliseen tarinakaavaan, joka on tunnetason tulkintasovellus 
Proppin satukaavasta siinä missä hirvestysfunktiot on yhteisöllinen ja toiminnallinen sovellus. 

Lukuun ottamatta Kalevalassakin esitettyä hirvensyntytarinaa, jossa hiidet hirveä rakensi, ei suoranaisia 
suomalaisia hirvensyntymyyttejä ole säilynyt. Mutta se mikä on, viittaa selvästi unohtuneeseen 
kasvimytologiaan. Lemminkäinen hirvenhiihtäjänä on itseoikeutettu myyttinen hirvestäjä, joka urotyönä 
joutui vaativiin jahtisuorituksiin kolme kertaa. Hirvet kaatuivat leikiten, mutta lintujahdissa kävi huonosti. 
Herra Kyong L. Kim on klassiseen tapaan käyttänyt merkkitulkinnoissaan merkityn ja merkitsijän välistä 
kielitieteilijä Ferdinand de Saussuren mallia, ja luonut siitä sukupuun mallisen merkitysten rakentumisketjun. 

Merkkien ketjuuntuminen, merkkiverkko on yksi semiotiikan perusajatuksista. Lähtökohtana onkin, että jos 
merkkiverkko perustuu johonkin aiempaan merkkiin, niin kansanperinteessä lienee säilynyt jokin jälki 
liittymäkohdista myös myyteissä. Nämä liittymäkohdat ovat piilossa peitenimien, kiertoilmausten, leikkien, 
lorujen ja uskomusten monimutkaisessa vyyhdessä. Vain harvoin yksi perinteenlaji pystyy vastaamaan 
myytin alkuperää koskeviin kysymyksiin, koska myytti itsessään on vaihteleva ja alati muuttuva tarina. Yhtä 
yhtenäistä alkumuotoa ei ole, mutta jokin konsensus, yhteisymmärrys ihmismieleen on rakentunut 
eksistentiaalisesta välttämättömyydestä, siitä mikä on arvostamisen ja kunnioittamisen arvoista, mikä on 
pyhää ja tarpeellista. 

Myytit kerrotuvat toinen toistensa merkitysten päälle, jossa edeltävän tason merkitty on toisen tason 
merkitsijä. Kyong. L. Kimin mukaan sovelletuna (1996:169) myytti muodostuu neljästä tasosta tasosta: 


Kerrottu myytti 

M4 

(S4) 


Myytti 1 

M3 

(Sr3 - Sd3) 


Myytti 2 

M2 

(Sr2 - Sd2) 


Kieli 

Ml 

(Sri - Sdl) 

Sr = signifier; Sd = signified. 


Yleensä myytin oletetaan säilyneen alkuperäisessä muodossa, ja jostain ihmeen kaupalla olevan 
kaivettavissa esiin sellaisenaan, vaikka maailma ja puheenparsi ympärillä olisi muuttunut moneen kertaan 
ja yhteisöt tarpeineen sitä mukaa. Näin ei voi olla, ihminen vaikuttaa ympäristöönsä, mutta myös 
ympäristö ihmiseen. Suomalaisten kotiympäristöön kuuluvat suot, metsät, vedet ja niiden raja-alueet, jotka 
ovat olleet metsästäjien mielenmaisemaa lähes muuttumattomina vuosituhansien ajan. Monessa kohtaa 
hirvikronikoiden maailman tulkintaa olen käyttänyt hyväksi myös semiootikko Eero Tarasti 1970-luvulla 
luomaa isotopiajakoa kolmeen eri merkitysmaailmaan, jotka hän jakaa sadun, myytin ja tarun maailmoihin 
myyttisessä mielessä. 

Myyttinen hirvipuurakenne on greimaslainen neliösovellus, jossa myytin meta- ja subtekstit tulkkiutuvat. 
Alussa mainittu hirven syntymyytti ei auta meitä sen enempää, mutta se on olemassa ja se on lähtökohta 
S4, kerrottu hirvimyytti. Toiseksi meillä on elävänä, joskin suurelta osalta tiedostamattomana myyttinen 
kieli, jahtikieli, joka on säilönyt tietämättään koko joukon myyttistä ainesta kansan suussa. Tämä taso 
edustaa puun kohtaa SI, nimet. Kiertoilmaisut ja syntytarut muodostavat merkityskaaren, 
metatietousjatkumon, jonka sisällä kronikkatekstit ja kaskut elävät ja syntyvät. Subtekstiin kuuluvat kaskut 
ja kronikat ovat elävää kansanperinnettä, myös perinnelajeiksi luokiteltavissa ja kätkevät juurensa em. 
jatkumon ääripäihin ja toimivat merkitysketjun keskiössä, tulkitsijana. Puun sijasta kuvion voi ajatella 
lineaarisesti janaksikin, jos niin mielii. Toisessa päässä on tällöin kaukaisin ja mittavin myyttisyys, 
syntytarut ja toisessa päässä arkisin ja mitättömimmältä tuntuvat, nimet. 

Lineaarinen myyttijatkumo: 

S4/Syntytarut -> S3/Kronikat -> S2/Kaskut -> SI/Nimet. Siirtymäkohtina jatkumon välillä on merkkisuhde, 
jossa edellisen tason merkitty on seuraavan tason merkitsijä. Toisin sanoen ääripäät muodostavat sekä 
keskenään että sisällään merkityksen, nimet toimivat myytin merkkeinä. (Katso liitteet hirven ja karhun 
toisintonimistä ja ryhmittelsystä myteemeiksi, LIITTEET). Myyttisen tarun merkitty määrittää kronikoiden 
merkitsijää. Tieteelliseksi määrittelyongelmaksi jää, mikä voisi olla kronikan merkitty ja merkitsijä 
ilmitasolla. Jos ajatellaan yhteisöä, niin kronikka kertoo yhteisön suorittamasta jahdista, jonka virallinen 
tarinankertoja merkitsee muistiin. Kronikkaa voisi tällöin pitää merkkinä hirvijahdin onnistuneesta 
suorittamisesta, jossa merkittynä eli kuvattuna on hirvijahti ja merkitsijänä kronikoitsija yleisöineen. 
Kalliokuviin sovellettuna merkitty=hirvi ja merkitsijä=käsi(tys). Kalliopiirroksen tai kronikan teolla teot ovat 
tulleet kuitatuiksi ja asia on yhteisössä loppuun käsitelty, homma hoidettu ja työstetty loppuun saakka. 

Edettäessä tulkinnassa nykytasolle Kyongin kaavassa hirveä käsittelevä merkitsijä (Sr3) on samalla 
välittäjä yhteisössään, jonka tarinoissa on merkittävän edustavasti kaskuaines ja huumori esillä, itse 
asiassa huomattavan suuri osuus kronikkateksteistä edustaa humoristista kerrontaa. Tiedetään entisaikain 
metsästäjien pitäneen mukanaa sadunkertojia metsäonnen takaajana. Tarinoinnilla on syvät juuret ja suuri 
merkitys vielä nykyäänkin, mikä tulee esiin mm. funktion F8 Jutut -osion aiheiden suurena määränä. 
Päädymme alusta loppuun, kuten sanottu. Henkilökronikoissa ja muutoinkin nimiväännöksissä erilaiset 
hellittely- ja haukkuma- ja liikanimet vilahtelevat. Käytänne on pohjimmiltaan karnevalistinen ja samalla 
myyttinen tiedostamattomalla tasolla. Merkitsijöiden kolmannessa polvessa, perustasolla nimeämisen 
käytänteessä ilmenee nimien taakse kätkeytyvä merkki ja merkittävä, siis myytin merkittynä kohteena 
olevan nimien kaskuileva käyttö. Ja näin onkin, erilaiset köllinimet ovat käytänne. Virallista sukunimeä 
harvoin mainitaan, tapa vaatii, että Jussi Järvinen muuttuu kronikassa vähintään Järvis-Jussiksi ellei hänelle 
ole muodostunut jonkin ominaisuuden tai teon kautta omaa jahtikutsumanimeä. Yhdeksän pesosta 
erotetaan toisistaan luonteensa perusteella. 

Hirvimyytti (S4) 

(syntytarut) 
Hirvimyytti (S3) 

(kronikat) 
Hirvimyytti (S2) 

(kaskut) 
Hirvimyytti (SI) 

(nimet) 



Sd3 

Sd2 

Sdl 


(Sr=merkitty, Sd-merkitsijä) 


Kuvio 12. Myyttipuun rakenne merkitsijän ja merkityn välisenä merkkivaikutussuhteena. 


Nimet palautuvat ja ovat palautettavissa alkuperäiseen myyttiseen käsitykseen. Ihmiselle nimi on läheinen, 
herkkä ja emotionaalisesti koskettava. Nimeä vaihdetaan, jos nimi ei istu, taiteilijat käyttävät mielellään 
taiteilijanimeä virallisen nimen sijasta, alkukantaisissa kulttuureissa siirtymäriitti sinetöidään nimen 
vaihdolla jne. Nimi voi myös olla koskematon, lausumaton ja pyhä, jolloin asiasta on puhuttava kautta 
rantain, verhotusti, hämärästi, myyttisesti. Karhu on milloin kouko, milloin metsän kultainen omena. Oman 
nimen tiedostaminen on kädellisten ominaisuus, ja läheisesti ihmiskädellisen kanssa työskentelevien 
älykkäiden eläinten. Koiran, kissan ja hevosen uskotaan ymmärtävän oman kutsumanimensä, mutta 
muinaissuomalainen laajensi kotinsa piirin metsään, ja uskoi metsän koiran, karhun myös ymmärtävän 
oman nimensä lausumisen kutsuna. Vastaavaa hirven nimen lausumattomuuskieltoa ei ole säilynyt 
perimätiedossa, mutta jonkinlainen tabu lienee ollut voimassa, koska hirven "oikea" kantasuomalainen nimi 
ei ole säilynyt. 

Sen sijaan hirven ominaisuus runon, naiseuden ja tarullisen kerronnan symbolina on säilynyt. Koska 
runoilutaitoa ja sanavarastoa on alun perin tarvittu loitsuissa, joissa myös on silmiin pistävän tärkeää tietää 
manattavan synty, on loitsuilla merkittävä osuus epiikan synnyssä. Runo tarkoittaa mahoa hirvinaarasta. 
Sanataide on sanomisen taitoa, pohjimmiltaan tietäjyyttä. Kirjalliset kyvyt kypsyvät yleensä vasta 
myöhemmin, runoilija moni uskoo olevansa jo syntymästään. Väinämöisen ja Joukahaisen taidot ovat eri 
maailmoista. Kun Joukahainen haastoi laulu- ja tietokisaan Väinämöisen runoreen karahtaessa vastatusten, 
Joukahainen pitäytyi subtiedossa, tiesi lajit, luokat, linnuksi tiaisen. Väinämöinen ei metatietäjänä 
nippelitiedosta, triviasta piitannut, vaan vaati kilpakumppaniaan osoittamaan parempaa ymmärrystä ja 
sanomaan syntyjä syviä. Joukahainen osasi nimetä asioita kyllä, mutta ei ymmärtänyt niiden yhteyttä 
myyttisiin merkityksiin. Hänen kohtalonaan oli olla havainnoiva merkitsijä, pahnanpohjimmainen tasolla SI, 
kun taas Väinämöinen oli merkitystentajun ketjussa tietäjä iän ikuinen tasolla S4. 

Kronikoiden ja kaskujen maailmat on jäsennetty Proppin satukaavaan pohjautuvilla hirvestysfunktioilla, 
jotka perustuvat kronikoiden kerronta-aiheisiin, motiiveihin. Vastaavuudet niihin on etsitty menestys- 
tarinafunktioista, koska on oletettavissa myytin olleen aikansa best seller samoin kuin keskiajalla 
karnevaalit olivat kansan ymmärtämää ja kaipaamaa viihdettä. Torinauru oli keskiajan media, nykyajan 
viihdetorilla on karnevaalimeininki. Tietovisat ovat torin arvoituksia, lottoarvonnat sen onnenpyöriä. 
Jahtinäytelmät näytellään ja eletään luonnossa kaukana virtuaalitodellisuudesta saattokulkueina metsälle ja 
metsästä, riemusaatossa tai alla päin kallella kypärin. Hirvestys on jokasyksyinen mysteerinäytelmä tai 
jännäri, jossa tunteet ovat pinnassa. Siksi emotionaalinen kaava on mukana tulkinnoissa. Ari Hiltusen 
menestystarinan osatekijöiden perusluonnehdinnat, joihin tekstissä tuon tuosta viitataan ovat liitteessä. 

4.10 Hirvestysfunktiot taipuvat moduuleista meemeiksi 


Edellä on esitetty hirvifunktioiden ryhmittely kolmeen tasoon viisiöineen motiivi-intensiteetin mukaisesti 
ryhmitellen. Funktiointi satukaavan pohjalta edellyttää aina korpuksen mukaista hahmotusta, jonka jälkeen 
kustakin funktiosta sisältöineen ja piirteineen tulee merkityspalikka, moduuli, jota voi siirrellä ja yhdistellä 
lukuisilla eri tavoilla, mikä antaa tulkinnoille eri näkökulmia ja edistää tulkinnan luovuutta sekä mahdollistaa 
innovatiivista tarkastelua, koska menettelyllä voi irrottautua totutusta ajattelusta. 

Kolmen intensiteettiryhmää edustavat kolmea merkitysmaailmaa nekin. Arkaainen, sosiaalinen ja 
kulttuurinen ovat hirvestyksen maailmassa tiivis kokonaisuus. Jako vastaa semiotiikan sanastossa käytettyä 
etnosemioottista, sosiosemioottista ja teknosemioottista tasoa. 


Ryhmä I Primitiivi 

Ryhmä II Kommuuni 

Ryhmä III Kulttuuri 

Arkaainen 

Sosiaalinen 

Kulttuurinen 

merkityksellisin 

keskimääräinen 

vähäinen merkitys 

etnosemioottinen 

sosiosemioottinen 

teknosemioottinen 

atavistisuus, primitivia, vaistot 

moraali, tavat, tunteet 

oppi, kerronta, eräsivistys 

tahto 

tunne 

tieto 

alinen 

keskinen 

ylinen 


Kuvio 13. Tasoryhmäjaon analogisia suhteita 


Kolmijakoisuus muodostuu myös moduulien jatkumosta kolmeen tasoon, jotka vastaavat samalla 
noitarumpujen ja arkaaisen ihmisen kolmijakoista mielenmaisemaa aliseen, keskiseen ja yliseen. Toisin 
sanoen menneiden aikojen ihmisten suhdetta elämään, kuolemaan ja tuonpuoleiseen. 

Meemit ovat kulttuurin muodostamia yhteisöllisiä merkityksiä, jotka elävöittävät ihmisten arkista aherrusta 
ja elämänymmärrystä. Jatkumo funktioista meemeiksi ja semioottiseksi neliöksi on erilaisia tekstikorpuksia 
tulkittaessa käyttökelpoinen. Tutkimusaineistossa kronikat ovat sosiaalista kerrontaa, haastattelunauha- 
aineisto edustaa arkaaista, intiimiä, yksilöllistä kerrontaa, jossa puheen kulku tahtoo tuon tuosta ryöstäytyä 
omille teilleen. Verrokkeina ja taustatietona käytetyt kulttuurituotteet kuten Kalevala, Hirvenhiihtäjät, 
Helge-sarjakuva tai riista- ja kalatalouden tutkimuslaitoksen hirvitietosanakirja edustavat tiedollista ja 
kerronnallista puhetta ja kuuluvat kronikoitsijan näkökulmasta katsottuna vähemmän merkityksellisiin 
aiheisiin. Mutta vaikka Hirvenhiihtäjät ovat pintapuolisesti katsoen puhdas korkeakulttuurinen tuote, ovat 
runon juuret samat kronikoitsijoiden jahtikertomukset. Kieli on toinen, mutta rakenne on sama, mikä näkyy 
selvästi rakenteen kolmijakoisuudessa ja sen isomorfisessa samankaltaisuudessa. LIITE 

Eri sovelluksissa funktioiden sijoittuminen eri tasoille vaihtelee, mutta hirviperustainen, aiheiden 
esiintymistiheyteen perustuva rakenne on alla esitetyn kaltainen. Samalla se toimii myös eeppisen 
kerronnan rinnakkaisrakenteena, Lönnrot tekstualisoi tiedostamattaan Kalevalan hirvikronikan rakenteen 
tapaan. Samoin Runeberg Hirvenhiihtäjät. Alkujaan Hirvenhiihtäjät oli pelkistetty jahtikertomus, 
hirvikronikka siis sekin, runomuotoinen. 

TASO I PRIMITIIVI 


A) MÄÄRITTÄMINEN 

MODUULISYSTEEMI: motiivi-intensiteetti 



B) NIMEÄMINEN 

TRIADINEN SYSTEEMI: 3x3, kolme maailmaa 

4 29 14 8 



31 


C) TESTAAMINEN JA TULKITSEMINEN 

ITEROITUVA SYSTEEMI: semioottinen neliö + meemikaava 


12 16 31 

TASO II KOMMUUNI 


A) MÄÄRITTÄMINEN 

MODUULISYSTEEMI: motiivi-intensiteetti 



22 


10 

28 

1 


5 


11 

15 

20 


27 




C) TESTAAMINEN JA TULKITSEMINEN 

ITEROITUVA SYSTEEMI: semioottinen neliö + meemikaava 


10 



11 20 



28 

TASO III KULTTUURI 


A) 


B) 


MÄÄRITTÄMINEN 

MODUULISYSTEEMI: motiivi-intensiteetti 


NIMEÄMINEN 

TRIADINEN SYSTEEMI: 3x3, kolme maailmaa 



17 


30 

9 

6 


26 


7 

19 

13 


23 




C) TESTAAMINEN JA TULKITSEMINEN 

ITEROITUVA SYSTEEMI: semioottinen neliö + meemikaava 



TASO M ETA 

Ylimääräiset funktiot (31-27 = 4) 
Fokusfunktio 


26 

Abjektit 







Kolmekymmentäyksi satukaavaan perustuvaa hirvikronikka-aineistoon sovellettua funktiointiaon yleispätevä 
narratiivinen eli kerronnallinen kaava, jota voi käyttää rinnan tai vaihtoehtoisesti alkuperäisen 
eeposfunktioinnin (5x5+6) kanssa. Erona on se, että eeposfunktioinnilla päästään viisiöintiin, mutta se ei 
välttämättä ole muunnettavissa meemikaavaksi, lisäksi metafunktioiksi jää kuusi funktiota. Hirvikerronta- 
aiheiden mukaan näyttää selvältä, että rakenne on toimivampi kolmijakoisena. Kolmijakoisuus (27+4) on 
samalla arkaaisempi kerronnan tehostamisen tapa. 

Taivaansamppana, keskuksena ja tarinan ytimenä ja napana toimii nk. fokusfunktio, joka saadaan esiin 
alkuperäisellä eeposfunktioinnilla ja jakamalla saadut funktiot pareiksi, jolloin paritta jäävä on fokusfunktio. 
Tämä funktio on pariton myös kolmijakosysteemissä ja sen myötä seuraa kolme muuta ylmääräfunktiota, 
jotka yhdessä muodostavat taustalla vaikuttavat metafunktiot. 

Fokuksen on tarinallisesti oltava tekstin sisällön kannalta keskeinen. Hirvikronikoissa on kyse 
peijaisrunoudesta, osoittautui että peijaiset on kyläpeijaisia laajempi käsite. Paloittelu on välttämätön osa 
sekä peijaisjatkumoa että saaliin jakoa. Sillmanin haastattelujen mukaan Oulun läänin metsästäjät 
nimittävät saalisosuutta vaihtelevin nimin. Se on liha-, saalisosuus, jako-osuus, miesosuus, nyssykkä, 
lihapalat, lihaläjä, jahtilaatikko, pistejako, lihanytykkä. Hirvipeijaiset ovat nimeltään kylän kaatajaiset, 
päättäjäiset, hengen rikkojaiset, pakin kalistajaiset, selkäkeitto, pikkujoulu. Peijaisrumban päättää 
varsinaiset hirvipeijaiset, johon yleensä kuuluu keitto+tanssi+sauna+arpa+jutustelu. Peijaiset eivät ole yksi 
ainut tapahtuma, vaan peijaamisen sarja, joka tehdään jokaiselle eläimelle erikseen ja lopuksi koko kauden 
saalismäärälle yhteisesti. Siitä monikkomuoto: peijaiset. Hirven peijakkaat, juhlakalut, pirulaiset, miten 
kukin sen ottaa, on siltä syksyltä kellistetty ketoon ja paloiteltu pakastimiin. 

Taustalla vaikuttavista metafunktioista voitaisiin puhua myös tabuaiheina, mutta tässä tarkastelussa ne on 
ristitty abjekteiksi eli aiheiksi, jotka jäävät vähäiselle huomiolle tai peräti tyystin vaille huomiota. Aiheista ei 
välitetä kertoa, koska siitä kertominen olisi kiusallista tai noloa kenties jolle kulle tai sitten abjektifunktioon 
kuuluvilla seikoilla ei ole kertojalle sen suurempaa merkitystä. Ei silti pidä tulkita niin, etteikö esimerkiksi 
kieltoja ja kieltorikkomuksia lainkaan metsällä esiintyisi. Sanotaan kiellon olevan käänteinen kehotu, joten 
funktiot F2 ja F3 (kielto ja kiellon rikkominen) ovat tavallaan alisteisia funktiolle F9 jahtipäällikön ohjeet ja 
määräykset. Tyypillinen kieltorikkomus lienee hätäisyys ammuntatilanteessa, sääntö kuuluu ettei saa 
ampua ellei ole varma saaliin laadusta, moni aloittelija on innoissaan silti ampunut ja miettinyt vasta sitten, 
mihin mahtoi osua. 

Media on voimakas mahti nykyajassa, joten lehdistöä sananvallan edustajana ei tahdota ärsyttää, eikä 
ehkä halutakaan, koska julkisuus on hyväksi kyläpeijaisten imagolle. Lehdistön ihanteena on sananvapaus, 
mikä mahdollistaa myös toisin ajattelevien mielipiteiden esittämisen. Mielipiteet nostattavat tunteita, joihin 
osa metsästäjistä suhtautuu varsin kiihkeästi. Juhlarunojen pääasiallinen tehtävä on nostattaa tunnelmaa, 
joten arkoja aiheita vältellään. Myyttisen tilanteesta tekee se, ettei totuutta ehkä tiedä kukaan, vain sen 
mitä arvaillaan, ja luultujen tietojen mukaan poloinen tuomitaan. 


Lähellä abjekteja, hyljeksittyjä aiheita ovat myös ryhmän III aihepiirit. Metsästäjille kulttuuri on kirosana, 
peijaisrunot eivät varsinkaan ole areena, jolla virallista yläkulttuuria haluttaisiin tuoda esiin. Sen sijaan 
korostetaan peijaisten kansanomaista luonnetta, sen omuutta, erähenkisyyttä. Eräsivistyksestä sopii 
puhua, eräkulttuurista ei silloin kun suuri ja pieni kokemus, virallinen ja kansanomainen ovat nokitusten. 

1. PORUKKA KOKOON - F1 Porukka 


Jo pienenä loppina miehen sisäkunnassa saattaa elää pohjaton veto kaikenlaiseen 
metsälliseen ja pyyntitouhuihin. Tottakai semmoiseen on herätteensäkin: elin¬ 
ympäristö ja eräjuhlat. (Alpo Harala) 


1.1 Porukasta kaikki alkaa 

Hirviporukan muodostuminen on hirvijahdin ensimmäisiä edellytyksiä ja johtaa tavallisesti hirviseuran 
perustamiseen sekä jahtiporukan vakiintuneeseen kokoonpanoon. Keskeisin porukan tavoite on saada 
hirvenkaatolupa sekä lupaan tarvittava määrä metsästysmaita. Historiikeissa porukan muodostumista ja 
seuran ensimmäisiä perustajajäseniä samoin kuin luvan saannin vaikeutta kuvataan seikkaperäisesti. 

Satukaavaan pohjautuvissa hirvenmetsästysfunktioissa porukkafunktio F1 sijoittuu aivan alkuun ensim¬ 
mäiselle sijalle, joten tästä aiheesta on hyvä alkaa hirvestyksen salaisuuksien tutkiminen. Jo alkuvaiheen 
luonnostelevassa toimintajakaumassa on päätelty poissaolevaksi lähtötilanteeksi hirvenmetsästys- 
mahdollisuuden puuttuminen. Vielä 1960-luvulla hirviä oli niin vähän, ettei hirviporukalle ollut suurta 
sosiaalista tilausta, mutta 1970-luvulle tultaessa kanta oli kasvanut, ja hirviseuroja perustettiin tiuhaan 
tahtiin. Eräkasku-77 kilpakirjoitusvastauksen mukaan Maskussa ei vielä 1950-luvulla ollut metsästysseuraa, 
Maskun korvenkävijät vain. Silti hirviporukka toimi jo vuonna 1950, ja seurueella oli myös hirvikoira 
käytössä. Mainio koira, koska sen edestä ammuttiin kerran kolmen hirven parvi, joista kaksi yhdellä kuulalla 
kaksoisosumana ja viimeinen naapuriseuran toimesta. Naapuriporukan metsäkytät tunnistivat koiran ja 
toimittivat koiran omistajalle kiitokseksi aimo kimpaleen hirven lihaa. Kertomus kuvaa kehitystä, joka 
Suomessa on vallinnut. Ensin on ollut yksittäisiä metsäkyttiä yleensä ilman koiria. Melkoinen osa 
yksinmetsästäjistä oli salametsästäjiä tieten tahtoen tai tilaisuuden tekemänä. Joskus salametsästys tapahtui 
yhteistuumin koko kylän voimalla. Hirvikannan lisääntyessä yksittäiset jahtimiehet ja hirviporukat alkoivat 
järjestäytyä metsästysseuroiksi, samalla metsästystavat siistiytyivät ja tulivat rehellisemmiksi. 

Kun toiminta vakiintui, toimintaa laajennettiin. Monet seurat rakensivat 1980-luvulla oman kokoontumis- ja 
peijaispaikan, metsästysmajan, jonka koko vaihteli pienestä metsäsaunasta komeaan pytinkiin hirviporukan 
koon ja innostuksen mukaan. Majoja ei ainoastaan rakennettu, niitä paloi raskaissa hirvijahdin 
jälkitunnelmissa lukuisia. Erityisesti saunapaloja sattui lähes kansallisromanttiseen Jukolan poikien tyyliin, 
mutta paloi poroksi humussa jokunen metsästysmajakin. Käytännössä tapahtuma lujitti porukkahenkeä, 
koska vahinko oli yhteinen ja tilalle pyrittiin saamaan mahdollisimman pian entistä ehompi rakennus. 

Hirvibuumin nousun aikaan mies tai pari talosta oli vakiintunut lukumäärä, joka sitten nousi suuremmissa 
taloissa kolmeen, neljään suuren suvun ollessa kyseessä. Jäsenyys maksaa, mutta jäsenmaksut eivät ole 
suurin ongelma. Porukoiden vakiintuneen koostumuksen vuoksi ulkopaikkakuntalaisten on vaikeaa löytää 
hirviseuruetta, joka huolisi maattoman metsämiehen joukkoonsa. 

Kotijoukoin kasvaa riittävä rahapino pöydän kulmaan, eikä johtajastakaan synny pulmaa, ja täten menetellen 
kaikki sujuu vanhaan malliin ja voidaan lähteä Tapiolan talliin hyvillä mielin. Kun hirvimieheksi pyrkivä 
kelpuutetaan joukkoon, samalla häneltä edellytetään yhteisten mehtuuarvojen omaksumista ennen kuin hän 
on sopiva henkilö "Tapiolan talliin". Ihanneporukkalaisella on maata, loistava ampumataito ja 
riistantuntemus, pitkä metsästyskokemus, maltillinen mielenlaatu ja kotiväen nurkumatan tuki toimilleen. 
Lisäksi hänellä ei ole vihamiehiä, hän tuntee työn tai muiden harrasteiden puolesta seuran napahenkilöt, 
joten hänet otetaan ilomielin porukkaan mukaan. Toisilla vähemmän ansioita omistavalla voi olla 
vaikeampaa, koska jäsenyyspäätöksen on yleensä oltava yksimielinen. Joillakin seuroilla on säännöissä 
kirjattuna ehdot, jotka hakijan on täytettävä. Yleistä on suosittelijan, jonkinlaisen sopivuuden "takaajan" 
hankkiminen, jollainen voi olla maan tavan mukaan rehti sukulaismieskin kuten Hirvenhiihtäjätkin 
hirviporukkaan pyrkijän soveltuvuuden määrittelyn kuvaa. Mielevän Matin sanaa uskottiin ja niin sai 
karhunkaataja Kurun urhea Pekka luvan liittyä yllätysvieraana komisarjuksen hirviporukkaan. 
Hirvenhiihhtäjän aikaan ampuma-ase oli valttia porukkaan pyrittäessä, vuosisata myöhemmin hyvin 
haukkuva koira oli kova valtti, sillä hyvän pyssyn saa rahalla, mutta hyvää hirvikoiraa ei aina 
kasvattamallakaan. 

Mitä tapahtuu, kun jäseneksi on päästy? Joillakin seuroilla on käytössä juhlallinen tai leikkisä tapa ottaa 
tulokas mukaan joukkoon. Voidaan suorittaa leikillinen hirvenmetsästäjäksi vihkiminen kymmentä käskyä 
mukaillen. Karnevaalinauru, jossa pyhä muuttuu hilpeydeksi, ei ole tuntematon eräriehassakaan. 
Raamatullinen parodiointi kielii karnevaaliajattelusta, jota esiintyy myös eräkirjallisuudessa. 


HIRVENMETSÄSTÄJÄKSI VIHKIMINEN 

Kaikki tietävän hirviasetuksen ja tämän hirviseurueen läsnäollessa minä kysyn sinulta NN. Tahdotko 
ottaa aseen käyttöösi ja ampua sillä hirviä niin myötä- kuin vastatuuleenkin? 

Ase meidän joka olet kainalossa. Rihlattu olkoon piippusi. Lauetkoon sinun lukkosi niin maan päällä kuin 
ampumatornissakin. Ja anna meille meidän jokasyksyinen hirvipaistimme ja anna meille meidän 
salakaatomme anteeksi niinkuin nimismieskin antaa anteeksi niille, jotka ovat hänelle lihaa kantaneet. 
Äläkä saata hirviretkillämme tipiä pataan vaan päästä hirvenlihat sinne, sillä sinusta on kiinni 
hirviseurueemme valta, voima ja kunnia. Iankaikkisesti. PUM 

Koska nyt olet aseen käyttöösi ottanut ja sen tässä julkisesti hirviasetuksen edessä ja tämän 
hirviseurueen läsnäollessa tunnustanut ja seuran jäsenmaksu on sen merkiksi maksettu, niin minä 
(seurue! palvelijana julistan sinut aktiiviseksi hirvenmetsästyksen harrastajaksi: Hirvenmetsästäjäksi. 

Emän, vasan ja uroshirven nimeen. PUM 

Kätke nyt sydämeesi seuraavat Metsästäjä-lehden sanat: 

Metsästäjä-lehti N:o 5 sivu 14 kertoo; 

Hirvimies on pitkämielinen passissa. 

Hirvimies on lempeä myöskin omalle vaimolleen. 

Hirvimies ei kerskaa pitkillä ampumamatkoilla, 

ei pöyhkeile uudella aseellaan, ei kadehdi toisen ampumaa hirveä, ei käyttäydy sopimattomasti 
peijaisissa, ei itke särkyneitä eväitään, ei muistele toisen ampumaa ohilaukausta, vaan iloitsee muitten 
hirvimiesten kanssa, jos eräpoliisi ei ole sattunut huomaamaan. 

Kaikki se peittää salakaadossa. Kaikki se toivoo, ettei kiinni jäisi. Kaikki se kärsii, jos kiinni jää. 

Hirvi seuratkoon sinua. 

Ase varjelkoon sinua. 

Hirvi kääntäköön kylkensä sinuun päin ja antakoon luodin tulla. 

Emän, vasan ja uroshirven nimeen. PUM 
(Lähde: Keski-Suomen rhp/riistapäällikkö Purhonen) 


1.2 Porukan koostumus 

Nykyisessä sekamuotoisessa hirvenmetsästyksessä, jossa yhdistetään ajometsästys ja metsästys koiraa 
apuna käyttäen, on hyvä hirvikoira ohjaajineen tervetullut porukkaan, varsinkin jos koira on hyvä haukkuja. 
Haukkukoiran arvostuksesta kielii sekin, että se saadaan mukaan! Muista jahtivieraista on tilanteen mukaan 
sekä iloa että mieliharmia, joskus porukalla on vieraastaan paljon iloa. Tietynlaista iloa tai ilkaa tuottaa myös 
yhteishengen nostatus periaatteella me ja naapuriseurat, joissa voidaan uhota hirvien olevan lupa-alueella 
kahta suurempia kuin naapureilla, joilla on vain luupusseja tarjolla. 

Niin vaikeaa kuin hirviporukkaan pääsy onkin, ei innostus porukan jäsenyydestä vuodesta toiseen aina 
kaikkien kohdalla kestä. Rivit pyrkivät rakoilemaan, ja tämän kronikoitsija muistaa mainita vaikkapa 
harmitellen vääryyttä, kun porukka valitsi jahdin sijasta television katselun. Poissaololle voi tosin olla 
asiallinenkin syy, nuoret miehet ovat saaneet vaihtaa hirvisodan armeijan harmaisiin. Toisaalta vanhat 
miehet ovat saattaneet saada kutsun autuaammille metsästysmaille. Myös, jos porukkaan on syntynyt uutta 
verta, pieniä metsästäjän alkuja, poissaolo hyväksytään hymyssä suin. Metsästysvietin vaalimista jopa 
pyritään edistämään, sillä poikamiesten kohtalo kiinnostaa porukan jäseniä. Hirviporukan poikamiesten 
edesottamuksia seurataan tavallista tarkemmin. Mikäli mies vain kulkee tytöissä, mutta ei mene naimisiin, niin 

asia otetaan puheeksi hirvikämpällä, jolloin joku ukkomiehistä toteaa, ettei se käy elellä paremmin kuin 
muutkaan, eukko on otettava. 


Porukka muodostuu yksilöistä, joilla kullakin on seuraelämän lisäksi oma yksityiselämä omine Pulcinella 
-hahmoineen, josta tihkuu aineksia myös seuran yhteiseen kaskuvarastoon. Yksityisyyden suoja 
kyläyhteisössä ei ole aukoton, monella on vähintään hiljaista tietoa porukan jäsenen omaelämäkerrallisista 
vaiheista. Välillä tunteet kuumenevat ristiriitoihin asti ja jahtipäiväkirjoihin alkaa ilmestyä 
yhteenottokuvauksia ja jopa kronikkaan saattaa vilahtaa hieman hapan sävy kotivävyyden kautta mukaan 
seuraan tulleesta, mutta yhteistyökyvyttömänä epäsopivasta jäsenestä, sillä hirvenmetsästyksessä yksilön 
erillisyys täytyy tukahduttaa ja yhteisön etu pistää etualalle. Ihmisluonnon itsekkyyden tähden käytänne ei 
ehkä suju kaikilta aivan ristiriidoitta, vaikka hyvää tahtoa olisikin. Elämä on itkua, naurua ja satua, tätä 
kaikkea. Elämää on myös hirvenmetsästys. Jo Lemminkäinen nimitti saduksi tapahtumaa, jossa henki meni. 
Emo äiti kantajani! Tuli työ, satu tapahtui Toisin sanoen Lemminkäinen tappoi Lausin, Pohjolan isännän, 
hirviherran. 

Kronikka-aineistosta löytyy neljä hirviporukan päämäärittäjää, joita ovat koirat, vaimot, jäsenet ja majat. 
Vaimot saattavat määrittää mm. tehdäänkö majaan laverit vai ei. Myös kontrollimatkoista majalle huhutaan, 
mutta useimmiten toki vaimot ja tyttöystävät ovat majalle menossa toivottuina vieraina, hirvisopan 
keittäjäksi tai peijaisvieraaksi. Porukassa on useimmiten joku, jolla on koira. Metsällä tätä koiranomistaja- 
ohjaajaa saatetaan lyhyyden, sukkeluuden ja käytännön vuoksi kutsua koiramieheksi, tai tarkemminkin 
määritellen lajin mukaan esim. pystykorvamieheksi. Luonnehdinta viittaa koiran ei omistajan korviin, tai 
mistäpä sen aina niin varmasti tietää. Isännät ja koirat kun alkavat vuosien myötä muistuttaa aina vain 
enemmän toisiaan. Mies ja koira ovat porukassa työpari ja tekevät tiimityötä, yhtenäinen tehoyksikkö 
muodostuu myös parista mies ja ase . Jäsenien määrästä riippuu porukan koko, mutta osin myös kotiväen 
vastustuksesta tai kannustuksesta tai muista perhevelvoitteista. Harva asia tärkeydessä ohittaa syksyisen 
jahtiretken, häät, hautajaiset tai kastajaiset ovat lähes ainuita poikkeuksia, joiden takia jahdista voi jättäytyä 
pois. Kaikissa muissa tapauksissa irvaillaan kohdetta aamu-unisuudesta, vihtoriudesta tai muusta syystä. 

Porukan tekemiset ovat seuran toimintaa, ilman jäseniä ei ole seuratoimintaa, joten porukan itseoikeutettu 
funktiopari on seuratoiminta. Toisin sanoen hirvisatujaottelun funktiot F1 ja F10 ovat toinen toisensa 
edellytys, aisapari ja johdannossa näkyvän ymmärryslajijaottelun mukaan kuuluu yleisen piiriin. Kokonaisuus 
on osiensa summa. Hirviporukka muodostuu ykisttäisistä metsästäjistä, joita ohjaavat yleiset ja ytheiset 
arvot. Jokainen metsästysluvan hankkinut hirvestäjä tietää koko joukon tosiasioita seuruemetsästyksestä ja 
kaskuja hirviporukoista. Yksittäisen porukan jäsenen on kyettävä toimimaan seuran edun mukaisesti, jos 
aikoo pysyä jäsenenä, sillä erottamisiakin tapahtuu. 


1.3 Kronikkamaininnat 

Kronikoiden maininnat koskevat useimmiten porukan laatua, yhteishenkeä, riistatoimia, kaveruutta, 
luonteenominaisuuksia tai sosiaalista asemaa, avuliaisuutta tai porukan kokoa, joka vaihtelee muutamasta 
henkilöstä yli sataan jäseneen. Porukan koon paisuessa suureksi ollaan huolissaan yhteishengen rakoilusta ja 
lihakilojen riittävyydestä jaossa, vaikka lopuksi todetaankin, juhlarunosta kun on kyse, että hyvin meni ja 
lihaa riitti, kiitti. Lihakilojen riittävyyden painotus vihjaa kuitenkin, ettei pelkkä metsälläolo sittenkään ole 
kaikki kaikessa, lihatkin kelpaavat ja varsinkin kohottavat porukan yhteishenkeä. 

Hirvikronikat ovat osa karnevaalinaurua, laulua liikalihoista. Saatetaan nauraa hulluille hirvivuosille, jolloin 
hädin tuskin ehdittiin hankitut luvat käyttää ja lihaa tuli sellaiset määrät, ettei tiedetty miten niitä jalostaisi. 
Käytiin symbolista makkarasotaa. Kronikkamotiiveja tarkasteltaessa porukkafunktion alla on mainintoja 
koirista, naisista, kokoontumisista ja jäsenmäärästä. Hirviseuran historian alussa usein on ollut vain pieni 
yksittäinen porukka, joka on sittemmin järjestäytynyt hirviseuraksi, ja jatkossakin metsästysseura on niin 
suuri kuin sen hirviporukka, joskin jotkut seurat toimivat myös muiden metsästysmuotojen parissa, jolloin 
seurassa voi olla hirvestäjien lisäksi muitakin jäseniä. 

KOIRA (koiramies) PORUKAN KOKO (jäsenyys) 

PORUKKA 

(hirviporukka) 

NAINEN (kotiväki) KOKOONTUMINEN (majat) 

Kuviossa on kronikka-ainekseen perustuva porukan merkityksen semanttisena kaavana ja viisiönä. Suluissa 
on tarkennus. 

Naispuoliset kronikoitsijat kertovat mielellään hirviporukan jäsenten ominaisuuksista ja laativat kronikan 
henkilökronikan muotoon, jossa luonnehditaan hirvestäjän yksilöllisiä piirteitä metsästäjänä. Porukan 
mukana rahjustaa joskus vieraana monenkirjava joukko, ja vakinaisessa porukassakin on monenlaista 
persoonaa, on miestä pitkää, pätkää. Neljänkymmenen miehen porukka voi tuntua suurelta ja kirvoittaa 
peijaisrunoon luonnehdinnan: Miestä kuin meressä mutaa, lihavaa, laihaa, pitkää, pätkää, 40 jätkää. 

Tämä pitkänpätkän korostus yhdessä saappaanjälkimainintojen kanssa kertoo kookkauteen liitettävän 
erityistä huomiota varustuksen ohella. Ulkomuoto on kuitenkin luonteenominaisuuksien arvioinnin rinnalla 
sivuseikka. Pahansisuinen porukan jäsen aiheuttaa harmia ja laskee jahtitunnelmaa. Äkkiväärät persoonat 
saadaan porukkaan yleensä maanomistussuhteiden välityksellä. Mikäli sattuu omistamaan maita keskellä 
jahtialuetta, niin hankalaa porukan jäsentä on pakko sietää mukana, jos hän niin haluaa tai muutoin on 
tiedossa lupamäärien vähennys ja jahtialueen pienentyminen. 


1.4 Paksunahkaisuutta tarvitaan 

Vitsailu on keino pitää porukan mielialoja korkealla hankalassa tilanteessa. Eräässä porukassa oli kiusalliseksi 
koettu jäsen, jolla oli kiukkuisen luonteen lisäksi erikoinen ruumiinrakenne, pitkä selkä ja harvinaisen lyhyet 
jalat. Porukassa oli ollut erimielisyyttä ja kiukkupussi lähti äkäpäissään viuhtomaan poispäin. Porukka katselee 
perään jolloin yksi heistä toteaa: On siinä mies tehty harvinaisen väärästä puusta - näkeehän sen siitäkin että 
se on noin vähän haljennut. 

Porukassa ei silti ole mukana vain ilonpilaajia. Hyvässä porukassa on mukana ilopilleri. Henkilö, jolla on kyky 
tarinoida. Satuilu, erilaisten juttujen kerronta nuotiolla ja majapaikassa on tapa, joka juontaa juurensa 
vanhasta eräperinnekäytänteestä. Muinoin eräporukka kuljetti metsästysonnen takajaana mukanaan 
sadunkertojaa. Nykyaikana manttelin on perinyt kronikoitsija ja/tai lehtimies. Jutun julkaisuareena vain 
poikkeaa menneestä, kronikoitsija kertoo asiat lähipiirin kuullen ja kannalta, toimittaja on ammattinsa vuoksi 
sidottu yleisempään ja varovaisempaan näkökulmaan ja kieleen. 

Joissain tapauksissa yhtä miestä kovasti kaivataan, koska hirviporukka on kuin maustamaton keitto ilman 
omaa erityisyksilöään. Hirvijahdissa ei päde sanonta: Ei sota yhtä miestä kaipaa. Kaikkia porukasta 
poissaolijoita kaipaillaan. Kun joihinkin jahtiporukkoihin on kertynyt miehiä lähes sata, joukkoon mahtuu 
monenlaista persoonaa, ja tarinoita kertyy vähintään yhtä monta kuin on ihmisiä. Tästä joukosta 
kronikoitsija poimii esiin näkyvimmät. Porukan iso koko ei haittaa lainkaan, kun on kyse ampumakilpailuista. 
Isoa sakkia ei helpolla ampumakilpailussa piestä, koska seuralla on potentiaalia, mistä valita parhaimmat 
ampujat kisaan. 

Maanomistajilla viran puolesta tai omistajana on kirjoittamaton oikeus osallistua hirviseuran toimintaan niin 
halutessaan. Kronikoissa talot isot sekä pienet nousee mukaan niin kuin sienet, jopa maattomatkin aivan 
yhtyy leikkiin hirvivaivan. Viran puolesta jahtiporukkaan osallistuva voi valmistautua ankaraan kritiikkiin. 
Asema ei häntä pelasta moitteilta, jos tunarointeja sattuu. Rovasti saa kuulla kunniansa, kun on ampunut 
hirveä edestä pötsiin. Pistopuheilta ei välty hänkään, joka on tunnistanut saaliin väärin ja ampunut 
luvattoman hirven, vaikka tapahtuma sanonnan mukaan onkin luvattoman hyvin tehty! Riistantuntemusta 
hirvimetsällä tarvitaan, sillä varsinkin eräharrastuksen alkuaikoina hirviporukka saa harmitella tuon tuosta 
jäsentensä kokemattomuuttta, saaliskohteita tai määrää. 

Hirvisavotan alkuvuosina 1970-luvulla eräällä jokivarrella oli paikkakunnan metsäporukka, jolla oli kolme hirven 
kaatolupaa. Osa porukasta lähti metsälle, osa parhaista pyssymiehistä meni passiin sovituille passipaikoille. 
Ajomiehet menivät määrätylle alueelle ja lähtivät ajamaan oletetuista maista hirviä passimiehiä kohti kuten 
tapa on. Passimiesten eteen sattui tulemaan viisi hirveä. Vanhat kokeneet hirvimiehet ampuivat ne kaikki 
samalla pienellä rämeellä. Kun ajomiehet tulivat paikalle he huomasivat nuo viisi hirveä kumossa. Kaksi 
ajomiehistä, jotka kuuluivat hirviporukkaan ensikertalaisena ryhtyivät ihmettelemään mitä tehdä, kun hirviä on 
kaadettu enemmän kuin mitä lupia on. Porukan tunnolliset ottivat luvalliset kolme hirveä porukalle. Ampujat 
saivat pitää ylimääräiset kaksi ja vastata teostaan, jos jotain tulee. Kävi niin, ettei nämä kaksi tunnollista 
ajomiestä sen perästä tohtineet ruveta hirviporukkaan. 

Silloinkin kun jäsenyyspäätös on tehty ja uusi tulokas on otettu tervetulleena riveihin, häntä koetellaan 
monin tavoin eikä vähiten huulenheitolla. Jotkut kestävät sen hymysuin osana jäseneksiottorituaalia, osaa 
sanottu jää harmittamaan. Ensikertalainen on taipuvaisin mokaamaan, mutta hänen virheistään silti 
ankarimmin vitsaillaan. Huonompihermoisen itsetunto saattaa kärsiä ja hän sairastuu jännitystautiin, 
riistahorkkaan, jolloin metsästyksestä ja täysvaltaisesta jäsenyydestä tulee tuskien taival. 

VII YL Sooloilu - Enemmän parolen kuin languen tapahtuma 
Sisältää funktiot: F28 Kiitos + F31 Peijaiset 


1.5 Vaikeita tapauksia 

Flirviseurue on läpileikkaus kyläkunnan miehisestä väestöstä. Kylän porukassa on monenlaista jahtimiestä. 
Jotkut ovat kovia kiroilemaan, mikä saattaa kauhistuttaa sivistyneempiä seuralaisia, vaikka kiroilun 
puhekäytänne on varsin tavallinen metsällä. Flienommin sanoen metsällä ei kuitenkaan kiroilla, vaan paineet 
purkautuvat kriisisanastona. Menetelmäosiossa kiroilu on nimetty sooloiluksi, jota luokittelun luoja Eero Tarasti 
lunnehtii enemään parolen, vapaan puheen kuin languen eli virallisen kielen tapahtumaksi. 

Omanlaisensa kriisisanaston muodostavat erilaiset letkaukset ja sättimiset, joilla on yhteishenkeä nakertava 
taipumus, kun sen sijaan kiroilu on puolihyväksyttyä porukan yhteistä kielenkäytännettä, joka ei kohdistu 
erityisesti mihinkään tai kehenkään, vaan purkaa harmin tunteita. Flirviporukassa ei purnaajista pidetä. Kerran 
yhteen hirviporukkaan pääsi mies, joka purnasi kaikesta. Kun ajoketju sekosi, ajo epäonnistui tai hirvet pääsivät 
karkuun, mies käveli lähimmän passimiehen luo. 

On sitten paska porukka, minä kyllä eroan tällaisesta seurasta. 

Tähän vanha ja kokenut hirvimies saattoi vain todeta yksikantaan: 

Se on varmaan tuo hirvivouti helkkarin iloinen jos sen teet. 

Olen kyllä niin pottumainen mies etten piruuttanikaan eroa, uhosi purnaaja. 

Flirviporukan koostumus on maanomistussuhteiden vuoksi melko isäntävoittoista. Maaseudun herravihan 
kaikuja heijastuu vitseistä tuon tuosta. Hämeessä oli hirviporukka, jonka jäsenistö koostui pääasiassa 
hämäläisistä isäntämiehistä. Mukana porukassa oli myös isäntien tuttava kaupunkilaisjohtaja, joka oli viettänyt 
hyisen marraskuisen päivän hirvimetsällä. Iltapäivällä kokoonnuttaessa viimeisestä passista kaupunkilaisjohtaja 
valitteli huulien rohtumista. 

- No, onhan siihen hyvä rohto, lohdutteli eräs isännistä. Sen kun hirventalilla vain sivelet 
huuliasi. 

- Mistä sitä tähän hätään, kun ei hirveäkään saatu? kyselee johtaja. 

- Aina mulla sitä sen verran mukana on, haluatkos? Isäntä kaivelee samalla sarkapomppansa 
sivutaskua, vetää sieltä epämääräisen värisen roskaisen talimöykyn ja ojentaa johtajalle. 
Johtaja empii, mutta ei kehtaa kieltäytyä ja salavihkaa talin palasta hieman pyyhkäistyään 
sivelee sillä huuliaan. Lääkettä takaisin ojentaessaan johtaja kuitenkin kysäisee: 

- Ruukaakos Sunkin huules rohtua? 

Isäntä: - Ei kun persereikä. 

Roisi puhe on poikkeama sivistyneestä yleiskielestä ja korostaa vitsin aggressiota. Herraskaisiksi porukan 
jäseniksi luetaan papit, opettajat, tuomarit, nimismiehet yms. Erään hirviporukan jäsenenä oli tuomari, joka 

virkansa puolesta opetteli ulkoa kaikki metsästyslain pykälät ja asetukset. Tällä muistitiedolla juristi briljeerasi 
pitkin syksyä, niin että muuta porukkaa alkoi jo harmittaa. Juristin autoon sattui metsäretkellä tulemaan jokin 
vika eikä auto lähtenyt käyntiin kämpän pihalla, vaikka juristi kuinka starttasi. Ehkä oli sokeria lorahtanut 
bensatankkiin ehkä ei. Tuomari nousee viimen pois autosta ja kysyy ympärillä olevalta porukalta: 

- Mikähän tähän neuvoksi? - Kokeile kolmannen pykälän toista momenttia, kuuluu porukasta. 

Erimielisyyttä hirviporukassa voi syntyä saaliin lajista tai määristä, lihakasojen määrästä. Saatetaan kinata 
passipaikoista, ajoketjun suunnasta, nopeudesta ja kulkureitistä sekä ammuttavista kohteista. Kovin pienet 
emot ja vasat eivät ole toivottavia, koska niistä tulisi pienet lihakasat. Toisaalta sivullisten uteliaisuus saattaa 
haitata jahtia ja olla harmittavaa. Hirvikeitolla on vanhat juuret. Kun lihoja saatiin paljon eikä pakastinta vielä 
ollut, lihat keitettiin isossa pyykkipadassa ja keittämistä saattoi riittää yhden jahtireissun päätteeksi jopa 
kolme päivää. Isosta hirvestä tuli 5-6 kovaa isoa kantamusta, ja tarpeen olivat, sillä metsäpirteissä riitti 
syöviä suita. Hirven liha ei aina ole hyvää, mutta marto kuusivuotias naaras oli painava ja hyvälihainen. 
Lihasta tehtiin yleensä keittoa, paisti oli harvinainen. Palvattiinkin, mutta palvattu hirvi alkoi kevättalvella 
maistua puulta. 


1.6 Yhteishenkeä olla pitää 

Vaikka aina ei suoraan myönnetäkään lihan tärkeyttä metsästysmotiivina, niin uusien tulokkaiden porukkaan 
pääsemisen hankaluus heijastelee ajatusta, että uusi jäsen on yksi suu lisää liha-arvonnassa, jolloin jaettava 
osuus henkeä kohden pienenee. Lupia heltyy maiden mukaan, ei jäsenmäärän. Siksi maanomistajat ovat 
tervetulleempia joukkoon kuin muut. Rabelais'n luomissa karnevaalikuvissa kansanjuhlan määreenä on 
tuoreus ja rajojen rikkominen, eräänlainen tittelit pois meininki. Renessanssin kaupunkikulttuurin 
kansanjuhla purkautui karnevaaliksi. Suomalaisten metsien tuore aines kokoontuu lihapadan ympärille - 
keittopadan. 

Kansanjuhlan nauru kuvastui kansankielestä, jota ei oltu vielä virallistettu yleiskieleksi ja joka sisälsi runsaasti 
monimerkityksellisyyttä ja tulkinnallisuutta. Karnevalistisessa juhlakielessä vanhojen sanojen sanasto on 
laaja ja paljon arkaismeja sisältävä kuten eräkielessäkin on asian laita, mutta kansankielen voima on sen 
tuoreudessam, yllättävyydessä ja uutuudessa. Vastateurastettu liha on tuoretta. Rabelais uudisti 
tuotannossaan ranskankielistä kirjallisuutta ja ranskan kieltä, vaikka hänen verbaalin tyylinsä elementit olivat 
peräisin suullisesta lähteestä ja kohosivat kansan kielestä. 

Ranskan kielen rikkaus lisääntyi Rabelais'n tuotannossa kahdella tavalla, toisaalta hän toi esiin vanhoja 
sanontoja ja sanoja, mutta loi myös aivan uusia sanoja karnevalistiseen uudistavan sanan henkeen. 
Samankaltaisessa hengessä syntyy kronikoitsijan kielessäkin uusia lisiä kieleen, mahologeja ja sinisukkia. 
Renessanssikirjailijan kieli oli luovaa. Seurauksena oli mm. "arkkitehtuuriterminologian" rikastuttaminen. 
Rabelais'Itä ovat kotoisin termit symmetria, peristyle, portique, architecture, frize. 

Karnevaalikielen torikansaa vastaa peijaisperinteen naurussa hirviporukka, jonka edesottamuksista kronikka 
kertoo. Porukan salattu viisaus ilmenee metsällä solvauksina, kiroiluina, karkeuksina, parodioina jne. 
loputtomana sanaleikittelynä. Säädyt ja iät ovat sekä metsällä että karnevaalitoreilla kohtelullisesti 
samanarvoisia tai arvot voivat jopa kääntyä nurin. Poika voi olla etevämpi isäänsä! Arvossa nuoren 
metsästäjän kaksoisosuma voittaa vanhan konkarin tekemän kaksoispummin. 

Porukan sanailuinto kohdistuu ryhmähengen loukkauksiin. Sosiaalisessa arvoasteikossa ylempänä olevat 
mataloitetaan arvoltaan kaskuilemalla ja sinuttelemalla. Samalla piilevät pinnan alla muhivat agressiot voivat 
purkautua ja näin vitsin kerronta noudattaa vanhaa tapaa suojata ja edistää metsästysonnea 
sadunkerronnalla. Toinen sivistyneestä puhekielestä poikkeama jahtikielessä on erilaiset voimasanat, harmin 
ilmaisut ja huudahtelut sekä sutkaukset kuten jo todettiin. Kolmas kerros jahtikielen karnevalistista maailmaa 
ja puheen rakennetta muodostuu vierasperäisistä lainasanoista, joista useimmat kohdistuvat metsästykseen. 
Nimien vääntely ja kansanomaistaminen vaikkapa asemerkkien nimissä on karnevalistista puhetta samoin 
kuin murteen luova käyttö ja manailu. Voi pertaanin pertaanin pertaani! Tuplee jäi saamatta. Näin puhuu 
suomalainen metsähumanteri ja tästä rehevyydestä menee osa pois, jos se ilmaistaan yleiskielellä: Kas kun 

tämä Perdan-ase ei lauennut. Nyt double jäi saamatta. Voi olla, että puhe on hienostunutta, mutta hölmöä 
on metsällä puhua noin. Hirvipolulla ei puhuta kolmannen pykälän toisesta momentista, metsän kapulakieli on 
aivan toista, sen tietää hän, joka kulinpaita selässään veren maku suussa on keinotellut tiensä halki metsän. 

Eräverisyyttä tarvitaan seurojen jäsenistön ylläpitoon ja uusiutumiseen. Rivijäsenten ja erilaisten persoonien 
lisäksi seuralla on eri tehtävien mukaan profiloituneita henkilöitä jäsenkunnassa. Järjestön talous- ja 
puuhamiesten ohella useimmilla seuroilla on vuotuiset kunnostautujansa, taitoniekat eli hirvijahdin 
erityisosaajat: 1) Hirviherra eli jahtipäällikkö, 2) hirvikoira, 3) kaataja ja 4) kronikoitsija. Myös saaliin 
paloittelija tai sopankeittäjä voivat olla erityisen taitavaksi tunnustettuja, mutta useimmiten nämä tehtävät 
suoritetaan yhteistyönä eivätkä siten ole yksilösuorituksia kuten edelliset, joissa ansio on yleensä vain 
yksilösuoritus. 


1.7 Erityistehtävät 

Jahdinjohtaja ja kaataja yhdessä vievät metsästyksen lopulliseen onnelliseen päätökseen, kaatoon, peijaisten 
emäntä ja kronikoitsija luovat juhlatunnelman ja koira ja paloittelija avustavat lihan hankinnassa, koira 
löytää paikan missä elävä liha liikkuu, paloittelija toimii paikassa missä liha kiikkuu ja jalopeurat on 
jaksettuna puihin. Saamme kolme ryhmää, joilla kullakin on tietty myyttinen syvämerkityksensä, jos sitä 
tulkitaan karnevalistista lihan teemaa hyväksikäyttäen. Hirvipeijaisissa on kyse juhlasta, jossa sanotaan 
hyvästi lihalle, joka juoksi mutta ei juokse enää! Juhlassa iso liha hyvästellään ja katoaa parempiin suihin. 

I Lihankäsittely kaataja/paloittelija yksilöllinen 

II Lihajahti jahtipäällikkö/koira yhteisöllinen 

III Lihanjalostus kronikoitsija/emäntä. yksilö-yhteisöllinen. 

Nimityksillä ei sinänsä ole arvoa, mutta merkityksiä voidaan tutkia luokittelemalla erilaisia tekijöitä 
ryhmiksi. Voidaan ajatella, että nämä kolme ryhmää jakaantuvat Eero Tarastin ehdottamiin 
merkitysmaailmoihin (isotopioihin). Ensimmäinen ryhmä, johon kuuluvat taitoniekoista kaatajan ja 
paloittelijan elämysmaailmat kuuluu luontoon eli myytin maailmaan, kun yhteisöllisyyttä ja 
tarunhohteisuutta hirvimetsällä edustavat jahtipäällikkö ja koira. Molempien rooli on yhteisön ehdoilla 
toimimista. Jäljelle jäävät jahtikauden loppuun sijoittuvat tehtävät, jotka ovat sekä osa metsästystä ja 
jahtikautta että siitä riippumattomia toimia. Kronikoitsija voi saada ainekset juttuun välikäden kautta, 
emäntänä ehkä toimii vuosikymmenien kokemuksella henkilö, joka ei ole kertaakaan ollut hirvimetsällä. 
Hyvä kaatosopan keittäjä on kuin hyvä haltija, joka loihtii taikaliemen esiin. Myrkyllisen pahan 
kaatosopan keittäjästä eivät kronikat kerro, joten noitahahmot eivät kuulu peijaisilon kuvastoon. 
Viinapulloja tiheikköön lennättelevät Pulcinellat tosin kuuluvat ja pilaavat kaatosopan. Iloliemi muuntuu 
myrkkyliemen kaltaiseksi. Vaikka kronikoitsija kuinka yrittää vakuuttaa kuulijoilleen lennokkaan 
kerrontansa todenperäisyyttä, ei sanaseppoa uskota tai kerrottuun eläydytään kuin eläinsatuun. 

Porukka on hirvenmetsästytoiminnan alku ja loppu. Sen toimista riippuu, onko peijaisiin aihetta ja minkä 
laista. Toiminta keskittyy lihan hankkimisen ympärille kiertyviin toimiin ja hirvenmetsästyksen 
myyttisimmät kuvat löytyvät kaatopaikalta, nylkyvajasta, haukusta, ohjeista, keitosta ja tarinoista. 
Analyyttisemmin ilmaisten kyse on funktioista Fl, F18, F21, F14, F25 ja F31. 

Myyttinen kerronta F18 ja F25 Lihankäsittely 

Tarullinen kerronta F21 ja F14 Lihajahti 

Satukerronta F31 ja Fl Lihanjalostus. 

Tärkein tekijä on porukan kokoonpano, sillä satutunnelmaan pääsemiseksi porukasta on löydyttävä ainekset 
niin soppalihoihin kuin sen keittäjäänkin ja vielä on oltava sanaseppo mieluiten omasta takaa. Vaikka 
teoreettisesti kronikoitsija joutuu tarkastelemaan aihettaan tapahtumista itsensä etäännyttäen, ei hän 
tosiasiassa ole ulkopuolinen, vaan mitä suurimmassa määrin shamaania vastaava rituaalimenojen ohjaaja. 
Mutta totta ja sen ymmärtää, ettei kronikoitsijakaan voi kaikkea tietää, rajattomasti hänkään ei voi olla 

kaikkialla hirvimetsällä läsnä. Osa tarinasta perustuu kuultuun ja kuviteltuun, osa nähtyyn, vaikka pyrkimys 
onkin antaa silminnäkijämäinen lausunto tapahtumista ja mahdollisimman yleinen ja yhtäläinen 
tunnelmakuvaus retkestä. 

Peijaisissa kiitos esitetään ja kuuluu koko porukalle. Yksilösuorituskaan ei aina ole kiistaton. Haukkujana voi 
olla useampi koira, kaato voi tapahtua yhteis- tai sarjalaukauksella, joskus voi olla riesaksi asti liikaa 
johtajaksi pyrkiviä ja kronikkakin voi syntyä ryhmätyönä, kuten eräs tietämäni tapaus, jossa metsästäjän äiti 
kronikoi tapahtuneen seurueen kuvausten pohjalta ja peijaisiin vieraaksi saapuva metsästäjän veli sen sitten 
esitti. Ehkä siinä vaiheessa jo voi epäillä, että "totta kaikki on". 

Yleensä kronikoitsija on sanataidoissaan seurueen ylittämätön mestari, joka itse metsällä olleena sekä 
seurueen jäsenet ja toimet hyvin tuntien toimii tapahtuneen tulkkina. Kaikille taitajille on yhteistä 
kokonaisuuden osittamisen taito ja kyky tehdä synteesi tapahtuneesta. Hirviherra ja kaataja tarvitsevat 
taidossaan tarkkaa silmää ja lujaa kättä. Koira ja kronikoitsija antavat äänensä kuulua ja suosio sekö 
menestys ovat taattuja. Hirviherraa ja kaatajaa ihaillaan, koiraa ja kronikoitsijaa rakastetaan. Hirvestys luo 
mahdollisuuden metsien miehille ja naisille kokea voimakkaita tunteita, eläytymistä, vihaa, rakkautta, iloa ja 
surua. 


1.8 Paha on tyhjästä nyhjästä. 


Porukka-analyysi on hirvestysfunktioiden tietovarannon esittelyn avaus. Mediatutkija Ari Hiltunen on 
soveltanut Propp-pohjaista funktioinpa menestystarinoihin ja luonut sen pohjalta maineikkaan ja myyvän 
tarinan anatomian. Hirvikronikoiden tekijöiden käsityksen mukaan peijaistarina on kautta aikain ollut yhtä 
suosittu tarina. Kronikoitsijat vakuuttavat yhdestä suusta, ettei kuulijakunta kyllästy ja joskus käyttää 
lahjontaa ja jopa pienimuotoista kiristystä, painostusta vähintään, jotta peijaisruno syntyisi. Siinä ei auta 
vastalauseet, runoiltava on. 

Ensimmäinen funktio toimii Hiltusen määritelmän mukaan alkutilanteen ja lähtökohdan esittelynä. 
Aloitusfunktiossa marssitetaan esiin yksityiskohdat, jotka luovat tarinaan selkeän, joskin saavu¬ 
tettavuudessaan epävarman tavoitteen. Suuressa tarinassa on kyse yhdestä, kokonaisesta ja loppuun 
suoritetusta toiminnasta, jonka alkuvaiheisiin kuuluu niin toivoa, epätoivoa kuin jännitystä, pelkoa sekä 
huolta hankeen onnistumisesta. Menestystarinan tapaan juhlarunoissa ja historiikeissa on tapana esitellä 
seuran perustanut porukka, kun seura täyttää tasavuosia; alkuporukka esitellään aivan alkuriveillä. Otan 
malliksi satunnaisesti ohi opinnäyteaineiston minulle kulkeutuneen 30-vuotisjuhlakronikan, joka on sanoitettu 
Rosvo-Roopen säveliin. Kronikka alkaa henkilökronikkana, jossa vahtivoudin lisäksi mainitaan noin neljä 
muuta henkilöä nimeltä identifioiden. 


"Kun sodat oli sodittu ja velat maksettu 
OI' hirviäkin Tapiolan mailla katseltu 
Niin viisikymmen luvulla jo käytiin anomaan 
Saataisko me niitä käydä myöskin kaatamaan. 

Ensimmäinen jahtivouti E.... meillä oi' 

Ja lihahommissa tuo mies oi' vallan verraton 
Arkisin hän ammatikseen lihaa markkinoi 
Ja sunnuntaisin hirven ruhot teurastamoon toi." 


Kronikka vyöryttää eteen vuosien kavalkadin ja kolmikymmenvuositaipaleella on ehtinyt porukassa väki 
vaihtua, sillä jahtikuvauksiin tultaessa porukassa mainitaan olleen sukupolven vaihdos sekä siinä ohessa 
hirvikannan valtaisa kasvu. Hirvibuumi kasvatti monin paikoin hirviporukoiden kokoa vuosituhannen loppua 
kohti edettäessä. 






2. LUVASSA MONTA HIRVEÄ - F4 Lupa 


Metsä oli kyllä aivan täynnä eläinten jälkiä, mutta itse eläimistä ei näkynyt 
jälkeäkään, (koululaiskompalause) 





Kuva 1. Vainukoira hakee jälkiä. Tussipiirros Juhani Tikkanen. 

2.1 Luvallisille teille hakeutuminen 

Suomalaisen hirvimetsän lihava maa on lupa-alueen hirvet, ja metsästyskertomukset ovat pohjoinen vastine 
renessanssin karnevaaliteeman makaronirunoudelle, joka kertoo lihavasta maasta, jossa vuoret tiukuvat 
hunajaa, meret maitoa. Pohjoisten metsien lihavassa maassa metsät ovat täynnä kinkkuja ja kankkuja. 
Lihavassa maassa muusat ovat keittäjättäriä, joiden keittämä nektari on rasvaista ja maukasta sianliha- 
keittoa! Hirviriehassa emännät toimivat lihapatojen vartijoina, jotta suomalaiset gastrolatrit, nautiskelijat 
saisivat heille kuuluvan osansa makunautinnoista. 

Gastor on nautiskelujen lisäksi ihmiskunnan teknologisen kulttuurin keksijän ja luojan perihahmo! Peijais- 
keitto vaatii matkalla pitopöytään pitkälle mennyttä aseteknologiaa ja hallittua viranomaiskoneistoa! 
Luvattomista lihoista keitetty keitto voi tosin olla makeaa, suorastaan luvattoman ja laittamattoman hyvää, 
mutta kunnon gastrolatri laatii kuitenkin lupahakemuksen asianmukaisella tavalla. 

Neljännen eli lupafunktion motiiviaiheiden perusteella voidaan hahmotella merkitysmuodostelma, jota kutsun 
semanttiseksi viisiöksi, joka muodostuu semioottisesta neliöstä ja sen keskeisaiheesta. Tässä tapauksessa 
luvan ympärillä tapahtuvasta toiminnasta. 


LUPAHAKEMUS KAATOLUPA 

LUPA 

JÄLJITYS HAAVAKKO 

Kuvio 14. Luparuljanssin semioottinen viisiö 

Virallisesti kaatoluvassa on kyse kaatokiintiöstä eli siitä saalismäärästä, johon hirvenkaatolupa hakijan 
oikeuttaa ja samalla riistakannan säätelystä, joka määräytyy riistalaskennan perusteella. Hirviseurue alkaa 
suunnitella seuraavan kauden jahtia kaatokiintiöhakemuksen suunnittelulla eli sen on päätettävä, kuinka 
monta kaatolupaa ollaan halukkaita hankkimaan ja maksamaan. Seuran kokouksen päätös saattaa olla 

maltillista laatua, jota myöhemmin kadutaan, jos vaikka vain kaksi lupaa on tullut tilattua ja saatua, ja 
myöhemmin ilmenee, että metsä on täynnä valkosukkia ja pitkäsääriä. 


Kun hirvien reitit on selvillä, alkaa ajoketjujen ja passipaikkojen suunnittelu, jotta lupaukset lunastettaisiin ja 
luvat tulisi käytettyä. Laillisten kaatokiintiöhaltijoiden joukossa liikuskelee myös epämääräistä porukkaa, sillä 
joskus on käynyt niinkin, että pistohomman alkaessa hämmästys on syvä, kun hirvellä on kaulassaan 
puukonhaava. Ihmetystä lisää vielä saappaanjäljet, jotka oli lahtipaikkaan tehnyt paikkakunnalla tunnetun 
metsärosvon saapas. 


2.2. Loppu hyvin kaikki hyvin 

Hirvilupien saanti alkoi vuonna 1933 ja silloin innostuivat anomaan kaatolupia sellaisetkin seurueet, jotka eivät 
omanneet edes sunnuntaimetsästäjän taitoja. Eräs seurue oli saanut yhden hirven kaatoluvan läheisen 
kartanon metsiin. Innolla yritettiin sitä ainoata "sonnia", jonka kaatoon lupa edellytti, mutta huonolla tuloksella, 
hirveä ei löytynyt, ei näkynyt häntääkään ja lupa-aika alkoi loppua. Jahtiaika oli silloin lyhyempi kuin nykyään, 
vain kahdeksan kiitävän lyhyttä vuorokautta syyskuun alussa. 

Joku joukosta ehdotti, että pyydettäisiin paikkakunnalla tunnettu salametsästäjä apuun ja pelastetaan porukan 
maine sillä tavalla. Tämä ammattimies pyydettiin sitten mukaan ja lähdettiin viimeiselle yritykselle. Heti 
aamutuimaan pamahti ja kuului kaatohuuto, jolloin seurue kokoontui kaadetun hirven ympärille onnellisena, 
kunnes huomattiin sonnilta puuttuvan sarvet. Manailtiin ja ihmeteltiin, mitä tehdään, kun ampuja pyysi 
odottamaan hetkisen. Pian hän palasi roikottaen mukanaan monipiikkistä hirvenpäätä, joka oli vielä aivan 
tuore. Niin oli kiusallinen tilanne laukaistu. 

Joskus lupia ropisee rajoituksetta ja jahtipäällikön tarvitsee vain ilmoittaa, mikä määrä otetaan vaikkapa 
tyyliin: Kaadettava on kolme aikuista ja kaksi vasaa tai vieläkin runsaammin. Joskus kaatokiintiö täyttää 
odotukset, viisi aikuista ja kolme vasaa tietää runsasta jakokasaa. Jahtionni voi suosia ja riistaa juosta vielä 
verottamattoman näköisenä metsissä jahtikauden päättyessä, eikä auta muu kuin ryhtyä yhdistykseltä 
vasanlupaa pummaamaan. 

Tää puhe nosti hyväksyvän äläkän 
ja Rami teki päälle pykälän. 

Kaikki pasmat, paragraafit laittoi kuntoon Veli, 
niitä sitten nimismieskin syynäeli. 

Nyt saattoi hetki koittaa, 
antaa tuliluikun soittaa. 

Perisuomalaiseen tapaan luparunsauden iloa himmentää, jos naapuriseurat saavat saman suuruisille maille 
jostain syystä enemmän lupia. Ja vaikka ei kadehditakaan ja naapuria autetaan kaatamattomien hirvien 
kanssa, niin salaa toivotaan, ettei naapurin outo porukka pikkuruisilla maapalassaan mitään hirvilupia saa. 
Joutuisivat vain nuolemaan näppiään. Mutta saavat ne saakurit. Joillakin herrojen kepulikonsteilla tietenkin. 
Mutta ei kunnon hirvimies kadehdi, ei pahemmin, sillä sanoohan ne vanhatkin, että kateus vie sammakotkin 
kaivosta, vai miten se menikään. Kunnon porukka pärjää omin voimin. Jos vaikka lupamäärät hieman 
heittelisivätkin, niin maksut ja määräykset ovat samat kaikille. Vertailun vuoksi sanottakoon, että ajat ovat 
muuttuneet ja sen mukana valuuttakin. Vuonna 1960 saatu hirvenkaatolupa maksoi tasan 81 markkaa 70 
penniä aikuisesta hirvestä. Vounna 2007 lupa maksetaan euroina ja suomen markasta on muisto vain 
jäljellä. 

Aina ei kaikkia kaatolupia pystytä käyttämään, vaikka metsälle toiveikkaina jahtikauden alussa lähdetäänkin. 
Jos saalista on jo kertynyt aika kasa ja kaatoprosenttikin on lähelle sata, voi käydä niinkin, että muutama 
vasa ja hieho jätetään luvista huolimatta seuraavalle vuodelle vapaaehtoisesti. Ja vaikka iso otus juoksisi 
vapaana, tilanne ei haittaa peijaisia laisinkaan. 

2.3 Luvat teettävät työtä 


Luvat visusti tallessa jahtikauden lähestyessä tutkitaan maastot, josko sieltä löytyisi merkkejä hirvestä. 
Ensimmäiset ja inokkaimmat lähtevät liikkeelle jo aamuhämärissä, huhkivat pimeässä. Syynätään kilvalla 
ahot ja niityt, jälkijoukko auttelee, tilannetta pohditaan. Niitylläkö tuolla, vai olisiko suolla? 

Vaistomaisesti varovaksi muuttuu miesten askel. Tutkataan ja tuumaillaan, mistä päin on tuulen henki, 
minne on suurelukka kulkunsa ohjannut. Seurataan jälkiä, joka viimein nousee kankaalle. Siellä on sula 
makuus. Hirvi on kuullut askelten rohinan, jahtitoverin puheen pulputuksen, noussut ja kuulostellut, 
työntänyt papanakasankin ennen lähtöään, soikean muotoisia paskoja. Siis naaras. Koiraan tuotokset 
muistuttavat pyöreydessään mörssärin kuulia. Vaan kohta pettymyksen korvaavat suuret ja tylpät sorkan 
jäljet, sonnin polkemat. Pakkasen puremaan kuntaan syvään painuneet kaviot antavat hirvimiehelle selvän 
mielikuvan niitten varassa liikkuvasta lihamäärästä. 

Jälkiä voi joutua etsimällä etsimään eivätkä ne silti ota löytyäkseen. Lauantai voi kulua hankittaessa tietoa 
siitä, missä sorkkaniekat eivät ainakaan ole ja siitä on sunnuntaina helppo jatkaa, kun tiedossa on mitä 
tehdä. Joskus hirvet jallittavat jälkien seuraajia. Kun laumaa on riittävän kauan jäljitetty, ympäri tullaan 
yhtehen käydään ja hirvet löytyvät metsästysmajan nurkalta tai jopa hirvitornin läheltä. Jos on hirvi valpas, 
niin on kokenut hirviporukkakin ja taitavasti hajautettu tiedustelujoukko voi yllättää muun tiedustelujoukon 
viestillä lauman sijaintipaikasta. 

Lumi helpottaa jälkien etsimistä, jotkut seurat siirtävät metsästyskauden alkamisajankohtaa tarkoituksella, 
ensilumi paljastaisi jäljet. Vasta lumen tultua lähdetään jälkiä etsimään. Hirvenjäljet voivat erehdyttää, kun 
jahtimiehet syventyvät valtavia hirvenjälkiä tutkimaan, saavat he yllätyksekseen lukea tarkasti merkin, joka 
on kokenut merkittävän metamorfoosin, muodonmuutoksen luonnon merkeistä kulttuuriseksi viestiksi. Jäljen 
pohjasta paistaa erämiehen silmiin tieto: NOKIA Made in Finland. Hienoa! 

Luvalla ammuttua hirveä ei hevin jätetä. Hirvenkaato ei aina lopu onnistuneeseen sydänlaukaukseen, hirvi 
voi haavoittuneena raahautua piiloon tai pitkälle. Harvinaista ei ole sekään, että hirvi hakeutuu veteen 
kaislikkoon piiloon, jolloin porukan on otettava vene apuun. Raskas otus hinataan veneellä vedestä rantaan 
vaikka niska limassa. Aina ei saalis löydy, vaan katoaa kuin noiduttuna metsän peittoon eli piiloutuu kätköön. 
Mutta sekään ei liene niin harmillista kuin verijälkien seuraaminen, jonka lopuksi on todettava hirven 
juosseen naapuriseuran maille. 


2.4 Lupahakemuksen laadinta ja luvan saanti 

Hirvianomus on sen verran tärkeä rahanarvoinen hakemus, että siitä päätetään seuran kokouksessa koko 
porukalla. Vallesmannin leimaama lappu tarvitaan ennen kuin porukka voi lähteä jalon riistan jahtiin. 
Lomakkeiden ja anomusten täyttäminen on taidetta tarkkuudessaan, ja varsinkin lisälupien käytössä on 
syytä olla tarkkana anomusta sommiteltaessa. Jotkut varmistavat selustansakin, tosin jo valmiiksi hyvissä 
väleissä nimismiehen kanssa ollessaan. Kaikki viranomaiset kun eivät leikkiä vakavilla asioilla ymmärrä ja 
hauskat omaperäiset anomukset voidaan tulkita viranomaisen pilkkaamiseksi. Sovittelevasävyinen 
riskianomus voi kuulostaa tältä. 

ANOMUS NIMISMIEHELLE 

Anon kunnioittavasti, että minulle myönnettäisiin esteetön kulku nimismiespiirinne alueella ajalle 15.10.- 
15.12.88. Joudun hirvenmetsästystyöni vuoksi viikonloppuisin liikkumaan maastohenkilöautolla 
...enimmäkseen hämärän, jopa pimeän aikana. Pyydän, ettei minua puhallutettaisi, koska en juo. En 
kuljeta autossani humalaisia. En tule aiheuttamaan järjestyshäiriöitä kuntanne huvialueilla, koska en käy 
huveissa. Mainittakoon, etten ole koskaan käynyt tanssilavoilla. Pyydän, että Nimismies neuvoisi 
varsinkin nuorempia konstaapeleitaan, ettei minua pidätettäisi tavattaessa ulkomuodon perusteella. En 
ole näet mikään kaunis mies. (A100) 

Aina ei myönnetty kaatokiintiö ole mieltä myöten. Pettyneenä saatetaan todeta luvassa olleen vain muutama 
kaatolupa, kun byrokraatit ovat vain tuuppineet papereita eestaas ja opettavat tällä tavoin kansaa 
herranpelkoon. 

Minkälaisiin lihamääriin luvilla pääsee käsiksi? Hirvibuumin alkaessa 1970-luvulla keskimäärin 35-26 jäsenen 
hirviporukka sai 34 lupaa, mikä takasi noin 1200 kg elopainoa jaettavaksi. Suuret lupamäärät vaikuttivat 
uusien seurojen syntyyn. Tämän seurauksena metsästys lisääntyi paljon ja samalla järjestäytyi, mutta 
metsästysaate jäi taka-alalle ja jahdista tuli sadonkorjuuta, jossa viljana oli lihankorjuu. Kun hirviurakka 
muodostui rankaksi, ei lupamäärien suopeaa nostoa aina tervehditty ilolla. Perusteita epäiltiin kuplaksi ja 
MTK:n sanelemaksi. Varsinkin yhteislupaan porukkaa kerättäessä, tällainen holtittomuus haukututti niin. 
Moinen lupamäärien holtittomuus tulkittiin "läänin tyhjennyspyrkimykseksi", jossa ei yhtään kuulu hirvi- 
miesten ääni. Toisaalla ei nuristu, vaan käytettiin luvat nurkumatta. 

Vekkulan väki lähti torjuntataistoon 
lupiakin viisi on toista 
isot ne on ainakin kolkattava 
eikä vasoillekaan kunnia loista. 

Vuosisadan alkupuolella, kun hirviä oli vähän, ammuttiin aikuisia hirviä luvatta, koska ei ymmärretty miksi 
vasa pitää ampua. Vaikka lupa olisi koskenut vasaa, pyrittiin aina ampumaan aikuinen. Porukoiden määrän 
lisääntyminen mahdollisti myös vapaamman seuraan pääsyn, seuroihin mahtui entistä paremmin. Myös 
moraali muuttui. Ennen 1950-lukua erästäjät olivat tottuneita metsästäjiä, jotka yksin tai koiran kanssa 
kulkivat päiväkausien retkiä metsässä rompsulla yöpyen. Suhde luontoon oli erilainen, mutta ei huonompi 
nykyaikaan verraten. 

Ennen vasat pelastuivat asenteiden vuoksi, nyt vapaus saattaa jatkua yhteisluvan ansiosta. Kaikista 
luvankäyttöyrityksistä peijaisiin asti jatketun jahdin päätteeksi porukka ei joskus muuta voi kuin todeta 
tilanteen: Emä sekä vasa yhä juoksee vapaana jälkeen monen jahdin työlään - siis ystävät ja väki kaikki, ei 
kun syömään. 


2.5 Hirven jäljet 

Havainnot ja muut merkit vaikuttavat hirvikannan laskentaan ja lupakiintiön suuruuden määrittelyyn. Jäljillä 
on ollut aina suuri merkitys suomalaisessa eräkulttuurissa. Jälkien etsiminen on oleellinen osa metsästäjän 
työtä senkin jälkeen kun kaatoluvat on saatu hankituksi. Jäljittäminen on nykyäänkin taitoa vaativaa työtä, 
mutta ennen jälkien etsijä ei aina liikkunut rehellisellä asialla olipa kyse kaadosta tai muusta turmion 
tuottamisesta. 

Harva enää muistaa, mitä hirmuisia merkityksiä jälkien ja jätösten etsimiseen ennen liittyi. Jätöksillä 
nostatettiin karhu, susi tai ahma poroelon tai lehmikarjan kimppuun. Tästä taikakeinosta karhu on saanut 
nyt jo unohtuneen jumalisen nimensä Putkitar, Putkelainen. Karhu tosin juosta putkittaa, pötkii pakoon, 
mutta Putkittaren nimi tullee ainakin osin taikakeinosta. Kun karhu aiottiin nostattaa toisen karjan hengen 
menoksi, otettiin karhun sontaa ja tuhoon tuomitun lehmän lantaa. Molemmat ainekset kätkettiin kukkivan 
karhunputken sisään ja kiikutettiin metsään kusiaispesään, jonne se sijoitettiin pystyasentoon. Myös pelkkä 
karhun jätös voitiin pistää karhunputken sisään, minkä jälkeen putkea tehostettiin sulkemalla se 
leppänaulalla, lopuksi koko komeus upotettiin umpilampeen. Eikä kauaa kestänyt, kun karhu oli repimässä 
naapurin karjaa. Kävi karhunputki myöskin leikkikalusta. Karhunputken toinen pää suljettiin tiiviisti syljen 
kanssa mähnäksi pureksitulla pallolla, jonka jälkeen toinenkin pää suljettiin. Jonkin ajan kuluttua tämä 
ammus toimi. Valtava mälli lensi paineella ja sauhuten tähdättyyn kohteeseen. 

Kasvien maailmasta karhutaikuuteen liittyy toinenkin kasvi ja vielä lisäksi kuusipuu. Karhu saatiin 
ärsyyntymään ja nostatettua vihan vimmaan tupakallakin. Tai vielä varmemmin kolmen kuusipuun ja 
tupakan avulla. Taikaa tehtäessä tuli kaataa kolme kuusta, joista yhden nenään laitettiin lakki, toiseen 

tupakkaa ja kolmannen juurelle polvistui noituja. Näin menetellen karhu söi ennen pitkää naapurilta lehmät. 
Näistä manipuloinneista ja luonnon tasapainon horjuttamisista karhu ei ajan mittaan ilmeisesti pitänyt, viisas 
kun on, sillä viimeisen suuren karhunkaatajan Väinö Heikkisen tarinastossa karhu ei enää voinut sietää 
kuusen, tupakan ja miehen hajua. Sillä eräänä kauniina päivänä sattui kummia. Kainuulainen metsänhoitaja 
käveli rauhallisesti metsässä ilman asetta kunnes pysähtyi näreikköön, pisti tupakaksi ja veti henkoset. Pian 
hän sai tuta karhun närkästyksen, sillä siinä samassa pusikosta kimposi äkämystynyt karhu, kouraisi 
turvemättään kämmeneensä ja paiskasi turpeen suoraan tupakoitsijan kasvoille. Siinä sammui paperossi ja 
isommainen meni puhisten matkoihinsa. Tapa puhisten läksyttää metsässä kulkijaa on yhteinen hirvelle ja 
karhulle. 

Volonaama, ahrinkainen, susi, saatiin nostatettua, kun maasta veistettiin kolme sudenaskelta ja sijoitettiin 
karjan sorkan painallusten päälle samalla kun hoettiin: 


Missä juokset, jouhikuono, 

Viron hurtta, viilettelet, 
metsän viehka, viehkurehet, 
kuin et tieä tietä tänne, 
kuin et kulkea osaa 
viljaisille viitamäille, 
viljavieruille mäille? 

Liha on lämmin syyäksesi, 
veri on lämmin juoaksesi! (SKVR) 


Ahma saatiin liikkeelle porojen kimppuun, kun ahman jälki käännettiin maassa nurin ja ahman vasemman 
takajalan nimettömän kynteen pistettiin hopeaa. Esimerkeistä ilmenee vanhan kansan käyttäneen 
monenlaisia keinoja pyrkiessään onneen, ja taioissa on ollut eläinten jäljissa taikavoimaa. Taika alkujaan 
tarkoittaa apukeinoa, jäljet auttavat hirvimetsällä jahtikoiraa ja hirvimiestä. 

Petojen nostatus oli keino säädellä karjaonnea, jota sääteli omistussuhde. Naapurin lehmien ja vahtikoirien 
kimppuun pedot olivat tervetulleita, petoja saatettiin kateuden tai koston takia suorastaan nostattaa ja 
toivoa naapurin karjan kimppuun, kun taas omaa karjaa pyrittiin suojelemaan, minkä taidettiin. Asetelma on 
edelleen voimissaan, keinot vain ovat toiset, silti edelleen sanan mahtiin turvautuvia. 

He, joiden intressipiiriin ei metsän viljan omistaminen ja hoitaminen kuulu, ovat valmiita tekemään 
kaikkensa, että metsän vilja ennen pitkää joutuisi perikatoon, karhun kitaan ja suden suuhun, mutta ei 
lähimmäisen iloksi ja hyväksi. Monet kiihkeät eurovinkkelistä petosuojelua harrastavat eivät koskaan ole 
karhua tai sutta nähneetkään, suojeluaatekin voi olla melko falskia. Omilta jylhiltä vuorilta pieni vaaraton 
karhunpentu on tapettava, jos sitä ei saa kuljetettua lähtömaisemiin, mutta naapurivaltion pitäisi heidän 
mielestään ehdottomosti antaa petokannan vapaasti kasvaa. Nykyinen susi- ja karhukannan nosta(tta)minen 
merkitsee väistämättä karjan ja metsänviljan vahinkoa toisen mailla, pihalla ja navetassa. Liiallisella luonnon 
tasapainoon puuttumisella voi olla yhtä tuhoisat jäljet ja seuraukset kuin vahingollisella taikuudella oli 
aikanaan yhteisön luottamusilmapiiriin. 


2.6 Luvattomilla teillä 

Oikeusolot samoin kuin muukin järjestäytynyt yhteiskuntaelämä on vuosisadassa kehittynyt huimasti, mutta 
oikeuden omiin käsiin ottajia silti riittää. Eräpoliisin epäkiitollinen ammatti oli ja on yrittää rajoittaa vapaana 
rehottavaa saalistusta. Metsänvartija tai hirvipaimen yritti parhaansa valvonta-alueellaan, mutta keinot ja 
voimavarat riittävään valvontaan olivat laajoilla metsäalueilla melko vähäiset. Erään pitäjän takalistoilla asusteli 
kesän ajan kuuden hirven lauma, jota pitäjän ikämiespoliisi vartioi ja kävi silloin tällöin karjaansa 
tarkkailemassa. Tarkasta partioinnista huolimatta eräänä päivänä lainvartija huomasi laumasta yhden 

kruunupään kadonneen. Aikanaan poliisi jäi eläkkeelle ja sai tietää totuuden. Hyvälihainen elukka oli yöllä 
palvattu hirvipaimenen saunassa. Luvattoman hirven lihojen kätkeminen ja käsittely julkisalaa poliiseilta on 
yleinen vitsiaihe ikään kuin sankaruus siitä paranisi, mitä suuremman riskin on ottanut. Sydänmailla hirviä 
kaatui paljon ilman lupaa, mutta aina luvattoman metsästäjän ei onnistunut pitää saalislihoja. Kätkön tai 
kaadon saattoi ahma, minkki, marjastaja tai metsänvartija syödä suuhun tai korjata talteen. 

Sala-ampujalla ei ole lupa-aikaa, hän ottaa oman luvan. Honkalupa on menettely, jossa mennään metsään ja 
ammutaan hirvi kun eteen sattuu. Härskin menettelyn lisäksi, hirtehishuumoria ja letkautuksia saatettiin viljellä 
rohkeasti. Taas kerran tulivat viranomaiset taloon salametsästyasioissa ja Kertoivat, että talon aidan takana on 
tuoreet hirven jäljet, joita seuraa suksen latu. Voitteko sanoa kuka on hirveä jälestänyt: - Oilisiko vasa 
seurannut emäänsä suksella..." oli lyhyt vastaus. 

Omapäisyys ei rajoitu pelkästään hirvenkaatoon, myös ampumaradoilla voi olla itsenäistä yrittäjää viljalti. 
Eräällä hirvestäjällä on paha tapa löytää melkein joka asiassa oikopolku, niin myös hirvikokeen ampumisessa. 
Mies saattoi sattua kyselemään ampumarataa muistamatta lainkaan näyttäneensä samoille miehille 
ampumatodistusta, joka oli ammuttu juuri kyseisellä radalla! 


2.7 Laiton luvallisuus 


Porukalla saattaa olla hallussaan vain kaksi hirvenkaatolupaa ja sitten sattuu tulemaan hirviä enemmän, vaikka 
neljä. Tiettömällä taipalella kiusaus on suuri ja joskus hirvet ammuttiin "tupleena" ketoon. Tilanne kehittyi 
täpäräksi, jos heti kohta hirvien perään ilmestyy paikalle kaadettujen yksilöiden jäljittäjät samasta suunnasta 
mistä hirvetkin. Pahimmassa tapauksessa paikalle osui metsänhoitaja porukkansa kanssa. Asiasta saattoi selvitä 
nokkeluudella, jos älysi sovinnolla luovuttaa ylimääräiset hirvet jälkijoukolle, jos tiedettiin, että toisilla oli niihin 
lupa. 

Laittomia kaatoja sattuu myös puutteellisen lajituntemuksen vuoksi. Kuten kronikka-aineistossa kerrotaan, 
jahdin alussa saattaa ilmetä yllätys: ylemmältä taholta on saatettu antaa määräys, että ensin on ammuttava 
aikuinen maho naarashirvi. Siinä on mietittimistä, miten tuo määrätty otus saadaan tunnistettua. On vain 
kaksi vaihtoehtoa, arkipäiväinen menettely eli käsikopelo ja toisena vaihtoehtona ultraäänitähystys joskin 
molemmissa vaihtoehdoissa on sama vaikeus. Hirvi pitää ensin saada kiinni ja sitten vielä pidetyksi 
monen miehen voimin paikallaan luotettavien tutkimustulosten saamiseksi. Noin vaikeassa tilanteessa ei 
auta muu kuin luottaa hirvimiesten terävään huomiokykyyn, vaikka ylimitoitettu määräys vaikuttaa ensi 
alkuun puolimahdottomalta. 

Tarinan anatomiassa luvat edustavat konnuutta, mitä hirvenmetsästyksessä on ns. luvattoman tai laittoman 
hirven kaato. Tarinoiden salakaataja konna yrittää selvittää tavoittellun kohteen olinpaikan. Joissain 
tapauksissa hirvikronikoissa luvanhaltijaviranomainen on "konna", joka pyrkii saamaan totuuden 
hirvikannasta esiin, koska myönnetyt luvat perustuvat lajin runsauteen. Saduissa karhu kysyy: "Kuka kertoisi 
minulle, mitä tsaarin lapsista on tullut? Minne he oikein katosivat?" Sadun prinsessa vuorostaan kysyy: 
"Kerro minulle, Ivan kauppiaan poika, missä on viisautesi?" tällä tavoin luonnehtii lupafunktiota tarinatutkija 
Hiltunen. Käänteisessä tiedustelun satumuodossa aiottu uhri tekee kysymyksiä konnalle: "Missä on 
kuolemasi, Koscej?". Käännettyn hirvimiesten kielelle tämä merkitsee hirvikannan pitävän pilkkanaan 
kantalaskentaa, hirvet lisääntyvät valtoimenaan, vaikka ei pitäisi, vaeltavat rajan taa, vaikka ei kaikkien 
laskelmain nimeen niin pitänyt käydä ja ilkkuu: "Missä on nyt otasi metsämies?" 

3. TIETO VÄLITTYY - F5 VIESTIT 


Pitkäinen oli herra taivaassa, mutta kun Sompion väkevä noita oli oikein 
vimpauksissaan, hän oli herra maassa. (Samuli Paulaharju) 


3.1 Jäljet johtavat sylttytehtaalle 


Opinnäytteessä Hirvikronikkain semiopoetiikka viidenteen funktioon on sijoittunut erilaisia kommunikatiivisia 
taitoja tarvittavia aiheita kuten emäntien tiedotustoiminta, arvioinnit hirvikannasta, opetukset, viestit 
aistimien välityksellä esim. hajuina ja ääninä, haptiiniset viesti eli neuvonta eksyjille radiopuhelimella, voudin 
määräykset jne. Tästä muodostuu semanttinen jakauma jo totuttuun neliöviisiömalliin. 

NEUVOTTELU TIEDOTTAMINEN 

ÄÄNI 

JAHTIMÄÄRÄYS VIESTINTÄ 

Kuviossa keskeisenä on ääni. Koska aineisto perustuu kronikkateksteihin, perusääni hirvimetsällä on 
kertojan. Seuraavassa muutama malliesimerkki siitä, miten jälkiä on kronikoissa kuvattu. 

Totta tuokin kyllä vainen, 
näinhän laulaa Hallikainen: 

"Turhaa ja aivan turhaa on 
jälkiänsä, käydä seuraamaan". 

Mutta jos kuitenkin tässä näin, 
seurattas jälkiä taaksepäin. 

Iloinen mä olla voisin, 
jos vähän edes teille toisin. 

Jotakin ehkä tietäisin, olinhan 
siellä minäkin. Pätkiä tässä nyt 
hirvitiestä, matkalla ollut on 
monta viisasta hirvimiestä. 


Emotionaalisen tarinakaavan mukaan viidettä funktiota koskevissa kohdissa konna saa vastauksen 
tiedusteluunsa kiertoteitse tai asia paljastuu konnalle jollain kierolla tavalla. Äiti saattaa kutsua poikansa 
kotiin ja samalla paljastaa konnalle poikansa olinpaikan. Mies saa ihmeellisen laukun ja paljastaa laukun 
sekä sen sisältämän taikakalun salaisuuden kummitädille, joka juoruaa asiasta tai hevosreen merkitsemä 
reitti johdattaa salakaatajaveljekset takaisin kotiin lahtivajaan, mutta samalla tuoreet veripisarat kavaltavat 
poliisille saaliin olinpaikan. Kaikista varautumisyrityksistä huolimatta toimia voi kohdata hamartia, kohtalokas 
erehdys. Salaisuus paljastuu ja lainrikkoja joutuu vastaamaan teostaan. Paljastavan merkin ei tarvitse olla 
huomiota herättävä. Hirviporukassa kaverit tuntevat toisensa hyvin ja pieni väkinäinen hymy saattaa johtaa 
satimeen. Kohtalokas erehdys on lainata kronikoitsijan ase ja yrittää sen jälkeen piilotella ylimääräistä 
kaadettua ruhoa ojassa. Salaisuus ei jää paljastumatta, sillä aseettakin sanan säilä säilyy. 

Pääsääntöisesti tässä funktiossa käsitellään sitä, minkä taakseen jättää sen edestään löytää. Lupiin liittyvä 
toiminto on vuosittainen hirvikantojen laskenta, joka voi osoittautua joko yli- tai alimitoitetuksi. Parhaassa 
tapauksessa virheistä opitaan ja laskelmia korjataan ennen kuin kanta hupenee tai suurenee liiaksi. Jäljet on 
tässä tulkittu laajasti syy-seuraussuhteeksi, kausaliteetiksi samalla kun jälki on tulkittava "viestinä" luonnosta 
kulttuuriin päin. 

3.2 Esimerkillistä toimintaa 


Mahalaukaus tuottaa vähemmän siistin tuloksen, ja nylkypuuhissa on hajun vuoksi kestämistä. Sen verran 
nyreyttä ravoille ammutut lihat aiheuttavat, että räiskinnän suorittaja saa pyyhkeitä olipa sitten arvoasemaltaan 
ja kuka tahansa siviilissä tai tavoiltaan muuten nuhteeton. 

Rovastikin tänävuonna kuulalle 
antoi hommia, 

hirvi muistutti laukauksen jälkeen 
valmista hyh-hyh-pommia. 


Joskus taitamaton puukon käsittely tuottaa samaisen hajuhaitan, ja vahinko pyritään estämään etukäteen. 
Korhonen ja Liimatainen olivat saaneet hirviluvan ja jahtasivat ainoaa hirveään syksyyn. Korhonen oli kaikki 
tietävä, omasta mielestään, ja johti jahtia. Liimatainen oli hiljaisempi puurtaja joka enimmäkseen teki niinkuin 
Korhonen sanoi. Kaato onnistui viimein Liimataiselta ja Korhonen ryntää paikalle: "Minä sitten hoidan tämän 
nylkyhomman, ettei mene paskamahat ja lihat sekaisin." Korhonen avaa mahan ja yrittää suolia ulos, mutta 
hommasta ei tahdo tulla mitään. Äheltää aikansa ja pimeä pakkaa päälle. Liimatainen hakee autolta lampun ja 
näyttää valoa, mutta Korhonen ei saa paskamahan siteitä irti ja suolet eivät tule ulos. Liimatainen viimein 
kyllästyy ja sanoo, että, "jospa minä" ja työntää lampun Korhosen käteen, irroitelee siteet ja peräsuolen ja 
lopuksi pyöräyttää paskamahan ulos. Korhonen tuikuttaa tyytyväisenä lampullaan hirven sisuksiin ja tokaisee: 
"Näitkös nyt miten valoa pitää näyttää." 

Vaan tapaus tämäkin satoa kantoi, 

se vastaisen varalle neuvoa antoi. 


3.3 Ymmärrettävästi sanottu 


Hirvimetsällä ei tunaroijaa säälitä eikä sanottavaa juuri kaunistella. Viestit laaditaan selkosanaiseen muotoon, 
joskus peräti ärräpitoiseen. Ymmärryslajeissa viitosfunktio on saanut määrekseen viestit ja aisaparikseen 
sensitiivisen funktion 27 määreenään onni, mikä merkitsee sekä onnea että epäonnea, sillä molemmissa 
tapauksissa asiasta puhutaan avoimesti. Jokainen hirvimetsällä olija tuntee itsensä päteväksi arvioimaan 
tapahtuneen. 

Kun virheitä sattuu, niin syy usein on muuttuneissa määräyksissä tai lakiuudistuksissa. Toimitaan totuttuun 
malliin, mikä ei enää ehkä pädekään uudistuneissa kuvioissa. Selkeäpiirteinen viestinnän muutos on 
tapahtunut lihan ilojen herra Gasterin suojeluksessa, sillä metsällä ei käytetä enää radioita tai 
radiopuhelimia, koska ne ovat korvautuneet kännyköillä. Harvoin enää ammutaan merkkilaukauksia 
onnettomuusriskin vuoksi. Laukauksista luopumiseen on osasyynä viestintäteknologian kehittyminen, 
laukauksia ei tarvita, koska saman asian voi tiedottaa puhelimitse (jos on akku ladattu tai vara-akku 
mukana). Vanhaa eräkulttuuria ja ääniteknologiaa edustavat metsästystorvet, joita suomalaismetsissä on 
melko vähän käytetty. 

Ääni on sekä signaali että signum, merkki jostain sovitusta tai tiedotus yllättävästä ennakoimattomasta 
tapahtumasta kuten eksymisestä. Latinaksi merkki on SIGNUM, vulgaarilatinaksi segnom. 
Sanakirjahuomioita tehden merkillä on monta eri merkitysyhteyttä. Eräperinteen kannalta on ensisijaista 
merkitseekö signum jälkeä, muistimerkkiä, merkinantoa (Signa canunt=torvet soivat). Se on tuntomerkki, 
sotamerkki, se on enne, kuva, kuvio, leima ja tarkoittaa kuvaannollisesti myös tähdistöä tai tähteä. Tähtiotsa 
on lehmä, jolla on ruutukuvio, onnen merkki otsassa. 

3.4 Jälkien seuraamisen taito 


Ruotsiksi jälki on Spär, mutta lisäksi sillä on konnotaatiot ura, raide, rata, uurros, lovi, pykälä, rihla ja vako 
sekä yhdistyneenä sanaparina skidspär se tarkoittaa latua, jäännöstä ja johtolankaa. Verbi spära on löytää 
jäljet, päästä jäljille, jäljittää, huomata, keksiä, havaita, olla näkevinään, aavistaa; tehdä hiihtolatu. 
Runebergin Hirvenhiihtäjissä jahtiin lähdettiin suksilla. Nykyisen lainsäädännön ja käytännön mukaan hirvet 
ovat talviaikaan rauhoitettuja, joten jäljet lumessa eivät ole enää niin keskeisiä hirven liikkeiden kuvaajia, 
mutta varsinkin pohjoisemmassa hirvestäjät toivovat hartaasti vastasatanutta ensilunta jahtiaamuksi, koska 
tuoreessa lumessa jäljet näkyvät hyvin. 

Jälijittämisen taitoa tarvitaan, jotta hirvien reitit voitaisiin saada riittävällä tarkkuudella selville. Moni 
kronikoitsija muistaa mainita, jos joku on onnistunut tai kestotaitava tai innokas jälkien seuraamisessa. Myös 
muu merkkitulkintakyky saa ihailevia lausahduksia osakseen. Jahtivieras, joilla on hallinnassaan 
metsästystorvirepertuaari on ilman muuta erityinen taidossaan. 

Puhutaan myös kiskon jäljistä. Nils Mustelin on leikitellyt tällä ajatuksella ja luonut parodisen ennusopin 
sporalogian, jossa Helsingin raitiovaunureitit toimivat ennuskarttana, jossa reitin varrella kohdatut 
rakennukset toimivat enteinä. Metsämiehen enteinä toimivat erilaiset jätökset ja muut hirven liikkumisen 
merkit. Jälkien informaatio on jatkuva merkitysten ketju, merkki johtaa toiseen ja siten erilaisten merkkien 
kokonaisuudesta välittyy luonnon kirjan informaatio, aito tarina, "eläinsatu". Luonnonkansojen metsästäjät 
ovat laitanaan taitavia jäljittäjiä ja tuntevat riistaeläinten elintavat. 

Tavanomaisessa merkityksessä eläimen jäljellä ymmärretään jalan painannetta maassa, hiekassa, lumessa 
jne. Eläimet jättävät ihmisten lailla runsaasti muitakin jälkiä metsään elostaan ja olostaan. Jalanjälkien lisäksi 
syntyy jälkiä liikkumisesta ja ravinnon etsinnästä syntyviä merkkejä Painavana sorkkaeläimenä hirvi jättää 
selvät kulkujäljet kovaankin maaperään, mutta selvimmät maastomerkit muodostuvat kuitenkin ulosteista, 
joiden perusteella voidaan selvittää mm. se seikka, mitä sukupuolta hirvi mahdollisesti edustaa. 
Virtsaamisjäljistä voidaan myös päätellä sukupuoli. Hirven virtsalla on myös erikoinen mystinen ominaisuus. 
Tulenpunainen sienilaji Octospora aggregata on erikoistunut kasvamaan niissä paikoissa, mihin hirvi on 
virtsannut. Sienilajin liekinkeltaiset itiöpesäkkeet voi havaita keväisillä päivillä tai heti lumen sulettua. 
Liekinomaisuutta lisää se seikka, että sienellä ei ole jalkaa, vaan se kasvaa maan pinnassa oranssina 
sohjomattona. 

Hirven jäljet muistuttavat lehmän sorkkien painallusta, joten aikana jolloin lehmät laidunsivat metsässä 
vapaina jäljet saattoivat hyvinkin johtaa naapurin naudan lopuksi, josta on jäänyt moni vitsi elämään. 
Metsästyksessä jäljitys ja jäljet muodostavat merkittävän ikonisen merkkilajin, jonka kieltä jokaisen 
erämiehen on opittava tulkitsemaan, jotta erästys muodostuu menestyksekkääksi. 

Tärkeät toimet, kuten sota ja metsästys on muinaiskulttuureissa alettu merkin tiedustelulla, jolla on pyritty 
selvittämään jumalten tahto ja siitä seuraava toimien menestys. Tarkoituksen saavuttamiseksi jumalille 
uhrattiin ja etsittiin vastaukseksi merkkejä. Tähän perinteeseen kuuluvat myös monet uskomukset hyvistä ja 
huonoista metsästysenteistä, joista yksi sitkeimpiä on naisten huonoa onnea tuova merkitys. 

Hirvikronikka-aineistossa on metsästystoimien aloitusfunktio kulminoitunut hirvikannan havainnointiin ja 
jälkien etsintään. Jahtisuunnitelmaa laadittaessa selvitetään hirvien olinpaikat ja kulkureitit ja ajoketjut ja 
passipaikat suunnitellaan sen mukaisiksi. Ilman koiraa ja hirveä kevyempien riistalajien jäljittäminen voi olla 
työlästä, joten suomalaisten metsämiesten loitsujen pyytely metsän haltijain suosiollisesta merkinannosta oli 
tarpeen sanelemaa. Metsästysonni oli riippuvainen riistahavainnosta, ja metsä voi tehokkaasti kätkeä 
omansa. Niin sekä tiedettiin että uskottiin. Monen nykyajan hirvestäjän alkujahtitoiveet ja tunnot ovat samat 
kuin juvalaisen merkin tiedustelijan Jäniksenpyytäjän loitsussa. 

"Äsken ukko ukko lienet, kuin sä mulle merkin näytät salon siintävän sisältä, 
kummun kultaisen navalta. Tule, vimpura, vipuuni, pyöräsilmä, pyyvykseeni." 

(Haavio 1959:216) 

4. POISSA ON JA PYSYY - F6 Poissaolo/hukkareissu 


Erämaaluonto muodostaa näyttämön, missä pieni ihminen harhailee kohti valoa ja 
kirkkautta. (A.E. Järvinen) 


4.1 Pieleen meneet retket 

Suomalaista luonnetta pidetään rehellisenä ja luotettavana, mutta pieniä poikkeamia hirvimiehet ovat 
vuosien mittaan tästä säännöstä havainneet. Porukan pettureita on, kataliakin kalevaisia, hirvipirut 
hiippailevat muille maille eivätkä pysy kiltisti makuuksillaan hirvimiesten saapuessa. Kantalaskelmat pettävät. 
Riistantutkijoita harhautetaan. Jäljet voivat erehdyttää, ison jälki osoittautuu saappaan jäljeksi. Semanttinen 
viisiö hirvikronikoiden aihevalikoiman mukaan luokiteltuna on seuraava: 


EREHTYMINEN KATALUUS 

HIRVIKANTA 

HIRVIKATO KARKURUUS 


Hirvestysfunktio kuusi käsittelee luotettavuutta, ja sen ideakeskiöt kertovat hukkareissuista ja poissaoloista. 
Satufunktioissa vastaava funktio kertoo petoksista. Emotionaalisen tarinoinnin kannalta Hiltusen määritelmän 
mukaan ko. funktiotoiminnoissa (F6 Petos) konna yrittää pettää uhrinsa saadakseen uhrin tai hänen 
taikaesineensä haltuunsa. Tarkoitusta varten konna saattaa pukeutua valeasuun, noita teeskentelee 
olevansa hurmaava vanha rouva. Saatetaan käyttää suostuttelua tai oveluutta tarkoitusperien toteutta¬ 
miseen. Vasta näiden esivaiheiden jälkeen seuraa kerronnallinen fokusfunktio, juttufunktio (F8) 
keskeisaiheineen, jossa muutetaan ja annetaan vääriä neuvoja, merkkejä ja vihjeitä, johdetaan tahallaan 
harhaan. Vaaran tai menetyksen uhka on läsnä. 

Ihminen on erehtyväinen, metsällä sattuneisiin erehdyksiin on luokiteltu eksyminen, jossa suuntavaiston 
toimivuudella on suuri merkitys ja vanhan tulkinnan mukaan eksytyksellä, kun liehtari tai joro vie jäljilleen ja 
metsänpeittoon. Erilaiset virhearviot aiheuttavat vahinkoja, joista tyypillisin lienee harhalaukaus ja toiseksi 
tyypillinen harhautuminen reitiltä. Pitkiäkin poikkeamia aiotusta on sattunut kokeneillekin hirvisodan 
kävijöille. Kaikille metsässä tunaroijille lohduksi ja tiedoksi lähes sietämättömyyteen asti epäonninen tarina 
kuuluu: 


Nylkiessämme elikkoa aloimme toipua tarkistamaan olinpaikkaamme, kaatuiko "omalle 
maalle", missä kämppä? "Olemme kulkeneet koko päivän vain hirveä ajatellen emmekä ole 
tarkanneet maisemia kylliksi" toteaa Kalle ja aivan oikein. "Kyllä tämä on Antinlammen 
kangasta, tämähän on hakattu siemenpuuasentoon ja hakkuuraja häämöttää selvänä 
rajana" sanon. "Mutta mehän aloitimme Kynkäänojan itäpuolelta, milloin tultiin ojan 
länsipuolelle? Jatkoin. Siihen emme osanneet vastata. "Olisi edes kompassi, nythän on jo 
täysin pimeää, jota vielä tuo hernerokkasumukin vahvistaa" puhelin. "Onhan se kompassi" 
vastaa Kalle ja kaivaa repustaan esille oikean musekappaleen niitä pieniä pyöritä, joissa 
neula täräjää kuin horkassa. Raavimme tulta ja saimme selville pohjoisen suunnan tutisevan 
neulan osoittamana. O Key! Kämppä on tuolla ja lähellä." (Ervamaa: Hirvipolku, s. 13-14) 


Mutta majuri kavereineen erehtyi raskaimman mukaan, sillä pimeys ja sumu peittivät maisemat eikä 
kämppää löydetty, mutta päätettiin edetä kohti läheistä rautatietä, mikä löytyikin 3-4 tunnin askeltamisen 
jälkeen ja miehet huomasivat ilokseen seisovansa ratapihalla. Piha vain oli tarkoitteeseen nähden väärä, sillä 
väärä oli ollut suunta ja paluumatkaa autolle oli 5-6 kilometriä rataa pitkin. Kun autolle päästiin huomattiin 

avainten olevan poissa. Ilta oli myöhäinen, joten parivaljakko yöpyi aseman saunassa ja aamulla lähdettiin 
takaisin majalle etsimään auton avaimia. Niitä ei löydy, kunnes etusormi tapaa kellotaskua ja avain on siellä, 
ollut koko ajan reissussa. Hieman oli ivaa jahtitoverin äänessä, kun hän kommentoi tapahtunutta: Sitä se 
tähkäviina teettää. 

Aina ei viinaksilla ole osuutta asiaa, suuntavaisto voi pettää keskellä kirkasta päivää. Kronikoitsijat ovat usein 
terävästi havainneet ja eksymistapahtumat selostaneet ja seurauksena ei ole ainoastaan porukan 
tarinavaraston laajentuma, nimistön uusiutuminen uhkaa. 


Ei ehditty tietä vielä 
kunnolla hakeakkaan, 
kun Paavo itse kiirehtii 
suuntaa muuttamaan. 

On metsä tämä taatusti 
Unto Kellolan, 
tais mennä nyt maine 
suunnistajan. 

On aukko missä seisottiin nimeltään 
Hälin kaski, 

mielessäni, tapauksen muistoksi, 
ristin sen 

Paavon eksymäksi. 

Eroa, kun muiden suuntaan 
on jo suorakulma, 
eteen nousee arvaamatta 
aivan toinen pulma. 


Selityksen minkälaisen niille 
kohta keksin, 

sadanmetrin matkalla, kun 
eksyin kilometrin. 
Samanlainen suunnistaja toki 
olen itse, 

oikeastaan tähänkohti pitäis 
panna piste. 

Saunasaaren kulmilla suunta 
oli tarkka, 

Järvenniittyyn päästyäni olin 
aivan varma. 

Eipä liene virheetön suunta 
ollut mulla, 

kun Polton pellon kulmilta 
tielle aloin tulla. 


4.2 Tietymättömille teillä 

Hirvikatoa aiheuttaa myös karhun ilmaantuminen 
jämsäläisten hirvenmetsästäjien harmiksi. 

Tapiopa tahallansa 
pani karhun kierroksehen 
näille Vekkulan saloille 
tuttaville tanhuville 

Siitä kaikki hirvikansa 
maille muille jo menevi 


metsästysmaille. Vuonna 1990 karhuraja oli levinnyt 

palailevat paikallensa 
vasta uusille lumille 

Sitkeästi jahtijoukko 
koki kontuja koluta 
teki lenkin työsti toisen 
vielä kolmannen kokeili. 


Hirvien häipyminen metsästysalueelta aiheuttaa alakuloa porukassa ja turhan monet tyhjiin rauenneet 
saalistusretket laimentavat osallistumisintoa ja osallistujien määrää, varsinkin jos sää on kalsea ja sumuinen. 
Moni hirvimies jos voisi poistaisi käsitteistöstään sanan "poissa" kokonaan. Mutta poissa mikä poissa, milloin 
panokset, milloin koira, milloin hirvet, milloin miehet tai kaatoryypyt, aseet tai eväät ja erityisistä syistä jopa 
jahtivouti voi jäädä jahdista pois. Poissaolo merkitsee myös jonkin puuttumista, lupakiintiö ei aina täyty. 

Saatu kaatoja on viisi 
meitä vaivaa tosi huoli 
kumossa vain toinen puoli 
karhut täältä vieköön hiisi. 

Hirvikatoon ei aina ole ilmeistä selitystä, jolloin epäillään liian runsaiden edellisvuosien verotusten vieneen 
hirvet. Tällaisissa tilanteissa riistapäällköt saavat selittää asian. 

Säälittä heilua annettiin 
sanan ruoskan, 
teho vähintään sama 
kuin koivuvitsan nuoskan. 
Vitsalla punoittaa tosin 
useimmin alapää, 
sananruoskalla teho 
nähdään ylempää. 

Väri vaihteli kasvoilla kalpeasta 
vihertävään, 

hirvikadon syitä kun Keijolta 
kyseltiin. 


Suolistus kuuluu kaatajan tehtäviin, ja vaikka kaatotapahtuma on riemullinen, sitä seuraava velvoite: pisto ja 
suolistus ei välttämättä houkuta, jolloin kaataja saa suoriutua tehtävästään ilman apua. 

Mutta Teuvoa ei naurata, ei naurata: 

Saa yksin hirven suolistaa, saa yksin suolistaa, 
kun ei paikalle saavu porukkaa, ei ainutkaan tule auttamaan, 
ovat laiskoja, nekö kaatopulloon tiiraavat, niinkö tiiraavat 
ja Teuvoon luotavat vaan: Hän kyllä suolistaa! 


Hirvestäjien keskuudessa vallitsee rehti yhteishenki, mutta sitä ryyditetään erilaisin kepposin ja kommelluksia 
sekä vastoinkäymisiä tapahtuu tahtomattakin. Toisaalta lupien niukkuus ja erilaiset eturistiriidat voivat 
kärjistää ristiriitoja ja uhata auvoista toverihenkeä. 

Myytti on perusolemukseltaan ajaton ja yleinen, saaliin kulttuuri ja syvät tunteet ovat sekä globaali että 
universaali ilmiö. Mahdollisuuksien mukaan kaikki haluavat osansa onnesta ja saaliin jaolle. Osille pyrkivät 
kaikki. Claude Levi-Straussin mukaan myyttisen kerronnan avainkoodi on sensorinen koodi, aistien 
välityksellä saadut vaikutelmat koodautuvat emootioiksi, jotka vuorostaan välittyvät viesteiksi. Tunteet ovat 
myös olotiloja. Muuttumatonta olotilaa ei juuri ole, tunteemme ja 

tuntemuksemme ovat jatkuvassa liikkeessä kohti jotain toista olotilaa. Kronikoiden ilmaisemat tunteet ovat 
monivivahteisia, mutta suurinta iloa tuottaa onnistunut kaato eli onnistumisen tunne, vastaavasti suuirmmat 
pettymyksen tunteet syntyvät siitä kun saalis karkaa, menetetään valtiolle tai saalistettavaa ei löydy 
ollenkaan. Menetyksen kirvelyä pyritään lääkitsemään naurun avulla. 1950-luvun hirvijahti oli aivan toista 
kuin nykyisin. Saman metsästysseuran alueella saattoi metsästää hirviä 5-6 pientä miesporukkaa, jotka 
saivat hirviä hyvän päivän sattuessa - pääsääntöisesti jahti oli tyhjän pyytämistä. Myös metsästysolot olivat 
tavattoman kirjavat. Silloin ei ollut suuria yhtenäisalueita ja metsästyskin tapahtui vähän miten sattui. 

Noina vaikeina aikoina eräälle hirviporukalle koitti vihdoinkin hyvä päivä ja he saivat hirven nurin. Kun hirvi 
oli pistetty ja kaatokupit tehty, jollekin välähti: vainaja taitaa olla vika maalla. Toisin sanoen heillä ei ollut 
hirven-metsästysoikeutta tälle alueelle. Koska porukka oli pieni, pitkän vatvonnan jälkeen päätettiin: hirvi 
vedetään omalle metsästysmaalle. Sen jälkeen turvat tukkoon. Viina ei pienessäkään porukassa sopine 
kaikille tai sattui jotakin muuta. Oleellista oli että eräänä päivänä nappiherra seisoi metsästyksen 
nokkamiehen porstuvassa. Kun kaato oli aikanaan käräjillä, selvisi että hirvi oli kaatunut aivan lailliselle 
metsästysmaalle, mutta se oli vedetty vika alueelle. Sakkoja tuli että ropisi. Hirvenkaatajat olivat yksissä 
miehin kuulusteluissa ilmoittaneet hirven kaatuneen vedetylle maalle eikä kertomuksia auttanut enää ruveta 
uudestaan rustailemaan, sillä mahdollisesti olisivat tulleet lisäsakot väärästä valasta ja virkamiehen 
harhauttamisesta. 

4.3 Hukkareissut 


Metsästäjän onni on onnistumista lihansaannin suhteen. Siitä riippuu kaikki muu: ystävät, menestys ja 
vaikutusvalta, onni pettää jos saalista ei tule ja metsästysretki muuttuu hukkareissuksi. Karhun ohella hirven 
pahimpiin luontaisiin vihollisiin kuuluu susi. 

Metsästyssanastossa hukka on susi, mutta hukkareissut syntyvät jälkien kadottamista. Hukkaantumista on 
viidenlaista. Lymyhukka aiheutuu hirven piiloutumisesta niin tarkkaan, ettei koirakaan löydä sitä. Toinen 
mahdollisuus hirvellä on järjestää koiralle tiehukka eteen juoksemalla tielle, missä jäljet sekoittuvat moniin 
muihin hajuihin eikä koira pysty silloin seuraamaan jälkeä. Ampumahukka aiheutuu 
ampumishämmennyksestä ja ruudinsavusta, paljon pauketta ja melua tyhjästä. Savun hälvettyä hirvestä ei 
näy jälkeäkään, koska se on juossut tiehensä, ehkä vesirajaan, jolloin syntyy vesihukka ja hirvi kahlaa tai 
ui vedessä karkuun. Lopullinen hukka on nimeltään kenraalihukka, silloin jäljet katoavat lopullisesti ja 
perusteellisesti, ja hukkaan menee koko retki ja kaikki vaivannäkö. 

Hukaantuminen esiintyy kronikoissa lähinnä epäonnisessa ajossa tai haavakon löytymättömyydessä (F21 ja 
F13). Jostain syystä koirat eivät hukkaa jälkiä juuri lainkaan kronikkateksteissä, vaan jolkuttelevat vaivatta 
kilometrimäärin hirven perässä joskus yötä myöten ja monta päivää. Leikki sijansa saakoon, mutta kyllä 
tämä ylivarovaisuus koiran suhteen kielii asian arkalauontoisuudesta. Toisen koiraa tai emäntää ei saa 
arvostella saati haukkua, minkä eräkertojat muistavat mainita. 


TIEHUKKA AMPUMAHUKKA 


¥ 

VESIHUKKA LYMYHUKKA 

KENRAALIHUKKA 


Kuvio 7. Hukkaantumisen viisinkertainen merkitys, kun susihukkaa ei oteta lukuun. 


Vaikka katoaminen ja hukkaantuminen ovat nykykielessä lähes samaa tarkoittavia sanoja, niin niillä on eri 
perusta. Esineet ja ihmiset katoavat, asiat ja eläimet hukkaantuvat. Joskus voi hyvä ihminenkin mennä 
hukkaan, ikään kuin joron jäljille tai huonoille teille. Huonolle miehelle mennyt antilas saattoi saada 
surkuttelua: Siinä meni sukainen (hyvä) naisihminen ihan hukkaan. Lyhyt ja naseva metsästyssanaston 
luonnehdinta ei kerro läheskään totuutta asiasta eikä se ainakaan pysty luonnehtimaan myyttisiä syvyyksiä, 
jotka näihin ilmiöihin kätkeytyvät. Meidän on suomennettava kuvio selkokielelle kansanuskomusten ja 
puheenparren perusteella. Vaikka kuvioteksti saattaa vaikuttaa pelkästään vitsikkäältä maininnalta, on 
susihukka hirven ja ihmisen kannalta yhteinen hirvisaalista hukkaava tekijä. Joron jäljille voi hirvi joutua, jos 
se päätyy raihnaisena tai haavakkona suden suuhun. Täten ajatellen kenraalihukka aiheutuu usein 
karhunkidasta tai susihukasta. Hieman karvoja ja luita vain jää jäljelle, muu osa katoaa petojen, 
haaskalintujen suihin ja lopulta hiiret ja pieneliöt nakertavat luutkin. Hirvi katoaa jäljettömiin. Loppu on 
totaalinen ja kertakaikkinen. 

Mistä hukkaantumisessa on kyse? Kuten määritelmässä ilmeni, luonto auttaa luotuaan tarjoamalla pakoreitin 
vesitse tai eksyttämisen mahdollisuuden puskissa ja viidassa. Kuviota voi tarkastella luonto-kulttuuri välisenä 
keinopalettina, jossa kulttuuri kohtaa luonnon haasteet. Tietokannoissa pystysuoraa saraketta kutsutaan 
kentäksi ja vaakasuoraa tietueeksi ja niiden leikkauspinnat muodostavat solmukohdan, solun. Tässä 
semioottisessa kuviossa voimme muodostaa arkaaisien muistijälkien soluja ryhmittelemällä ja nimeämänä 
asiat uudelleen. Kenttänä tällöin on kulttuurihukkatyypit, joita ovat tiehukka ja ampumahukka, koska sekä 
auto- ja metsätiet että aseet ovat kulttuuriolioita, toisten mukaan kulttuuriartefakteja. Tietojenkäsittelijät 
puhuvat kentän syöttötiedoista. 

Kulkureitti 


Kätkeytyminen 


Kulttuurihukkaantuminen TIEHUKKA AMPUMAHUKKA 

Luontohukkaantuminen VESIHUKKA ♦ LYMYHUKKA 

Petohukkaantuminen KENRAALIHUKKA 

Tien ja jälkien myyttisyys on kerrottu myös Kalevalan 38. runossa, jossa Ilmarmisen ryöstämä Pohjolan tytär 
käyttää jälkien tunnistamista loukkaamiskeinona, koska tahtoi kostaa ryöstäjälleen. 

Neiti päätänsä kohotti, näki jälkiä lumessa. 

Kysytteli, lausutteli: "Mi on tästä poikki juosnut?" 

Sanoi seppo Ilmarinen: "Jänö on juosnut siitä poikki." 

Neiti parka huokaiseikse, huokaiseikse, henkäiseikse. 

Sanan virkkoi, noin nimesi: "Voi minua, kurja raukka! 

Parempi minun olisi, aprempi oletteleisi 
jänön juoksevan jätillä, koukkupolven polkemilla, 
kuin tämän kosijan reessä, viirunaaman viltin alla. 

Jänön on karvat kaunihimmat, jänön suumalo somempi." (UK, 38. runo) 


Viirunaama on suden määre, mutta nimityksellä on tarkoitus ivata myös Ilmarisen, sepän hiestä ja noesta 
viiruuntuvia kasvoja. On todennäköistä että puheena ollut jänis on iso jänis, koska jäljistä tulee mieleen 
poljettu reitti, jotos. 

Ampumahukka aiheutuu passimiehen kömpelöstä aseenkäsittelystä tai muusta vastaavasta aseen kanssa 
taitamattomasta toiminnasta. Kuvion tekijöiksi saamme kätkeytymisen kenttään miehen ja koiran. Ei siis niin, 
että mies ja koira katoavat metsällä, vaikka sitäkin joskus tapahtuu, vaan näiden metsällä olijoiden 
ulottuvilta katoaa hirvi ampumahukkana tai lymyhukkana. Mies ei saa kaatoa eikä koira vainua. Ihmetellään, 
missä jallu luuraa. Itse asiassa tuo sanonta joron jäljistä on mitä todennäköisimmin hirvijahdista kotoisin, 
koska hirveä voidaan lymyävänä nimittää junnuksi ja ehkä jopopääkin alkujaan tulee siitä kun hirvilehmä olla 
jopottaa paikoillaan tai hitaasti liikehtii lehvistössä ääntä päästämättä. Jörö ja juro ovat hiljaisen turjakkeen 
nimityksiä ja ainakin äänteellisesti samaa sukua kuin joro. Kulkureitin kentässä tiehukka ja vesihukka 
mahdollistavat paon luontoäidin helmaan. 

Muutetaan asiasanat edellä olevan mukaiseksi, poistetaan turhat luokittelut ja muut apukeinot ja saamme 
joron jäljille semanttisen kaavan, joka täyttyy teonsanoissa näkyä ja hävitä/kadota. 


Näkyä 

HIRVI/MAANTIE ASEISTUS/MIES 

t 

Hävitä 

KARHU/VESISTÖ KASVUSTO/KOIRA. 


Näkyvyys on sekä ampumahollista että maantieliikenteestä puhuttaessa hyvin keskeinen termi. Hirvi näkyy 
ja näyttäytyy joskus hyvin yllättävästi. Aina ei hirvihavainto tule ajoissa eikä onnettomuuksilta voi välttyä. 
Hirvi maantiellä on erityisen harmillinen näky, koska tieltä ei hirveä saa ampua eikä sitä voi ampua tielle eikä 
tien yli, vaikka näkyvyys olisi miten hyvä ja holli hyvä. Tällaisissa harmin paikoissa suomalainen herkästi 


86 








tuntee olonsa epätodelliseksi ja huokaa niin suuren onnen kuin uskomattoman epäonnenkin edessä: Voiko 
tämä olla tottakaan. 

Totuus semioottisessa neliössä on sekin kahden kauppa, olemisen ja näkymisen suhde. Kun hirvi on ja näkyy 
tiellä, se totisesti on, mutta saavuttamattomana; todellinen hirvi ja epätodellinen tilanne ampujalle, mutta ei 
jäljittäjälle. Vaan entäs kun hirvi katoaa tyystin? Vesillä ei autot ajele ja venettäkin hirvi ui ketterästi 
pakoon, mutta karhulle hirvi ei mahda mitään, jos karhu päättää uida hirven selkään. Tukalassa tilanteessa 
hirvellä ei ole muuta mahdollisuutta kuin liittoutua joutsenen kanssa, jonka tiedetään nokan iskuilla 
karkottaneen karhun vedestä. Kalliokuvissa hirven ja joutsenen liitto on toteutunutkin. 

Tilanne tosin on kuvitteellinen, mutta mahdollinen sillä jos hirvi veteen häviää niin se on joko kuolettavasti 
haavoittunut ennen veteen joutumistaan tai joutunut karhun hampaisiin, koska hirvi ei vähällä uppoa edes 
ammuttuna. Hirvi voi kadota näkymättömiin tiheään kuusikkoon ja pusikkoon, sillä varjoissa pysytellessä sen 
suojaväri on hyvä ja liikehdintä äänetöntä. 

Voimme edetä kuviossa edelleen. Mikä ei kuulu sarjaan, on poistettava omaksi luokakseen. Vanhahtavien 
älykkyystestien mukaan tietueiden joukossa on aina jotain epäsopivaa, joka ei kuulu joukkoon. Toimijoina 
kuviossa on kolme eläintä, hirvi, karhu ja koira, lisäksi on yksi miesihminen. Vaikka perusteita olisikin, ei ole 
mitään syytä laittaa miehen tilalle sika, jotta kuviosta tulisi täydellinen. Tosin kyllä sekin merkityksellinen 
kuvio olisi, sillä porsasta on käytetty susien ja karhujen houkutussyöttinä, joten karhu-sika pari on 
antagoninen relaatio ja vihollissuhteessa keskenään, kun taas hirvi ja koira ovat metsällä vastaparit. Ollaan 
ihmisiksi ja pudotetaan kuviosta mies aseineen pois. 

Jäljellä jää kolme eläimellistä tekijää, kuviota on muokattava pyramidiksi, jonka huipulla on hirvimies. 
Saadaan merkityksen tulkkeuma: 


Ensiksi on: MIES 

Toiseksi jotain: näkyy häviää 

Kolmanneksi jää: KARHU HIRVI KOIRA. 


Seuraavaksi semiotisoidaan neliö, jonka avulla ratkeaa hukkaantumisen lopullinen merkitys. 


SI näkyä S2 hävitä 

NonS2 ei hävitä NonSl ei-näkyä 

Toden puhuaksemme yhtälö on pirullinen, tyypillinen joron jäljille johtava ongelma, koska perustekijät ovat 
toisiaan kumoavia tekijöitä: ei voi näkyä ja hävitä yhtä aikaa. Muunnamme tekijät yhteismitallisiksi hirven 
liikkeiden mukaan. 


HIRVI: 

Näkyy /Häviää 
Näkyy/Ei häviä 
Häviää/Ei näy 
Ei näy/ei häviä 


MIES: 

(Pete kyseessä) => Hirvi karkaa; tosi huono tilanne 
(Tosi kyseessä) => Hirvi hollilla; tosi hyvä tilanne 
(Salaisuus) => Karhuja liikkeellä; hirvi kaikkoaa 
(Erehdys) => Hirveä ei ole, ei näy; kuollut sukupuuttoon 


Metsästäjän kannalta ainut toivottava tilanne on hirvi hollilla ja hyvä tilaisuus kaatoon. Proppin aktantteja 
soveltaen hirvimetsällä sankarin, miehen auttaja on koira ja jäljet ja hänen vastustajansa on karhu tai susi, 
joka kilpailee samasta saaliista. 


Takkaniemellä totinen oi paikka; 

minä eksyinkö nyt? Vastaan voi tulla karhuja vaikka! 

5. KONNAT APAJILLA - F7 Salakaato 


Hirvenkaato ja pontikankeitto ovat molemmat tekosia, joista Suomen kansa on melko hidas 
käyttämän termiä rikos. (Pentti Mäensyrjä) 


Selkeys ei koske niinkään itse lain sanoja kuin niiden syiden ja perusteiden selittämistä, joita 
varten laki laaditaan. Toisin sanoen se osoittaa meille lainsäätäjän tarkoituksen, ja kun 
lainsäätäjän tarkoitus tunnetaan, lain ymmärtää helpommin vähistä kuin monista sanoista. Sillä 
kaikki sanat ovat alttiita monimielisyydelle, ja siksi sanojen lisääminen lakitekstiin lisää 
monimielisyyttä. Lisäksi se antaa liialla uutteruudella vaikutelman, että sanat kiertämällä pääsee 
lain piirin ulkopuolelle. Siksi lainsäätäjän tehtävään kuuluu tehdä selväksi se peruste, jonka 
vuoksi laki laaditaan, ja tehdä itse lakiteksti mahdollisimman lyhyeksi mutta termeiltään 
mahdollisimman tarkaksi ja merkitykselliseksi. (Thomas Hobbes) 


5.1 Minkä taakseen jättää sen edestään löytää 


Kronikoissa ainoastaan sivutaan salakaatotapauksia, ja silloin on useimmiten kyseessä vahingossa tehty 
rajan ylitys, jotka useimmiten selvitetään sovussa poliisin ja/tai naapuriseuran kanssa sovittelemalla 
kaatokiintiöitä lainmukaiseksi. Maisteri Samuli Sillman on selvittänyt kainuulaisia salametsästysarvoja 
kyselyssään 1990-luvulla ja tutkimuksessa toistuvasti etsitään vastausta salametsästyksen motiiviin. Nuori 
tutkija pitää salakyttätarinoita lähinnä metsästysromantiikkana. 

Tätä ajatusta metsästäjät eivät kuitenkaan tue, vaan toistuvasti viittaavat kansan tapaan, suuriin 
lapsikatraisiin ja todelliseen nälkään ja lisäsärpimen tarpeeseen. Eräkirjailija Pentti Mäensyrjä vuorostaan on 
selvitellyt eränovelleissaan salakaadon olevan lähes oikeutetuksi katsottu tapahtuma pohjoisissa 
havumetsissä eikä mikään rikos. Tätä teemaa on edelleen makustellut ja taiteeksi jalostanut salametsästäjä 
Unto Ek kirjoissaan Metsänmakuri ja Hirventappopaikka. Sanalahjakas pohjoisen mies on runoillut tuomionsa 
proosaksi, sillä romaani Hirventappopaikka alkaa eriotteella oikeuden päätöksestä, jossa Unto Olavi Ek 
tuomitaan laista piittamattomana neljäksi kuukaudeksi vankeuteen luvattomasta hirventaposta. 

Unton itsetilitykseen sisältyy paljon myyttistä. Jo kirjan alkulehdillä hän kertoo kokemuksen silmätysten 
joutumisesta kuoleman kanssa. Katon harjalle kamarin kohdalle oli lehahtanut sielun saattajaksi musta 
metso ja hänen myötään poistui tulevan salametsästäjän elämästä kasvatusisä. Kielentutkijat ovat olleet 
kiinnostuneita ilmaisuista, joilla kansa kutsuu linnunlaulua. Lähes yhtä mielenkiintoisia ilmaisuja liikkuu 
kansan suussa hirven liikkumistavoista. Ekin ensikohtaaminen hirven kanssa sattui nuorena, kun hirvi tulla 
rompsi kohti kaveruksia ohi pihan pyykkipaikan. Rompsi! Sanassa on jotain romiin ja rompsuun viittaavaa, 
edellinen on hirven peitenimi, joka liittyy kruunuhäihin romiaisiin ja toinen on nuotion nimitys. Kun Unto 
asettuu hongalle hän rotistaa rakotulet, ja seuraavana yönä vuorossa on juurakkotulet asennossa, jossa 
sijaitsi entisvanhasen kotus. 

Runebergin tekstissä Hirvenhiihtäjät ensimmäinen mesästystarina kuullaan, kun Kurun urhea Matti kertoo 
karhunkaatonsa komisariuksen jahtiseurueelle. Samoin on Ekin Hirventappopaikassa karhunkaato 
ensimmäisiä suuria kertomuksia. Luvasta ei puhuta, mutta siinä vaiheessa Unto ei vielä itsekään olisi 
uskonut tekevänsä uraa salametsästäjänä. Sen vain tiesi, ettei rajavartijan huonosti palkattu työ 
yksitoikkoisuudessaan houkutellut. Eikä Unto ainoastaan tulia rotistanut, hän rotisti myös kämpän salomaille. 
Ekin pitkähkö karhujohdanto tapahtumain syövereihin päättyy Karhu-Alpin ylistykseen. Mikä ettei, Vienan 
Karjalasta kotoisin olevan menestyskirjailija Arto Paasilinnakin alkoi hersyvän kansanhuumorituotantonsa 
kirjoittamala kirjan Karhu-Alpista. 

Pohjoisen miehen asenne hirvenmetsästykseen kuvastuu tavassa, jolla salametsästäjä-kirjailija johdattaa 
lukijansa hirvenkaatouransa vaiheisiin. Ennen ensimmäistä varsinaista hirvenkaatoreissua hän jo aivan kuin 
ohimennen oli metsäniityltä käynyt veljensä kanssa kaatamassa hirven, jonka appiukko sieltä korjasi pois. 
Yhteispeli on tarpeen salakaadoissakin ja naapuriapu kullan kallista. Mutta sitten hirvenkaatokuvailut 
pääsevät vauhtiin ja Unto heittää kehiin omaperäisen sanan. Hirvi on rojokoipi, hieman myöhemmin 
metsänmakuri kohtaa milloin märssärin, milloin keskaran tai lahmun ja välistä taas pelkän hirvinuorukaisen 
tai hirviuroon. Peitenimien käyttö kuuluu salailuun joka syntyy, kun puhutaan jostain kielletystä. 

Eräkirjailija Mäensyrjän tuotannossa hirveä kuvataan isoksi poroksi, rytösarviseksi hirveksi, metsänlehmäksi 
tai valtion karjaksi, kun on kyse salakaadosta. Keskisuomalainen nauha-aineisto kertoo salakaadetuista 
lihoista mustana lehmänä tai mustana hevosena. Kiertelevät ilmaukset ovat osa salakaatoperinnettä ja 
peittelyä. Erityisesti sekä karhusta että hirvestä puhuttaessa huomio kiinnittyy kahteen sanaan alio ja 
kanttura, joilla molmmilla on yhtymäkohtansa puihin, koska alio viittaa aljoon ja haltijapuuta nimitetään 
aljopuuksi, ja vanhaa lappalaista palvosperinnettä on kantojen kunnioittaminen, varsinkin jos kanto oli 
käännetty juuret haralleen ylöspäin kantturaksi. Metsänmakuri on rinnasteinen ilmaus mehtäröhnälle, joka 
sanana kaikessa monivivahteisuudessaan viittaa sekä Tapion tuuleen eli siementä kylvävään kevätmyrskyyn, 
palokärkeen sekä karhuun että metsärosvoon. Kaikki tiputtelevat ja kiskovat puista jotain, kaarnaa, siemeniä 
tai muita eläviä suomalaisiin maisemiin sellaisiin kuin Mutsilehto, Hiiripalo ja Murhavaara. 

Salakaatajien koirat olivat kuuluisia tekijöitä metsällä, ne hakivat hirven vaikka mistä, ja niillä saattoi 
metsällä oltaessa olla eri kutsumanimi kuin muutoin. Myös usutukset, hakukehoitukset voivat olla 
omaperäisiä. Unto kehottaa koiransa riistan jäljille sanonnalla "kissa, kisumi, nenny..." ja koiran haukkua hän 
kuvailee kauniiksi soitoksi. Soitto on tulkittava muuksi kuin säveliksi ja sillä on vastaavuutensa tapahtumissa, 
joissa koira tykittää tai tulittaa hirveä. 

Mielenkiintoisinta salametsästyskulttuurissa ei silti ole kiertoilmaukset, vaan tarinasta, jossa on myyttisiä 
sävyjä. Ekin tuotannossa samoin kuin joidenkin tutkimusaineistoa toimittaneiden kertomuksessa esiintyy 
tarina-aihe hirvestä, joka ammuttuna ei kaadukaan, vaan pysyy niillä jalansijoillaan. Syynä kerrotaan olevan 
milloin jäihin vajoaminen, milloin suohon uppoaminen. Myös Ekin kerronnassa on kaatumattomia eläimiä 
vaikka etevä hirvenkaataja onkin. "Sitten keskimmäinen jyvälle ja laukaus. Se ei kaatunut, seisoi täysin 
liikkumatta ja pysyi siinä...Menin lähemmäs ja hämmästykseni oli suunnaton, kun huomasin sen solahtaneen 
polviaan myöten jänkään. Turpa nojasi korkeaan mättääseen." Vaikka Ekille ei oman vakuutuksensa mukaan 
tällaista ole sen koommin sattunut, niin tämäntapaisista sattumuksista kerrotaan muuallakin. 

Antero Tuominen hirvikyselyyn lähettämässään vastauksessa kertoo omakohtaisesta 
ampumakokemuksestaan: Hirvi makasi kanervikossa, mutta se ei ollut kyljellään,vaan mahallaan, pää 
mättään päällä koholla. Näytti siltä, että se voi minä hetkenä hyvänsä rynnätä pystyyn ja juosta pois. 
Kuolleen hirven ylösponnahtaminen on salakaatotarinastoa myös. Samoin kuin varmistaminen siitä, ettei pois 
juokseminen niin vain onnistu. Lähes tuskallisen äärimmilleen Unto Ek vie kerrontaa aiheesta. Salakyttäpari 
on havainnut hirvenvasan, hirvenkeskaran uponneen mahaansa myöten umpihankeen, jolloin toinen 
toveruksista hiihtää kahassäärin sen päälle ja istuu selkään sekä vääntää eläimeltä toisen etusen 
niskanpäälle ja pistää tupakaksi toisen metsämiehen istahtaessa hirven takamuksille. Siinä he istuvat tovin 
tupakoiden ennen kuin hirvi päätetään ampua. 

Tarina lienee kerrottu tyrmistyksen herätystä varten. Keskisuomalaisessa vanhoilta hirvenmetsästäjiltä 
kootuissa nauhoitteissa salakaadosta puhuttaessa kerrotaan samaan tapaan. Eräällä paikkakunnalla oli suuri 
salakaataja, joka lähti hirvenhiihtoon. Hankikanto ei kestänyt hirven alla, mutta hirvi pakeni saarekkeeseen 
ja kyttä ajoi suksilla perässä. Saarekkeesta hirvi ei enää lähtenyt pakoon ja metsästäjä yritti hätistellä sitä 
sauvoilla pakoon. Silloin hirvi tuli päälle ja kun se nousi kahdelle jalalle potkaistakseen hätistelijäänsä, 
salakaataja karkasi hirven kaulaan sekä kiepsahti niskaan selkään. Hirvellä oli hyvä harja, mihin tarrata 
samalla kun mies kaivoi toisella kädellä linkkuveitsen taskusta ja hampailla aukaisi sen ja katkaisi sitten 
kaulasuonen. Verta suihkusi, kaikki vereentyi: puut, maat, kytän kaikki paikat tulivat likaiseksi. 

Salametsästysmotiiveja voidaan tarkastella emootioiden ja karnevalismin kautta, koska salakaato nostattaa 
erilaisia intohimoja ja ristiriitoja sekä toisaalta kaskutarinoita. Kyseessä tarinallisessa jaossa on petoksen 

uhriksi joutuminen ja sen merkitys yhteisölle. Konna onnistuu ja uhri tietämättään auttaa vihollistaan. 
Saduissa kiellot aina rikotaan ja petollisiin ehdotuksiin suostutaan. Salametsästäjien liikkumiseen kuuluu 
tunnistamattomuus, ja entisaikojen salametsästäjien kerrotaan kulkeneen tuohinaamioiden taa 
kätkeytyneenä. 

Myös Runebrgin Hirvenhiihtäjissä käsitellään salametsästystä, kun jahtivieras ihmettelee jahdin oikeutusta. 
Karnevaalinaurututkijan Mhail Bahtinin tulkinnassa karnevaalitapahtumiin kuuluvat oleellisena osana 
kulkeminen tunnistamattomana, ts. in cognito -vaellus kansan parissa naamioituneena ja tuntemattomana. 
Tavallaan tutkija Sillman edustaa karnevaalisuutta yrityksessään mitätöidä salametsästyksen todellisuutta, 
kun tiettävästi totuus seudulla on toinen. Tosin mielelellään syy sysätään vieraspaikkakuntalaisten syyksi ja 
selitetään business-kulttuuriksi. Salakyttien metsästystaitoja voidaan salaa ihailla luonnehtimalla taitoja 
hieman ylimitoittaen. Kyttä tarpeen tullen tiesi rahan hankkimiseksi kuusikymmentäkolme eri tapaa, joista 
kaikkein kunniallisin ja tavallisin oli varkain tehty anastus. 

Vaikka kronikkateksteissä ei varsinaisesta salakaadosta puhuta juuri lainkaan, on metsästäjien keskuudessa 
liikkuvista jutuista ja muistitiedoista konstruoitavissa semanttinen viisiö, jonka ympärillä tapahtumat pyörivät. 
Keskeisiä tekijöitä ovat pohdinnat teon oikeutuksesta ja motiivista. 



Oikeusiuttu 


Motiivit teolle 


KÄRÄJÄT 


LIHA 

SAKKO 

KÄRÄYTYS 

SALAKAATO 

HYÖTY 

RAHA 


Kuvio 8. Salaakaatokertomusten keskeiset aiheet. 


Salakaatajan osa ei ollut helppo. Ilmianto oli aina uhkaamassa, virkavallan lisäksi luvaton saalistaja sai varoa 
osille tulevia petoja ja ihmisiä. Lihat saattoivat hävitä tai ne vietiin poliisilaitokselle, jossa kiihkeimpinä 
aikoina oli aikamoiset lihamäärät huutokaupattavana. Ison lihan kuljetukseen tarvittiin kuljetusneuvot ja 
naapurin mies avuksi, mikä lisäsi kiinni joutumisen riskiä. Äkkilähdössä ei ehkä ehtinyt muuta kuin napata 
turpalihan reppuun. Veneellä saaliin kuljetus kävi yksinkin ja kotirannassa saaliin pystyi kätkemään vaivihkaa 
perunakuoppaan. Joskus ruho oli pakko jättää metsään, missä haaskaeläimet sen pian söivät ja talja mätäni, 
mutta riista-aittaankaan kätketyt lihat eivät aina kestäneet. Ilvekset, ahmat tai minkit saattoivat löytää lihat 
ja söivät ne omiin suihinsa. Voihan vietävä! 

Lihaa meni hukkaan monin tavoin, ja joskus kaadosta huolimatta oli palattava tyhjin käsin kotiin ilmitulon 
pelossa. Hirvijahti on muuttanut luonnettaan, ja muistuttaa nykyään enemmän sadonkorjuuta kuin 
metsästystä, joten salakaadotkin ovat tehostuneet. Arvot vaikuttavat myös salakaatoon. Syrjäseuduilla 
ajatellaan lihan kuuluvan seudun asukkaille, koska se on luonnon kasvattamaa eikä kenenkään omaa. 


Menetykset= 

Lihat menetetään - 

poliisin toimesta 
osille tulijoiden vuoksi 
villieläimien vuoksi 


Hyötyminen= 
Lihat käytetään + 

peijaisiin 

ruokavaroiksi 

myyntiin 


Lihat jäävät metsään haaskioksi 


Kuvio 9. Salakaadon perustekijät 


Jotkut katuvat vanhoilla päivillään salakaadettuja hirviä, joitain nimismiehelle tehdyt jekut naurattavat vielä 
iäkkäänäkin. Tavallinen jekku lainvartijoille oli tuoda terveiset rapulle lihapaketin muodossa. Salametsästys 
yksin tai kaksin oli rankkaa puuhaa, jossa erätaidot oli pakko oppia ja saalis piti kantaa paloiteltuna repussa 
metsästä. Asennoituminen salametsästykseen on hyvinvoinnin myötä muuttunut. Vielä 50-luvulla salakaato 
hiljaisesti hyväksyttiin, kunnes seuratoiminta vähensi luvattomia jahtiretkiä eikä salakaatoja enää hyväksytä 









yhtä herkästi kuin ennen, vaikka liha hankittaisiin vain omiin tarpeisiin ja veronkiertomielessä. Osin tosin 
vieläkin ajatellaan syrjäseuduilla, että luonnon kasvattama liha kuuluu tienoon asukkaille ja siihen riittää 
pelkkä honkalupa tai kyseessä ei ole muu kuin vähän väljen-tävä metsästys. 

Jälkien peittämiseen oli monet niksit ja monet kaskut poliisin pettämisestä on myös kerrottu. Melko tavallista 
oli, että isä ja poika tai muutoin läheinen sukulainen osallistui salakaatoretkeen, koska lihojen saanti 
metsältä huomaamatta kotiin joskus pitkienkin matkojen takaa oli kovin hankalaa. Mukana olleelle pojalle 
saatettiin antaa neuvo astua samoihin askeliin, koska lumessa jäljet olisivat näkyneet ja vetokelkka piti 
kantaa selässä. Toivesäällä tuli kaadon jälkeen lahjakas lumipyry ja peitti jäljet. Toinen kiinnijoutumisriskin 
minimointimenetelmä oli signaalien käyttö. Paluustrategiassa yksi mies kulki edellä. Jos joku tuli vastaan, piti 
viheltää, eli kutsua seitsemän kertaa "koiraa". Usein sattui täpäriä tilanteita. Poliisien jahtikoira saattoi 
haistaa lihat, mutta kun sille veistettiin lihaa, koira jäi syömään herkkua ja porukka sai jatkaa matkaa 
rauhassa. 

Salakaatajat olivat joskus röyhkeitä, roippeet jäivät metsiin, koska ajateltiin korppien ja muiden 
haaskaeläinten ne sieltä pian korjaavan, vaikka toisaalta jälkiä pyrittiin peittämään. Ikään kuin ivaten 
saatettiin lyödä hirven pää tolpan nokkaan eikä yritettykään peittää tekosta. Nyttemmin salaillaan, koska 
rangaistukset ja asenteet ovat koventuneet, joskin myös tulleet asiallisemmaksi puolin ja toisin. Ennen 
kohtelu saattoi olla raakaa ja tylyä, väkivaltaakaan ei kaihdettu. Poliisi saattoi turhautuneena hakata 
kuulusteltavan, jonka tiesi lähes ammattimaiseksi salakaatajaksi, toisaalla salakaatajat saattoivat terrorisoida 
uhkauksin kyläläisiä, niin ettei kukaan uskaltanut ilmiantaa salametsästystä, vaikka sen olisi tiennytkin. Usein 
poliisi sai etsiä mustaa hevosta tai tammaa turhaan. 

Lihat saattoivat näkyä suurissa säkeissä kuusessa ikkunasta eikä poliisi huomannut mitään. Joskus poliisin 
onnistui yllättää salakaatajat itse teosta, mutta usein tuloksena oli uhkaus kulinpaidasta eli raskaasta 
paluureissusta keppi pujotettuna hihoihin ja pahimmassa tapauksessa hirvensarvet niskaan sidottuna. Riuku 
ja virkavalta kohtasivat Tohmajärvellä 1900-luvun alussa, jossa poliisin virkatehtäviin kuului salametsästyksen 
valvonta ja estäminen, mikä oli hankalaa ja vaarallista työtä aikana jolloin salametsästystä pidettiin asiaan 
kuuluvana elinkeinona syrjäseudulla. Tohmajärvellä Kakunkylän maastossa salametsästystä harjoittivat 
häikäilemättömästi naapurikylän miehet, jotka tunnettiin väkivaltaisina ja häikäilemättöminä miehinä. 

Poliisi oli saanut tiedon että Kakunkylän Heinäsuolla on kaadettu hirvi, tai hirviä ja lähti ottamaan selvää 
asiasta. Hän tapasi suon laidassa salakaatajat hirven nylkemispuuhissa ja aikoi pidättää salakaatajat. Nämä 
kuitenkin panivat vastaan ja kävivät poliisiin käsiksi, riistivät häneltä aseen sekä pahoinpitelivät pieksäen häntä 
hirven ruhosta irroittamillaan etusorkilla. Lisäksi poliisi pakotettiin hirven nylkytoimiin. Hänen piti pitää hirven 
koivesta, kun toiset nylkivät. Toimenpiteen tarkoituksena oli saada poliisi osalliseksi salakaatoon. Kun nylky oli 
tehty, salakaatajat pujottivat parimetrisen riun poliisin virkatakin hihoista, jolloin kädet jäivät levälleen. Kun 
riuku oli sijoitettu hartioiden puolelle, se esti poliisia hiihtämästä tapahtumapaikalta pois, ja lunta oli maassa 
runsaasti. Toimenpide oli salakaatajille tarpeen saaliin poiskuljettamisen varmistamiseksi. Aikaa kului 
aamuyöhön kunnes kulinpaidassa taivaltaja oli neuvotellut itsensä tien varteen ja saanut apua. 

Vaikka paikoin tehosalametsästys verotti hirvikannan lähes olemattomiin, kuuluisia salametsästäjiä kansa 
kutsui hirvisankareiksi ja heitä kutsuttiin lisänimillä Linkki-Kalleksi, Sähkö-Matiksi jne. Salakaato oli paikoin 
yleinen tapa, ja kuuluisat salakaatajat tappoivat ammatikseen ja tunnettiin hyvin ja väliin tuomittiinkin 
teoistaan. Aikana jolloin hirven nahat olivat vielä hinnoissaan, liha saattoi jäädä mätänemään metsiin, koska 
nahan takia ammuttiin. Vaikka poliisia usein petettiin, niin lasten suusta saattoi kuulla totuuden, ainakin 
vitseissä: 


Salametsästäjän pikkupoika polki koulusta hiki päässä kotiin ja huusi isälleen: 

- Isä, isä arvaappas mitä tehtiin tänään koulussa? 

- No mitä? 

- Piti kirjoittaa aine. 

- Sepä hyvä, mistä kirjoitit? 

- Siellä oli aiheena "Mitä isäni harrastaa", sen vuoksi tulin kiireellä kertomaan, kun opettaja uhkasi lähteä 
hakemaan poliiseja ja erävalvojaa. 

Peräkylän koulua käyvät veljekset Ville ja Kalle tullivat aamulla kouluun väsyksissä ja nuokkuivat pulpettiensa ääressä. 
Opettaja katselee aikansa poikia ja kysyy viimein Villeltä, minkä vuoksi pojilta silmät rupsahtelevat kiinni. Isä ampui eilen 
jäniksen ja jouduttiin koko yö kantamaan lihoja, vastaa Ville. 


5.2 Kuolema ratsastaa hirvellä 

Myyttisintä salakaadossa on "villi metsästäjä" -teema, jossa kuolema tai joku muu ratsastaa hirvellä. Viime 
kädessä aihio on ikivanha ja palautuu tautidemonien kulkemiseen, jossa ruta kulkee kulkutauteja ja kuolemaa 
levittäen tai mara ajaa hevoset ja lehmät hikeen ja vaivaisiksi. Pari arkistotarinaa selventäköön tätä väittämää. 

Muuan Matti-niminen mies jäi palaamatta lomalta rintamalle. Elätteli itsensä ja vanhempansa koko sodan 
loppuajan metsästelemällä kotinsa läheltä alkavissa suurissa metsissä. Paikallisen poliisin toimesta Mattia 
etsittiin useaan otteeseen, kun oli vähän vihiä, aina tuloksetta. Vanhemmat selittivät etsijöill Matin kuolleen ja 
siitä poika sai lempinimen Matti-vainaa. Sota päättyi lopulta ja elämä vakiintui. Joskus 50-luvun alussa Matti 
kuului paikalliseen hirviporukkaan . Eräänä syksynä pääsi Matti ampumaan hirven, ja muut riensivät yleisen 
tavan mukaan onnittelemaan ampujaa. Poliisi, joka myös kuului seurueeseen, toteaa onnitteluhumun keskellä, 
että tämä olikin sitten ensimmäinen hirvesi! Kukaan ei uskaltanut edes hymyillä ja onnittelut loppuvati siihen 
paikkaan, Matti-vainaan hirvistä ei uskallettu hiiskahtaakaan. Tositapauksena kerrottu kuten seuraavakin juttu. 

Ensimmäisen maailmansodan jälkeen oli hirviä runsaasti. Samoin oli ammattimaisia hirven salakaatajia, hyviä 
juttumiehiä useimmat. Salakaataja Iitissä kehui ampuneensa kerran isoa uroshirveä, joka hyvin kaatuikin, 
mutta kun kaataja meni pistämään, niin hirvi rupesi nousemaan ylös. Silloin kyttä otti hirveä sarvista kiinni ja 
hirvi nosti ylös ponkaistessaan hänet selkäänsä. Niin alkoi matkan teko. Mies päätti ettei vähällä luovu 
arvokkaasta saaliista. Iltahämärissä hirvi meni järveen ja jäi sinne seisomaan. Pää ylettyi juuri veden pinnalle. 
Mies ei mahtanut sille mitään eikä voinut siihen yöksikään jäädä, joten hänen täytyi kahlata rantaan. Hän ei 
tuntenut paikkoja, ja viimein kun hän viimein löysi ihmisasunnon, sai hän tietää matkanneensa 
kahdeksankymmentä kilometriä. 

Ja mitä tulee omantunnon herkkyyteen nykyään, se ilmenee kronikoissa, jotka ovat syntyneet 1950-luvun 
jälkeisen hirvestäjäkunnan keskuudessa, vaikkakaan salametsästyksestä ei juhlarunoissa juuri lainkaan puhuta, 
mutta joskus todetaan seuran joutuneen käräjille tai jahdin saaneen väljennetyn metsästyksen piirteet. 


Epäili tuon olevan kainuulaisten 
tuntomerkin, 

niillä omatunto, hirvihommissa, 
ei ole kuulemma kaikista herkin. 

... ja suorasanaiseksi muutettuna: Niin piti Olavin ja Kaken lähteä Horsmaniemestä soittamaan nimismies 
Asikaiselle. Asikainen kun kuuli asian niin jyrähteli Kakelle: "Minä panen sinut linnaan". Kukahan se olisi 
sitten sihteerinä, jos Kake olisi linnassa. No pelkkä vahinko se kyllä oli, eikä sakkojakaan tullut. Tuli 
huutokauppa toisesta hirvestä ja raha siitä valtiolle, seuralle lupamaksu hirvestä sekä kahdeksankymppiä 
käräjäkuluja ja kokemusta lisää. Mutta toisin päinkin on käynyt, liika innokkuus ilmiannoissa voi päättyä 
nolon onnekkaasti riippuen siitä kenen kannalta asiaa katsoo. Eräkirjailija Tikkasen tarinassa Koirimäen Eljas, 
isäntämies oli kaatanut luvallisen hirven ja meni pyytämään kylästä naapurilta hevosta lainaksi, jotta saisi 
ruhon vedettyä kotiin. Naapuri ei kuitenkaan lainannut hevosta, vaan teki ilmiannon poliisille salakaadosta. 
Ilmiannon seurauksena hirven nylky oli Eliaksen kuulustelun aikana ehditty suorittaa ja lihat tuotu kylälle 
myytäväksi. Tarina päättyi onnellisesti, Elias sai valmiiksi paloitellut lihat kotiin kuljetettuna. Pentti Mäensyrjä 
kertoo vuorostaan tapauksen, jossa salakaataja saa vastustamattoman halun ilmiantaa itsensä palkkion 
toivossa. 

Kuu paistaa, kuollut ajaa hiiden ruunalla kuin Nestori-vainaa. Ruhavaara on taidehistorioitsija Onni Okkosen 
tulkinnan mukaan suomalainen vastine sumerilaisten maailmanvuoren sisällä olevalle alamaailmalle 

(Maan-alan) seudulle, jossa oli aarreluola tai -onkalo. Hiisi on hirven ohella sekä palvosvuori että aarteita 
vartioiva vuorenpeikko. Salametsästäjälle hirvi edustaa vuorenpeikon, hiiden aarretta. 


Vakiomuotoisessa tarinassa kuolema ratsastaa hirvellä. Kerrotaan pienen joukon kylän miehiä lähteneen hirven 
salametsästykseen ja niin he vihdoin jälkiä seuraten tavoittivat hirven. Porukan edessä hiihtänyt Nestori 
laukaisi haulikkonsa, joka oli ladattu yhdellä ainoalla kuulalla. Tätä kuulaa sanottiin täyteiseksi, siksi että se oli 
niin iso kuin haulikon piipun sisähalkaisija. Tämä hirmuinen kuula osui hirven leukaluihin sellaisella voimalla, 
että hirvi menetti hetkeksi tajuntansa ja kaatui maahan. Nestori syöksyi puukko kädessä hirven niskan päälle 
istumaan ja aikoi pistää että veret maahan. Silloin hirvi kumminkin nousi pystyyn ja ryntäsi täyteen juoksuun. 
Nestori puristi itsensä hirven kaulaan kiinni ja seurasi mukana. Mennessään hän huusi kavereilleen. Tuokaa 
mukananne sukset, hirvi on nyt meidän! Ja Nestori jatkoi matkaansa halki sakean kuusikon, saapui mummon 
mökin pihaan missä mökin mummo oli kaivolla vettä noutamassa. Mummo säikähti kovasti outoa näkyä, ryntäsi 
ilman vettä sisälle kertomaan näystään. Hän kertoi hätääntyneenä. 

Minä näin itse kuoleman. Se ratsasti sellaisella hirven näkösellä elukalla ja meni lujaa niin että elukan 
kavioista 

lumi pöllähteli. 

Rauhoitu nyt jo ja kerro tarkemmin minkä näköinen se oikein oli, kehoittelivat mökin sisällä olleet. Mummo 
kertoi ja kuvaili. Se mies, joka istui sen elukan selässä ja kutitti oikealla kädellä elukan leuan alustaa, oli 
paljon naapurin Nestorin näköinen 

Näytä nyt, mistä se elukka juoksi, kehottivat sisällä olleet. Mummo siirtyi ikkunan luo ja näytti: 

Tuolta. Samassa saapui metsän laitaan jälkiporukka. 

Tuolla on sitä tuonelan väkeä vaikka kuinka paljon sanoi mummo ja painui pitkin lattiaa etteivät hiidet vain 
näkisi häntä. 

Kehoitti toisiakin tekemään samoin. Niin kaikki olivat piilossa lattialla ja metsästäjät menivät menojaan. Tällä 
välin Nestori sai hirven pistettyä ja saalis kaatui läheiseen metsään. Seuraavana pävänä Nestori tavan 
mukaisesti toi naapureille keittolihaa ja kertoi miten tämä kaikki tapahtui. Kyllä sitä sitten yhdessä naurettiin. 

Jokin yhtymäkohta vainajauskoon on jäänyt hajamainintaan Ruhjattaresta heposten herrasta. Vainajauskon 
heijastumat ovat selvimmin havaittavissa salakaatotarinoissa, onhan salametsästys usein käytännön pakosta 
hämärämiesten puuhaa ja tapahtuu öiseen pimeään aikaan, jolloin kansan käsityksen mukaan aaveet, 
kummitukset ja muut pimeän henget olivat liikkeellä. 

6. SATUJA, MUISTELMIA JA MUUTA - F8 Jutut 


Ignis exardescit et extinguitur, cineres manent. Haec veritas vitae est. 

Tuli syttyy ja sammuu, tuhka jää. Tämä on elämän totuus. (Erkki Timonen) 


6.1 Tulistelun olemus hirvijahdissa 


Hirvikronikoissa ja eränkäynnissä juttujen kerronta on hirvijahdin olennainen osa. Kerronta jakaantuu 
moneen eri tasoon, niin suullisesti kuin kirjallisestikin. Eräkirjallisuus lasketaan vain kiikun kaakun 
korkeakirjallisuudeksi, enimmäkseeneräkirjallisuutta edelleen pidetään ja käytetään viihdekirjallisuutena. 
Jutut sen sijaan ovat pysyneet aihioiltaan melko samanlaisina. Suurin ero on aihelmassa, jossa "kuollut" 
ajaa, mikä perustuu nykyajan tarinoissa karannut sotilas -teemaan tai salametsästykseen, mutta vanhoina 
aikoina kerrottiin uskomustarinoita sairautta ja kuolemaa aiheuttavan rutun tai märän ajosta. 

Eräkerronta pyörii nuotiopiirissä tulilla kerrottujen ja kuultujen juttujen varassa, joihin kuuluvat erämuistelot 
huulineen, kömpineen, haukkuineen, kaskuineen, herjoineen ja myyttisine tietämyksineen. Joskus juttu ei 
luista, joten hiljaisuuskin on osa tulistelua, mutta toki yleisempää seuruemetsästyksessä on, että jutut ja 
loistojutut sekä kiistat saavat vettä myllyyn ja tarinaa innostuessa höystetään voimasanoilla. Eikä kerronta 
aina ole ihan tarkalleen ottaen totuuden mukaista, eikä tarvitsekaan, ei pidä olla. Oman muodostelmansa 
tarinoihin luovat selittelyt ja vitsit sekä vertauskuvallinen kieli kiertoilmaisuineen. Jahtikielen syvällinen 
ymmärtäminen vasta tekee jahtiretkestä täydellisen eikä tässä suinkaan ole kyse ohjeiden tarkasta 
tulkinnasta. 

Tarinointi tapahtuu kronikoiden kuvauksissa pääsääntöisesti taukotulilla, jota nuotioksikin erheellisesti 
kutsutaaan, vaikka harvoin kyseessä on rakotuli. Tulta tarvitaan vaatteiden kuivatukseen, lämmittelyyn ja 
makkaran paistoon. Merkityksellistä on, millaiset eväät ovat sattuneet matkaan ja eväsrepussa metsään 
kantautumaan. Tulen lisäksi kylmissään värjöttävä saattaa kaivata vilustoppia, maljakaljaa, vaikka viinahakki 
ei olisikaan. Viina on lisäksi vanha perinteinen kielenkantojen irroittaja, joten sen täydellinen puuttuminen 
miesturinoista olisi jotenkin puutteellinen eräelämys. Viluinen ja nälkäinen taukolainen saattaa muuttua 
äreäksi ja niin on tunnelma pilalla, varsinkin jos epäonni on puuttuvan miehityksen seurausta. 

Eräreissussa ei vain kastu vaan siellä myöskin hikeennytään ja rähjäännytään, asusteet likaantuvat, 
vereentyvät ja kaipaavat pesua. Kaverit tekevät harmittavia kepposia - jopa viskit viedään. Kaikkea tätä ja 
paljon muuta kerrotaan tulistelutarinoissa, jotka voidaan kronikka-aineksen perusteella ryhmitellä 
merkitykseltään viiteen ryhmään. 


NUOTIO JUTUT 

HUOLTO 

TAUKO EVÄÄT 


Rankan ajon tai viluisen passiodottelun lomassa lepotauot ovat tarpeen ja ne edustavat itsestä huolehtimista. 
Päivän urakka voi olla rankka, joten taukoja on jahtipäivän kuluessa pidettävä ainakin ajovitjojen välissä 
neuvonpitoa varten. Jutut voitelevat sielun haavoja, eväät vahvistavat ruumista, nuotio suo lämpimän levollisen 
hetken väsyneelle. Tauko pidetään, että jaksettaisiin metsästää edelleen. Liian rankaksi koetuista reissuista 
osallistujien määrä alkaa pikku hiljaa vajua ja joidenkin tauko venähtää päivien, viikkojen jopa vuosien 
mittaiseksi ellei sitten lopu aivan kokonaan. Nuotiotarinat ja evästauko ovat oleellinen osa metsästystä, 
joidenkin mielestä se paras metsän anti, vaikka metsänneito ei tulille suvaitsisikaan askeltaa. 






6.2 Eräkerronnan lumo 


Eräkerronnan metatietoutta on eräkirjallisuus, jonka aihepiiri lähes poikkeuksetta liittyy omakohtaisiin 
erästyskokemuksiin. Sellaisena se on eräs "luontokirjallisuuden" merkittävimmistä lajeista. Luonnontieteilijä 
ja kirjallisuuden harrastaja Anto Leikolan mukaan vielä 1990-luvulla käsite luontokirjallisuus on ollut 
tuntematon hakuteoksissa ja alan suomalaista klassikkoa edustaa Reino Kalliolan teos Suomen luonnon kirja. 
Metsä ja metsästys on ollut läheinen inspiraation lähde ja myöskin harrastuksen kohde 
kirjallisuushistoriamme monille merkkihenkilöille, kuten Bertel Gripenberg, Juhani Aho, Aleksis Kivi, J. L. 
Runeberg, K. A. Gottlund. 

Luontokirjallisuuden kohde on luonto, sillä on jonkinasteinen tieteellinen pohja ja kolmanneksi sillä on 
kaunokirjallinen tyyli. Niin erä- kuin luontokirjallisuuskin on totuudellista kerrontaa luonnosta kirjallisin 
keinoin. Leikola korostaa, että luontokirjailijan kertojan vapaus on täten sidotumpaa kuin puhtaasti 
fiktiivisissä kertomuksissa. Luontokirjallisuus on eräkerronnan laji, jolle todenmukaisuus ja uskottavuus on 
tärkeää. Eräkirjailija joutuu pitäytymään omiin kokemuksiinsa ja kertoo ne omakohtaisesti koettuna. Kun 
vain uskottavuus säilyy, kirjailija voi kuvata hyvinkin merkillisiä asioita - merkillisyyksiähän luonnossa riittää - 
saamatta itselleen paroni Munchausenin mainetta. 

Hirvikronikoitsijat ovat oleellinen osa nykysuomalaista luonto- ja eräkirjallisuutta ja suullista runoutta 
ihmiselon hurman kuvaajana. Kronikoitsijoilla on koulutustasosta riippumatta (joka voi olla korkeakin) erittäin 
tarkat tiedot metsästyksen salaisuuksista, lisäksi yhteisökronikaatin laatija tarvitsee psykologista silmää. 
Hirvirunojen tekijät korostavat kaiken olevan totta. Tämä ei ole vitsi, vaan vakavasti otettava väite, sillä 
kerronnan hehkukiemuroista huolimatta tarinassa on aito ikiaikojen myyttinen totuus ja aihkimäntyjen 
humina kuultavissa sille, joka osaa kuulla. Hirvipeijaisyleisö on ottanut runot omikseen, sillä runot kertovat 
heistä, heidän ja heidän esi-isiensä tunnoista metsällä. Jutut, jotka kaskutaan minimyytteinä taukotulilla 
tulistellessa, saavat mestarikronikoitsijan tulkitsemana peijaisrunona syvän totuuden ja myyttisen sävyn. 

Eräkerronnan ja varsinkin hirvikronikoiden tyylien kirjo on suuri, suorasanaisesta kerronnasta kalevalaiseen 
runomittaan, mutta mitä totuudellisuuteen tulee, niin kuulijan kompetenssi ratkaisee, ovatko kuullut seikat 
uskottavia vai ei. Jos tarvittava metatietous kerronnan aiheesta puuttuu, on valheen ja tehosteen erottelu 
vaikeaa. Värikäs kerronta ei ylipäätään voi olla muuta kuin värittynyttä, koska muutoin se olisi asiallista 
raportointia, ei kerrontaa. Siten eräkerronnan totuudellisuus on enimmäkseen metatietoutta, jonka 
asianharrastajat oppivat nopeasti tietämään, mutta joka jättää ulkopuoliset täysin ymmälle kerronnan 
kiehtovuuden elementeistä. Vaikuttavuus on kuulijan ymmärryksessä. Hirvikronikka toimii kuulijan 
mielikuvituksen kiihokkeena. 

Hirvenmetsästyksen eräkerronnan korpus antaa aiheen olettaa, että jopa veijariparonilla oli huikeissa 
metsästysjutuissaan pohjalla totuuden hiven. Kirsikkapuu ei tosin voisi viihtyä hedelmää tuottavaksi elävän 
hirven otsaluussa, mutta tarinan motiivista voi hyvin olla kotoisin luonnon merkillisyyksistä, kuten hirven 
pensassarvista ja kasvannaisista sekä ruusumaiseksi hajonneiden luotien koteloitumisesta luuainekseen. 
Eräkerronnassa pätee usein: Ei niin pientä pilaa, ettei totta toinen puoli. Sekä eräkerronnassa että 
eräkirjallisuudessa on parhaimmillaan sekä dramatiikkaa että huumoria runsain mitoin. Psykologisoivaa ja 
filosofoivaa otetta on myös havaittavissa sekä ihmisten ja eläinten keskinäisten suhteiden kuvauksia ja 
etologisia havaintoja. Esteetikko Yrjö Sepänmaa on nimennyt Reino Kalliolan "luonnonkuvaajaksi" ja 
rinnastanut heidät etnografisiin klassikoihin I.K. Inha ja J.G. Granö. Kalliolan tyyliä Sepänmaa kutsuu 
"tieteellis-taiteelliseksi proosaksi". Oppihistorioitsija Anto Leikola toteaa aidolle luonnonelämykselle olevan 
ominaista moniaistisuus. Luontoa aistitaan ja kuvataan eri aistien antamien yllykkeiden kautta. Hyvin 
tavallista hirvenmetsästyksen eräkerronnassa on kolmiaistisuus. 

Huomio kohdistuu ääniin metsällä, siihen on jopa velvollisuus, koska merkkiäänet viestivät saaliista ja 
saalistuksen loppumisesta, toisaalta pitkäksi venähtävä odotus passissa viluttaa kun taas railakas ja pitkäksi 
venyvä ajo hikeennyttää, ja koko ajan on oltava silmä tarkkana tapahtumain kulusta puolin ja toisin, mikä 
aiheuttaa hirviherralle joskus kusiset paikat kuten Kuseva-Kustaan tapauksessakin oli käynyt. Hirveä oli 
ammuttu takalistoon epätarkoin seurauksin, hirvi pakeni virtsanpidätyskyvyttömänä. Kuseva-Kustaan jälkiä 

oli sen jälkeen helppo seurata, mutta kokemastaan viisastuneena hirvi jätti jahtaajat toistuvasti kauas 
jälkeensä. 

Hirvenmetsästyksen vähimmäiskuvauksiin kuuluvat viittaukset näkö-, kuulo- ja tuntoaistiin sekä ruokailuun ja 
muihin tunnekuohuihin liittyvät elämykset. 


Niinpä notskin kuusen alle viritimme 
ja makkaraa kepin nenässä 
tiristimme, 

mukavampi olikin laavulla sumpit 
keittää 

ja eväitä syöden huulta heittää. 
Lennokkaana juttu luistaa, 
moni tarinan hauskan menneestä 
muistaa. 

Jahtisyksyn tapahtumat 
oli värikkäitä, 

moni niitä muistellessa miettii 
niitä näitä. 


Lennelleet on varsin monet 
pilapuheet kommat, 
huumoria viljellessä hoituneet 
on hommat. 

Muistot ja tunnelmat 
kätketty on 
syvälle mielemme 
lokeroon. 

Taidan pisteen tarinaani 
jo pyörittää, 

vaikka juttua monta, taas kerran, 
kertomatta jää. 


6.3 Nuotiotarinat kuoleman selättäjänä 


Tuli siinä illan ja yön tunteina kärvistellessä hirvenmaksaa käristellessä kahlatuksi 
syksyn eräretket moneen kertaan. Naakittiin hanhia verkosteltiin siikoja sekä taimenia 
hakolintujen pyynnistä puhumattakaan. (Aapo-Matti Salmi) 


Mihail Bahtin määrittelee karnevaalinaurun, syömisen ja juomisen symboliseksi tarkoitteeksi kuoleman 
voittamisen. Naurun olemukseen kuuluvat myös metsästysnäytelmät ja helvetin kuilut, josta pirut hyppivät 
helvetinverhon (harlekiinin) kidasta ja silmäaukoista maan päälle. Tästä lienee muistumia Suomessakin 
sanonnassa pirut hyppivät silmissä. Suomalainen helvetti on lasivuori, kallio, johon punavärillä on ikuistettu 
kuoleman kuvat lasittuneen kiilteen alle. Kuoleman vertauskuva on myös lasittunut katse, mikä tarkoittaa 
elävälläkin poissa olevaa. Erällä olon huippuhetket koetaan nuotiotulilla tarinoiden. Tuli sinänsä on 
kuoleman symboli, vaikka tulipallo taivaalla on samalla kaiken elämän antaja. Karnevaalinaurussa oli suosittu 
aihe Epistemonin kuolleista herääminen, joilla niilläkin on tarinallinen vastine hirviperinteessä. Hirven selässä 
ratsastaa yleensä "kuollut" mies tai vaihtoehtoisesti elävä mies joutuu ratsastamaan kuolleeksi luullun, mutta 
siitä äkillisesti vironneen hevosen selässä. 

Jännimpiä todenperäisiä juttuja ei kylillä huudella. Turha udellakaan, sillä vastaus on yleensä luokkaa: 
"Epätavallisia tapauksia on sattunut paljon, jos muistaisi." Intian ihmeet olivat karnevaalinaurussa tavallinen 
aihe, nykyhirvestäjien ihmeellisyydet koskevat lähinnä luvallisen hirven sukupuolimuutteloita tai mittoja. 
Hämmästyttää kun on tullut ammutuksi kuollut hirvi. Groteskius liioitteluineen on osa karnevaalisuutta, 
erityistä merkitystä näissä irvikuvissa on suulla ja nenällä. Monen hirvestäjän albumista löytyy valokuva 
muistona hirvenkaadosta. Kuva, jossa kaadettu saalis makaa maassa turpa näkyvissä kieli roikkumassa 
suusta ja avoimeksi jääneissä silmissä lasittunut katse. 

Karnevaalikulttuurin gastrolatrit on löydettävissä nuotiolta makkaranpaistosta. Väliaikakatsauksessa jahdin 
kulkua pohdittaessa toimijoita kutsutaan yleensä omilla nimillä, mutta porukan erityisansioituneet jäsenet 
saavat tottua nimimuunteluun. Laitisen Ollista tulee Laetis-Olli, Heikki Tarvainen saa muodonTarvaes Heikki 
ja Taneli Knuutisesta tulee Knuutis Tane sekä tarpeen mukaan henkilöt saavat myös lisä- eli korkonimiä, 
oikeastaan ylistäviä solvauksia, jotka muodostetaan erisnimestä solvaustyypppisesti kuten 

karnevaalinimetkin. Rabelais pohti kolmannessa Gargantua-kirjassaan kasvien nimien problematiikkaa ja 
toisaalta luvut muodostivat osan vitsikkyyttä, sillä luvut arkistettiin merkitsemällä ne epäuskottavasti. 


Nykyhirvestäjä ei leiki luvuilla muualla kuin erätarinoissa mitoilla ja joskus hirvilaskennassa. Saaliit ja niiden 
painot on edesvastuun edessä syytä merkitä totuudenmukaisesti jahtipäiväkirjaan ja merkitäänkin, tarkkaan, 
jopa uskomattoman tarkasti. Eräkerronnassa on kaksi kieltä, kaksi tasoa ja maailmankatsomusta. Toinen on 
moderni ja toinen on arkaainen. Jahtikielessä murre on kielellinen naamio kuten keskiaikaisilla 
karnevaalitoreilla latina + toripuhe kohtasivat hedelmällisessä vuorovaikutuksesa, kohtaavat nytkin virallinen 
+ kansankieli, semioottisin termein sanottuna langue ja parole, kotimaiset kielet sekoittuvat vierasperäisiin 
sanoihin. Vieraiden kielten osuus tulee esiin yleensä joko kaksikielisillä seuduilla vitseissä tai 
kronikkamamininnoissa ulkomaisista jahtivieraista. Viiniä metsälle - molto bene! 

Viinaksiin kohdistuu hirvestystarinoissa monen monta muisteloa eivätkä kaikki suinkaan koske humalaa. 
Erityisen harmittelun ja kaskuilun kohteen muodostaa herrojen tapa syödä omat eväät tarjoamatta ryyppyä 
ajomiehille. Erottelua esiintyy sekä eräkirjallisuudessa että kaskuissa. Eräkirjailija Pekka Reinikka toteaa 
kirjansa sivuilla rommiletuista: Pontikka ei ole ihmisen ruokaa, mutta rommi letuilla on! Kansan syvien rivien 
edustaja vuorostaan kertoo metsästysmuiston, oikein kovan tositarinan hirvimetsältä, jossa pontikka toi 
lohdun konjakin jäätyä saamatta. 

Erään suuren metsäyhtiön metsäneuvokset ja ukkoherrat olivat tulleet metsämaille hirvijahtiin. Pienemmät 
pomot ja työnjohtajat oli komennettu ajomiehiksi. Ampujien passipaikat sekä mukavat nojatuolit 
ammuntatukineen oli laitettu ennakkoon kuntoon ettei tarvitse seisoa passissa. Metsästyspäiviksi oli määrätty 
lauantai ja sunnuntai. Seuraavana päivänä yhtiön johtoportaasta kyseltiin hirviseurueeseen kuuluneen isännän 
tunnelmia jahdista, johon saatiin kommentti, ettei hän missään herrojen kanssa metsällä ollut, vaan koirana 
kuten muutkin ajomiehet. Tästä piiriesimies jo arvasikin ajomiesten jääneen ilman konjakkiryyppyä. Syy tosin 
oli siinä, että "koirat" olivat menneet porukalla kämpälle ja ottaa rojautelleet pontikkaa. Seka-arvoajatusta 
käytännön syistä myös esiintyi. Upseerimetsästäjät joivat nektaripullosta ei aivan konjakkia mutta tähkäviinaa. 

Herroille niitä mokia sattuu, ei kaatoryyppyjä joko ollenkaan tai vain itselle tai mikä vielä pahempaa, viiniä on 
eksynyt matkaan tai niinkin onnettomasti voi käydä että kaato jää tekemättä ja samalla myös kaatoryyppy 
saamatta. Bahtin kuvailee kielellistä iloittelua iloiseksi farssiksi, jossa kielten ristikkäisvalottuminen, eri kielten 
vaihtelevat suhteet ja tutustuminen silloiseen kehittyneeseen kieleen italiaan tuotti ranskalaiseen 
karnevaalilleen italianismeja. Suomessa vastaavasti jahtihuumori viljelee svetisismejä. Raumalainen 
mestarikronikoitsija murjauttaa vitsin korkeakulttuurista tuon tuosta, vaikka ei itsekään sosiaalisesti ole 
heikossa asemassa ja nauraa ruotsinkielelle koulumuistelman avulla. 

Sehän tiedetään, että hirvimies on vitsikäs, kielitaitoinen ja kulturelli, vaikka harhaluuloja riittää. 
Hirvenmetsästyksestä ja metsästyksestä ylensäkin on varmasti hyvin monilla sellainen käsitys, 
ettei siellä metsässä tehdä mitään muuta kuin yritetään vain päästä tappohollille. Tämä ei 
missään nimessä pidä paikkaansa, kyllä siellä metsässä harrastetaan paljon mutakin asioita ja 
esimerkiksi aika usein käsitellään hyvin kulttuuripitoisiakin aiheita. 

Näin kävi viime syksynäki... Erityisesti minulle jäi mieleen sellainen juttu, kun yksi kavereista 
kertoi, että opettaja oli kerran kysynyt häneltä, että tietääkö hän, mitä alushousut on ruatsiksi. 
Kaverilla oli homma hanskassa ja hän vastasi heti lonkalta, että alushousut on ruotsinkiälellä 
"fartygbyxor". Opettaja ei kuulemma millään suostunut tätä käännöstä hyväksymään ja tulkoon 
nyt mainituksi, että tuo silloinen koulupoika onkin tässä porukassa paremmin tunnettu 
oopperalaulajan taipumuksistaan, niin ettei se ny mikään varsinainen ihme ole, että tuollaisia 
pieniä vinksahduksia pääsikin sattumaan vieraitten kielten puolella. Loogisesta ajattelukyvystä 
tämä vastaus antaa joka tapauksessa hyvin positiivisen kuvan. (Lauri Itämies) 

Oletteko hyvin ymmärtäneet kaiken? Juokaa nyt välillä kunnon kulaus, älkääkä laimentako vedellä. Juttujani 
ei ole pakko uskoa - "enhän niitä usko itsekään", sanoi entinen eukko. Näillä sanoilla Rabelais kuvaa 
syömisen ja juomisen muodostamaa ruokarattoa, joksi nuotiotulten makkaranpaistokin on luettava, sanottu 
sopii kuin nakutettu nuotiolle. Vitsiaihiot pyörivät peruskarnevaalihahmoissa, joihin kuuluivat huorat, pellet, 
taikurit ja varkaat. Fiksummin sanoen naisseura, vitsiniekat, erityisen taitavat metsästäjät ja salakytät. Ja 
tosi on: Tämän päivän roska voi olla huomispäivän kalleus, sillä monet myyttiset teemat löytyvät enää vain 

salametsästystarinoista. Hirvihuumori on lähellä burleskia, jossa alennetaan ylevä, ja jossa täytyy tietää 
taustat. Muinaismetsästäjän eroottinen kerronta kohdistui metsän neitoon. Leumaanilla oli kasvot rinnassa, 
melko luonnoton asetelma. Metsänneidolla taas oli ontto selkäpuoli tai ainakin puiseva, vaikka muutoin 
vaikuttikin viehättävältä naiselta. Totta oli vain toinen puoli. Karnevaalipuheessa kielen vanhuus korostuu 
sanaston kautta. Eräkieli on vanhahtavaa kieltä, jossa käytetään vanhoja ja kuolemassa olevia käsitteitä ja 
sanoja kuten lääpä, joka on näätä ja viittaa sanontaan olla lääpällään so. ihastunut. Metsällä vanhasta 
tulee naurava narri, joka tarvitsee onneensa vain takkatulen loimun ja paistin sekä hieman miestä 
väkevämpää vanhaa vettä, jolloin tulen loimussa olo on yhtä juhlaa. 

Belgiassa karnevaalijuhlaa vietettiin nälänhädän muistoksi, ja juhlassa kaupunginjättiläinen jakoi ruokaa. 
Juhlaa varten sepitettiin jättiläisten lauluja, jotka kertoivat kotiliedestä ja ruuanvalmistuksesta. Kalevalainen 
runous tyytyy kuvailemaan oluen valmistusta, mutta hirvenhiihtäjissä on riipaiseva kertomus nälänhädästä 
Aaronin kurjistumistarinassa ja Annan eväsvalmistelut kuvataan hartaudella samoin kuin vieraan pitopöydän 
antimet. Eräkirjallisuus sen sijaan suorastaan hekumoi riistaruokien valmistusohjeilla. Gastolatreilla ja 
gulinaristeilla on oma kielensä ja mielensä. Karnevaaliruokakulttuurissa termit ovat monimielisiä ja 
kaksimielisiä, joissa arkinen ja gastronominen merkitys yhtyvät. Ranskalaisten lihamestareiden ja 
keittokirjojen termi habille viittaa sekä pukemiseen että teuraseläimen ruhoon, millä sinänsä voi olla 
käytännöllinen historiansa, koska nahkoja, vuotia ja turkiksia on käytetty vaatteina ja saaliseläimen lihaa 
ruokana. Kaksimielisyys on tullut myöhemmin metaforisesta käytöstä, jossa hirvi merkitsee naista ja sonni 
miestä. 

Maagisessa ajattelussa saaliin tai vihollisen lihan nauttiminen tekee syöjän osalliseksi syödyn 
ominaisuuksista. Karhun lihaa nauttinut saa karhun voimat. Karnevaaliajattelussa rajat syövän ja syötävän 
ruumiin välillä katoavat tuon tuosta tapaan synnyttävä vatsa on yhtä kuin syntyvä olio. Teurastusjuhla on 
ruokajuhla, jossa läpi käydään tapahtumain synty ja raja eläimen ja ihmisen välillä häipyy. Myyttistä 
kerrontaa ovat muutkin synnyt. Nuotio on alun perin tarkoittanut rakovalkeaa ja sen kerrotaan syntyneen 
Laiska-Jaakon keksinnöstä, kun muut metsänkävijät eivät pitäneet Laiska-Jaakosta, koska tämä 
valvontavuorollaan ei viitsinyt lisätä puita nuotioon. Laiska-Jaakko ajettiin pois lorvimaan omalle nuotiolle. 
Aamulla oli joukko katuvaisena etsinyt Jaakkoa. Oltiin varmoja paleltumiskuolemasta, mutta kas, Laiska- 
Jaakko löydettiin hyvissä voimissa rakovalkean äärestä sikeässä unessa. 



Kuva 2. Loimutulen ääressä. Tussipiirros. Juhani Tikkanen 


Jutuissa käsitellään metsästysemootioita ja suuria tunteita. Mediatutkija Ari Hiltusen menestystarina kaavassa 
hirvestyksen nuotiotoiminnot vastaavat kerronnassa emotionaalista tilannetta, jossa konna tuottaa vahinkoa 
jollekin perheenjäsenelle. Hirvimiesten kielellä konna voi tulistellessa olla hirvi, kun vaanittava vaanija, 
yllätettävä yllättäjä astuu juttujuhlaa häiritsemään. Hirvimiesten ymmäryksen mukaan hirvi ei pelkää 
nuotiotulta. Pohjoiskarjalainen runoilija on tarinoinut tilanteen peijaisrunoksi jännitysnäytelmän tapaan, sillä 
todellisuus hirvestyksessä on sekä arkisempaa että taruakin ihmeellisempää, vaikka metsästyksen jännitys ei 

olisikaan eräguru Tauno V. Mäen luokittelemaa tyyliä eli kertomuksia villisioista, jotka nakkelevat metsästäjiä 
ja hevosten suolia puun oksille. 


HIRVIMIEHET 

Nuotion luona nyt miehiä viisi, 
hirvimiehiä tietenkin. 

Tuli metsästä otus, suuri kuin Hiisi, 
iso hirvipä tietenkin. 

Se latvoja haapain hamuellen, 
asteli rauhallisesti, 
miekkoset nuotiotulillaan, 
ne rallatti riemullisesti. 

Katkesi laulu, kaatuvi pannu, 
hirvi kun tulille astui. 

Kaatuivat pullot ja viinakannu, 
jollakin housut jo kastui. 

Kuusikon suojahan sukkelasti, 
miehet ne kilvan kärkäs, 


kun metsien kuningas uhkeasti, 
nuotiotulilla parkas. 

Kaulansa kaartuvi Pohjoiseen, 
se nuuhkien ilmaa haistaa. 

Vain hyppy, ja ryskettä pensaitten 
ja iäks' on hirvi nyt poissa. 

Miehet ne hiipivät hiljalleen, 
nuotiotulta kohti. 

Noloina toisiaan katsellen. 

Eipä moittia toisiaan tohdi. 

Ottavat ryypyn nyt murheeseen, 
ilohon ottavat kaksi. 

Tämä retki, se jääköön 
unohdukseen, 
sitä ei saa uskottavaksi. 

(Paavo Tirroniemi) 


Proppin satukaavassa kahdeksas satufunktio (F8 Eväät hirvifunktioissa) on hyvin tärkeä funktio, koska sen 
avulla ihmesadun tai tarinan varsinainen liike ja suunta saadaan aikaan. Hirvestyksessä tähän on sijoitettu 
motiiviaiheista keskeisimpiin kuuluvat juttuihin ja taukoihin kuuluvat aiheet, joista erityismerkityksiä saavat 
erityisesti sisäiset ja ulkoiset lämmikkeet. Aiheilla on karnevalistiset ja siten myös eksistentialistiset juuret, 
koska tuli symboloi kuolemaa ja elämää ja eväät ravintoa. Nuotiolla tyydyttyvät niin yhteisöllisyyden, kuin 
lämmön ja ravinnon tarpeen perustarpeet. Seitsemän ensimmäistä funktiokaavan osasta ovat toissijaisia, 
valmistelevia tapahtumia itse päätapahtuman kannalta. Tämä pätee kronikoidenkin kaavaan, koska 
seitsemästä ensimmäisestä vain viisi on saanut kertojan mielenkiinnon osakseen, ja noista viidestä kaksi 
ovat hirvestyksen esivalmisteluvaiheeseen kuuluvia eli porukkaan ja seuratoimintaan liittyviä aiheita. 

Hiltunen toteaa taukofunktiosta: Pahimman odotus on saanut täyttymyksen, pelko on muuttunut kauhuksi 
ja suruksi. Ollaan tilanteessa, jossa tarinan hyvä on joutunut onnettomuuteen ja paha puolestaan on 
noussut onneen. Vallitsee moraalinen epäoikeudenmukaisuus. On luotu kärsimyksen tilanne ja motiivi 
sankarin toiminnalle. Tirroniemi on nuotiotarinassaan luonut draamallisen tilanteen, jossa hirviporukka 
kauhistuneena ryntää pakoon, hirven pahalainen juoksee vapaana, mikä jatkossa motivoi porukaa 
näyttämään tuolle komonokalle närhen munat. 

Ihmisen maailmankuva koostuu kertomuksista, myyteistä ja oman ruumiin kuvista, ja niin on myös 
hirvimetsällä asiat. Aidon erämaan tarinat ovat aina tosia, todistaa myös professori Valter Keltikangas, 
eräkirjailija. Metsästysjuttujen suosikkiteemoja ovat liioittelevat kaskut saaliin määrästä ja helppoudesta. 
Erärunoilija Oiva Arvola on leikitellyt teemalla oivalliseen tapaansa ja rinnastaa ihmeellisen saalisryppään 
Genesaretin järven ihmeellisen suureen kalansaaliiseen, mikä sinänsä ilmoittaa kuulijalle, että kyseessä ei ole 
muistalus, vaan jotain satuun tai legendaan päin vivahtavampaa kerrontaa. Toisin sanoen kyseessö on 
keksitty valejuttu ja tarina on pitkä kuin nälkävuosi. 


PALON UUNON METTAREISSU 

Mulla oli toelaki tuuri 
niin ko Kenessareetin kalastajilla 
-paitti etten Jiesusta nähny! 

Molin koko päivän tehny työtä ja 
uurastannu, 

mutten ollu mithän saanu, 
enkä mithän nähnykhän!! 


Soli ikäpuoli päivästä, 
hämykkä vielä, 
sitä vaile ettei kohta pimeä, 
ko molin kothin tulossa. 

Mie pääsin takahakhan 
ja lähin kiikhun aitaa yli. 

Kuinka ollakhan! 

Mulla oli vanhan mallinen havelikko 
ja sesee piru lauksesi! 

Oppas perttana senttiäni! 
mie säikähin, 

ett'olin persseele puota... 

Sese siihen lenti justhin metto ethen 
ja mie näin ko se varisti siihen 
rantapensikhon 
ja mötkähti alas! 

No, mie lähin tieten laukhon sitä 
kohti semmosela hopula, 
että saapaski tarttu jonku lievon taka 
ja jäi jalasta! 

Yhtä vain hälle! Löytyypi siittä! 
Nolompi homma, jos metton 
menetän? 

Jos ei kuollukhan vielä, pökerty vain 
ja kerkiääpi virota jo ennen ko 
ennätän paikale? 

No, 

se mie laukon mehen 

sukka toisesa jalasa ja toisesa kenkä! 

Mie tulen siihen ranthan, 

löyvän metton ja läkähyksissä ko 

olen, 

istahan mäthääle mainohman, 
että jopa piti tuuri olla, 
ko metton antio! 

No, äläpästä huolikhan! 

Mie tunnen, että se mätäs alkaa 

liikahella persseen alla 

ja ko mie katton sitä tarkemin, sese 

mie huomaan, 

että o ryökäle senthän! 

Molen jäniksen sölässä, korvat 

pistävät minun 

haarainperästä 

ja sese tuhistellee vielä, ristihuuli! 

Herrajiesus! mie mainon. 

Tämmöstä ennen ole sattunu: 


Mie läppään innostuksisa käsiä 
yhthen 

ja sese riekkopiru säikähtää sitä 
minun mekastusta 

ja sese lentää ja jääpi kämmenten 
välhin! 

No, mie nitkhautan siltä niskat poikki 
ja punhautan jänikseltä päätä, 
niin etton nirri poisa 
ja sese mullon metto ja jänis ja 
riekko! 

Passaa palata saapasta hakhen! 

Mutta ei siinä kaikki! 

Lykky ko oli lähteny lykhäämään, 
se lykkäs vielä, 

se päätti mettän emäntä näyttää, 
etton vara panna parasthan! 

Ko mie tulen siihen ronttosen tykö, 

sese mie havatten, 

että saukko on menny saphaassen! 

Ja son valehtelemahan tosi, 
että mie saan vielä senki 
niin ku kaupantekijäisiksi, 
joo-o, jovain! 

Non moittihnet nuita 
vanhanmallisia havelikoita, 
että niilä mithän tehe 
ja vaikka niissä omat viat onki, 
niin minun vain häätyy sanoa, 
etten ole sen jälkhin 
ko pyssyn vaihetin 
saanu yhelä ja samala paukula 
semmostakhan saalista, 
että...ei se minusta vain 
yhthän hullumpi peli ollu! 

Mutta olihan mulla tietenki 
tuuri matkassa, tuuri 
niin ko Kenessareetin kalastajilla 
- paitti etten Jiesusta nähny! 

(Oiva Arvola) 


6.4 Hongalla 


Ja vielä muistan ensi tapaamiseni tulen kanssa. Se tanssi haloilla. Ja minä katselin 
sitä. Se ampui kipunoita, mutta minä en kääntänyt katsettani. Kultainen pihka kiehui 
haloissa ja paloi sihisten. Mutta minä vain katselin tuleen. Se kosketteli kasvojani 
näkymättömin käsin ja kuumin kämmenin. (Juvan Sestalov) 


Jos Suomessa ylipäätään on kronikoitsijoiden lisäksi valtakunnan virallista honkarunoilijaa niin aiheen 
ylittämätön mestari on runoilija Oiva Arvola pohjanperiltä. Häntä paremmin erämiehen tuntoja ja tarinoita 
tuskin kukaan pystyy kuvaamaan. Kaksi metsästysjärjestöjen nokkamiestä ovat kirjassaan erärakenteista 
veistelleet rakotuliohjeistuksesta. Juha K. Kairikon ja Ilkka Ala-ajoksen sekä arvatenkin myös kansantietämän 
mukaan rakovalkea kannattaa tehdä, jos on joutunut pahasti eksyksiin, koska paikalle yleensä ilmestyy hyvin 
pian hongan virittämisen erikoisasiantuntija, joka sitten tosi paikan tullen häipyy. Arvolan tarinoissa ei 

hongalta niin vain häivytä, kun on röhki niin mukavaa. Ja viritysohjeetkin tulevat tismalleen sanotuksi 
runokielen ytimekkyydellä. 


RAKOTULEN TEKO JA YÖPUULLE ASETTUMINEN 

1 . 

Hakkaa hyvä honka! 

Muista palovara: 
tuuma ja tunti. 

Aseta alinen, pane päälinen, 
tuikkaa tulipuolet! 

Pönkkää! 

Tee tulitulkut, 
roitakkeet, vuolekkeet, 
perkka ja kynnyspuut! 


4 . 

Jos on nälkä, narskuta näkkiä! 
Jos hiukaa, 

koita nuolasta jotakin suolasta 
joko kalasta tahi lihasta 
pientä palasta! 

Älä hotki! 

Älä hättäile! 

Nauti! 

Riisu kengät jalasta! 

Kuivaa sukat ja sättärät! 

Ota pienet tärät! 

Koita huokasta! 


2 . 

Leiko haot! 

Lao haoista loijo kahta puolta honkaa! 
Levitä talja! 


Kallistu ja katsele tähtiä! 

Kuuntele korven kohinaa, 
metsän hiljaista hengitystä! 

Saa savusta tervaksen raikas tuoksu! 


Laita loijon taka ruoteet! Käy kertaalleen, 

Pingota päälle louvve! levollisesti läpi 

päättyneen päivän 

3, tuntien juoksu! 

Näppää koijunen keitisanko eli vinkka 

ja vettä hetheestä tahi juoksevasta virrasta! Vaivu verkalleen 

Tulistele! uneen onnelliseen. 


Liian sikeään uneen yöpuulla olijan ei kannata vaipua, koska uneksijalle käy helposti samoin kuin runon 
sankarille Arvolan runossa, jossa kuolema korjaa sikeään uneen kuolleen. Honkaa eli rakotulta kutsutaan 
Suomen itäisillä saloilla myös yöpuuksi, ja kun unen aika tuli, ei menty nukkumaan, koskaan, koska sitä 
saattoi tehdä vain kerran, kuolemaan uneen vaivuttaessa, jolloin nukuttiin pois. Sen sijaan päivällä hyvin 
kävi päinsä pitää tauko aherruksesta ja ottaa nokkaunet, unen törpyt, tai olla kellettää pitkällään, urvahtaa 
uneen nurmelle tai minne vain. Säännönmukaisesti illan tullen mentiin yöpuulle. Sanonta viittaa selvästi 
makoisiin uniin rakotulen loimussa louteella tai laavulla. Mutta laavussakin voi nukahtaa ikiuneen, 
rauhallisesti ja miellyttävästi kuten Oiva Arvola sen on kauniin hirtehisesti kuvannut. 


PERUN KIRIOTUS 
Perun kiriotus 

Andaras VVuolabba Nillanpoian jälkhen 

joka kutsuttin Taiwan ilon 

Rykimäkuusa juotuan kalman wettä 

ja nukuttuan louthela yli wyön iliman taljaa (Oivav Arvola) 


Kuolleiden kunniaksi on tapana pitää valvojaiset eli peijaat ja pohjoisessa peijataankin oikein kunnolla, mitä 
liemipuoleen tulee, vaikkakaan normaalitauot ja yöpymiset eivät yleensä tapahdu yhtä karnvalistisen 
makaabereissa tunnelmissa kuin Arvolan kuvaama jahti. 


TURKISMETSASTAJAN SAAGA 

Olin Nuortinkairassa ahmanrautoja 
kokemassa, 


kun kävi erikoinen viuhka; osuin 
tulisijan jäänteelle. 

Vierellä oli kannelline lukittu ahkio ja 
-miehen luuranko. 

Matkamies oli väsähtänyt 
ja vetänyt viimeisensä 
joskus keväthouleisilla lumilla. 

Ketut, hiiret ja raiskalinnut 
olivat löyttäneet herkullisen aterian 
ja ottaneet jo omansa. 

Jäljellä oli vain vaatteiden riekaleita, 
luunmuruja ja jään syömää arvotonta 
paperisilppua, 

jota rahaksi ei olisi tunnustanut enää 
kukaan. 

Hakkasin hongan ja laitoin laavun. 
Kun olin einehtinyt ja levähtänyt 


ryhdyin tutkimaan, 

mitä miehellä oikein oli mukanaan? 

Mursin kirveelläni ahkionkannen ja 
hämmästyksekseni huomasin, 
että pulkka oli pullollaan votkapulloja! 

Metso lauloi niinä aamuina komeasti, 
teeret kukersivat ja riekot räkättivät. 
Kaira eli. Lystikseen sitä kuunteli! 

Kun kaikki oli yhden lakin alla, 
ei minulla ollut kiirettä minnekään! 
Sielunmessu Valkean Meren rannalta 
kotoisin olevan 

vainajan luona kesti alun kolmatta 
viikkoa... 


Nuotiolla on pääsääntöisesti rattoisaa. Kylmälläkin ilmalla honka lämmittää tasaisesti, mutta jos nukkujan uni 
on kovin sikeää, voi loimotus ryhtyä paahtamaan tuleen päin olevaa jalkopäätä. Varsin tyypillistä on, että 
metsäretkillä varusteet kastuvat sateessa ja suohon uppoamisesta, hiestä ja kosteikkoihin kaatumisista, 
joten varusteet kuivatellaan nuotiolla lämmitellessä tai laavulla yöpyessä. Epäilemättä erärunoilija Arvola 
kuten kronikoitsijatkin tietävät mistä puhuvat. 


TOINENKI TAPHAUS 
Mie olin mettässä, 

pyytöhommissa tai poropaimenessa. 

Mie olin ilmala millä hyvänsä, 
hiostuin ja kastelin kampheeni. 

Mie tehin tulet ja laiton 

märät neu'ot kuihvaan nuotion 

loisheeseen. 

Puitinnet kephiin elikkä vinkhan 
nakkasin taljan haoile ja vaivuin 
unhen. 

2 . 

Mie nukuin sikeästi kappalhen aikaa. 
Sese mie kuulen, ku se tullee 
ja tyrkkää kylkheen ja käskee: 

"Sukka pallaa! Nouse kathoon!" 

No, 

mie tieten tottelin 

ja ko mie nousin ja kattoin, 


sukka oli liiko lähelä valkeaa, 
s'oli jo niin ku ruskistumassa 
ja höyrys kuiten. 

Mie siirsin sen ulomas 
ja alitoin taas maata 
ja nukahin uu 'esthaan. 

Ku kaikki oli kunnossa, 
sese mie sain nukkua rauhassa. 

3 . 

Ja tämä on sattunu mulle 
senki seittemän kertaa. 

S'on toelaki niin, 

että minun ei tartte olla huolissani 
misthän. 

Mie tiän, että Se valvoo ja vahtaa. 

Mie tiän, että mikhän paha ei kohtaa 
minua... 


Runossa Toinenki taphaus Oiva Arvola viittaa kolmannen säkeen lopussa haltijaan, jonka tietää vahtivan 
tulta. Monen monet näyt ja uskomukset liitetään nuotiotulilla olemiseen. Hiiden suuri hirvi voi astella 
metsämiesten piiriin, mutta hirveäkin ihmeellisempiä neitoja kangastelee tulistelijan silmiin, kun metsäneito 
astuu koko alastomassa viehkeydessään metsämiehen eteen. Hetki on kaunis, vaikka yleensä tarina päättyy 
peräti puisevasti. Kun metsänneito kääntyy, kaunis kuva haihtuu ja olento näyttää pelkältä kaarnaiselta 
havupuulta. On sattunut niinkin, että villiin unelmiin metsänneitonsa kanssa sammalille heittäytynyt on 
havahtunut karuun arkeen pölli sylissä. Erämaa luo näkyjä ja näyttää miehelle mitä tahtojaan ja tätäkin on 
sattunut sen seitsemän kertaa. Eivät vain sukat, vaan sydänkin on palanut tulistellessa karrelle. Mutta ei 
Tapion naisväki pelkästään kujeile ja ilveile metsämiehen kanssa. Varttuneempi metsänväki voi olla aidosti 

avuksi. Jos tulistelija on muistanut honkaansa kaataessa kunnioittaa Tapiota, pyytänyt asianmukaisen luvan 
yöpymiseen ja jättänyt kohteliaasti kaadettuun puuhun istumakannon, jossa on selkänojana 
metsänemännän käsivarsi, on nukkuja voinut olla huoleti yöpuullaan, sillä metsänemäntä valvoo ja vahtaa, 
ettei tuli ryöstäydy irti. Metsänemännän käsivarsi muodostuu tavasta, jolla toivotaan Tapion suojelusta 
hakkaamalla pilkekanto tietyllä tavalla. Haltijakantoon tuli jättää aina yksi tai kaksi pidempää uloketta eikä 
kantoa saanut hakata aivan maan tasalle. 



Kuva 3. Metsänemännän käsivarsi kuvattu Itä-Suomen metsissä 2006. valokuva Marita 
Rämän, tussipiirros Samuli Paulaharju/SKS/KRA 


Taukotulilla käsitellään metsästystapahtumia ynnä muuta ja onnistuneita osumia kerrataan ja ylistellään. 
Ohessa voi joillain lipsahtaa jotain omakehun tapaista joukkoon. Liioittelu on tarinoissa tehokeino, joka 
mahdollistaa yhteisöllisen naurun tappaville laukauksille ja synninpäästön syyllisyydelle. Varsin tavallinen on 
aihe saappaalla hankittu saalis. Yleensä vettä täynnä olevalla saappaalla saadaan kala, mutta yllä mainitussa 
runossa humoristisen piirteen kerrontaan luo yllättävä saalispoikkeus saukko, vesieläin tosin sekin. Toinen 
hauskuus kertoo vanhan "havelikon" eli hulikon onnea tuottavasta ominaisuudesta. Metsästysjuttujen 
vakiota ovat myös erilaiset saapaan katoamiset ja/tai kastumiset. Metsästysjalkineiden vakiota ovat olleet 
kumisaappaat, ehkä runon ronttonenkin oli kumisaapas, mutta jalkineissakin on tapahtunut kehitystä ja 
nykymetsästäjän jalasta jalkine ei enää hevin irtoa, varsikenkä pitää nyörien avulla jalan otteessaan ja jos 
joku suohon jää, se ei enää ole pelkkä kenkä. On keksitty uusversio myyttisistä Pohjolan urostenupottajista. 

Rakotulen myyttistä syvyyttä kuvaavat myös uskomukset yösijaan tarvittavasta alasta. Käsitykset ovat 
suurentuneet käänteisesti pyyvertaukseen nähden. Sanotaan, että jokin pienenee kuin pyy maailmanlopun 
edellä. Rakotuliyösijan koon laita taitaa olla päinvastoin. Vuosisata sitten nyrkkisääntönä oli kirvesvarren 
mitta eli noin 60-70 cm. Muutama vuosikymmen eteenpäin kansa oli muuttunut joko lantalaiseksi tai muuten 
kookkaammaksi ja tulilappalaisten rompssu sai ohjeistukseen lisää senttejä, sillä Oulusta sanastonkerääjät 
saivat tiedon, jossa yksipuoliseen rakovalkeaan sanottiin tarvittavan tilaa noin 70 cm leveys henkilöä kohti tai 
enemmän, ja 2000-luvulla tarvittava tilasuositus oli jo alan tietokirjoissa kasvanut metriin. Miten hulppeita 
honkia palaneekaan kunhan aikaa kuluu! Alkujaan mitaksi sanottiin riittävän kyynäränkin eli noin puoli metriä 
ja miehet olletikin makoilivat silloin vieri vieressä kuin porsaat arvojärjestyksessä vanhimmasta nuorimpaan 
ja asetelmassa arvokkain sijoittui rakovalkean tyvipuolelle. 

Metsää kunnioitettiin ja yritettiin suojella palolta. Monet niksit oli tiedettävä, ettei tuli ryöstäytyisi irti. 
Tohmajärvellä uskottiin vielä vielä noin sata vuotta sitten, että uusia honkia ei enää kasva ja hongat loppuu, 
kun kasvavat puut kaadetaan. Honkaa pidettiin kirottuna puuna, koska Kristuksen risti oli honkapuusta 
tehty. Lisäksi uskottiin kaikkien honkien aloittaneen kasvunsa ennen Kristuksen kuolemaa, joten nykyiset 
hongat ovat yli kahdentuhannen vuoden vanhoja. Petäjää pidettiin eri puulajina eikä sitä laskettu hongaksi, 
joskin sittemmin tulkinta muuttui hieman ja petäjän uskottiin olevan hongan esiaste, josta ajan mittaan tuli 
honka. Aikaa kasvuun petäjästä hongaksi tarvittiin satoja vuosia. Mänty oli petäjän toisintonimi. Kehitystä 
siis uskottiin luonnossa tapahtuvan. Kansanevoluutio-oppi uskoi vankasti muuttumisprosessiin. Käestä tuli 

vanhetessaan haukka, männystä kasvaessaan honka. Vuosirenkaat puissa silti puhunevat lahjomatonta 
kieltään puiden iästä. 

Rakotulta nimitetään myös asennoksi, ja sen eri versiot lienevät alkuperäisiä tulilappalaisten asumismuotoja, 
joista kodat ja kömmänät ovat kehittyneet. Metsä oli haltijoiden asentopaikka, joka rajautui ajan mittaan 
kaski- ja peltoviljelyksiin. Rajanylitykset koettiin maagisessa taikuudessa vaarallisiksi kuin tuli, joten hirven 
taipumus tulla aterioimaan viljelyksille ja pihapiiriin antoi sille pirullisen hittolaisen eläimen leiman, koska 
pääsääntöisesti villieläimen ilmestyminen pihapiiriin tiesi jotain onnettomuutta tai sairautta. Lemminkäisen 
ajaman hirven tihutyö lapinkodassa oli paha enne sille retkelle, ja uhkakuva vain tehostui sankarin 
uhoamisesta ja ennenaikaisesta riemusta. Opetustarinan tapaan saalista ei runon sankari saanutkaan, vaan 
hänen kävi varsin kehnosti, kalliitt ja huolella tehdyt kalhut rikkoutuivat. 

Kun jokin rikkoutui tai yhteisöllinen tasapaino häiriintyi muinais-metsästäjäyhteisössä, tarvittiin maagiset 
parannusotteet tilanteen normalisoimiseksi. Loitsuja ja taikatoimia tarvitiin. Lapset vannovat kautta kiven ja 
kannon nykyään, mutta ennen yhdistelmä oli pyhä, kannot ja kivet olivat haltijoiden asentopaikkoja, joita tuli 
kunnioittaa loiskaus- ja ruokauhrein. 


6.5 Lapinkota ja naara 

Naara on tietynlainen ankkuri, jonka painona on kivi. Naara on suomennettavissa myös kiviriipaksi, jonka 
myöhempi muunnelma lieneekin narun päähän ripustettu kivi ankkurina. Naara tarkoittaa myös naista, 
monet hiidenvuoret ovat naaravuoria. Kun käännytyksen jälkeinen suomalainen alkoi puhua aviosiipastaan 
ristinä niin pakanauskoinen kansa puhui rististään naarana, vastarannan kiiskenä, toraisana akkana, jota oli 
raskas vetää perässä elämän teillä. Raskasta oli tuntea myös ainainen kolotus jäsenissä, luissa ja ytimissä. 

Veto vilpoisissa yösijoissa kävi erityisesti ranteisiin ja eränkävijä saattoi saada närin, narrin eli nirrin. Kylmä 
hönkäili pirtteihin hirsien raoista ja ovista ihmisten liikkuessa. Nuotiotulen, rakohongan ja naritaudin 
yhteinen nimittäjä on napsahdus uskokaa pois. Puut räiskävät ja napsahtelevat palaessaan, nivelet napsuvat 
ja narisevat ja ovisaranat sekä lattialaudat narisevat. Mitenkä tämä liittyy hirveen? Kansan muistista on 
taltioitu mystinen arvoitus hirvestä. Ovi käy lapa liikkuu? Vastaus on hirvi. Eli kun hirvimies ampuu lavoille 
hän ampuu sananmukaisesti hirven saranoille, niveliin ellei sitten huti satu suolille. Tehokkaassa 
lapalaukauksessa ovi käy, kuoleman portti aukeaa. Närin parannus suoritetaan iskemällä jalan viereen 
kirveellä pölkkyyn. Kivistys ja polttelu ovat kumpikin kipumerkkejä, vertaa kipunointi, ja palovammoissa ja 
sydänsuruissa voi kohdata tulenpalava tuska. Joskaan kolotusvaiva ei välittömästi nirriä ehkä vienytkään, 
niin henki oli kuitenkin kysymyksessä. Toisissa yhteyksissä ilmenee, että "metsähiiri" on joissain murteissa 
sama kuin "metsähiisi" ja joissakin tapauksissa tällä nimityksellä myös nykykronikoitsija leikittelee 
todetessaan juhlakronikassa seuran ajaneen vain luvallisia hirviä ja korkeintaan metsähiiriä. Hiidenvuorella ja 
kipumäellä on narinkodassa ja lapinkodassa puuttuva lenkki tulkinnan ketjuun, sillä ihmistä kohtaa vaiva ja 
vastus joko huonon luntion tai pahan ruutanan voimasta - jos käy pirullisen huono mäihä. 

Itä-Suomessa naarannäppylää kutsutaan sekä elohiireksi että näärännäppyläksi. Tuusniemellä 
"nuarannäppylee" parannettiin tekemällä narinkirkko eli lapinkota. Tulitikuista tehtiin kirkko, ensin tulitikut 
ladottiin ristiin, monta päällekkäin, ja näin saatiin muodostumaan huone, neliseinäinen ja nelinurkkainen. 
Sitten kirkko pantiin tuleen eli sytytettiin, pidettiin päätä tulen päällä ja sanottiin: "Naarannäppy kirkkosi 
palaa." Karjala on koivikkoista seutua, ja siellä oksaista puuta, varsinkin koivua kutsutaan naaraiseksi puuksi, 
tietysti myös haaraiseksi. Toisaalta naaraisella viitataan koivun naiselliseksi miellettyyn olemukseen. Koivu on 
feminiininen puu. Koivu itkee, koivu mahloo maitoa. Koivu palaa halkona kotiliedessä siinä missä miehinen 
honka humajaa metsässä. 

Rautalampelaisen poppamiehen tietojäämistöstä on kotoisin tieto lapinkodasta. Otettiin ukkosen särkemää 
puuta, josta revittiin tikkuja lapinkotaa varten. Lapinkotaa valmistettaessa ladottiin 
kolmikulmamuodostelmaan päälekkäin kolmessa erässä 3 kertaa yhdeksän tikkua eli yhteensä 27 tikkua ja 
tähän kotaan pantiin voimalliset taika-aineet: suoloja, kusiaispesä, tärpättiä sekä viinaa, ja sitten tuikattiin 


104 






rakennelma tuleen ja poltettiin niin kauan kunnes se oli palanut kokonaan ja palojätteet jauhettiin hienoksi. 
Näin saatiin aikaan ihmelääke, jota käytettiin lääkkeenä niin ihmisille kuin eläimillekin kaikissa vaivoissa. 

Lapinkota on saalisonnen ja pyyntiaikaisen asuntapaikan suojelemiseksi tehty taikamerkki, jota on 
kaiverrettu mm. rantakallioon siinä missä auringon hakaristimäistä helimerkkiäkin. Narinkirkko ja narrinkota 
ovat vanhempaa perua ja säilyneet parannusperinteessä, mutta todennäköistä on, että reumaattisen 
kolotuksen jäseniin saa varmimmin kylmistä kalavesistä ja jäätävästä ahavasta. Näriä parannettaessa tehtiin 
tikuista kolmiomainen ristikko samaan tapaan kuin lapinkodassakin. Sekin sytytetään palamaan, poltettiin 
narinkirkko ja voisi sen niinkin sanoa, että hiillostettiin kolotuksen hönkä pois. Narinkirkosta on säilynyt tieto 
ainakin Hämeenkyrössä, ja Längelmäellä vastaavasti puhutaan narinkodasta. 

Narinkota tehdään paadelle kolmesta kuivasta alta veistetystä mäntytikusta, jotka pannaan ristikkäin ja 
sytytetään kärjistä palamaan. Se jäsen, joka narisee tai nivelet naksahtelevat, pannaan tulen päälle, 

pyöritetään siinä ympäri ja hoetaan: nari, nari, kotas palaa! Kun käden ranne narisee, käännetään sen 

sisäpuoli sanalla, "Pallaa tuleen päin, sisäpuolellahan on suonisto"- tätä hoetaan niin kauan kunnes kota on 
hiiltynyt. Tietynlainen roihun ja noitakeinon sekoitus tämä pienimuotoinen puutikuista muodostettu nuotio 
oli. Kotarakennelmia Orivedelläkin tunnettiin useamman laisia. Oli keittokota, missä ihmisille ja eläimille 
valmistettiin keittoruaat ym. Sitten oli nuottakota, missä kalastajat kalastusreisulla valmisti kalakeittonsa 
sekä narrinkota, millä narria parannettiin. Narrinkota oli kolmikanttinen; kolme seinää eikä kattoa ollut 
ollenkaan. 

Narrinkota tehtiin tervaspuusta veistetyistä puukalikoista, mihin sitten sytytettiin valkea ja visasta tehdyn 
puukon pää kuumennettiin siinä narrrin/kodankolon valkeassa. Kuumennetulla puukon päällä kierrettiin 
narisevia kipeitä jäseniä. Useimiten narri tuli käden rannejäseneen, ja sitä parannettiin narrinkotavalkealla ja 
sanottiin: Pakene narri tai poltan sinut. Edellä kerrottu selvittää osaltaan tulilappalaisten salaisuutta. 

Suurimmat tietäjät olivat tulilappalaisia, ja rakotulen teon taidon uskotaan olleen lappalaisten keksimiä. 

Tulentekotaito metsässä oli ja on selviytymiskeino ankarissa olo-suhteissa ja konstit on tarvittu myös taudin 
kohdatessa erämaassa. Tarpeet parannustoimiin otettiin metsästä, tervaksista ja Tapion muista antimista. 
Yksi tunnetuimpia on ollut metsänvihojen sitominen Tapionlukon avulla, ja voimaa tästä kalusta riitti myös 
muihin parannustoimiin. Hyvin tehokkaasti hämärtynyt uskomusrypäs muodostuukin ns. naarauskomusten, 
hiidenväen ja kyöpelivuoren tuntumiin. Tapionlukon toinen nimi on kyöpelinlukko. Kyöpeli (Bläkulla) itse 
asiassa ei ole sen kummempaa kuin hiisi metsänä tai piruna, sinivuori tai pirunharju, joka vaara- ja 
salomaisemassa siintää kumpuilevana aaltoviivana kaukaisuudessa. Ja kun tuli pääsee metsässä irti, 
sanotaan usein, että nyt on piru irti. Metsä- tai tulipalo ei ole helppo sammutettava, siksi uhkaus 
taudinaiheuttajan kodin polttamisesta oli vakava peloite, niin uskottiin. Toisaalta sitomalla tuhoisat voimat 
tapion- eli kyöpelinlukolla, voitiin turvata oma onni ja varjeltua tuhoisilta eksytyksiltä ja liehtareilta miehen 
tiellä. Erämies suhtautuu tuleen vakavasti ja pyrkii noudattamaan nuotiolla varovaisuutta. 



Kuva 4. Nykyajan vastineita metsänneidolle ja tapionlukolle eli kyöpelinlukolle. 


6.6 Polttopuiden taika on Panun vallassa 

Nuotiotulen hehkulla ja tulenloimulla on suomalaisten mielissä syvät juuret, joita esi-isät nimittivät Panuksi, 
panun väeksi, panuttariksi. Kyse oli tulen haltijoista, mutta samalla myös puiden elämää ja kasvua 
suojelevista hengistä. Kalevala mainitsee puun kaadosta Panun pakenevan puusta kaadon yhteydessä. Puilla 
on perustoimeentulon antajana ja hirven ravintolähteenä suuri merkitys luonnon ystävälle. Puilla on 

yhteytensä sekä lintu- että astraalimytologiaan, kurottavathan puiden latvat kohti taivasta ja toimivat 
lintujen pesä-ja laulupuina. 


Nuotiopuita tuijotellessa on aikaa ja mielenkerkeyttä katsella taivasta. Ison härän synty kertoo 
kosmogoniasta ja aurinkohirvimyytistä, isoksi häräksi, häkiksi tai sonniksi kutsutaan myös hirveä. Toisaalla 
tässä teoksessa käsitellään situaation, territorion ja reviirien välisiä suhteita. Ihmisillä on alkumetsissä ollut 
asentonsa kotikuusen alla, oma paikka taivaan alla, mihin päänsä kallistaa. Kotomaan alue on kattanut 
runon mukaan alueen leveyssuunnassa Kainuusta Suomeen eli korpiseuduilta viljavaan Vakka-suomeen ja 
Hämeen erämaista kalaiseen Tornionjokilaaksoon. Tästä muodostuu semanttinen kenttä, jossa toimeentulo 
saatiin ensisijaisesti lähteistä metsä, peltoja vedet ja lisänä taivaan varjelus. Taivaankannella eli ison sonnin 
selässä viilettivät pääsky ja orava. Päivämme kiitävät ohi, niinhän se on, pääskyläinen on mainesanaltaan 
päivälintu, päivä on aurinko, joten siinä missä kokko, kotka on ukkosenlintu, on pääsky aurinkolintu. Pääsky 
on runokielessä päivänkulun kuvaaja taivaan herran härän selässä. Runossa läikehtii alkuaikojen Kristus- 
kuva. Vaan mitä teki orava, kanssakulkija jos niin voi sanoa, sillä ilmeisesti matka oli toinen, kun kerta oli 
matkan kestokin. Oravalta kului kuukausi juostessa härän selkää pitkin. Selästä me saamme sinikuvan 
äärettömyydestä. Laivat kulkevat meren selkää pitkin. Triviaalikysymys: Mikä kulkee kuukauden taivaalla? 
Vastaus on kuu. Tämä on viite siitä, että eläinratamme on kansainvälisten esi- ja alkukuvien mukaisesti 
mielletty, näkyvimmät ja merkittävimmät taivaankappaleet on zoomorfioitu eläimiksi, jotka laukkaavat 
rataansa ympäri kuin porot poroaidassa tai hirvi ajorinkiä eksyttäessään. Karjalaisessa kosmogoniassa 
pääsky on päivän eli auringon haltija ja orava kuun haltija. 

Näin kiisivät aikansa yksinäistä rataansa kosmoksen perustekijät yhdessä Kalevan poikien eli 
taivaanhaltijoiden kanssa, joilla saattaa olla tai sitten ei oma nimikkoplaneettansa, sillä ennen vaikuttavia 
tähtiä (planeettoja) uskottiin planeettoja olevan viisi auringon ja kuun lisäksi. Auringosta lukien nuo tähdet 
olivat Merkurius, Venus, Mars, Jupiter ja Saturnus. Ensimmäinen oli viestinviejä, toinen oli rakkauden jumala, 
kolmas sodankäynnin, neljäs hedelmällisyyden ja hyvinvoinnin ja viides järjestyksen ja kurin. Periaatteessa 
nämä taivaankuvat voidaan semiotisoida ymmärrettävämmäksi siten, että kyse on miehen ja naisen, 
kulttuurin ja luonnon välisestä vuorovaikutuksesta ja tiedosta, jota Merkurius kuvaa. Tämän peruskuvion 
varassa toimii ihmisen kosmogoninen maailma mitä ikinä se an sich sitten onkin. Samalla siinä paljastuu 
ihmisen tajunnan perusrakenne, jota tituleeraan mielevyyden majaksi. 

Analogioina astrologisten symbolien vastaavuudet ihmisten maailmassa voidaan esittää kuviona: 

TIETO (Merkurius) 

MIES (Mars) NAINEN (Venus) 

KULTTUURI (Saturnus) LUONTO (Jupiter). 


Suomalainen "shamanismi" perustuu tietäjyydelle ja kulttuurimme arvostaa muutoinkin tiedon, opin ja 
koulutuksen korkealle. Tieto on ylintä mitä voidaan ihmisjärjellä saavuttaa, mutta erillisenä muusta elämään 
kuuluvasta tieto on hyödytöntä. Viime kädessä tieto on uskon asia, jossa luotamme joihinkin perusteisiin ja 
määritelmiin, joiden mukaan tietoa kertyy. Naista pidetään luontoa lähempänä olevana olentona 
synnyttämiskykynsä vuoksi. Nainen voi luoda ja tuottaa uutta elämää. Mies vastaavasti luo maailmaansa 
kulttuuria kehittämällä ja reviirikiistoilla, sotien ja taistellen. Mutta sanonnan mukaan paistaa se päivä 
pahoillekin, joten pääskynlennosta voi nauttia niin mies kuin nainen yhtäläisesti ja kiistatta. Toisaalta tunteet 
ne ovat, jotka jylläävät järjestystä sisikunnassa sekaisin eikä ole sanottu, kumpiko sukupuoli on enemmän 
tunteidensa ja viettiensä vietävänä loppujen lopuksi. 

Mielevyyden majassa on kivijalkana perusmodaliteetteihin rinnastuvat olemisen ja tekemisen meininki. Tässä 
rinnastuksessa oleminen on kuumaista ja tekeminen aurinkomaista olemisen tapaa, loisteen ja kajastuksen 
vuoroleikkiä. Orava on kansalliskuvastossamme onnellisen kotipesän symboli, naisen valtakuntaan kuuluva. 
Voimmekin kirjata perustekijäksi kaksi tekijää, jotka ovat ihmisyhteisölle tärkeitä elinpiirin kannalta. Maa ja 
taivas, joista edellinen edustaa onnea ja toinen vapautta. 

LIIKKUMAVAPAUS 


KODINONNI 






Merkki: 


(Aurinko -> aurinkohirvi) 

LIHA 

Hevonen 


(Kuu -> kuutar). 

RASVA 

Lehmä. 


Nykyerästäjillekin jännite liikkumavapaudessa on merkittävä eräonnen osatekijä, mikä ilmenee kronikoissa ja 
tarinoissa, joissa kotiväen reaktiot ja huomio kuulijakuntana ja peijastanssipartnerina on erityisasemassa. 
Vapaus metsällä ilman rajoitteita ei tunnu miltään. Miehistä on hauskaa "valittaa", miten heidän 
menemisensä on vaimon vallasta kiinni, vaikka tilanne ei tosiasiassa näin olisikaan. Seurueissa, joissa on 
naismetsästäjiä, sääntö ei päde. 

6.7 Ison härän tappo ja haltijapuiden synty 


Ison härän eli Ison sian tappo saa rinnalleen kilpailevan tulkinnan, sillä liitteenä olevan sanalistan mukaisesti 
hirvellä on monta nimitystä, joista varsin yleinen on sonni tai härkä eri muunnelmineen. 


ISO HÄRKÄ 

Härkä kasvoi Kainuhussa, 
Sonni Suomessa lihosi; 

Pää häilyvi Hämehen maassa, 
Häntä torkkui Torniossa. 
Päiväkauden pääsky lensi 
Härän sarvien väliä, 
Kuukauden orava juoksi 
Härän selkäpiitä myöten. 
Etsittihin iskijätä, 

Tahdottihin tappajata, 

Tuotu Ukko iskemähän, 
Raunikki repäisemähän, 
Virokannas viilemähän, 
Päivänen pitelemähän. 

Ukko kirvestä heristi, 

Härkä päätänsä päristi, 


Silmiänsä muljahutti, 
Rävähytti korviahan. 

Ukko kuusehen pakohon, 
Rauni pihlajan nenähän, 
Virokannas pajuille pääsi, 
Muut jumalat muihin puihin. 
Ukko kuusesta toruvi, 

Rauni pihlajan nenästä, 
Virokannas vaahterasta, 
Päivänen pajusta huusi, 
Muut jumalat muista puista; 
"Kun ma tullen toisen kerran 
sata saan saavia liha 'a, 
kuuta kuusi tynnöriä, 
verta seitsemän venettä! 
(SKVR) 


Kansanrunoissa kaskiviljelyksille käyneelle hirvelle etsitään tappajaa. Samantapainen tilanne on myös sekä 
Hiiden hirven hiihdossa että Hirvenhiihtäjissä. Hirvi oli tehnyt tihutöitä ja Lemminkäinen lähti ajamaan hirveä 
takaa, hirvenhiihtäjissä kartanon mailla oli tavattu hirviparttio, jonka jahtaamiseksi torpparien oli 
komissariuksen käskystä lähdettävä jahtiin. Lemminkäisen hirvi oli varsin nopealiikkeinen, saareen talvisijoille 
sijoittuneet hirvet eivät sen sijaan aavistaneet pahaa, kun etsittihin iskijätä, tahdottihin tappajata. 

Mutta mitä saatiinkaan? Ison härän lahdissa ukon tuli tappaa saalis kirveellä, mutta siitä ei tullut mitään, kun 
äkeä hirvisonni karkotti hyökkäyseleillä lahtiporukan minkä minnekin, sillä lahtaajat pakenivat lähimpiin 
puihin. Koska runo on mitä ilmeisimmin kosmogoninen myytti, sen äkillinen käänne kertonee maan 
kasvillisuuden synnystä, joista puut olivat merkittävimmät tarveaineet, antoivathan ne kylmän pohjoisen 
asuinseudun asukkaille välttämättömän lämmön, tarvekalut ja hätätilassa leivänkin. Puissa asuva haltija 
varjeli kotikontua ja soi kodin onnen. Suomalainen ei uskonut tähtiin, realistisempi mielikuva aljopuun 
haltijasta oli läheisempi. Pihapuuta kutsuttiin myös kuulijapuuksi, ja nimitys lienee perua ajatuksesta 
pyyntöjen ja valitusten kuuntelijana. Alkuhirven pään puistalluksesta puut saivat haltijansa. 

Kuusen haltijaksi tuli ukko, pihlajassa asusti raunin henki. Ukko ja Rauni on suomalaisessa mytologiassa 
tulkittu jumapuolisoiksi. Runossa on tulkinallisia ontumia, mutta lopputulemaksi jää, että toinen työpari 
muodostui Virokannaksesta ja Palvanteesta. Nimetkin osoittavat runon kuuluvan vanhimpaan myyttiseen 
eräkerrontaan. Myyttiset merkitykset muodostuvat tarinoissa pareina, joilla on samanrakenteinen merkitys 
kautta linjan, tässä tapauksessa kyse on maskuliinisen ja feminiinisen eli positiivisen ja negatiivisen 
vuorovaikutuksesta ja vain toissijaisesti puiden haltijoiden synty myytistä. 

Saamme vastaavuudet: 






Maskuliininen +/muoto Feminiininen -/sisältö 

Ukko/kuusi -> kaarna Rauni/pihlaja -> mahla 

Palvanen/paju -> kuori Virokannas/vaahtera -> mahla. 

Epäonnesta harmistuvat jumalatkin, ja runo päättyy liioittelevaan uhoon. Sisäinen merkitys paljastaa Raunin 
ja Palvanteen olevan värin tuottajina palvontariiteissä toisiinsa verrannollinen työpari. Pajunkuorta käytetään 
värjäämiseen ja väristä tulee punaruskeaa, elämän väriä samoin kuin verenpunaa muistuttavasta lepästä. 
Pihlajan ja pajun väriaineet kävivät sekä parkitsemiseen että vaatteiden ja noitarumpujen kuviointiin. 
Kuusesta saatiin pihkaa, kitkerää pureskeltavaa ja vaahterasta ja koivusta sitä vastoin voitiin valuttaa 
"maitoa", makeaa mahlaa juomaksi ja terveydeksi. Simajuomat otetaan vieläkin terveydeksi. Suomalaisessa 
nykykulttuurissa korostuvat edelleen sekä paju että kuusi. Joulukuusen tuonti sisätiloihin on yleinen 
juhlaperinne ja pajukorit ovat saaneet uuden tulemisensa pajutöissä. Siten jako on oikein, molempien puiden 
arvo on säilynyt kulttuurituotteina. Pihlajan ja vaahteran arvo sen sijaan on häipynyt hieman taaemmaksi, 
mutta molemmilla on edelleen tekemistä ruuan ja juoman kanssa. Menneiden aikojen humalluttava kansan 
suosima sorbusjuoma tehtiin pihlajanmarjoista ja vaahterasiirappia saa kaupasta, vaikka puu rajallisesti 
Suomeen levittäytyneenä ei olekaan merkittävä puu kansallisesti. Vaahteran mahlan suomalainen vastine 
voisikin olla koivu, johon liittyy paljon naisellista symboliikkaa kuulakkaa vaaleutta myöten. Koivun maidolla 
on kosmisesta alkuperästä jäljellä vain uskomus naisen maidon ihmeitä tekevästä tulta taltuttavasta 
voimasta. 


Virokannas on kansanrunouden tutkimuksessa jäänyt arvoitukselliseksi olennoksi, mutta sen on arveltu 
liittyvän jollain tavoin eränkäyntiin ja eränkäynnin palvosolentoihin. Palvanne tarkoittaa tietäjää, palvojaa 
sekä palvottavaa ja sana merkitsee samaa myös unkarin kielessä, joten sana on vanhaa suomalaisugrilaista 
perua. Myös Tapio metsänhaltijana tunnetaan sekä unkarilaisessa että suomalaisessa mytologiassa. 
Nykypuustoon sovellettuna ja aluerajaus huomioiden merkittävimmiksi puiksi tulisi runon perusteella kuusi, 
mänty, pihlaja ja koivu. Havupuut ovat kansan myyttisessä arvioinnissa miehisiä ja lehtipuut naisellisia. 
Mutta voidaanko arvoituksellisisa jumalolennoista löytää minkään asteisia vastaavuuksia hieman 
tunnetumpiin olentoihin? Runon antamien toiminnallisten vihjeiden kautta selviää, että ukon piti hirvihärkä 
iskeä eli kaataa kirveellä, Raunikin piri avustaa repäisemällä kurkku auki, hänen piti pistää eläin eli laskea 
veret ja tehdä nylkytoimet. Virokannaksen tehtäväksi porukassa jäi viileminen eli paloittelu ja Päivänen sai 
olla apumies ruhoa käsiteltäessä ja puihin vedettäessä. Sillä nykyisin lahtivajassa tehtävä toimi suoritettiin 
ennen metsässä puihin vetäen, sillä maassa ruhon käsittely on hankalaa, roskaista ja likaista puuhaa. 
Palvanne suoritti myös ruokauhrit, palvanteet, joten nykyversiona hänen tehtävänsä vastaisi kokin tehtävää. 


Tuotu Ukko iskemähän, 
Raunikki repäisemähän, 
Virokannas viilemähän, 
Päivänen pitelemähän. 


-> KAATO 
-> NYLKY 
-> PALOITTELU 
-> PAISTO. 


Kronikka-aineiston mukaan myyttinen syväsanoma piilee paloittelutapahtumassa, mikä on osa 
peijaisprosessia. Ison härän tappo kertoo periaatteessa samasta asiasta, joskin käänteisesti. Kosmosta ei 
voitu nujertaa, mutta kerran se vielä tullaan tekemään ja jakojäännös on oleva silloin vailla vertaa, uhkaavat 
myyttiset olennot. Paloittelu viittaa Ison hirven paloitteluun, jossa vain auringon ja kuun hallitsema taivas 
jaetaan eri osiin eri haltijoiden kesken. Kyseessä on aika ennen ajanlaskumme alkua ja jopa ennen 
kalevanpoikia, jotka olivat tähtipoikia, jättiläisiä, hallitsijoita yms katsannosta riippuen. 


Ison härän tappo kertoo mitä ilmeisimmin jotain puiden ja erilaisten olentojen haltijuudesta. Tulen tekoon 
tarvitaan luonnossa polttopuuta. Hiiden metsäisyys ja kosmisten olentojen esiintyminen on jäljellä erilaisissa 
manaussanoissa kuten tuhta tulimmaista, mutta siitä on säilynyt rippeitä myös viisiloppisissa ja toisesssa 
viiden kerrannaisessa, joka on omaa suuta lähinnä, kädessä ja käden sormissa, sillä lasten sormiluvuissa on 
säkeinä maininta etusormesta tuomentottina tai tuonentottina. Etusormi on tuomitseva ja tuomio voi olla 
kuolemaan johtavakin. 


Eri puilla on erilainen lämmitysteho ja palavuus, mikä on vain yksi puiden eroavuuksista. Puiden ottaminen 
mukaan hirvimyytin mysteerin ratkaisemiseen on tärkeää, koska hirvieläinten tiedetään olleen rituaalisesti 

tärkeitä uhrieläimiä uskonnollisissa hedelmällisyysriiteissä. Ehkä siksi, että hirvi on nirso ja valikoiva 
kasvissyöjä, joka soeputtaa ruokavalionsa vuodenaikojen mukaan. Lappalaiset uhrasivat joouluna owren, 
jouluporon ja mantsinsaarelaisten oinasuhrin kerrotaan alkujaan olleen peurauhri. 

Nykyiset hirvenmetsästäjät uhraavat kultaa ja hopeaa ja paperiksi vuoltuja lastuja Tapion viralliselle 
edustajalle metsästyslupaa lunastaessaan. Joka hirvellä on hintansa tai verokarhun kostava koura kouraisee 
ja vie karjankin, tuhkatkin pesästä kuten Hirvenhiihtäjien Aaronille kävi silloisen laman eli hallan vietyä 
kaiken elämiseen tarvittavan. Tulia on poltettu hallaisilla alueilla sadon pelastamiseksi, ja puun tulta 
syöksevä ihmeellinen voima on saanut muinaiskansan pitämään kasvikunnan ja hedelmällisyyden ylimpinä 
edustajana ja haltijana hirveä jo kokonsakin puolesta. 

Läpi luomakunnan kansan mielessä on merkittävimpiä eläimiä ollut toimeen tuloon eniten vaikuttavat eläimet 
tai muutoin myyttistä merkitystä paljon sisältävät. Ison härän tappo -runon perusteella voidaan tehdä 
hypoteettinen vertailu eri puulajien ja eläinlajien vastaavuuksista ja niiden mahdollisesta hyötyarvosta 
ihmiselle. Haapa on ristitty hirven ja jäniksen puuksi, koska kansantarinoissa sekä jänis että haapa vapisevat 
pelosta, sananoarren mukaan pelon vuoksi voi väristä kuin haavanlehti. Haapa on tyypillinen hirvi- ja 
jäniseläinten talviruoka. Haavalla ja hirvellä on yhteistä legendaarisuus. Haavan lehtien värinän sanotaan 
syntyneen, koska siitä tehtiin Kristuksen ristinpuu. Eurooppalaisessa traditiossa saksanhirveä pidetään 
kristssymbolina. Mitään päteviä todisteita jaon paikkansa pitävyydestä ei ole jäljellä, kyseessä on mielekäs 
oletus ja hyvä intuitiivinen arvaus. 


Käyttö -> 

Maskuliininen 

Feminiininen 

< - Käyttö 

Kalmistopuut: 

- juuret 

KUUSI 

- käki 

TUOMI 

- joutsen, kurki 

- kukat 

Ristinpuut: 

- runko 

HONKA 

- karhu 

HAAPA 
- hirvi, jänis 

- lehdet 

Yrttipuut: 

- oksat 

KATAJA 

- hauki 

PIHLAJA 

- käärme 

- marjat 

Tarvepuut: 

- kuori 

RAITA 

- muurahainen 

KOIVU 

- mehiläinen 

- mahla 


Fokus: LEPPÄ - leppälintu (kuolemanlintu) 


Maskuliinisessa maailmankuvassa puut ovat merkitykseltään pahaenteisiä. Eeppisessä miesten esittämissä 
runoissa viljellään voimakkaita ja osin uhkaaviakin mielikuvia kuten karsikkokuusi, rutimoraita, katajainen 
kansa, karhupetäjä. Katajikko on vanhastaan salaisen palvospaikan kasvustoa, jota myös piti palvanteen 
paikoissa olla. Osin mielikuvat vaihtelivat ja sekoittuvat, joten mitään täysin yhtä ja yhtäläistä käsitystä 
mytologisesta ajatusmaailmasta ei voi konstruoida, koska sitä tuskin on häräntapporunon määrittelemällä 
alueellakaan ollut. Uskomuksista on jäljellä vain erilaisia todistuarvoltaan hyvin sekalaisia rippeitä, joita on 
tässä hyödynnetty. Kielikuvat ja kiteytyneet sanonnat saattavat kantaa arvomaailman viestejä, 
modalisointeja. Miehisessä maailmassa arvostetaan juurevuutta (juuret), hartevuutta (oksat), kokoa ja ryhtiä 
(runko) sekä ulkoisia vallanmerkkejä kuten mitaleita ja titteleitä sekä yhteisöllistä näkyvyyttä (kuoret). 



Kuva 5. Hirvi havukossa aterialla, kuva Asko Hämäläinen 


109 



















6.8 Sormituntuma on tapa käsittää 


Lastenloru tietää, mistä on pienet tytöt tehty, jotain makeaa, suloista ja kaunista siihen liittyy, mutta 
vanhemmiten suloisuus muuttuu ja kasvaneesta tytöstä tulee lehtikelikko samaa tahtia kuin mahlat kuivuvat 
ja kukat poskilla haalistuvat. Neito ei vanhettuaan ole enää mesimarja, pääsky, pulmunen kenenkään. 
Tunnettu kansanlaulun vertaus rakastetun hellittelyistä mainitsee pulmusen. Taulukossa tuonenjoutsen ja 
tuonenkurki -nimitykset ovat sijoittaneet ko. linnut tuomipuun hallintaan. Pulmunen, tuomenkukka ja joutsen 
ovat hohtavan valkoisia väriltään. Tulta nimitetään kansankielessä myös valkeaksi. Päivän valkea on aurinko, 
yön valkea tuli eri muodoissaan revontulena tai rakotulena. 

Valkeus liittyy sekä puhtauteen että pyhyyteen. Riistasta puhuttaessa sanonta "putos puhtonen lumelle", 
tarkoittaa toivotun saaliin saamista olipa tuo toivottu neito tai riistaeläin. Valkoisen jäniksen tai peuran 
saaminen on tavoitellun neitseellisen ytön vertauskuva. Balladin Elinan surma ensimmäinen filmatisointi 
alkaa näkymällä, jossa säikky valkoinen jänis nököttää peloissaan keväisessä vihannassa, syystäkin sillä 
saalis oli helposti havaittavissa ja uhka joutua pedon kynsiin melkoinen. Vahva vertauskuva, sanoisin. 
Käärme on peräti naisellinen symboli ja suomalaisissa käärmeen loitsuissa pihlajapuulla on tärkeä rooli siinä 
missä viinallakiin. Koivun pinnan valkeus ja raikkaus tekee siitä naiselliseen kategoriaan kuuluvan puun, josta 
on saatu sekä tuohta että keväisin mahlaa. Makeaa mahlaa, mettä kantavat myös mehiläiset kesän kukista, 
joten mehiläinen on koivun kanssa yhteen sopiva elämän sulostuttaja. 

Tuli ja metsäpalot eivät yleensä ryöstäydy kosteikoilla ja kankailla kasvavista puista, vaan palo saa alkunsa 
havupuita kasvavilta kuivilta kankailta salaman iskusta tai huolimattomasti hoidetusta nuotiotulen kipunasta. 
Tuli on tuhoisuudessaan maskuliininen voima, äidinmaito sen sijaan turvaa kasvun ja elämän alun, joten on 
vain luonnollista, että kansan mielikuvissa tarpeeksi vahva vastavoima kotona irti päässeelle tulelle oli 
äidinmaidon lypsäminen liekkeihin ja jopa sammui palo. 

Verenpuna on lepän mahlan väri ja leppäpoikaa on pidetty niin voimallisena taikakaluna, että hallussapitäjiä 
tuomittiin noituudesta kuolemaan. Leppä on siten tietäjän puu ja taikojen aines. Leppälintua sanotaan 
kalmalinnuksi ja kuolemalinnuksi tai punahännäksi Leppä on toista maata muiden lajien kanssa, 
noitarummun kuvioväriä. Suomen Kansan Muinaisia Takoja luettelee metsästystaikojen tarveaineiksi 
useimmat taulukossa mainitut puut, vain tuomi puuttuu ja kuusen rinnalla käytetään närettä, hongan sijasta 
puhutaan taioissa pelkästä männystä ja petäjästä, mikä viitta hongan nimen rituaalisesti rajattuun käyttöön 
karhunkallopuuna ja tulistelupuuna. Eräänlainen leppälintu on leppäkerttukin, jota on käytetty 
ennuseläimenä. Kun neito otti leppäkertun kämmenelleen neito ja kehotti: lennä, lennä leppä terttu, niin 
terttu lensi kämmeneltä pois kuultuaan kehotuksen ja samalla toive toteutui. Leppää käytettiin sekä vasta- 
että suojaustaikuudessa. Lepästä veisteltiin taikakeinoksi leppäsiä jousia ja nuolia, koska puu siihen hyvin 
taipui ja punavärin tehoa höystettiin asettamalla jänteeksi verenpunainen lanka. 

Eurooppalaisessa kosmogoniassa astrologia jakaa taivaan planeettahaltijoiden kesken, ja kunkin sektorin alla 
sama vaikutus läpäisee koko luomakunnan. Jotain tämän tapaista muinaissuomalaistenkin uskomuksissa 
lienee ollut, vaikkakaan he tuskin puhuivat eläinradasta, heille taivaankansi näyttäytyi suurlahdin jälkeen 
siivattarattaana, Otavana eli kärrinpyöränä, jonka keskiössä taivaantolppana ja perimmäisenä asuntatähtenä 
oli Pohjantähti, jonka ympärillä elämä pyöri. Joidenkin tulkintojen mukaan Lemminkäinen hirvenhiihdossaan 
ajoi aurinkoa ja kosioretkellään Pohjolaan kosi kuutarta, kalvaan kuultavaa Pohjan neitoa. Kalevala luonnehtii 
Lemminkäistä vereväksi ja Pohjan neittä kuulakkaaksi. 

Ruumiin kuvat on kosmoksen mikrokosmos. Kalliokuvista päätellen erityistä merkitystä muinaissuomalaiset 
ovat tunteneet kättä kohtaan. Käden kuvaa on myös käytetty taikamerkkinä. Tähdissä on sakarat, ja 
kämmenessä pikkurilli on saanut nimekseen sakarisormi. Kallioiden punaväriset kämmenen jäljet eivät kerro 
mitään puihin tai kasveihin liittyvistä uskomuksista, mutta lasten sormiloruissa on jäljellä joitain Ison härän 
tappoon liittyviä yhtäläisyyksiä ja merkillistä on myös etusormen säännönmukainen nimittäminen suomen 
tai tuomentukiksi eri muunelmineen. Luettelossani hirvipuuksi on nimetty haapa, mutta Ritvalan helkavirsissä 
Tuomen syntyrunossa rinnastetaan tuomi hirven juoksuun hikeen asti. Hirven hikoamiskyky ei ole kaksinen, 
joten liika juokseminen voi hirven tappaakin nostamalla ruumiin lämpötilaa. 

Runon maininta viittaa ehkä taivaallisen romanssin alkujuurille, ja totemistiseen alkuun kosmisessa jahdissa, 
jossa muut jumalat kansoittivat muut puut. Tammi tai tuomi osui hirven haltijalle, joka ilmeisesti oli myös 
suomalaislappalaisten haltija eikä jäljellä ole muuta kuin lastenloru, joka sitkeästi rahatta suomen tuomena ja 
päinvastoin, peukalopotin jälkeen tulee suomensotti alias tuomentotti, mutta puhutaan myös tuomentukista 
tai suomentukista. Peukalo on joko peukalopukki tai -potti. 

Vesilahdella tämä on toisin, poikkeuksellisesti he ovat nimittäneet etusormea honkasälliksi, ja joissain paikoin 
etusormi on isotukki tai kaukalo. Kaukalo vuorostaan on merkitykseltään melko lähellä taviokuurnaa, 
leppärintaista lintua, jonka levinneisyysalue on samoilla havumetsävyöhykkeen alueilla kuin hirvenkin. 
Ympäri käydään yhteen tullaan metsänherran Tapion valtakunnassa. Entinen lasten hokema nikotukseen oli: 
Nikko niiteen, toinen tuomeen, kolmas koivuun, neljäs neitoon, viides viitaan, kuudes kuuseen, seitemäs 
seipääseen, kahdeksas kantoon, yhdeksäs yöpuulle, kymmenes kylälle, nyt on nikon pää poikki. Hoku oli 
luettava yhteen menoon kertaakaan välillä hengittämättä ja niin herkesi nikottamasta. 

Sormiloruissa ja Ison härän (sian) runossa on molemmissa kyse lahtaustoimista, sillä kuhmoniemeläisessä 
lasten sormilorussa on sanat: 

Peukalopotti sai sian hei! 

Suomensotti sen kotia vei! 

Pitkä mies siltä niskan taitti 
Nimetön makkarat laitti. 

Pikku tilli ne suuhunsa vei. 

Tilli ei ehkä ole pelkkä murremuoto sanasta rilli, vaan sisältää syvemmän merkityksen, sillä tilli on paitsi 
maustekasvin myös tietäjän nimi, tulilappalaisen. Tilli merkitsee myös tikkaa. Viinaksien katselusta nimitys 
on siirtynyt tillissä olemiseksi, humalatilan nimitykseksi. Mikäli lorun tilli viittaa tietäjälaitoksesta kerrottuun 
runoreliktiin, on lorun toistuvalla nimiparilla peukaloputti ja suomensotti/tuomentotti erityinen merkitys. 

Lastenlorut, kronikat, sarjakuvat ja karikatyyrit muokkaavat sanottavan iskevään ja olennaiseen muotoon, 
josta kaikki turha on karsittu pois ja olennaista liioiteltu. Suomen metsästäjäin liiton emeritus hallituksen 
puheenjohtaja metsänhoitaja Aarne Liuksiala on yhdistänyt taiteellisella etevyydellä olennaisen 
suomalaisuuden, tuomimytologian, ja kuuttaren salaisuudet pilapiirroksessaan, jossa akateemikko 
Koskenniemi sommittelee riimejä "aukaistessa luomen nään kukkasia tuomen näin huomen on suomen. 
Siinä näkijä missä tekijä. Ilvessalo sahaa pölkkyä todeten: Päin mäntyä on tutkimus ohjattava, ja Okkonen 
sutii väriä maisemaan jumalanviljan hännällä ja Toivonen tunnistaa parlografista selviä suomalaissävyjä 
monelle hirvestäjälle tutuista suloäänistä klik-klunk-prr s. Nevanlinna funktioi Suomea maailmankartalle ja 
Aaltonen muovailee versiota kultaneidosta. 

Ken nylkee hän piirtää ruhon, joten lopuksi tämän työn ymmärtämislajien myyttiseksi perustaksi esitettäköön 
vielä harvinainen muistuma piironvetolorusta Laitilasta. Jokaisen uurron kohdalla sanotaan sana. 

Teen, teen, mitämä, teen, teen, näitä, puukon, päitä, jollet, usko, tule, 

//////////////■ 

kattama, lyö, viisi, toista, 








SUOMEN AKATEMIA 



Kuva 6. Pilapiirros sarjassa Veli Giovanni 1948, piirtnyt Aarne Liuksiala. 


Mystistä. Kun teräaseella hakkaa pölkkyyn tiuhasti vieri viereen viisitoista sanan painotusta, teho on varma. 
Sopinee napakaksi vastalauseeksi liian innokkaille piirtoneuvojille nykyaikanakin. Tietäjien kieli on toinen ja 
vasemman käden merkitys on myös toinen. Loruissa tämä ilmenee siten, että suomensotti ja tuomentotti 
ovat oikean käden sormen tietoa, ensikäden tietoa. Nurinkäännetyn maailman nimet ovat toiset, vasemman 
käden peukalolla ja etusormella tehtävät toimet ovat olleet kahtalaiset, peukalo on täintappaja ja etusormi 
voinlappaja tai hivenen arvoituksellisimmin ruotsalaisvoittoisesti lillingen, julvingen tai peu ja toomasse. 
Selkokielisesti sanottuna vasemman käden peukalo sopi estävään ja suojaavaan taikuuteen ja oikea käsi 
edistävään ja toimeentulon turvaavaan taikuuteen. Oletan, että sekaannus suomensotin ja tuomentotin 
säännönmukaisesta sotkemisesta on kotoisin tästä ilmiöstä. Tuometar on tuonetar, vasemman käden 
etusormi ja Suometar oikean käden etusormi, ojentava, neuvova, opastava, joskus tuomitsevakin. 

Penttahinen eli viisiloppinen on viisisakarainen taikamerkki, jota on piirretty ovien pieleen ja talousastioiden 
pohjaan. Oletetaan, että viisiloppinen on saanut nimensä, ja taikavoimansa aurinkokuntaamme kiertävistä 
planeetoista sekä maan keskustähdestä kiertolaisineen. Saamme seitsemän peruselementtiä, jotka 
symboloivat kutakin elämänaluetta. Mikäli näin on, ne tulisi olla myös tarvehierarkian perusteella 
modalisoitavissa. Ja ovat ne. 

Uskominen 
Tekeminen 
Oleminen 
Tietäminen 
Täytyminen 
Tahtominen 
Voiminen 


TIETO (Merkurius) 

MIES (Mars) 

NAINEN (Venus) 

KULTTUURI (Saturnus) 

LUONTO (Jupiter). 

LIIKKUMAVAPAUS (Aurinko -> aurinkohirvi) 
KODINONNI (Kuu -> kuutar). 


Kuten Ilmari Kianto sen sanoo, mies on luotu liikkuvaksi, mies tahtoo toimiinsa liikkumavapautta, nainen on 
harjaantunut kotatulen vartija, jolle kodinonni on tärkeää. Hyvin monimutkainen ja hienovarainen 
tietovaranto on jäljellä ja löyhin sitein jäljitettävissä kosmogoniseen aurinkohirvimyyttiin ja hevosuhrien ja 
uhriporojen rituaaliseen jatkumoon. Runo oli aikansa tiedonhaltija, kulttuurin edustaja, laulaja, mutta runoja 
liikkui myös luonnossa hirven hahmossa. Tulilappalainen oli tietäjä ja noita etevyydessä ylitse muiden. Hän 
tiesi Panun tavat, käsitteli kirvestä ja henkiä tarpeen mukaan. 

7. HIRVIHERRAN AANI - F9 Ohjeet 


7.1 Menettelytavat 

Entä jos tulee kaato, Mika kysyi. 

Onko merkit entiset? 

Entiset ovat, kaksi nopeaa peräkkäistä, viijentoista sekunnin väli ja sitten 

kolmas. 

Jos kaatoja tulee, niin radiot auki ja jokainen tulee kaadolle. 


Yllä mainittu Pentti H. Tikkasen teksti edustaa tyypillistä tilannetta käskynjaossa. Samalla se kuvastaa aikaa 
ennen kännykkää ja metsästystorvia. Koska luvat ovat kaatokiintiöitä, joissa on määritelty sallitut lajit, on 
etäisyyksien päässä toisistaan olevien metsästäjien saatava heti tieto, mikäli kaato on tapahtunut ja lupa 
käytetty. Kronikka-aineksen perusteella ohjefunktion aiheet jakautuvat kehotuksiin, yhteydenpitotoimiin, 
ohjeisiin, jahtisuunnitelman selostuksiin ja erilaisiin opastuksiin ja varoituksiin. 

Jos jonkun seuran hirviherran ääni kuuluukin jahdissa, niin toisen hirviherran tapoina saattaa kuulua hiljaa ja 
äänettömästi metsässä naakiminen. Kookas hirvi asettelee askeleensa varoen eikä risahduskaan paljasta 
metsien valtiaan liikkeitä. 

KEHOTUKSET SUUNNITELMAT 

OHJEET 

YHTEYDENPITO VAROITUKSET 


Satukaavaan sovelletussa emotionaalisessa kaavassa käskynjakotoiminnoissa on kyse onnettomuudesta 
tiedottamisesta. Hirvestyksessä käskynjako ja ohjeiden antaminen tähtäävät jahdin sujuvuuden ja 
turvallisuuden varmentamiseen. Päämääränä on, että kaikki saavat kuulla tapahtuneesta onnettomuudesta, 
hirveä ei ole saatu kaadettua tai onnistuneesta kaadosta heti sen tapahduttua. Funktio yhdeksän esittelee 
sankarit metsällä ja jakaa heidät passiin ja ajomiehiksi, tuo sankarin apukeinoineen tarinaan. 

Proppin mukaan sankareita on kahta tyyppiä: jos tyttö (lue hirvi) pelastaa itsensä, hän on uhriksi joutunut 
sankaritar, jos taas poika (lue metsästäjä), hän on etsijä san kari. Molemmat sankarityypit eivät esiinny 
samassa sadussa, mutta hirvestystarinoissa yhdistelmä on sääntö. Kuitenkin perusristiriita säilyy, sillä 
saduissa on vain yksi sankari ja seuratoiminnassa, joka korostaa yhteishenkeä ei ole suotavaa nousta kovin 
paljon yläppuolelle muiden, koska kyseessä on joukkosuoritus. Hirvestyksessä on silti sankarinsa, 
mestariampujat, joiden osumat ovat lukuisampia tai tarkempia kuin toisten, sankarin nimissä on suuri määrä 
kaatoja. 

Tässä funktiossa esitellään sankari ja hänen sankarilliset ominaisuutensa, sanoo Hiltunen. Etsijäsankari etsii 
kadonnutta, hirvimies etsii kaatunutta saalista tai poiskarannutta haavakkoa. Uhrisankari löytää tien kotiin, 
hirvimetsällä koira saattaa haukun huumassa kulkeutua kauas, ja vasta yön pimetessä se juosta jolkottelee 
kotiin. 

Merkkilaukauksien tai radioviestien lisäksi jahdinjohtaja antaa ohjeet siitä kuka ampuu eläimen, kuka pysyy 
passissa, mitä tehdään piston jälkeen, milloin ollaan paikoillaan kuin naulittu kunnes ajomiehet tulevat jne. 
Hirviporukan ohjeiden ymmärtämiskyky saattoi hirvihuuman alkuvuosina olla heiveröinen ja harjaantumaton, 
joten syystäkin jahdista vastuullinen hirviherra saattoi huolestua ja ryhtyä miettimään hyviä keinoja tilanteen 
selvittämiseksi. 

Vitsi kertoo tarkemmin. Takavuosina hirviporukka kokoontui hieman huonokuntoisena aamun jahtiin ja 
huolestunut vouti mietti mitä porukalle pitäisi tehdä. Samalla hän muisti kuulemansa testin ja julisti: Nyt 
tehdään niin kutsuttu virtsakoe. Minä teen edellä ja muut perässä. Joka ei läpäise testiä, joutuu ajomieheksi. 
Vouti kävi nurkan takana ja toi kupin jossa esitteli olevan pissaa, kastoi siihen sormensa ja laittoi eri sormen 
suuhunsa. Jokinen oli ensimmäisenä vuorossa ja teki tunnollisesti perässä, kastoi sormensa ja pisti saman 

sormen suuhun. Vouti kuulutti: Jokinen on sitten ensimmäinen ajomies, seuraava testiin... Parempi ehkä näin 
kuin kusiset paikat myöhemmin. Mutta sormet tässäkin on jollain pelissä. Jahtivouti oivalsi oleellisen, kyseessä 
oli hänen kannaltaan katsoen kuvaannnollisesti sanoen kusipäisyys ja käsityskyvyn vajavuus, joten saakoot 
tuta mitä se on tai muutoin porukka jää nuolemaan näppejään metsällä joka tapauksessa. 

Ikimuistoiset ovat varoituksista piittaamattomuuden jäljet. Lemminkäinen ei kuunnellut neuvoja, ei 
kunnioittanut perinteitä ja teki oman päänsä mukaan siten kuten halusi ja kuinkas kävi. Hän suistui 
muinaisessa sorsajahdissa virtaan, josta äiti hänet naarasi ylös muodottomana möykkynä. 

Elotukku ei se ollut: olipa lieto Lemminkäinen, 
itse kaunis Kaukomieli, puuttunut haravan piihin 
sormesta nimettömästä, vasemmasta varpahasta. 

Moni maistelija jahtivoudin kultaisen nesteen jälkeen tiesi tulla raittiina jahtiin, vaikka ehkä ajattelikin sanoilla 
saman minkä Lemminkäinen sanoitta sormiotteella. Lemminkäisen sormiote kuuluu suomennettuna tuttuun 
suomalaiskansalliseen manaavaan kriisisanastotyyliin - Ja vitut, perkele! Manailevat eleet ja herjat ovat olleet 
suomalaisen hirviperinteen sanastoa jo kauan. 

Sanoi lieto Lemminkäinen, kauahutti Kaukomieli: 

"Tuopin tuojat Tuonelahan, kannun kantajat Manalle 
ennen kuun ylenemistä, tämän päivän päätymistä!" 

Siitä tuon sanoiksi Virkki: "Oh sinä olut katala! 

Jo nyt jou'uit joutavihin, jou'uit joutavan jälille! 

Olut suuhun juotanehe, ruhkat maahan luotanehe 
sormella nimettömällä, vasemmalla peukalolla!" 


7.2 Tarkat ohjeet 


Yleensä käskynjako sujuu rauhallisissa merkeissä. Yleinen ohjeistus koskee sallittavia kaatoja, josta rajataan 
pois epäsuotavat kohteet. Kehoitus jättää rauhaan traktorit, hevoset ja junat, koska otuksella pitää olla 
sarvet sekä munat, saattaa kaikua kuuroille korville ja Zetor-miehet ovat vaarassa, vaikka tielle ei saakaan 
ampua. Syvyys-psykologisesti epäviisasta, koska ihminen on taipuvainen toimimaan juuri siten, mitä ei 
saanut tehdä. Monelle kielto on käänteinen kehotus. Perusteltu ohje sen sijaan on sen sijaan käyttökelpoinen 
ohjeistuksen muoto. Hyvä jahtipäällikkö neuvoo seuruettaan olemaan tarkkana. 


Ei riitä päässä 
yksi piikki 
kaksi olla täytyy 
kummallakin puolla 
ja luodin jälki siisti, 


jos haavoittuu 
siitä serifit 
pitää huolen, 

näppiäni minä niinkuin sinä 
silloin nuolen. 


Vaikka kronikoiden hirvimotiiveissa ei kieltoihin sijoittunut juuri lainkaan motiiviaiheita, tulos ei tarkkaan 
ottaen pidä paikkaansa. Kyse on pikemminkin verhotusta toiminnasta ja muihin toimintoihin tiiviisti 
sitoutuvista tiedoista. Motiivittomat funktiot F2 ja F3, jotka satufunktioina kertovat kiellosta ja kiellon 
rikkomisesta, eivät ole metsälläkään tuntemattomia. Useimmiten kiellon rikkomiset ovat tahattomia. 
Jahtialue tiedetään, mutta suuntavaiston mentyä alueelta saatetaan kielloista huolimatta joutua pois. Koira 
saattaa ryhtyä tottelemattomaksi eikä välitä isäntänsä kielloista, käskyistä tai kehotuksista ja livistää omille 
teilleen suuntana metsä tai koti. Kielto on sinänsä ymmärrettävää kieltä, muotoa "Et saa lähteä 
passipilttuusta edes hädän hetkellä.". "Älkää ampuko vasoja!" Ja kiellon rikkominen (F3) on tarinan kohta, 
jossa tarinaan ilmestyy konna. Hänen funktionsa on tuottaa onnettomuus siihen asti onnelliselle seurueelle. 
Ammuttu yksilö ei ole se mikä piti, vaan juuri se kielletty vasa, hirvi karkaa, kun passaajan huomio on 
kiinnittynyt muihin tarpeisiin. 

Konnan arkkityyppi tuo tarinaan jännitteen ja kärsimyksen, ja myöhemmin lisän seuran tarinavarastoon ja 
ainekset kronikkaan. Konna hirviseurueen unelmien tiellä on joko piittamattomuudessaan toisten 
metsästäjien onnen ja hengen vaarantaja tai muuten epäonninen. Kiellon rikkominen tuottaa kohtalokkaan 
erehdyksen, hamartian. Kohtalokkaita erehdyksiä metsällä sattuu ja on sattunut, joten kieltoja, lain tai 
seuran tai muun kansan tavan asettamia ei hirvimetsällä puutu. Ne vain kronikkapohjaisessa aineistossa on 
ajateltu kuuluvaksi jahdista vastuullisen johdon tehtäviin, ohjeisiin. 

Toiminnan heikot kohdat piiloutuvat johdon toimintaan. Metsästys rinnastuu monin osin sodankäyntiin ja 
strategiseen johtamiseen. Osaltaan kieltojen ja niiden rikkomusten vähäisyys viittaa kypsään johtamiseen, 
jossa vältetään liikaa kieltämästä ja sen sijaan suositaan kehotusta, koska ihmisen alitajunta pyrkii 
noudattamaan kieltoa kehotuksena. Jahtivoudit sen tietävät kokemuksesta. Siksi he mieluummin verhoavat 
kiellon "ei riitä yksi piikki" so. ei saa ampua mullia, ja käyttävät muotoa "kaksi olla täytyy" so. luvassa on 
nuori hirvi. 

Hirviporukan yhteistoiminta ja yhteishenki on tärkeä kaikille jäsenille. Sitä ei tahallisesti pilata vastustamalla 
johdon määräyksiä, mutta tahatonta pullikoimista kyllä on. Joskus kohtalokas erehdys syntyy puhtaasta 
uppiniskaisuudesta ja loukatusta omanarvontunnosta tapaan vielä-minä-näytän. Lemminkäinen ei sanonut 
"en juo", vaan ryhtyi tarmokkaisiin toimiin juoman saattamiseksi juomakelpoiseksi, kohtalokkain seurauksin. 
Pakoon piti tilannetta lähteä. Hirviherran huolena ja harmina ei niinkään ole porukan kieltäytyminen 
tottelemasta määräyksiä, vaan erehdysten peittely-yritys, mikä sekin on kohtalokas erehdys. 

Koska kieltoja ei juuri esitetä raavaille miehille, ei niitä myöskään rikota. Sen sijaan esitetään erilaisia 
toivomuksia ja kehotuksia, jotka voidaan jättää huomiotta. Satu- ja hirvestysfunktiot F2 ja F3 ovat siten 
läheisesti sidoksissa myös seuratoimintaan porukkoineen eli ymmärämislaji Teen kuuluviin funktioihin F1 ja 
F10. Seurassa, jossa yhteishenki pelaa ollaan innokkaampia noudattamaan yhteisiä sääntöjä ja määräyksiä. 

Osa seuran johdon kehotuksista sanotaan vasta peijaisissa. Saatetaan yllyttää rakennuspuuhiin: 

Sillantekoon kaikki miehet 
Kesän tullen menkää, 
muuten siellä ajomiesten pitää 
miltei lentää. 

Yleisempi ja ehkä se kaikkein mieluisin kehotus on peijaisatearialle kutsu. Kukapa ei saavutetuista tuloksista 
nauttisi. Jahtia aletaan suunnitella hyvissä ajoin, pitkä rauhoitusaika antaa siihen hyvät mahdollisuudet ja 
kun kokemuksesta oppii, niin epäilemättä jahti on puolen vuosisadan harjoittelun myötä saatu 
huippuvireeseen toiminnoiltaaan 2000-luvulle tultaessa. Lisäohjeiden kysyminen on helpottunut kannettavien 
puhelimien myötä eikä merkkilaukauksia enää käytetä. 


KIELTO 

hirvi) 

KIELLON RIKKOMINEN 

-> Flamartia (esim. luvaton 


HIRVIHERRA 

Vastuunkantaja 

SEURA 

teosta) 

PORUKKA 

-> sanktio (seuraamus 


Kuvio 14. Vastuuttoman teon vastuullisuus 


Kuviota voi soveltaa hirviperinteeseen. Kronikoitsija on hirviherran ohella vastuullinen perinteenkantaja. 
Melko tavallinen kielto on, että tästä ei sitten hiiskuta kenellekään. Seura pitää tapahtuman omana 
tietonaan. Useimmiten kronikantekijä saa käyttää vapaasti omaa harkintaa, paljastaako tyräykset 
kyläkunnalle vai ei. Kronikoitsijan kohtalokas erehdys tapahtuu, jos hän paljastaa liian arkaluontoisia asioita. 
Silloin hän melko varmasti saa vihamielisyyttä osakseen. Sekä hirviherran että kronikoitsijan on tunnettava 
vastuunsa, edellisen ulkoisiin sidosryhmiin nähden ja toisen sisäsidosryhmiin nähden. 

8. SEURALLINEN HOMMA - F10 Seura 


8.1 Seuratoiminnan edellytykset 

Hirvestysseuratoiminnan esiasteena on hirviporukka, joka toiminnan laajetessa tai vakiintuessa päättää 
perustaa seuran toimintaansa varten. Hirviporukka 1950-luvulla saattoi alkuun olla kaksimiehinen, jolle herui 
lupa yhdelle hakijalle. Metsästysseura saattoi syntyä myös ampumaharrastuksen pohjalta. Kuhmossa 
Metsästys- ja ampumaseuratoiminta alkoi 1960-70 -luvuilla, mutta vasta kun hirviporukka kasvoi, 
perustettiin metsästysseura. Teko vaikutti porukkaan kiinteyttävästi ja yhteishenkeä lisäävästi. Seurojen 
pääasialliset tehtävät liittyvät metsästysmaiden saantiin, riistanhoitoon, jahtiin sekä kenneltoimintaan. 
Toiminnassa maja on tärkeä kiintopiste, joillakin seuroilla on upeita majoja ja muutakin irtainta omaisuutta 
melko lailla. Voidaan puhua suoranaisesta majakulttuurin synnystä 1960-luvulta lähtien. 

Suurissa seuroissa on monenlaista toimintaa kalastuksesta riistanhoitoon, mutta moni seura toimii 
alkuperäisen hirviporukan suuruisena muutamalla sukulaismiehellä tai -naisella täydennettynä eikä aio ottaa 
lisää jäseniä. Osin metsästysseuroihin pääsy on koettu uusien tulokkaiden taholta ongelmalliseksi. Halukkaita 
tulijoita jahtiseuroihin on enemmän kuin halukkaita ottajia, joten jonkinlainen epäsuhta siitä syntyy. 

Seurojen vakiotoimintamuotona ovat talkootapahtumat, joissa milloin rakennetaan majaa milloin järjestetään 
tanssiaisia tai peijaisia tai rakennetaan riistapeltoja rakenteineen. Yhteiset jahtiretket ystävyysseuroihin tai 
ulkomaille saattavat kuulua ohjelmaan ja tietysti erilaisiin kilpailuihin ja koulutustilaisuuksiin osallistuminen 
ampumahrjoittelua ja hirvikoejärjestelyjä unohtamatta. Metsästäjät osallistuvat myös hirvikantalaskentaan. 
Lisäksi tulevat hallinnolliset toimet, joista merkittävin saavutus on vuosittainen lupahakemuksen laadinta. 
Vilske toiminnassa pitää pienehkön seuran yhteishengen tiiviinä ja hyvänä, mutta suolaisia säkeitäkin 
joukkoon mahtuu. 

Riistanhoidollisista jahtirakennelmista merkittävimpiä ovat erilaiset ampumapaikkojen laadinnat. Jotta 
riistakanta pysyisi hyvänä tehdään tarvittaessa riisraruokintakaukaloita tai riistapeltoja sekä pystytetään 
hirvelle suolaisia nuolukiviä lisäravinteeksi. Mitä tulee suhdetoimintaan, kronikoitsijat historiikeissa korostavat 
hyviä suhteita maanomistajiin, viranomaisiin ja naapuriseuroihin. Suhteet ovatkin useimmiten hyvät, sillä 
seurojen hajoamisia on suhteellisen vähän, joskin jäsenmaksuissa voi olla pientä epäsuhtaa jäsenmäärään 
nähden. Historiikit kirjoitetaan metsästypäiväkirjojen, valokuvien ja seuran pöytäkirjojen perusteella, joskus 
historiikkia voidaan höystää vanhojen jäsenten esittelyjen lisäksi haastattelulla, ja kumma kyllä muutoin 
tarkoissa saalismäärissä ja -tilastoissa voi olla outoa heittoa, minkä myös metsästysseuratoiminta-aktiivi 
Anders Borgström on juhlavasti esiin tuonut omassa historiallisessa katsauksessaan. Suomen 
metsästysseurat ovat porukkahengestä johtuen pääsääntöisesti joko ruotsinkielisiä tai suomenkielisiä. 
Satunnaiset kaksikieliset joutuvat valitsemaan puolensa. Vaikka kaksikielisiä seuroja ei käytännössä ole, niin 
kaikkien hirvenmetsästystä harrastavien tulee olla vähintään kaksi- ellei monimielisiä jahtikielen hallitsevia 
henkilöitä. Silloin on sama sanooko asian ruotsiksi vai suomeksi. Vain jokunen "kariko" saattaa jäädä 
avautumatta, tai tulkkiutuu toiskielisille mieslehmänä. 

Borgstöm har skrivit pl Östersundoms Jaktförenings 20-ärs jubileumsfest följande: 

Borgström on Itäsalmen Metsästysseuran 20-vuotisjuhlaan kirjoittanut seuraavaa: 

Vuosina 1911-1945 Itäsalmen kartanon mailla ammuttiin yhdeksän hirveä, joista yksi 1911, kolme 1913, 
yksi 1915 ja oikein iso 12-piikkinen uros, painoltaan 240 kg kaatui vuonna 1941 ja seuraavana vuonna 
1942 kellistettiin tantereeseen kaksi urosta sekä sitä seuraavana vuonna yksi hirvilehmä. Samalla 
jaksolla ammuttiiin 449 sinisorsaa, 76 kissaa, 311 varista, 60 oravaa etc., mutta tilastolliseksi 
kuriositeetiksi jää, ettei vuosina 1915-1941 kartanon mailta oltu ammuttu yhtään hirveä. 


Juhlapuhuja arveleekin, ettei päiväkirja pidä kutiaan pitkässä juoksussa. Juhlavuosia seurat täyttävät 
harvakseltaan, toiminta on jokavuotista, ja jakaantuu pääosin talkoisiin, hallintoon, jahtiin liittyviin 
vapaaehtoisiin ja lakisääteisiin toimiin sekä virkistystoimintaan. 

TALKOOT TAPAHTUMAT 

TALOUS 

SUHDETOIMINTA RAKENNUKSET 

Kuvio 15. Seuratoiminnan semanttinen viisiottelu 


8.1 Nuolukivien pystytys, suolaa saloille 

Riistanhoidollisissa toimenpiteissä nuolukivien pystytys on ensisijaisen tärkeää, lehtikerput, riistakaukalot ja 
lavarakennelmat saattavat jäädä tekemättä, mutta nuolukivien tärkeys ymmärretään ja niitä pystytetään 
auliisti hirvielon saataville. Tämä höyliys saattaa selittyä perinteillä. Nuolukivet kiinnostavat hirviä, jotka 
pyrkivät hakeutumaan myös luonnollisille suolapaikoille. Nuolukiveen voidaan ujuttaa lisäksi hivenaineita, 
esim. happosadealueella kuparia tai loisia torjuvia lääkeaineita. Suolan antamiseen on kehitelty erilaisia 
tapoja, haapa on tyypillinen suolapuu, mutta nuolukivet ovat kotiutuneet seuratoimintaan, siinä määrin että 
jotkut kronikoitsijat ovat epäilleet seuran yrittävän valmistaa suolalihaa uudella menetelmällä. 

Nuolukiviä kannettin metsään 
lähelle sata, 

eiköhän ne aikalailla meidän 
alueen kata. 

Arvelivat muutamat kiviä olevan 
kohtapuolin liikaa, 

hirvenlihakin kuulemma jahtiaikaan muistuttaa 
suolattua siikaa. 

Nuolukivet ovat riistanhoidon välttämätön osa, suomalaismetsissä könöttää pystyssä suolakivi-paaluja, 
havumetsien lingameja metsän karjan hyvinvoinnin ja lisääntymiskyvyn vaalijana. Suola on vanhastaan 
karjanhoitotaioissa tärkeä väline. Laidunkarjalle tarjotaan myös suolakiviä ja koska hirvestä on puhuttu sekä 
hevosena, sonnina, härkänä, lehmänä että metsän karjana, on sekaannus karjataikojen ja metsästystaikojen 
suolaamistehossa ollut mahdollinen. Jo vuosisatoja sitten keksittiin suolan merkitys nautakarjan 
hyvinvoinnille, ja tieto heijastui myös karjataikoihin. Katsaus karjataikuuteen on paikallaan nuolukivien 
syvempään merkitykseen tutustuttaessa. Yleinen oli karjataikakäytänne, jossa astuvaa sonnia kiihotettiin 
suoloja antamalla. Joissain tapauksissa uskottiin astumishaluttomuuden olevan turmeluksen eli pilauksen 
aiheuttama, noitakonsteja oli käytetty laimentamaan härillään olijan into. Pilaus saatiin pois suolalla 
suorasukaisten toimenpiteiden avulla. Sonnin suoraa hierottiin suolalla, minkä jälkeen hierotut suolat 
syötettiin sonnille. Turmeluksia ja kateutta vastaan oli hyvä tuntea myös oikeita lukuja, lauluja ja sanoja eli 
loitsuja, joilla kotieläimen terve käyttäytyminen oli manattu pois. Voimalliset karkotussanat olivat hirven 
nimiin viittaavat: 

Mene Hiisi hiihtämään, 

Emälempo lentämään, 
tuosta oot tullunna, 
tuosta saat mennä. 

Astutuksen onnistumisen lisäksi suolalla oli muitakin avuja. Se esti painaisen tulon navettaan, karjasuojan 
lattialle kylvettynä suola lisäsi karjaonnea. Suolan avulla autettiin vasikoimista ja pienen ynisijän ruokahalua. 
Myöskin karjaonnen poistuminen turvattiin suolalla kuten nuolukivellä pyritään turvaamaan metsänviljan 
hyvinvointi. Mutta nuolukiveä erikoisempi ja kattavampi taika oli lemminkäisen, "härhilän" eli leppäkertun 
mahti. Kun sen ompeli hevosen päitsiin, niin hevoslykky oli taattu ja kaikki taudit pysyivät loitolla. Kariettojen 
jumalanviljaa eivät uhanneet ainoastaan märät, kateet ja noitumiset. Kesäisin metsäväljällä karjan tuhoksi 
koituivat toisenlaiset vaarat. Metsissä vaani metsänpeitto, metsännenä, näkki sekä tietenkin suurpedot. Karja 
olipa sitten Tapion tai vähäisemmän pieneläjän omistamaa, saattoi joutua suden kitaan tai karhun kynsiin. 

Alitajuisella tasolla suolan suojaavaan ja onnettomuutta estävään kykyyn uskotaan vieläkin. Toki asia ei enää 
ole pelkän uskon varassa, tutkittua tietoa suolan hyödyistä ja haitoista on, mutta kuka sen tietää millaisiin 

kokeellisiin havaintoihin vanhat uskomukset perustivat käsityksensä. Syy saattoi olla sama, vain selitys 
toinen. 

Metsänpeitto tarkoittaa äänettömyyttä ja huomaamattomuutta, toisin sanoen näkymättömyyttä, jolloin 
etsijät eivät tavoiteltua huomaa, vaikka aivan vierestä menisivät. Hirvimetsällä tuttu tilanne, hirveä ei 
huomata, tai se havaitaan mättääksi, vaikka ihan vierestä mentäisiin. Metsänpeiton alkukuvat lienevätkin 
hirven kyvyssä liikkua äänettömästi ja sulautua metsään maahiiden varjoihin, sen väkeä kun on. Hirvi ui 
mielellään, mutta sitä kuten hevostakin voi uhata hukkumisen vaara virran kurimuksissa. Karjataikuus 
osoittaa, että metsänpetojen uhkaa on pyritty tarmokkaasti taikakeinoin torjumaan, jotta vapaana riistana 
metsässä kulkeva riista tai elo ei joutuisi väärille teille ja toisiin suihin. Komppeina, taika-aineina on käytetty 
toisten eläinlajien tuotteita, erityisesti kalojen ja lintujen rasva ja höyhenet on katsottu hyödylliseksi 
vastakeinoksi. 

Nurmeksesta taltioidussa karjataiassa uskottiin karjan varjeltuvan karhulta kun otti karhun-, peuran- ja 
kananlihaa ja sekoitti ne pirunpaskan kanssa tervaan. Lisäksi sekoitusta varten piti ommella nahkapussi, 
joka kiinnitettiin kellon kantimeen. Tällä tavoin menetellen karhu pysyi poissa karjasta. Kelloa vailla olevalle 
lehmälle tehtiin kolme pussia kaulaan. Vanhaa perua lienee myös norjalainen taikatieto, jonka mukaan karhu 
ei koske karjaan, jos metsään päästettäessä karja pyyhitään koskikaralla ja sanotaan: 

Pesen metsän uuhen 

kaunokarjaseni, untuvalle! 

pesen ilveksen 

iholle, Pois, karhu, karjastani, 

susi, mun sukimistani!" 

Toimenpiteiden jälkeen karja oli valmis metsälaitumelle. Koskikara sai olla kuivattu ja se otettiin talteen 
toiseksi kerraksi. Sekä norjalaisessa että nurmekselaisessa taiassa on ikivanha kaiku. Nautakarja on 
maahiiden alaista kuten pedot ja hirvet ja puut. Suomalaismetsien kolme suurta maahiisimahtia ovat toinen 
toisistaan riippuva kolminaisuus, johon kuuluvat omaleimaisina hallitsijoina hirvi, karhu ja metsä. Kaikki 
nämä on käsitetty tavalla tai toisella jumalsyntyisiksi olennoiksi. Tapio on pääasiallisesti puiden ja kasvien, 
metsän haltijajumala. Karhu on metsän ruhtinas, mutta hirvi sen kuninkaallinen kruunupää. Peijais- ja 
häänäytelmät nimittävät karhua metsän sulhoksi ja ihmissulhasta Osmoksi, karhuksi. Hirvi on näissä 
näytelmissä ehtoisa emäntä, mielitty ja tavoiteltu morsian. Tapio vastaa vertauksissa hää- tai peijaistaloa, 
puista pirttiä. 

Eikä epäilystäkään, ettei metsien kesyt sekä villit Sorjat ja Helunat ajan mittaan joutuneet surman tai suden 
suuhun. Osmo saa kiinni mielityn hirven. Luonnon tragiikka ylevöityy runokuviksi muinaisissa peijaisten 
häänäytelmissä. Tapio tuottaa ravinnon ja suojan molemmille kanssahaltijoille. Maahiisi saatiin aisoihin 
veden ja ilmanväen avulla tai väkevillä eritteillä kuten tervalla ja ulosteella. Koskikarassa yhdistyvät sekä 
ilman että veden elementit, jolloin vedenväki pitää omansa puolta, kun taas samaan liemeen ahdetut 
erilaisten olentojen lihat toivat sontareisillekin sovinnon pedoilta. Karstulalaisten mielestä karhunsonta oli iso 
saalis ja arvotavara. Hän ken löysi ensimmäisen karhun pikipaskan, talvisen paskan, karhun tapin, sai olla 
tyytyväinen. Sen vuoksi karhun jälkiä mentiin etsimään aikaisin keväällä, heti kohta kun karhu oli lähtenyt 
pesästään ja ensimmäisen ulosteen ulkoilmoille lykännyt. Tätä kevään merkkiä sanottiin pikipaskaksi, jota 
pantiin karjan kellon kantimen sisään, hihnanahan väliin. Tämän kun teki, ei karhu koskenut eläimiin sen 
koommin, tuli sontareisille sovinto. 

Toinen vanhoihin perinteisiin liittyvä riistanhoitotoimenpide on talviruokinta. Karjan terveys ja tuottoisuus 
saattoi vaarantua monin tavoin tautien tai puutteellisen ravinnon vuoksi. Myös terveiden jälkeläisten 
tuottaminen haluttiin turvata. Ellei elo tullut kiimaan, asiaa autettiin syöttämällä kiimaheiniä, joita myös 
kerkiheinän, kiloheinän ja kirkiheinän nimellä kutsuttiin. Kun lehmille syötettiin voiheinää (melampyrum?), 
niin lehmä tuotti hyvästi viiliä ja voita. Toiset keräsivät voimaheinät juhannusyönä, jotka sitten Mikon päivän 
aikaan annettiin lehmille. Vaihtoehtoisesti "voimaheiniä" haettiin syksyllä ladoista. Nykyinen riistanhoito 
tekee myös voitavansa, että metsien karja voisi hyvin, seurat keräävät talkoovoimin kesällä kerppuja ja 
heiniä ruokintakaukaloon pantavaksi, jotta hirvieläimet selviytyisivät talven yli, hyvästi poikisivat ja pulskaksi 
tulisivat. Ei pääse retusilmä, itse paha katsomaan karsaasti. 

Monet seurat vaalivat vanhoja metsästysperinteitä ja tapoja, ainakin puhetasolla. Monista taikatavoista on 
nykyajan myötä tullut leikkimielisiä ohjelmanumeroita ja niin on monen metsästysrituaalinkin laita. Koska 
hirven jahtikausi vie jahtivuodesta vain vajaan neljänneksen, niin jahdin valmisteluun jää reilusti aikaa. 
Eniten seuroja jännittää, miten lupien kanssa onnistaa ja miten käy jahdissa. Vinkiksi tässä vanha taika, jolla 
jännitystä voi lisätä/vähentää. Onnenpuntari. Se valmistetaan Mikkelinä lepästä. Leppäkeihääseen 
ripustetaan kaksi pussia. Toiseen pussiin laitetaan kiviä ja toisessa päässä roikkuu juurakkopala. Vanhalla 
kankaalla ripustetaan tasapainoon peräseinän laipion rajaan leppänaulasta roikkumaan. Jos kivipuoli vaipuu 
talven mittaan alemmaksi niin onni on myötä, jos juurakko tulee, pitää lyylittää maanhaltijaa. Keväällä 
onnenpuntari haudataan notkoon, syksyllä tehdään uusi. Olisihan sitä puuhaa tuossakin talkooporukalle ja 
harvassa ne, joiden kivipussukka ei vetäisi voittoa kuivassa sisäilmassa. 


8.3 Jäsenyys 


Metsäsuomalaisen paratiisi - on riistaa, on kalaa, sen kuin vain ottaa! (Antti O. Paja) 


Hirviseurueet syntyvät metsästysporukan ympärille. Perustava porukka muodostaa useimmiten pitkäaikaisen 
johdon hirvenmetsästysseurassa ja joskus uusien tulokkaiden on vaikeaa päästä mukaan ja saada seuran 
vanhat jäsenet vakuuttumaan seurakelpoisuudestaan. Tähän pulmaan on keksitty keinot. Eikä niin pientä 
pilaa, ettei totta toinen puoli. Jäsenyys on helpommin saavutettavissa, jos johtoa voidellaan. Vaikka 
lähtökohtana tässä tarkastelussa ovat ensisijaisesti hirvikronikoiden maininnat, niin sanomaa täydentää muu 
eräkirjallisuus ja ennen julkaisematon opinnäytetyön aineisto, jonka joukossa on mm. seuraava 
iltamatyyppinen peijaisohjelma, joka on esitetty pienoiskuvaelman muodossa. Paljastus lähetettiin kolmen 
valokuvan kera vahvistettuna. Aineiston lähettäjä totesi näytelmää esitettävän puhtaasti karnevalistisessa 
hengessä, sillä käsikirjoitusta esitykseen ei ole ja lähettäjä arveli näytöksen tapahtuneen improvisoiden 
kokemuksen perusteella. 

Tapahtumain kulku on seuraava. Nuori metsästäjä pyrkii hirviporukkaan ja tiedustelee johtajalta, voisiko 
päästä porukkaan. Esittelee siinä varusteitaan muun muassa pyssyä ja paukkuja - ja niin tietenkin hyvin 
suoritettua ampumakoetta. Siihen johtaja nyökyttelee, mutta valittelee samalla ansioiden olevan vielä 
riittämättömät. Nuorimies panee parastaan ja esittelee lisätodisteita metsäkelpoisuudesta, varusteissa löytyy. 
Mukana on kirves, lapio, saha, makuualusta, kahvipannu, tulitikut, puukko ynnä muuta. Luulisi niiden 
perusteella jo metsälle kelpaavan, mutta ei, ei heru jäsenyys porukkaan. Johtaja epäröi edelleen. Jotain, 
jotain vielä puuttuu. Sitkeästi nuorukainen yrittää edelleen, esittelee punaiset liivit, pipon. Eikös ne punaisia 
pitäneetkin olla? Kyllä, kyllä punaisiahan ne, myöntelee seuran johtaja, muttaa... Mitä mutta? hermostuu 
siihen jo hakija.Ja kun johtaja edelleen tivaa, että varusteista pitäisi löytyä vielä jotakin hyvin tärkeää, 
nuroen miehen kasvo synkkenevät, koska koiraa ei ole. Sen sijaan hän tarjoutuu hoitamaan omat ja 
toistenkin kyyditykset ja ääntäkin löytyy (luikauttaa samassa ääninäytteen). Vaan ei, vaikka huuto kuulosti 
hyvältä, ja into metsälle aidolta, vielä jotain tarvittaisiin ennen kuin metsä kelpoiseksi voitaisiin todeta. Siihen 
nuori mies ehättää sanomaan: - Kyllä, kyllä minä innolla metsästän! Mitenkäs on, pääsisinkö porukkaan? 

Johtaja jo hieman pehmenee, mutta edelleen kaipaa lisävarustusta, täydennystä varusteisiin pitäisi saada. 
Hakija miettii hetken, melkein jo luovuttaa, mutta viimeisenä keinona vetää pullon repuntaskusta ja sanoo: 
Tuota, kun minulla ei ole muuta kuin tämmöinen korvenkyynelpullo. Tarjoaa samalla ryypyn, jolloin johtaja 
suu messingillä kulauttaa maistiaiset, mutta toteaa vieläkin näytön olleen riittämättömän. Niin tulokas kaivaa 
repun uumenista toisen pullon ja lahjoittaa sen johtajalle. Vasta tässä vaiheessa porukan jäsenyys irtoaa ja 
varustus alkaa näyttää säälliseltä. Poika otettiin porukaan ehdolla, että varustusta täydennetään tarvittaessa. 
Tyytyväisyys taattiin ja oli molemminpuolinen. 

8.4 Rakennuspuuhat talkoilla 


Porukan yhteishenki joutuu koetukselle, kun seura päättää hankkia oman metsästysmajan. Budjetin ja 
talkoohengen välinen suhde on jumalten keinu, josta ei niin vain livetä. Alkuinnostus on yleensä suurta, 
porukkaa on riittävästi paikalla eikä rahastakaan tee tiukkaa. 

Soramontusta sitten kun lumet suli, 
löyty miehiä monta, myös koneita tuli. 

Matti ja Eero töitä johtaa, 
on ehdittävä moneen kohtaan. 

Sähkölaitos meille sähköt antoi, 
tavallaan kortensa kekoon kantoi. 

Piti tarpeita rahalla paljon ostaa, 
no kohtapa joukko vajan harjaa nostaa. 

Oli suunniteltu puhua myöhästymisestä 
sanoja pahoja, 

mutta vaja on ajallaan valmis ja toimii ilman 
suuria rahoja. 


Majojen lisäksi seurat rakentavat riistarakennelmia, joista tärkeimpiin kuuluu nylkyvaja ja sauna. Nylkyvaja 
tarvitaan ruhon, nahkojen ja lihojen käsittelyyn. Karnevalistinen piirre nylkypuuhissa liittyy suolan ja janon 
yhteyteen. Renessanssin torinaurutapahtumissa suola ripotellaan ammottavaan suuhun, jolla on tarkoitus 
ilmentää elämän suolan ja elämän janon välistä yhteyttä. Missään muualla tämä janojuomien ja suolasäkkien 
konkreettinen läheisyys ei ole ilmeisempää kuin lahtivajoissa, joissa nylkemisen yhteydessä vietetään 
kaatajaisia, peijaisvaiheen toista osaa. Nylkykatoksissa yleensä säilytetään myös nuolukiviin tarvittavat 
ainekset ja heinistä ja orsien raoista saattaa löytyä jotain kirkasta kimmeltävää, jota urakan päätteeksi 
vetäydytään ihailemaan saunan lauteille. Vuota on hyvästi suolattava, mikäli hirven vuota tahdotaan 
säilyttää. 

Majan yhteyteen rakennetaan aina sauna. Metsältä tultaessa vilun, lian ja hien poistamiseen ei parempaa 
paikkaa ole. Ja hyvä tarjoilu lämmittää sekin mukavasti mieltä, kieltä ja vatsaa. Suosio on taattu eikä jää 
maininnoitta kronikoissakaan, kun seuran kesäkokoukset majalla ovat suosittuja. 

...osanotto siellä on yleensä vankin. 

Kalja vai saunako se sinne vetää,... 

Valmistuvat majat ja vajat aikanaan ja niille pitää keksiä nimet. Nimen anto on yhtä juhlaa sekin. Tai sitten 
se voi olla tuskien taival, kun ehdotettu nimi ei rekisteriin kelpaakaan. Siperia opettaa Hyypiökivalon 
miehetkin. Tosin kovin runollista aistia ei tarvita, kun nylkyvaja saa nimekseen Hirvelä, on nimi 
käytännöllinen ja kuvaava, sitä ei voi kieltää. Karnevaalikirjallisuuteen kuuluvat erottamattomana osana 
juhlinnan kuvat. Yritän seuraavassa konstruoida jäsentymättömän kuvakavalkadin menosta ja meiningistä 
saunanlöylyssä, vuosijuhlissa ja muissa iltamissa. 


Illanviettoa kuvataan: Hauska oli ilta ja juttua lyötiin, 

ja kullatut lihat kaikki ne syötiin. 

On kyllä miehillä ääntä ja kaulaa, 
kun miehet äänellä laulaa. 
Haikeastipa hanuri soi, 
nuoruusmuistot mieleen toi. 
Kierrettiin korkkia tarinaa lyötiin 
ja joukolla muikkukeitto syötiin. 
Ainahan juhlista tulee loppu, 
arki-iltoina onkin kiire ja hoppu. 
Onpahan niiin kuin pakkopulloo, 
jotta vaja valamiiksi syksyyn tulloo. 


120 






ja töitähän riitti, vähän totean tähän: 

"Paljon seurassa miehiä, mut talkoissa vähän", 
Hiljalleen valmista tulikin tuosta. 


Vuosijuhlaa kuvataan: Myös naapuriseurat lahjoja kantaa, 

ja hyviä neuvoja matkalle antaa. 

Tuli puukkoa, makkaratikkua ynnä muuta. 

Näinhän se on kun yhdessä kierretään samaa puuta. 
Vahva kasvaa täällä sukupuu, lahjana 
heiltä tämä mieskunto luu. Tätä kun järsii, 
voi hyvä jysäys. Siitä tulee kyllä semmoinen tauti 
ukot kotiin juoksee sepaluksen napit valmiina auki. 


8.5 Yhteishenki 

Seuratoimintaa kuvaava tarinafunktio sisältää päätöksen epäkohdan korjaamisesta ja vastatoimiin 
ryhtymisestä. Menestystarinoissa sankari päättää pelastusretken aloittamisen. Seuratoiminnassa tuo sankari 
on seuran hallitus, joka päätöksellään luo toivon ja valaa uskoa tulevaisuuteen, mutta synnyttää samalla 
huolen aikatauluista, vastuista ja varojen riittävyydestä. Mikäli rakennusprojektin suunniteltu aikataulu tai 
budjetti ei pidä, epätoivo muuttuu peloksi ja ahdistukseksi. Vaikka seuralaisten kannalta heihin 
kohdistuneesta epäoikeudenmukaisen kärsimyksen poistumisesta on ainakin pientä toivoa, niin seuran johto 
joutuu helposti epäluottamuksen alaiseksi ja vaikuttaa epäpätevältä mahtavan haasteen edessä. Kun aikaa 
ja rahaa palaa, onnekkaan lopun mahdollisuus näyttää pieneltä. 

Majan valmistumisen jälkeen seuratoiminta muuttuu. Tässä seuratoiminnan vaiheessa hallitus aikeineen on 
samastumiskohde ja saa kannatusta. Seuruemetsästys voi jatkua, ja parhaassa tapauksessa yhteinen hyvin 
läpiviety talkoourakka on lujittanut porukkahenkeä entisestään, sillä vaikeudet ovat jännityksen edellytys 
eikä ilman vastuksia synny seikkailua. Menestystarinassa jännitys aikaan saadaan rajallisella ajalla, ja niin on 
myös hirvimetsällä. Hirvestysseuran päätoimi, syksyinen jahti rajautuu loka-joulukuun väliseksi ajaksi. 
Kotiväen mielestä metsästyskärpäsen pureman uhri on pelastettava tietyn ajan kuluessa tai muutoin hänen 
käy huonosti. Tai voihan sen niinkin sanoa, että lisenssille myönnetty aika loppuu. 

Tyypillistä poissaolon muotoja ovat lähteminen työhön, metsään, kauppamatkalle tai sotaan, sanoo 
mediatutkija Hiltunen. Pytinkitarinaan luo lisäksi säännönmukaisesti ryytinsä viivytykset, jotka johtuvat 
vaikeuksista ja esteistä: ei rahaa, ei tarvikkeita, ei miehiä, ei lupia. Tämä synnyttää tervettä epävarmuutta 
lopputuloksesta, ja tilanne vuorostaan luo jännitteen tavoitteen ja saavutuksen välille, kun onnistuminen on 
epävarmaa. 


Olipa hankkeessa tuossa kyllä tuulia kaksi, 
vaan siinä se tulee aina vähän paremmaksi, 
pilvet on poissa, taivas on selkeä,... 

9. METSÄLLE LÄHTÖ - Fll Lähtö 


Ei osaa mitään tehdä, miehen aatos juokse 
ei muuanne kuin merkkipaalun luokse, 
jost'alkaa - jos siks elää - eräkausi uus 
ja johon taivalta on iankaikkisuus. 

(Toivo Lyy) 


9.1 Kosteannäväkkä tuuli tarttuu vaatteisiin 

Jahtia odotetaan kärsimättömänä. Hyvissä ajoin on katsottu varusteet, kunnostettu aseet, pakattu eväät, 
tutkailtu ajoreittejä ja tutustuttu passiaukeisiin sekä pohdittu saatavien lupien määrää. Luvat ovat 
jahtiaamuun mennessä tiedossa ja kunnossa ja samoin kuin aseenkantolupa ja hyväksytty hirvikoe. Sillä 
tiedossa on että ampujien paperit syynätään lähdössä, jahtipäällikkö, A-johtaja, jahtivouti, hirviherra kuka 
nyt sitten onkin jahdin vastuullinen vetäjä tarkastaa ampujien paperit, metsästykortin, aseen kantoluvan 
sekä vielä hirviampumatodistuksen, että ne olivat jokaisella mukana ja kunnossa. 

Teuvo joukkonsa kokosi 
puhutteli paikan päällä 
tuliluikut tarkasteli. 

Hirviherra tietää arvonsa, koska yleensä hyväksi havaittu jahdinjohtaja saa toimia tehtävässä useampia 
kausia peräkkäin. Epäpäteväksi koettu jahdinjohtaja ei tule valituksi tehtävään uudestaan. 

Lauantaiaamuna alettiin. Kamu oli tullut 

kerrankin tarpeeksi ajoissa naisista, joten 

hän oli valmiina astumaan autoon Koskelta lähtiessäni. 

Kun sitten kaupan luokse alkoi vähitellen 
noita jätkiä kokoontua, saapui siihen jahtivoutikin arvokkaasti 
hivenen myöhässä. Hän hymyili ystävällisesti, kuten ennenkin 
ja sanoi moron. 

Tunnelma on korkealla, lähtijät ovat jännittäneet eniten säätä. Millainen mahtaa olla jahtiaamun sää? Kun 
Hirvenhiihtäjät lähtivät varhain aamulla matkaan, sää oli luminen ja hieno keväthankikeli. Syksyinen 
suomalainen metsä ei näyttäydy aivan niin loisteliaana, vaikkakin ruska-aika voi tuoda väriä maisemiin. 
Heitetään huulta ja sutkauksia: "Ilma on kuin morsian, jos ei tuota purevaa pohjoisviimaa oteta huomioon! 
Tai ampuja saa kommentin ulkonäön kelpaavuudesta. 

Ilma voi toiveista piittaamatta syksyllä olla kostean kylmä, kun kosteannäväkkä tuuli tuulee, tiuhat rättien 
kuivatushetket laavulla ovat tarpeen vitjojen kerroista tai kaadoista huolimatta. Vilu on vanhasta muistista 
hyvin luissa ja ytimissä, joten monilla hirviporukoilla on tapana saunoa edellisenä iltana jahtikauden 
alkamisen kunniaksi. Suomen kielen tuntija Lauri Hakulinen on miettinyt meteorologisten sanojen 
affektiivisuutta, jossa sääsanasto kuvastaa tunteen ailahduksia ja muita tuntoja luissa ja ytimissä. Vilutus ja 
vitutus ovat veljeksiä, ei tosin arvon tutkimus tästä mainitse mitään, vaan sen sijaan aloittaa artikkelinsa 
sanasta soimata. 


Kuitenkin huomasin silmän liikkeestä sen sielun ailahtelut. 

Se oli näköjään päättänyt, että nyt ette jätkät kyllä möhlää ettekä mekasta, minä 
pidän ohjat kireällä. 

No, ainahan me on kuuliaisina voutia toteltu, ajattelin mä itsekseni. 


Näin etenee miehen aatos lähtötilanteessa, ja muistuu mieleen entisten erheiden moitteet. Soimaus ja uho. 
Ilmat kylmenevät, mutta säänmuutoksia nopeammin kylmenee jahtivoudin suosiollinen asenne, jos porukka 
ei pysty urakkaa neuvojen mukaan toimittamaan. 

Aurinkosymboli on varmastikin vahva merkki ja se on myös uskonnollinen merkki. Lagergrantzin väittämän 
mukaan muinoin on käytetty salakieltä, jossa sanan ensimmäiseen ja toiseen tavuun kuuluvia äänteitä on 
vaihdettu, ja siten on muodostunut peitenimiä, joita on vapaasti saanut käyttää lausumakiellon kohteena 
olevien sanojen asemesta. Tällä perusteella Lagercrantz uskaltaa vihjata, että sammon oikea lähtönimi 
saattaa olla suksisauvan sompa. Ei tietenkään sauvan sompa, vaan sama merkki kuin sauvan sommassa. 
Sommeloa enää kukaan tuskin muistaa, mutta sillä on myös ollut taianomaisia käyttöä. Sompaan suoremmin 
viittaa sanan verbimuunnos sommitella ja sompailla, joilla molemmilla on käsityötaidon ja asettelun 
merkitykset. Voivat siis liittyä kuvalliseen ilmaisuun, kalliokuviin. 

9.2 Entiset kyllä muistetaan 

Palataan lähtöruutuun ja sanajahdin johtajan neuvokin ääreen, Hakulisen soimausten luo, säätunnetilojen 
pariin. Sana johti tutkijan esisemiotiikan pariin, "semologisiin" tutkimuksiin merkityksenkehityksestä, jota 
nyttemmin sanottaisiin onomasiologiaksi ja semantiikaksi. Soimaamisella on ollut vuosisata takaperin kaksi 
päämerkitystä, toinen on tarkoittanut kylmyyden, kosteuden ja lämmön uhoamista ja huokumista ja toinen 
moittimista. Sää vaikuttaa tunteisiin, senhän reumaatikot tuntevat luissaan ja matalapaineelle tai 
ukkosilmalle herkistyneet eläimet ja ihmiset tietävät mielialassaan, painostaa eikä tee mieli liikkua tai lähteä 
minnekään. Hirvikin on kesy rämssykelillä. Profesori Hakulinen etsii vastausta soimaukseen mojuta/mojata 
tensanojen kautta, joilla on murteissa kovaäänisyyden lisämerkitys, mutta aiemmat merkitykset ovat 
viitanneet matalaan huokuvaan ääneen, jota Renvallin sanakirja on luonnehtinut sanoilla däna, brumma, 
mumla, puttra. Olen omakohtaisesti todistanut puolisoni kanssa tämän verbin ilmenemisen sen 
alkuperäisessä merkityksessä. Vuori, hirvikallio huokui ja äänteli, ihan konkreettisesti, ei ainoastaan 
vertauskuvallisesti. Repovedellä on kapea jyrkkäkallioisten kallioiden reunustama salmi, josta sattui 
eräretkemme levähdyshetkellä menemään matalapohjainen leveä paatti, joka nostatti tavallista venettä 
isommat laineet. Silloin se tapahtui! Syvä tumma huokaus kohosi kallion uumenista, matala huokaus raskaan 
hengityksen tavoin kumpusi maaemon rinnasta ja laantui vasta kun laineet kävivät pienemmiksi. Mojova ääni 
tuli vuorenonkaloista, joita vesi oli maaperään vuosituhansien aikana syövyttänyt ja resonoi äänen maan alta 
tulevaksi. 

Voi vain kuvitella maagisen ihmisen mielikuvituksen määrää hänen yrittäessään selittää outoa ääntä, joka 
juhlavuudessaan oli lähinnä ukkosta tai hirviherran ääntä lajista riippumatta. Syvä matala ääni on 
kulttuurissamme arvovallan ääni. Mojotus tarkoittaa myös kylmyyden läpitunkeutumista vaatteiden läpi, 
uuni voi mojottaa kylmää, jos sitä ei ole lämmistetty. Luonnon uunit muodostuvat onkaloista, kallioita on 
kutsuttu hiiden kallioiksi eli helvetinvuoriksi, tuliseksi pätsiksi, eli lämpöä hohkavaksi. Kallio hohkaa kesällä 
auringonlämpöä, talvella kylmää. Kiviaines on vaihtolämpöinen kuin käärme tai naisen tunteet. Lönnrotin 
sompailemat kalevalaiset runot kertovat alkuperäistä soimauksen tarinaa. 

"Kun et tuosta kyllin saane, kylmä muita kummempia! 

Kylmä kuumia kiviä, palavoita paateroita, 
rautaisia kallioita, vuoria teräksisiä, 

Vuoksen koskea kovoa, Imatrata ilkeätä, 
kurimuksen kulkun suuta, kinahmia kauheata! 

"Joko nyt sanon sukusi, kuuluttelen kunniasi? 

Tieänpä sinun sukusi, tieän kaiken kasvantasi: 

Pakkanen pajuilla syntyi, kova ilma koivikolla 
Pohjolan koan perässä, Pimentolan pirtin päässä 
ikiturmasta isosta, emosta epattomasta. 

"Kukas Pakkasen imetti, kovan ilman kostutteli, 
kun oli maammo maiotoinna, emonen utaretoinna? 

"Kyyhyt Pakkasen imetti, kyy imetti, käärme syötti 
nännillä nenättömillä, utarella uuttomalla; 
pohjaistuuli tuuitteli, vilu ilma viihytteli 
pahoilla pajupuroilla, hereillä hettehillä. 

Lemminkäisen, alkujaan auringonjumalan ja sittemmin kosmisen hirvenhiihtäjän kenkiä paleli, siis mojotti ja 
siitä hän yltyi lausumaan vastalauseen, pahastuneen sankarin suusta suolsi käskyjä ja lopuksi suurin 
häpäisy, syntysanojen esittäminen. Edellä viittasin kalliokuvien selityksen voivan olla yhteydessä 
vuodenaikojen vaihteluun, kuvakielessä kesäpojan ja talvipojan valtakausien mittelöön, jossa kallio on 
vuoroin suvipojan, Lemminkäisen sukukunnan hallussa ja vuoroin Pakkasen Puhurin pojan, talvipojan ja 
pakkasherra Hyytämöisen hallinnassa. Tämä osaltaan selittää lukuisat kalliokuvien käärmehahmot. Hirvi on 
aurinkohirvi, lämmön ja siten viljan sekä elämän jatkuvuuden edustaja, käärme talven, pakkasen ja 
kuoleman edustaja, joka vie lehdestä puut ja kulottaa kasvit. Käärmeen ja hirven varhainen jonkinasteinen 
yhteenkuuluvuus tulee selvimmin esiin kulopainaisessa, jota on käytetty kummankin peitenimenä. 

Maagisuutta kehityspsykologian perusteella Eliel Lagercrantz esittää kansanrunouden elämysmaailmasta 
ajatuksen sammosta auringon, onnentuojan ja hedelmällisyyden symbolina, eräänlaisena rikastettuna 
runsaudensarvena ja loihee heti seuraavaksi työstämään sompa -sanaa. Esittää haasteen tutkijoille, josko 
sompaa on käytettyt auringon symbolina ja taikamerkkinä. Hirvimiehelle tässä on syntyjen syvien 
tutkimuksen lähtölaukaus, koska kalliokuvahirvet on usein varustettu ristikuvioisella ympyrällä, tuolla 
Lagergantzin esittämällä sompa-sampokuviolla, jolla hänen mukaansa on ihmiskunnan alkuhämärissä ollut 
maaginen merkitys. Magian kieli on osin rinnasteinen unien ja runon kielelle. Hakulisen semologia vierittää 
tunneilmastosanastoa eteenpäin ja saa mojottamiselle merkityksen kivistää, särkeä. Kylmä kipristää varpaita 
ja vetää suonta, tuttu ilmiö myös hirvimetsällä. Kansalliskirjailija Alkesis Kiven tuotannossa pakkaseen 
paenneiden poikien sääret särki ja mojoi kuin kiehuvassa mujussa. 

Hiidenvuoret ovat toimineet myös Kipumäen ominaisuudessa, vaikka yhteys on vertauskuvallinen. Kun 
yhdistetään Hakulisen väite säätermistä mojottaa Legercrantzin väitteeseen tavuvaihtumisista rituaalisessa 
kielenkäytössä tabu-tilanteissa, saadaan esiin syntyjä syviä asioita ainoisia, syvämerkityksiä. Hakuliselle 
mojottaa on hyvin tunnettu yleiskielinen ilmaus, mutta minulle se ei ole lainkaan tuttu, koska olen oppinut 
sanan muodossa jomottaa kuten muutkin itäsuomalaiset. Sama merkitys, selvä tavusiirtymä ensimmäisen ja 
toisen tavun välillä. 

Syvimmät tunteet sanotaan maagisella tai runokielellä. Viime vuosisadan alun lahjakkaimpiin erärunoilijoihin 
kuulunut Aleksanteri Aava, on kokoelmassaa Musta lintu kertonut eräsaagan kolmen metsäläisen mittelöstä 
metsän pimennoissa. Runossa hirvi, karhu ja metsästäjä saavat yhteissurman. Se ei kuitenkaan ole tämän 
asian kannalta ratkaisevaa, vaan Aavan käyttämä sana hirvestä karhun saaliina. Uroshirvi uhkapäinen, 
hatasarvi haarasorkka, korpinen komea härkä, joka asteli korkeena ruunupäisenä kononenänä polulla, 
muuttuu tenavaksi karhun kynsissä. 

Tuossa jo tavoitti 
Karhu karkurin komean, 

Sorkin teutovan tenavan! 

karhu kuollehen tenan 
päällä seisoi. Söi, imeksi. 

Voittoisa karhu muuttuu runossa otsoksi. Sekä hirvi että karhu ovat yleiskielisiä perusnimiä, kun runoilija 
kuvaa saalistustapahtumaa. Talviunestaan heräävä karhu esitellään alussa ylistävin hellittelynimin: valtaisa 
väkevä, uninen ukko, jonka kantavien käpäläpohjien, suurien suksien alla lumi helskää ja supsahtaa. 
Kohtalokkaan lopun saavaa metsästäjän koiraa, pystykorvaa nimitetään runossa korpelaiseksi, ja koiran 
saalistamana karhun nimi muuttuu otsosta kontioksi. Haukkuva koira on karvahäntä ja pikkuinen itikka. 

Hyvä saarna, piskin saarna, 

milloin otsolle osuvi, 
karhulle sanat sanovi. 

Virtana sanat samoopi, 

Puhelunsa pulppuavi, 

Helää ain komeesti korpi. 

9.3 Menneiden tulkinta 


Isännän tullessa kuvioihin, runon pystykorva muuttuu piskiksi, karhu kiperäkynneksi, mustan hallavaksi 
murilaaksi. Metsästäjän silmissä otso oli kamala "metsän ilmeinen isäntä." Raivostuessaan karhu muuttuu 
kontioksi. Runon kieli kertoo melko selvästi, että ärsytettynä tai nostatettuna taikakeinoin tai 
karhunkierrokselta talviunilta karhun nimi kontio merkitsee lähinnä vihaista, ärsyyntynyttä, sisuuntunutta 
karhua. Mies, eränkävijä on toisintonimiltään runossa pyyntimies ja pyssyniekka, joka sylipainissa kontion 
kanssa haavoittuu kuolettavasti ja kun vihdoin herää tainnoksista, tuntee vihlovan kivun, käsi on turta, pää 
kipeä eikä jaksa jaloille nousta. Epäonninen pyyntimies jää karhun kylmenevän, mutta vielä lämpöä uhkuvan 
ruumiin ääreen makaamaan samalla kun kehottaa koiraansa lähtemään avun noutoon. 

Tarinan opetus. Hirvestä runoilija Aleksanteri Aava käyttää tenava-nimeä vain kaksi kertaa, mutta 
varmastiksin sanansa taiten valiten. Hirven vanhoihin nimityksiin kuuluu tewa uroksen nimenä ja tevvana 
naaraan nimenä. Kalliokuvissa on nurinperiin kuvatut hirvet tulkittu kuolleiksi hirviksi, tuonpuoleisuuteen 
menneiksi. Aavan eräkielen tuntemus kertoo toista ja on yhtenevä nykymetsästäjien kielenkäytön kanssa. 
Saalistusasteen myötä nimitykset ovat vaihdelleet. Saaliseläimestä puhutaan kunnioittavasti, kaadetusta 
lähes herjaten ja pedattavasta hirvestä tai karhusta ylistäen ja kunnioittaen. 

Kun Aavan uroshivi karhun kaatamana muuttuu tavuvaihdoksen kautta tevanasta tenavaksi, hirvellä ei 
vaihdu ainoastaan laidunmaat, vaan myöskin sukupuoli. Käärme on sekä kuoleman että naisellisuuden 
symboli. Jokin syvämerkitys tässä käytänteessä on. Lähdössä Manalan maille olemus muuttuu. Jopa 
kristillisissä tulkinnoissa uskotaan kuolemassa ylösnousemuksessa ihmisen saavan uuden kirkastetun 
ruumiin. Kristillisistä symboleista yleinen on kuvaus Mariasta ja Jeesus-lapsesta. Vetoaminen Mariaan tai 
Jeesukseen on loitsuissa tavallinen fraasi, mutta loitsun maagiset kuvat ulottuvat kauemmaksi 
menneisyyteen, vuosituhansien taa kalliokuvien tekoaikaan saakka. Aikaan, jolloin hirvet kulkivat jotostaan ja 
erämiehet jäljet nähtyään lähtivät perään. 

Riistanhoitoasenteet ovat nykyisen lyhyen historiansa aikana vaihdelleet. Alkuun vasojen kaatosuositusta ei 
lainkaan ymmärretty eikä suositusta tahdottu noudattaa. Joskus jopa vasaluvat jätettiin tahallisesti 
käyttämättä. Selityksen mukaan ei niihin pieniin kannattanut ruutia tuhlata. Kun kalliokuvilla on yleisen 
tulkinnan mukaan turvattu hirvikannan säilyminen, on hirvijälkeläisillä ratkaiseva merkitys kannan 
säilymisessä. Kuollessaan hirvestä tuli tenava. Tenava itämurteissa tarkoittaa lasta, jälkeläistä. Emo ja vasa 
kulkevat hirvimetsällä peräkanaa, vasa seuraa emoaan. Hirviherran paikka asetelmassa vahtelee tilanteen 
mukaan. Mitä isot edellä sitä pienet jäljessä. Kun tevana poistuu jäävät tenavat jäljelle jotostamaan. Isokin 
hirvi on jossain vaiheessa ollut pieni, juhla, joulu on ollut aikojen alussa syksyinen uhrijuhla, jossa on uhrattu 
ounas, owre tai poro. Laulujen ja runojen sanat voivat sisältää jotain menneistä arvoista. Me laulamme 
joululauluissamme vanhankin nuortuvan jouluna. Vanhojen ihmisten sanotaan tulevan lapseksi jälleen. Ehkä 
esi-isämme ajattelivat tämän käänteisen kehityksen koskevan myös eläimiä, jotka kuollessaan muuttivat 
siemenmaahan vasoina ja poikasina tullakseen sieltä ajan saatossa jälleen uutena yksilönä maan päälle. 


9.4 Yleinen liikekannallepano 

Lähtölaukaus juhlisti ennen lähtöä ja muistutti siten karnevaalikilpa-ajojen lähtölaukausta. Mutta ennen kuin 
miehet voivat rientää kilpaa metsään, arvotaan passimiesten kesken passipaikat ja annetaan ajomiehille 
ohjeet ajoreiteistä. Tutkitaan maastokarttoja ja suuntia. Kaverit pitävät jokavuotisen neuvonpitonsa, 
pulisevat ja pölisevät yhteen ääneen, levittelevät karttojaan ikään kuin niistä jotain vaikenisi. Passipaikan 
arvonta sujuu arvalla hatusta vetäen. Jahtiaamun kiihkossa ei haittaa sumu eikä utu, vaikka lunta olisi 
maassa ja tunnelma kuin alkavassa mateenkudussa. Jos talkoorakennelmat ovat kunnossa, mikäs on 
lähtiessä säällä kun säällä. 

Ja kyllä nyt passoo, on laavut ja pelit, 
haittoo ei ennee ies rönttäset kelit! 


Nykyerärunoilijat eivät jälkeen Aavan tematiikasta jää. Metsään lähdetään sankarin elkein. 

Mikäpäs siinä, metsään siis 
hommista muista veisataan viis! 

Tähtäin on vasoissa, häkkipäissä, 

männessä nähhään onko sankariainesta veikoissa näissä! 

Aiemmin lähtöön Itunnelman kohottajana ja rohkaisuryyppynä otettiin metsälle lähtiessä naukku tai pari. 
Vanha perinne, josta Runebergin Hirvenhiihtäjätkin puhuu, kun mielevä Pekka tarjoaa jahtitoverilleen 
urhealle Matille, karhun kaataneelle rohkaisuryypyn aamun avaukseksi ja lähtöryypyksi. Tosin 
raittiusasenteet ja käytänteet olivat vuosisata sitten toiset kuin nykyään. Asenteet ovat tiukentuneet 
hulvattomista vuosista ja nykymetsästäjä korkkaa vasta kaadon jälkeen. Humala haittaa sekä 
osumatarkkuutta että suunnistusta. 

Tällä aikoo jahtisika 
kärsä maassa möngertää, 
miettii, mishäsh nyt on vhika, 
kun ei shiinnä määränpää. 

Jahtikauden alkuun valmistaudutaan huolella ja kauden ensimmäistä jahtia odotetaan innolla. Aikaiset 
aamuherätykset eivät silti kaikille aamu-unisille osu, ja jahdinalkua on jouduttu vuosikymmen 
vuosikymmeneltä hilaamaan myöhemmäksi. Yleinen tapa on kokoontua lähtöpaikalle kahdeksaksi, vaikka 
näin myöhäiset alkajat voivat vanhojen erämiesten silmissä olla pehmopoikia, jotka tuleva paikalle autolla. 
Kun lupa-aamun koi nousee, uroita on paikalla innokkaina, vaikka jahti karkuruuttakin esiintyy. Jahtiin 
osallistutaan talokohtaisesti erilaisin miesvahvuuksin ja tunnoin. 

Oli talosta mies, toisesta kaks', 
jopa neljä laskettiin parhaammaks. 

Sunnuntaisin rivit harventuvat. Jahtiaamun tunnelma kuin suuren suvun köyhässä perinnönjaossa. Kuin 
ihmeen kaupalla kaikki kuitenkin yhtäkkiä selviää jokavuotiseen malliin, kun on ensin tunti verran mölisty ja 
mojotettu. Vouti komensi ajomiehet jonnekin, josta pitää lähteä vetämään ajoketju johonkin sovittuun 
aikaan ja tapaan. Passimiehet vetäytyvät pilttuisiin, torneihin, kannon nokkaan ja hirvikansan kesärauha on 
tiessään. Koirat kirmaavat matkaan hirven jäljille. Keskieurooppalaisessa karnevaaliriehassa vietettiin Bon- 
Temp -aikaa, mikä merkitsi "hyvän ajan" alkua sekä huonojen aikojen loppua. Jahtikausi on hirvikansan Bon- 
Temp, hyvä aika, onnen aika, kun taas rauhoitusaika on pakollinen seisokki. Karnevalistisia perushahmoja 
riehan aikana ovat Bon-Temps -hahmo, joka edustaa aviomiestä sekä hänen vaimonsa Mere Folle, joka on 
edellisen aviovaimo. Molemmat ovat suosittuja eurooppalaisia folklorehahmoja. 

Hirvikronikoissa iloisen ajan perhekuviot esitellään jutuissa, joiden keskeisaihe on vaimon mustasukkaisuus 
tai eväitten tekotaito. Peijaisiin päästyä emäntien keittotaito saa erityistä ylistystä. Sekä hirvijahdissa että 
karnevaalijuhlassa on teemana rauhanomaisen työn ja yltäkylläisyyden voitto sodasta ja hävityksestä. 
Riistanhoito on rauhoitusaikojen toimi, joka korjaa hirvisodanaikaiset vahingot ja kulut maksetaan pussista 
mukisematta ikään kuin sotakorvauksena syksyn iloista. Jakso on kauttaaltaan teurastusjuhlan ja 
karnevaali-ilmapiirin läpäisemä tematiikaltaan. Kyläpeijaiset edustavat karnevaalisuutta keskiaikaisen 
viiininkorjuujuhlan tai kotimaisen elojuhlan tapaan. Vilja on korjattu, on aika nauttia tuloksista. On viinin, 
laulun ja naisten aika. Hirvikronikat kertovat ja elävät vanhaa hirvimyyttiä vuodesta toiseen kansanomaisen 
konkreettisen ilmapiiriin hengessä. Vakavaa ja vaivalloista jahtia vastaan asetetaan vitsikäs ja iloinen, 
abstraktius ja ruumiillinen konkretia riukuineen, vastakohtien leikki, jossa elämä ja kuolema, ilojuhla ja 
surujuhla lyövät sovinnon kättä toisilleen. 

Emotionaalisen kaavan mukaan tulkiten lähtöfunktiossa etsijäsankari lähtee retkelle etsimään saalista. Näin 
roolihahmojen myötä syntyy tarinan juoni. Sankarilla tai sankariporukalla on pyrkimys, tavoite 
toiminnassaan. Erilaiset vastoinkäymiset ja hankaluudet vastaavat sadun konnaa, joka yrittää estää sankaria 
suoriutumasta tehtä-västään. Valesankari on konnan alter ego, joka tuo tarinaan moraalista vääryyttä. 
Käytännössä tämä tarkoittaa sitä, että metsästäjällä on turhan suuret luulot taidoistaan. Auttaja luo sankarin 
toimintaan uskottavuutta ja toivoa siitä, että vastukset ovat voitettavissa. Samalla auttaja saattaa asettaa 
sankarille tiettyjä vaateita, koira odottaa ohjeita, ase putsausta ja panoksia. Varmistamalla apukeinojensa 
toimivuuden, sankarin vilpittömyys ja aitous todentuu ja siten hän myös selviää eteen tulevista haasteista. 


LÄHTÖKÄSKY LÄHTÖTARKASTUS 

TUNNELMA 

KOKOONTUMISAIKA KOKOONTUMISPAIKKA 


Kuvio 16. Lähtötunnelman tärkeimmät osatekijät kronikoissa. 

10. HIRVEN TOISINTONIMIEN MYYTTISYYS - F12 Hirvi 


Kieli on kuin lunta, kaupungissa sen peittää tehtaanpiipusta 
lentänyt noki, vain pelloilla ja metsissä se voi pysyä hyvänä ja 
raikkaana. 

(Jevgeni Jevtushenko) 


Miten muinainen metsästäjä on mieltänyt hirven nimeämiskäytänteestä päätellen? Kansanomainen ajattelu 
luokittelee ominaisuudet ja nimeää ne erilaisiksi ryhmiksi. Nimet on tässä tarkasteluyssa ryhmitelty 17- 
jakoisella myyttijaolla, jonka perusteella on hahmoteltu kansanomaisen hirvimyytin perusainesten ryhmät. 
Aisapariryhmittely testaa ryhmittelyn toimivuutta ja selkeyttää tulkintaa kansanomaista kadonnutta 
ajattelutapaa tutkittaessa. Merkitykset sinänsä on keksitty omasta päästä, joka luoja paratkoon on melko 
lailla atavistinen perisuomalaiseen tapaan näin meidän kesken ja Rabelais'n tyyliin sanoen. Sanat on 
ensisijaisesti kaivettu arkistojen kätköistä ja eräkerronnasta sekä kronikka-aineistosta. Melko varmasti 
monet sääriin liittyvät ilmaukset ovat alun perin käyneet myös hirven nimityksistä, mutta epäselvinä 
tapauksina niitä ei ole hirvinimilistassa. Rimppakinttuja liikkuu vain metaforan ihmispuolella. 

Kalojen peitenimet eivät anna ominaisuuksien suhteen yhtä hyviä luokittelumahdollisuuksia kuin hirven tai 
karhun. Erätrilogian esikoistyössä Mulurautunen, ruutanalliset säkeet kalalajit ovat toimineet myyttisen 
aineksen hahmotuksen perustana. Hirven nimet ovat sen sijaan niin spesifejä ja erottelevia että niiden 
perusteella voidaan sama jako tehdä yhden eläinlajin, hirven perusteella ja sama jako soveltuu karhuunkin, 
jolla nimiä on hirveen verraten 3:4 eli kun karhunimiä on löydettävissä noin 400 niin hirvinimiä on noin 300. 
Karhu on ylivoimainen hirveen nähden tässäkin asiassa. 

Nimet on myteemien lisäksi ryhmitelty pareiksi, joita kutsun aisapareiksi. Saadulle merkitysparille on annettu 
nimimielleyhtymien mukainen yhteinen nimittäjä. Tällä tavoin pääryhmiä muodostuu seitsemän + fokus, joka 
tässä luokittelussa kuvaa hirvivahinkoja. Kukin ryhmä on myös modalisoitavissa eli arvotettavissa eri tavoin. 
Koska nimet ovat jahtiväen keskuudessa syntyneitä, luokituskin kuvannee vanhoja eräarvoja jollain tavoin. 
Merkityksen ymmärtämisessä on turhaa mennä syyttä suotta merta edemmäksi kalaan, tulkintaan käy 
maalaisjärki aivan yhtä hyvin tai jopa paremminkin kuin sofistikoitu asian ympäri pyörittely. Seikka, minkä 
moni ns. maalaisjärjellä varustettu hyvin ymmärtää. Unto Ek on kirjassaan Hirventappopaikka ivannut 
nollatutkimusta, joka suoritettiin hirvikannan elintavoista. Pitkittäis-tutkimuksen tulos oli hänen parodiassaan 
se, että Sallan alueella asui ainoastaan hirvivasoja ja hirvet söivät katajaa, jos olivat katajapusikossa ja 
haapaa jos olivat haavikossa. Silti uskon, että näennäisesti itsestään selvyyksissä voi asiaa etäisemmin 
tarkasteleva nähdä metsän puilta, yksittäisessä yleisen. 

Nimet olen ryhmitellyt nimeämänä myteemiluokkiin ja pareiksi seuraavin sanoin: 


LIHAKASA 

Traagisuusmyteemi 17 "Lihakkaat" 
Hyväselkä Kynsi 

Mäkiliha 

Eleellisyysmyteemi 15 "Ruhokkaat" 

Ruuvihäntä Netkaselkä 

Lapiakämmen 


Mäkilihava 

Mäkilihanen 

Leveä otsa 
Laajapää 

JALKAVA 

Fantastisuusmyteemi 9 "Jalkavat" 

Jäsmäjuoksu Taahkiojalka 

Maanmittari Ritola Kaviojalka 

Eksoottisuusmyteemi 11 "Kulkevat" 

Kulko Kulo 

Kulokka Kulopainainen Kulokas 


KIIMA 

Sankaruusmyteemi 2 "Naamarien ja pärstäkerroin" 

Honganpiiskari Sukkajalaka 

Ryttyniska Mätäspää Valkosukka 

Sakraalisuusmyteemi 7 "Kankkunen ja kinkkukankku" 

Köndös Tarvoinporkka Porkkasilmä 

Kanttura Herasilmä 


HIIDENHIRVI 

Maagisuusmyteemi 3 "Hittolaiset" 

Hiiden poika 
Juonitar Kuha 

Demonisuusmyteemi 8 "Jorottajat" 

Hiitten hirvi Karipoika 
Tevana 

AIROJALKA 


Huoranhaltija 
Lapin huaran hantija 

Poroba petra 
Pollen poropeura 


Legendamyteemi 6 "Etäinen ja kunnioitettu" 

Virri Kypsis 

Romi Hello Virpus 

Pastoraalisuusmyteemi 14 "Läheinen ja hyödynnetty" 
Hirvihärkä Hirvilehmä 

Iso härkä Lippukorva Hirvivasikka 


AIKA SAALIS 

Mystisyysmyteemi 10 "Mahtava" 

Iso Iso vilja 

Isomus 

Ylevyysmyteemi 16 "Kruunupää" 

Jalopeura 

Jaloin petra Jumalan vilja 


Iso itikka 
Iso jänis 

Villa 

Koru 


ROSVO 

Balladimyteemi 5 "Runoratsu" 

Halliparta 

Liinaharja Virunen juoksija 
Primitiivisyysmyteemi 12 "Rosvoroope" 

Paskapaita Ulpukkasilmä 

Karkeaturkki 

HIRVI 

Satumyteemi 4 "Hellittelynimet" 

Lumikki Hepenäkaula 

Petra 

Luontomyteemi 1 "Peitenimet" 


Metsänelävä 

Metsänkarvainen 

Koppaturpa 

Jauhokuono 


Metsävilla 

Kaharasarvi 

Hevonen 

Poropeura Jalohirvi 


Jänis 

Peura 


SÄÄLI ja VAHINKO (fokus ennen ja nyt) 

Folkloristisuusmyteemi 13 

Peltohirvi Juoni(go) 

Kolarihirvi Kameeli Juole 


Nimijako perustuu ensisijaisesti Kaarle Krohnin keräämiin peitenimiin ja Suomen Kansan Vanhoissa Runoissa 
esiintyviin erärunojen peitenimiin, joita kertyi 170 kymmenen kutakin myteemiä kohden, mutta koska monet 
nimimuodot merkitsevät aivan samaa esimerkiksi riittää puolet saadusta määrästä, sillä kyseessä on joka 
tapauksessa tulkinta, ei lopullinen totuus. Nimet vaihtelevat ja muuttuvat käyttötarkoituksen mukaan, ovat 
sitä aina tehneet ja olleet milloin mitäkin, joten eksakti totuus luikahtaa käsistä kulopainaisen vikkelyydellä. 
Pitävän otteen saamisessa on oltava suurempi harava käytössä, kotkan katse ja lintuperspektiivi. 

Asiaa selventää itäsuomalainen sääriluonnehdinta rimppakinttu eli hoikat kurvittomat ja luiset sääret, jotka 
ovat tyypilliset erittäin laihoilla yksilöillä tai keskenkasvuisella hontelolla tytöllä. Nimitys saattaa olla 
sovellettavissa ja sitä on sovellettukin myös hirveen, nuoren naimaikäisen naisen vertauskuvaan. Jos hirvi, 
tuo pitkäsääri olisi nimeltään myös rimppakinttu, niin mihin myteemiin se sijoittuisi? Vastausta luokittelussa 
tulisi etsiä jalkanimien kohdalta ja kaksi ryhmää asettuisi ehdolle. Nimi kuuluisi joko jalkavien ryhmään tai 
sitten kiimaryhmään. Taulukon mukaan näissä on edustettuna neljä eri myteemiä, fantastisuuteen, 
eksoottisuuteen, sankaruuteen ja sakraalisuuteen liittyvät mielteet. Mikäli kansan kieleen mielitekojen 
kuvaajana on luottamista, sanotaan miesten juoksevan naisten perässä. Rakastunut mies tekee mitä vain, 
kiipeää vaikka puuhun, jos sillä toivoo saavansa mielitiettynsä huomion. Nimi siis kuuluu parhaiten 
sankaruusmyteemin alle, joka viittaa soidinkäyttäytymiseen ja sukupuolisen vetovoiman tehoon. Tällä 
perusteella on oletettavissa, että keinotekoinenkin nimiryhmittely voi auttaa jäljittämään merkityksiä. 

10.1 Jaottelun autuus 

Suuret merkitysryppäät limittyvät toisiinsa ja siten niistä voi muodostaa lukemattomia eri tapoja ryhmitellä 
esiin syvämerkityksiä. Tässä esitetyt jaot ovat vain viitteellisiä, mutta antavat riittävät vihjeet tiestä kohti 
syvämerkityksiä. Saadut ryhmänimet voidaan kulloisenkin tarpeen mukaan ryhmitellä ja nimetä uudelleen. 
Mitä tällä tavoin saadaan selville vai saadaanko mitään? 

Kerrataan alkuun, miten ryhmittelyt ovat muodostuneet. Nimeämisen käytänteestä päätellen kansa on 
hirvestä huomioinut lihan laadun ja määrän, kiima-ajat, kulkureitit, johon hirven myyttisyys hiidenhirvenä 
liittyy. Komean eläimen uljautta ja sääriä on ihailtu, hirven sääret ovat aina ikään kuin juhlatamineissa tai 
lumisukissa. Hirvi on aiemmin harvinaisena ja arkana metsäneläimenä metsästäjien harmiksi kaikonnut 
nopeasti maisemista tuntiessaan itsensä uhatuksi. Hirvien yleistyessä nimet ovat käyneet harvinaisiksi, 
arkistuneet ja kutistuneet pelkäksi hirveksi harvoine lisämääreineen. 

Entisen monipuolisen kirjon sijasta nykyään puhutaan kolari-, pelto- ja vahinkohirvestä tai vain hirvestä. Kieli 
on hirvisanastossa köyhtynyt tavattomasti sadassa vuodessa, muttei onneksi aivan kokonaan. Nimien 
säilyminen on ollut eräkerronnan ansiota. Hirvikronikat ja eräkirjallisuus ovat taltioineet sanoja ja nimiä jopa 
tehokkaammin kuin yli sadan vuoden arkistointityö. Tämä hämmästyttävä tosiasia sinänsä viittaa hirven 
"oikean nimen" ehdottomaan lausumattomuuskieltoon ja sitten patrioottiseen palvontakäsitykseen: älä 
turhaan lausu jumalasi nimeä. 

Hirvi -sana on melko tuore lainasana. Oletettavaa on, ettei alkuperäistä suomalaisugrilaista sanaa ole 
taltioitunut kirjalliset, mutta kaksi nimeä ylitse muiden on ehdolla hirven alkuperäiseksi nimeksi. Ennen nimi, 
mies ja eläin olivat yhtä totemistisella tavalla. Lappalaiset, Saamenmaan asukkaat ovat nykytietämyksen 
mukaan Skandinavian ja Koltan niemimaan vanhimmat asukkaat, alkuperäiskansaa. Samaako vai eri pohjaa 
kuin suomalaisugrilaiset tai kanta-suomalaiset? Siitä ei ehkä voida olla aivan varmoja, sillä hirvi- ja 
karhuklaanijaon mukaan vaikuttaisi siltä, että pohjoinen ja itä ovat olleet karhuklaanilaisten vallassa ja 

länsilounainen suunta yhdessä pohjoisten rannikkoseutujen kanssa muodostaa hirviklaanilaisten alueen. 
Kalliokuvien sijoittumisesta päätellen hirviklaanilaisten raja Suomessa on ulottunut järvisuomen ytimeen 
saakka linjalla Laatokka Pohjanmaa noudatellen Vuoksen virtaa ja sen muunteita. 

Yhteisistä oletetuista juurista huolimatta lappalaiset tai saamelaiset eivät puhu Tapiosta juuri lainkaan, 
vaikka Tapio on selvästi vanhin suomalainen mytologinen olento, joka esiintyy sellaisenaan myös 
suomalaisugrilaisessa mytologiassa. Tapio ja palvanne ovat sekä unkarilaisen että suomalaisen mytologian 
samatoimintoiset olennot. Palvanne on tietäjä, jonka tehtävänä on ollut suorittaa uhrit heimon onnen 
turvaamiseksi. Muinaissuomalaisille onni oli lihapala, elämän edellytys, ja tietäjän tehtävänä oli varmistaa 
Tapion, metsänhaltijan suosio. Muutoin ei metsänviljaa suotu, niin uskottiin. Myöhemmin nimi sekaantui ja 
metsän viljaksi tai kuninkaaksi alettiin kutsua myös karhua. Nimi saattoi alunperinkin olla karhun peitenimi, 
koska Tapio on alkujaan merkinnyt metsää ja metsällinen vuorostaan riistaa yleensä. Karhun ja hirven 
nimien limittyminen lieneekin sekoittunut peitenimikäytänteessä, samalla kun Tapio on saanut 
abstraktimman jumalolennon, metsänhaltijan roolin. Tulkinnan kannalta on tärkeää ymmärtää, miten 
Tapiosta, joka oli ensin metsä ja metsänjumala tuli kiertoilmausten kautta metsänä sekä karhun että hirven 
peitenimi, minkä jälkeen tieto Tapiosta jäi elämään metsänjumalana. Nyt meillä on kolme metsänkuningasta, 
mutta vain yksi niistä on kruunupää: Tapio, hirvi ja karhu. Vanha aatelista tarkoittava sana airojalka viittaa 
sekin hirveen, nimityksellä tarkoitetaan pitkäsääristä. 

Jos palataan alkuperäiskansan kielitodistuksiin, niin hirvestä ei puhuta juuri lainkaan. Tapion jäljet saattavat 
löytyä tevanan ja tavion kautta, mutta vielä selvemmin vanhaa lappalaista hirviperinnettä edustaa erisnimi 
Sameli, koska Suomessa Pohjanmaalla hirveä nimitetään myös kameeliksi, jänikseksi. Ääntämyserojen vuoksi 
samelia ja kamelia on voitu käyttää rinnan ja lopulta toinen on väistynyt, toisen jäädessä nimimuotona 
elämään. Toisaalta myyttinen kalevalainen tevana on tulkittu myös vanhasta kamelisanasta tulleeksi, jolloin 
juuret ovat jo kaukana Aasian aroilla. Näin synnyissä syvissä on nimien perusteella jäljitettävissä kaksi linjaa, 
joista toinen johtaa aromaiseen erämaahan ja toinen metsäiseen erämaahan. Sameli ja Tapio ovat nyt 
ihmisen etunimiä, mutta nuo nimet kilpailevat myös vanhimmasta hirviperusteisen nimen tittelistä. 

Uudempia ovat kaikki hirvijohdannaisnimet, kuten esimerkiksi kaikki Hirvoset. Paljon epävarmempaa, mutta 
myös palkitsevampaa ovat sellaiset viitteet, jotka viittaavat hirveen jollain nyt jo unohtuneella tavalla. 
Paikannimissä ja sukunimissä ovat säilyneet Joroinen ja Morottaja, jotka mahdollisesti tarkoittavat hirveä. 
Edellinen viitaa jälkiin ja jälkimmäisen aurinkohirvimyyttiin ja äkilliseen katoamiseen tai lähtemiseen. Se on 
moro! 

Myyttisen metayhtälön muodostavat Sameli, Tapio, Joroinen ja Morottaja. Nimet on tulkittava, jotta merkitys 
ylipäätään voisi olla mahdollinen. Sameli on kameli kuten sanottu, Tapio on metsä, Joroinen viittaa joron eli 
hirven jälkiin ja eksyttäviin eräretkiin, kun taas tamperelaisten tervehdykset, se on moro ja moro tarkoittavat 
suunnilleen samaa kuin päivää ja näkemiin. Vanhaa perua on päivän eli auringon ja jumaluuden 
yhdistäminen samoin kuin päivänpaisteen yhdistäminen hirveen. Tampereen seudulla Erä-Hämeessä olisi 
näin ollen säilynyt vanhan Hämeen eräalueen kielikäytänne, jolla on syvät myyttiset juuret Hatanpään 
valtatiellä eli hirvipolulla. Päivää ja näkemiin vastaavat päivänkiertoa ja itäkarjalaisia tervehdyksiä huomenta 
ja ehtoota. Vihdoin on kysyttävä, onko semiotisoinnilla todellakaan mitään virkaa? Mitä edellä esitetystä 
sanavyyhdestä voi semiopoeettisella kehimisellä saada aikaan? Varsinkin kun ensin on puhuttu ummet ja 
lammet, liirumlaarumit kaikesta taivaan ja maan välillä. 


10.2 Hehkukohtaamisia: Se on moro ja soronoo 


Tervehdykset ovat osa tapakulttuuria ja vakiintuneina lausahduksina saattavat pysyä melko 
muuttumattomassa asussa pitkiä aikoja senkin jälkeen kun sanonnan alkuperä on unohtunut. Sanontojen 
perusteet voivat olla niin kaukaista perua, ettei niiden alkuperäinen syntyaihe ole säilynyt muistissa, vaan on 
enää ainoastaan pääteltävissä tai arvattavissa. Tällainen eräperinteinen, hieman hirvittävä sanonta on 
ristiriitaisten ja osin vihamielisten kohtaamisten kuvaajana käytetty "Hyvää päivää, kirvesvartta!" eikä 
merkitys juuri muutu rinnakkaismuodosta "Hyvä päivä, kirvesvartta!" Tässä on kyse kaadosta, vastapuolen 

selätyshaluista, saalistuksen voimankäytöstä, jossa hangille uuvutettu hirvi nuijitaan kirveen hamaralla 
kuoliaaksi tai kolkataan veteen. Selitys piilee eräsuomalaisuudessa. Hirvenhiihdon osana ja tarinoiden 
veneestä suoritetussa kolkkametsästyksessä saalista lyötiin päähän airon lavalla tai kirveellä, kunnes saalis 
taintui ja voitiin pistää puukolla kuoliaaksi. Lausahdus liittynee iloon siitä, että on sattumoisin päästy hirven 
kanssa kolkkayhteyteen. 

Saaliin kohtaaminen on saalistajan kannalta hyvä päivä. Erästykseen kunnioittavasti suhtautuva arvostaa 
saalista, joten on täysin mahdollista tervehdys ikään kuin anteeksipyyntönä. Hirveä on voitu tervehtiä 
varoittavalla lisäyksellä, jolla on pyritty saamaan synninpäästö. Teko vastaa kunniakäsityksiä, joissa 
takaapäin selkään puukottamista pidetään halpamaisena tekona. Uhri on kohdattava silmästä silmään, 
kasvotusten, jotta taistelu olisi "kunniakas". Tervehdysäännähdys on ollut kuin taisteluhaaste, vaikka 
eläimellä tosiasiassa ei enää olisikaan todellisia pakomahdollisuuksia kuten julkisessa tapaamistilanteensakin 
ihminen on sidottu. 


Kronikka-aineistossa on Etelä-Karjalasta todistettu tarina hirviklaanilaisen mestariampujasta, jonka 
merkityksellisyyttä kronikoitsija on kuvannut ampujan etunimien kautta. Nimet ovat miestä myöten, sillä 
mystisen sydänlaukauksen ja satumaisen osumatuurin ampuja on etunimiltään Heimo Tapio ja 
suomennettavissa näin ollen yksinkertaisesti sanalla hirviheimolainen. Tarina on koko tutkimusaineiston 
huikein, todistajanlausunnoin vahvistettu. Kronikka kertoo tositapauksen, jossa osumaonnekas metsästäjä 
seisoi rantapassissa, jolloin kaislikossa vilahti tumma hirvenhahmoinen jalka. Laukaus kajahti, kätkössä ollut 
hirvi pelästyi ja kääntyi niiltä sijoiltaan pakoon peräpeili päin ampujaa. Heimo Tapio arveli hätääntyneenä 
tehneensä karkon ja tarkkoi heti perään ja niin hirvi kellahti nurin. Nylkypaikalla monet nylyt tehnyt 
hämmästyksekseen totesi pariin kertaan ammutun hirven vuodan olevan virheetön, reiätön ja sisuskalutkin 
olivat rikkumattomat, vain sydän oli haljennut ja peräpäästä löytyi pari siistiä luodin reikää. Laukaus oli 
osunut sekä sokkona että hätäpäissä ammuttuna suolitse suoraan naarashirven sydämeen. Sanonta - Tie 
sydämeen käy vatsan kautta - sai uusia merkityksiä. 

Myyttiseksi laukauksen tekee myös tapahtuman ainutlaatuisen sattumuksen lisäksi doublen, ohilaukauksen ja 
kaksoisosuman synteesi. Tauno V. Mäen termimääritelmän mukaan double on vieraskielinen sana, joka 
viehättää monia. Kaksoislaukaus on aivan toista kuin kaksoisosuma, koska laukaukset saattavat mennä 
sivukin. Lisäksi Mäki toteaa, että vaikka suomen kieli ei ole köyhää ilmaisuista, sillä on omia käsitteitä, joille 
on vaikeaa löytää lyhyttä ja selvää vastinetta. Siksi "duplee" elää metsästäjiemme kielessä jatkuvasti, vaikka 
omastakin takaa olisi hyvä sana: kaksoisosuma. Matti Kinnusen metsästäjäsanastossa ei tätä ehdotusta ole 
noteerattu. Kyseisessä sanastossa double on tulkittu kaksoispudotukseksi ja linnustustermiksi, jossa kaksi 
lintua saadaan yhdellä sihtauksella laskematta välillä asetta olalta. Kahden osuman sijasta tosin voi tulla 
kaksoispummikin, joka toistuvana sarjana tehtynä on kansankielessä räiskimistä. Mitään ehdotusta ei sen 
sijaan ole nimitykseksi Heimo Tapion kaltaiselle laukaukselle, jossa arveltu kaksoispummi osoittautuu 
tuplana pakympiksi. 

Asiantuntijoiden kielessä laukauksilla on eroa, joskin kaksoisosuman ja kahden osuman välinen raja on 
hieman vaikea määritellä. Nopeilla peräkkäisillä laukauksilla pudotetut kaksi sorsaa parvesta on selvä 
kaksoisosuma. Mutta jos yksipiippuisella ammutaan otus, ladataan haulikko uudestaan ja ammutaan heti 
perään, ei se enää oikein olekaan kaksoisosuma, sen sijaan puhutaan kahdesta osumasta, mikä vuorostaan 
voi tarkoittaa kaksi otusta yhdellä laukauksella tai yksi kahdella laukauksella. Ehkä Heimo Tapion teko on 
luokiteltava puolidupleeksi, yksi pudotus, kaksi osumaa asetta laskematta, vaikka ensin vaikuttikin siltä että 
kyseessä on kaksoispummi. 


Mikä on totuus? Ken tietää? Varmasti jalat vain vilahti ja tapahtuma oli kronikan, haastattelujen ja 
nauhoituksen arvoinen. Ikimuistoista tapahtumaa kronikoitiin seuraavalla tavalla: 


HEIMO TAPIO 

On nimi metsästäjällä myös eräs enteistä. 
Sen tiedät historiasta ja sakramenteista. 
Kun Tapio on näitä metsän "johtohenkiä", 
muut haltijat on piikoja ja peikot renkiä. 

Sai sarvimalli olla "hanko"- taikka "lapio". 


niin kaatajaksi ilmoittautui Heimo Tapio! 

Mies jahtipäällikkönä Kuivasaaren Erällä 
ja jaettavaa riitti nylkysuojan perällä. 

Hän asettuipa passiin miltei mihin hyvänsä, 
niin eikös hirveen suunnata se saanut jyvänsä. 
Jos meiltä joskus puuttuikin jääkylmä harkinta. 

niin Heimo skarppaa - osuminen on sen 

tarkinta. 

Sai Heimo passipaikan rantapolun haarasta 
ja vaaniskeli lähestyvää hirvinaarasta. 


Kun kaislikko on pitkää, otus ehkä vajonnut, 
niin ensiluoti sakkasi, vai liekö hajonnut? 

No, ainahan on ampumista hirvi pelännyt, 
se sukkelasti ampujalle käänsi selän nyt. 

Mies toistamiseen sivalsi suurriistaan poistuvaan. 


Se kaatui rantavitelikköön märkään, soistuvaan. 

- On hirvi nurin, vaikka näyttää, jotten osunut, 
näin myönsi Heimo. - Laukastessa lienen hosunut!? 

Ja nylkymiehet tehtävissään käytti kirvestä, 
vaan suotta etsi luodin reikää naarashirvestä. 

On vuota ehjä, suolisto ja maksa - selvä pyy, 
vain sydän rikki ammuttu ja se on kuolinsyy. 

Vain siisti reikäpari alla hirven saparon, 
se johti suoraan sydämeen, ja totta kaikki on! 

(Jouni Jäkälä) 


10.3 Vuosikas ja yksisarvisen salaisuus 


Mitä hypoteettiset hirviheimolaishahmot Sameli Morottaja ja Tapio Joroinen voisivat meille paljastaa 
pohjoisesta ja eteläisestä hirvimyytistä? Haukimyytistä on sampona kaksi päätoisintoa sirpaloituneena 
kalavesille, ja hirvimyytti lienee tehnyt samanlaisen hajaannuksen, vaikka edes sirpaleita myytistä ei ole 
enää tallella. Sen sijaan erä- ja ampumataito voi olla verissä kuin Heimo Tapiolla, joka onnekkuudesta 
kostoksi eräkämpälle jätettynäkin saa hirven kaadettua, kun hirvi kävelee pihaan ja suoraan syliin kuin 
ahdistettu neito yksisarvisen syliin tai päin vastoin. Eräkämppien metsästyspäiväkirjat tietävät kertoa myös 
salaisuuden yksisarvisesta. Yksisarvinen on määre siinä missä 15-piikkinenenkin. Hirven sarvet kasvavat 
eritahtisesti, joten nuorella mullilla voi olla vain yksi sarventappi esillä. Nuori uroshirvi on yksisarvinen, 
nuorukainen on nuori hirvi, mutta ei mikään vasikka enää. Tämä yksioikoisesti arkirealismiin liittyvä 
mystifiointi on sinänsä monen kronikoitsijan ja eräkaskujen kertojan lempiaiheita. Tutkimusaineistosta 
seuloutui yksivuotisen eli potentiaalisen yksisarvisen metsästyksestä seuraava tarina: 

"Juttuhan oli nyt niin, että Ensio ampui ensimmäisen hirvensä, jonka kuolinpäivää edeltäviä elonpäiviä 
hän ei määrällisesti yksilöinyt totunnaisella tavalla eli hän ei kutsunut otusta aikuiseksi, ei lehmäksi, ei 
pukiksi, ei sonniksi, ei naaraaksi, ei urokseksi, ei hiehoksi, ei mulliksi ei ylivuotiseksi, ei erauspojaksi. 

Hän antoi lyhyen radiotiedotteen: "Oli vuosikas". 

Eikä siitä sen enempää. Enskan kaatama eläin oli siis vuosikas. Katsoin Nykysuomen sanakirjasta 
selitystä. Sen mukaan vuosikas on: Ihmisestä tai eläimestä: vuoden ikäinen, vuosikuntainen. 

Voidaan siis sanoa, että Enskan ampuma eläin oli 86 lokakuussa syntynyt vasa, joka viime vuoden 
puolella rekisteröitynä on siis luettava aikuiseksi." (A 156 Haminalahti/PT/3.12.87) 

Potentiaalinen yksisarvinen oli tässä jahdissa "vuosikas". Puheena olevassa kronikassa on mainittu kattava 
luettelo Savon sydämen hirviasiantuntijoiden hirvinimitietämystä, josta erityisesti korostuu kansallinen 
erikoisuus kutsua hirveäkin erauspojaksi. Yleensä erauspojalla tarkoitetaan emonsa vieroittamaa 
karhunpoikaa. Kronikan ironia ja huumori on sisäänlämpiävää jahtikieltä. Jotta vitsi vaikenisi, on tiedettävä 
että hirvi poikii keväällä ei syksyllä ja metsästys tapahtuu syksyllä, joten syksyllä kaadettu vuosikas on joko 
puolta vuotta nuorempi tai vanhempi ilmoitettua ikää. Ikävä juttu sen mukaan pitikö ampua vasa vai 
aikuinen. Kaadettu yksilö tulkittiin aikuiseksi, puolitoistavuotiaaksi. 

Kaatajan seura pyrkii kunnostautumaan metsästyskulttuurin saralla ja tässä hovirunoilija on tullut 
ikuistaneeksi uuden perinteen ja vaihtoehtoisen selityksen yksisarvisen probleemaan. Muualla Suomen 
metsissä juoksentelee valtoimenaan yksisarvisia, Haminalahdessa ne ovat vuosikkaita. 


10.4 Nimi miestä myöten, hirvimiehen eritoten 

Nimityksiä ja uusia vaihtoehtoisia käytänteitä jahtikieleen syntyy jatkuvasti. Oletetaanpa että meillä on kaksi 
hirvimiestä, toinen on pohjoisesta Sameli Morottaja ja toinen Hämeestä Tapio Joroinen, jonka rinnalla voi 
olla nykyaikaista itäsuomalaisuutta kuvaamassa nimi Heimo Hirvonen. Kun nimi on miestä myöten, 
olettakaamme että he ovat saaneet nimensä erähenkisen suvun kunniaksi ja nimet ovat alkujaan hirven 
peitenimiä. Vanhoihin tapoihin kuuluu uskomus, jonka mukaan pienokainen saa kumminsa ominaisuuksia, 


133 





jos lapsi kastetaan kummin nimiseksi. Tapaustarkastelussa oletetaan, että toisen kummisetä on ollut 
kuuluisa hirven salakaataja, honkaluvalla toimija ja toisen lapsen kummina vuorostaan on ollut kuuluisa 
naakija. 

Sanonta "Se on päivää ja näkemiin" viittaa nopeaan tapaamiseen. Tällainen tilanne on melko tavallinen 
varmakätisen hirvenmetsästäjän kohdalla. Hirven ilmestyessä näköpiiriin, sen elonpäivät ovat luetut 
tarkkakätisen ampujan edessä, kertalaakista. Tästä morottaja tamperelaiseen tapaan. Myyttisen nimen 
merkitys voidaan nyt suomentaa. Sameli Morottaja tarkoittaa samaa kuin hirventappaja. Hämäläinen 
eräveli Tapio Joroinen on saanut nimensä kummienonsa väijyntä- ja jäljitystaidoista. Hirveä on lähes aina 
pakko jäljittää metsän suojassa hiipien. Aukiolla pitkäsäären hoksottimet ovat liian hyvät ja metsästäjän 
mahdollisuudet kovin pienet. Tapio Joroisen myyttinen nimi suomennettuna voisi olla vaikkapa eränkävijä. 

Myyttisiin syvyyksiin päästyämme muistettakoon Lemminkäistä, joka oli hirvenhiihtäjä ja jousimies. 
Lemminkäisellä oli nimiä enemmältikin, syntyperältään hän oli Ahti Saarelainen, nuorena Kaunis Kaukomieli 
ja lopulta sankariteot suoritettiin Lieto Lemminkäisenä. Sama järjestys kuin poroilla, jotka nimetään iän ja 
sukupuolen sekä ominaisuuksien mukaan, kunnes ikää tulee niin, että porosta tulee nimiloppu. Joissain 
kulttuureissa on tai on ollut tapana antaa eri ikävaiheissa tai vakavasta sairaudesta tai identiteettikriisistä 
toipumisen jälkeen uusi nimi. Käytänteellä on yhteys myytteihin. Lemminkäinen on Kalevalan sankareista 
ainut, jolla esiintyy nämä kolme nimeä selvästi. Neljättä ja nykyaikaisinta metsästäjää kuvatkoon täsää 
oletuksessa tyyppi Heimo Hirvonen, hirvimies. Kuvittelun tuloksena saadaan nejä hirvestäjän arkkityyppiä. 


Sameli Morottaja 

Tapio Joroinen 

Lieto Lemminkäinen 

Heimo Hirvonen 

Hirventappaja 

Eränkävijä 

Hirvenhiihtäjä 

Hirvimies 

kyttääjä 

naakija 

kielastaja 

pyytäjä 

salametsästäjä 

hirvenmetsästäjä 

naisenmetsästäjä 

jahtiporukkalainen 

väijyjä 

jäljittäjä 

houkuttaja 

passaaja/ajaja 

sää/yö, kuu 

metsä/kasvit 

sää/aurinko, päivä 

metsä/puut 


Kuvio 17. Neljä suomalaista hirvimiestyyppiä kautta aikojen. 


Vanhinta myyttistä kerrostumaa kalevalaisessa eräepiikassa edustaa Lemminkäisen hirvenhiihtotaipumukset, 
joilla viitataan hedelmällisyyteen ja elämään, lihan iloihin, lempeen lämpöön ja kevääseen, joka toi muurarin. 
Kaikki myyttiset hirvimiestyypit ovat hirvimiehiä, metsästäjiä mutta kuten ym. kuvio kertoo, ajan saatossa 
tavoissa ja arvoissa tapahtuu kehitystä ja muutoksia. Suurin muutos lienee yksilö- tai parityöskentelyn 
muuttuminen joukkuetoiminnaksi. Ajan sykli sulkeutuu, ansapyynnin ajoilla hirvenmetsästys lienee 
tapahtunut ajoketjujen avulla. Hedelmällisyyden perusajatus on jälkikasvun turvaamisessa ja elämän 
jatkuvuudessa. Luodut tarvitsevat ravintoa voidakseen elää ja jotta uusia suita tulisi, tarvitaan kosiskelua. 

Hirvi, "iso liha" on kasvissyöjä. Pohjoisen oloissa kasvisravinto käy niukaksi ja pihkaiseksi talviaikaan. 
Auringon valo ja lämpö katoavat kaamoksen pimeyteen pitkähköksi aikaa pohjoisessa. Hengenpitimikseen 
pohjoisen kairan erästäjä saattaa omantunnon tuskitta ampua sopivalle ampumahollille ilmestyneen hirven. 
Sameli Morottajan arvomaailmassa oma suu on lähinnä. Salametsästys suoritetaan öiseen aikaan ja kuulu 
pimeisiin puuhiin. 

Hämäläisen eräkauden kasvatilla on yhteisöllisyys enemmän veressä ja hän toimii pitkäjänteisemmin, kantaa 
huolta riistakannasta ja oman kyläkunnan hyvinvoinnista. Hän antaa naapureille ja hirville osansa, hirvet 
pääsevät osille pellon antimista ja kyläläiset saavat paistinsa. Tällä perusteella voimme sijoittaa nämä kolme 
nimiryhmää luonnon, yhteisön ja marginaalitilan piireihin. Tapio Joroinen edustaa selvimmin myyttistä linjaa, 
joka on johtanut ns. valistuneeseen metsästäjään, jolle riistanhoito ja maltillinen hirvikannan verotus on 
luonnostaan selvä asia. Metsästäjä mallia Tapio Joroinen tuntee ja kantaa vastuunsa ja heitä on aina ollut 
liikkeellä erämaissa. Luontokunnioituksen ja hirvikannan elintärkeyden vuoksi ennen ehkä enemmän kuin 
nyt. 

Sekä Lieto Lemminkäinen että Sameli Morottaja käyttävät oman käden oikeutta. Sameli Morottaja himoitsee 
sampoa ja rahaa, kun taas Lieto Lemminkäisille tärkeämpää on itse saalistustapahtuma, verenkiihko ja 

elämys, kulkeminen ja erämatkailu. Morottajat hyödyntävät surutta ja seurauksista välittämättä, ahneesti 
tarjoutuvia tilanteita hyväksi käyttäen luonnon antimia. Jälkimmäinen edustaa himometsästäjää, jolle 
kaatotapahtuma ja saalis on vietinomaista ja kaikki kaikessa, mutta eräänlainen luonnonlapsi viettiensä 
vietävä hänkin on. 

Annetut nimet eivät viittaa mihinkään seutuun tai sukuun sinänsä, ne ovat tässä vain erottelujen vuoksi. 
Nimien avulla voidaan muotoilla kolme eri hirvestyksen merkityskenttää ä la Tarasti. Salametsästäjän 
arkkityyppi Sameli ei toimi luonnon eikä kulttuurin ehdoilla, vaikka on riippuvainen molemmista ja osa 
kumpaakin järjestelmää. Tapio edustaa vastuuntuntoista, hyvää eräetikettiä noudattavaa metsästäjää, 
esikuvaa nykyisille hirvestäjille, kaikille Heimo Tapioille. Lemminkäinen on myyttinen metsämies, legenda, 
jonka taidoista kerrotaan metsällä sukupolvesta toiseen. Hän on metsien humanteri ja luonnonlapsi. 


Sameli Morottaja 

Tapio Joroinen 

Lieto Lemminkäinen 

SATU 

TARU 

MYYTTI 

MARGINAALI 

KULTTUURI 

LUONTO 

Lieveilmiö 

Riistanhoito 

Jahtaaminen 


t 



Heimo Hirvonen 



Kuvio 18. Kolmen myyttisen hirvestäjäprototyypin keskeiset isotopiarinnastukset. 


10.5 Hirvi, viljavuussymboli 


Hirvi on hedelmällisyyssymboli, hirvenliha on mahdollistanut elämän ja toimeentulon. Hirvenliha, vilja oli 
riippuvainen säästä eli ilmoista, lämmöstä ja sen mukaisista kasvuolosuhteista kuten muukin kasvu. 
Lemminkäinen on kosmisena olentona vaikuttanut auringon kulkuun taivaalla ja sen kautta kasvillisuuteen ja 
sääoloihin, mikä ilmenee Uuden Kalevalan runossa 30, joka kertoo Lemminkäisen veneretkestä pakkasen 
kourissa. Eräiden runoversioiden mukaan sekä Paavo Haavikon Kalevala-tulkinnan mukaan sankari pelastui 
paleltumiskuolemalta tappamalla hirven ja kääriytymällä lämpimän hirven ruhon sisään. Kalevala on tylympi, 
se tyytyy mainitsemaan Lemminkäisen riipineen sammaleet saappaaseensa kylmän varaksi samalla kun hän 
hirmuisesti manasi Pakkasen poikaa tekemään sovinnon tai hän hävittää suviseen säähän koko hyytämöisten 
sukukunnan. Runossa Lemminkäinen puhuu ikään kuin kesäpojan näkökulmasta, kun taas Pakkanen Puhurin 
poika puhuu talvipojan suulla. Runo sisältää myös viittauksia kasvullisuuden ja puiden syntyyn sekä 
lehtipuiden vuodenkiertoon, jossa lehdet kylmän ilman ja syksyn tullen putoavat maahan. 

Isokokoisena kasvissyöjänä hirvi kuluttaa paljon ravintoa ja sen kesäravintona ovat ensisijaisesti kasvit ja 
lehdekset, talvella eläin laihtuu pakkasen ja havupuuaterioinnin vuoksi. Pieni hirvipartio saattoi vaivatta 
tuhota kaskiviljelyn tuoton yhdessä yössä. Tämä kuvastuu myös Kantelettaren runosta, jossa maanomistaja 
mielellään auttaa hirvitiedustelijaa ja toivoo tämän ryhtyvän tosi toimiin hirven kaatamiseksi. Runo vastaa 
myös Lieto Lemminkäisen tiedustelua kota-asukkaiden harmin syystä. Hirvi oli ryvetellyt keittopadat kumoon. 
Tulkintaa ei ole syytä tehdä kirjaimellisesti. Ellei pataan ole mitään pantavissa, ne pysyvät kumossa. Jos 
hirvi söi vähäiset einekset pellolta, pataan ei ollut muuta pantavaa kuin hyväkäs hirvi, jos sen kiinni saisi. 
Hengellään sai hirvi maksaa tekonsa, sillä kehotus kuului: Kolkkaa kuoliaaksi, lähetä lämsä, ammu heti jos 
kohtaat. Runon hittolainen oli vieraillut koko kesän talon pelloilla, kalunnut kaalinpäät ja jopa maannut 
metsässä marjat lituskoiksi niin ettei marjametsästäkään särvintä keittopataan herunut. Jo vain sopi tappaa 
moinen otus. 

Hirvimyytin ratkaisu liittyy kasvillisuuteen ja hirvimyytin jatkumon nykyversio on riistanhoitotyössä, 
hirvifunktiossa kymmenen, joka kertoo hirvenmetsästysseurojen toiminnasta. Arkkityyppi Sameli Morottajan, 
hirventappajan ja Tapio Joroisen, eränkävijän jälkeläiset eivät hyvällä katsele toisiaan. Lieto Lemminkäisen 
heimoisia naureskellaan ja paheksutaan hieman höynähtäneenä, pikkuisen päästään vialla olevana, vaikka 
nuoren metsämiehen kohellusta ymmärretäänkin, mutta ukkomiesten ei. Siitä lukuisat kaskut - näissä 

erittäin vakavissa merkeissä. Ennen eräpoliisina toimi metsänhaltijan väki, nyt kannasta huolehtivat 
viranomaiset, mutta luontonsa mukaan kukin toimii naisrintamalla taipumustensa mukaisesti. Lemminkäisen 
kosioretket ovat hirvenmetsästyksen eräkerronnassa myyttistä kerrontaa. Selonteot riistanhoitotyöstä 
kertovat yhteisöllistä tarua ja lujittavat yhteisön hyvinvointia, kun taas vitsauksena toimii osin suuresti 
liioiteltu vastus salametsästyksen haitoista. 


10.6 Syvällä on kaiken merkitys 

Hirven toisintonimien kolmioryhmittely paljastaa nimien vaikenevan salametsästyksestä. Tällä perusteella 
vastuksena apajilla eivät ole välistä vetävät. 

Ensimmäiseen ryhmään sijoittuvat airojalka, jalkavuus ja aika saalis. Ryhmä vastaa Tapio Joroisen 
mallikäyttäytymistä. Hyvän eteen on tehtävä töitä ja saalista on kunnioitettava. Toisessa ryhmittymässä ovat 
myteemit, joita on luonnehdittu sanolla lihakasa, rosvorunolainen sekä sääli ja vahinko. Toisin sanoen 
kyseessä on prototyyppi Sameli Morottajan maailma. Kolmas ryhmä muodostuu lemmenkipeyden teeman 
ympärille ja avainsanoina ovat hiidenhirvi ja kiimainen hirvi. 


AIKA SAALIS 

A 


AIROJALKA 


JALKAVA 


HIRVI 


HIIDENHIRVI 

A 


KIIMA 


LIHAKASA 



ROSVORUNOLAINEN SÄÄLI ja VAHINKO 


Kuvio 19. Miten nimien myteemit ryhmittyvätkään somasti. 


Kolmio I edustaa Morottajaa, liha-ahmaa, joksi voi lukea kaikki luomakunnan lihahakit, jotka ovat hirvenlihan 
perään. Ryhmään kuuluvat haaskalinnuista korppi ja varis, pedoista karhu, ahma, susi ym. sekä 
vastuuttomasti huvikseen tai luvatta saalistajat. Saaliin kunnioittajat ovat Joroisten ryhmässä II, kun taas 
vallan muista seikoista metsästyksessä kiinnostuneet liittyvät arvomaailmassaan Lemminkäisiin, 
vallanhimoiset ja miehuudellaan pöyhistelevät machot kuuluvat tähän ryhmään. Enemmän heitä tosin on 
myyttisissä mielikuvissa ja unelmissa kuin todellisuudessa, sillä menestys on taattu kuten Kalevalakin sen 
todistaa: naiset rakastuvat renttuihin ja kuten tiedetään horsma, se rentunruusu on. Ja rentunruusu 
merkitsee peurankukkaa. Rentu on peura. 

Saatu nimiaines voidaan vielä ryhmittäin metatulkita, jolloin saamme peruskolmion. Hirvimyytissä on 
pohjimmiltaan kyse arjen ravinnon tarpeesta, elämän edellytysten turvaamisesta, ikäisen onnen saamisesta, 
ravinnosta ja kasvusta. Kuviossa I on tulkkiutuvuus, R on peruslähtökohta ja O Ahdistuneisuus. 

I MOROTTAJA/Metsänviljely 



R pirttiviljely/LEMMINKÄINEN O JOROINEN/peltoviljely 


Kuvio 20. Myyttiset teemat viljelyn kautta tarkastellen. 


Nimet paljastavat myyttisen puheen tulkkiutuvan salametsästykseen liitettävien arvojen kautta. Lihaa 
hankitaan sekä luvallisen seuruemetsästyksen että salametsästyksen avulla perheen ruokapöytään tai 
muuksi tulon lähteeksi, kun taas joroislaistyyppi kulttuurisidonnaisina maanviljelijänä peltoviljatappioistaan 
huolimatta huolehtii myös riistan tarpeista rakentamalla mm. riistapeltoja. Olipa kyse mistä viljavuuden ja 
hedelmällisyyden näkökulmasta tahansa, kaikki hirvenmetsästykseen liittyvä sisältää runsaasti myyttistä 
puhetta. Ajan mittaan kehitystä on tapahtunut, kytistä on tullut metsänhoitajia, naakijoista maanviljelijöitä, 
ja kielastajista kansakunnan toivoja ja kynttilöitä. Ei mitään niin pahaa ettei jotain hyvääkin! 


10.7 Viisiöinnin taito paljastaa 

Myteemiasiasanat voidaan vaihtoehtoisesti neliöidä, jolloin kuva muuttuu ja täydentyy. 

1) JALAT: jalkava + airojalka (meno ja meininki) 

2) LIHAT: lihakasa + aika saalis (massa ja koko) 

3) HALUT: kiima - rosvorunolainen (viettelys ja torjunta) 

4) NIMET: hiidenhirvi ja hirvi (alces alces ennen ja nyt) 

5) FOKUS: Kameli = Jänis (arvoitus, mysteeri) 


Sukka(mieli)-> LEMMINKÄINEN 

JALAT HALUT 

Onni(lihapala)-> 

NIMET LIHAT 


HIRVI 


Lemminkäinen oli onnenonkija, jota kutsuttiin Sukkamieleksi. Yllä olevassa kuviossa fokus on sama kuin 
hirvestä käytetyt eläinnimet, joista yleisimpiä ovat lammas, hevonen, lehmä, peura ja jänis. Puuttuva tekijä 
tulee ratkaista näiden eläinten symboliikan avulla eikä tyytyä siihen yksinkertaiseen ratkaisuun, että 
Lemminkäinen oli kielastaja ja kova menemään riistan perään. 


juoksevat märehtivät 


kotieläimiä 

fokus 

metsäneläimiä 


HEVONEN 


LEHMÄ 


LAMMAS 


PEURA 


JÄNIS 


Hirvimyytin syvyys liittyy uhrilammasominaisuuteen sekä kuutilosilmäisyyteen. Nämä kaksi yhdistävää tekijää 
tekevät siitä pyhän ja erityisen, uhriksi otollisen samalla kun eläin, hirvi luokitellaan anomaliaksi, joka on kuin 
kotieläin ulkomuodoltaan ja elintavoiltaan, mutta sellaisena kuin lehmän ja hevosen risteytys, ja sen lisäksi 

sillä on lampaan kuutilosilmät, mikä ominaisuus rinnastaa sen hiidenväkeen ja metsänemännän karjaan. 
Kyseessä on metsän oinas, päätteli kansa. Tässä yhteydessä tulkoon korjatuksi myös Aleksis Kiven kanta 
asiaan. Kiven aikana Etelä-Suomen metsissä ei vapaita hirviä metsästettäväksi asti ollut, mutta väärä on 
luulo, ettei Kivi olisi Seitsemässä Veljeksessään seitsemästä erämiehestä kertoessaan kertaakaan maininnut 
hirveä. Kansalliskirjailija mainitsee hirven kaksi kertaa, toisen suoraan ja toisen sanontana, jossa hirvi 
esiintyy nimenomaan lammaseläimenä. Kiven sanoin Jukolan pojat juoksivat kuin jänikset tai villit oinaat. 
Toisen kerran sanakiista sai yhden veljeksistä toteamaan toisen veljeksen eräsaalishaaveista, että siinähän 
tuli koko Noan arkki hiirestä hirveen. 

Hirvisanoja on (Ks. liite), niistä noin puolet on vanhoja, jo unohtuneita ja toinen osa on jäljellä satunnaisessa 
nykykäytössä. Hirvi on monipuolisesti hyödynnetty eläin ja kielellisen muuntelun kohde. Viranomaisten kieli 
on asiakieltä, luvat annetaan vasoille, emille jne., bahtinilaisessa termistössä pienen kokemuksen kieltä, 
semioottisesti languea, kun taas kansa ilakoi kielellisillä mahdollisuuksilla käyttäen hyväksi suurta kokemusta 
ja parolea. Kronikka-aineiston informantti totesi osuvasti, että peitenimet johtuvat kunnioituksesta ja 
verbaalisuudesta. Kunnioituksen sanoja mielsi arvostamiseksi. 

Viranomaisten velvollisuus on puhua mahdollisimman yksiselitteisesti määritellen, tulkinnanvaraa jättämättä, 
mutta metsästäjät jahtaavat silti tappisonneja, pukkeja, mulleja ja muuta. Huiskeessa lehmiä ja hevosia 
kaatuu naapurinkin puolelta. Kun kaato on tapahtunut, saalistettu eläin muuttuu ruhoksi tai elukaksi. 
Lahtivajojen kieli on jälleen toinen. Peijaisiin päästyä alkaa juhlatunnelma ja kronikoiden hirvinimitykset ovat 
ylistäviä, joskin nimikirjo voi tulla esitellyksi laidasta laitaan tapahtumain selonteon mukaan lupavaiheesta 
keittovaiheeseen, joka joka jahdin huipentumana nautitaan kruunupään kunniaksi kannoilla pyörähdellen 
täyteissarvisen tapaan. 


1) kaadettavia -> luvat -> 

2) saalistettavia -> ajot -> 

3) lahdattavia -> nylky -> 

4) pedattavia. -> kronikka -> 


Nimi = merkki nyt, _ 

vasa, emä, aikuinen, uros etc. 
mulli, tappisonni, hirvilehmä etc. 
ruho, elukka, iso liha etc. 
kruunupää, metsän karja etc. 


Kuvio 21. Hirven nimikäytänteiden muuttuminen. 


merkki ennen 

hiidenhirvi 

yksisarvinen 

isomus 

mäkilihanen 


10.8 Lihakasa 

Hirvikronikoitsijana on myös naisia, joiden näkökulma on tapahtumiin henkilökohtaisempi ja erilaisia asioita 
painottava kuin mieskronikoitsijoiden. Ryhmittelyn otsikko on kotoisin naiskronikoitsijan toteamuksesta, jossa 
hän mainitsee olennaisen syksyn uurastuksesta - on lihaa tullut aikamoiset läjät. Sattumoisin samasta 
jahtiajasta on miespuolisen kirjoittajan kuvaama selostus metsästyspäiväkirjassa monesta hukkareissusta 
vastoinkäymisineen iloineen ja suruineen. 

Hirvitoisintonimiryväs on muodostettu intuitiivisesti pareittaiseksi ryhmiksi, jota seuraavassa tulkitaan Riistä¬ 
jä kalatalouden tutkimuslaitoksen Hirvi -tietosanakirjan pohjalta tehtyihin riistafunktioiden perusteella (Ks. 
Liite). Metsästys on osittain traagista toimintaa, joudutaanhan siinä silmätysten elämän ja kuoleman kanssa. 
Mitä paremmin hyvinvoiva hirviyksilö on ja mitä kookkaammat sarvet sillä on, sen halutumpi se on saaliina ja 
troffeelähteenä. Metsien taistelutantereiden voittaja on hirvimetsällä ykkössaalis. 

Riista- ja kalataloustutkimuslaitoksen hirvijulkaisussa sarveen kohdistuvia hakusanoja on toistakymmentä, 
hirven toisintonimiluettelossa esiintyvistä nimistä vain harvat viittaavat suoranaisesti sarviin. Hyväselkä, 
mäkiliha, mäkilihava, mäkilihanen sekä netkaselkä viittaavat lihaisaan hyvinvoivaan olemukseen. Hatasarvi 
ja kruunupää ja 1-n -piikkiset ovat sarvien perusteella muodostuvia nimiä. 

Myytti, osin ehkä totuuskin kertoo Aasian maissa apinan aivoja syötävän suurena herkkuna. Tapa johtaa 
apinakuningastraditioon sekä uskomukseen syödyn eläimen ominaisuuksien siirtymisestä syöjälle, kun 
tavoitteena on saada esim. apinan oveluus ja vikkelyys. Hirven aivoja ei lainkaan kerrota syötävän, sen 

sijaan kerrotaan tarinoita hirven tyhmyydestä ja aivojen pienuudesta, kun metsästäjäkertomukset toisaalla 
korostavat hirven viisautta tai oveluutta. Ymmärryksen ja olion ilmenemisen yhteys hajuaistiin on 
suomenkielessä tiivis. Aaveet ovat hajuttomia mitä nyt joskus hieman rikkiä joku on ollut uumoilevinaan. 
Kielessä on relikti täydestä tietämättömyydestä, kun jollain ei ole hajuakaan asiasta. Hajut ovat 
perustavanlaatuinen, primitiivinen ajattelun aines, joka elävöittää muistot sukupolvienkin takaa niin ihmisellä 
kuin eläimelläkin. Hajuaistinsa menettänyt ihminen menettää väistämättä osan elämän merkittävyyttä, 
elämästä menee maku, mutta hirvelle tai koiralle hajuaistin menetys on kohtalokkaampi, suorastaan 
hengenvaarallinen. 

Nykyhirvitutkijan kannan mukaan hirvi sijoittuu aivotoimintojensa monipuolisuudessa varsin korkealle 
nisäkkäiden joukossa ja on hirvieläimistä kärkisijoilla. Sadassa vuodessa hirvitutkijoiden kanta on muuttunut 
sitä mukaa kun hirvikanta on suurentunut ja tutkimustieto karttunut, sillä vuosisata sitten 
populaarieläintietokirjassa luonnehdittiin hirveä jokseenkin tyhmäksi eläimeksi, vaikeasti käsiteltäväksi, 
vihaiseksi ja tappelunhaluiseksi, joka on sekä hauska että eriskummallinen eläin, ja jolla on esihistoriallinen 
ulkomuoto. 

Kirkasotsaisena eläintä ei sen sijaan millään voi pitää, sillä aivot sijaitsevat suuren pään takaosassa. Koiran 
ja hirven ajatteluaistitoiminnot ovat keskittyneet hajuihin, joita kumpikin laji on erikoistunut analysoimaan ja 
tunnistamaan. Hirvikognitioiden tutkijat ovat havainneet, että hirvi kuten koirakin voi osoittaa yksilöllistä 
kokemuksista oppimista ja erot eri yksilöiden välillä voivat olla huomattavat. Erityisen kehittyneet hirven ja 
koiran aivot ovat hajujen tunnistamisessa. Mäkilihava hyväselkä ei ole haluttavuudestaan huolimatta kovin 
helppo saalistettava. Kovakalloinen hirvi kyllä on, ja aivot kelpaavat lähinnä nahan parkitsemiseen. 

Sarvien suuruus määräytyy hirven iän, ravinnon ja sukupuolen mukaan. Mitä kookkaampi ja hyvälihaisempi 
hirvi, sitä todennäköisemmin se on mahtisonni-iässä, voimakaslihaksinen hyväselkä. Vanhenevasta naaraasta 
tulee toistuvien tiineysaikojen takia ajan mittaan netkaselkä. Nimitykset vastannevat nykyisiä nimityksiä 
hirvilehmä ja hirvihärkä. Sarvien suuruus määräytyy maaperän kivennäisainepitoisuuden mukaan ja 
suurimmat sarvet ovat Suomessa keskittyneet Kainuun ja Pohjanmaan aavoille. Isot jättösarvet osoittavat 
mäkilihavan olleen liikkeellä. 

Mielenkiintoisin nimistä on mäkeen viittaus. Nimi voi muodostua käytännön havainnosta hirven 
ruokailualueista. Erityisen mieltynyt suuri nisäkäs on kukkiviin horsma-aukeisiin, joissa maasto on yleensä 
mäkistä. Mäkilihalla on voitu viitata myös hyvään ampumapaikkaan. Metsän siimeksessä väijytys on 
helpompaa, kun nuolen tai aseen laukaus pysähtyy maastoon. 

Mökilihava voi silti viitata vanhempaan aikaan ja myyttisiin kerrostumiin. Kekri liittyy sekä 
vainajanpalvontaan että karja/ 

viljaonnen turvaamiseen. Tapoihin on kuulunut tallitontun ruokkiminen, ettei karja pilaa kesällä viljapeltoa. 

Liitteenä ole¬ 
va nimilista osoittaa, on hirveä kutsuttu sekä lehmän että hevosen nimillä ja lisäksi sitä on nimitetty metsän 
karjaksi, 

mikä suoraan tarkoittaa riistaa eikä kesälaitumella vapaana olevaa karjaa. Perinne on säilynyt sitkeästi, sillä 
vielä nyky¬ 
aikanakin samaista kantaa kutsutaan valton karjaksi omistusoikeudenhaltijan mukaan. 

Mäkilihava saattaa viitata vainajauskoon suoremminkin. Itämerensuomalaisella alueella tonttulajeihin kuuluu 
myös mäkitonttu, jonka suomalaisetkin ovat tunteneet mäkehisenä. Suomalainen mäkehinen on 
menninkäinen, vainajahenki tai maahinen ja uskomus lienee syntynyt pohjoisten kansojen tavasta haudata 
vainajat joen tai mäen hiekkatöyräisiin. Samaan viitannee myös lappalaisten tarinat maahisten karjasta, jota 
hoidetaan kuten ihmisten karjaakin. Tuonpuoleinen on käsitetty kahdella tavalla toiseudeksi, tuonpuoleiseksi. 
Metsän karja on ollut villin tuntemattoman metsän, tai muun voiman kasvattamaksi luultua. Kotikarjan 
hoidosta tiedettiin, että karja vaatii hoitotoimenpiteitä menestyäkseen. Tästä tehtiin päätelmä, että jokin 
huolehtii metsän viljasta. Vainajauskon rippeitä lienee myös tapa, joka säilyi 1900-luvulle saakka 
maatalouyhteisöissä. Isännällä ja emännällä ja joskus lapsillakin oli karjassa oma nimikkolehmä tai -hevonen, 
joka surmattiin haltijansa kuoleman yhteydessä joko pitoruuaksi tai muuten. Ellei näin raaskittu tehdä, 
seurauksena oli vainajan rauhattomuus, kun hän kävi vaatimassa itselleen kuuluvaa talosta. Voi olla, että 


139 





mäkiliha on alkujaan merkinnyt maahisten syöttilästä, mäkehisen karjaa. Uskomus on sitten siirtynyt karjasta 
ja hevosista huolehtivaksi kotitontuksi, jota erityisesti vainajainpäivänä, kekrinä eli pyhäinmiesten päivän 
aattona oli vastavuoroisesti ruokittava ja kiitettävä vuoden palveluksista. Tontuille ja esi-isien suojeleville 
hengille maksettiin siten palkka samaan aikaan kuin palvelijoillekin. 


10.9 Kansakunnan kynttilät 


Hirvenmetsästyksen saaliseläin on hirvi eli alces alces. Mistä hirvi on saanut satumaisen nimensä Lumikki? 
Sananmukaisesti lumivalkoisista sukistaan, lumisukista, jotka tulevat sekä hangessa kaalomisesta että 
syntymässä saadusta karvapeitteen värityksestä. Pohjoisten hankien hiihtelijät käyttivät ennen villaisia 
valkoisia polveen tai yli polven ulottuvia villasukkia. Sukupuolesta riippuen hirvenjalkojen vaalea karvapeite 
ulottuu polveen tai nivusiin saakka. Walt Disney on tehnyt Lumikista ja seitsemästä pienestä kääpiöstä oman 
satuklassikkoversionsa, mutta suomalaisittain satu olisi karumpi ja myyttisempi. 

Jos ja kun Lumikki on hirvi, niin mitä mahtaisivat olla vastaavasti seitsemän pientä kääpiötä? Paikka paikoin 
peikkoja on nimitetty peipoiksi tai vuoripeipoiksi, joiden esikuvaksi on aika ajoin esitetty huuhkajan poikasia. 
Ei kuitenkaan ole säilynyt mitään merkittävää aiheesta Hirvi ja seitsemän pientä huuhkajaa, vaikka aihe 
tarunhohtoiselta kuullostaakin. Tähtitaivaalta voidaan löytää etsimämme, jos oikein yritetään. Pohjantähden 
tulkitaan toisinaan tarkoittavan hirveä ja Otavan tähtikuviossa on seitsemän tähteä. Vanha kansa näki 
Otavan hännän osoittavan kohti Pohjantähteä. Toiset hahmottivat Otavan kyljellään olevana viitosena, toiset 
näkivät siinä vinossa olevat neljä jalkaa ja kolmen tähden hännän. Otava on kielemme yksi vanhimmista 
sanoista, ja se merkitsee myös kärrinpyörää, jossa puolapuut, ns. sääret ovat hiemen vinossa keskiön ja 
reunan välissä eli rattaan keskiö on ulkoneva reunaan nähden. Tällaista pyörää nimitettiin myös 
siivattapyöräksi. Kun siivatta on vatjalaisile merkinnyt elukkaa, joka on hirven harvoja vielä nykyäänkin 
käytettyjä yleisnimiä, on otavaisen olkapäillä syntynyt muutakin kuin karhu, siellä on myös poropetran 
alkukoti. Tähdet loistavat taivaalla ja kynttilä luo valoa pimeyteen. Hirven yksittäistä sarvea sanotaan 
kynttiläksi ja koko sarvistoa kyntteliköksi. 


Yleinen hirven peitenimi on jänis, mutta jo unohtuneeseen tietouteen kuuluu vatjalaisten jänis, joksi he 
nimittivät Otavaa taivaalla, joten he puhuivat hirvestä. Pientä puputtajaa ei suomalaisugrilainen perinne 
sijoita Otavaan, joten kyseessä lienee jalohirvi eli suuri uroshirvi. Poropeura ja peura ovat molemmat 
lappalais-saamelaisten myyttien taivaalle sijoittamia aurinkohirven muunnelmia. Hevonhierakkaa vatjalaiset 
ovat kutsuneen hepoisen putkeksi. Kasvi muistuttaa kukinnossaan litistettyjä kauranjyviä. Metsämiehen 
seuralaisiin metsällä kuuluvat tietyt haaskalinnut. Vatjalaiset ovat yhdistäneet närhen hevoseen nimittämällä 
lintua hepoisen sitan syöjäksi. Tämä vatjalaisten sittalintu on kuvailtu muodoltaan käen kaltaiseksi, mutta 
kooltaan hieman sitä suuremmaksi. Kansallisessa vertauskuvastossa elää käsite hevosen naurusta ja 
hevosen leikistä. Vatjalaisilla tämä hevostelu on hirvistelyä, sillä vatjassa hirvistellä on yhtä kuin irvistellä 
hampaat irvessä. Kaharasarven nykynimenä käytetty sarvipää tarkoitti ennen pelkästään vihaista, joskin 
toisin paikoin se on merkinnyt myös pirua. 

Juha Pentikäinen on tahtonut tulkita Otavan karhun tähtikuvioksi pelkästään, mutta Kalevalan selitysoppaan 
tehneen kansanrunuden professori Niemen käsityksen mukaan Otavatar, Otava on runollisesti 
personoitunut naisolento. Lisäksi yhdessä mytologisti Gananderin esiintuomassa loitsussa Otavatarta 
rukoillaan avuksi varkaita vastaan. Tällä viittauksella on yhteyttä hirveen peltohirvenä ja rosvoroopena. 
Isohan se on, tuo hirven ruutana, joka vie elon ja onnen. 


Hepenäkaula viittaa hirven tunnusmerkkiin, kelloon eli helloon. Aurinkokello oli ennen yksi ajanmittareista 
samoin kuin päivän aika ja auringon liikerata taivaan kannella. Yöllä aikaa mitattiin Otavan liikkeistä. 
Muinaiselle ihmiselle auringonkierto oli jossain määrin mysteeri. Epäilemättä jonkinlainen käsitys muodostui 
myös hirven hellosta, jolle ei ennen eikä vielä nytkään ole keksitty erityisempää merkitystä kuin houkuttelun 

tehtävä. Siitä nimitys hepenäkaula, hello kiikkuu koristeena kuin koru kaulalla. Koru itse asiassa on yksi 
hirven kadonneista nimistä, millä epäilemättä on viitattu samaan ominaisuuteen kuin hepenäkaulallakin. 
Toisaalta agraarisen kulttuurin hyvinvoinnin kuva oli näkyvät kellonperät kiiltävine vitjoineen vyöllä. Vyö on 
Tornionjokilaaksossa yö, vyölliset ovat emännän avainnippu ja tykötarpeet vyöllä. 


10.10 Aika saalis 

Klaanijaon mukaan hirvi ja karhu on oletettu suomalaisten pääklaanien heimoeläimiksi. Hirvi on kookkain 
riistaeläimemme ja tämä heijastuu myös toisintonimissä, joissa viitataan isokokoisuuteen. Mitä hirven 
ylevyyteen tulee, on joitain rippeitä tästä suhtautumisesta jäljellä. Jalopeura on leijonasta erheellisesti 
käytetty vanha suomennos, mutta jalo tarkoittaa myös isoa ja mahtavaa, jolloin jalopeura on 
sananmukaisesti iso peura. Ylevyyttä korostaa viittaus kruunuun, joka ihmisillä muodostuu joko hiuksista tai 
kruununkalleuksista eli jalokivistä. Sanonnan mukaan ihminen on luomakunnan kruunu. Tarinan mukaan 
hirvi on luomakunnan kruunu. 

Legendamaiset nimet virri, romi, kypsis ja virpus ovat merkitykseltään tuntemattomia, vain hello hirven 
nimenä on säilynyt. Helloa kutsutaan myös kelloksi vaikkakaan kellokasta ei pidä sotkea hirveen eikä 
päinvastoin. Romi lienee sukua romuluiselle eli pitkäsääriselle ja kömpelölle eläimelle, joka on komea 
sarvipää. Nimityksellä voi olla myös syvät peijaisiin liittyvät juurensa, koska maaseudulla kihlajaisia on 
nimitetty romiaisiksi. Nimien merkitys on vaipunut unhon yöhön, mutta kypsis viittaa paistiin. Vanhassa 
joululaulussa lauletaan "on äiti pastanut kystä kyllä". Virri ja Virpus viittaavat muotoon vilpas eli vilkas 
nopea hevonen, joka on kova menemään. Vaikka nämä tulkinnat ovat lähinnä hyviä arvauksia, puoltavat ne 
paikkaansa paremman tulkinnan puutteessa. Rinnastuksessa toisena tekijänä on pastoraalisuusmyteemi, 
johon sijoitetut nimet heijastavat hirven merkitystä lihan lähteenä, metsän karjana. Jänis on yleinen 
riistaeläin, jonka pitkät korvat muistuttavat liikkeiden ja koon puolesta hirven korvia. Leveät ja 
herkkäliikkeiset korvat ovat antaneet hirvelle kansanomaisen nimen lippukorva. Nimi paljastaa hirven 
tyypillisen käyttäytymispiirteen. Muut ryhmän nimet viittaavat selvästi nautakarjaan. Hirveä voidaan kutsua 
sekä hevoseksi että lehmäksi, vasaa varsaksi tai vasikaksi. 

Merellä silmät metsällä korvat! Vanha sanonta on tulkittavissa saalistuksen metaforana, vertauskuvana, jossa 
silmät merellä kuvaavat hyljettä ja korvat metsässä hirveä. Molemmat eläimet ovat olleet merkittävä riistalaji 
jo tuhansia vuosia sitten. Kronikka-aineistossa lippukorvaa on nimitetty kalevalaiseen tyyliin 
suppilovahveroiksi. Osuva ilmaus sekä muodon että värin puolesta. Tottumattoman on vaikea havaita 
suppilovahveroa maastosta. Myös liikkumatonta hirveä on vaikea havaita harmaantummasta näreiköstä. Väri 
erehdyttää. Tumma möhkäle seisoo pimennossa liikkumattomana kuin hiisikivi, korkeintaan korva värähtää, 
kun se kuullostelee äänen suuntaan. Mihin tällä nimellä oikeastaan viitataan? Olen rinnastanut nimen 
samaan ryhmään hirviuroksen ja hirvinaaraan kanssa, jolloin on luontevaa ajatella nimen jollain tavalla 
liittyvän hirven käyttäytymiseen. Hyökkäävä hirvi asettaa korvansa luimuun, luimistelee ja kyräilee korvat 
asetettuna selkää pitkin. Siinä vaiheessa kokeneempi hirvimies tietää varoa, koska edessä saattaa olla 
äkkilähtö karkuun, varsinkin jos uros on kyseessä. Hirven hyökkäysele on tosin tarkoitettu pelotteeksi, mutta 
ellei uhkailu ja puhina tepsi, voi hirvi survaista tunkeilijan suohon. 


10.11 Hirvivimma 

Hirvinimien ryhmittelyssä kiima-ajan merkityksiin liittyviä kohtia olivat sankaruuden ja sakraalisuuden eli 
pyhitetyn mielikuvat. Sankari on hirvinaaraan suosiosta koitoksia käyvä uros ja sakraalisuus tulee ajan 
erityisluonteesta, joka on tietty suhteellisen lyhyt jakso hirven vuodenkierrossa, jolloin eläin on vielä 
rauhoitettu. Metsästyskauden alkaessa hirven kiima-aika on jo ohi. 

Nimet sakraalisuusmyteemiin on valittu kahdella perusteella. Uroshirven sykähdyttäjänä toimivat hajut, 
feromonit ja kohteena on naaras, vitseissä mikä tahansa harmaantumma ja liikkuva tai liikkumaton. 
Kaskuissa kiiman kohteena voi olla lato tai traktori tai vaikkapa hieho. Sekä kiertonimissä että kaskuissa 
lehmät ja naarashirvet poikasineen rinnastetaan nautaeläimiin. Puhutaan hirvilehmistä ja -vasikoista, mutta 

myös kantturoista. Koska kanttura tarkoittaa myös poikkisahattua kantoa juurineen, sana tullee mustasta 
maassa paikoillaan makaavasta möhkäleestä. Tiineenä oleva lehmä tai hirvinaaras on hidas liikkeissään, 
köntystelee, joten köndös on kuvaava nimi. Silti silmät voivat olla kirkkaat, joskin metsän hirviherraan eivät 
raukeat katseet välttämättä tehoa samalla tavoin kuin ihmishirviherraan. Valpas katse saattaa pelastaa 
hirviemon hengen, joten se on erityisominaisuus. Tässä kohtaa on ymmärrettävä erä -sanaa, joka tarkoittaa 
erityistä, erotettua ja pyhää. Raskaus on siunattu tila, ahdistettuna hirvilehmäkin saattaa äityä potkimaan. 
Jonkilaista ahdistelua hirviuros joutuu joka tapauksessa kiimassaan tekemään, sillä tarvoinporkan jäljillä se 
voi vainuta otollisen ajankohdan koittaneen, jolloin se lähtee seuraamaan kohdetta. 

Koska hirviherran hormonit käyvät kiihkeinä, hormonitoiminnon muutokset aiheuttavat muutoksia myös 
ulkomuotoon. Uroshirven niska ja kaula turpoavat, voimansa tunnossa ja nahkasarvia riisuessa se 
kalisuttelee ja hankaa puita ja saattaa puskea mitä vain kilpailijaksi luulemaansa. Komea hello heiluen se 
ravaa levottomana metsissä ja kuopii kiimakuoppia sorkillaan maahan. Kun se on seurannut kiimahajujälkiä, 
niin laumasta se erottaa naaraat myös peräpeilistä eli sukkajalkojen karvoituksen väristä. Naaraalla valkoiset 
sukat ylettyvät nivusiin saakka, uroksella pohkeisiin. Hirviherra kuin hirviherra, pitkän naaraskoiven sukitetun 
säären vilahdus on kiihdyttävä näky. Niin kiihdyttävä että väliin kanttura kuin kanttura käy, jos vain 
valkosukka vilajaa. Kansa puhuu sitkeästi merkillisistä risteytymistä, jotka ovat hirviuroksen ja lypsylehmän 
pariutumisen tulosta. Kaskuissa viittaus on varsin yleinen ja kronikkarunoissakin aihetta on käsitelty. 

Oman erälevyn tuottaneen, toimittaja Jouni Jäkälän sanoittamassa balladimaisessa hirvikronikassa sanoitus 
on tehty tunnettuihin sävelmiin Rosvoroope ja vaihtoehtoisesti voi käyttää Isoisän olkihattu -sävelmääkin. 
Hirvikronikkasanoitusten sävelmäpohjista juuri Rosvo-Roope balladi on suosituin. Syyn ymmärtää, 
kansainväliset merirosvotarinat ovat sekoittuneet täällä kotoisiin metsärosvotarinoihin, ja katsantokannasta 
riippuu, kuka on milloinkin rosvo, Tapion pöytiä hamuileva hirvi, vai luvatta viljakuhilaita riipineen tuholaisen 
luvaton kostaja, vai sotaa tai muuta tihutyötä metsässä piileskelevä metsästä eineensä ottava, vai 
hengenpitimikseen muitta mutkitta metsällä käyvä pieneläjä, vai salaa kaadetuilla lihoilla mustan pörssin 
kauppaa tekevä. Rosvo-Roopesta on tullut suosittu laulu. 


NIITTYROMANSSI 

(Sanoitus soveltuu sävelmiin Rosvoroope/Isoisän olkihattu) 

On keskikesä - tuoksuu apila ja timotei 
Ja friisiläisen lehmäneidon hyrrää himo; Hei 
Nyt saapuu uljas sarvipäinen hirviherra tuo 
Ja huomaa hirvikaunottaren, tallustaa sen luo. 

Näin tiedustelee tuoksun rohkasiema kruunupää: 
Ah, ehdottaisin tuttavuutta hieman lähempää? 
Vaan empivästi katsoo nauta alta ripsien 
Ja sanoo seksikkäästi sieraimiaan lipsien: 

Ei sovi. Varokolmion näin luona valtatien. 

Käyt päälle jopa autojen, oon vielä hieho pien. 
Vaan uskoi hirven lupauksiin; - vapaus, salomaat 
Ne sinun ovat rakas, jos sä onnen kanssain jaat. 


Jo puiden varjoon kulkee outo pari polullaan 
Ja toinen toistaan rakastavat joka solullaan, 

Vaan pimentoihin kruunupään vie metsä kätkien. 
Jää friisiläinen hieho puiden väliin sätkien. 

*** 

Niin kului talvi navetassa, koitti huhtikuu 
Ja friisiläinen Mona-hieho poiki, kukas muu? 

Ei isää kiikkiin saatu sarvistaan tai sanastaan. 

Voi lehmä kesää oottaa huolehtien Nanastaan. 

Vaan muisto niityn tuoksuinen ei nautaa kirveliä. 
Se oottaa laidunkautta, miettii kuinka hirvellä 
Lie talvi mennyt - pakkastakin reilut kolmekuus. 
On mulla sentään navetta ja Nana - kuuluisuus. 
(Jouni Jäkälä) 


Hirven kiimakuviossa on esitetty luonnehdinnat naamasesta ja pärstäkertoimesta sekä kaksimielinen sana 
kankkunen ja kinkkukankku. Naamanen merkitsee pohjoisen murteissa kiimassa olevaa ja hirven kiiman 
merkkeinä on sarven ja hellon muodon muutokset. Kiimassa olevaa uroshirveä kiinnostaa lähinnä yksi asia. 
Naaraan sukupuolinen valmius pariutumiseen, jota se tarkkailee perää haistellen. Kaiken kaikkiaan prosessi 
on kosijalle raskas kaikkine pariutumis-hetkeen valmistautumisineen. Ei riitä että uros voittaa vastustajansa 
ja saa oikeuden suvunjatkamiseen, sen on vielä osuttava parin kanssa sopivaan aikaan kohdakkain. 
Vanhojen metsästäjien kertoman mukaan hirviherralla periaatteessa on alueen kaikki naaraat käytössään, 
mutta silti uros astuu reviirissään vain kaksi naarasta syksyssä. Kiima on humalatilaan verrattava 
poikkeustila, jonka päättyessä olo on kuitti ja nääntynyt. Kankkunen merkitsee lähinnä krapulaa, mutta sen 
kantasana on oudosti kankku, joka itämurteissa tarkoittaa pakaraa, ahteria ja Lönnrotin sanakirjassa se 
merkitsee 1) ontuva, jalkavammainen 2) potka, kinttu sekä 3) huono hevonen, hevoskaakki, hevosluuska. 

Kankku on täten hevostermi alkujaan ja verrattavissa suomalaiseen kopukkaan tai raakkiin. Miten hevostermi 
on jäänyt tunnetuksi viinasanastossa on sinänsä melko mielenkiintoinen kulttuurijäänne? 

Vastaus saattaa piillä kaatoryypyissä ja hevosmarkkinoilla. Kaupantekijäisinä ja kaadon kunniaksi on ollut 
tapana ottaa ryyppy tapahtuneen kunniaksi. Toisaalta hirvestä on kautta maan puhuttu peitellen hevosena. 
Villihevonen on hirvi ja kyntöhevonen on hevonen. Tutkimusaineistossa vuodelta 1996 on nauha, jossa 
melkoisessa tuiterissa olevat kaverukset viettävät peijaisia ja puheesta saa selvää lähinnä aloitussanat, kun 
nauhan lähettäjä havahtuu ja kysyy toveriltaan illan teemasta: Jokos me puhuttiin siitä hevosesta? Aiheena 
oli nimenomaan hirvenkaato ja hirvi, joten hirveä ei mainittu omalla nimellä missään vaiheessa puhetta, 
koko ajan puhuttiin hevosesta. Toinen kankkuun liittyvä kielimuisto on erityinen nimipari Kankkulan kaivo, 
joka radio-ohjelman nimen lisäksi merkitsee hukkaan heittymistä jossain määrin viinaksisin painotuksin. Mikä 
on Kankkulan kaivon alkuperä? Ettei vain hirvikalliot? Oletetaan, että kaivo tulee sanasta saivo, hiidenvesi 
elikkä pyhäjärvi. 

Hirvenpyyntiä on harjoitettu ajamalla saalis jyrkänteeltä alas veteen, jossa se on ollut helppo kolkata. 
Pudotessa hirvi katoaa maastosta näköpiiristä. Siitä putoamisen ja katoamisen yhtälö. Ja juhlat tietysti siitä 
syntyivät aivan Tippavaaran isännän malliin. Tippa ja tipahtaa muodostavat myös nesteen ja kumoutumisen 
yhtälön. Kalevalainen kansanrunous yhdistää pidot, kemut ja hääjuhlat oluineen hirvenkaatoon symbolisella 
tasolla. Kaadon ja selätyksen kohteena on tällöin kosittu nainen. Kaato on myös seksuaalista kieltä. 

Kaatoryyppy on ilmeisesti ikivanha tapa juhlia. Vanha lienee täten myös tapa sanoa tätä kaatoryyppyä 
peitellen kaatosopaksi, mikä viittaa juhlinnan kuviin ruuan ja juoman ääressä. Sen lisäksi myyttisiä 
hirviheimolaisen nimiä voisi olla vaikkapa Remu Kankkunen, joka olisi myyttinimenä suomennettavissa 
sanalla Konkkapolvinen. Emme ole nimikäytänteessä kovin kaukana intiaaniheimojen nimeämistavoista. 
Yhteistä ajattelutapaa on myyttisessä h irvi perinteessä jonkin verran, mikä saattaa olla heijastumaa 
muinaisesta yhteisestä menneestä ennen Beringin salmen yhteyden katkeamista. Kun yhteys meni poikki 
sekä miehet että hirvet muuttuivat, toisaalla karibut ja intiaanit toisaalla hirvet ja suomalaiset veressään 
kummallakin esi-isien tieto ja eräarvot. 


10.12 Hirvipaistin ääressä kieli laulaa 

Kronikka-aineistossa on muistelma sota-ajan jälkeisestä hirviretkestä Pohjoisiin metsiin, jossa onnistuneen 
retken päätteeksi vetoporukan jäsen alkoi laulella omatekoista versiota balladista Rosvo-Roope. Laulussa 
kuutamo paistoi Rosvo-Roopen pyllyyn. Hirven lempinimi on Rosvo-Roope, koska se käy kartanoilla 
hamuamassa toisten työn hedelmiä. Kilpakosijat ovat aina saaneet kanssakilpailijoilta kitkeriä lisänimiä, kun 
ovat liikuskelleet samoilla apajilla jonkun toisen katsotun tai mielitietyn luona. Sanallinen kiusanteko on 
kansankielessä rehevää ja monimuotoista. Maatilojen pelloilla ja omistusmetsissä hamuilevat hirvet ovat 
kirvoittaneet suorasukaisia huomautuksia ulkomuodosta, joskin eläimen uljaus on kirvoittanut myös runollisia 
nimiä, joissa osin on myyttis-mystinen vivahde. 

Rentunruusuista peltoa pitkin viilettää ja viipyilee liinaharja, puiden siimeksessä luuraa halliparta sulautuen 
yhteen naavan ja kaarnan kanssa, mutta ennen kaikkea tuo suomalaismetsien vireä vireenimäinen juoksija 
on karvainen metsänelävä, kulopainainen ja havumetsien ikiaikainen kuva sekä symboli, itse tapiolainen, 
josta hyvä teppokeitto saatiin joko kuivalihana tai muusta riistasta valmistettuna. Nuotion äärellä jutut 
luistavat, koska on aikaa kiireettömään jutusteluun ja mutusteluun. 


10.13 Koheltaja 

Hirviä kuolee Suomen tieverkoston varteen tuhansittain vuodessa. Samoissa äkkikohtaamisen merkeissä 
muutama ihminen menettää henkensä, kun Hittavvainen jänikset pensaasta esiin ajaa illan hämärissä. 
Kahden kolmentuhannen suuruusluokkaa olevan hirvikuolleisuuden määrä on antanut tapaturmaisesti 
autoliikenneonnettomuudessa kuolleelle erityisen nimenkin kuolinsyyn mukaan. Liikenteessä 
yhteentörmäyksessä kuollut tai haavoittunut hirvi on kolarihirvi. Nimitys viittaa hirven haitalliseen 
vaikutukseen ja kulttuuriseen törmäykseen. Yhteenajossa voi syntyä pahaa jälkeä puolin ja toisin, mutta 

pahaa jälkeä hirvi voi aiheuttaa myös viljapelloilla ja kasvimailla tai viljelymetsissä. Peltohirvi on kolarihirven 
tapaan yksi uudemmista nimityksistä pahantekijälle. 

Vanhempia nimityksiä on juoni, juonigo sekä juole. Ensiksi mainittu viittaa hirven "juonikkuuteen" metsällä, 
kun eläin osaa paeta saalistajiaan sekä pystyy piileskelemään taitavasti niin ettei sitä niin vain saada tilille 
tekosistaan. Juole viittaa mielijohteesta tehtyyn harkitsemattomaan tekoon. Ihmisellekin voi juolahtaa 
mieleen mielitekoja, eläin toimii vaistonsa varassa ja joskus piparuutit ja kaurapellot voivat lainehtia vallan 
vastustamattomasti suomalaismetsien kameelin nenään. Kielitieteilijäiden mukaan vanha emähirveä 
tarkoittava nimi teva on peräisin kamelin nimestä. Tämä on helppo uskoa, sillä tietystä kulmista kuvattuna 
hirven turpa muistuttaa kamelin leukaperien liikettä melko paljon. Pohjanmaalla on säilynyt sanonta: 
Vihainen kameeli voi ajaa miehen puuhun ja kameeli/kaneelilla on ymmärretty erheellisesti jänistä. Jänispä 
hyvinkin, mutta kyseessä on jäniksistä se suurempi. 

10.14 Kulkemisen mysteerit 

Ennen järjestelmällistä riistatutkimusta käsitykset hirvestä ja sen elintavoista olivat vaihtelevat. Hirven 
elintapoihin kuuluva laaja reviiri ja taipumus kulkea pitkiä matkoja ravinnon haussa, ja tapa vaihtaa 
maisemaa kesälaitumelta talvilaitumelle sekä päin vastoin yhdessä reittiuskollisuuden kanssa ovat saaneet 
kansan sijoittamaan kulkemiseen erilaisia kerronnallisia aineksia. Nimien myyttisyyteen olen poiminut hirven 
peitenimiryhmiin erilaisia jalkoihin ja kulkemiseen suoraan viittaavia sanoja, joista myyttisen 
erityistarkastelun kohteen ansaitsevat sanontamainen ja myönnettäköön, puhtaasti arvailun varassa oleva 
nimi ritola sekä dokumentoitu mutta merkitykseltään tuntematon kulopainainen. 

Urheilusta ja juoksusta kiinnostuneet penkkiurheilijat tietävät kuka ja mikä oli kyvyiltään olympiavoittaja Ville 
Ritola. Nimi on miestä myöten. Hirvikronikat ovat rinnastaneet mieluusti metsän ja urheilukenttien 
juoksijasuuruudet toisiinsa. Olipa Ritolan hirvijuoksutyylin laita miten vain, niin toinen legendaarinen juoksija 
on Lasse Viren, josta mestarikronikoitsija Jussi Kuosa Myrskylästä on todennut, että nuori Lasse ei pyssyä 
tarvitse, koska hän voi juosta hirven kiinni. Hirven vauhdilla voittoon kompastumisen jälkeenkin kiitänyt 
Lasse sai erätovereiltaan tunnustuksen runona, mutta jo ennen sitä, pienenä veikkana juoksijan 
erityiskykyihin kiinnitettiin huomiota kronikassa Kankkilan hirveä hirvijahti 1958. Miehen tie vei hirvipolulta 
maailmalle aika vauhtia, mutta ennen sitä elonkulku vei pienen miehen jahtitouhun huipulle asti. 

Viren Nisse, kuopus ja poikamies 
ajohalua hehkuu kuin lämmin lies 
samaa halua kuin pojilla sadoilla 
juosta hiilimurskalla,kilparadoilla 
taitais hirvetkin kesyksi kengittää 
alkais juosta ja niskaan hengittää. 

Vaikka lentäis mun päähäni potti 
sanon: Lasse oli onnen maskotti. 

Nissen veikka, pieni kuin käki 
Mutta hirvet vaan metsässä näki. 

(Jussi Kuosa) 

Viisi vuotta myöhemmin hän oli asekelpoinen, sillä kronikoitsija Kuosa kertoo jahtikauden tapahtumista 
seuraavaa. Punaisen myssyn unohdus kielii vielä kokemattomasta metsällä kulkijasta: 

Lassekin osti pitkän pyssyn 
unohti vain punasen myssyn, 
silmä oli kovin tarkka 
hyvin putos oksan harkka, 

Kuhmussa tuon kumman näki 
tippunut ois vaikka käki. 

Seitsemän vuotta myöhemmin 1965 poika oli kasvanut jo johtotehtävien tasalle ja muutenkin. 

Hirvimiehet ne kesällä muuten 
teki Hokista kapteenin uuden, 
ja lahjat on hänellä hyvät 
jäljet painuu suohon syvät 

ja Lasse nyt varapää 
vaikk ei mitoissa jälkeen jää. 


Hirvimäinen menoja askellus toivat juoksijalahjakkuudelle mainetta ja kunniaa muuallakin kuin lähipiirissä ja 
koitti juhlapuheiden aika. Hirviporukan puolesta kronikoitsija Kirvun Jussi alia Jussi Kuosa lupaa paistaa 
ravurin makkarat ja tässä vaiheessa on edetty jo vuoteen 1969. Lasse Vireenille omistetussa runossa 
lasketaan leikkiä menijän vauhdista. 

Alkaa syksyn hirvisota: 

Älä poika pyssyy ota, 
juoksemalla Sinä varmaan 
saat sen suuren sonnin harmaan. 


Makkarasi siellä paistan 
päässä pitkän ajokaistan, 

Kuhmuraan kun sonnin ajat, 
tiedäthän Sä seuran rajat. 

Onnittelut Lasse sulle 

ravurille juhlitulle, 1 

monta miestä kilpaa koittaa 

mutta niistä yksi voittaa. (Kirvun Jussi) 

Epäilemättä vanha kansa olisi mielellään antanut Lasselle hirvimäisiä lempinimiä kuten jäsmäjuoksija ja 
maanmittari. Hirven tyyppiominaisuus, nopea lähtö liittyy myös toiseen juoksijasuuruuteen, sanontaan: Otti 
Ritolat! Sanonta viittaa hirven kykyyn paeta nopeasti paikalta, pikastarttiin, joka vetää vertoja dragsterajoon. 
J. Penttala kuvaa Ritolan tosin mielellään ottaneen - ainakin ilon irti elämästä jos ei muuta. Montparnassella 
oli erittäin hauskaa, kun Ville Ritola ilmestyi Penttilän seurueeseen. Ritola pöllähti joukkoon iloa säteilevänä 
ja katujen villi riemu oli lumonnut hänet täydellisesti ja siksi hän oli riemastuttavaa pöytäseuraa, toteaa 
Penttilä muistelmissaan Ritolasta. Nopeus oli Ritolan valtti ja niinpä hän mainitussa tilaisuudessakin ehti 
ensiksi tanssiin, kun tempaisi pöytäseurueesta tamperelaisen tanssijattaren käsikynkkäänsä katutanssiin. Oli 
Ritolalla aihetta iloon, urheilumatka ei ollut lainkaan mennyt hukkaan, sillä hän oli jo voittanut kisassa pari 
kultamitalia ja hopeamitaleitakin koko joukon. Hirvimäisen menijän Ville Ritolasta teki hänen 
harjoittelutapansa, jossa hän juoksi pitkiä matkoja verkkaista vauhtia ja kun hän keikoillaan joutui joskus 
kauas asutusalueilta, poliisi erehtyi luulemaan juosijasuuruutta Pitkäniemen hullujenhuoneesta karanneeksi, 
mutta Ville selviytyi poliisista leikiten sanomalla vain oh yes, tack tack ja juoksi tiehensä. 

Nimikuviossa on jalkavuuden yhteyteen poimittu pari jalkoihin liittyvää peitenimeä. Hirvellä on leveät sorkat, 
taahkiojalat yms. nimet tulevat siitä, mutta hirvimetsällä voi myös sattua, että otus haavoittuu jalkaan ja 
ryhtyy ontumaan, tai hirvi voi katkaista jalkansa louhikossa paetessaan, jolloin liikkuminen vaikeutuu ja 
hirven jalat saavat erityishuomion osakseen. Sorkasta tietysti jää myös jäljet, jotka ovat tärkeä osa 
hirvijahtia. Hirven jalat kantavat kauas ja niillä tehdään pitkiä lenkkejä. Vaikka metsästäjät sen itse tietävät, 
muut eivät välttämättä tiedä metsästys- ja kalastusurheilun olevan liikuntaa, jonka tarkoituksena ei ole 
elinkeinon harjoittaminen vaan irtautuminen arkisesta ja yleiskunnon kohottaminen luonnon stadionin 
raikkaassa ilmassa. Näin toteaa Penttilä ja esittää varmemmaksi vakuuttavaksi esimerkiksi hiihtäjäsuuruuden 
Aappo Luomajoen, joka hankki urheilukunnon pelkästään metsästyksellä. Mutta Penttilä lienee oikeassa 
siinä, että moni urheilija siirtyi liikuntaharrastuksessaan metsästäjäksi tai kalastajaksi. Luomajoen jälkeinen 
hiihtäjäsuuruus Eero Mäntyranta siirtyi ainakin. Ja kun hirvikärpänen kerran puraisee, se on menoa se. 

Kankku viittaa paitsi krapulaan niin myös huonojalkaiseen, vanhaan tai jalkansa loukanneeseen hevoseen tai 
hirveen. Ontuva hirvi oli helpompi saalis saavuttaa, joten kankun ilmestyminen näköpiiriin saattoi kangastella 
metsästäjien silmissä varmana kaatona ja juhlinnan aiheena. 

10.15 Tie vie - niukahduksen luku 


Ihmisten ja paikkojen nimissä on myyttisyyttä pitkin matkaa, jos vain sitä osaamme etsiä. Tielaitoksen 200- 
vuotisjuhlajukaisussa, osassa 1 on todettu: 

"Hevosenjalantaittuma -niminen paikka panee kysymään, miten sen hevosen ja kulkijan kävi, joka tälle 
metsänkohdalle on tarinansa liittänyt. Paikannimi on Iitissä, Lahden ja Kouvolan välissä. Aivan uusikaan 
nimi ei ole; se on jäänyt raja-asiakirjoihin vuonna 1443. Jotakin poikkeuksellista onnettomuuteen liittyy, 
sillä jalkansa teloneita hevosia on ollut kaikilla taipaleilla." (Tielaitos 1999:321) 

Hevosmatkailussa oli vaaransa. Matka saattoi katketa onnettomuuteen, nykytermillä ilmaisten käytetyn 
ajoneuvon rikkoutumiseen, mutta matkalainen saattoi joutua myös ryöstön kohteeksi tai petojen 
ahdistelemaksi. Kansantarinat kertovat petoahdistelutilanteista, hulluista susista ja karhuista, jotka väen 
väkisin tahtoivat kyytiin mukaan. Kerrottiin, että kenen hevonen oli likellä toisen kuormaa, taikka päässä oli 
toinen kuorma, niin silloin susi ei tehnyt mitään, mutta kenen hevonen oli vähän kauempana toisesta 
kuormasta, sen hevosen turvan susi pureksi ja repi. 

Mikä on tuo "erityinen syy", mikä on saanut iittiläiset nimeämään rajapaikan hevosenjalantaittumaksi? Se ei 
ole mikään yksittäinen onnettomuus, vaan myyttinen hämärä, jota kuvataan tunnetussa niukahduksen 
loitsussa. Hevosen jalan taittuminen vastasi toimien edistymisessä suunnilleen samaa kuin nyky- 
yhteiskunnassa etäpäätteen verkkoyhteyden kaatuminen. Yhteyden saavuttaminen määränpäähän estyy ja 
viivästyy. Kulkemiseen, kuljetuksiin ja tieliikenteeseen liittyvät suomalaisen mytologian kaksi elementtiä: 
kyyditys ja niukahdus, joille molemmille löytyy loitsuaineistosta omat sanansa, joten ilmiö on vanha. 

Myöhemminkin sanat kyyti ja kyyditys ovat tunnepitoisia ilmaisuja, koska niitä on käytetty sekä neutraalisti 
matkaamisesta puhuttaessa että erilaisissa kurinpidollisissa merkityksissä. Kun isä antaa lapselle aika kyytiä, 
niin se on menoa se; tai kun joku sodanaikana ystävällisesti kyyditettiin rajalle tai rajan yli, niin sekin oli 
menoa se. 

Kalevalaan Lönnrot on poiminut Kyydinantosanat, jotka hiidenhevosesta puhuessaan viittaavat helvetin, so. 
kallion punahehkuiseen hirveen: 


Josp'on kyytiä kysynet, 
Anonet ajohevoista, 

Kyllä mä sulle kyyin laitan, 
Ja annan ajohevvoisen: 
Hiiess on hyvä hewonen, 
Punatukka tunturissa, 
Jonka turpa tulta tuiski, 
Nenä varsin valkeata, 


Kaikki on rautaiset kapiot, 
Teräksiset temmottimet, 

Ne jaksaa mäkehen mennä, 
Nousta notkon penkerehen 
Hyvällä hypittäjällä, 

Ajajalla ankaralla. 

(Rothsten toim. UK 17:447-460) 


Runo jatkuu hieman ivallisella kehotuksella hankkia hyvät sukset, sivakat, jos ehdotettu kyyti ei ole mieleen. 
Kyydin kysyjää kehotetaan runossa myös poistumaan, ja vaikka vastaus onkin runollisen kaunopuheinen, 
niin sisältö on raaka kehotus: Painu hemmettiin! Ota kiinni hirvi, joka on kova menijä 1 , jos vain kiinni saat ja 
selässä pysyt. Tämän kiroustason syvemmistä kerrostumista löytyy kehotus etsiä hiitten hirveä helvetistä, 
kalliovuorelta tai Rotan eli Ruton valtakunnasta lappalaisten rotaimosta. 


1 Käytän sanaa menijä, sillä hirvi ei juokse. Hirvi menee. Menee menojaan, harvoin edes laukkaa, loikkaa 
vaan. Ja jos laukkaa, niin vain lyhyen matkan. Hyvästä ravihevosestakin sanotaan kunniamainintana ”Se on 
kova menijä”. Menemisen merkitys on nopeaa päämäärätietoista etenemistä, joka elää mm. sanonnassa 
"mennään eikä meinata”. Ihmisen meneminen on saanut hieman negatiivisen sivumerkityksen. Jos nainen 
on kova menemään, niin hän on kevytkenkäinen ja miehiin menevä, Lemminkäisen Kyllikki kylänkävijä, 
niin uskotaan. Hirvi on myös naisen hellittelyilmaus ja piikkikorkokengät hyvinkin vastaavat "teräksisiä 

Hevosen jalan taittuminen oli vakava onnettomuus, mikä saattoi johtaa arvokkaan kotieläimen 
lopettamiseen. Metsän hevosen, hirven jalantaittuma sitä vastoin oli onnekas sattuma, joka mahdollisti pidot, 
jolloin myös kyytipoika muistettiin ottaa mukaan juhlaan. Niukahdusten eli nyrjähdysten vuoksi hevonen 
ryhtyi ontumaan. Hyvät neuvot olivat tarpeen. Elias Lönnrot on loitsurunoantologiassaan maininnut päästö¬ 
jä parannuslukuina niukahduksen parannusluvusta seitsemän eri versiota, joista seuraavassa on kaksi: 


I C-runo 

Ukko kirkkohon menevi 
Satulassa saarnisessa, 
Hevosella hirvisellä, 
Hylkehen lihavuuella. 

Ajoi siltoa sinistä, 

Kitronin joen ylite, 

Ratsasti kivistä tietä, 

Kohti vuorta korkeata; 
Liukasti hevosen jalka, 
Taittui tammaksen käpälä, 
Kahen kallion koukelohon; 
Ukko kirposi selästä 
Maahan laukin lautaselta. 
Salapoika Vuolervoinen 
Sep'on suorihen avuksi 
Suonia sitelemähän, 

Jäseniä laittamahan; 

Mist'oli luu lomaksi mennyt 


Luu lomaksi, suonet päiksi, 
Siihen luuta lukkoeli, 

Siihen suonia siteli, 

Pujotti punaisen langan, 
Mustan langan laaitteli. 
(LR:s.77) 

II F-runo 

Vene soutavi vähäinen 
Pitkän pilven rannan päällä, 
Venosess'on kolme miestä 
Suonisykkyrät sylissä, 
Kalvokääröt kainalossa, 
Kuka lankoa lukevi, 

Kuka suonta solmeavi, 

Ken luita sijottelevi, 

Noissa suonten sortumissa, 
Jäsenien järkkymissä. 

(LR: s. 77) 


Runojen syntyaikaan jäsenkorjauksen periaatteet ovat olleet tiedossa, samoin teiden huonous ja maaston 
haasteellisuus onnettomuuksien aiheuttajana. Niukahduksen kansanomaisesssa parantamisessa tarvittiin 
loitsulukujen lisäksi rituaalisia toimenpiteitä: Niukahduksen parannuksessa käytettiin lankoja, jotka yleensä 
olivat punaisia, mustia tai valkoisia yhdessä tai erikseen. Lankoja oli kolme ja niillä oli symbolinen yhteys 
kolmeen jäsenen osatekijään: luuhun, suoniin ja jänteisiin, joilla kullakin oli oma tärkeä merkityksensä 
jäsenen toimivuudelle ja terveydelle. Suomalaista mytologiaa nämä loitsut rikastuttavat kolmella taivaallisella 
pilvissä soutavalla soutumiehellä ja Salapoika Vuolervoisella. Mitä nämä pilvimiehet ja Vuolervoinen 
tarkoittavat? Koska Vuolervoinen on salapoika, niin hän on ilmeisesti aviotonta syntyperää ja orpo, koska 
vanhemmista ei ole mitään tietoa. Salaisuus vihjaa jälleen jo unohtuneeseen myyttiseen syvyyteen, jossa 
totemistinen yhteys ulottuu kasvikuntaa. Jo kiimanimiötä tulkittaessa tuli nykyrunoilija Jäkälän sepittämissä 
alkusäkeissä esiin lehtolapsen, epäsäätyisen liiton ja kasvillisuuden kuvien yhteen nivominen, jossa tuoksuu 
apila ja timotei. Tuoretta ruohoa kasvava alue on äpärikkö tai äpäre eikä tästä sanasta kaukana ole sana 
äpärä, avioton lapsi. Avio on ihmisyhteisön luonnonjärjestystä, jossa samanlajiset kumppanit voivat yhtyä. 
Eläinkunnassa epäsuhtainen pariutuminen synnyttää epäsikiön tai risteytymän, ihmiset ovat sosiaalisesta 
luokasta riippumatta samaa lajia, mutta jälkeläisten synnyttäminen ilman aviota katsotaan tuottavan 
epätoivottavia yksilöitä, puoliksi eläimellisiä yksilöitä, susilapsia jne. 

Hevosenjalantaittuma on ilmeisen vanha nimi, eikä vain asiakirjojen mukaan, joissa se sijoittuu niin 
varhaiseen vaiheeseen kuin 1400-luvulle. Kyseessä ei ehkä ole konkreettinen taittuma, vaan kuvaava nimitys 
matkan taittamisesta, jota ei tehdä jalkaisin vaan hevos- tai härkäkyydillä. Koska nimitys Hevosentaittumasta 
olisi outo ja käsittämätön, niin nimeä monimerkityksellistettiin levähdys- ja juottopaikan, matkan taitepisteen 
nimeksi. Pitkällä matkalla on levähdettävä, vaikka ajokki ei vaurioituisikaan. Tällaisen välttämättömän 
levähdyspaikan nimeksi Hevosenjalantaittuma sopii, se on kuin liikennemerkki "pakollinen pysähdys" tai 
tankkauspiste valtatiellä. Toisaalta kyse voi olla myös matkan taittumisesta hevoskyydillä eikä jalkapatikassa. 
Kävellen liikkeellä ollen ihminen liikkuu jalan ja matka taittuu jalkaisin, vaikka matka voisi edetä myös 
hevospelillä. Hevosenjalantaittumaa voi verrata poronkusemaan. Suomalaisilta matka taittui, kun se eteni. 


temmottimia”. Polkupyörää nimitettiin sen keksimisen alkuaikoina pirun hevoseksi, joka meni lujaa, oli 
päätön ja hännätön. Siitä sanonta mielettömyyksiin menosta - Ei oo päätä ei häntää". 








Vesireitit olivat osa tieverkostoa ja vesistöjen ylitykseen vuokrattiin vene ja soutaja. Edellä mainittu kyydin 
kysyminen tunturin eli vuoren punatukkaiseen hirveen viittauksineen voi olla vastarannan vastaus 
tiedusteluun. Muut mainitut esimerkit puhuvat yksiselitteisesti venekyydistä kun ukko menee kirkkoon 
saarnipuisella veneellä pitkin vesistöä ja toisessa veneessä on kolme miestä. Tätä runomuunnelmaa 
kalliokuvia tutkinut professori Juha Pentikäinen pitää mahdollisena kalliokuvien maalausprosessia selittävänä 
runona. Kronikka- ja kaskuaineisto osoittavat epäsuorasti, että jokin vanha peru tähän kätkeytyy, sillä 
hirvellä ratsastus -aihe on suosittu nimenomaan salametsästyskertomuksissa. Salamyhkäisyys ja hirvellä 
ratsastus on jollain tavoin yhteen liitetty tarina-aihe, joka liittyy elämän ja kuoleman merkityksiin. Kaiken 
elollisen matka aikanaan päättyy. Juoksu loppuu niin hitaan kuin nopeankin. Meno hiljenee. 

Jalkavuus kuuluu fantastisen maailmaan, jossa kerrotaan uskomattomista teoista elontaipaleella ja 
mielikuvituksellisista uskomuksista. Jalkavuusmyytin toinen puoli koostuu kulkuun ja kuloon liittyvästä 
arvoituksellisuudesta. 


10.16 Maran eli ajattajan valmistus 

Kun sattui, että mustilaisen tavaroista putosi tielle suolamassi, jossa olisi vähän suoloja sisällä, piti se poimia 
ylös vaivihkaa ja kuljettaa joko pihaportin tai navetan kynnyksen alle rikkojen sisään kolmeksi kuunkierron 
ajaksi, jonka jälkeen se piti viedä kirkkomaahan ja lisäksi hautuumaan portin kahden puolen piti veitsellä 
leikellä heinän tynkiä sekaan massin suupuolelle niin että suolat jäivät heinien alle. Sitten otettiin kirkon 
kihveli ja sillä kaivettiin pieni potero portin sisäpuolelle kulkutien keskustaan, siihen laskettiin massi suu itää 
kohden kuten ruumista haudatessa. Seuraavaksi piti kihvelin kärjellä ottaa multaa haudan itäpuolelta ja 
peittää hauta kuten hautalukujen kera. Massi pidettiin kuopassa kunnes 9 ruumista oli kuljetettu sen 
päällitse haudattavaksi. Tämän jälkeen massi tuotiin kotiin. Seuraavalla sulakelillä, kun reellä rakennushirsiä 
ajettiin, piti massi panna semmoisen kiven alle, joka reenjalasten painosta "kulvetta" kiveen raastaa. Sen 
kiven yli, jonka alla massi on, pitää 9 huikeata hirsikuormaa kiskottaa, niin että massi on lopulta litteä kuin 
lude. Sitten pitää avata kylässä, jota kiusata meinaa, massin suu ja loitsia: 

Kaikki ristimättömät ja kastamattomat 
perkeleet yhdeksän emänän lapsista, 
vähimmästä vanhimpaan, 
suurimmasta pienimpään 
tekemään tihua työtä, 
säärtä sorkkaa syömään, 
väkeä nurin vääntämään, 
syömään lovehtimaan, 
armotta ahistamaan, 
pitkin poikin painamaan! 

Massin sisältä pitää ruppeita kylvää navetan parteen (tai ihmisten sänkyyn). Kyllä pian kulopainainen 
ajaa sen kylän karjaa (ja ihmisiä). (SKMT-KT2/272§ e) 

Paran syntysanoja on muistiin merkitty runsaasti, mutta harvinaisempaa on viittaus märän eli ajattajan 
valmistusriittiin. Keinojen pitkäjänteisyys viittaa pahanilkisyyden voimaan ja intensiteettiin. Mitäpä ei 
pahansuopa ihminen tekisi pilatakseen toisen onnea? Onnen pilaukseen on yleisesti uskottu Suomessa ja 
siihen on myös panostettu aikaa ja vaivaa sekä tarveaineita kuten tämänkin "kulopainaisen" 
elinkaariajattelun alkuvaiheet osoittavat. Nimi on ilmeisesti saanut vaikutteita kristillisestä ajattelusta, sillä 
kulo tuo mieleen irralleen riistäytyneet Panun voimat ja helvetilliset lieskat tai vastaavasti heinää paahtavan 
ja kulottavan auringonpaisteen ja pakkassään. Toisaalta kulottamalla viljely on vanha maanviljelymuoto 
metsäseuduilla, joten uskomuksen ikää on varsin vaikeaa päätellä. Tiedonannon luonteen suhteellinen 
harvinaisuus viittaa siihen, että kyseinen taika ei ollut enää sellaisenaan yleisesti käytössä, ja kulopainaisen 
nimikin oli muuttunut skandinaavisperäiseksi maraksi ja sitä kautta painajaiseksi. 

Sen sijaan märän toisintonimenä käytetty nimitys ajattaja saattaa olla vanhin ja suomalaisin märän muoto, 
jonka alku voi hyvinkin olla muinaisen eräkauden ajoilta. Suomalaisella erästäjällä ja metsien samoajalla on 
ollut koira kumppanina jo vuosituhansien ajan. Koiraan liittyy Kalevalassa mainittu mystinen hahmo 
Ulappalan umpisilmä, mikä ilmaisu on muodostunut koiran pennun sokeudesta. Ehkä ajattaja on syntynyt 

kansan käsityksiin koiranunesta. Koiran uneksiessa se on varsin toiminnallinen, jalat liikkuvat ja ääntäkin 
kuuluu, kun koira kertaa eräretkiään unten mailla. Alkukantaisen ihmisen ympäristön havaintokyky oli aivan 
eri herkkyysluokkaa kuin nykyihmisellä. Esi-isien tulkinnoissa suhteellisen lovimaisessa tilassa viruva 
jahtikumppani oli saanut horrokseensa henget ajattajaksi. Päivisin usutti isäntä, ja kun koira jatkoi yöllisillä 
retkillä, tapahtumalle oli luotava selitys. Koska isäntä ei koiran liikehdinnän aiheuttaja ollut, niin kukapa muu 
kuin ajattaja. Ajattaja liittyy metsämytologiaan monin tavoin. Ihminen liitti yölliset näyt ja unihahmot 
henkimaailmaan kuuluvaksi ilmiöksi, mutta erotuksena oli ilmeisesti alkuaan sellainen käsitys, että ihmistä 
vaivasi painajainen eli viettelevät incubukset märän hahmossa kiusasivat ihmistä seksuaalisilla vaateilla. 
Eläintä, lehmää tai hevosta sen sijaan vaivasi ajattajamara ja ratsasti uhrillaan hikeen asti sekä aiheutti 
tauteja ja voimattomuutta. Mara luokittellaan uskomustarinoissa tautidemoniksi. 


10.17 Omapäiset runot ja rumat jutut 

Komeahan hirvi on ja iso. Hirven pyytämisessä on ollut omat niksinsä aina. Salametsästäjät ovat olleet 
kaikkein taitavimpia metsästäjiä. Parhaimmillaan oppi eläinten merkkiviestinnästä yhdistää mitä erilaisimpia 
tietoja eläinkunnasta ja ihmisen ja eläimen välisestä vuorovaikutuksesta. 

Keskiajan oppinut luonnontieteilijä Gonrad Gessner esitti vuonna 1551 Ilmestyneessä teoksessa Poikivista 
nelijalkaisista 

nisäkkäistä ohjeet, mitä hyvän luonnontuntijan pitää tietää. Teoksen esipuheessa huomioitiin myös 
kansanuskomuk- 

sellinen aines medisiinaa, maantiedettä tai filologiaa yms. unohtamatta. Eläimestä tietosanakirjatietoja 
annettaessa oli 

Gessnerin ohjeiden mukaan huomioitava kahdeksan kohtaa Tässä tutkielmassa näihin renessanssiajan 
laatuvaatimuksiin 

on vastattu viidellä tavalla, vaikkakaan ei läheskään tyhjentävästi. 

Gessnerin esittämiä vaatimuksia ovat: 

1) Eläimen ulkonäköjä anatomia. 

2) Eläimen elintavat, fysiologia, lisääntyminen. 

3) Eläimen tunteet, tavat, vaistot, suhde ihmisiin. 

4) Eläimestä saatavat ravintoaineet, ruuan valmistus. 

5) Eläintä koskevat filologiset kysymykset; 

- nimien etymologiat 

- tarut ja runoteokset 

- esiintyminen kuvissa ja muistomerkeissä 

- osuus ennustustaidossa ja uskonnoissa, 

- nimetyt kivet ja kasvit, paikat ja ihmiset. 

Saamme jälleen viisiön, jonka mukaan hirvimyytin problematiikkaa voi aineiston varassa tarkastella. Nimet 
ovat kotoisin eräkirjallisuudesta ja kronikka-aineistosta, koska virallinen kieli ja kielentutkimus tuntevat vain 
nimisanan "hirvi", viralliselta latinalaiselta nimeltä "alces alces". Kansa, jolle virallinenkin nimi on muuntunut 
"alces maclis" eli paskahirvi muotoon, on moniulotteisempi sanonnoissaan. Sanoja tulee ja menee. Mistä? 
Ken heitä tietää, on periaate, sillä sanat ovat kansankielessä ehtymätön luonnonvara ja suuren kokemuksen, 
tunteen promoottori. Kansan nimikiertomaailmassa nimien etymologiat ovat melko epämääräisiä. Sinänsä 
paskahirvi on erittäin kuvaava sanonta, sillä hirven sinimustat papanat ovat saaneet kiertoilmauksen 
luumusta, ja siksi niitä nimitetään väskynöiksi. Hirven jätökset ovat erityislaatuiset, koska niiden perusteella 
voi erottaa sukupuolen. Naarashirvi ei tee papanoita, Pyöreät ulosteet ovat uroshirven tuotokia, soikeat 
luumumaiset jätökset kuuluvat naaraalle. Puhutun kielen merkitys avautuu vasta kun sanoilla leikitään. 
Tekona kyseessä on paskominen ja teon tuloksena on paska, mutta se ei ole teon kohde. Tämä todistaa 
jälleen kerran greimaslaisen totuuden, tekeminen aikaan saa olemisen. Paska on ehkä kaikkein selkeimmin 
karnevalistinen sana, jonka hersyvyys ei voi korvautua yleiskielen sanoilla uloste tai jätös, vielä vähemmän 
sievistelevällä sanalla kakka. 

Yksi sana johdannaisiin voi vastata monenlaisiin kysymyksiin, kuten mitä, mikä, millainen, miten, missä. 
Karhu-jahtikertomuksissa ainekset valuvat housuihin, hirvimetsällä niin käy harvemmin, mutta riukutarinat 
ovat silti riipaisevia. Metsällä eivät pasko ainoastaa hirvet, myös hirvestäjän saattaa tarve yllättää. Paska - 
sanaa käytetään yleisnimen ohella myös voimasanana, jolloin ne ovat sanaparisia huudahduksia, 
hirvikronikoitsijain kriisisanastoa, johon kuuluvat interjektiot Voi paska! Haista paska! Ja paskat! Kaikissa 
kolmessa tapauksessa kyseessä on voimakas tunnelataus, mutta meidän on tämän lisäksi tutustuttava 
semanttiseen komparativismiin. Sanalitania ei nimittäin ole yhteismitalinen. 

Paskoa/paskantaa paska paskainen paskasti paskassa 

(mitä) (mikä) (millainen) (miten) (missä). 

Teonsanat paskoa ja paskantaa tosin ovat samaa tarkoittavia sillä erolla, että jälkimmäinen liittyy 
läheisemmin lintujen petteeseen, uskomukseen, jossa lintu paskantaa eli pilaa ihmisen. Paskominen 
tunnetaan lievempänä ja konkreettisempana pilaamisena, jossa lokki tai muu lentävä ruikkaa valkean merkin 
kulkijan päälle, jolloin kulkijasta tulee merkitty so. paskottu. Paskottu ja paskainen ovat myöskin lähes 
synonyymisiä, sillä jos päällesi on paskottu, olet ainakin jonkin aikaa myös paskainen. Huono loppu on 
paskainen loppu ja jos oikein paskasti käy, niin käy tosi huonosti. Kukin taapertaa elämänsä jotosta 
tyylillään, mutta harva aivan kokonaan yltä päältä paskassa tai ravassa katuojia rämpien. Likaantuminen on 
useimmiten tilapäistä, vain osa on tahraantunut, useimmiten raajat ovat vaaravyöhykkeellä, kädet, jalat, 
kasvot tai vaatteet tahriintuvat. Kun samanlainen parannetaan samanlaisella, on täysin ymmärrettävää, että 
jos uloste toimii voimallisena pilaamisen keinona niin henkisesti kuin aineellisestikin, on se korjattavissa 
samantapaisella toiminnalla. Piljottu pyssy sontaan vain ja ase toimii taas. Sanajatkumoilla on assosiatiiviset 
sälänsä kansan uumissa eli aatoksissa. 

Äidinkielen sisällön ymmärtäminen kohentuu vain kielioppirajat ja häveliäisyys kumoamalla, mutta toisaalta 
myönnettävä on, että sovinnaiset sanamerkitykset auttavat yhteisymmärryksen ja asiallisuuden 
saavuttamisessa, mutta kielen leikki siitä puuttuu. Sanaselitykset eivät monia ilahduta, mutta kansa nauttii 
kielen vatkaamisesta ja sanavaahdon kuohkeudesta, mutta hirvikansalle tarjotaan virallisen äidinkielen 
opetuksen antina kanonisoituja ja alkuperäisestä rehevyydestään laimennettuja hirvitekstejä, joita ovat 
suomenruotsalaisten pakkopullan Vänrikki Stoolin tarinoiden kirjoittajan Johan Ludvig Runebergin 
Hirvenhiihtäjät, Elgskyttarne sekä Kalevalan Hiiden hirven hiihdäntä eli kalevalaisiin Lemminkäisen virsiin 
kuuluva runo. Nämä hirvirunot ovat kaunokirjallisia myyttejä, joilla on vahva kansallinen perutsa taustalla. 
Jälkimmäisessä on taustalla myyttinen ulottuvuus vuosituhantiseen tilanteeseen saakka ja edellisessä juuret 
ulottuvat kansan kieleen ja tapoihin Ruovedellä. 

Gessner luki myös eläimen esiintymisen kuvissa ja muistomerkeissä osaksi filologisia kysymyksiä, ja oli 
ajatuksessaan varsin semioottinen. Hirvikuvia ja hirvipatsaita on tehty lukuisia. Hirvi on suomalaisten 
itetaiteilijoiden ykkössuosikkiaihe. Metsästysseuratoiminnassa hirviporukkatoiminta on monen seuran ainut 
tai keskeinen toiminnan muoto, joten erilaisilla hirvipysteillä ja seuramerkeillä on kysyntää. Seuramerkkiin on 
tällöin kuvattu hirvi tunnuksena toiminnan laadusta. 

Muistomerkin ja uskonnon raja hämärtyvät kalliokuvissa, joissa hirvi on vallitseva figuuri. Kaikessa tulkinnan¬ 
varaisuudessaan kalliokuvat ovat osa muinaista eräkultturista riittitoimintaa ja siten punamullatuilla 
hirvikuvilla on osuus ennustustaidossa ja uskonnoissa hedelmällisyysriitin osana, jonka elävä relikti on 
säilynyt Ritvalan helkavirsien loppurunossa Hirvi ja lähde. 

Viimeinen filologisen tarkastelun alue gessneriläisittäin ryhmitellen muodostuu nimetyistä kivistä ja kasveista 
sekä hirven mukaan nimensä saaneista paikoista ja ihmisistä. Tämä kohta saa vastauksensa hirvikronikoista 
sekä hirvensynnystä, jossa keskeinen nimitys on hiisi. Hiisi -nimisiä paikkoja sekä vesistöjä on Suomessa 
runsaasti. Hiisi -nimiset paikat limittyvät pyhän käsitteeseen ja pyhä vuorostaan rinnastuu erään ja 
erästykseen. Tämä viittaa siihen, että hirvi hiitenä on jotain kunnioitettavaa, suurta ja syvällä metsässä 
oleilevaa, joka on asia erikseen luomakunnassa. Tunnetuin Hiidenkivi on kansalliskirjailija Aleksis Kiven 
ikuistama sattumus ja kommellus. Ensin oli kommellus, kun veljekset joutuivat pakenemaan hiidenkivelle ja 
sitten sattumus "tuli työ satu tapahtu", kun veljekset lahtasivat kokonaisen härkälauman. 

Mitä muihin nimitutkimuksiin tulee, sukunimitutkimus tietää kertoa monista Hirvi -suvuista muunnoksineen. 
Sen sijaan kasvien toisintonimet ovat suurelta osin kadonneet eikä asiaa kohtaan ole tunnettu suurta 
harrastusta, mutta hirvikasvejakin Suomessa on ollut runsaasti päätellen vielä nykyäänkin löytyvistä 
tiedoista. 

Semanttinen vertailu ei ole helppoa, kun kyseessä on jo väistymässä oleva kulttuurin alue. Paskomisen 
semantiikka selviää vielä jotenkuten kansanuskomusten ja kansankielen seulonnalla, mutta hirvestä meillä 
on vanhoilta ajoilta lähinnä kuvat ja nykytieto jäljellä. Hirviuskomuksia ei puhutussa kansantiedossa ole 
säilynyt liiemmälti, koska vasta 1900-luvulla alettiin säilöä eräperinnettä osana murretutkimusta ja kansan 
tapakulttuuria. Mutta jos kuitenkin kaikitenkin urheasti yritetään, niin kaksi on faktaa, hirvi on käytössä, 
vaikkakaan se ei kielitieteilijöiden mukaan ole alkuperäinen suomalaisen hirven nimi. Muodostamalla 
analogian, voimme isomorfialla eli samanrakenteisuudella selventää käsitteen yleisyyttä kansan mielessä. 
Toistamme kysymyssarjan mitä, mikä, millainen, miten, missä ja etsimme esitettyyn hirvivastaavuudet: 


Paskoa/paskantaa paska 

hirvittää hirvi 1 

hirvestää hirvi 2 


paskainen 

hirveä 

hirvinen 


paskasti paskassa. 

hirveästi hiidessä. 

? irvien hirvimetsällä. 


Tästä jo huomaakin, miten venyvää on semantiikka. Mekaanisesti emme pääse pitkälle tulkinnassa. 
Hirvijatkumoita on otettava kaksi, jotta asia selvenisi, koska sanalla on kaksi semanttista vyöhykettä, joista 
toinen liittyy metsästykseen ja toinen kauhuun. Karnevaalisuus tosin pomppaa yllättäen esiin irvimisenä, joka 
kuuluu sarjaan miten hirvestys suoritetaan. Tämän mukaan hirvestys sisältää irvimisen, naurun. Hirven 
pelottavuus periytynee vainajauskosta ja jonkinlaisesta kosketuksesta tuonpuoleiseen. Hirveä on pelätty, se 
tästä sanajatkumosta näkyy selvästi. Hirvipaikka on nimeltään hiisi, josta hirvi on saanut yhden 
toisintonimistään. Lisävalaistusta hirvinimilistaan voidaan saada, kun löydetyille hirven toisintonimille 
annetaan peruskysymyssarjalla vastaavanlaisia tunnettuja sanamerkityksiä yllä osoitettuun tapaan. 

Tieteessä on tapana testata väitteitä, joten analyysi suoraan Paskakirjasta lienee paikallaan. Perustana on 
väite, että kasku on pieni myytti. Nimimerkki Mies, 31, Espoosta on kertonut kirjaan tarinan hirvimetsältä ja 
sanaston käyttely on varsin karnevaalityylistä. 


Hirvimettällä kun on kylmä, nii mies käyttää kunnon pilkkihaalareita eikä mitään kore-asuja. Paska tuloo 
ja riuku metsä reunassa kutsuu, Muflex laulaa sellasta 10w40-viskositeetin kuraa muutaman minuutin ja 
homma on valmis. Pari pyyhkäisyä ja homma pakettiin. Matka riu'uita kohti nuotiopaikkaa, kamat 
kantoon, pyssy selkään ja huppu päähän. Siinä on sitten hetken harras tilanne, kun yhdessä porukalla 
todetaan, että koko satsi onkin jäänyt hupun syleilyyn papereineen kaikkineen. Koeta nyt siinä sitten 
arvokkaasti poistua paikalta naamassa sellainen paskamaski, että Mr. Lordikin valahtais vihreeksi 
kateuden siemenen pukatessa täyteen kukkaan. (Paskakirja) 


Lyhykäinen analyysi kaavasta paljastaa kaskuaineistosta seuraavaa. Paskoja on mies, tuote sitä ihteään, 
paskainen on ensin puvun huppu, joka sitten tahrii miehen eli kyseessä on ketjureaktio ja 
kierrätystapahtuma alapäästä yläpäähän, välittäjänä puku. Tietysti paskastihan siinä kävi, toverien silmissä 
tarpeillaan kävijä joutui naurun alaiseksi, kun naama oli paskamaskissa. Tämä tarina, jossa on paskainen 
loppu, kuuluuko se hirvianalogiaan yksi vai kaksi? Onko kyseessä hirveä vai hirvinen juttu? Ei varmaankaan 
kovin kauhea, vaikka oletettavasti kaverit nauroivat hirveästi. Kaverit nauravat hirveästi, paskojaa nolottaa 
kauheasti eikä hän ymmärrä miten hitossa siinä niin kävi. Paska juttu kerrassaan! Eikä tarina todista yhtään 
mitään tarpeellista. 

10.18 Hirven nimet toisin tulkiten 


Kirjan lopussa oleva hirvennimiliite voidaan tulkita toisin perustein ja unohtaa keinotekoinen myteemijako. 
Uuden ja kattavamman jaon perusteet ovat kuvailussa, lajitu n nistuksessa, outoudessa, jahtikielen 
perinteissä sekä kierto-ilmaisuissa. Uuden ryhmittelyn nimeämisen perusteryhmät ovat: 

I hirvi, iso, metsän, suuri, sarvi 

KUVAILEVA LIITE "epiteetti" 

II emo, sonni, härkä, lehmä, vasa 

LAJITUNNISTUS "genre" 

III romi, koru, kypsis, kameeli, kulo 

OUDOT NIMET "kuriositeetti" 

IV haavakko, isomus, peltohirvi, kolarihirvi, kopukka 

JAHTIKIELI "funktio" 

V jauhokuono, luppopää, naavaparta, karipoika, jellona 

KIERTOILMAUKSET "tabu" 


JahtikieIisyyttä on sekä virallinen että yleiskielinen puheenparsi, sukupuolinen on lajitunniste, jossa 
määritetään saaliin koko, laatu ja ikä, mikä ei aina ole kovin helppoa eri syistä. Kronikoissa tämä 
huippusuoritus usein muistetaan mainita, ja onpa erityisen vaikeiden sukupuolimääritysten taitajalle 
ehdotettu leikkisää arvonimeä mahologi. Nimitys leikittelee mahouden määrittelyn vaikeudella. Ulkomuotoon 
ja tapoihin liittyvät nimet ovat luontevimpia ja niitä syntyy helposti. Tähän sarjaan on luokiteltavissa myös 
muilta eläinlajeilta lainatut nimet kuten jänis tai hevonen, koska nimitys liittyy ulkomuotoon ja elintapoihin. 
Erikseen ovat kiertoilmaukset, jotka voivat olla myös kuvailevia tai sukupuoleen viittaavia. Sana itsessään ei 
kerro, onko kyse peitenimestä. Tyypillinen kiertoilmaus liittyy lajin häviämiseen teurastuksen yhteydessä, 
jolloin yleensä jäljellä hirven asemesta on vain ruho. Oudot nimet ovat melko varmasti syntyneet 
kiertoilmauksista. Ajan mittaan merkitys ja käyttöyhteys ovat tyystin unohtunut ja jäljelle on jäänyt 
unohduksiin painunut sana ilman merkitystä, jos sitäkään. Kierteleviä ilmauksia käytetään joko tietoisesti 
salaamaan totuutta tai hämmenyksen peittämiseen, jolloin hätäpäissä ammuttu ylivuotinen muuntuu 
epämääräisemmäksi vuosikkaaksi. 



1. Kuvaileva 3. Kiertoilmaus 

5. Jahtikielinen 

2. Sukupuoli 4. Outo 


1. Hirvihärkä 2. Naavaparta 

5. Alces alces/Hirvi 

2. Sonni 4. Koru 


Kuvio 22. Isomorfinen suhde hirvinimien ja kielen välillä 

Viides ryhmä, jahtikielisyys sisältää sekä hyvin omalaatuiset, mutta jahtikielessä tyypilliset ilmiöt, kuten 
yhdistelmät ja miksaukset eri ryhmiin. Aina ei rajanveto ole millään tavoin helppo. Kun salametsästäjä toteaa 
lahmun tulevan, hän voi tarkoittaa sekä haavoittamaansa eläintä että vanhuuttaan hitaasti liikkuvaa tai 
ravintoa hamuilevaa hirveä. Sana on sekä kiertelevä että kuvaileva. Jahtikieli sisältää kaikki mahdolliset 
hirvestä käytetyt nimet kautta aikain, niin yleisesti käytössä olevat kuin yksilölliset tilapäänimetkin. Virallinen 
tiedottava kieli on myös jahtikieltä ja sen metsästäjät parhaiten tuntevat. Vanhojen tarinanikkareiden 
teksteissä käytetään vaihteluna muitakin ilmaisuja ja yhdistelmiä. Koru on vastine metonymialle kruunu, 
kyseessä on valta- eli mahtisonni. Mutta mihin asteikolla kuuluisi mm. sarvipääsonni? Näkemättä asiaa on 
vaikea tietää. Nimet antavat mahdollisuuden mielikuvitukselle. 


10.19 Hirven nimet ja myteemit ymmärryslajeittain 

Alussa on esitetty hirven nimitoisintojen ryhmittely 17-kohtaisella myteemijaolla, jonka perusta on 
samanrakenteinen karhun nimien kanssa, ja josta edelleen muodostettiin modaliteetteja. Kuten on jo 
todettu, jakoja voidaan tehdä monella eri tavalla aivan kuten arkkitehti voi samoista aineksista koota eri 
näköisiä muodosteita eri käyttötarkoituksiin. Käyttämällä hyväksi esitettyä myteemijakoja ja yhdistämällä ne 
hirvestysfunktioiden ymmärryslajien esiintymiin pareittain, saamme kullekin ymmärryslajille ominaiset 
tulkintaryhmät, jotka täydentävät alustavaa myteemijakoa. Lainausmerkeissä on esitetty alkuperäisen 
myteemijaon "nimi" esim. "Rosvoroope", joka on sijoitettu funktioissa aisapariin yhdeksän (9) ja 
primitiiviseen myyttisyyteen. 

Koska ymmärryslajeja muodostuu ainoastaan viisitoista ja myteemejä on seitsemäntoista, jäljelle jää kaksi 
nimiryhmää, jotka edustavat nimissä metatietoa, perustaa. Tässä tapauksessa tuo perusta on 
nimeämiskäytänteessä, kierto-, peite- ja hellittelynimissä, ja koska nimivastaavuudet osuvat luonnon ja 
sadun myyttiselle tasolle, nuo nimet tässä tarkastelussa edustavat luontomyyttisyyttä, sillä sadun ja tarun 
välinen raja on häilyvä. 

YLI Eksoottisuus F1 + F 31 / HIRVIELÄIN / TOISINTONIMET "Kulkeva" 

YL4 Pastoraalisuus F20+F2 / RAUHOITUS / TUTUT NIMET "Läheinen ja hyödynnetty" 

YL8 Balladimaisuus F12 + F 3 /HIRVENHIIHTO / RUNOLLISET NIMET "Runoratsu" 

YL3 Folkloristisuus Fll + F4 / KULKUREITIT / VAHINGOLLISUUSNIMET "Vahinko" 

YL9 Primitiivisyys F5 + F21 / VEROTUS / KUVAAVAT NIMET "Rosvoroope" 

YL2 Fantastisuus F6 + F23 / REVIIRI / JALKAVAT NIMET "Jalkava" 

YL12 Traagisuus F15 + F7 / LIHAKASA / LIHAISUUSNIMET "Lihakkaat" 

YL11 Ylevyys F17 + F8 / JALOSTUS / KUNNIANIMET "Kruunupää" 

YL7 Mystisyys F29 + F10 / MYYTTI / MAHTINIMET "Mahtava" 

YL13 Maagisuus F13 + F28 / HIRVIKANTA / MAAGISET NIMET "Hittolaiset" 

YL6 Elkeellisyys F14 + F22 / KÄYTÖS / RUHOKASNIMET "Ruhokas" 

YL10 Sankaruus F16 + F24 / KAMPPAILU / LISÄNIMET "Naamanen 8i pärstäkerroin" 

YL15 Sakraalisuus F18 + F25 / SAALISTUS / NIMEÄMINEN "Kankkunen & kinkkukankku" 

YL14 Demonisuus F19 + F27 / TERVEYS / HIISINIMET " Jorottaja" 

YL5 Legandamaisuus F26 + F30 / ESIINTYVYYS / OUDOT NIMET "Etäinen ja kunnioitettu" 

+ Funktiofokus riistafunktioiden mukaan F9 Metsästystutkinto, yhteensä 31 hirvifunktiota. 

Perusmyteemit: 

Satumaisuus / HELLITTELYNIMET 
Luontomaisuus / PEITENIMET 


Kuvio 23. Perusfunktiojakauma aisapareittain, asiasanoittain ja nimiryhmittäin. 

10.20 Isomorfiset merkitysmaailmat 


Edellä olevasta ryhmittymästä voidaan tehdä lisäluokitteluja tulkinnan avuksi. Kun saatuja asiasanoja 
vapaasti ryhmitellään seitemään perusmodaliteettiin, saamme kullekin modaaliselle (arvottavalle) toiminnan 
tavalle oman nimikkoalueensa, johon ko. nimirykelmän sisäinen arvomaailma viittaa. Tietenkään mikään nimi 
tai asiasan ei voi olla rajatusti yksinomaan jonkin asiayhteyden kanssa tekemisissä, mutta nimilistan 
merkitysten hahmottamisessa erilaisest assosiatiiviset ryhmitttelyt auttavat. 


Modaliteetti 

Asiasanat 

Situaatio (tilannet 

Oleminen 

hirvieläin+hirvikanta 

ilmeneminen 

Tekeminen 

verotus+saalistus 

verottaminen 

Täytyminen 

rauhoitus+esiintyvyys 

lisääntyminen 

Voiminen 

kamppailu+käytös 

käyttäytyminen 

Tahtominen 

jalostus+terveys 

vaaliminen 

Tietäminen 

reviirin- kulkureitit 

liikkuminen 

Uskominen 

hirvenhiihto+myytti 

arvottaminen 

Fokus 

LIHAKASA (ISO LIHA) 


Kuvio 24. Riistafunktioiden mukaiset modaliteetit situaationa. 


Tutkittaessa edelleen tätä jatkumoa, saadaan selville syvä merkitysten jakauma. Luonnon eli myyttisyyden 
kerronnallista tasoa jaossa edustavat uskomisen ja tekemisen modaliteettiin kuuluvat tarinat, joita 
hirvikronikat edustavat. Toisin sanoen metsästyskertomukset sisältävät myyttisen kerronnan ainekset ajasta 
aikaan. Osaltaan tämä heijastuu tyypillisenä vakuutteluna, ettei metsästys ole harrastajalleen lainkaan se 
tärkein asia, vaan oleellinen osa harrastuksen antamaa tyydytystä on luonnossa liikkuminen. Metsästys on 
aktiivisti elävää luontomyyttisyyttä. 

Tarullinen, kulttuurinen isotopia vuorostaan sisältää kaikki ne yhteisölliset ja lainsäädännölliset toimenpiteet, 
joilla harrastustoimintaa säädellään ja lajin jatkuvuutta pyritään turvaamaan. Tähän tarvitaan sekä tietoa 
että tahtoa toteuttaa hyväksi nähdyt teot. Tietämisen modaliteettiin on luokiteltu hirven kulkureitteihin ja 
liikkumiseen soveltuvat osiot, ja tahtomisen aluetta määrittävät kannan terveyteen ja jalostukseen 
kohdistuvat toimenpiteet, kuten riistanhoitotyö ja riistantutkimus. Menneinä aikana sääntelyä harrasti 
aikansa tietäjä, shamaani, nyt manttelin on perinyt valistunut metsästäjäkunta, joka yhdessä 
riistantutkimuksen kanssa pyrkii turvaamaan hirvikannan säilyvyyden. 

Varsinaisten myyttisten merkitysten alueelle mennään, kun ollaan tekemisissä voimisen ja täytymisen 
modaliteettien etiologisten tosiasioiden edessä. Monimutkaiset luonnon vuorovaikutussuhteet 
törmäyskurssilla ihmisen kulttuuristen toimien kanssa ovat herkkiä häiriintymään. Ympäristömyrkyt 
vaikuttavat mm. lisääntyvyyteen ja ravinnon saantiin. Rauhoitusajat ovat osa ihmisen ja luonnon toiminnan 
vuorovaikutusta ja rajankäyntiä. Hirvikannan lisääntyminen ei ole pelkästään mahtisonneista kiinni, lajin 
turvaamiseksi tarvitaan myös kulttuurista tahtoa ja metsästysrajoituksia. 

Modaliteetti 

Asiasanat 

Situaatio (tutkimusala) 

Oleminen 

Hirvieläin+hirvikanta 

Esiintyminen (Ekologia) 

Tekeminen 

Verotus+saalistus 

Metsästäminen (Ekonomia) 

Täytyminen 

Rauhoitus+esiintyvyys 

Lisääntyminen (Biologia) 

Tietäminen 

Reviiri+kulkureitti 

Liikkuminen (Logistiikka) 

Voiminen 

Kamppailu+käytös 

Käyttäytyminen (Etologia) 

Tahtominen 

Jalostus+terveys 

Vaaliminen Eläinlääketiede) 

Uskominen 

Hirvenhiihto+myytti 

Arvottaminen (Narratologia) 


Kuvio 25. Hirven nimistöön koodautuneet tutkimusalat modalisoituna. 


Modalisoidut nimet selventävät ennestään tuttua tosiasiaa hirven merkittävyydestä Pohjolassa. Hirvi on 
monen eri tutkimusalan kohde, kun huomioidaan kunkin viitteenomainen situaatio ja tutkimusalaa laajuus ja 
sidoksisuus naapuritieteisiin. Narratologiaan eli kertomusten tutkintaan voi sisältää lähes mitä vain 
semioottisesta merkkimaailmasta ite-taiteeseen eli kaikki tulkinnalliset ja sosiaalisesti luovat tavat, joilla 
ihmiset välittävät käsityksiään hirvestä toinen toisilleen olipa tuo tapa Kalevalan Hirvenhiihto tai Runebergin 
Hirvenhiihtäjien kulttuurikuvat. Vastaavasti logistiikka sisältää kaikkea mahdollista liikkumiseen liittyvää, 
hirvien lentolaskennasta maantieliikenteeseen. Hirvieläimen ryhmittäminen ekologian alaan kuuluvaksi ei 
merkitse sitä, että hirvi ei lainkaan olisi biologinen olento. Kyllä se on! Ryhmittely on vain korostamassa eri 
alojen merkitystä tässä jaossa, vaikka kaksi tai useampi tieteen ala voi tutkia samoja asioita. Ekologiset ja 
ekonomiset suhteet ovat monin tavoin sidoksissa toisiinsa. Metsäekologia vaikuttaa metsätalouteen ja 
samalla myös hirvikantoihin. Etologialla on läheinen suhde psykologian tutkimukseen jne. 


10.21 SorKkimisen salaisuus 

Hirvinimisaloja voidaan selventää tekemällä semioottinen operaatio, jossa nimiryhmän kohdalle esim. 
"kulkeva", on etsitty vastaava hirvifunktio sekä sijoitettu saatu parivaljakko ymmärtämislajiksi. Kukin 
nimimyteemi sijoittuu vastaavuudeksi johonkin ymmärtämislajiin ja ylijäämäksi 31 funktiosta jää yksi 
fokukseksi, kun kutakin lajia ja myteemiä vastaa kaksi parifunktiota. Jakoja voidaan tehdä monenlaisia ja 
tämä on toinen näkökulma ja vastapaino kansanomaiselle jaotukselle, jossa painottuu hirven aiheuttamat 
vahingot. Samalla kaksi eri systeemiä, nimipohjainen myteemijako ja toimintapohjainen hirvestysfunktiojako 
voidaan yhteismitallistaa ja niistä asiasanoittamalla saada hirvimyyttisyyden perus esiin. 

I Toisintonimet, eksoottisuusmyteemi 

F1 + F31 HIRVIELÄIN " Kulkeva" 

Yleisyys - Yleisen näkeminen yksittäisestä: nimet ja säännöt. 

II Jalkavat nimet, fantastisuusmyteemi 

F6 + F23 REVIIRI "Jalkava" 

Siirtymä - Siirtyminen tietämisestä tuntemiseen: liikkeellelähtöjä paluukulkue 

III Vahingollisuusnimet, folkloristisuusmyteemi 

Fll + F4 KULKUREITIT "Vahinko" 

Merkkiverkko - Jonkin näkeminen osana merkkiverkkoa: merkit ja merkityt 

IV Hyödynnysnimet, pastoraalisuusmyteemi 

F20 + F2 RAUHOITUS "Läheinen & hyödynnetty" 

Lausumat - Lausuman yhteys lausumiseen: taustatiedot ja kritiikki 

V Hiisinimet, demonisuusmyteemi 

F19 + F27 TERVEYS "Jorottajat" 

Tietotaito - Performanssin palautus kompetenssiin: syyt ja seuraukset, osaaminen 

VI Ruhokasnimet, elkeellisyysmyteemi 

F14 + F22 KÄYTÖS "Ruhokas" 

Tietämättömyys - Väärinymmärryksen poistuma: turhat luulot ja todellisuudentaju 

VII Mahtavuusnimet, mystisyysmyteemi 

F29 + F10 MYYTTI "Mahtava" 

Sooloilu - Enemmän parolen kuin languen tapahtuma: kriisisanasto eli kiroilu sekä huulenheitto 


VIII Runolliset nimet, balladimaisuusmyteemi 

F12 + F3 HIRVENHIIHTO "Runoratsu" 

Ilmiöinti - Siirtymä fenotekstistä genotekstiin: perusteet ja läpinäkyvyys (avoimuus) 

IX Kuvaavat nimet, primitiivisyysmyteemi 

F5 + F21 VEROTUS "Rosvoroope" 

Uskomukset - Kentän elementtien uudelleen järjestely: säännöt ja rajat sekä leikit ja pelit 

X Lisänimet, sankaruusmyteemi 

F16 + F24 KAMPPAILU "Naamanen & pärstäkerroin" 

Kehitys - Aikaan sidottu morfologia: aika ja historia ynnä muutokset 

XI Kunnianimet, ylevyysmyteemi 

F17 + F 8 JALOSTUS "kruunupää" 

Erehdykset - Paradigmatapahtuma vaihtoehtoineen: valinnat ja vaihtoehdot 

XII Lihaisuusnimet, traagisuusmyteemi 

F15 + F 7 LIHAKASA "Lihakkaat" 

Todellisuudentaju - Todellisuuden, faktojen, luonnon lain mukaisuus: etologia, käyttäytyminen sekä 
biologia, ympäristö 

XIII Kulkemisnimet, eksoottisuusmyteemi 

F1 + F31 VASONTA "kulkeva" 

Tiedostaminen - Subjektin näkeminen jossain aktanttiroolissa: luonnontarkkailu, havaitseminen 

XIV Oudot nimet, legendamaisuusmyteemi 

F26 + F30 ESIINTYVYYS "Etäinen ja kunnioitettu" 

Alitajunta - Pohjimmiltaan alitajuinen toiminta: symbolit, vertauskuvat ja sensitiivisyys, herkkyys 

XV Kiertonimet, sakraalisuusmyteemi 

F18 + F25 SAALISTUS "Kankkunen 81 kinkkukankku" 

Rajat - Siirtymä minästä ei-minään: itsekeskeisyys, yhteistyökyky. 


FOKUS F9 METSÄSTYSTUTKINTO -> HIRVIMERKKI 


Lista on pitkä, joten sen on paras olla joitain merkityksiä avaava. Testaus on paikallaan. Edellä on jo 
mainittu funktiojaottelun perustuvan Kaarlo Nygrenin laatimaan hirvitietosanakirjaan ja riistantutkimuksen 
tietoihin. Käytetyt hirvifunktiot on laadittu kauan ennen kuin hirvinimien ryhmitys jaksottui myteemeiksi. 
Hirvitietosanakirjasta valittu kohta "Sorkat", on funktioitu riistafunktioksi F14 ja myöhemmin sijoittetti yllä 
olrbssn ymmärtämislajiluokkaan kuusi, jonka luonnehdintana olen käyttänyt nimeä "Ruhokasnimet", joka 
kuuluu elkeellisyysmyteemiin. Elkeet sisältävät myös rituaalisbiologiset eli etologiset eleet ja tavat, joissa 
riittää rajanvetoa ja pohdittavaa. Jos hirvi saa pakoreaktion ja ottaa äkkilähdön, hirven pako tuskin on 
metsästäjää kohtaan torjuva ele, se on vaistotoiminta, vaikka metsästäjä sen v-mäisenä tekona saattaa 
ottaakin. Jos hirvi symbolisesti tuhahtaa ja survaisee ojassa räpiköivää langennutta sorkallaan hieman 
syvemmälle, kyseessä voi olla tietonen ele, jolla hirvi osoittaa hetkellistä voitonriemua ja halveksuntaansa. 

Mainituista riistafunktioista on otettu tämän nimen alle, kuinka ollakaan F14 eli sorkat. Mutta entäpä 
vastaparina toimiva F22, joka edustaa riistafunktioissa hirvivahinkoja, ja jonka enemmän voisi kuvitella 
liittyvän vahingollisuusnimiksi ristimäni ryhmän alaisuuteen. Nyt on muistettava tulkinnassa, että kyse onkin 
kuudennesta ymmärtämislajista, jossa onkin kyse tietämättömyydestä ja väärinymmärryksestä, 
tapahtumasta, jossa karsitaan turhat ja todellisuutta vastaamattomat luulot pois. Muistettakoon myös, että 
testattavana on hypoteesi hirven nimeen koodautuneista toiminnoista, joissa on jäljellä melkoinen määrä 
myyttisyyttä. 

Jää jäljelle kaava: 


F14 Sorkat + F22 Flirvivahingot = Ruhokkaat nimet = Myyttinen syvämerkitys = 

hirvitietosanakirja/hakusana sorkat. 


Aiemmin ryhmitellyissä nimissä esiintyvät tässä jaossa seuraavat nimet: ruuvihäntä, kynnet, leveä otsa, 
lapiakämmen ja laajapää. Suoraan nämä nimet eivät liity sorkkiin millään lailla lukuun ottamatta 
lapiakämmentä, jolla ilmeisesti viitataan leveään hirven sorkkaan, koska nimen väitetään olleen hirven 
kiertonimi, mutta tavallisemmin laviakämmen on liitetty karhun etutassujen määreeksi. Sorkat ovat silti 
oleellinen osa hirven ruumiin muotoa, vaikka nimiotteessa ei tälle ominaisuudelle erityistä painoa 
annetakaan. Lisäksi on huomattava, että ryhmittely on molemminpuolin keinotekoinen sovellus, jolla 
alkujaan ei ole eikä voi olla suurempaa yhteneväisyyttä. Kyse on täysin mielivaltaisesta ryhmittelystä. 

Alun perin riistafunktioita F22 ja F14 ei ole ajateltu samaan toiminnalliseen yhteyteen kuuluvaksi. 

Tietosanakirja, joka on jaottelun taustalla puhuu sorkista koppuina ja koparoina, joissa on neljä kynttä, kaksi 
suurta edessä ja pinet kyntöset takana. Sorkista voidaan tehdä myös gustatorinen herkku, sorkka- eli 
koppusoppa, joka maustetaan ohrasuurimoilla, mainitsee Nygren. Lisäksi tunnettu hirvitutkija puhuu 
kynsianturan kulumisesta asfaltilla juostessa ja sehän jo melkein Hippaa läheltä hirvivahinkofunktiota. 
Hirvitoisintonimissä on mainittu kopukka, ja tässä valossa nimi tullee sanasta koppu, kopara samalla kun se 
viittaa myös hevosen kanssa yhtenevään ulkomuotoon. Sorkat eivät ole ainut riistafunktio 14:ään tai 22:een 
ryhmitelty hirvihakusana. Niitä on koko joukko. Sorkkamainintoja on riistafunktiojaottelussa peräti 8 kpl. 

Kansa on hirven olemusta luonnehtiessaan puhunut hännästä, selänkorkeudesta, otsan leveydestä, sorkkien 
laadusta sekä isopäisyydestä tai pitkäkuonoisuudesta. Nykytutkija vuorostaan kartoittaa samaa funktiolajia 
sanoilla kelominen, keratiini, kinnerpuu, kynnet, radiusulna, sorkat, sääriluut ja varpaat. Viime mainittu sana 
kehottaa katsomaan kohdasta luusto, jossa on kaavakuva hirven ruhon läpileikkauksesta mukaan lukien 
äsken mainittu kyynärluut, joiden varassa hirven elopainosta voi levätä jopa kaksi kolmasosaa. 
Ruhoviittauksia siis näissäkin hakusanoissa on. Keratiini on ainesosa, joka tuottaa hirven kynnet ja karvat, 
mutta sitä muodostuu tilapäiseen tarpeeseen myös verkkomahan ja lehtimahan sisäpinnoille, mikä on 
nisäkäsmaailmassa ainutlaatuista. Jäljelle jäävä hakusana kinnerpuu liittyy sekin sekä sorkkiin että 
ruhonkäsittelyyn. 

Täten osoittautuu melko yhdentekeväksi, millä perusteella ryhmittely tehdään, yhteneväisyyttä löytyy eri 
näkökulmista katsoen, vaikka aivan tarkalleen ei samoista sanoista tai edes samoista asioista olisi kyse. Siinä 
mielessä omaperäinen luokittelu ruhokasnimistä on paikallaan, vaikka onkin idiolektinen sananvääntely ilman 
yleispätevyyttä. Toisaalta tämä pikaotos osoittaa eirkoisilmaisuja aina käytetyn. Nykyajan riistantutkija 
puhuu radiusulnasta ja keratiinista mieluummin kuin kyynärluista tai sarveisaineesta. Samaan tapaan 
jahtimies mielellään puhuu omaa kieltään kaltaistensa parissa hyvin tietäen, että tulee kyllä ymmärretyksi, 
jos tarpeen ja kaikkien ei tarvitse ymmärtääkään. 

Yhtenevyyttä on toisintonimikuvauksissa, jos niitä verrataan tietosanakirja-antiin. Tutkijan keratiini vastaa 
nimjaottelussa ruuvihäntää eli karvankasvua. Sorkat ja kynnet lapiakämmentä, varpaat eli luusto sisältää 
myös laajapäisyyden ja leveän otsan. Kelominen tapahtuu sarvien verinahan pois hankaamisen yhteydessä, 
sarvista otsa levenee. Vanhat metsästäjät ovat tienneet mistä puhuivat antaessaan hirville kuvaavia nimiä. 

11. HIRVESTYKSEN RUNOLLISUUS - FO Hirvestys 


Metsäviha, metsänkarvainen, laajapää, mätäpää, porkkasilmä, silmät 
kuin tarwoinporkat,ryttyniska, netkaselkä, lapiakämmen, taahkiojalka, 
kaviojalka, ruuvihäntä, maanmittari, honganpiiskari, Hiiden/Lemmon 
poika, sukkajalka, liinaharja, hepenäkaula, jauhokuono, lippukorva, 
ulpukka, silmä, jalopeura, iso jänis, iso itikka, iso härkä, hevonen, 
hirvihärkä, hirvilehmä, hirvivasikka, valkosukka, hellohirvi. (Kaarle 
Krohn) 

Saanko minä sitä mieslehmän lihaa, sanoi varikon eversti, kun ei 
oikein suomea osannut, (vvellerismi, Ilmajoki) 


11.1 Mieslehmän lihaa kaupan 


Tämä hirvi- ja hirvestystutkimus perustuu kronikka-aineksen motiivijaotteluun, jota on täydennetty muulla 
materiaalilla ja erityisenä tutkimuskohteena on hirvi ja hirven nimet, joita ovat mm. iso eläin, roisto, uros, 
Mielikin karja, purakko, körmikäs kronikoissa ja arkistolähteissä vastaavasti esiintyy yo. ingressissä mainitut 
nimet. Mielenkiintoinen vertailunäkökohta muodostuu vvellerisimien eli sanoi -tyyppisten sananparsien 
vahingossa säilömästä suomen-ruotsalaisesta peitenimistä. Eversti ei ehkä ollutkaan kielitaidoton, vaan 
kooditietoinen, kuuluuhan sotilaskoulutuksen viestintätekniikkaan salanimien hallitseminen tyyliin kuuleeko 
kotka. On voinut olla niin, että ruotsiksi hirveä on kutsuttu peitenimellä "kariko", kaarien lehmä, koska 
hirvenmetsästys oli Ruotsin vallan aikana kuninkaan yksinoikeus ja kuninkaina oli Kaarleja, mutta kari 
merkitsee suomeksi miestä. Noilta ajoilta on oikeudenkäyntipöytäkirjoihin säilynyt uskomattomalta kuuluvia 
selityksiä. 

Historioitsija K.R. Melander on selvityksessään Ahvenanmaan ja Suomen hirvieläimistä 1600- ja 1700-luvuilla 
todennut ahvenanmaalaisten yrittäneen valheellisilla kertomuksilla selviytyä tapposyytteistä. 
Metsästyskiellosta välittämättä viljelyksiä vahingoittaneita hirviä silloin tällöin tapaettiin, vaikka 
hirvenmetsästys virallisesti oli laitonta. Korkeassa asemassa olevat virkamiehet saattoivat kaataa hirviä 
huvikseen sekä riistanhoidollisessa mielessä kuninkaan käskystä välittämättä. Tuomioissa oli tietynlaista 
suvaitsevaisuutta ja tuomiot jäivät kohtuullisiksi. 

Vuonna 1652 eräs Stömman kylän asukas oli keväällä tappanut hirven, nylkenyt taljan ja upottanut sitten 
lihat mereen. Oikeudessa mies väitti olleensa pakkotilanteessa ja tapahtumain kulun olleen seuraava. Kun 
hän metsässä läheni erästä pensasta, sen takaa hyppäsi hätääntyneesti ammuva vasikka, jolloin sen emo 
hyökkäsi miestä kohti. Pelästyneenä mies heitti kirveensä hirveen ja isku sattui lapaan. Hirvi kaatui kuolleena 
maahan. Tapaus tutkittiin ja todettiin teko itsepuolustukseksi. 

Suomenruotsalaisessa hirvestyksessä tarinoida osattiin, joten peitenimetkin lienevät olleet osa jahtikieltä 
samalla lailla kuin Suomessakin. VVellerismin käännös "karikosta" olisi siten aivan oikein, mutta huvittava, 
koska kansa ei suomeksi tuntenut kyseistä nimitystä ja sen historiallista taustaa kovin hyvin. Metsästyslain 
tunemus oli kovin hataralla pohjalla ja itse lakikin muotoutumisvaiheessa sata vuotta sitten. Siitä huvittavuus 
- ei oikein suomea osannut. Vaikuttaa siltä kuin kansanperinteessä kiertoilmausten käyttö olisi se omin, 
rakkain ja viimeinen linnake, jolla suomalainen on vaalinut omaa kansallista erikoisuuttaan. Siksi kaikki, mikä 
viittasi siihen, ettei tätä koodikieltä osata esim. tärkeiden saaliseläinten osalta, herätti erityistä riemastusta, 
josta jo Giuseppe Acerbi totesi Palatamon kalakukosta puhuessaan, ettei ymmärrä mille kansa nauraa. 

Koska tavoitteena on etsiä hirven toisintonimissä piilevää myyttisyyttä ja koska hirvifunktiolla F12 on 
korostunut merkitys hirvikronikkakerronnan aihelmissa, hirvi on keskeinen tulkinnan väline. Kronikoiden 
motiivit, aiheet voidaan edellä todetun perusteella semantisoida viisiöksi jo totuttuun tapaan. Kuviossa 
osatekijöinä nimien lisäksi ovat hirvihavainnot, kulkureitit, saalismäärät ja muut ominaisuudet, ja fokukseksi 

jää tietenkin hirvi. Semio-, myto- tai etnopoeettisesti painottuvassa tutkimuksessa ei ole mieltä kerrata 
riistabiologien erinomaista tietämystä. Sen sijaan hirvi tulee tulkituksi nimiensä kautta ja samalla kuvion 
mukaan hirven toisintonimet edustavat myyttistä merkitystä ja keskeisaihetta. 


HIRVIHAVAINNOT HIRVENKULKU 

HIRVI 

HIRVISAALIS HIRVIOMINAISUUS 

Kuvio 26. Kronikka-aineiston hirven merkityskentät 


11.2 Sisäsuomalainen nauha-aines 

Lisävalaistuksen saamiseksi aineistoa on täydennetty muun materiaalin ohessa opinnäytteestä poisjätetyllä 
aineistolla, jossa on mukana mm. 1970-luvulla Keski-Suomen riistanhoitopiirin keräämä vanhojen 
metsästäjien keskuudessa tehty nauha-aineisto. Nauha-aineiston mukaan hirvestä kerrottiin monen moista 
mielenkiintoista. Olen koonnut sanotusta potpurin, koska sanottu kuvaa kansanmieltä ja niitä 
hirvipainotuksia, joita kansan suusta on nauhoille tallentunut. 


- osuma hirven selkärankaan herpaannuttaa takapuolen jolloin etujalat nousevat pystyyn 

- kun hirven kaulaan ujutettiin köyttä, hirvi päästi karmean kimeän äänen 

- hirvi kun makuulta nousee niin se venyttelee 

- hirvi on visu, pitää välimatkaa, on totuttava hirven reittiin, joka pitää tietyt reitit 

- aniharvoin ennen näkyi jälkiä, sillä salametsästys lopetti tarkkaan hirvet 

- hirvi kyöräsi isoisän puuhun; hirvi syö kauroja ja rukiin laihoja 

- ei ollut hirviä lapsena ollessa; ei tiedetty mitään, vain salametsästystä 

- löydetiin mailla hirven jätteet 

- hirven kompura niisti riistaviljelyksen sukupuuttoon; kun oisi ennen vanhaan niin nahkallasi maksaisit 

- eläinten viisaus, hirvi on melko tarkka ja viisas 

- hirvi saattoi kääntyä jälkiään ajomiestä vasten 

- otti sivuaskelia kun väistyi ajomiehiä, jos mies lähtee jälestämään tai näyttäytyy ajomiehenä 

- 1900-60 luvulla hirviä ei ollut jatkuvasti 

- hirvi on monen painoinen, puhutaan 300-kiloisista, mutta ei ole yhtään sen painoista tavattu 

- hyvä hirvi painaa 250 kg 

- suurin uros on painanut 225 kg mikä paikkakunnalla on ammuttu 

- marto naaras, poikimaton on noin 6 vuotta: lihava ja painava 

- uroshirvi vain kahta naarasta makaa 

- lapasarviset on isoja hirviä, yleensä hankosarviset ovat kevyempiä 

- hirven ääntely opitaan kuunnellen ja imitoiden 

- räntäkelillä hirvi on kesy 

- vasasta tulee emähirvi, jos on syylä päässä 

- hankaa sarvia puuhun kuorettavaksi, puun juuressa tulee kiimapaikka, jonka hirvi tekee jaloillaan 

- K: Miten hirvi naaraan astuu? V: Syyskuun aikana. 

- 14-haarainen sarviltaan on suuri hirvi 

- kirves lohkesi kun sarvia hakattiin 

- ennen oli riistaa paljon enemmän, 90% enemmän 

- hirven veri vuodatettiin maahan, 

- ennen oli hirviä vallan kauheasti 

- kuuli hirven ammumisen, kerran kuuli "iäisen hirven" ammumisen samaan tyyliin kuin lehmä, 
mutta ääni oli matalampi, hyvin matala 

- miehet oli toverina, ampuja nylki hirven 

- hirvikanta oli äärettömän huono , nyt hirvet ovat tottuneita ihmiseen 

- hirvien käytös on muuttunut, ennen juoksi kauas pakoon 10 km vähintään, nyt sopeutunut ihmiseen 

- hirven liha ei aina ole hyvää - vanha lehmä, vanha sonni: huono liha 

- hyvä hevonen, tievapihvi oli takana 

- hirvi oli lihava , iso norsu 

- oli hirvet hyvin vähissä 

- muutos, erämaan hirvi jos tavattiin, muutaman tunnin kuluttua se jo oli itärajan takana 

- hirvillä tarkat reitit - suunta itään, jossa talvehtivat ja vasoivat, kun havaittiin ne lähti 

- nyt hirvi on paikallinen ja pysyy alueella, ennen vaelsi 

- hirvet meni ennen kesäksi Kainuuseen talveksi itään! 

- 1000 km yhden hirven perässä käveltiin, nyt käy kun rasvattu 

- erämaahirven metsästys oli aika kyttäystä, hirvikoiria oli vähän 

- hirven vasoja ei ole aina metsästetty! 

- Muutos suhtautumisessa: Mieluummin aikuisia - tavoitteena mahdollisimman paljon lihaa 

- tieto lisääntyi, herkkua vasa 

- uskottiin että koira ajaa viimeisetkin hirvet metsästä 

- monenlaista oppi, oppi hirven houkuttelun, kun kuuli hirven ääniä, rupesi matkimaan, sai tulemaan. 

- Kaksi ääntä; toinen alaisempi, toinen yläisempi öy-öy, harjoitteli yhdessä hirven ääntelyn kanssa. 

- röyhtäisyääni, nokka tekee torvimaiseksi 

- hirven ääni on röyhtäisy hrhhm-hrhhhm-hrhhm, bassoäänellä törähtää, jumpsahtamalla tömähtää, se 
tulee karkeasti, törähtää ja kuuluu ainakin puolen kilometrin verran, narskuttelivat kuin sorsat, 
keskustelevat, oleilevat puskassa vainua vetäen 

- hirvi mäkättää, mököttää, volottaa, monenlaista mökötystä, pimeässä ääntelevät, päivän makaavat, 
kiima-aikana etsii naaraan 

- kun koira haukkui, hirvi "jumpsutti" juostessa ihan kuin hrhhm, hrhhm olisi kuulunut joka toisella 
askelella 

- hirvi tekee kuopan, kun korkea takapää naaraalla pitää alentaa, syvyys kuopassa 30 cm, halk. 1 
metrin 

- hirven haju - joka on hirven avannut tietää, haju tuli kilometrin päähän 

- parin kilometrin päässä kiima-aikana hirvi parittelee toisen kerran saman tai toisen kanssa 

- 1940-luvulla ei ollut paikkakunnalla ollenkaan hirviä, niitä ollut noin 10 vuotta 1960 alkaen 

- on lisääntynyt ja lisääntyvä vaikka ammuttu luvitta 

- vaeltaa, ruokamaat paranevat, metsät hakattu aukeaksi, jolloin muodostuu vesakoita 

- yksittäinen hirvi on aina arempi, paljon arempi ennen 

- hirvi on laumassa rohkeampi 

- hirvikanta nostettu nykytasolle, ennen ei voitu kuvitella määrää, säännöstely on hirvikannan hoitoa. 


Hirvihaastattelunauhat ilmaisevat melko lailla samanlaisia asioita kuin kronikatkin. Tarinoinnin kohteina ovat 
hirven ominaisuudet, saalismäärät ja kulkureitit. On aika tutustua tarkemmin kronikoitsijoiden tapaan kertoa 
samasta asiasta. Nauha-aines paljastaa kuitenkin jotain aivan erityistä. Sellaiset ilmaisut kuin sähkösen 
näkyminen suon laidassa viittaavat vanhaan ainakin 1600-luvulta jatkuneeseen savolaiseen perinteeseen, 
sillä sahkoset tunnetaan myös vermlantilaisten Suomesta Rautalammilta muuttaneiden metsäsuomalaisten 
keskuudessa. Vanhakantaisia ovat myös tievapihvin ja iäisen hirven maininnat. Iäisellä tarkoitettaneen tosin 
kookasta aikuista hirviyksilöä. Mene ja tiedä - enää. 

Jotain voidaan silti arvella. Iäinen tulkkiutuu, kun verrataan sanan merkitystä Kalevalasta tuttuun 
Väinämöisen epiteettiin vaka vanha, tietäjä iänikuinen. Itä-Suomessa iänikuisella on pitkästyttävä merkitys ja 
se vastaa merkitykseltään ainaista. Vielä selvemmin iäisyyden ja pitkäveteisyyden suhde tulee esiin 
maininnassa "se kesti ikuisuuden". Iäinen viittaa siten pohjimmiltaan johonkin pitkään, ikuiseen, korkeaan. 
Ukkonen on suomalaisessa mytologiassa Ukon vastine, Ukko ylijumala äyskii Rauninsa kanssa ukonilmalla, 
mutta salamointi on tuottanut Ukkoselle toisenkin nimen. Ukkonen on Pitkänen tai kuvaavammin 
Reuskopitkänen, salamat ovat ukonjylistimiä. Vanhan metsämiehen kokemustieto kertoo vanhan uroshirven 
äänen olleen matalan, hyvin matalan. Epäilemättä sellainen ääni on sopivissa olosuhteissa kumiseva ja 
kantava kuin ukkonen. Toisaalta hirvikuvakallioiden alla olevat veden muovaamat onkalot tuottavat veden 
lainehdinnan seurauksena samantapaista ääntä. Tämä jylisevä ääni on saattanut sarvikruunun ohella se 
tekijä, mikä on saanut palvomaan hirveä taivaallista syntyperää olevana olentona. Iäinen hirvi mainitaan 
myös Kalevalassa Ritvalan helkavirsien loppuvirressä Hirvi ja Lähde. Kalevalaintusiastien suruksi totuus 
saattaa olla käytännönläheisempi. Kun viljavuusmyytin virressä todetaan lehvän taittajan ottavan iäisen 
onnen, niin tämä iäinen saattaa olla itse asiassa hirvi, jonka lempilehväherkku näin viedään. Riistanhoito ei 
ehkä ole nuori käsite suomalaisten keskuudessa, sillä kansa on luonnostaan tuntenut luontorakkautta ja sen 
myötä kunnioittanut kaikkea elollista. 

Nykymetsästäjätkin voivat veistellä hirven pituudesta, joten jokin pohjimmainen juju tarinassa lienee. 
Pohjalla kuultaa käänteinen nauru, jossa juttu on niin pitkää kuin paksuakin. 

Hirvet, kun alkoivat muistuttaa 

pituudeltaan lapamatoa, 
alettiin Lassilta nappia 
pois anoa. 

Ei tarkoitus ole kilpailla 
hirvien pituudessa, 
vaan lihan laadussa ja 
mureudessa. 

Yhdesä asiassa hirven pituudella on metsästäjällekin merkitystä, vaikka hän ottaa pituusmittansa kotitallista. 
Laukkaavaan hirveen ammuttaessa on nyrkkisääntönä, että hevosenpituus on oltava ennakkoa. 

11.3 Pitkäsääri öhkii ja kiljuu 

Pituutta ja pitkäsäärisyyttä on pidetty aateluuden merkkinä ja airojalkainen on Lönnrotin sanakirjassa 
määritelty suora- ja pitkäsääriseksi sekä kuuluisuuden määreeksi. Airojalan alkuperä ilmeisesti on hirvessä. 
Pitkäsäärisen eläimen ruumis sijaitsee korkealla, pitkäsäärinen ihminen ei kasva korkeutta, vaan pituutta. 
Merkityksenannon kannalta tämä on tärkeää. On nimittäin toinenkin pituuteen ja hirven käyttäytymiseen 
liittyvä nimi. Hongankolistaja tarkoittaa pitkää, mutta hirvikin kolistelee honkaa verinahkaa sarvista pois 
hangatessaan. Krohnin keräämissä toisintonimissä mainitaan toisintonimi honganpiiskari. Hallitsevista 
henkilöistä käytetään myös tähän pituuteen, yläiseen liittyvää ilmaisua, joka ilmentää arvoasetelmaa ei 
ruumiin painopisteen sijaintia. Hänen korkeutensa on viittaus ylhäiseen, korkeaan asemaan ihmisyhteisössä. 

Hirvestäkö ovat kunniankuvat siirtyneet ihmisille vai toisinpäin? Hirveä kutsutaan myös ukoksi, joka on 
hellittelynimi. Mitä ukko? sanotaan yleensä pienelle poikalapselle, josta pidetään ja jota arvostetaan. Ukko 
on myös ylijumala, taivaallinen ylhäisyys. Pohjantähdessä pohjoiset kansat ovat nähneet milloin hirven ja 
milloin karhun samoin Otavassa. Tulkintaero on saattanut muodostua klaanihengen mukaisesti. Hirvi- ja 
karhuklaanilaiset ovat tahtoneet nähdä tähdissä oman heimonsa alkuperän. Kerronnallisten viitteiden 
mukaan vaikuttaa siltä, että pohjois-itäkaakkosuunnassa karhuklaani on ollut vallalla ja etelämmässä ja 
lännemmässä on liputettu hirven nimeen. 

Paljon ei ole vakuuksia jäljellä, millä asiaa perustella, mutta yksi on. Vatjalaiset, pieni suomensukuinen 
kansanryhmä on säilönyt kielessään vanhaa muistitietoa, ja he näkivät Otavassa jäniksen, heille jänis oli 
Otava ja vice versa. Saattaahan olla, että vatjalaiset kokivat itsensä jäniksiksi, mutta todennäköisempää on, 
että he käyttivät hirvestä nykyaikaan asti yleistä peitenimeä iso jänis. Samoilla seuduilla on säilynyt 
Mantsinsaaren uhrirituaaleissa maininta sarvipääjäniksistä, ja rituaalissa kerrotaan peuramyyttiä. Vatjalaisille 
sarvipää on vihainen olento. Sarvipää on myös hirven toisintonimi. Jäniksen vihaisuus ilmenee 
pohjanmaalaisessa sanonnassa vihainen kaneeli ajaa vaikka miehen puuhun, ja aikanaan merkitys on ollut 
pohjanmaalaisille niin selvä, että sanonnan kuvittaja on ikuistanut kaneeliksi jäniksen, mutta pienemmän kun 
sanonta tarkoittaa. Mitä todennäköisemmin sananparressa puhutaan sarvipääjäniksestä. 

"...Tajusin heti, että se tuli suoraan minua kohti! Olisi ollut monta sekuntia aikaa juosta pakoon, 
turvallisesti sivuun, mutta lamaannuin täysin. Makasin heinikossa maahan liimattuna, puristin 
marjaämpäriä tiukasti rintaa vasten. Hirvi tuli sieraimet höyryä tupruten. Suoraan kohti! Halusin nousta, 
mutta en voinut. Halusin rynnätä pakoon, mutta en voinut. Pelko oli jäykistänyt minut, inhimillinen 
pelko. Vilahti mielessä, että hirvi polkee minut niin pahasti jalkoihinsa, että kuolen siihen paikkaan .... 
Samassa lämmin ilmavirta kohtasi kasvoni. Hirvi rynni puolen metrin päästä ohitseni, pää ylväästi 
pystyssä. Otuksen jalat vilahtivat silmissä. Olin pelastunut! ... 

Tuon aamun jälkeen, pikkupojasta saakka, olen tuntenut pelonsekaista kunnioitusta hirveä kohtaan ... 
Yhä vieläkin pystyn tuntemaan hirven lämpimän hengityshöyryn kasvoillani." (Ylinen 1974:143-146) 

Vanhojen metsästäjien muistelmissa oli nauha-aineistossa maininta: aukea suo tuli vastaan ja sieltä näkyi 
kirkas valo, säikähtivät josko joku sähkönen katselee. Loiste kuitenkin osoittautui kirkkaaksi tähdeksi metsän 
laidassa. Tässä on tarinallinen piiloviesti. Kertoja yhdistää hirviretkellä hiisimäisen olennon sähkösen, joka 
vastaa Ruotsin metsäsuomalaisten sähköstä, hiisimäistä tonttuolentoa. Kun Hiisi on jollain tavoin hirvien 
herra tai haltija, niin sähköset ovat hänen palvelijoitaan, joita tarvittiin erityisesti kansanparannuksessa 
antamaan parantajalle hänen kykynsä. Agricolan tuntema Hittavvainen ajeli jäniksiä pensaista, ilmeisesti isoja 
ja pieniä kokoon katsomatta ja olisi siten myöskin hirven herra. Onko tässä ristiriitaa? Ei, sillä hittavvaisen 

väkeä alettiin myöhemmin kutsua samankaltaisilla nimillä kuin hiittäkin. Hiiden ja Hittavvaisen väestä tuli 
pirulaisia, hittolaisia. Myös Kalevala mainitsee pirujen laatineen poroeläintä ja hiisien hirveä, mikä 
kalevalaisessa runokielessä merkitsee synonyymiä tai vastaavuutta toisiinsa. Sähkösestä ei juuri puhuttu 
muualla kuin Värmlannin metsissä 1600-luvun jälkeen ja olennot lienevätkin jääneet elämään virvatulina 
soiden eli hirvien ja karhujen elinalueen reunaan. Kertomuksessa säikähdetty sähkönen osoittautui tähdeksi. 
Ehkä tässä detaljissa lymyää jokin ratkaisun avain, miten tähdet, karhut, hirvet ja hiidet ovat yhdistyneet 
mielikuvissa. 

Nauha-aineiston toinen kerronnallinen helmi kuuluu kuta kuinkin: kun hirven kaulaan ujutettiin köyttä, hirvi 
päästi karmean kimeän äänen. Toisin sanoen isä ja poika metsällä olivat nähneet hirven juuttuneena suohon 
ja päättivät lassota ja vivuta hirven koivun oksaa apuna käyttäen puuhun. Kertoman mukaan hirvi huusi 
kuoleman hädässä kuin kani tai jänis. Hirven rinnastaminen jänikseksi ei siten välttämättä liity pitkiin korviin 
ja puputtavaan huuliliikkeeseen ja pitkiin takajalkoihin, vaan kuolinhuutoon, kun jäniseläin joutuu ansaan, 
permiin tai jänislankaan. Hirvitutkijat ovat todenneet hirven oppivan kokemustiedosta, ja tämän tiedon on 
kansa kiteyttänyt runoon Jänis neuvoi poikiansa, jossa jänö kieltää polkastaan menemästä aukeille ahoille, 
sillä siellä nälkäiset näkevät ja pyssymiehet pyllistää. Jäniksen pitää muistaa, että 


joka aholla on ansa, risukossa rita. Neuvo ei ehkä helpolla mennyt ainakaan ison jäniksen järkeen, koska 
runossa kehoitetaan ottamaan neuvo otsaan ja nenänvarteen eli älyn kohdentumana on käytetty 
ihmisaivoja. 

Suomen Kansan Vanhoissa Runoissa on taltioituneena hirven ansapyynnistä Katoslammelta Mihhei Vasileffin 
sanelemat jäniksen pyytäjän sanat, joilla pyydys taiotaan onnekkaaksi. Taikavoimaisuus saatiin yleensä 
jollain tavalla, jonka uskottiin liittyvä saaliseläimen syntyyn tai elintapoihin. Vasiljeffin konstilla jänis saatiin 
pyydykseen, kun pyydys ensin oli yläkuulla torstai-iltana pujotettu kolmesti myrskyn kaataman kolmen 
reikäisen juurikkaan läpi, minkä jälkeen pyydykset vielä pestiin suohetteestä otetulla vedellä ja vietiin 
metsään sanoen: 


Metsän kukka, mieli neiti, 
Päästä karja karsinasta, 
pane juoni juoksemahan. 
Minun on pyytö paikoilleni, 
Kapeille käytäville. 

Seulo seulalla utua, 
Hämärällä häilyttele 
Etehen silmän kirkkaan, 
Ettei kaipo pyytöäni, 

Eikä arvaa ansoani. 

Jos on laiska juoksemaan, 
Sitä vitsoin virkuttele, 
Rapon rauta ruoskallasi; 


Jos on virkku juoksemaan, 
Suitset suoraan pitele. 
Juokse, pyyrä, pyytyksehen 
Yheksältä pyytäjältä, 
Kaheksalta katsojalta, 
Kaiken ilman konttaajalta, 
Yli yheksän meren, 
meri puolen kymmenettä, 
Sinisen salon sisästä, 
takoa Tapion linnan, 

Vuoren alta kulta harjan, 
Vaski vaaran liepehiltä. 
(SKVR 1188) 


Runon jänis voi olla hirvi, koska runossa on mainittu usva, suo, hetteet, kapeat polut, tienhaarat. Kun 
pyytäjä pyytää metsänemänniltä, että haltijat päästäisivät "juonen juoksemahan", niin nimitys koskee sekä 
hirvipartiota että yksittäistä hirveä. Runossa on toinenkin kiertonimi, jolla viitataan jänismäiseen 
ulkomuotoon, silmiin, kun edellinen juoni viittasi lajikäyttäytymiseen. Hirvet olivat ennen harvinaisempia ja 
pyyntitaitoisia ja -intoisia miehiä oli suhteessa enemmän kuin nykyisin, joten tarvittiin hieman onnea 
saalistuksessa. Runotekstissä toivotaan hirven/jäniksen kulkevan monen innokkaan metsästäjän ohi 
huomaamatta ja juoksevan tarvittaessa pitkän matkan vaikkapa osan siitä uiden. 

Vastaavasti melko epävarmaa on, mistä loppujen lopuksi on kyse kun puhutaan valkeapääpojasta. 
Nimityksellä leikittely on saanut muistitiedossa kauhutarinamaisen luonteen. Kerrotaan, että Rautjärvellä 
Tammjärvessä oli ja on aarre, rahapannu rahaa täynnä, ja ylös sen saa, jos uhraa valkeapääpojan verta. 
Joku kuului niin tehneenkin, aarre oli jo tullut näkyviin, mutta silloin oli jokin ääni, varmaankin aarteen 
haltija, joka huusi mäeltä: "Ei se ole kuin jäniksen verta!" Niin aarre painui takaisin pohjaan, ja on siellä 
vielä tänäkin päivänä. Eikä ole tullut miestä, joka olisi uhrannut siihen valkeapääpojan verta. (KRA: Rautjärvi. 
Pennanen O 1625. 1941 < Pärtty Kalpio, 55 v. S. Rautjärven Lankilassa, mukailtu). 

Valkeapää tosin merkitsee myös vaahtoavaa lainetta ja niittyvillaa, mutta niihin tuskin on kuviteltu mitään 
verenvuodatukseen liittyvää. Mutta on mahdollista, että valkeapää onkin lammas tai oinas, jolla jo 
toisintonimien kautta myöskin on yhteys hirvinimityksiin. Lönnrotin sanakirja antaa niittyvillalle ruotsinkielisiä 
toisintoja ängdun, ängsull, ullgräs ja sanonta "meri lammastaa" kuvaa vaahtopäälaineita. Niin pitkälle ajassa 
ei tarvitse mennä. Itä-Suomessa vielä 2000-luvulla kansa puhuu laineista lampaina ja vuohisina. Aarteen 
nostamiseksi tarvittavan vimpan piti ilmeisesti olla lampaan tai vuohen verta, mutta vimpa oli laadittu 
tarkoituksella vaikeaselkoiseksi ja pirulliseksi. Nstoehdot usein asetettiin testiksi, jotta nähtäisiin, millaisiin 
uhrauksiin ja ponnistuksiin kukin olisi valmis rahan tähden. Lopullinen ratkaisu ei vaatinut tosiasiassa 
ihmisuhreja vaan viisautta. Mutta tuo haltijan huuto, joka paljasti veren olleen vääränlaista valkeapäätä 
saattoi viitata joko talvipukuiseen valkoiseen jänikseen tai sitten peitenimen perusteella oinaaksi luokiteltuun 
hirveen, jota kansa myös kutsui jänikseksi. Uhrauksella oli selvä ero. Metsän riistan verta ei arvostettu eikä 
syöty ja sitä tuli runsaasti, jos hirven sai kaadettua. Villaa tuottavan karjaeläimen uhraaminen sen sijaan 
saattoi olla kova paikka ja jäädä tekemättä, jos pääomasijoitus oli epävarma. 


11.4 Kosmos ja kasvis hirvimyytin hämärässä 

Kasvi toimii tietynlaisena jatkumon hämääjänä, jossa valkeapää menee syntyihin syviin. Karhu ja hirvi on 
sijoitettu Otavan tähdistöön, ja karhun syntymuunnelma kertoo, että peto syntyi meren vaahdosta. Täten 
on mahdollista, että myös ison jäniksen syntyperä on saatettu käsittää vedestä kotoisin olevaksi, koska 
kalliokuvissa hirven kuvien yhteydessä on usein kuvattu käärme, joka symbolina kuvaa sekä aaltoja että 
käärmettä. Lisäksi käärmekin on syntynyt veden vaahdosta ja hirvenhiihtäjä Lemminkäisellä on matoihin 
nähden jonkinlainen erityissuhde, kun hän voittaa matoiset aidat, juo matoisen oluen, tietää Pakkasen 
synnyn madoista kotoisin olevaksi. Otavaisen olkapäät ovat oma lukunsa, sillä toisin kuin yleinen tulkinta sen 
mieltää, Otava merkitsee kärrynpyörää, sileäpintaista ja puolilla, siivoilla jaettua siivapyörää jossa ulkoneva 
keskiö on Otava ja otavaisen olkapäät ovat nuo välipuut. Otavaisen olkapäät viittaavat siis tähdistöön, 
luultavimmin Orioniin, joka myös Nimrodina "suurena metsästäjänä" tunnetaan, ja jonka johdannainen 
kolmoisveljekset synnyttäneen äidin, Iro-neidin nimi on. 

Suomalaisessa mytologiassa ei meren vaahdosta nouse esiin luomakunnan kaunistus Afrodite, vaan 
metsäisen luomakunnan kauhistukset karhu ja käärme. Valkeapääpoika -sarja voi sisältää totemistisia 
piirteitä, jossa niittyvilla on samaa sarjaa ja sukua kuin karhu/käärme ja lammas. Edellä on esitetty tiettyjä 
suunnanvetoja airojalkaisuuden yhteyksistä hirven olemukseen. Lönnrot on esittänyt aateluuden 
suomennokseksi tähtimiestä eikä todellakaan tarkoita sanalla astrologia tai astronomia tai merkkimiestä 
yleensä. 

Tietyt yrtit on tunnettu kauan, ja niiden vaikutusten vuoksi niitä on pidetty taianomaisina. Tähtiheinän 
(stellaria graminea) Lönnrot on ruotsintanut sanalla stjernört. Saman lähteen mukaan tähdillä on ollut 
suojelijana Tähdetär, nymfi joka huolehti tähdistä. Mitä sitten, mitä tämä merkitsee? Vatjalaisille 
merkitseminen ole tähdelle panemista, merkitä tähdentämistä. Kun tähti lensi taivaalla, uskottiin hengen 
lähteneen joltain tai jos joku kuoli äkillisesti, nähtiin kirkas tähdenlento. Hirvimyytillä on juuret 
tuonpuoleisessa ajateltiinpa tämä hirvi irviolento sitten maanpäällisen helvetin eli kallion, hiiden asukiksi tai 
korkeuksiin taivaan tähtien tasalla tai liitämään veneenä vasten valkeapäitä. 


Hirvenmetsästys on pohjoisen leveysvyöhykkeen karnevalismia ja hirvi on peijauksen kohde. Mihail Bahtin on 
klassikkotutkimuksessa karnevaalista todennut keskiajan naurun sisältävän paljon elämän ja kuoleman kuvia. 
Rabelais'n tuotannossa Pantagruel-piru muuttuu karnevaaliajan loppua kohden viisaaksi hallitsijaksi ja tämä 

tulkinta on folkloreperintöä. Hirvi on muuttunut kansan tulkinnoissa ajan saatossa pirujen laatimasta 
porosta ja hiiden hirvestä arvostetuksi saaliiksi ja kunnioittavilla nimillä varustetuksi myyttiseksi olennoksi. 
Näin kehä on kiertynyt umpeen. Hirvi on korkeasti kunnioitettu ylhäisyys, jossa esi-isien henki liikkuu 
tuonpuoleisessa aikojen alussa ja alusta tämänpuoleisiin valkeapääpoikiin ja mustapäihin. 


11.5 Mitä sitten saatiinkaan 

Suurella vaivalla hankittuja lihoja ei aina voida edes hyödyntää. Näytteitä otetaan, luovutetaan esim. 
jokaisesta vasasta vasen osa leukaluusta sekä veri/liha/rasvanäyte tieteellisiin tutkimustarkoituksiin. Saattaa 
käydä niinkin, että ampujan eteen on väännätellyt jommonen sonni, ja sehän on tietenkin onnekasta, mutta 
harmi on sitä suurempi, kun nylkyvaiheessa huomataan etteivät lihat täytä laatukriteerejä, koska otuksella 
on perna tiessään auto-onnettomuuden jäljiltä tai ties mistä syystä. Suuri on helpotus, jos konitohtori, 
eläinlääkäri voi puuttuvasta osasta huolimatta todeta lihan syönti- ja peijaiskelpoiseksi. Saaliiksi voi tulla aika 
ajoin eri tavoin runneltuneita, mutta ihmeen kaupalla ampumahetkeen asti elossa säilyneitä hirviyksilöitä. 
Eteen voi tulla isokokoinen uroshirvi, jonka takajalka on ollut katkenneena. Miten luonto sen oli parantanut, jää 
arvoitukseksi, sillä jos hevosen jalka vastaavalla tavalla rumasti olisi katkennut, sen elinpäivät olisivat olleet 
luetut. 

Oudoista hirven nimistä kypsis on varsin arvoituksellinen, mutta tutkijat ovat arvelleet sen liittyvän jänikseen 
jollain tavoin. Siksi nimi on otettu mukaan listaan. Joululaulussa lauletaan äidin laittaneen kystä kyllä, mikä 
on tulkittavissa riittäväksi määräksi paistia. Liha tuskin on metsäjänistä, koska jouluna pyritään laittamaan 
tavallista parempaa ja juhlavampaa ruokaa ja jänispaisti tunnetaan pikemminkin sitkaana arkiruokana. 
Karjalassa uunipaisti haudutettiin leipomisen jälkeen jälkilämmöllä. Pitkään kypsyttämiseen viittaa myös 
inkeriläinen keitto-ohje, jonka mukaan munia keitettäessä piti etsiä joukosta yhdeksän paljaspäätä ja kun 
etsittävät oli löydetty, olivat munatkin kypsiä ja ne sai ottaa pois kiehumasta. Saattoi olla että kyseessä oli 
ns. yhdeksän minuutin muna eli kovaksi keitetty. Keittämiseen kului inkeriläisemännältä tällä keinolla 
yhdeksän kaljupään henkilön mieleen muistutteluaika. 

Paistin asemesta metsästäjä voi saada ylimääräistä jännitystä elämäänsä, sillä aina hirvi ei ole 
yhteistyötuulella. Sen sijaan hirvi hyökkää. Miehiä on paennut puuhun, kivenkoloihin, siirtolohkareille, lisäksi 
onmolskahdettu ojaan karkuun hirviuroksen vihaa. Ampumatilanteessakin hirvi voi äityä tulemaan suoraan 
kohti hyökkääjää ja tulta päin. 


11.6 Huoli hirven hyvinvoinnista 

Hirven lihan maukkauteen ja runsauteen on ravinnolla suuri merkitys. Vanhoissa karjataioissa hevosen 
hyvinvointia pyydettiin Ruhjattarelta heposten herralta. Uskottiin, että hevonen lihoo ja menestyy, kun kesän 
jälkeen ensi kertaa soimelle tuotaessa pannaan soimen pohjalle hopearahasta vuoltuja lastuja tai koko raha 
ja luetaan: 

"Ruhjatar, heposien herra, 

Harjan haltia, jumala, 

Piteles tämä pirakka, 

Tämä harja hallitos, 

Juossen juomasta tulis' 

Juossen juomah 'mänis', 

Piätä pissyssä pitäis', 

Jota ois'ojalla selkä, 

Lamp'ois 'vettä lautasilla!" 

Luettaessa viime säkeitä, lyötiin kämmenellä hevosen lautasille. Luettiin kolmeen kertaan. 

Hirvi on paikkauskollinen eläin, ja kun lauman reviiri sijaitsee saaressa, hirvikannan muutosten tarkkailu on 
helpohkoa. Kuivasensaaren Erän metsästysalue sijaitsee saaressa, jossa lauman koko on noin 20-30 hirveä 
per lauma. Hirvet muuttavat saareen keväisin, joten kannassa on tarpeeksi vaihtuvuutta. Muuntuvuutta eri 

syistä hirvikannassa on havaittu muutoinkin. Viidessäkymmenessä vuodessa hirvet ovat sekä lisääntyneet 
että kesyyntyneet samalla kun saalisyksilöiden keskimääräinen koko on suurentunut. Muutos vasojen koossa 
on ollut kymmenen kiloa, ennen keskipaino oli 80 kg, nyt noin 90 kg, todetaan nauha-aineistossa. Tämä on 
kainuulaisen erästäjän käsitys 1970-luvulla ja syyksi hän arvelee parantuneita laidunmaita ja pakettipeltoja. 
Hirvet liikkuvat sekä ravinnonhaussa että kesä- talvireiteillä. Keväisin Saimaan saaressa käy vilske, kun hirvet 
muuttavat kesälaitumelle. Talvipaikoille hirvet lähtevät jäiden tultua, mutta kesäisin hirven kompurat voivat 
niistää riistaviljelyksen sukupuuttoon. Kaukana ei ole silloin tilusten isännällä ajatus ottaa maksu hirven 
selkänahasta, jos ajat olisivat kuin ennen ja hirventaljan arvo myös. 

Hirve merkitys hyöty- ja haitaeläimenä pohdituttaa moinia. Toistaiseksi hyödyllisyyden puolustajat ovat olleet 
enemmistönä ja pystyneet pitämään puolensa keskusteluissa. Vahinkoeläimenä hirveä pitävät ovat lähinnä 
perustelleet kantaansa niillä pienillä vahingoilla, joita hirvet ovat aiheuttaneet metsissä puustojen taimistolle. 
Männyntaimistot ovat suurimmassa vaarassa joutua hirvien vahingonteon kohteeksi paksulumisina talvina. 
Onneksi sellaisia talvia on harvoin. Haapataimistot, jopa varttuneemmatkin haavikot ovat alttiita hirvituhoille, 
mutta haavalla ei ole samaa metsänhoidollista merkitystä kuin männyllä. Kuusi on vain harvoin hirven 
kuorinnan kohteena ja oksat sekä neulaset ei juuri koskaan. Eipä männynkään kuori monasti kelpaa, oksat ja 
neulaset kyllä kelpaavat. Sellaisissa männyntaimikoissa, joissa on runsaasti haavantaimistoa joukossa, eivät 
männyntaimetkaan kelpaa hirville, mutta kyllä haapataimikot ovat parturoituja moneen kertaan. Siksipä olisi 
syytä syrjäisemmillä seuduilla, missä hirvet viihtyvät hyvin, pidättäytyä hakkaamasta haavanvesakkoja 
kokonaan männyntaimistojen seasta pois. Keväällä lehden puhjettua kelpaavat kyllä koivunkin taimenet hirville 
ravinnoksi, jopa muulloinkin, mutta vahingot ovat varsin vähäisiä. Jäniskin tekee saman verran talvisin 
vahinkoa. Koivujen taimet ovat elinvoimaisempia kuin havupuuntaimet ja vahinkojen jäljet pian katoavat 
havaittavista. Heinäisillä mailla ruohot ja heinät ovat kesällä hirvien pääasiallisina ruokaa. Siksipä hirvet tulevat 
keväisin usein pelloillekin odelmikkoihin, saattavat tulla syksyisinkin varsinkin havupuumetsäisillä maisemilla. 


Lehtipuuvaltaisilla metsämaisemilla eivät hirvet pelloille kovin usein tule, kun metsissä on ruohoa runsaasti. 
Soiden saraikotkin kelpaavat hirville keskikesällä ja rantaluhtien vesikasvistot niiden pehmeinä ollessa. Melkein 
kaikkien lehtipuiden lehdet ja oksatkin kelpaavat. Kataja on suosittu ravintopuu talvella. Turvaamalla hirvien 
luontaiset elinmahdollisuudet, emme voi suuremmin puhua vahinkoeläimestä. Maanomistajat ja metsänhoitajat 
kaipaisivat vain enemmän valistusta hirvien elinmahdollisuuksien turvaamisessa ja erittäinkin juuri 
metsänhoidollisessa mielessä, ettei tarpeettomasti hävitettäisi hirvien ravinnoksi kelpaavaa kasvillisuutta 
taimistojen hoidon yhteydessä. Aikanaan niistä hirvet huolehtisivat. Näin purkaa tuntojaan anonyymi vastaaja. 


11.7 Semantiikka & onomasiologia 


Ihmisen puheen kehitys on alkanut luontoääniä jäljittelemällä. Kuten tutkimusnauha aineistokin todistaa, 
helpoiten uudenlaisen äänteen oppii matkimalla. Samalla hirven käsite on ilmeisesti assosioitunut yläisihin 
taivosihin ja alasihin maaemihin. Vaikka hirven äänen imitoijat kuvailevat oppimisprosessiaan ja hirven ääntä 
hieman eri tavoin, niin yleisesti hirven ääntä kuvaillaan matalaksi ja jollain tavoin huokaavaksi, 
tömähtäväksi. Ken on kerran kuullut Homman, hirvikallion kumman äänen maanalaisessa veden syleilyssä, ei 
ihmettele tätä ääntä. Ääni on matala ja kuin maan alta kumpuava. Todistajanlausunnon mukaan hirvellä on 
kaksi ääntä; toinen alaisempi, toinen yläisempi öy-öy, ja lisäksi ääni muistuttaa bassoäänistä syvältä 
rinnasta kumpuavaa rytmistä joka toisella askeleella kuuluvaa tärähtävää röyhtäisyä hrhhm-hrhhhm-hrhhm, 
joka jumpsahtamalla tömähtää, ääni tulee karkeasti, tärähtää ja kuuluu ainakin puolen kilometrin verran. 
Lisäksi hirvi narskuttelee kuin sorsa, keskustelee lajikumppaniensa kanssa, kun oleilee pusikossa. Toisaalta 
äänirepertuaari voi olla varsin laajakin, joista osa, ainakin lammas ja taivaanvuohi voivat sotkeentua hirven 
ääneen, jos kansan kuvailuun on luottamista ja miksei olisi. Edellä sanotun äänirepertuaarin lisäksi hirvi 
mäkättää, mököttää, volottaa monenlaista mökötystä, ja ääntely tapahtuu pimeässä valveaikaan. 

Unissapuhuja hirvi ei ole. Päivän hirvieläin makaa hiljaa ääntä päästämättä aloillaan ja liikkuessaan se on 
visu ja tarkka, naakii. Siitä nimikin, nakku. Visukinttu tulee hirven tavasta liikkua aavemaisen äänettömästi ja 
nopea äkkiarvaamaton ilmestyminen paikalle on saanut kansan ristimään eläimen piruksi. 

Äänteenjäljittelyjen tutkimus on onomasiopoetiikkaa, mutta sitä lähellä on toinen kielitieteen tutkimushaara 
onomasiologia, joka lähtee asiasta, käsitteestä, tarkoitteesta, entiteetistä jne. ja tutkii, miten kohde on 
nimetty, millaisia synonyymejä annettu. Semantiikka lähtee sanasta, lekseemistä ja tutkii merkityksiä eli 
semeemejä ja kun myyttisistä merkityksistä on kyse, voidaan puhua myteemeistä. Synonyymeilläkin on oma 
semantiikkansa, joten onomasiologian ja semantiikan ero on ennen muuta näkökulmassa. (Sivula: s. 19) 
Sivulan tarkoittamat myteemit ovat käsitykseni mukaan osaksi jäljitettävissä sanoina ja niihin liittyvinä 
uskomuksina. Kun majuri kirjoittamassaan historiikissa tunnelmoi öistä hirven ruhon vetoretkeä kuutamossa 
sanoilla"Kuu nousee metsän takaa verkalleen ja loistaa suoraan Rosvo-Roopen alastomaan pyllyyn!" hän 
sanoittaa tuntonsa ikivanhaan tapaan viittaamalla Rosvo-Roopella sekä suosittuun lauluun että hirveen. 
Toinen aineistovastaaja toteaa mielipiteenään: Kun samaa asiaa kuvataan eri synonyymein, syntyy helposti 
käsitys jopa taikauskoisuudesta, jolloin eläintä jopa pelätään ja siksi ei kutsuta oikealla nimellä. Hyvästä 
esimerkistä käy karhu. Se on toso, mesikämmen jne. jne. Päätelmä on vieläpä kaikille mieleenjäävä, joten 
sitä hoetaan, vaikka kysymys asiallisesti ottaen ei olisikaan siitä. Ei ainakaan nykyaikana, sillä nimet johtuvat 
kunnioituksesta ja verbaalisuudesta! Kunnioittamisen voisi muuttaa arvostamiseksi. 

Vanhat jo merkityksensä kadottaneet sanat saadaan eläviksi semiotisoimalla ne uskottviin ryhmiin vaikkapa 
seuraavaan tapaan. 


SYMBOLISET KOLMIOT 
Uroshirvvi_ 


Naarashirvi 


Koro (Jalopeura) 
Romi (Sarvipää) 
Ruho (Iso Liha) 


Nuorukka^Kaksoisvasa) 

Tevana (Emo) 
Runo (Hieho) 


Tai nimirypästä voidaan tarkastella metatietouden kannalta. Oudot nimet ovat omalla tavallaan erityisen 
paljastavia. Sääntönä lähes on, nimet tuovat korostetusti esiin sen minkä peittävät. 


Hirvastapio 

Pitkäkinttu 

Kotka 

Kommopää 

Konikka 

Rusakko 

Ounas 

Pura 

Peijakas 

Pitkäsääri 

Peijooni 

Oinas 

Pohjanhirvi 

Metsänen. 


Nimien merkityksellistäminen tapahtuu helpoiten modalisoimalla sanat tunnusmerkistön mukaan. 


Modaliteetit 

Oleminen 

Tekeminen 

Voiminen 

Täytyminen 

Tahtominen 

Tietäminen 

Uskominen 


Hirven nimet _ 

pura, kommopää 
oinas, metsänen 
pitkäkinttu, pitkäsääri 
konikka, rusakko 
peijakas, peijooni 
ounas, hirvastapio 
kotka, pohjanhirvi 


Tunnusmerkistö 
LAJI (sukupuoli, ikä) 

UHRAUS (rituaali, uskomukset) 
LIIKE (juoksu, kyvyt) 

ELÄIN (laji, ominaisuudet) 

JUHLA (peijaiset, häät) 

TABU (peitenimet, kiertoilmaisut) 
MYYTTI (vertauskuva, valtias) 


Kuvio 27. Hirvinimien arvottaminen ja merkityksellistäminen 

12. HIRVIFUNKTION SEMANTTINEN VIISIO 


Kronikka-aines funktiossa F12 Hirvi jakaantuu viiteen pääosaan. Aiheina ovat hirvihavainnot metsällä ja 
hirven liikkuma-alueiden kartoitus. Jahdin sujumisen kannalta selvitetään hirven kulkureitit, saaliin koosta ja 
laadusta on mainintoja ja muista ominaisuuksista myös. Lähes kaikki hirven osat tulevat mainituksi. 

HIRVIHAVAINNOT HIRVENKULKU 

HIRVI 

HIRVISAALIS HIRVIOMINAISUUS 


Hirvifunktiot eivät voi olla sama kuin hirvestysfunktiot. Aiemmin on väläytelty tulkinnan apukeinona nk. 
riistafunktioita, jotka on muodostettu riistantutkimuksen ja hirvitietosanakirjan perusteella. Kaikki riista ei ole 
suurriista, joukkoon kuuluu myös pienriista. Biologinen näkökulma on rajattu eikä se sisällä suoranaisia 
arvottavia lausuntoja. Hirvikronikoissa arvostus tulee esiin ampujan ihailuna, mitä kookkaampi otus on saatu 
saaliiksi sitä kehuttavampi on teko. Nimet ja niin ikään aiemmin jo tekstissä vilahtanut myteemijako on 
joissain sovelluksissa välttämätön välivaihe, toisissa 17-jakoinen myteemijako voi suoraankin johtaa 
ymmärtämislajeihin ja modaliteetteihin. Nimi on miestä myöten, karhulla, mieheksi sanotulla on noin 400 
eriasteista nimitystä. Hirvellä, naisen vertauskuvalla on eriasteisia hellittely- ja kiertonimiä toisintoineen koko 
joukko, aineistoon niitä on kertynyt noin 300, joista iso osa on kotoisin eräkirjallisuudesta ja hirvikronikoista. 
Noin kolmannes on kansanrunojen antia. 

Mainittakoon tässä, että hirvikronikat painettuna kirjallisuutena on mielestäni osa luonto- ja eräkirjallisuutta, 
käsinkirjoitettuna konseptina ja suullisesti esitettynä hirvikronikat ovat suullista eräperinnettä. Raja suullisen 
ja kirjallisen perinteen välillä on häilyvä, toinen vaikuttaa toiseen ja jos pitäydytään lukutaitoisessa maassa 
määritelmää, että aitoa suullista perinnettä ovat runot, joissa ei ole kirjallisia vaikutteita, niin tulkinnan 
mukaan perinne katkeaa kansakoululaitoksen syntyyn. Näinhän ei ole. Uutta kansanperinnettä syntyy 
jatkuvasti, mutta niistä ennemmin tai myöhemmin tulee kirjallista nettiblogien ja muun tiedottamisen kautta. 

Merkityksenannon kannalta hirvihavainnoissa on merkityksellistä määrittää hirven sukupuoli ja kulkureitit. 
Saaliin laatu on etukäteen tiedettävä ja sen määrittää hirvilupa. Aikuinen uroshirvi voi olla sarviensa ja 
ikänsä puolesta elopainoltaan luokkaa 200-400 kiloa. Lupa ei kiloja laske. Iso läjä lihaa voi olla sairauden 
vuoksi pilalla eikä sitä voi hyödyntää. 

Hirvi on arvoituksellinen eläin eikä paljasta salaisuuttaan noin vain. Ihminen on hölösuisempi ja paljastaa 
hirviluonnehdinnoissaan myös hirvestä koko joukon tyypillisyyksiä. 

12.1 Hirven kronikkaominaisuudet 

Kopioloressa kiertelee paperi, jossa suomalainen peruskoululainen ala-asteelta on kuvannut sattuvasti 
nisäkkäiden fysiologiaa. Pienen koululaisen mukaan ihmisen ruumis on täydellisempi kauneuden puolesta 
kuin eläinten ellei mukaan lasketa hirveä, hevosta ja paratiisilintua. Se mikä hirvestä lapsen silmissä teki 
kauniin, oli epäilemättä hirven komea pitkäjalkainen olemus, jota koristi kaunis kynttiläkruunu. Hirven sarvet 
jaetaan virallisesti lapa- ja hankosarviin sekä näiden sekamuotoihin. Lapasarvisuus on troffeena, 
metsästysmuistona tavoitellumpi kuin hankosarvinen pää. Hirvien kiima, aitominen ja astuminen on 
kiinnostanut monia eräkertojia mm. tähän tyyliin. 

Hirvilehmä oli joutunut korkean hirviaidan väärälle puolelle ja kiima-ajan tultua komea sonni haistoi sen, 
mutta ei päässyt lähelle. Hirvilehmä mourusi ja houkutteli sulhoa ja niin uros viimein otti riskin ja hyppäsi. 
Kun uroshirvi tapaili hypyn jälkeen jaloilleen, mourusi lehmä ihastuneena: -Oi uhkea hirvisonni!! -Sano 
pelkkä hirvi, vastasi uros, aita oli liian korkea. Aituri oli tullut kuohinneeksi itsensä ruunaksi. 

Karnevaalisia vastineita hirvenmetsästysperinteessä ei tarvitse hakea kaukaa. Aika ajoin markkinoille 
putkahtaa moderni versio markkinatorien "universaalilääkkeiden kauppiaasta" onhan hirven- ja 
poronsarvijauheella uskottu olevan taianomaisia potenssilääkevaikutuksia. Myös jotkut kronikoitsijat 

muistavat leikitellä tällä uskomuksella muistutellen mieliin, miten hyödyllistä hirvenmetsästys tässä suhteessa 
on. Niin tehokasta, että emännät mielellään vaikutukset havaittuaan ajavat miehensä metsään, toteavat 
kronikat. Mutta mikä vastaisi karnevaalinäytelmien helvetin kuilua, aukkoa, josta pirut hyppivät 
helvetinverhon (harlekiinin) kidasta ja silmistä "maalle" ja esiin näyttämölle? 

Kun hirvi on ollut hiisi tai hiisiläinen, ja kun lukuisissa kalliokuvissa on pääaiheena hirvi, eivätkö kalliokuvat 
tällöin edusta näitä helvetin kidasta esiin tunkevia piruja? Värikin on kuin suoraan pätsistä, veren ja 
hehkuvan raudan punainen, kuoleman väri. Karnevaalifolkloressa kansa juhlii sijaisedustajiensa kautta, joina 
toimivat sankarit ja jättiläiset, toteaa Bahtin. Hiisi on helvetin, kallion ja paholaismerkityksensä lisäksi 
mainittu yhtenä Kalevan jättipoikien nimenä. Ambivalenssi, ristiriita tulee hiiden pyhyydestä ja pahuudesta. 
Tämäkin pätee hirveen, sillä vaikka hirvi on hyödyllinen suurriistana, metsän karjana, niin se on myös monin 
tavoin haitallinen vahinkoeläin. Hirvi on karnevaalien Myronin lehmä ja Pyhä madonna, jotka antavat 
kansalle maitoa/rintaa. Imettäminen on Goethen määritelmän mukaan jumalan länsäoleva symboli, joka 
kuvaa ravitsemusperiaatetta niin henkisesti kuin ruumiillisestikin. Myös syvin perimmäinen tieto saadaan jo 
äidinmaidossa kuten sanonta kuuluu. Luonto olemassaoloineen on vakavaa leikkiä! 

Hirvinimilistassa on hevoseen viittaavia hirven nimiä. Keskiajalla Euroopassa koirankuonolaiset, hippopodit 
olivat karnevalistisia hahmoja, joilla oli hevosen kavio jalkana. Tämä mielikuva on peritytynyt meillekin pirun 
kaviona tai sorkkana. Mitä sääriin tulee, niistä vasta mainitaankin ja sääriteema oli näkyvästi esillä myös 
keskiaikaisessa karnevaalissa. Säärtä vilkkui toreilla kuin lumisukkaa syksyisessä metsässä. Bahtin kuvailee: 
Toisilla taas kasvoivat sääret, ja heidät nähdessään olisi helposti luullut, että siinä menee kurkia tai 
flamingoja tai puujaloilla kävelijöitä, ja pienet koulupojat nimittävät heitä jambeiksi eli runojaloiksi. Ehkäpä 
tässä on jokin syvällinen selitys siihen, miksi pitkäsäärinen hirvi on ajateltu myös runoratsuksi. Ehkäpä 
yhteinen nimittäjä on yhteys iloiseen aikaan. 

12.2 Hirvi saaliina ja satuolentona 

Hirvenmetsästys ei aina ole onnekasta jahdin hurmaa. Jahtikauteen voi sisältyä monta hukkareissua, jolloin 
harmi purkautuu sunnuntaijahdista pois jättäytyneisiin kahvinkeittoon jääneisiin, jolloin kronikoitsija voi 
peijaisrunossa mainita asiasta vaikkapa sanomalla huru-ukkojen keittelevän kahvia sillä välin kun muut 
raatoivat metsässä. 

Joskus hirvistä ei näy jälkeäkään, joskus näkyy, mutta hirvi kääntyy niiltä sijoiltaan eli pyörähtää nopsasti 
takaisin tulosuuntaansa ja pakenee kangas paukkuen ja pensaat ryskyen pyssynkantaman ulottumattomiin, 
näyttää passimiehille vain takapuolta tai eksyttää ajomiehet reitiltä. Onko pakolaukka tuolloin 
"Arbeitkloppotia" vai laukkaa lienee makuasia. Tyypillinen tapa lienee hirven pakolaukka, hiljainen arvokas 
hirven poistuma ampumahollilta lienee passitilanteessa harvinainen. Varsinkin suuri ja vanha uros tietää 
livistää karkuun kokemuksesta oppineena. Haikeaa on katsella hyvän tilaisuuden häipyvän horisonttiin, joten 
keinoja hiljentää hirven vauhti on keksitty. Sitkeässä elää uskomus jäniksen pysäyttämisestä viheltämällä ja 
samaa taktiikkaa käyttävät metsästäjät myös ison jäniksen juoksun hilitsemiseen. Jänis pysähtyy kun kuulee 
vihellykseni, sanoo kansanuskomus, joka tosin ei ole pelkkä uskomus, vaan totta. 

Ei auta itku markkinoilla, ajomiehet eivät jouda lepäämään, kun hirvi pitää saada takaisin passipaikalle. 
Eikä ainoastaan hirvi karkaa metsän pimentoon, hirven mukana saattaa hirvihaukulla oleva koirakin 
kulkeutua kauas yli metsästysalueen rajojen naapuriseuran alueelle. Näin käy tuhka tiheään ja seuroilla on 
herrasmiessopimus palautettavista koirista. Harmillista on sekin, kun ajo saattaa epäonnistua monta kertaa 
peräkkäin ja kovin montaa ajoa ei syksyisen päivän lyhyydessä ja viimassa ehdi tai jaksa tehdä. 

Kaipa huutosakki tunsi hiukan 
tappion tuskaa, 

kun kahdesti hukkasivat hirven 
Aurinkoiseen puskaan. 

Keskiajan karnevaaleissa oli monentasoisia ulottuvuuksia, siellä ilveiltiin, syötiin, naurettiin, pilkattiin, 
käännetiin maailma nurinkuriseksi, vastahavon kaikki. Saatettiin esittää muutamia tapauksia oudoista 
syntymistä. Hirvimetsällä outouksia tutkitaan ja niistä kaskutaan. Oudot syntymät koskevat tauteja ja 
epämuodostumia, jotka ovat karnevaalinaurun kohteena. Paroni Munchausen on kertonut oman tarinansa 


168 







peruukkisarvien synnystä, tietokirjat kertovat omaansa. Paloiteltu, silvottu ruumis on karnevaalinaurussa 
osa ruumiin groteskia, jonka alku ja tematiikka on kuolemassa, uudistumisessa ja hedelmällisyydessä sekä 
anatomisessa mielikuvituksen leikissä. 


Karnevaalissa osa erisnimistä muodostaa ylistäviä solvauksia. Sellaisia tapaa suomalaisesta 
eräkirjallisuudestakin. Virtsarakko hajalle ammuttu uroshirvi onnistuu naruttamaan takaa-ajajiaan 
vuosikaudet, ja saa vainoojiltaan nimen Kuseva-Kustaa. Tai sotilaspartio on rauhanaikaisessa 
harrastuksessaan saanut kaadettua hirven ja hämärissä saalista kotiin raahattaessa, ruho kirvoittaa laulelmia 
kuun paistamisesta Rosvo-Roopen pyllyyn. Pilkkaamisen hupi siperialaisessa sadussa tapahtuu nimenomaan 
nimillä härnäämällä. Poro saa ensin lievempänä kiusana kommentteja ulkomuodostaan, mutta siitä tahti 
yltyy ja toisaalta pilkka kohdistuu toiseuteen, erilaisuuteen, kun pilkkaaja vertaa poroa itseensä. Pilkka sattui 
omaan nilkkaan, konkkapolvea ja turvenuijaa pilkattu ei enää kestänyt. 

PORO JA SIMPPU 

Kerran poro vaelsi pitkin merenrantaa. Simppu, merihärkä nosti päätään vedestä, näki poron ja alkoi 
nauraa: 

- On siinä poro, kuvatus kerrassaan! Neljä jalkaa on ja välissä paksu maha! Voi että! pilkkasi simppu. 
Pilkasta pahastuneena poro ruopaisi vettä sarvillaan ja simppu haukkoi henkeään kuivalla maalla. 

- Oi-voi-voi! se huusi - Minä tukehdun! Kuolen! 

Hyväsydäminen poro sääli simppua ja nakkasi sen takaisin veteen. Samassa simppu kohotti päänsä 
vedestä ja pilaili minkä ehti: 

- Hei kuule, poronmölliskö! Hei köntys! Katso vähän itseäsi: ei pyrstöä lainkaan ja päässä ruotoja! 

- Vai niin, vai haastat vielä riitaa! sanoi poro ja viskasi simpun taas maihin. Simppu alkoi anella armoa, ja 
jälleen poro leppyi ja toimitti kalan takaisin veteen. Mutta ei simppu siitä lainkaan herennyt herjaamasta. 
Taas kuului ääni: 

- Hoi konkkapolvi! Sorkat on sinulla terävät, mutta pää on kuin turvemöykky! Siksi siinä kasvaakin tuollaisia 
pensaita! 

Kolmas kerta oli porolle liikaa. Vimmoissaan se hyökkäsi kalan kimppuun, heitti sen kauas rannalle ja juoksi 
pois. 

(siperialainen kansansatu) 


Pilkkaava kala joutui kuivalle maalle eikä varmaankaan kauaa elänyt maalle joutumisensa jälkeen. 
Selkeimmin kuoleman ja ruumiin groteskin karnevalistiset kuvat yhdistyvät nykyisin suosituiksi tulleissa 
kaatokuvissa, jossa kuolleella hirvellä on silmät auki ja kieli työntynyt ulos. 

Kala pilkkasi myös kantajansa ylpeyttä, sarvia ruodoiksi tai pensaita kasvavaksi turvemöykyksi päässä. 
Kronikoissa muistetaan korostaa sarvien laatua tai määrää. Naiskronikoitsija toteaa peijaiskronikassa, ettei 
sanat riitä kuvaamaan sarvia, mutta kun oikein yrittää, niin nippu niitä oli. Tai kun kaadettu oli jommonen 
körmikäs, lähes neljännestuhatkiloinen, niin hirviherra sai innokkaan trofeistin edessä taipua ja luovuttaa 
sarvet. Myös iltoja on vietetty hyvänmielen hyräkässä sarvia poltellen. Niin toivottuja kuin isot sarvet ovatkin, 
niin elleivät luvat osu kohdalleen, on suuren kruunupään tai sarvipään ilmestyminen lähes harmittava 
tapaus: 

Tästäkös koituukin jutunjuuret: 
hirvi jo saapuu, vaan sarvet on suuret! 

Menetkös rontti siitä korpia kohti, 
moni passimies äkeissään pohti. 

Luvissa on määritelty hirven ikä, mutta sarvet eivät aina välttämättä kerro ikää, mutta pieni yksisarvinen, siis 
tappisarvinenkin voi olla saajalleen arvokas. 

Joku ehti tappisarvien katkaisuun 

kirvestä tarjota 

varresta, 

Viljonkin piti pikkusta vaille 
Karjasta. 

Jos sarvet katkaiset niin 
takaan sen, 

on tästä lähtien joka elukka 
nupopäinen. 

Mutta pulmia ja pohdintaa sarvista riittää, sillä josko pienet sarvet ei hyvä, josko suuret ei hyvä, kun edessä 
on vaikeita päätöksiä: Sarvien kohtalo vain 

pikkuisen mieltäni 
askarruttaa, 

naulakkonako vai jauheena 
ne sarvet Laksolta 
tapaa. 

Sauli itselleen tänäkin vuonna 
sarvipääsaaliin takasi. 

Talon laajennus Sauli on 
edessä sulia, 

seinät täyteen, kun tahtoo 
sarvia tulla. 

Eräkansa puhuu hanko- ja lapasarvisten sijasta tappisarvista ja monipiikkisistä. Merkittävää ei ole se laatu 
vaan se määrä. Sarvien kohdalla nurinkäännetyn maailman arvot ovat totisinta totta. Sama pätee lihoihin, 
seuran mahtavin saalis muistetaan mainita mainittavimpine mittoineen esim. kun hirvi painoi pitkälti 
kolmattasataa kiloa. Jottei tämä hirvianalyysi muhentuisi pelkäksi sarvijauheeksi, on aika käsitellä muita 
hirveen liittyviä tarina-aihelmia, jälkiä, havaintoja ynnä muuta. 

Satufunktiot emotionaaliseksi kaavaksi tulkittuna sisältävät A. Hiltusen mukaan lahjoittajan antaman 
haasteen, jossa sankarin on selviydyttävä erilaisista vaativista tehtävistä, jotta hän saa taikaesineen 
haltuunsa. Vaikeita tehtäviä ovat mm. kun noita antaa tytölle kotiaskareita, metsän ritarit vaativat sankaria 
palvelemaan heitä kolmen vuoden ajan tai sankarin on kuunneltava guslan soittoa nukahtamatta. 
Emotionaaliselta kannalta funktio tuottaa jännitystä: Selviääkö sankari kokeesta? Pääseekö hän jatkamaan 
matkaansa neidon pelastamiseksi? Hänen on päästävä jäljille, mutten ei tule mitään. Saduissa sankari saa 
pelastamansa prinsessa löydettyään hänet. Metsästyksessä tämäkin on karnevalistista kuolemankuvastoa. 
Sankari joutuu etsimään asetetun tavoitteen, luvallisen hirven ja toki saattaa saadun ansaitun saaliinsa 
riemusaatossa kotiin, mutta saduissa neidon henki on vaarassa ja sankari sen pelastaa, kun taas 
hirvimetsällä etsittävän henki on vaarassa sankarin toimesta. 


12.3 Hirven jäljet puhuttavat 

Kronikoissa jäljistä puhutaan. Harmittaa jos lunta on satanut ja jäljet muuten näkyisivät hyvin, mutta hirviä 
ei ole lähitienoilla liikuskellut. Silloin ei auta muu kuin jatkaa etsimistä, vaikka sunnuntaityöksi menisi. Hirvet 
oppivat myös harhauttamaan metsästäjän jäljiltään. Pari uroshirveä voi kiinnittää passimiehen huomion 
tiiviisti. Sillä välin ehtii emä perheineen luikkia takaisin omia jälkiään, reippaita kun ovat ja terveitä jaloiltaan. 
Tässä hippaleikissä aika vierähtää lähelle joulua jahtikauden loppuun. Järvien jäätyessä jahti menee 
lopullisesti pieleen, kun ei ole älytty panna passia lähelle rantaa. Sorkkaniekat tietävät, milloin jää jo kantaa! 
Oveluuttakin hirven pääkopasta löytyy, sillä hirviemo osaa vältellä passissa väijyvää miestä. Syyttä ei 
peijaisrunossa todeta: 

On hirvet viisaita. 

Asia tunnetaan, 
ennen jahtia nekin 
joukkoja katsastaa. 

Siellä missä hirvi liikkuu, jää muitakin jälkiä kuin sorkanpainallukset. Yksi harmittavimmista ovat peltohirvien 
ulosteet. Kun ulosteet joutuvat pellolta silppuriin, ei AlV-rehu kelpaa lehmille. Voi olla, että silppuriin ei enää 
ole mitä laittaa, kun hirvet keväällä syövät odelmalle laihon, syksyisin napsivat kauran ja vehnän oraat. Sen 
verran hirvikanta on sivilisoitunut ja modernisoitunut, ettei ohra oikein kelpaa. Myös nuoret metsätaimikot 
ovat herkkua, hirven jäljiltä jää kasvamaan melkoinen määrä Tapion kuusia. Hirven jäljet ja jätökset 
tutkitaan tarkoin, ja saatetaan ottaa talteen muutoinkin kuin vahingossa. Saattaapa joku kerätä korvesta 
hirvenpanat paperikääreeseen aivan asutustaajaman koiranulkoiluttajan malliin. Sorkanjälkien ja ulosteiden 

lisäksi tavallinen hirvihavainto on vilahdus hirvestä näreikössä, hirven sorkat oksien alla tai pensaikossa 
heiluvat korvat. 


12.4 Hirven liittolaisuus 

Agricolan jumalluettelossa Hämeen jumalista hittavvainen ajoi jänikset pensaista. Jäniksen koosta ei ollut 
puhetta, ja kun jänis ja iso jänis ovat aivan yleisesti käytettyjä kiertonimiä hirvestä, on hittavvainen 
laskettava hirven haltijoihin kuuluvaksi. Mantsinsaarelaiset uhrirunot puhuvat sarvipääjäniksistä. Kalevalainen 
kansanrunous on erärunoihin taltioinut hirven olleen hiiden hirven ja kun kirosana käytä n ne on säilyttänyt 
hiiden elävänä keskuudessamme muodossa hitto, hittolainen eli piru, on hirvi Lemmon eläin, hiiden hevonen 
on sarvipää(piru). 

1600-luvulla kerrottu tarina piispa Terseruksen tarkastusmatkoilta Pohjanmaalta on kotoisin syntytarina 
Kemissä sijaitsevasta Hiidenojasta, joka syntyi Kopsanvaaran kummituksen lähdetyksestä. Kun kopsaturpa ja 
komonokka ovat molemmat hirvestä käytettyjä nimiä ja jälkimmäinen liittyy ukkoprofiilisten palvosvuorten 
nimiin, on seuraavalla tiedonannolla asiaan jotain selvennettävää. 


'Tämän joen varrella noin yhdeksän peninkulman päässä joen suulta VValajaskosken luona 
on suuri sileä paasi nimeltä Pispan Pöytä ja alempana joessa Muurolan kylässä saari nimeltä 
Messusaari, josta kerrotaan, että muudan piispa kuuluu matkustaneen jokea ylöspäin, 
pitäneen jumalanpalveluksen mainitulla saarella ja saaneen ruokaa mainitulla saarella; 
matkalla hän kuuluu tulleen suuren vuoren luokse karkottaakseen kummituksen, joka oli 
siellä näyttäytynyt ja aiheuttanut asukkaissa suurta levottomuutta. Kun piispa sitten kuuluu 
saaneen kummituksen karkotetuksi vuoresta, joka on nimeltään Kopsan VVaara, oli 
kummitus vaeltanut joen yli länteen ja mennessään raastanut maahan syvän ojan, joka 
vieläkin on nimeltään Hijdenoja:" (Sarajas 1956:110) 


Hirvihahmon diabolisuus ei tule pelkästään mustanpuhuvasta ulkomuodosta. Hirveen suhtauduttiin 
ristiriitaisesti, sillä vaikkakaan eläin ei ollut ihmisille vaarallinen, niin sen ruokatottumukset haittasivat 
ihmisen hyvinvointia. Pedon kynsiin tapaturmaisesti kuolemista pidettiin jopa kunniakkaana, mutta ravinnon 
puutteesta tauteihin kuoleminen sen sijaan oli häpeä, koska miehen kunnia ja arvostus riippuivat siitä, miten 
hän pystyi perheensä elättämään ja vaatettamaan. Molempiin tarpeisiin hirvi antoi aineksia runsain mitoin. 
Se oli nimensä mukaisesti iso vilja samalla kun se oli ahmatti, joka hyödynsi luonnon antimia rutkanlaisesti ja 
turmeli taimikkoa ja esti kukkalatvakuusia kasvamasta, ne kun hirven herkkuna levisivät kitukasvuisiksi 
tapionpöydiksi. Metsäläisen ruokailtua latvukset havukasvitaimikosta, ei taimesta voinut enää kehittyä 
uljasvartista puuta. Se työnsi oksaa, joista syntyi korkeintaan taikinan ja jumalanviljan vaivaamiseen 
tarvittavia härkimiä. Hirven kaksinainen luonne ilmeni juuri tässä. Se oli korvaamatonta ravintoa, mutta 
toisaalta se oli tuhoisa viljelmille, koska aidatkaan eivät sitä pidelleet. 

Aurinkohirvimyytti vähitellen hämärtyi ja sekaantuivat aika ja aian akat, ajakat, ajattarot ja ajattaret 
selvittämättömäksi vyyhdeksi. Porosta on tulimyyttiin viittaavana sanajäänteenä jäljellä vain tuhka ja 
auringonpaahde, porot ja porotus. Nykykertomuksissa suuri tummataljainen härkäkin voi loppujen lopuksi 
osoittautua poroksi. Tuhkana on haaveet isosta lihasta silloin. Sanataivutus ei mene samaan tahtiin 
merkitykseltään sanoissa ajo, ajoitus. Vai meneekö? Ajatar oli ehkä alkujaan ai(j)atar, aitoja, josta 
rajaloukkausten tähden tuli helposti ajakka, ajettava. Emme tiedä tarkkaan, ounaasta toki sen verran, että 
murrearkistossa on säilynyt tieto Pihlajavedeltä: Ounas merkitsee jotain voittamatonta, väkevää olentoa, 
miestä, hevosta, härkää. Paikoin ounas oli käytössä mahtinimenä jollain kuuluisalla sonnilla ja oriilla. Ounas 
on jotain samaa kuin lappalaisten käsite zoarve, sarvi. 

Arvoituksellisia sanoja suomenkielessä riittää. Yksi niistä on etunimenäkin tunnettu lyyli. Huolellinen 
entisaikain lypsäjä veti joitakin kertoja lehmän antimista maitoa maahan maan hyviksi ja se oli lyly. Toisin 

paikoin lyylikäärmeelle annettiin maitoa hyräillen "lyylin, lyylin lypsäissäni, lyylin lypsän lyylle, maanittelen 
maitosella. Lylyn ja lyylin välillä on mystinen yhteys, joka liittyy onneen. Kalevalan sankari Lemminkäinen 
lähti hirvenhiihtoon lylyä lykkimällä. Lyly on suksi, mutta sen väitetään merkinneen myös henkeä eli eloa, 
kun jostain lyy tai lyly lähti, hän kuoli. Lisäksi lyly merkitsee kovaa tai lujaa, lyy/lyyly on haltiahenki ja 
lylysuksi on janhus. Kerimäeltä 1800-luvulla taltioitu murretiedonanto toteaa: 

"Onni ounaalla on mukana 
Lyyn on lykky kannaksilla" 


Lyyn onni voi muuttua kovaksi onneksi, niin uskottiin. Kalastusmytologiassa samaa ilmiötä kutsuttiin 
ruutanaksi. Kun Lemminkäinen lähti lylyä lykkimään, onnea hakemaan, niin onni, hirvi osoittautui 
oikukkaaksi. Ei ollut onni myötä, lyylisuksetkin menivät. Elo yhtä ruutanaa! 

13. HIRVENKALKKUN0INT1KISAT - F13 Haavakko 


Äänistä tunnistamisessa saa varsinkin aloittelija olla hyvin varovainen. 
(Lasse J. Laine) 


13.1 Alkuhankaluudet ja virhearviot 

Luvun otsikko on lainaa Pohjan perien metsien kätköistä, jossa Hyypiökivalon avointa tiedostuspolitiikkaa 
harrastava pieni valikoitunut ja valistunut hirviseurue leikkii sanoilla ja ampumaradoilla ja osoittaa 
nokkeluutta. Kun kaupasta ei ole saatavissa hirvikuvaa ampumaharjoituksiin, hirvestä saa käydä kalkkunan 
hirven karvoilla paranneltu muunnos. Risto Jalkasen taiturillisesti sompailemassa historiikissa "Otteita 
maailmankuulun metsästysseuran Hyypiökivalon Pyyntömiehet ry: n ent. Siberian Pyyntömiehet r:tön y. 
Maineikkaalta 25-vuotistaipaleelta 1972-1997" jo nimikin on runollinen. Seuran miehet ovat hyypiöitä, mikä 
tarkoittaa sivumerkityksenä, konnotaationa pöllöä tai hiippailijaa, mutta denotaationa eli julkimerkityksenä 
reipasta hirvimiestä, joka on seuran jäsen. Ja kun merkitysten sivujotokselle syrjähdettiin, niin ko. seuralla 
taitaa olla jonkinlainen mieltymys eksoottisiin lintuihin. 

Vai olisikohan pohjanperien miehet säilöneet matelijanaivoissaan muistumia permiläisidolikaudelta tai 
Äänisen kulttuurista, jossa joutsenet ja hirvet, linnut ja metsän kruunupää yhdistetään toisiinsa? Makuasia 
on, ja luultavasti henkilökohtainen valinta myös, pitävätkö seuralaiset nimikkolintunaan hiiripöllöä, 
sarvipöllöä vai huhkajaa. Susirajan tuntumassa kun ollaan, niin ehkä heille on tutumpi huhka, mutta vallan 
outo ei liene pulliaishavukkakaan. Hyypiöt voisivat nimittää itsensä kissapököiksikin tai karvajaloiksi, jos 
rekisteriviranomaiset jostain toistaiseksi tuntemattomasta syystä, päättävät vielä kerran vaatia 
nimenvaihdosta, jolloin kehitys villeistä siperialaisista olisi pullikoinnistaan huolimatta kesytetty kotikissoiksi. 
Kotiväellä ja viranomaisilla vaikuttaisi asiassa olevan samansuuntaiset kesyttämisen piilointressit, mutta 
metsästäjän jahtikärpänen kätkeytyy kielen villoihin ja jahtikieleen. Siperia opetti Hyypiöt ikiaikaisia kansan 
perinteitä kunnioittaen entistäkin monimielisemmäksi. 

Nimenmuutostarvetta Hyypiöiden historiikki jopa hieman myöhemmin väläyttää, kun posti on kuljettanut 
vuosikokouksen pitokustannuksista laskun. Toimintakertomuksessa todetaan ryhdytyn miettimään seuralle 
uutta nimeä ja ehdolla oli Hyypiökivalon Kotamikot ry. Nimen vaihdos jäi kuitenkin ja sen sijaan Hyypiöt 
alkoivat rakennella hirventappotornia, ja tekivät lopputarkastuksen torni Eihvelille, jolloin jälleen vilahtavat 
esiin linnut, jotka todettiin rauhoitetuiksi Lapin läänissä. Hyypiöiden toiminnan painopiste kohdistui 
käytännön pakosta hirven ammuntaan kenttäolosuhteissa, ja hirvipartainen kalkkuna sai jäädä odottamaan. 
Kun vauhtiin päästiin, niin muiden suomalaisten hirvimiesten tapaan hirviä ei kaatunut eikä kellistynyt. Sen 
sijaan hyypiöt rappaavat sarvipään kätälleen tappotornista. Ihmekös to, koska ampumataitoa verryteltiin 
ennen jahtia, sillä rivolien piti olla kunnossa. Hieman myöhemmin toinen hirvi poksautettiin. Normaali tappo 
sattui Höpöttäjänulkin tien laidassa (vrt. nauha-aineiston jumpsutustodistus hrmmh-hrmhh, onko 
höpöttäjänulkki hirvi?), mutta väliin hirvenpyynti hatasti ja ohiammuttujen luotien määrästä "piittiset" 
(mäkehiset?) lankeilivat hyypiöitten ampumiin lyijypäästöihin, kuten historiikin tekijä yltyy arvelemaan. 


13.2 Hyypiöt äänessä ja ääneti 

Lintuharrastajat määrittelevät laulajat eri lajeiksi. Hyypiöiden erätaipaleen varrella on paikka nimeltä 
Höpöttäjänulkin tien laita. Onko höpötys rinnastettavissa laverteluun lienee makuasia kuten ääntelyn 
määritysmoraalikin. Alkuinnostuksessa tiedon ja kokemuksen puute aiheuttaa harmia ja vahinkoja. Iän ja 
kokemuksen myötä harkinta lisääntyy ja lajitunnistuksen salat aukeavat, vääriä lajeja ammutaan entistä 
vähemmän ja entistä enemmän saadaan osumia oikeisiin kohtiin. Virheet kuuluvat asiaan, niistä opitaan. 
Havaintojen pitää olla varmoja, niistä kertovien tarinoiden ei välttämättä, riittää yleensä että ne totena 
kerrotaan. 

Sama se ollaanko kotikissoja, kotamikkoja tai hypiöitä. Kissat, ketut ja pöllöt naukuvat milloin mistäkin 
syystä tai mouruavat. Niin tekevät hirvetkin. Ei hyypiöt turhia ääntele. Naakiminen tullee kiimaääntelystä 
naukumisesta samoin kuin hirvikaskuissa muu muodostunee lehmän ääntelystä "am-muu". Ammuminen on 
toisinnoiltaan sekä ampumista että myykimistä ja kaikille metsässä myykiijöille Parikkalan kunnassa on 
metsässä säilynyt suuri luontodokumentti Myykinkivissä, joita myös Mykkiinkiviksi kutsutaan. Ääneti ja 
äänessä olo on oleellista naakimisen jalossa taidossa. Kotiväki on ottanut käytänteen haltuun 
kontrollikeinona, minkä hyypiötkin ovat saaneet tuta, vaikka korrektissa herraseurassa asiasta vaietaan 
historiikin tasolla. 

Vain nimi paljastaa. Hyypiä on kansankielessä yleensä vain pöllölintu, huuhkajat ja sarvipöllöt mukaan 
lukien. Erityisesti huuhkajan ja sarvipöllön ääntelyt tekevät seurasta myyttisen. Ornitologi Lasse J. Laine 
kuvailee sarvipöllön ääntä huuksi, joka naaraalla on kimeämpi uuuh, tai nenäsointinen peääh. Pesällä, 
(huomatkaa korostus) sarvipöllönaaras päästelee haukkuen varoitushuutoja väk-väk-väk, kuten lintutietäjä 
sen kuvaa. Analogiat interjektioihin ovat selvät. Huudahdukset kuvaavat emotionaalisesti latautunutta suurta 
kokemusta paremmin kuin pitkät selitykset. Kun ensimmäiset komeat sarvipäät kaatuvat, ihmisnaaras voi 
todeta pöllömäisesti ääntäen, "Uh, onpa iso!" 

Hirvestäjänaarailla on tapana jahdin pitkittyessä ryhtyä vähättelemään harrastuksen arvoa, jolloin he alkavat 
jurputtaa vaimeasti: Plääh! Jos jahdista humaltunut siippa ei huomaa varoitusmerkkejä, alkaa tiukempi 
varoitusääntely, nalkutus jäkä-jäkä-jäkä. Ja pikkuisen äänessä on pöllöpoikasen kitinää, jos naista ei oteta 
mukaan meställe. Mutta varsinaiset huuta huutelevat lintulajit ovat lehtopöllö ja huuhkaja. Nakkilasta on 
säilynyt perimätieto Huusta kuusen jumalana ja Uusta pakkasen. Myös Hyypiökivalon miehet rämpivät 
näreiköissä ja hangissa, he ovat huulaisia kuusikon kulkijoita. Mutta huuhkajan tapoihin kuuluu vaeltaa aika 
ajoin sivilisaation pariin kaupunkien rotta- ja pulujahtiin, jolloin näköalat saattavat vaihtua kerrostalojen 
kattotasanteillekin. 

Toisinaan metsäammattilaisilta hommat kaupunkimatkoilla menevät puihin tai jäihin samaan tapaan kuin 
Hirvenhiihtäjien Aaronin kaupunkiretkellä, jossa kävi tosi köpelösti, kun köyhtynyt tilallinen joutui kaiken 
kurjuuden päätteeksi vankilaan syyttä suotta rauhanhäiritsijänä. Hyypiökivalon jäsenlistassa ei ole ollut 
yhtään naisjäsentä 25-vuotistaipaleella, joten kyseessä on sananmukaisesti herrasesura, joka hyypiöistä 
puhuessaan kirjoittaa nimen isolla kirjaimella. Nimikkonsa mukaista kuusenjumalaa he kunnioittavat, sillä 
toimintakertomukseen on kirjattu 11 000 kuusentaimen istuttaminen Kivalonlammen lähelle. Sinne 
kasvavaan näreikköön on haavakon hyvä kätkeytyä. 

Hyypiönaaraat huuhkajamallia ovat luonteeltaan sarvipöllöjen kaltaisia. Eivät nalkuta, mutta mikä ehkä vielä 
pahempaa, kvä-vää-vää-vääh ääntely epäonnen keskellä saattaa kuullostaa pettyneen miehen korvissa 
ivanaurulta kieh-kieh-kieh, mutta kun hyypiönaaras päästää karhean matalan yhteysäänen RRÄYH, on 
Hyypiöidenkin alistuttava jalopeuranaaraan edessä. Kaisa Häkkisen kokoamassa lintujen toisintonimissä 
hyypiön nimityksenä on ollut myös lepakkoon viittaava yölipakka. Osiossa kämppäelämä, hyypiökivalolaisten 
mieltymys yöelämään on mainittu - yöjalassa käyneitä seuralaisia odottaa viikonloppujahdissa 
sunnuntaiaamuna tuore kahvi ja pyynti alkaa, olipa yöllinen reissaaja saanut siipensä, takkiinsa tai haavan 
sydämeen tai peräti tehnyt hukkareissun. 

Hirvestyksen huippua edustaa yksilösuorituksena tehtävä perinteinen naakiminen, jossa lähestytään saalista 
väijymällä. Naakimistakin arkaaisempi taito on hirven houkuttelu kiimahuudolla. Pohjoisen seudun 
eräkirjailija P. Tikkanen on kuvannut kiimaretkeä seuraavasti: 

"Kuuntelimme siinä ääneti ja Jussi matki kiimahirveä naukumalla. Vastausta ei kuulunut, hirviä ei siis 
ollut aivan lähellä. Niinpä me teimme hyvät roihut ja minä hain läheiseltä rimmeltä pannut täyteen 
kahvivettä. Iloinen tuli loimotti nokisen pannun alla. Sumu alkoi laskeutua maata kohti. Jussi meni 
muutaman metrin tulilta, pisti kätensä kopperoksi suunsa eteen ja - ööyyh, naukaisi. Ei kestänyt 
montakaan hetkeä, kun suon takaa tuli vastaus, tosin hieman vienommalla äänellä. 

Tuolla on naaras...Se vastasi. Tuleekohan tänne, onkohan se vielä kiimassa, Jussi kuiski. 

Pidätin henkeäni ja Jussi naukui kiimanau'untaansa. Ja jälleen tuli vastaus, nyt hieman toisesta kohti." 
(Tikkanen 1996:191) 

Seuran historiikin tekijä mainitsee hyypiöiden ampumataidon ylläpidon olevan sääntöihinkin präntättynä ja 
kilpaakin on ammuttu sekä haulikolla että kiväärillä, mutta kaikkein merkillisin kilpailu oli 1983 

hirvenkalkkunointihiihtomestaruuskilpa. Lajissa ammuttiin, "metsätaitoiltiin" sekä hiihdettiin. Viime mainittu 
selittää osaltaan senkin, että historiikissa luonnehditaan: Lumi on myös ongelma...osa alueista jää 
helpostikin suksipyynnin varaan. Mutta ei niin pahaa ettei jotain hyvääkin. "Vasta lumen tulo alamaihin nosti 
hirvet syömään mustikkaa." toteaa Jalkanen. Sinimarjat ovat hirvelle tarpeenkin, sillä hirven näköaisti ei ole 
kovin hyvä, ei ainakaan kuulon tai vainun veroinen. Mutta runollinen historioitsijasielu ei jätä naismetaforien, 
marjojen ja lintusten käyttöä. Jälleen vilahtaa tekstissä lintu, sillä selostaessaan maanmainioita 
hirvenkalkkunointi-hiihtomestaruuskisoja Pahtajalla, kirjoittaja toteaa suksien voitelun olleen oleellinen tekijä 
kisan voitossa, jossa kylkiäisenä, pohjallisina tulivat matkanmittauslangat mukaan, mutta hiihtäjä näytti silti 
hiihdossa muille närhenvehkeet. Näyttää närhen munat, katsoa mistä kana kusee. Uskomattomia näkyjä! 
Lisäksi kuulussa kisassa nähtiin ja kuultiin perkeleitä, siivellisiäkö ken tietää. Hiihtopukukaan ei auttanut 
voittoon, kun tähtäimessä oli nebraskalainen kalkkuna hirvikarvoilla höystettynä. 

Ei ole aivan yhdentekevää missä, millä ja miten ampumataitoa harrastetaan, vaikka hyypiöt ovatkin 
pistäneet lumen keskellä ranttaliksi kaamosta odotellessa. Hyvä tulos ammunnoissa joko harjoituskentällä tai 
tosikoitoksessa on palkinnnon arvoinen suoritus. 

Pienen lupauksen Lassi antoi 
palkinto doopingista, 
jos pytyllinen tulee on siinä 
ampujilla tuhoomista. 

Tai tilanne voi muistuttaa primitiivistä lahja lahjasta periaatetta, kuten hyypiöillä, jotka ilahtuivat 
luonnonsuojelijan Koskenkorva-huomionosoituksesta, joka oli vastalahja seurueen jäsenen antamasta 
hirvenlihakimpaleesta. 


13.3 Hutilointia ja huonoa tuuria 

Kronikkafunktio F13 on emotionaalisen funktiomääreen mukaan funktio, jossa käsitellään sankarin reaktioita. 
Tämän toiminnon alla saduissa sankari vapauttaa vangin, selvittää tehtävän, osoittaa armeliaisuutta, 
nokkeluutta ja älykkyyttä. Sankari saattaa turvautua taistelussa oveluuteen ja käyttää samaa taktiikkaa kuin 
vihollisensa. Osat voivat vaihtua petkutuksen tai muun hajamielisyyden seurauksensa. Sadun sankarittaret 
vaihtavat osia. Ensikertalaiset naishirvi-metsästäjät saattavat saada sydänosuman komeaan hirveen, mutta 
ennen kuin tähän on päästy, on hirvisankarittaren ja -sankarin pitänyt harjoitella ampumaradalla 
osumatarkkuutta. Nykymetsästyksen myyttisimmät teot tehdään ampumaradoilla. Kronikkafunktiot F12 ja 
F13 puhuvat kokeista ja niiden suorittamisesta. 

Hirvikronikka-aihelmien mukaan funktion merkityskenttä sisältää virheisiin, hyvityksiin eli revansseihin, 
jälkimerkkeihin ja etsintään. Jälkimerkeillä tarkoitan laajempaa käsitettä kuin varsinaiset hirven jäljet, 
syönnökset tai makuukset tai väskynät. 

VIRHEARVIO JÄLKIM ERKIT 

REVANSSI 

ILMOITUS ETSINTÄ. 

Kuvio 28. Haavakkoaiheiden semanttinen viisiö 


Keskeistä kilvassa tai muussa koitoksessa on epäonnisen pyrkimys saada hyvitystä itsetunnolle niin pian kuin 
mahdollista. Huonosti tähdätty laukaus joko karkottaa saaliin tai haavoittaa. Hirvestäjän velvollisuus on etsiä 
haavoittunut eläin. Raskas kolaus itsetunnolle on herkkä ja tunnepitoinen asia, joten eräkirjailijat ovat usein 
palanneet tämän aiheen pariin kuten kronikoijatkin. 

"Hugo lähti hirven jälkiä pitkin. Hän tuli vitelikköön, paikkaan missä emo oli ollut silloin kun hän ampui. 
Jäljistä hän luki, miten hirvi oli lisännyt vauhtiaan laukaksi. Tarkoin hän tutki, josko hangella olisi 
veritippoja, mutta niitä ei näkynyt... 

- Kyllä se oli hutilaukaus. Ei yhtä ainoaa veritippaa ei merkkiäkään, että nakku olisi haavoittunut. On se 
uskottava, että ammuin ohi. Parasta palata vasan kaadolle ja suolistaa se." (Tikkanen 1996:118) 

Vakiotarinana kerrotaan haavakkohirven hakeutuvan naapuriseuran alueelle tai kätkeytyvän tehokkaasti. 
Tarinoissa hirvi ei ainoastaan piiloudu, haavakko saatetaan myös tietoisesti piilottaa. Usein hirvi juoksee 
hyvänkin osuman jälkeen pitkänkin matkan. Joskus 40-50 -lukujen vaihteessa hakkuumiehellä kävi onni, lykästi, 
sillä hän kuuli jostain kauempaa laukauksen ja odottelee merkkilaukauksia, joita ei kuitenkaan kuulunut. Sen 
sijaan hakkuumies huomasi hirven kompuroivan hakkuualueen reunassa ja viimein kaatuvan tuuhean kuusen 
lähelle. Enempiä aikailematta mies menee hirven lähelle ja päästää veren ruhosta, kaataa tiheälatvaisen kuusen 
hirven päälle ...ja kohta kuusikosta jo uros löytyy vainajana osuma, se on napakympin laukaus. Mies menee 
kauempaa seuraamaan tilannetta. Kotvan kuluttua kaatopaikalle tuli hirvimiehiä ja jalorotuisia hirvikoiria, mutta 
hakijat eivät koirista huolimatta saaneet vihiä hirvestä. 

Tavallinen on myös tilanne, että hirvi ei haavoitu, mutta karkaa metsän siimekseen. 

Hirvi, pirulainen, ensi paukulla 
pakoon loikki. 

Pam, mutta voi, kanttura vain laukkaa metsää. 

Haavakon jäljitys saattaa kestää pimeään saakka, varsinkin jos osuma on sattunut iltahämärän koitteessa. 
Pimeitä puuhat ovat juttujen vakioainesta. Tyypillinen erikoinen kertomus pimeään asti metsästyksestä voisi 
olla seuraavanlainen. Hirveä ammuttiin pimeän hämyssä ja hirvi haavoittui. Lähdettiin jälkiä myöten 
seuraamaan, lumisessa maassa, jäljet järven rantaan johtavat jäljet näkyivät hyvin. Siellä, hirvi pisti luuppinsa 
vesille, syöksyi syksyiseen hyiseen veteen. "Meni se raha, joka tervasta tuli" tuumivat miehet. Ilta pimeni 
pimenemistään, hirvi uida polski järven vastakkaisella rannalla näkyvää taloa kohti, eläimen uinnin ääni kuului 
selvästi synkkenevässä yössä. Uintia kesti kauan, mutta lopulta hirvi kääntyi takaisin lähtörantaan. Miehet 
rämpivät rantaa myöten hirveä vastaan pimeässä. Maalle noussut uimari ei ollut märkänä riehakka menijä. 
Hirvimiehillä oli taskulamppu. Toinen näytti valoa, toinen ampui. Ja niin uimarin elämä pimeni. Todettiin, ettei 
hirvi ollut haavoittunut, koska se niin pitkän edestakaisen matkan ajoi Toisveden aalloilla. 


13.4 Riistahorkka 

Virallisesti riistahorkkaa ei ole, mutta käytännössä kyllä. Riistahorkan on jännitystila, joka sinänsä voi olla täysin 
normaali reaktio onnistumista jännitettäessä, jos ampuja on ensikertalainen tai ampunut haavakon, jota hän ei 
vielä ole päässyt hyvittämään hyvällä laukauksella. Virallisesti kaikki hirvimiehet ovat tarkkakätisiä ja - silmäisiä 
lajitunnistuksen eksperttejä, käytännössä silti esiintyy aika ajoin puutteita taidoissa. 

Osa jahtijännityksestä kertovasta vapinasta johtuu porukan irvailusta. Haavakon tekemistä pidetään sen verran 
pahana, so. vaivalloista työtä teettävänä ja harmittavana, että yhteisö pyrkii painostamaan ampujia 
mahdollisimman hyviin suorituksiin. Kulttuurinen vastine hirvimiesten riistahorkalle on kahvikuppineuroosiksi 
ristitty käsien vapina. Seuraukset ovat vain eri luokkaa, häpeän tunne sama. Eri asia on, jos kahvia läikkyy kuin 
jos miesporukka joutuu toverinsa aseen tärinän vuoksi tallustamaan räntäsateessa kymmeniä kilometrejä 
turhaan. Tapaus muistetaan ja siitä muistutetaan. 

Kokeneen viisaan metsästäjän äänellä tulkittuna: Kun sanotaan metsästäjällä olevan riistahorkan, mitä on 
tapahtunut? "Tauti" ilmenee kahdella eri tavalla. Se voi tarkoittaa ampumiskammoa tai kyvyttömyyttä 
hyvään riistalaukaukseen. Ampumiskammo tavallisesti tulee, kun hirveä vetää hyvältä paikalta ohi eikä eläin 
kaadu tai haavoittuu. Jatkossakaan mikäli riistahorkka iskee, henkilöä ei pysty vastaavalta etäisyydeltä 
ampumaan seuraavillakaan kerroilla hirveä. Horkka pahenee ja voi johtaa jopa koko metsästyksen 
lopettamiseen, sillä kavereiden suunsoitto voi olla armotonta. 

Tavallisin selitys riistahorkkaisella ampujalla on, että oli oksia välissä tai en huomannut eläintä, hirvi tuli niin 
äkkiä eteen, en raskinut, laskin sarvia jne. Riistahorkkaoireileva metsästäjä välttää ampumista viimeiseen 
asti erilaisten tekosyiden avulla. Riistahorkan toinen esiintymismuoto näkyy aseen mielettömänä tärinänä ja 
ampujan epäloogisena käyttäytymisenä. Tauti näkyy ulospäin fyysisesti eikä ole enää helposti selitettävissä, 
kuten sen ensimmäinen muoto. Kolmanneksi riistahorkkaa voi esiintyä edellisten päätyyppien sekamuotoina. 
Kysymys perimmiltään on hermojen hallinnasta ja epäonnistumisen kestämisestä. 








Hyvälle saamamiehelle on usein ominaista, että hän keskittyy täydellisesti ampumiseen, toiminnosta tulee 
automaattista. Ampuja ei suorituksensa aikana ajattele erikoisemmin mitään. Aseen poskelle nosto on 
automaattinen liike, samoin tähtäys ja laukaus ja kaikki muukin. Hän muistaa vain mihin tähtäsi eikä muuta. 
Hän tietää laukaisuhetkellä alitajuisesti myös osumisen. 

Ensimmäisen tyyli riistahorkka tavallisimmin tulee porukan suunsoitosta huonosta laukauksesta. 
Seuruemetsästyksessä passimiehet ovat usein näköetäisyydellä toisistaan, jolloin silminnäkijöitäkään ei 
puutu. Totta kai ampuja yrittää selitellä parhain päin asiaa, mutta keskustelukumppanien suunsoitto voi olla 
liian riisuvaa ja kärkevää pitkän päälle kestää. Kaikki eivät sitä kestä ja tarvittava onnistuminen saattaa 
odotuttaa, joten seurauksena on pitkäkestoinen riistahorkka. Toisin sanoen ampujan itseluottamus on 
mennyttä ja epäröinti tullut sijalle. 

Toisen tyylin riistahorkka voi syntyä hyvällekin ampujalle, jos unelma saaliista on kovin tärkeä. Sitten kun 
hänen eteensä vuosikymmenien jälkeen rymistelee 15-piikkinen hirviuros ja ahaa-elämys siitä, että tämä on 
vihdoinkin hänen hetkensä - jännitys tekee tepposen. Ase ei kestä käsissä mitenkään päin. Menetetty tilanne 
harmittaa, sillä toista tilaisuutta saa odottaa. Vaikka komeita sarvipäitä aina metsästä löytyy, niitä ei 
läheskään aina ole lupa ampua. Kaatoluvat ja seurueen säännökset rajoittavat saantia. Homma saa näin 
ollen onnenpelin luonteen. 

Metsästäjälle ensimmäisen saaliin saaminen käydä riistahorkan kautta tiukoille, olipa sitten minkälaisesta 
metsästyksestä puhe hyvänsä. Ajan mittaan ja kokemuksen myötä touhu sujuu leppoisammin ja jännitys 
tasaantuu, horkkakin menee ohi. Puhuttiin sitten riistahorkasta tai ei, hyvä rata-ampuja ei ole välttämättä 
hyvä saaliin ampuja. Metsästyksessä täytyy osata paljon muutakin kuin laukoa asetta täsmällisesti mitatulle 
matkalle. 

Hyvä ampumataito on hyve, mutta ei se ole ainut autuaaksi tekevä ominaisuus. Metsästettävän eläimen 
elintavat on tunnettava, koska taidosta on apua. Ampujan on osattava arvioida osumamatka, tarvittaessa on 
kyettävä silmänräpäyksessä arvioimaan ampumamatka. Lentoonammunta on nopeiden reaktioiden 
harjoitusa. Homma ei sanatarkasti koske hirvenmetsästystä, jossa on matkan arviointiin aina enemmän aikaa 
kuin silmänräpäys. 

Metsästys on luonteeltaan sellaista, ettei kukaan pysty metsästämään paukku ja vainaa -periaatteella. Välillä 
tulee huteja hyällekin saamamiehelle. Jos epäonnistuu joskus, turha siitä on henkeensä vetää, vaikka 
metsästysporukka soittaisi suutaan kuinka paljon. Tuumaa vaan poskisolisteille, vuoro se tulee teillekin. Osa 
isosta jahtiporukasta on iän ikuisia leiritulilla vouhottavia suunpieksäjiä, joiden metsästykselliset ansiot 
porukan eteen ovat aina jääneet kovin vaatimattomiksi. Minkään sortin arvostelu tämäntyyliseltä väeltä ei 
sinänsä ole paikallaan. Näin tuumii tuntojaan sisäsuomalainen metsästäjä. 








14. PENIN PESTI, PYSSYN ANTI - F14 Haukku 


Pile-eläin on eläin, joka ei toista kertaa käy ansaan. 

(suomalainen eräuskomus) 

Antiikin uskonnossa ja mytologiassa koira kuului kuolemaan 
liittyviin menoihin. (Saara Lilja) 


14.1 Pyyntimiehen apu: koira ja ase 

Metsästystaioissa on taltioituna taika, jossa pyssymies pystyi vapautumaan pilauksesta, jos hän hankki 
oravan millä keinolla tahansa, jonka nylki kuusen oksalla. Tämän jälkeen oravannahka lyötiin kirveen 
hamaralla puun rakoon ja sanottiin: Mene koira kotiin, pöydän alla on luuta purraksesi! Rietoista pääsi 
yhdellä iskulla ja vaikutus oli mahtava. Jos taikatempun jälkeen pilauksen tekijä tuli metsässä vastaan, kävi 
köpelösti. Pilaajan piti taian voimasta nousta takaperin honkaan, josta hän joutui haukkumaan kuin koira. 
Taika ei mielenkiintoisista sivuvaikutuksista huolimatta koskenut lintua haukkuvan pystykorvan pilauksen 
poistoa, vaan metsämiehen saalisonnen pilausta. Mikäli kyse oli metsästyskoiran pilautumisesta oravaa 
haukkumattomaksi, piti ottaa Tapiontuulenkoura eli tuulenpesä ja sen päällä syöttää oravan pää ja 
särpimenä rastaa n pesästä maitoa, niin koira parani, mutta pileen eli pilauksen tekijälle siitä ei koitunut sen 
kummempaa. 

Pilausta kutsutaan paikoin pileeksi, joka on alkujaan Lönnrotin sanakirjan mukaan merkinnyt sanaa "päle", 
kaakki, hevosluuska tai hevospaalu. mutta pile-eläin on varovaiseksi tullut metsän eläin. Tämä viittaa hirven 
toisintonimien perusteella joidenkin karjataloustaikojen hevosiin liitettyjen taikamuistumien liittyneen 
alkujaan metsästystaikuuteen ja uhritoimituksiin. Varhaiset hevosuhrit jumalille ja haltijoille saalisonnen 
saamiseksi suoritettiin sitomalla uhrieläin palvoskiven lähelle paaluun. Jos uhri oli riistanhaltijasta mieluinen, 
uhraaja sai saalista. Uhraus oli aikanaan pyyntimiehelle välttämätön apu ja varmistuskeino saalisonneen. 
Tämän toiminnon on suureksi osaksi korvannut nykyinen kenneltoiminta, hirvenhaukkukokeet eli 
metsästyskoira ja hyvä ase. Koiran kyvyt ja aseen laatu ovat jahdin "taikaesineitä". Taika alkujaan on 
merkinnytkin vain apukeinoa. Saatettiin sanoa, mitä tästä on taikaa, kun tarkoitettiin mihin jostakin on. 
Taikuuteen kuuluvat erilaiset taikamerkit. Nekin muuttuivat noin sadaksi vuodeksi aseella suoritettaviksi, 
mutta ovat jo hiipumassa käytöstä. 

Koirien nimet antavat osviittaa millaisia avuja jahtitoverilla käsitetään olevan. Suomalaisissa eläinsaduissa 
koiran yleinen nimi oli Merkki. Nimi muodostunee koiran haukusta, joka paljasti vieraat kulkijat kotipihalla ja 
metsissä. Toisaalta se viittasi myös hyvän metsästyskoiran ominaisuuksiin. Hyvällä riistan haukkujalla oli 
havaittavissa selvät merkit ja taipumus jo pienenä hauvana. Näkemykset tosin erosivat. Yksi piti hyvänä 
metsäkoiran merkkinä päälaen terävyyttä, toinen kitalaen mustuutta tai pykäliä, kolmas huomioi pennun 
vilkkauden tai päin vastoin. Jos koiran kitalaki oli musta, ei se kelvannut ollenkaan. 

Koiralle voitiin antaa nimi Tarkka. Sana merkitsee tietäjää, erehtynätöntä, sillä koira tiesi enemmän kuin 
ihminen, vainu opasti riistan jäljille eikä ihminen ymmärtänyt aina, mistä jahtitoveri sai tuon yliluonnollisesta 
vaikuttavan ymmärryksen. Kyky havaittiin ja myyttinä kerrottiin, että koira on aikanaan pelastanut ihmisen 
hengen sieppaamalla viljan ihmiselle hengen pitimiksi. Koira on monelle erätaipaleiden takana asuvalle 
yksineläjälle korvaamaton apu ja sielunveli. Eräkirjailijatar A. Tahvanainen kertoo kirjassaan Kuutamokettu 
Aaposta: 


"Olin kuullut ja tiesin miesten puheista, että Aapo oli erämies henkeen ja vereen. Aapo perheineen eli 
metsästyksellä ja kalastuksella, minkä nyt talvisavotat ja lehmän anti antoivat siihen lisänsä. Tiesin 
myös, että Aapolla oli aina mukanaan pyssy, jota hän nimitti Täystuhoksi, ja koira, jonka nimi oli Apu. 
Ja tämä sen vuoksi, että "jos hätä tulee, niin Apu on lähellä", niin kuin Aapo itse asian ilmaisi. (A. 
Tahvanainen) 


178 






Merkkien kanssa on oltava tarkkana eikä vain merkkikoirien, joita nykyään kutsutaan rotukoiriksi. Ajat ovat 
muuttuneet ja ajan myötä arvot. Ennen hyvää vahtikoiraa ja riistanhaukkujaa arvostettiin paljon, nykyajassa 
koirien arvostus kulkee rotuopissa, vaikka ihmisten luokittelusta onneksi rotujen eroavuuksien 
paremmuudessa on päästy, niin ihmisen paras ystävä saa vielä odottaa samanarvoisuutta isäntien silmissä. 
Tosin sekarotuinenkin voi saada armon herransa silmissä, koska oma apu on paras apu. Nykyään koirille 
annetaan tosin myös melko ihmismäisiä nimiä. Koirissa on Jesseä ja Alluja. Sen lisäksi jotkut hirvestäjät 
ristivät koiransa vanhoilla nimillä, jolloin koira ristitään Nakuksi tai Peniksi. Naku ei tule sanasta alaston, sillä 
koskapa tavallinen karvaturri olisi aivan ilman turkkia. Naku viittaa joko nakutukseen eli haukkuun ja/tai 
nakutettavaan, hirveen eli nakkuun. 

Viheltäminen on kuulunut perinteisesti kiellettyjen tekojen joukkoon, sillä vislaus saattoi kutsua pirun paikalle 
eikä se tiennyt hyvää ihmisen toimille. Hirveä haukkuvaa koiraa ei saa viheltää, joskin syy on käytännöllinen. 
Koira voi ymmärtää vihellyksen käskyksi lopettaa haukku ja palaa isäntänsä luo ja niin hirvi menetetään eikä 
aseellakaan sitten enää ole mitään virkaa. Koirien nimet ovat kotoperäisiä, mutta ulkomaalaisten 
asevalmistajien vierasperäiset nimet usein suomennetaan. Aseesta tulee Huskuvaarna tai Vinsesteri. Koirat 
ovat pysyneet vuosituhansia melko muuttumattomina, nimet eivät. Nykyinen koiran hieman halveksuvan 
sävyinen yleisnimi piski on Lönnrotin sanakirjassa muodossa piiski, jonka määritelmänä on: "hund af skild 
ras i Kuusamo socken, oftast svart tili färgen; liknar Samojedhunden och anfaller käckt björnen, samt 
användes stundom äfven tili annan jagt." Toisin sanoen piiski on kuusamolainen koirarotu, useimmiten 
musta väriltään ja samojedikoiraa muistuttava ulkomuodoltaan. Piiski käy mielellään karhun kimppuun, 
vaikkakin joitain rodun edustajia käytetään myös muuhun metsästykseen. 

Autenttinen kronikka-aines mainitsee jahtikoirat peijaiskronikassa aina nimeltä, usein sekä yleis- että 
erisnimeä yhdessä käyttäen. Tavallisimmat yleisnimitykset ovat peni, halli, musti. Oikeastaan näillä nimillä 
viitataan koiran ominaislaatuun, peni on suomen pystykorva, halli on harmaa hirvikoira ja musti karjalan 
karhukoira. Piskit on erikseen, ne voivat olla sekoituksia tai muita rotuja. Pieni nimikavalkadi sen paljastaa. 
Sanallisen koiranäyttelyn mukaan hyvää koiraa puhutellaan kuin rakasta eukko astelmalla sukunimi + 
etunimi. Varma Liimatainen ei ole Liimataisen naispätinäkuntaa, vaan Liimataisten koira. Omalta osaltaan 
koiran nimet osoittavat tosiseikan, jonka mukaan perheet pitävät eräkoiraa rakkaana ja täysivaltaisen 
perheen jäsenenä. Hyvällä koiralla on kissan päivät. 

1) Lohtuna on sentään hallit 
tuossa Kari sekä Jami. 

2) Kiitoksia kovasti 
Kunnari sulle, 
haukuithan hirven 
myöskin mulle 

3) Repe, ykköskoira 
Laukkailee seuranaan. 

4) Toki useimmin hirven haukkui joku 
koira harmaa, 

mutta unohtaa ei millään sovi 
Liimataisen Varmaa. 

5) Reku hirvikoira oiva ajeli. 

6) Läks Tavi-Matti koirineen nyt metsään lykkimään, 

Jäi Huisku-Vote, Tähtis-Teve mättäälle kykkimään. 


14.2 Koiramyytin antiikkisuus 

Argos, nopea on ensimmäinen koiran nimi antiikin kirjallisuuden historiassa. Odysseuksen koiraa Argosta 
kuvailtiin ihmeteltävän nopeaksi ja kestäväksi, jota ainoakaan eläin ei päässyt pakoon, koska se oli mestari 
jäljittämään. Kun eläimelle annetaan nimi, sille annetaan sellaista, mitä sillä itsellään ei ole, ja nimenomaan 

jotain inhimillistä. Nimi osoittaa, että eläimellä on tietty sija ihmisen harrastuspiirissä, että se on ihmisen 
myötätunnon ja kiintymyksen kohde, määrittelee Saara Lilja koiran nimimyytin. Argos oli metsästyskoira ja 
luultavasti ajokoira, koska Homeros kehuu paitsi sen hyvää vainua erityiseesti sen nopeutta, johon nimikin 
viittaa. Odysseuksen koira oli saanut nimen ominaisuuden mukaan, mutta myyttisin ominaisuus koirassa on 
sen kyky aistia hajuja. Toisaalta oman mausteensa tarinoihin tuo koiran kyky haista. Koiraa voidaan sanoa 
haukkumakoneeksi, mutta myös ihmistä voidaan haukkua koiraksi, mikä ilmentää antiikin ajan ja 
nykyajankin ambivalenttia suhtautumista koiraan: toisaalta koira on uskollisuuden ruumiillistuma, mutta 
myös karkea haukkumasana, käärmeen, karhun ja ketun toisintonimi. Antiikin uskonnossa ja mytologiassa 
koira kuului kuolemaan liittyviin menoihin. Tuonen lauttaa vartioi antiikin manalassa Kerberos-koira, 
suomalaisten vainajien piti kohdata Tuonen koira Manalassa. Tuonen touko sen sijaan tarkoittaa kevätviljaa, 
ja kuten alussa mainittiin, koira on suomalaisessa syntytarinassa pelastanut tähkäpäät pelloilla ihmiseloksi. 

Lönnrotin sanakirja pitää tuonen koiran toisena merkityksenä tuomenkoiraa, jolla tarkoitetaan pirunhevosta. 
Kun hirven nimenä on käytetty hiittä, joka viittaa tuonelaan helvettinä, niin hirvihaukku ei kajahtele 
myyteissä pelkästään hirvimetsällä ja hirvikronikoissa, vaan sen kaikuja voi kuulla suoraan maan alta, missä 
manalan karjan asuinsijoilta. Isännälle oma koira on läheinen ystävä ja työtoveri, joka ei unohdu vielä 
manalle mentyäänkään. Koiran elinpäivät sisältävät kuolettavia riskejä, hirven sarvet tai sorkat voivat osua 
kuolettavasta koira viskautuu puun oksalle kuin märkä riepu tai joutuu juoksulankaan sidottuna tai metsällä 
hirven jäljissä juostessaan suden suuhun. Susi saattaa hakea pihamaalta koiran ja metsän rajasta, pellon 
takaa olivat löytyvät talon vahdin 'maalliset jäännökset'. Jäljelle jää vain häntä, karvoja ja veriset jäljet 
lumella. 

Antiikin aikalaisten tavoin koirien isäntiä kiinnostavat hajujen mysteerit. Onhan se maailma, johon 
koiranhaltija voi päästä vain arvailujen kautta, mutta jahtiystävälle koko maailma. Liljan toteamuksen 
mukaan nykyrunoilijoita ei kiinnosta niin paljon haju- kuin näköaistimukset ja saman kiinnostusjakauman voi 
todeta myös hirvikronikoista, joskin koirasta nähdään metsällä usein pelkkä vilaus ennen hirvikoiran 
katoamista jäljille ja parhaassa tapauksessa seuraavassa vaiheessa kuuluu haukku. Joka tapauksessa 
seurueen mukana olleet koirat mainitaan siinä missä muutkin sankarit. 

Aristoteleen oppilas, "kasvitieteen isä" Theofrastos kirjoitti hajuista tutkielman, epäilemättä hajuelämykset 
koettiin antiikin aikana voimakkaammin kuin nykyään, mikä tietysti heijastuu antiikin runouteen. 
Epikurolainen filosofi Lucretius esittää Rerum naturassa (maailmankaikkeus) atomiopissaan teorian hajun 
synnystä: hajuaistimessa on erikokoisia ja erimuotoisia huokosia, joista hajumolekyylit valikoivat omansa. 
Yhdysvaltalainen tutkijaryhmä on todistanut Lucretiuksen teorian oikeaksi. Ryhmä on määritellyt myös 
seitsemän perushajua. Aikaisemminhan tunnettiin neljä perusmakua (makea, karvas, suolainen, hapan) ja 
kolme pääväriä (punainen, sininen, keltainen). Perushajut ovat: kamferi, myski, kukkaistuoksu, piparminttu, 
eetteri, pistävä, mätä. Varsinaista hajusanastoa ei ole, vaan sanomme, että jokin muistuttaa kamferin hajua, 
että jokin haisee pistävältä tai mädältä. 

Perushajuihin kuuluu vähemmän sulokkaitakin tuoksuja, joihin koira on erityisen mieltynyt, ainakin 
mieltyneempi kuin isäntänsä, minkä sekä karnevaalin viettäjät että peijaiskronikoiden laatijat koiramiesten ja 
- naisten ohella hyvin tietävät. Metsäkämppien ulkorakennusten on oltava tiiviitä, ettei koira pääse 
pujahtamaan väärään paikkaan ja palaa takaisin haisevana kuin liekkeimen pesä. Kiusauksissa koira ei aina 
kuuntele isäntäänsä, vaan piehtaroi isännän riu'ulia käynnin tuloksissa nautinnolla. Siksi perussääntönä 
metsällä on, että paska on peitettävä, jos käy riu'ulia ja koira on mukana metsällä. Ehkä olisi syytä 
muutenkin. Koira menee piehtaroimaan sontaan, jos sellainen on tarjolla. Koiranleuat arvelevat 
tarkoituksena olevan koiralle tyypillisen ulon hajun peittäminen paskan lemulla. 

Monet eräkirjailijat, kronikoitsijat, seurahistoriikkien kirjoittajat ja koiranomistajat ovat kertoneet tästä koiran 
eritystaipumuksesta. Haju ei ole jättänyt kylmäksi ketään, joka koiran ulon ja ulosteenkaipuun on joutunut 
kokemaan. Myös Hyypiöt ovat kokeneet kovia. Annetaan heidän kertoa: 

"...Jämy piti ohjelmapuolesta huolen. Niin kuin kaikki tiedämme, hirvikoira Jämyn alkuperäisväritys on 
harmaa. Eräänä kauniina lauantai-iltana se tupsahti ovenraosta Mustaojan kämppään ruskean värisenä 
ja tietenkin paskan hajuisena. Hyypiöt eivät vähästä hätkähdä, mutta nyt jätkät lappoivat köytenä ulos 
otsaluut paukkuen ovenkamanaan ja kaksinkerroin kaiteelle yökköilemään. Jämy oli rymynnyt 

paskahyyssin alustassa ja seassa taisi olla muutakin kuin Suomalaisen ruislimpun sulamistuloksia. 
(Jalkanen 1997:23) 


Sivumennen mainittakoon, että ko. seura on hajujen suhteen kovaonninen, koska outoja hajuja tuottui 
matkan varrella muidenkin kuin harmaan hirvikoira Jämyn seikkailuista alisessa maailmassa. 
Puhdistustoimenpiteet olivat seremonialliset ja karnevalistiset yhtä aikaa, sillä historiikin kertoman mukaan 
koiran pesua kesti pitkään, peräti neljä tuntia, vettä kului 460 litraa, pesuainetta (fairia) litra eikä harjaan 
jäänyt piikin piikkiä. Tämä oli hätäapu, minkä jälkeen koira lykättiin Shellin pesulinjan läpi myötä- ja 
vastakarvaan. Pesu oli niin perusteellinen, että pitkät ajat koira tuoksui tuon käsittelyn jälkeen 
astianpesuaineelle, lähes hyvälle. Mutta yhtä hyvälle eivät haisseet hyypiöläisen erätoverin matkaherkut, 
jotka vaivalloisen purkinavauksen jälkeen ripustettiin kaidetolpan päähän haisemaan, "...ja kyllä se haisikin. 
Aina kun yritti ohi niin katku löi jalat alta. Ruotsalaiset ovat eteviä ketunsyöntipuolellakin." todetaan 
Hyypiöiden historiikissa. 


14.3 Sormiharjoituksia 

Neljästoista hirvestys- ja satufunktio määritellään Proppin satufunktiossa taikaesineen saamiseksi, ja 
Hiltunen on määritellyt sen edelleen menestystarinan taustaa vasten kokeesta selviytymiseksi. Saatu auttaa 
ratkaisevalla tavalla päämäärän saavuttamisessa. Lahjoittajan, myyjän, porukan antaman haasteen 
voittaminen ja taikaesineen saaminen tekee konnan eli tavoitteen, hirven voittamisen mahdolliseksi. 

Vanhimmat ja alkuperäisimmät taikajäänteet säilyvät yleensä huomaamattomassa muodossa, muun muassa 
lastenloruissa ja leikeissä. Ihmisen sormijako on viisisakarainen, jota myös penttaseksi mainitaan. 
Penttahiset ovat samalla maanalaisia olentoja, joten merkin mahti tullee vainajilta, tuonelan väeltä, johon 
tuomenkoiratkin kuuluvat. Kangaslammilta on säilynty murrearkistossa seuraava leikki: Leikki alkaa 
pikkusormesta peukaloon päin kulkien. Isä tukeva, äiti puuhissa, veli pitkämies, sisko senpä ties (nimi). Jos 
perheessä oli lapsia, nuorimmaisen nimi sanottiin pikkurillin kohdalla. Sitten toinen pani kätensä sormen päät 
yhteen haralleen, jolloin toinen leikkijä pisti sormellaan toisen sormien väliin ja kysyi: - Onko koirasi kotona? 
Toinen leikkijöistä, se jonka sormen päät oli yhdessä, vastasi: - Miesten kanssa metsällä. Sama toistuu 
toisen sormen välin kanssa. Sormi pistetään toiseen väliin ja kysytään: - Onko koiras kotona ja siihen 
toinen vastaa: - Akkain kansa aholla. Kolmanteen väliin pistettäessä kysytään vakiokysymys: - Onko koirasi 
kotona? Vastauksena on: - Piikoin kanssa pihalla. Ja sitten neljänteen väliin eli peukalohankaan sormea 
sovitettaessa kysyy onko koiras kotona, vaan tämä on tehtävä varovasti ja s toinen leikkijöistä kysyy 
viimeisen ja neljännen kerran: - Onko koirasi kotona? Kysymys esitetään niin sukkelasti kuin suinkin ja 
samalla yritetän näpistää sormi kiinni lujaan otteeseen ja samaan aikaan sanotaan hyvin nopeasti: - 
Penkin alla luita pureskelee. 

Tästä leikistä johtunee sormien nimivaihtelut ja unohdus, Peukalopotin lähes kaikki vielä muistavat, 
vaikkakin ihmisten luuaarre on jäänyt elämään lottoperinteeseen jättipottina. Vasemmalla ja oikealla kädellä 
on ollut eri nimet ja eri kokoiset luut. Peukalopotti, tupakkanipja, pitkä heikki, nimetön matti, vara piipare. 
Sitten Täintappaja, voinlappaja, pitkä pietari, nenätön matti, pillipiipari. Osa koiran ja kalman yhdistävistä 
uskomuksista tullee eläimen luiden kaluamisalttiudesta. 


14.4 Haukku kuuluu asiaan 


Nuori koira on myös hyvä viedä iltakävelylle paikkoihin, joissa on hirviä, peuroja tai 
kauriita. Sano "hyi", jos se kiinnostuu pakenevan hirvieläimen jäljestä. 
(Christoffersson) 

Koiralajista riippumatta hirvimetsällä koiran haukku ilahduttaa. Hyvä hirvikoira on kestävä haukkuja ja palaa 
isäntänsä luo. Kokemukset eri koirarotujen käyttäytymisestä ja katoamisalttiudesta vaihtelevat. Siinä missä 
ase ja koira ovat välttämättömiä onnistuneessa hirvijahdissa, on naisen läsnäolo välttämätön kotona. Miehet 
kaskuilevat itselleen synninpäästöä kaatajaisryypyistä etäännyttämällä suuren kokemuksensa naisten 
kontrollin alle. Kronikoitsija saattaa kaikkien huviksi kuvata antaumuksella millainen vastaanotto on 

kotitamburiinissa, kun vastaanottona peijaistilaisuudesta palaavalle on kunnon seisontahaukku. 
Tapahtunutta kuvaamaan on otettu termikin, siirtyvä seisontahaukku. 

Karnevaalissa rituaalisolvaus kohdistui korkeampiin voimiin, se oli torin kansankomiikan tahto. 
Suomalaismetsien vastaava rituaalinen solvaus tapahtuu jutuissa haukkujen saamisena. Toinen 
karnevalistinen piirre komiikassa on aiheen ambivalenssi, ristiriitaisuus. Haukku on hyvä metsällä, mutta 
paha kotona. Koirankasvattajat, niin kunnianarvoisia ammattilaisia kuin ovatkin, vastaavat 
karnevaalikulttuurin apinoiden kouluttajia, kotiväki on posetiivareita, jotka järjestävät torinäyttämölle sen 
tarvitseman taustamusiikin ja parodioivat groteskia ihmistä. Merkityksellistämällä koiraa koskeva kronikka- 
aineisto, semanttiseen viisiö muodostuu viidestä aihepiiristä. 

HIRVIKOIRA JAHTITOVERI 

VÄLINE 

HAUKKU KAVERI 


Haukku ilman koiraa tai vaimoa ei onnistu, jahtitoverit harvemmin haukkuvat. He (h)irvailevat kaverin 
edesottamuksille. Ja metsästyskaverilla on ase, joten on syytä ottaa matala profiili leikinlaskussa. Ideakeskiö 
funktiossa muodostuu välineestä. Kyseessä on välineellinen toiminta. Hirvi löydetään koiran avulla, hirvi 
kaadetaan aseen avulla. Rodusta riippumatta sinnikäs, koko yön jatkuva hirvihaukku kajahtelee 
kronikkatekstissä: 

1 ) 

Ihme että koira jaksaa 
yli yön on samaa taksaa 
eikä yhtään tule lamaa 
uroot passissa jo ravaa 
2 ) 

Päivä on jo iltapuolla 
kauas eteneepi haukku 

3) 

Veli-Jaakko yöllä herää 
aina kuuluu Jämin haukku 
kello kuusi päivä uusi 
herää vuorostansa Markku 

4) 

nopein kaikista oli Reku 
tää totta on 
en suotta kehu 
hirven selässä se seilaa 
haukkuu 

5) 

Reku tarmokkaana 
ajaa raukka 
kiirii haukku 
seisonta 

ja jälleen laukka. 

Virtsaavat koirakulkueet kuuluvat karnevaalihuumoriin, samoin kuin solvaavat ylistykset ja haukkumiset 
tyyliin senkin kapinen koira. Keskiajan karnevaalihahmoja oli myös Sinucephalikset, pääkoirat, joiden 
suomalainen kansanperinne-vastine on koirankuonolaisissa. Ei järin mairitteleva maininta ole sekään. Koirat 
kuuluivat monin tavoin torinauruun. Metsästäjähuumori ei erityisemmin ole kiinnostunut koiran virtsasta eikä 
ulosteesta, mutta kuten on jo kerrottu, sitäkin enemmän nauraa hekottaa paskamaiselle alapäähuumorille. 
Tavallaan keskustelu rotujen paremmuudesta on myös keskustelua siitä, mitä rotu on paras, pääkoiralaji. 
Toisaalta hirvestys koiraa apuna käyttäen on varsin nuorta, ollut laajamittaisemmin käytössä Suomessa 
vasta noin kolmekymmentä vuotta. 1970-luvulla koiria ei juuri ollut ja ne olivat kouluttamattomia. Vaikka 
koirien käytöstä on tullut varsin yleistä 2000-luvulle tultaessa, niin vielä 1990-luvulla karhukoira-alueella 
Suomussalmella piiskuja eivät kaikki suvainneet metsällä. 

Hyvin ovat koirain suhteen 
jahtimiesten mallit, 
jospa hyvin kehittyisi mustat, sekä 
harmaat tallit. 

Ehkä vielä Sälöisissä koittaa 
sellainenkin aika, 
et' kaikilla ois' mahdollista kokea 
tuo koirapyynnin taika. 

Kronikat paljastavat koirakeskustelun käyvän vilkkaana hirviporukoissa ja hirvimetsällä. Eroja haetaan, 
mielipiteistä kinastellaan, koiria jopa anastetaan tai pilataan koiran suoriutumiskyky hirvikoirakokeessa ja 
tuhon kohteena mikäpä muu kuin haisti, kun se on koiran tärkein aisti. Kronikoijat yrittävät pysyä 
puolueettomalla kannalla. 

Koiramiehet jakaa koulukuntiin yksi 
merkki varma, 
minkävärinen mahtaa olla 
parhaan koiran karva. 


Ei eroa mustan ja harmaan välille 
tänävuonna tullut, 
vaikka kehuja molemmista 
olen kyllä kuullut. 

Samuli Sillmanin haastattelemat kainuulaiset metsästäjät olivat sitä mieltä, että panun haukusta yritettiin 
päästä hollille. Panuksi on kutsuttu suomen pystykorvaa, joskin sitä käytetään myös kutsumanimenä. Panu 
on suomalais-karjalaisessa uskomusmaailmassa tulenhaltija. Rinnastus selittynee samalla tavalla kuin tulen 
kutsuminen kierrellen tuliseksi kukoksi tai tuliseksi oravaksi tai oravan hännäksi. Punertava karvoitus on 
antanut aiheen koiran nimeen, mutta ehkä myös haukkuominaisuus, koska koiran haukuntaa sanotaan 
soittamiseksi, tykitykseksi ja tulitukseksi. Kainuulaisten hirvimiesten keskuudessa vallitsee joistain torjuvista 
mielipiteistä huolimatta laaja-alainen koiranäkemys. Ainakaan puhtaan rotuopin intohimoinen kannattaja 
kainuulainen hirvestäjä ei ole, koska tuumii sekarotuisen koiran voivan olla hyvä hirvikoira, mutta toteaa heti 
perään, että itse kukin kehuu omaansa. 

Yleisen käsityksen mukaan hirvikoira on valittava pentuna ja sillä on oltava taipumukset hirvenajoon. Ei 
kuitenkaan liian hyvät. Yön yli kestävät haukut ja rajoja ylittävät jälkien seuraamiset eivät aina ole suotavia. 
Tässä ollaan oltu havaitsevinaan eroa. Karhukoira on hyvä ajaja, mutta sinnikäs. Se ei luovuta, 
haukkukuningas. Jämtlanninn hirvikoira sen siijaan tulee takaisin, jos hirvi pakenee. Sekarotuisen hirvikoiran 
ylistäjiä metsästäjissä on yllättävän paljon. Suuntaus on terve, koska siten koirat saavat suoniinsa uutta 
verta. Sekaverisyys ei haitannut sitä Tepua, jonka isä oli ajokoira ja äiti pystykorva, sillä jo puolivuotiaana 
Tepun edestä ammuttiin neljä hirveä. Ihmekoira! Oikea koiramaailman Mozart! Kaikkiaan Tepun edestä 
kaadettiin 50 hirveä, vaikka loppuaikoina sitkas haukkuja oli kolmijalkainen, kun reipas metsänkävijä oli jäänyt 
auton alle. Vamma ei tahtia haitannut, Tepu viiletti metsässä kuten aina ennenkin ja saattoi viipyä ajoretkellä 
hirven tai riistan perässä päiväkaudet. Ajettavaa myös riitti, sillä se ei ollut kovin nirso, vaan ajoi myös kettua, 
jänistä, sekä lintuja, myös oravia. Erinomaisen hyvä koira oli kyseessä, jolla oli viisautta monenmoista. 
Oravaennätys oli päivässä 25 oravaa, mutta Tepu osasi myös priorisoida ja keskittyä, hirvenmetsästyksen 
aikana Tepu ei vilkaissutkaan oravaan. 

Hirvikoira on totutettava metsälle varhain, jo viiden kuukauden iässä otettava metsään mukaan. Samalla on 
varottava, ettei koira pääse linnun/oravan makuun. Hirvien perään innostuskeinona voi antaa hirven verta, 
jolloin koira innostuu kaadosta. Sillä aina ei innosta, ei koiraa eikä isäntääkään. Koirat eivät kunnostaudu ja 
harmi purakutuu kronikassa, jossa alkaa vilahdella uhkakuvia ja arvon kieltäviä ilmaisuja. 

a) Yksi probleema -noutajamme Tessu - mitä teemme sille?... 

b) Vaikka naapurit tuli apuun monitoimihurtta mukanaan, (ei hirviä saatu)... 

c) Ajo kutale elukat naapurin puolelle asti... 

d) Sunnuntaina passiin saatiin yksi alamittanarttu... 

Mutta voi kronikoissa olla myös myötätuntoa kovia kokenutta koiraa kohtaan: 
Toki tiesi juutas kenen vuoksi kohta on vainaa 
nyt koiraparan sarvillaan puuta vasten painaa! 


Hirven pelästyttämä koira voi tulla haukussaan varovaiseksi. Muutos voi olla niin mittava, että koiralle 
annetaan uusi nimi. Hyypiöt olkoot tuntojen tulkkina tässäkin. Historiikin tekijä toteaa koiran nimihistorian 
muotoutuvan aivan sen perusteella, miten haukkuja onnistui pyyntimailla. Mustista voi tulla Suru. Sattui 
kerran niin, että Allu toi sonnin Mustin ulottuville; mutta hirvi äityi ajamaan Mustia joltisenkin matkan, Sen 
päivän perästä Mustille tuli suru puseroon ja se haukkui hirveä vain ojan pohjalta ja kantojen takaa hyvän, 
turvallisen matkan päästä. 


14. 5 Aseen kanssa kahden 


Pyssyn lumousta on, kun kaunis tyttö sanoo, ettei raaskisi ampua 
sorsia - ja niin pyssy lumoutuu eikä laukea. (Antti O. Paja) 

Aseiden käsittelyssä ei liikaa varovaisuudesta puhuta, mutta kaikenlaisia vahinkoja aseelle ja aseenkantajalle 
sattuu. Kivääri voi joutua upoksiin suon silmäkkeeseen, jahtikaverit saattavat irvistellä täplätähtäimestä ja 
kuulan keveydestä. Tai metsästäjä on tunaroinut metsällä ja saa ritsan kiertopalkinnoksi ynnä joutuu 
jalkamieheksi ajoon. Suomen pystykorvat ovat saaneet periä tulenjumalan Panun nimen, mutta aseen juhla 
muistuttaa karnevaalien Moccoli-tulen juhlaa, jossa huudahdeltiin toivotuksia: Siä ammazzato! "Kuolema 
sille, joka ei kynttilänpätkää kanna!" Käänettynä hirvimetsien tapahtumiin tämä merkitsee mahojen lehmien 
korjaamista metsiltä pois, sillä metsien kruunupäät ovat niitä, jotka kantavat kynttilöitään ylväästi pystyssä. 

Lisäksi Moccoli-juhlassa oli soihtukulkue, metsästäjä aseineen on tulisoihdun kantaja. Vaikka aseet ja ruudit 
ovat parantuneet vuosikymmenien saatossa, jotkut käyttävät edelleen mieluimmin mustaaruutia, huomatkaa 
virallinen nimilyhenne MR (sattumoisin ovat nimikirjaimeni), jota käytettäessä laukauksesta lähtee komea 
leiskahdus pyssyn suusta. Hirvestäjät kutsuvat hirvijahtia sotaisin termein, metsällä käydään armottomia 
tulitaisteluja elämästä ja kuolemasta, karnevalististen sivukatuepisodien tapaan, joihin kuuluivat kiroilu, 
säädyttömyys ja erotiikka puheissa. Eroottisuus ja vallitsevien säädösten yhdistelmä on ominaista 
karnevaalipuheille ja hirvivitseille. Vitsi ladatusta aseesta leikittelee vastuun ja kaadon nurinkurisella 
maailmalla karnevaali-iloittelujen mukaisesti. 

Talon renki oli illalla väsyneenä nukkunut lattialle vuoteelleen ja rengin oksa oli noussut pystyyn. Piika oli 
valveilla ja huomasi tilaisuutensa tulleen, tyydytti halunsa. Renki haastettiin käräjille. Renki kiisti syytteen, 
jolloin piika selitti asian laidan. Oikeus joutui ymmälle. Millä perusteella renki voitaisiin vaatia maksamaan 
elatusta? Aikansa kun oli haettu sopivaa lakipykälää, oli lautamies löytänyt metsästyslaista porsaanreiän. Renki 
tuomittiin sakkoihin ladatun aseen heitteille jättämisestä. 

Härskit puheet kantavat valoa syvämerkityksenä, tulta syöksevä ase ja nylkyä suorittava veitsi ovat 
kuoleman ja elämän, synnytyksen symboleita. Karnevaalikuvaston raskaana oleva vatsa avataan 
hirvimetsällä suolistuksessa. Peijaiset ovat arktinen karnevaali, juhla jonka kansa itse antaa itselleen! 
Osallistuminen syksyn jahtitapahtumiin luo yhteistunnetta, jota ulkopuolisen on vaikea ymmärtää. Se on 
salakielistä tietoa elämän mysteereistä, josta Goethe, kaikkien aikojen neroksi ehdolle pantu on runoillut: 
"Lauman pilkalta se salaa, viisahalle yksin virkkain." 

Hirvijahtiin ei syty, ellei oivalla tätä yhteistunnetta, eräviisautta. Ja vaikka miehillä on aseet ja muut 
komppeet matkassa mukana, hirvi ei niin vain alistu kohtaloonsa, vaan seivästää haukkujan puuhun tai tallaa 
sorkkiin, juoksuttaa ja eksyttää miehiä, ylittää aitoja, karkaa metsästysalueen rajojen ulkopuolelle. Rikkoo 
totutun kuvion. Juosta tolvaisee keskelle lehmälaumaa, jos on tarpeen. Osumia saadaan, ja jäljistä 
päätellään aseen ja panosten laatu. Sattui kerran metsällä, että hirveä oli ammuttu useita kertoja, viimein 
otus kaatuu kankaalle. Joukko hirvimiehiä kokoontuu ruhon ääreen osumaa tutkimaan ja lopuksi yksi toteaa: - 
Kyllä se varmaan on ammuttu ysikolmosella, kun on noin suuri reikä. Joukon leuhka astuu silloin esiin rintaansa 
röyhistäen ja toteaa: - Minulla onkin vissiin porukan ainut suurireikäinen, eikös muilla ole vain 
kolmenollakaseja? Hirvivoutikin tulee paikalle, katselee hetken aikaa ympärilleen ja toteaa: -Taitaa pojat olla 

parisataa metriä naapurin puolella. - Tekee se joskus kolmenollakasikin suuren reijän, kun sattuu, kuuluu heti 
leuhkijan kommentti. 

Karnevaali säilyttää tapakulttuurissa myyttejä ja uskomuksia, samaa voi sanoa myös lasten leikeistä ja 
loruista. Karnevaalien mielikuvasta on hyvin symbolista ja metaforista. Myytti on itse asiassa kuvaannolliseen 
asuun puettua todellisuutta. Myytissä on symboliikkaa. Myyttien syntyminen tapahtuu vähitellen asteittain ja 
vasta monen eri lenkin jälkeen siitä selkiyy kokonaisuus - jos selkiytyy. Hirvikronikoiden kuvaama jahti 
toistuu vuodesta toiseen samankaltaisena, on jatkunut puoli vuosisataa nyt ja vuosituhansia sitä ennen. 
Hirvimyytti ei ole yksi ainoa kokonaisuus, vaan elää ja tulkitsee pienen ihmisen suurta kokemusta ja ilmenee 
tarutoisintoina, joita on lukemattomia. Hirvijahtitarinat syntyvät joko toisistaan riippuen tai riippumatta, 
samalla paikkakunnalla samana aikana tai eri aikoina, tai eri paikkakunnilla samansisältöisinä. 
Hirvikronikoissa tämä totuus julkituodaan selkeästi, kansankielisesti, riehakkaasti ja iloiten. Myytin säilymisen 
tärkeä edelllytys on elämän päättyminen kuolemaan. 

Hirvijahti toistaa kuolemantanssinäytelmää vuosi vuodelta näyttämönään syksyinen metsä, näyttelijöinä 
koira- ja soihtukulkueet ja raikuvat huudot. Siä ammazzo -huuto raikuu haukkuna salolla. 


Onpa nyt tiijossa isoja hirviä tuolla, 
jossae Koevujoen varressa suolla. 
Koerat jo innossa vaenua vettää, 
hitto kun piäsis jo tuonne mehtää. (A) 

15. EDESSÄ NÄYTÖN PAIKKA - F15 - Passi 


15.1 Lokalisoituminen ratkaisee 


Elämässä on paljon aikaa merkillisten ajatusten ja tunteiden 
keräämiseen. (Claire VVeeks) 

Hirviporukassa ollaan tasa-arvoisia, mutta kuluneen sanonnan mukaan toiset ovat tasa-arvoisempia kuin 
toiset. Periaatteessa ajomiehet ja passimiehet ovat yhtä arvokkaita jahdin kannalta, mutta aseettomaksi 
joutuva, mokauksen takia aseista riisuttu passimies kokee joka tapauksessa sen arvoaan alentavana eikä 
minään työtehtävien kierrätyksenä. Näinä tasa-arvoisuuden aikoina tosin ei kannata enää puhua 
passimiehistä lainkaan, koska passissa voi olla yhtä hyvin nainen, joka niittää metsän viljaa siinä missä 
mieskin. Siirryn täten yleisempään sukupuolineutraaliin nimeen passaaja, vaikka silläkin on tietty 
sivumerkitys, joka keikauttaa koko jahtinimikkeen arvon ajajaakin alemmaksi eikä homma ole enää miesten. 
Ei ole ajomiehiä eikä passimiehiä. On vain passaajia ja ajajia. Siirtymä ei siten voi olla kertakaikkinen ja 
täydellinen. Aineistossa joka tapauksessa puhutaan passimiehistä ja ajomiehistä, vaikka joukossa on 
nuorukaisiksikin luokiteltavia. Miehinen mies ei mielellään passaa ketään, passituskin on enemmän hänen 
mieleensä. 

Ongelmatonta ei ole sekään, että alettaisiin kutsua passimiestä passittajaksi, koska silläkin on paha kaiku, 
muilutukseen, kavaluuteen ja vankeuteen viittaava. Vapaa metsien mies ei tahdo olla sellainenkaan, mutta ei 
ajajakaan täysin sukupuolineutraali nimike ole. Ajajan kansanperinne tuntee painajaisdemonina mara tai 
metsiin eksyttävänä ajattajana, ajattarona eli hattarana. Jos jo nimitysten kanssa ollaan näin eksyksissä, 
niin kummakos, jos passipaikkojen sijainnista, nimeämisestä, merkinnästä ja rajaamisesta ollaan montaa 
mieltä. 

Kuka minkäkin passipaikan saa on niin visainen kysymys, että se ratkeaa vain arpomalla. Entisaikain 
arpominen tapahtui joko rummulta kysymällä, luuta metsään heittämällä tai seulalla tai neulalla/sormuksella 
arpomalla. Nykyään arvonta tapahtuu kahdella tavalla. Virallinen lottoarvonta tapahtuu pallomyllyllä, 
maaginen liike muistuttaa noitarummun sammakon pomppuja rumpunahalla ennen paikoilleen pysähtymistä. 
Toinen, hirvimetsällä passipaikkojen ja lihakassien arvonnassa käytetty tapa on arpaliput. Arvonta 
suoritetaan arpaa heittämällä numeroiden mukaan, hatusta vetäen ja kuka mitenkin onnipussinsa tai 
tölkkinsä nylkyvajasta mukaansa tempaa. 

Pelien nopat edustivat karnevaalipiloissa kohtalon arpaa, onnea, sattumaa, rouva Fortunaa. 
Karnevaalipuheen ennusunia ja arvoituksia vastaavat passien nimien arvoituksellisuus ja monitulkintaisuus 
sekä hiljaisuudessa esiin kumpuavat passimietteet, joissa mietitään maailman ja tulevaisuuden sekä 
menneisyyden mysteereitä. Enneunien "prognostiikkaa" ovat esi-isien kertomat jahtiunet saaliin saamisesta. 
Nykyerästäjä harvemmin enää tämän tapaiseen prognostiikkaan uskoo, hän luottaa ballistiikkaan ja 
kiikarikiväärin tähtäimeen, etäisyyksien arviointiin, omaan onneen jne. Paikka, jossa nämä mietteet 
suoritetaan sijaitsee paikalla, josta on hyvä näkyvyys ja tuolle paikalle on sommiteltu jahtitorni, passipilttuu, 
numerointi puun kylkeen tai jotain muuta. Tyylittömistä keltasohvakalusteista ja tienvarsilavarakennelmista 
on tosin päästy Juha K. Kairikon todistuksen mukaan. Kehitystä on tapahtunut. Passiin kohdistuvassa 
kerronnassa arvonta on toistuvasti esillä: 

Minä sieppasin Teuvon karvalakista numeron, kun muut hätäisimmät oli ensin 
ottaneet. En kehdannut ensimmäisenä rynnätä, kun olen ujo ja vaatimaton 
luonnoltani. Numero oli 11 .(A) 

Passifunktion semanttinen viisiö sisältää keskeisaiheena passaajien toimet passipaikalla, joista tärkein on 
odottelu mietteineen sekä kaatomahdollisuuksien arviointi. Otetaan huomioon etäisyydet, tutustutaan 
maastoon. Arvonnan mukaan määräytyy mihin kohtaan passiketjussa metsästäjä joutuu ja arpaonnen 
mukaan määräytyy matkan pituus lähtöpaikalta. Passipaikkojen arvonta on tasapuolinen passien jakotapa. 
Vanhat konkarit tietävät hirvien liikkeet ja kulkureitit ja osaavat aina varata parhaat kaatopaikat. Toisaalta 

ansio- ja inhimillisyyssyistä joillain seuroilla on tapana antaa huomaavaisesti iäkkäälle metsästäjälle 
helppokulkuisin passipaikka. 


tulkitussa karnevaali-ilossa jättiläisen hahmot liittyvät ruumiin ajatukseen ja sitä kautta maastoon ja 
amisemaan. Maasto on maan ruumis, jonka satyyrihahmona toririeha käyttää pania. Suomalainen 
satyyrihahmo on, vaikkakaan ei tietoisesti metsätontulta lainattu hirvimiehen pukuvarustus, punalakki ja 
harmaa sarkapuku. Tapio on myyttinen hahmo. Karnevaalin perusmyytissä jättiläisen ruumiin osista syntyy 
maa, vuoret ovat kallosta kotoisin jne. Tontun sukulaisia ovat vuoripeikot ja mäkehiset, joita myös hiisiksi ja 
vaikka miksi myös kutsutaan. Nimistön tutkijat ovat todenneet hirven nimen olevan erilaisina naara- ja 
hiisiversioina varsin tavallisia korkeiden palvosvuorten ja kalavesien nimiä. Ukonsaaria, Pyhäjärviä, 
Naaravuoria ja Hiidenvesiä ja Hiidenvuoria on Suomi väärällään. 


ARVONTA PASSIPAIKKA 

PASSIMIEHET 

ODOTUS MATKA 

Kuvio 29. Passipaikkojen arvottamisen perusteet 


15.2 Siirtymä jahtiasemiin 

Odottelu kuuluu passaajan/passimiehen arkeen, samoin siirtyminen määräpaikkaan passipaikalle. Passiin 
siirrytään sydän pamppaillen: 

"Hirvihavaintojen ja tuulensuunnan määrityksen jälkeen lähtö jahtiin alkaa, ajomiehet kuljetetaan 
lähtöpaikoilleen ja passimiehet hakeutuvat omille ampumapaikoilleen. Sovitun klo ajan mukaan ajo lähtee 
käyntiin. Tässä vaiheessa ampujilla herkistyvät aistit, kuulo ja näkö mistä risahtaa ja hirvi mahdollisesti 
tulee näkösälle. Hirvihavainto kestää yleensä muutaman sekunnin jonka aikana on tehtävä päätös 
ampumisesta, sydämmen hakkaessa kiivaana täytyy olla varma mitä ampuu ja osumman on oltava 
kuollettava." (A63, 29-35) 

Funktiojaottelussa passitapahtumat edustavat Siirtymistä määräpaikkaan. Suomalaisen mytologian 
perusjumaliin, Kalevan poikiin kuului Paltamon seuduilla tallustellut Kihavanskoinen, joka ilmeisesti Itä- 
Suomeen tehdyistä syrjähypyistään tunnetaan nimellä Vihovauhkonen. Hänellä oli pitkät askeleet ja hän oli 
nopea kulkemaan, tämä kalevainen oli kaikkien menijöiden esiruumiillistuma. Menestystarinan kaavassa 
sankari saapuu sinne, missä etsitty kohde on. Kohde voi olla kaukana, vaikkapa merten takana. Niin huonoa 
tuuria ei hirvialueen rajallisuuden vuoksi arpa pysty langettamaan, mutta vetisiä seutuja passiin rämpijä voi 
joutua kohtaamaan. 

Tarinakaavan konstruoija A. Hiltunen toteaa lohduttavasti: Sankarille avautuu tie ja keinot matkan 
saavuttamiseksi. Pieni metsäkirves on aina hyvä olla matkassa, sen kokenut metsästäjä tietää. Edelleen 
tarinoissa siirtymissä matkataan linnun selässä, kettu johdattaa, portaat vievät taivaaseen. Tutulta 
kuulostaa. Kulku joutuu nopsaan kuin sävelten siivin, erilaiset eläimet, erityisesti linnut kertovat 
käyttäytymisellään, mitä metsässä liikuskelee, ja tikapuut taivaaseen johtavat kuvitelmissa, jos ei muuten. 
Tarinoissa sankari lähestyy kohdettaan, mutta konnan aiheuttama uhka suurenee myös. Kuulija täyttyy 
toivolla ja huolella. Tullaan määränpäähän. Samoin on metsällä. Passimies yleensä löytää oman paikkansa, 
mutta "konna" hirvi voi osoittautua ovelaksi ja kiertää ajo- ja passilinjan taakse ja karkaa, vaarana on jäädä 
ilman ammuttavaa. Kuulija, jahtivouti on toivon ja epätoivon ristitulessa seuratessaan tilannetta. 

Juhlat on ohi, metsään taas, 
mutta vasoja ei löydetä ollenkaan. 

Vaan annas olla, kun pimeä saa, 
ne läävän takana laiduntaa! (A) 

Siirtymä ei aina käy kivuttomasti, sillä kronikoissa on mainintoja miesten menosta oikeaan paikkaan, mikä 
paljastaa, ettei aina asia ole niin, joskus on menty väärinkin. Toisaalta oikea paikka on ilon ilmaus kaadosta 
ja tarkoittaa passin osuneen kohdalleen juuri hirvien kulkureitin varteen. Ampuja on ollut oikeaan aikaan 

oikeassa paikassa. Passiin päästyä asemia voidaan vielä vaihtaa joko määräyksestä tai muuten vain, 
vaihtelun vuoksi, vaikka pääsääntö on ettei jahtipaikalta saa poistua ilman lupaa. 

Jahtivouti ja muut oli nähneet julmetun paljon vaivaa ja vetäneet ainakin neljä 
passilinjaa, johonka ne oli sitten merkinneet ihan numeroilla jokahisen paikan, jotta 
tyhmempikin osaa mennä ampumasijalleen, Mä kyllä aina varmuuden vuoksi kysyin 
vieruskaverilta, että onko tää nyt ihan varmaan se mun paikka. Niille, jotka ei sitä 
heti arvannu, mää kerron arpomisen olevan sen takia, ettei tu riitaa asemista. (A) 


Yllä oleva kronikkakatkelma mainitsee asemapaikasta sanalla ampumasija. Vanha itäsuomalainen 
elämänviisaus neuvoo tuntemaan ihmisen omalla sijallaan, ennen kuin häneen voi luottaa. Toisin sanoen 
ihmisen arkiminuus ja tapa elää ja toimia paljastavat hänen luonteensa paremmin kuin julkinen esiintyminen. 
Hirviporukassa kaikki esiintyminen metsällä on katsottava julkiseksi, vaikka passikuvauksista voisi päätellä 
monen kuvittelevan olevansa metsällä yksin. Siitäkin huolimatta, että tiedostetaan näkyvyyden 
naapuripassiin olevan melko hyvä. Sana sija ja sijainti ovat lokaalisia, paikantavia sanoja. Jostain syystä 
siirtymisestä passipaikalle ei ole montaa mainintaa ajasta. Tosin jämäköitä hirviherroja on, joiden määräys 
kajahtaa täsmällisesti: Jokainen passiin kello kahdeksan ja ison elukan jo lempo vie. Aikamaininnat kuuluvat 
passissa odotteluun, sillä odottavan aika on pitkä varsinkin viluisena ja nälkäisenä tai unohdettuna. Nykyajan 
vitsaus, kiire tosin esiintyy siirtymävaiheessa: 

Nyt on kiirus huoneen taulu 
kaikki miehet hirvipassiin 
joka iikka heti sassiin. ... 

Passiin saatiin melkein juosta 
ajomiehet alkoi Rajasuosta. (A) 

Kauanko kestää kauimpaan passipaikkaan meno verratuna ensimmäiseen passipaikkaan ja missä vaiheessa 
alkaa ajo? Silloinko, kun kaikki ovat ehtineet passipaikoille, vai heti kun ensimmäinen passi on miehitetty? 
Entä jos passimies eksyy? Alkaako ajo siitä huolimatta? Tällaisiin kysymyksiin kronikat eivät kajoa. Tapaukset 
keskustellaan sisäpiirissä, yksityisesti eikä kyläkunnan edessä. 

15.3 Passioltavat 


Matkataan linnun selässä, kettu johdattaa, portaat vievät 
taivaaseen. 

(Ari Hiltunen) 

Olipa passiin rantauduttu millä tavoin tahansa, passipaikka ei välttämättä miellytä ja se pyritään vaihtamaan 
parempaan, mikä hyvällä tuurilla onnistuu, jos viereiseen passiin sattuu herrasmies, joka suostuu 
vaihtamaan passin. Niin pääsee toinen vähän aukeampaan kohtaan kiikareineen. Alkaa odotus, vuosittainen 
jännitys, vaikka suuntaisikin ajatukset korkeuksiin toivoen, etteivät hirvet kohdalle tulisi. Passimiehitys voi 
ketjussa olla riittämätön ja tarvitaan täydennystä. Passipaikoilla korvessa istuvien toiveissa on yksi ylitse 
muiden, halutaan saada omalle pistetylle vuoden ensimmäinen kaato. 

Passissa keskeisin toimi on odottelu, joten passimietteisiin on runsaasti aikaa joskaan ajatuksiin vaipuminen 
ei ole suotavaa, sillä hirvi voi livistää ohi sen siliän tien. Pitkäksi venynyt ajo voi käydä passimiehelle 
ikästyttäväksi. Joskus odotus venyy viisi-kuusituntiseksi, joten vilu saattaa yllättää. 

Pitkäpiimäisempää passia en saata muistaa 
se kärsivällisyyttä koitteleepi passivahdin suistaa. 

Viimein Ahdin luoti vasan kuoloon suistaa 
viittätoista näyttää kello jo kuuluessa paukku Ahdin. (A) 

Passissa ihailin hiipuvaista ruskaa Liippamäen, 
aatos kauas liitää, mieli herkistyy ... 
yhtäkkiä jäykistyn, kaikkoo herkkyys, mitä näen? 

Rinnettä alas mua hirvilehmä lähestyy. 

Kuusi tuntia passissa me yhtämittaa seistiin. 

Passimiehet tyhjät jahtikierrot paleli 

ennätys puoli viidettä oi tuntia. 


Antero ryömissä taas on vartiossa, 
aikaa lyhennä ei toivon häivä, 
että hirvielo esiin tulis varvikosta. 

Sitten kaksi tuntia me turhaan seistiin, voi hiisi, 
mutta vouti komentaapi vaan - jatketaan, 
passissa siinä sitten norkoiltiin tuntia jo viisi. 


Hirvijahti suunnitellaan etukäteen tarkkaan ja passipaikat ampumalinjoineen määritetään tarkoin. 
Mieleenpainuvilla ja toisistaan erottuvilla nimillä on helppo keskustella paikkojen sijainnista. Passipaikoille 
annetaan mielikuvituksellisia ja kuvaavia nimiä ja/tai ne numeroidaan. Niminä voi olla vaikkapa 
Lapinvalkama, Tappopisto, Passi no. 22, Sherry-passi, Tappopetäjä jne. Onnekkailla paikoilla on 
kohtalokkaat nimet. Vääräkoivu, Isokivi, Miljoonalato, Kalmisto, Rauhoitusalue, Virveläsuo, Sovero, Jurkko, 
Persliukumäki, Pentinmäki, Luukas, Tiro, Tölski, Kalapolku, Iitiänlava, Rännikorpi, Nuorakoski, Tykkitite, 
Toukkala, Joutlampi, Ruohiala, Kurjenlampi, eivät ole sotakirjasta kertovia taistelupaikkoja vaan passien 
nimiä, näin on informantin mukaan tilanne metsällä. 

Passipaikkojen nimeäminen edustaa hirvestyksen semiopoetiikassa myyttistä kerronnallista elementtiä. 
Vakiintuneen tavan mukaan numeroidut passipaikat arvotaan lähdössä ampujille. Nimeämänä on maastosta 
eriytetty paikka myös tunnepitoisesti ei vain maastokoordinaattien mukaan. Onnistuneen kaadon 
näyttämönä jotkut passit alkavat erottua muista tavallista "onnekkaampina". Kaatajan mieleen passipaikka, 
jossa kaato tapahtui, jää muistikuviin erityisen muistettavana paikkana. Kokeneimmilla jahtimiehillä voi olla 
omat nimikkopassit. Passipaikkana voi olla rakennettu ampumatorni, joten jahtirakennelmatkin voivat saada 
erisnimen rakennustarpeiden lahjoittajan tms. seikan mukaan. Yleensä passipaikan istuimena on kanto, 
kentäjakkara tai istuinalunen. Passien suunnittelu edustaa hirvisodassa rintamalinjoja, joka edellyttää 
käytännön valmisteluja. 

Eräänlainen YH-tilanne provosoitiin Pangalle ennen jahdin alkua. Siellä käytiin ennakolta läpi 
karttaharjoituksena, mutta myös maastotiedustelujen avulla eräitä painopistesuuntia. Joukot suorittivat 
myös kenttälinnoitustöitä, joiden tuloksena Tappokankaan-Panganniemen tasalle on syntymässä tornilinja, 
jota tullaan ensi vuonna jatkamaan ja täydentämään. 

Pentin gryndaus perustui kolmijalkaisuuteen. Eikan taas nelijalkaisuuteen ja molemmat muodostivat 
virkistävän vaihtoehdon maallikkorakentajien kaksijalkaversiolle. Kaikkien tornien tikkaitten 
kaltevuuskulman on säätänyt ja oma-laatuisen ristikointituen asentanut eräs maisteri, jolle tässä 
yhteydessä esitän lämpimät kiitokset." (A151, 48-64) 

Passissa olo edellyttää suhteellista hiljaisuutta. Nuotion käyttö passipaikan lämmön lähteenä on yleinen tapa, 
mikä saattaa aiheuttaa ajon ja hirvien kulkusuunnan kannalta harmillista ääntä ja hajua. Passissa on aikaa 
metsämiehen miettiä ja tarkastella luontoa. Olla osa luontoa itsekin. Todellisuus passissa ennen H-hetkeä on 
enimmäkseen vilua ja odotuksen jännitystä. Odottelua ryydittävät erilaiset mietteet ja passikuvitelmat. 
"Passipaikalla oleskelullekin on luotu kuvitelmia, joissa kivipatsaaksi jähmettynyt jäntevä metsästäjä tuijottaa 
lähestyvään ajoon päin, kenties vainuakin vetäen. Vain silmänvalkuaiset vähän ja verkalleen muljahtelevat." 
(A54, 38-42) 

Passijännitys poikkeaa riistahorkasta. Passijännitys liittyy kaatotilanteeseen ja odotuksen jännitykseen. 
Jahdissa odotteet ovat korkealla ja jokaisen passimiehen toiveissa väikkyy kaato. Kaato onnistuessaan 
palkitsee passissa ikävystymisen vaivat ja selittää sen, miksi passimieheksi on vilusta ja ikävystymisestä 
huolimatta tarjolla enemmän halukkaita kuin ajomieheksi tarjoutujia. 

"Passissa ihailin hiipuvaista ruskaa 
Liippamäen, 

aatos kauas liitää, mieli herkistyy... 

yhtäkkiä jäykistyn, kaikkoo herkkyys, mitä näen? 

Rinnettä alas mua hirvilehmä lähestyy. 

Suoniini syöksyy ryöppynä adrenaliini — 
hirvi pysähtyy niinkuin sanois mulle, 
kun etsin sitä kiikarini ristikkoon, 
mä metsän Mielikin on lahjaviini sulle 

tarkka laukaus - se kellistyykin varvikkoon. (A69, 15-25) 


Lisänsä jännitykseen saattaa tarjota riski nimeltä luonnolliset tarpeet. Passissa tarkkaavaisuus ei saisi 
hetkeksikään herpaantua, jos mielii varmistaa kaatajan kunnian itselleen. Toisaalta kunnian gloriaan kuuluu, 
ettei vartiomies hädässäkään jätä paikkaansa. Kronikoissa on tämäkin detalji huomioitu. 

"Einar kerran passissa tuumi, 

olis housut riisuttava, mutta riski oli liian suuri, 

kun tähtäimessä oli iso pää, 

silloin housut kyllä jalkaan jää." (A102, 17-20) 

Joskus riski silti otetaan harmillisin seurauksin: 

...yksi hirvi saatiinkin aika pian liikkeelle ja se paineli ihan yhden passipaikan kohdalta passiketjun läpi, 
mutta tilanne sattui olemaan sikäli erikoinen, että passipaikan haltija oli juuri joutunut lähtemään pienelle 
asialle ja kun hän oli näissäkin asioissa hyvin tarkan linjan mies, niin hän hakeutui tiheään pusikkoon, 
missä tuo toimitus oli mahdollista toteuttaa tyylikkäästi kenenkään näkemättä. Se toimitus sattui sitten 
vielä kestämään hiukan kauan ja niin siinä sitten kävi, että hirvi sai painella kaikessa rauhassa passiketjun 
läpi." (A26, 27-34, yk) 

Tositilanne verifioi kokeen ja testaa lopullisesti metsästäjän tiedot ja taidot. Laukaustilanteessa huipentuu 
jännitys kahdella tavalla. On hetkessä osattava arvioida oikein kohteen luvallisuus ja saatava 
mahdollisimman tehokas ja kuolettava osuma. Haavakon teko koetaan häpeäksi, jota yritetään kaikin keinoin 
välttää. Tämä saattaa synnyttää riistahorkkatilanteen. Suomalaisessa kansanperinteessä ilmiötä on kutsuttu 
saamiseksi ja saalistuttamiseksi. Kun ampuja oli varma, että osuu niin usein menikin ohi ja tämä saattoi 
sanoa, että minua saalistutti. Tai jotain saalistuttaa niin jotta kettu pääsee hyvältä hollilta karkuun, kun 
metsästäjä ei malta yhtään tähdätä, vaan ampuu vaan summalta kohti. Kolmas todistaa, että 
metsästystilanteessa saalistuttaa kun himoitsee jotakin aivan käden ulottuvilla olevaa ja epäonnistuu eikä 
saakaan. Toisaalta osuman tarkkuuteen vaikuttaa myös välimatka eli "ampumaholli" ja liiallisesta innosta 
johtuva malttamattomuus. Eräperinteessä saalistaminen on ollut paha tunne, jonka ansiosta saalis säilyttää 
henkensä. Odotteet saavat aikaan riistahorkan, ampuja "saalistaa". Aloitteleva erämies riistan nähdessään 
varustautuu ampumaan, mutta onkin pelon- ja hyväntoivon hallitsema sikäli, että jopa alkaa vapista ja 
hengestyä. Siitä tilasta ei tule pian rauhoittumista eikä malta sitä odottaakkaan pelosta, että riista menee 
karkuun, vaan ampua tohlaa hengästyneenä ja vapisevaisena, sydämen lyödessä rajusti, ja ampuu sivu. Sitä 
asiantilaa sanotaan saalistamiseksi. 

Passivilusta kerrotaan ja siitä vitsaillaan. Tosi on, että kostea viimainen syysilma voi tunkea luihin ja ytimiin, 
eikä vilu lähde ennen saunomista, vaikka passissa olija olisikin pukeutunut lämpimästi. Seuraavassa pari 
tyyppiesimerkkiä siitä millaisia nämä tarinat ovat. Ville paleli hirvipassissa ja käveli viereisessä passisssa olleen 
Kallen luo: - Onpa hirmuisen kylmää, tässähän taitaa vilustua aivan perusteellisesti. - Tee niinkuin minä, neuvoi 
Kalle. Heti kun minua alkaa viluttaa, ota ja keitän kuumaa vettä, teen rommitotin ja kömmin sänkyyn Maijan 
viereen. - Olisikohan Maija nyt kotona? toteaa siihen Ville. Jälleen suomalaismetsien veijari Ville seisoo 
hirvipassissa kovassa pakkasessa. Pyssy on puuta vasten ja mies värjöttelee kylmissään. Naapuripassin mies 
tulee pois omalta paikaltaan ja ohikulkiessaan virkkaa: - Taitaa Villeä kylmätä, kun seisoo noin keskellä 
vaatteita. 

16. OSUMAT KOHDALLEEN - F16 Osuma 


16.1 Sattuman satoa 

Jos karkea hauli on sattunut otuksen aivoihin, selkäytimeen tai muuhun arkaan 
paikkaan, kuolee otus, mutta sellaista osumaa on pidettävä sattumana. (Erkki 
Levanto) 

Kaksoislaukaus on aivan toista kuin kaksoisosuma, koska laukaukset saattavat mennä 
sivukin. (Tauno V. Mäki) 

Jokaisen metsästäjän unelma ja napakymppi on sydänosuma, jolla on kansan suussa merkillinen nimi, 
kuparinen. Nimi tuo väistämättä mieleen kalliokuvien kupariset vanhat ristinmuotoiset taikamerkit, joiden 
esikuvana on ollut aurinko. Ristikko on myös mytologinen hahmo sekä kiikarikiväärin tähtäin. Kuudettatoista 
hirvestysfunktiota luonnehtii satukaavassa taistelu, jossa sankari ja konna ottavat yhteen. Hirvenmetsästäjä 
on tarinan sankari ja hänen pyrkimyksiään vastaan on hirvi, joka pyrkii pakenemaan ja siten tekee tyhjäksi 
ampujan haaveet. Tarinassa taistelutantereena on avoin kenttä, kilpailu tai esimerkiksi korttipeli. 
H ilmestyksessä osumanäyttämönä voi olla ampumaradat harjoittelu- ja kilpailupaikoilla, mutta varsinainen 
koitos käydään metsäaukeilla. Aseella käytävä tulitaistelu liikkuvaan kohteeseen on havumetsien vastine 
keskiajan karnevalistisille soihtukulkueille. 

Tuli on kuoleman symboli. Hirvikaskustossa tulitusta kuvaillaan tähän tapaan: Oli lokakuun kuudestoista tai 
vähän sen jälkeen. Hirviseurueen ampujat olivat siirtymässä uusille passipaikoille, koska ajomiehet olivat 
antaneet tiedon hirven ottamasta uudesta suunnasta. Passimiesten marssiessa hakkuuaukean halki johtavaa 
polkua, joka jatkui jyrkkänä myötäleenä edessä olevaan notkoon, ilmestyi hirvi heidän näköpiiriinsä ja juoksi 
säikähtyneenä rinnettä alas. Alkoi kolmen miehen yhtäaikainen tulitus, joka jatkui kunnes hirvi viimein katosi 
näkyvistä. Kovasta tulituksesta huolimatta hirvi vaikutti täysin terveeltä kadotessaan näköpiiristä. Yleinen 
hiljaisuus vallitsi miesten keskuudessa, kunnes seurueen sanavalmiudestaan tunnettu jäsen laukaisi tilanteen 
kysymällä: Kuka ampui ohi? Tämä on myös karnevalistista suuren kokemuksen ja ison tunteen puhetta, jossa 
vakavaa ja synkkää vastaa asetetaan vitsikäs ja iloinen, abstraktio ja ruumiillinen. Ammunnasta käytetään 
tulituksen lisäksi kiertelevämpiä ilmaisuja. Saatetaan suolata lihoja. Hyvä ampuja on ampujahai. 

Osumat ovat metsästyksen tunnepitoisimpia tapahtumia. Mieltä hurmaa, jos osuu; harmittaa jos ei osu tai 
osuu väärään paikkaan ja hirvi pääsee haavakkona karkaamaan. Laukauksia hirvimetsällä on totuttu 
näkemään ja kuulemaan monenlaisia. On vahingonlaukauksia, yhteislaukauksia, napakymppejä, 
harhalaukauksia, huteja, leimoja mäntyyn, laukauksia yläilmoihin sekä päin peettä eli pitkästä. Käytöstä ovat 
poistuneet merkkilaukaukset, kaatomerkit ja sen myötä paukuttelu ja ruudin poltto. Napakymppi eli 
sydänosuma on tavoittelluin sattuma, mutta kronikoiden todistamat osumat ovat sattuneet myös niskaan, 
jalkoihin, kaulaan, rankkaan sekä peräaukkoon ja suolille. On ammuttu hirven vatsa ravoille. 

16.2 Taidot testissä 

H ilmestyksessä metsällä tarvitaan ampumataitoa. Ilman asetta tai pyydystä ei ole kaatoa eikä saalista. Ase 
ilman ampujaa tai panoksia on hyödytön, mutta sekään ei vielä riitä. On oltava taitoa myös, koska 
osumatarkkuus ratkaisee miten kivuttomasti ja tehokkaasti hirvi hypää aikaulottuvuudesta toiseen, 
tämänpuoleisilta laidunmailta tuonpuoleisiin. 

ASE LAUKAUS 

AMMUNTA 

AMPUJA OSUMA 

Kuvio 30. Ammunnan semanttinen viisiö. 

Aseen käsittelytaidon lisäksi aseen on oltava kunnossa ja tarvittavat panokset mukana. Mitä 
ammuntatuloksiin tulee, varsinkin huonoihin, on osa syistä todellisia osa kuviteltuja. Tuulinen sää vaikuttaa 

osumatarkkuuteen ja asettaa haasteen ampujan arviointikyvylle. Luonto voi haitata toisellakin tavalla. 
Näkyvyyden on oltava hyvä, jotta onnettomuuksilta vältyttäisiin, mutta aina se ei ole sitä. Metsästysseurojen 
metsästyskauden ulkopuoliseen toimintaan kuuluvat ammuntaharjoitukset ja ampumakilpailut. 

Tositilanne verifioi, todentaa kokeen ja testaa lopullisesti metsästäjän tiedot ja taidot. Laukaustilanteessa 
huipentuu jännitys kahdella tavalla. On hetkessä osattava arvioida oikein kohteen luvallisuus ja saatava 
mahdollisimman tehokas ja kuolettava osuma. Haavakon teko koetaan häpeäksi, jota yritetään kaikin keinoin 
välttää. Osuman tarkkuuteen vaikuttaa myös välimatka eli "ampumaholli" ja liiallisesta innosta johtuva 
malttamattomuus. Eräperinteessä saalistaminen on ollut paha tunne, jännityksestä johtuva käsien vapina tai 
ammuntakammo, jonka ansiosta saalis säilyttää henkensä. 

Hutilaukauksesta haavoittunut hirvi pakenee ja osuman laadusta riippuu, miten pian otus menehtyy ellei sitä 
löydetä. Nyrkkisääntö on, että mahalaukauksesta hirvi kuolee kuumeeseen ja kipuun muutaman päivän 
sisällä, mutta leukalaukauksesta nälkään parissa viikossa. Kronikoitsijoiden mielestä vain ratahirveä voi 
täräyttää huoletta partaan. Metsästäjä pyrkii löytämään haavoittamansa hirven, mutta aina jäljitys ei 
onnistu. Sankka lumisade peittää jäljet tai hirven onnistuu kätkeytyä. 

Hyvät osumat ovat osin harjoittelusta ja osin asenteesta riippuvaisia. Samuli Sillmanin haastattelema vanha 
metsästäjä oli ampunut jahtiuransa aikana haastatteluhetkeen mennessä 167 hirveä, joista 166 laillista. 
Haastatellun periaatteena oli: Kun tapetaan eläintä, pitäisi ampua tarkasti. Joillain onnekkailla metsämiehillä 
kuten Jouni Jäkälän haastattelemalla HeimoTapiolla onnistumisprosentti oli alussa 100% asettuipa mies 
mihin vain passiin, hirvet tulivat eteen joka tapauksessa ja ohilaukauksia ei juuri sattunut. Näkemisen 
vaikeus on yleinen selitys ampumatta jättämiselle. Menee vettä silmiin, ei näe ampua! 

Laukausten laatua eritellään, joten erityyppiset laukaukset on luokiteltu. Hutilaukauksen vastakohta on 
mestarilaukaus, jonka kansallisrunoilija kuvasi osuvasti Hirvenhiihtäjissä. 

Rantaan myös mä jouduin, näin Pekan ampuvan ynnä 
kaukana laukkaavan vapahasti ja vauriotonna 
järven jääll' yli hangen pois pakosalle jo hirven. 

Nauruun purskahdin väkisinkin: 'Mielesi miss' on, 
järkevä mies, et kai vakavissasi ammu?'jo virkoin. 

'Pilveen ennen käy kuin hirveen näin etähältä.' 

Vanhan pyssyn multa hän ääneti tempasi äissään, 
silmälleen heti nosti ja ampui. Sen pamausta 
seurasi huuto ja hämmästys, näet kiitävä hirvi 
kaukana pystyyn karkasi, niin verihinsä jo suistui. 

Laukaust' ammutun ei miesmuistiin moist' ole kuultu. 

(Johan Ludvig Runeberg, suom.) 

Epäonnekkaista laukauksista käytetään kierteleviä sanontoja. Urosta posautetaan maustepuolelle jne. 
Varmistuskin voidaan kertoa runokielellä. Ammutaan varmuudeksi fileet poikki, jotta hirvi ei enää loikkisi 
naapurin puolelle. Heikot tulokset osumissa ovat sen verran tavanomaisia, että niistä kaskutaan ja 
kirjoitetaan. Esimerkiksi näin: Tehtaan johtaja järjesti hirvijahteja, joissa oli pääasiassa tehtaan omaa väkeä 
ajomiehinä ja ampujina. Yksi ampujista syyllistyy toisen kerran varomattomaan laukaukseen ja johtaja juoksee 
ampujan luokse: - Tämä on viimeinen jahtinne, olitte jo toisen kerran ampua minut hengiltä. - Antakaa nyt 
Herra johtaja vielä yksi tilaisuus, pyytää ampuja. Vitsi viittaa tahalliseen tahattomuuteen ja harmistuneen 
hirviporukan mietteet saattavat onnettomasta hutilaukauksen tekijästä tuntuakin syytökseltä, että teit sen 
tahallasi. 

Vahingonlaukaus on vakavin hutilaukauksista. Siitäkin kaskutaan. Tyypillinen kasku ilakoi lajin tunnistuksilla, 
joista hirven sotkeminen traktoriin, latoon tai lehmään on varsin tavallinen yhdistelmä, mutta myös ihmisen ja 
eläimen välisellä erolla leikitellään. Pekka oli tarmokas jahti-isäntä. Järjesteli ja touhusi innokkaasti saadakseen 
jahdit onnitumaan. Oli ensimmäinen hirvijahtipäivä ja päätettiin aloittaa kämpän läheltä. Ajo sujui 
suunnitelmien mukaan, mutta hirviä ei kuulunut ja sovittu ajoaika oli lopuillaan. Passimiehet alkoivat kokoontua 
kämpän pihaan, kun lähistöltä kuului kaksi laukausta. Pian koko porukka oli koolla ja viimeisenä kiiruhtaa Pekka 
touhukkaana paikalle naama punoittaen. 

- Onko kaikki paikalla? 

- Kyllä näyttäisi olevan, toteaa joku. 

- No hyvä, tuolla niemen nokassa on varmaan sitten vasa nurin! 


Huonoja osumia häpeillään, hyvillä ylvästellään. Sydänlaukauksen huippua lienee, kun sydän oli aivan 
"kannakkeistaan irronnut". Tai perälaukaus, joka osuu sydämeen vatsan kautta. Ampumaratahuumori on oma 
lajinsa samoin kuin ns. herrojen jahdit. Tasavallan presidentti Urho Kekkonen oli julmettu kalamies, mutta hän 
kävi myös edustusjahdeissa hirvimetsällä. Harrastus edellytti häneltäkin ampumaharjoituksia, joista on siinnyt 
sikermä kekkoskaskuja. Vitsi piilee tässä siinä, että Kekkonen oli keskustan miehiä, mutta sanavalmis ja 
huumorintajuinen. 

Kekkonen oli kokeilemassa ampumaradalla hirvikivääriään ennen hirvikauden alkua. Ensin ammuttiin 
seisovaan tauluun kolme koelaukausta. kaikki menivät eteen, jolloin näyttösuojassa miehet totesivat että 
kyllä se Kekkosella aina vedättää oikealle. "No huuda siitä", tokaisi toinen. Toinen huutaa vähän kuin 
kirnuttaan "Vasemmalle"!! Kekkonen kuulee huudon ja toteaa ammunnan johtajalle: - Sitä ne maalaiset 
nykyisin aina huutaa. 

Kronikoitsijoiden runosuoni on pulpunnut erilaisten osumien ja seurauksien kuvailuissa. Saalis heti nurin 
keikahtaa, oli ilmaisku ollut tappavan tarkka, tarkka laukaus niskanuppiin hirven päivät päättää; jos hirven 
koipia puolimetriä lyhentää, voi vakavasti uhata sen elämää; itsellensä kovin vihoitteli, kuulia kun kassillisen 
metsään paukutteli. Miksi kohti taivasta tähtää passiukko tämä? Ei oo lentsikkaan nousseet hirvenkielet, 
totuuden tään kakistellen varmaan nielet. Männyn tyveen tyvileima tällä konstin saadaan. Totuuden 
ammunnasta kuulin, se on aivan toinen kuin aikaisemmin luulin. Vasan ulkomuoto ei lie ollut siisti, kun hän 
pyssyllä siltä niskakarvoja niisti. Miten lie ollut myös kynsien laita, kuulalla piti lyhentää kavio kaita? Osuma 
on seiskassa, kello kuusi. Pyssy lauloi kerran lauloi kaks laukka muuttui liukkaammaks; kuolon virttä huilu 
soitti; perään roikkas kun jo kuoma metsään loikkas; kaatui viimein jalkapuoli - osui nuoli. Reikiä oi 
lihassansa, lapa rikki on rajusti. 

Kun hirveen on osunut tai se on kaadettu, niin ennen kännykkäkautta asiasta ilmoitettiin muulle porukalle 
merkkilaukauksilla, joiden määrä ja viesti vaihteli seuroittain. Yksi hirven kaato saattoi vaatia kahdeksan 
laukausta ennen kuin viesti meni perille. 

Ensimmäinen laukaus hirven 
nurin kaatoi, 
kolme kuulaa seuraavaa, 
kaatomerkin antoi. 

Neljä lisää, johtajalta, tapa 
meillä vaatii, 

että sakki hirven luokse kokoon 
näin jo saatiin. 


Miehet sihtaa, tähtää, laukaisee ja ovat hyvien neuvojen tarpeessa, sillä laukauksilla on eroa sekä omissa 
että toisten silmissä. Tauno V. Mäen määritelmän mukaan kaksoisosuman ja kahden osuman välinen raja on 
hieman vaikea määritellä. Jos pudottaa nopeilla peräkkäisillä laukauksilla kaksi sorsaa parvesta, on se selvä 
kaksoisosuma. Mutta jos ampuu yksipiippuisella otuksen, lataa haulikon uudestaan ja ampuu heti, ei se 
oikein enää olekaan kaksoisosuma. Edelleen Mäki toteaa: Vaikka suomen kieli ei ole köyhää ilmaisuista, on 
jahtikielessä sellaisia käsitteitä, joille on vaikeaa löytää lyhyttä ja selvää vastinetta suomesta. Siksi "duplee" 
elää metsästäjiemme kielessä jatkuvasti, vaikka omastakin takaa olisi hyvä sana: kaksoisosuma. 
Etevimmätkin metsästäjät ampuvat joskus ohi väärin arvioidun etäisyyden takia, tai jos hirvikello tai aseen 
käyttöominaisuudet on heikosti tiedossa. Vastaavasti nuorissa ampujissa voi löytyä potentiaalia. Kun 
tarkastellaan osumaa: 


Luoti hirven lävisti sekä 6 tuumaa kuusipuuta. 
Onpa pojassa ja pyssyssä tuota potentiaa! 

16.3 Pyssyn pilaus 


Kalannissa kerrotaan tarinaa pastorista, joka oli kova metsämies ja linnustaja, taitava metsästäjä. Kun hän 
ajeli renkeineen luhtaniittyvajalle, tuli jänis aivan reen luo, ja vaikka pastori kaksi kertaa ampui kohti ei jänis 
kuollut. Silloin seurue ymmärsi, ettei tuo jänis mikään oikea jänis ollut. Saalis, johon ampujan mielestä osuu, 
mutta joka ei siitä huolimatta kaadu, on jahtitarinoissa tavallinen aihelma, ja vanhaa perua. 
Kansanuskomuksissa saaliittomuus selitettiin pilaamisuskomuksilla. Joko ase, koira tai metsästäjä oli pilattu 
tai sitten viety metsäonni kokonaisuudessaan kerta kaikkiaan. Ennen tuliaseiden aikaa jänistä pyydettiin 
ansoilla. Isoa jänistä permillä ja pientä rihmalla, joten aina ei voi olla varma kummasta langasta on kyse, kun 
metsästystaioissa puhutaan jänislankojen pilaamisesta. 

Pyssynpilaus on selitys huonolle osumalle tai epäonnelle metsällä. Tunnepitoisella ja alitajuisella tasolla 
tapahtuvana toimintana, selitykset saattavat olla selittäjästä aivan järkeen käypiä. Aika on muuttanut 
käsityksiä, ja mennen ajan konstit ovat suureksi osaksi unohtuneet ja lähes tyystin hävinneet pois käytöstä. 
Hyväonnisuuden epäiltiin taikakeinoista johtuvan. Taian tehneen lankoihin uskottiin metsänhaltijan = pirun 
ajavan riistaa mielin määrin. Erään kerran paikallisen papin epäluulot heräsivät ja kun tietäjän avulla 
katsottiin, mikä taika langoissa oli, nähtiin pikkuinen mies jäniksen selässä istumassa pitkä ruoska kädessä, 
suitset jäniksen suussa ja se ajoi jäniksiä. Tutkimusaineiston perusteella salakaatotarinat ovat perua 
pilaustarinoista. Metsästystaiassa hyvästä onnesta nähtiin "jänis suitset suussa". Mielikuva tuo elävästi 
mieleen isomman jäniksen, ratsuhevosen kaltaisen olennon. Ruotsissa tästä tarinasta on kuvataiteilija Carl 
Larsson kehitellyt jouluaiheita, jossa tonttu käsittelee hirveä. Tästä voi päätellä uskomuksella olevan 
yhteispohjoismaiset juuret. 

Mielenkiintoinen tämän tutkimustuloksen kannalta on myös metsästysonnitaika, jossa ilmenee 31 osatekijää. 
Taiassa otetaan kolmelta eri tilalta yhdeksästä eri puulajista kolme oksaa kustakin, minkä jälkeen kolmesta 
näreestä otetaan kolme havunlehvää, jotka lopuksi vasemmalla kädellä kehrätyllä punaisella langalla 
sidotaan kiinni oksiin ja pujotetaan rakennelman ympärille solmuun sitomatta ja lopuksi jänismetsälle 
lähdettäessä pyyhitään taikarakennelmalla jänislangat, niin jäniksiä juoksee ansaan solkenaan. 
Monimutkaiset taikarakennelmat viittaavat alitajuiseen tietämykseen jonkin toiminnan rakenteista. 
Kansanomainen konkreettisen logiikka on joskus tyrmistyttävän suoraviivainen kaikessa outoudessaan. Niin 
tässäkin. Kuten liitteenä oleva hirvestystarinoiden vertailu osoittaa, on hirvitarinoissa samat aiheet ajasta ja 
kerronnan tyylistä huolimatta. Toisaalla on selvitetty lapinkodan yhteyksiä loitsu- ja metsästysperinteeseen. 
Jänislykyn taika sisältää rakenteen, joka muistuttaa lapinkotaa/narinkirkkoa ja ehkä Kalevalassakin kodan 
hävittävä hirvi itse asiassa teki tyhjäksi tällaisten taikojen tehon ja kuvaus on metaforinen. Kronikoiden 
hirvestysaiheiden kerronnallinen rakenne on sama. Kolme oksaa x yhdeksän puuta on 27 oksaa + kolme 
kuusenkerkkää (vrt. onnekas kaataja saa vielä nykyäänkin havun hattuun) ja lopuksi punarihma, jolla 
sidotaan kaikki yhteen. Tämä ole kuin konstruoimani kaava? Rihma on kerronnan fokus, joka vastaa otsikkoa 
eli kaiken yhteen sitomista. Yhdeksän eri lajista puuta ovat motiiveja kussakin ryhmässä ja ne jakaantuvat 
kolmeen oksaan, tulkinnallisiksi kolmioiksi. 

Kamariherra Naryschkin oli perehtynyt hirven metsästykseen kutsulta, mutta olipa hirven 
ampumaetäisyydelle saantikeino mikä tahansa tai aselaji mikä tahansa, hirven tainnuttavan iskun on 
osuttava kohdalleen, sillä edes huomattava verenhukka ei hirveä välttämättä tapa. Syyttä hirvi ei ole saanut 
olla verensulun eli verenasetussanojen jumalhahmo Homma eli Humma. Verenseisautus sanojen tyypillinen 
fraasi on: Seiso veri niin kuin seinä. Hirven veri on arktisissa kevätolosuhteissa ollut arvokasta ruokaa ja 
hirven veren hyytymistaipumus talteen otettaessa on havaittu varhain. Suola ehkäisee tehokkaasti ravistelun 
tai vispauksen myötä veren hyytymisen, joten suolakin on saanut taianomaisen tehokeinon maineen. 
Verenseisauttajat hallitsivat hommansa ja kykenivät ja kykenevät pysäyttämään verenvuodon pelkällä sanan 
tai ajatuksen voimalla. Merkillinen taito, jonka synnyt ovat syvällä kuin sammon juuret kalliossa. 

Kallioiden ferro-oksidinen punaväri on pysähtynyt syksyisestä tihkustaan lasikiilteen alle. Arkeologien piirissä 
on arveltu, että kalliokuvien sydänristikkokuviot ovat olleet rituaalisia ammuntakuvioita. Kuvioista päätellen 
sydänosuma on ollut tavoitelluin ja osumien luokituksia on aina tehty. Ennen hirvikelloa määritelmät olivat 
sivusuuntaisia tasokuvia ilman perspektiiviä, sivukuvaosuma-ohje lienee ikivanha tyyli opettaa osumakohtia. 












Kolkkapyyntiä harjoittava hirvenhiihtäjä tosin ei tällaista harjoitusta tarvinnut eikä myöskään veneestä uivaa 
hirveä pyytävä, koska vedessä tai lumessa olevan hirven pystyi tappamaan kolkkaamalla, kun kyseessä oli 
kolkkapyynti, tainnuttaminen. Aseellisesta pyynnistä puhutaan kaatamisena ja ansapyynnistä pistämisenä. 

Kalliokuvien joukossa on lukuisia piirroksia, joissa hirven ruho on ympyröity kehillä tai ruudukoilla. Kyseessä 
on jonkinlainen jaottelu, joka ilmeisesti osoittaa hirven anatomiaa sekä ison eläimen herkkiä ja herkkukohtia. 



Kuva 7. Osumakohtien ja ruhon osien määritystapoja ennen ja nyt 


Naryschkinin opas määrittelee osumat kahteentoista Tuhoalueeseen, jossa pää on alfa ja omega, 
ensimmäinen ja vihoviimeinen kohta mihin hirvestäjä voi osua. Kamarineuvos saa vuosisadan takaa sanoa 
painavan sanansa, joka perustuu ylimetsänhoitaja E. Engelhardtin esitelmään Liiviläisen metsästyksen 
ystävät yhdistyksen vuosikokous-esitelmään vuonna 1901 aiheesta Hirven ampuminen kutsulta. 

16.4 Osumasuositukset 


Pari sanaa luodin osumakohdasta. 


Päähän ammuttu laukaus (1). Jos laukaus on osunut aivoihin kaatuu hirvi heti jääden 
paikalle, muussa tapauksessa menee se menojaan. Epävarma laukaus. 

Kaulaan ammuttu laukaus (2). Jos laukaus murtaa kaulanikamat tahi katkaisee 
kaulavaltimot, kaatuu eläin heti, joka toisinaan tapahtuu myöskin kuulan tunkeutuessa 
henkitorveen. Kuula ei kaulalihaksiin ammuttuna tuota kuolemaa, vaan eläin paranee pian 
haavoistaan. Tätä laukausta saattaa suositella ainoastaan taitaville ampujille. 

Lapaan ammuttu laukaus (3). Tämän laukauksen saattaa eroittaa korkeampaan ja 
matalampaan lapalaukaukseen. Useimmiten lävistää kuula keuhkot tai sydämme. Hirvi 
hyppää ylös, ryntää sitten, mikäli se ei heti kaadu, hurjaa vauhtia pakoon pää painuneena 
maahan, kaatuakseen heti sen jälkeen maahan. Paras laukaus. 

Keuhkoihin ammuttu laukaus (4). Ammuttu eläin käyttäytyy kuten edellisessä tapauksessa; 
se kaatuu tavalliseseti pian. Hyvä laukaus. 

Maksaan ammuttu laukaus (5). Tämä laukaus on hyvin tuskallinen hirvelle, joka tehtyään 
pienen hyppäyksen jatkaa pakoaan, jonka aikana se alituisesti näyttää tupertuvan maahan. 
Se laskeutuu pian makuulle ja kuolee muutaman tunnin kuluttua. Laukaus ei ole erittäin 
hyvä. Se on kuten 6, 7, ja 8 selvä todistus siitä, että metsästäjä on ampunut liian taakse. 
Vatsaan ammuttu laukaus (6 ja 7). Kuulan sattuessa syntyvä ääni heikko. Seisova eläin 
peräytyy tavallisesti ja pakenee sitten hitaasti, tuon tuostakin pysähtyen. Hirvi kuolee 
tavallisesti 6 ä 10 tunnin kuluttua, mutta jää harvoin metsästäjän saaliiksi. Huono laukaus. 
Lanteisiin ammuttu laukaus (8). Ääni kuulan sattuessa tavallisesti kova. Kun laukaus on 
osunut korkealle ja murtanut lantioluun, kaatuu hirvi ja koittaa, kykenemättömänä 
nousemaan, ryömiä pakoon. Hyvin huono laukaus. 

Jalkoihin ammuttu laukaus (9). Ääni kuulan sattuessa hyvin kova. Erittäin huono laukaus. 
Selkärankaan ammuttu laukaus (10). Hirvi kaatuu ja jää makaamaan paiaklle jos itse 
selkäranka murskautuu, mutta jos kuula osuu ainoastaan nikamien haarakkeisiin, nousee 
hirvi uudelleen ja ajtkaa pakoaan. Yleensä huono, liian korkealle ammuttu laukaus. 
Munuaisiin ammuttu laukaus (11). Tavallisesti osuu kuula samalla selkärankaan ja hirvi 
kaatuu. Muussa tapauksessa kuosee se vasta tuntikausien kuluttua. Huono laukaus. 

Sarviin ammuttu laukaus (12). Ääni kuulan sattuessa kauvaksi kuuluva ja kova. Jos se on 
osunut sarvien kiinityskohtaan, kaatuu hirvi toisinaan, tahi seisoo muutaman 
silmänräpäyksen tainnuksisa, mutta tointuu pian ja kaenee. Hyvin huono laukaus. 


Iäkkään metsästysoppaan mukaan paras laukaus on lapalaukaus ja hyvä osuma on keuhko-osumakin, 
taitureille varattuja osumakohtia ovat kaula- ja päälaukaukset. Kaikki muut kohdat ovat toinen toistaan 
huonompia. Hirvikannan ja statistiikan eli tilastotieteen kehityksen myötä asiasta on saatu näyttöä. 
Vuosittain laadituista kaatotilastoista on laskettu osumaprosenttien jakaumia ja verrattu niitä osuman 
tehokkuuteen. Hirvikello sen kertoo, jos metsästäjä tahtoo onnistua varman päälle hän uskoo eräkirjailija 
Erkki Timosta, jonka mielipiteen mukaan ratahirveä voi täräyttää vaikka partaan huoletta, mutta vastaavaa 
ei suositella hirvijahdissa. Metsästäjiä kiinnostaa taidon vertaaminen. 

17. ILMETTY HIRVIMIES- F17 Varusteet 


17.1 Välineistään mies tunnetaan 


Työkalu on taideluoma, silloin kun se on sitä, mitä sen on oltava: 
aatteensa mukainen ja tarkoitustaan täysin vastaava. (Juhani Aho) 


Hirvestäjän tuntee syksyisessä metsässä varusteista, jotka toimivat muille metsässä liikkujille tunnistimena. 
Punainen lakki ja liivi kuuluvat pakollisina metsästäjän varusteisiin. Tarinafunktioissa seitsemänteentoista 
toimintakokonaisuuteen on liitetty tunnistimeksi taistelun melskeessä saatu vamma, joka voi jäädä 
pysyväksi kuten vaikkapa ontuminen tai arpi. Täten funktio liittyy läheisesti myös tunnistamisen funktioon 
27, joka edeltää valesankarin paljastumista tässä funktiossa saadun tuntomerkin perusteella. Sadussa 
prinsessa saattaa painaa sinettisormuksellaan merkin sankarin otsaan, metsällä lähtemätön jälki metsästäjän 
mieleen jää muistoihin, varsinkin jos kohtaa metsänneidon tai merkillisyydessä jotain muuta vastaavaa. 
Sankari saa sormuksen tms. Hirvimies saa pokaalin, mitalin tai ritsan, ansion mukaan joka tapauksessa. 
Uskottavuuden kannalta tämä funktio on merkittävä, koska sillä on merkitystä sadun/tarinan lopussa, missä 
se todentuu tekemällä tunnistamisen äkilliseksi, uskottavaksi ja liikuttavaksi, toisin sanoen totisimmaksi 
todeksi. Kun ritsamies saa vihdoin aseenkäyttölkuvan, tunnistetaan hänet taas metsämieheksi eikä tunariksi. 

Metsästäjän varusteista kerrotaan kronikoissa eniten viinasta, mutta tarinaa riittää myös panoksista, eväistä, 
vaatteista ja muista välineistä. Asusteista tulee puhetta, jos ne katoavat, kastuvat tai likaantuvat. 
Huippukokemusta ja elämänmokaa edustaa panosten löytymättömyys, kun komea sarvipää on tähtäimessä. 

VIINA PANOKSET 

VAATTEET 

EVÄÄT VÄLINEET 

Kuvio 31. Semanttinen viisiö kronikan arvoisista metsästysvarusteista. 

Punainen väri on elämänilon ja veren väri, kalliokuvien väri. Keskiajan karnevaalissa ihmisten virta muuttui 
iloiseksi naurukulkueeksi punaisia naamoja myöten. Myös metsästäjät hankkivat hyötymansikat poskille ja 
kasvot punoittaen istutaan nuotion loisteessa tai ravataan hirven jäljessä. Kun into on kova, jahtiretkelle 
lähdettäessä voi pakkaamatta jäädä yhtä ja toista. Viininkorjuujuhlien aikana virastoja suljettiin, elojuhlan 
aika jätti varjoonsa kaiken muun. Hirvimiehetkin ottavat vapaata toimestaan voidakseen hirvestyksen 
kiihkeimmän ajan omistautua pelkästään metsästykselle. Karnevalistissa viininkorjuujuhlissa käytiin mm. 
sotaa ummetuksen (viinirypäleet) ja ripulin (kakut) välillä. 

Eväät ovat tärkeä osa metsämiehen varustusta ja eräonnea, joista myös kerrotaan karnevaalityyliin. 
Puhutaan puheripulista ja viinan virkistävyydestä veteen nähden veden heittoa ja keittoa unohtamatta. 
Pannu porisee tikun nokassa tuon tuosta. Pari esimerkkiä: 

1) Ville oli tunnetusti kova puhumaan. Irvileuat olivat ristineet hänet hiljaiseksi Villeksi. Kerran hirvijahdin 
aikaan Villeen iski hirmuinen vatsatauti. Ville meni vähän väliä puolijuoksua kuusen alle ja kämpälläkin 
puusee oli jatkuvien vierailujen kohde. Porukka kokoontui kämpälle ja kun Ville puhua pälpätti ja juoksi 
vähän päästä puuseehen kuului miesjoukosta: -Se taitaa Vihellä olla nyt sama tauti molemmissa päissä. 

2) Hirvikämpän kaivo oli ollut jo monta vuotta käytössä, mutta yksi seuran jäsenistä alkoi epäillä veden 
laatua ja lähetti näytteen tutkittavaksi. Vesi todettiin heikkolaatuiseksi, mutta seuran jäsenet protestoivat 
veden juomakieltoa, koska samaa vettä oli juotu jo vuosia eikä kukaan ollut tullut sairaaksi. 
Terveysviranomainen oli todennut vettä voivan juuri ja juuri käyttää sellainen, joka siihen oli tottunut. 

- Kuinkas sitten vieraiden kanssa, kysyi yksi seuran nuorista jäsenistä? 

- Meillä niin harvoin juo vieraat pelkkää vettä, toteaa siihen yksi seuran veteraaneista. 


197 









Liiveistä puhuttaessa miespuolisen metsästäjän assosiaatioketju pyrkii kronikoinnissa soljahtamaan 
naisseuraan. Voidaan aprikoida josko uskaltaisi naispuoliselta jahtitoverilta kysyä liiveistä, onko ne matkassa 
mukana vai ei. Vaikka näissä tilanteissa ei kyseessä ole hengenvaaralla leikittely, niin mustan silmän 
syndrooma on todennäköinen. Kerrotaan kaverista, joka tuli hirvikämpille silmä mustana. Kun mieheltä 
kysyttiin, mikä silmään on sattunut, niin kaveri myönsi siihen osuneen vaimon nyrkki. Syynä oli seurueen 
viimekertainen leikki, jossa jokaiselle uskolliselle hirviporukan jäsenelle luvattiin uudet hirviliivit. Mies oli 
kotipulccinellalleen kertonut voudin tuntevan kaikkien metkut, mutta ei muistanut Lahtista, joka oli juuri 
mennyt naimisiin ja pystyi todistamaan ettei ollut kerinnyt käymään vielä vieraissa, kun on niin uusi 
aviomies. Kotiväen kourissa kovia kokenut mies ei ollut muistanut että päälle oli jääneet vanhat liivit eikä 
repustakaan löytynyt uusia. Valheella on lyhyet jäljet, mustasilmäinen mies oli joutunut liivikierteeseen. 

Uskottomuuden lisäksi punalakkisten jahtiretkiä varsinkin hirvibuumin villeinä alkuvuosina pidettiin 
nestepitoisina karkureissuina kodin ikeen alta. Hirvimiesten viinankäytöstä on koko joukko vitsejä, mutta 
hyvin selvästi liivimiesten viinasten käyttö tulee esiin seuraavassa vitsissä: Myöhäinen hollantilaisturisti ajeli 
lokakuun lopulla Suomen läpi ja saapui Helsinkiin. Huoltoasemalle poiketessaan syntyi keskustelu 
asemanhoitajan kanssa. Kun tämä kysyi mitä vieras oli pitänyt Suomesta, hollantilainen totesi Suomen olevan 
hyvin kaunis ja siisti maa, kun humalaisetkin on merkitty näin syyspimeällä punaisin liivein. 


17.2 Metsästysvarusteiden kirjo 


Perinteinen metsästyslisävaruste, lähes välttämättömäksi koettu on taskumatti. Litteä pullo, joka helposti 
sujahtaa jahtipuvun tai repun sivutaskuun ja on sieltä sukkelasti esiin kaivettavissa, jos tarvitaan. Tujaukset 
on voitu sekoittaa valmiiksi kahviin, ilman terästystäkin kahvi tekee hyvää metsällä. Pienempien taukojen 
aikana tai passissa oltaessa ei aina ole aikaa tai suotavaa virittää tulia ja pistää pannua tulelle, jolloin 
termospullo sai toimittaa valkean viransijaisuutta. Pääsääntöisesti viina nautitaan pullon suusta, mutta 
joillakin on käytössään taskumatista pikariversio ja termospullossa on kannessa kuppi. Jotkut pitävät tiukasti 
kiinni omasta kovia kokeneesta kuhmuraisesta pahkakupista, kuksasta. Tätä intohimoa on erämessujen 
näyteillepanijatkin hyödyntäneet lauseella: Täällä saapi kuksia! 

Kahvi on oleellinen osa suomalaista tapakulttuuria. Olivatpa peijaiset tai muut juhlat, kahvia on tarjolla. 
Kuten tiedämme, peijaisten esivaihe vietetään metsällä kaatajaisina ja taukopaikoilla. Nuotiolla juodaan 
kahvia ja paistetaan makkaraa. Yhdistelmä on karnevalistinen sekin, anomalia puhdaspiirteisistä 
ruokaperinteistä, joihin kuuluvat kesäiset saunamakkarat oluineen ja naisten ompeluseurojen ja muiden 
tapaamisten kahvikekkerit, joissa on tarjolla kahvia ja pullaa. Myös hautajaisissa tarjotaan kahvia ja pullaa, 
kun taas kesäiltojen grillijuhlissa paistetaan makkaraa ja juodaan olutta. Makkara ja olut kuuluvat yhteen 
kuten kahvi ja pulla. Metsällä tästä kaavasta poiketaan. Osin käytännöllisistä syistä, mutta osin 
tiedostamattomasta syystä perinne on muotoutunut rahlaavaksi kahvin ja makkaran sekoitukseksi. Saman 
nokisen nuotion äärellä kehivät molemmat ja tulos on metsänkävijän mielestä mitä mieluisin. Joskus tehdään 
poikkeuksia. Jos eräkämppä tai tulistelupaikka on järven rannalla niin leiritulta vahtimaan jäänyt saattaa 
kalastella einesaineet sillä välin kun muu porukka on metsällä. Tai joku voi kantaa repussaan arvokalaa 
paistettavaksi. 

Lohi oitis loimulla 
paistettiin, 

huulia nuollen suihin 
se pisteltiin. 

Hyvää, hyvää se 
oli niin. 

Latit, panokset ovat tarpeen, mutta jostain oudosta syystä hirvimiehet ovat kronikoiden kertoman mukaan 
varsin hajamielisiä latauksen suhteen eikä aina tule edes patruunoita mukaan. Liekö panosten kalleus joillain 
syynä ja asetta kannetaan vain rekvisiittana mukana vai mikä lienee? Syyksi esitetään poikkeuksetta 

unohtaminen. Vanhemmat erämuistelot ovat sen sijaan keskittyneet kertomaan omaperäisiä ja kekseliäitä 
keinoja, joilla ammuksia on tehty. Kun haulikkoon ei saanut hauleja, laitettiin hylsyyn hauleja ja sekaan 
tervaa, niin 20 metrin päästä pystyi ampumaan pientä riistaa. Eritasoiset huonokuntoiset suustaladattavat ja 
ruutia polttavat aseet saattoivat olla vaarallisempia ampujalle kuin ammuttavalle. Jokunen peukalo rikkoutui. 
Sen verran tehokkaita erilaiset rihlat olivat, että vanhojen metsämiesten arvion mukaan lintuja ei enää ole, 
koska suustaladattavan pyssyn myötä ne hävisivät. Ja pyssyn suuhun tungettiin joskus eläväiset aineet, sillä 
oli niitäkin, jotka pyrkivät parantamaan osuvuutta tunkemalla käärmeen palavan tuohitorven avulla laittaa 
piipuun. Taikatemppuilijalta vaikutti varmaan hänkin, joka sota-aikana teki itse hauleja. 30 metrin 
korkeudelle puuhun rakennetulla lavalla, jonne vei lyijyä ja puhalluslampun, haulit tippua ruikkivat alas 
laatikkoon. 

Hirvimetsällä paukut ovat kovat ja kalliit. Kronikoitsijat toteavat seikan vaikkapa sanaoilla: 

...manailee paukun kovaa 
hintaa, 

siispä kymppigrammaisia mukanaan 
hän kantaa. 


Vitsinikkari kertoo omalla tavallaan panosten kalleudesta laihialaisvitsinä. Laihialla oli menossa 
hirvenammuntakokeet ja yksi isä toi poikansa puhdistuspuikon kanssa paikalle tarjoten ilmaisen piipun 
puhdistuksen jokaiselle ampujalle suorituksen jälkeen. Muut vähän ihmettelivät ilmaista puhdistusta, joten isä 
selitti: Se on löytänyt jo seitsemän palamatonta ruudinjyvää. 



Kuva 8. Miehet kaadolla. Tussipiirros Juhani Tikkanen 

18. NURIN KELLISTYNYT HIRVI - F18 Kaato 


18.1 Kaadon hurma 

Tiede oli Rabelais'n aikakaudella suurin ponnistuksin saavuttanut 
oikeuden puhua ja kirjoittaa kansankielellä, eikä tämä oikeus ollut 
vielä läheskään varma, sillä kirkot, yliopistot tai koulut eivät vielä 
tunnustaneet tätä kieltä. (Mihail Bahtin) 


Kronikat kertovat kaadosta viidestä eri näkökulmasta. Kaatokiintiä näyttää merkitykseltään tältä: 

KAATO KAATAJA 

KAATAMISET 

SAALIS KAATOPAIKKA 


Tarinakaavassa toimintaa kuvataan yksinkertaisella luonnehdinnalla. Kyseessä on voittofunktio, jonka 
päätteeksi sankari kukistaa konnan. Kaataja kellistää hirven. Kaatajan velvollisuuksiin kuuluu aukaista maha, 
verien laskeminen sekä suolistus. Bahtinin karnevaalitulkinnoissa maha on hyvin keskeinen rituaalinäyttämö. 
Maha tutkii maailmaa, voittaakseen ja alistaakseen sen valtaansa! Aivot ja vatsa ovat vastavoimat hengen 
ja ruumiin voimien välillä. Toimitus on hyvin esisemioottinen, sillä Bahtin kuvaa toimitusta oudolla käsitteellä. 
Suolistuksessa karnevaalipiirteenä merkkitieteen tapaan on syötävän vatsan syövä vatsa. Tosin vatsan 
roippeet kelpaavat lähinnä hirvikoiralle ja haaskalinnuille, mutta vatsasta kyllä huomaa, mitä elukka on 
syönyt. Sen huomaa ja sitä tutkitaan. Veri ja vatsan aukaisu ovat nekin karnevaali-kuvastoa, johon kuuluvat 
puukot, veitset ja kuvaannolliet keisarinleikkauksen omaiset "synnytykset" hedelmällisyyden kuvaajina. 
Teurastustoimet ovat siirtymäriitti juhlaan, jossa ruumiin ja maailman välinen raja katoaa, aistit turtuvat tai 
terävöityvät, jossa vallitsee lihan runsaus, hien ja veren lemu. Se on valmistautumista juhlapöydän antimien 
ahmintaan. Hirvivala on verivala, porukassa vannotaan toverilliset valat ja hyvistä kavereista tulee kuin 
veriveljiä keskenään. 

Rituaali sisältää konkreettis-aistillisia toimia. Kaato on hirvikarnevaaliajan kohokohtia, arjesta poikkeavaa 
tekemistä, joukkojen kokoontumista. Kaatosaaliin ääreen kokoonnutaan ja kaatajaa juhlitaan kaunistamalla 
ja krunaamalla hänen hattunsa kuusen havulla, antisankari saa kaunistuksekseen horsman, rentunruusun eli 
peuranruusun ja saattaa olla että joku luikauttaa hänelle vanhojen teekkareiden rallin 

Päätettiin perustaa metsästysseura, 
piti ampua hirvi, tulikin peura! 

Hieman samaa ilakoinnin sävyä kuin teekkarihuumorissa, on myös hirvikronikassa, jossa pettymys peitetään 
leppoisaan naureskeluun. 

Pohjoisen poijatkin lähteneet oli 
tuohon ison lihan saalistukseen, 
kituneesti kasvanut vasa sieltä tuli 
ja ne veivät sen riemulla ukseen. 

Karnevaalikulttuurissa aukot ovat erityisen mielenkiinnon kohteina, ja niistä puhumisessa on seksuaalinen 
vire käytännön toimien ohella. Erityisen tarina-aarteiston muodostavat ihmekaadot, jotka ovat aiheutuneet 
peräaukosta menneestä luodista. Monessa hirvimuistokuvassa hirvi on kumollaan maassa suu auki ja kieli 
pitkällä. Miehet kokoontuvat kaadetun ja kaatajan ympärille muistelemaan ajon vaiheita, ehkä arvuuttelevat 
saaliin painoa. Kaikki pulisevat tyytyväisinä, vilauttelevat kaatajaisia ja tuntevat alkukantaista erämiehen iloa. 

Liha höyryää, veitsi välähtää ja verta roiskuu, 

kasvoin ilmeet, valokiilat pimeässä, näytelmä on aavemainen, 

esi-isäin, shamaanien uhrimenot toistuu. (A) 

Kuva 9. Autenttinen hirvivalan juomistilanne. 


18.2 Kumouksellinen teko 

Tämän päivän roska voi olla huomispäivän kalleus. Hirvipeijausrunous herättää ristiriitaisia tunteita. 
Kyläyhteisöt pitävät peijaisrunoista, mutta tutkijoita laji närästää, koska peijausrunous ei ole puhdasta 
kansanperinnettä tai korkeakirjallisuutta. Hirvikronikoita on vaikea luokitella mihinkään lajiin tai ryhmään 
kuuluvaksi kulttuurituotteeksi ja se on kieleltään runsaasti arkaismeja sisältävää. 

Hirvikronikat kertovat hirvenmetsästysseurueiden retkistä, jäsenistä, jahdissa sattuneista kommelluksista 
sekä ennen kaikkea hirven kaadosta. Kronikka esitetään julkisesti hirvipeijaisissa, ja ne ovat lähinnä 
tilapäärunoutta. Yhtä ainutkertaisia kuin vihkiparille esitetty runo häätilaisuudessa tai muistopuhe uskolliselle 
jahtitoverille, koiralle. Jahtikoirat peijataan ja haudataan hartaudella ja kaivaten. Jos susi syö kumppanin 
juoksunarulta, ei ole peijattavaa ja surun synkeys kirvoittaa korkeintaan yleisönosastokirjoituksen. Häissä 
teemana on rakkaus, peijaiset pidetään kuoleman ja elämän säilymisen kunniaksi ja noita peijaisia aletaan 
pitää välittömästi kaatopaikalla, jossa kurkkuun kumottavat kaatajaiset kuuluvat kuvaan mukaan. Ilman 
hirven kaatoa eivät peijaiset ole aitoja tunnelmaltaan eikä ehkä kronikoitsijaakaan huvita ryhtyä kertomaan 
tapahtunutta tai pikemminkin tapahtumattomuutta, jos mehtuu päättyy saaliittomana. 

Hirvestäjien ja kyläyhteisöjen piirissä runot ja niiden kirjoittajat on huomattu ja kronikoita on ajan mittaan 
myös kommentoitu alan tietoteoksissa. Yleisen mielipiteen mukaan peijaiset vahvistavat kyläyhteisön 
sosiaalista rakennetta. Peijaisten kulta-aika sijoittui 1970- ja 1980-luvuille, mutta pohjimmiltaan 
hirvenkaatoyhteisö on ikivanha tunnoiltaan, juomiltaan, eineelttään. Mukana on pitänyt olla tuhdit aineet 
yökausia rakovalkeille yöpyville metsästäjille. Höyryävä liha- tai kalakeitto tai nuotiossa kypsyvä paistos on 
nostattanut veden ja puheen kielelle. 

Kaatajaiset on ennen kaikkea peijasten ensimmäinen ja tärkein rituaalinen osa ja samalla karnevalistinen 
verineen ja suolenpätkineen. Hirvipeijaiset ovat suomalaisen havumetsien kansan naurukulttuuria siten kuin 
keskiajan naurukulttuuria Rabelais'n tuotannossa tutkinut Mihail Bahtin sen on tulkinnut. Bahtinille 
karnevaali oli vielä 1800-luvulla elävänä vuosisatojen takaa säilynyt juhlamuoto, jolla ei ollut mitään 
tekemistä huvittavuuden kanssa. Karnevaali-ilo kantaa menoissaan kuolemaa, jonka merkitys esitetään 
nauruna ja jota kuvataan nauravan, juhlivan ja peijaavan kansan omaperäisellä ja vaikealla kielellä, johon 
kuuluvat niin manailu, sanailu kuin murre ja parodiatkin. Bahtinin selkeä joskin alustava analyysi valottaa 
myös muiden kansojen menneiden aikojen naurukulttuuria, joka pohjimmiltaan on nimensä mukaisesti 
ruokakulttuuria ja hyvästit lihapadoille lihapatojen ääressä. Metsästäjän maailma symboloituu keskeisesti 
käsitteeseen liha, vaikkakaan se ei ole ainut metsästysmotiivi, niin tärkeä se on. 

Suomen metsien kätköissä ja vesireittien varsilla on säilynyt elävänä aarre tuosta voimakkaasta, syvästä ja 
alkuperäisestä karnevaalinaurusta. Hirvipeijaiset ja kronikat edustavat suomalaista tori kulttuuria. Metsien 
miesten toritapahtumat on pidetty nuotioaukeilla tai tuvissa ja yhä pidetään kaatojuttujen ja 
peijaistarinoiden muodossa. Sen minkä peijaistekstit maailmankirjallisuuden tasossa häviävät ne aitoudessa 

voittavat. Hirvikronikat ovat aitoa suomalaista karnevaalinaurua, eläväistä ja väkevää eikä vähääkään 
tuppisuista, joskin hieman kaksimielistä. Kaatajaiskommat ovat osa jahtihuumoria, jota jatketaan 
nylkyvajassa samaan tahtiin kuin kirkkaana välkkyviä kaatajaisia, joita nimitän selvyyden vuoksi sarveisiksi. 
Termi on savolaisperäinen, kotoisin sikäläiseltä mestarikronikoitsijalta. Rajat tosin kaatajaisten ja sarveisten 
välillä ovat häilyväiset, syystä että ennen vetoliinojen ja lahtivajojen aikaa hirvi pilkottiin metsällä reppuun 
meneviksi paloiksi. 

Kumous voi olla vallankumouksellista, mutta pienempään kumoukseen riittää vähempikin verenvuodatus. 
Kun hirvi on kaadettu ja kuppi kumottu kurkkuun, niin siinä on ollut kumouksellisuutta riittävästi vapauden, 
veljeyden ja tasa-arvon tunteen saavuttamiseen. Kansankultuuria Bahtin nimittää termillä "suuri kokemus", 
jossa tunne lujittaa yhteishenkeä ja ilmaisee itseään vapaasti kielen mahdollisuuksilla leikitellen, kun taas 
virallinen kulttuuri puhuu "pienestä kokemuksestaan" järjen äänellä, sovinnaisella ja asiallisella kielellä 
käytännön tasolla. Hirvikronikat murteineen ovat aitoa kansankieltä ja suuren tunteen tulkkeja. Kaadetusta 
hirvestä otetaan riistantutkimukseen näytepaloja. Riistantutkimuskieli on pienen kokemuksen sovinnaista 
kieltä, kaatajaispuheet ovat suuren kokemuksen hersyvää huulenheittoa. Monen monet kronikkamaininnat 
kertovat kaatohetkistä. 


uros oiva sarvipää 
viimeisillä voimillansa 
järven syliin laukkaa 
siihen jää 

on Kattaansuola vasa kenturallaan! 

Tuo Harrin ampuma rontti oi suuri 
ja sarvetkin riittivät juuri ja juuri 

Vihdoin viimein metsän kyyttö 
polkunsa pään tapasi. (A) 

Kaadoista puhutaan näissäkin näytteissä nimen muuntelun kautta. Sarvipää on elossa oleva, mutta kun iso 
liha oli ammuttu, siitä tuli ammuttuna rontti ja haukkumasanana loitsuissa tunnettu metsän kyyttö on hirven 
nimi, kun se on saatu ammutuksi. Hirvi tapaa polkunsa pään kuollessaan, vasa ikään kuin telmii toisilla 
laidunmailla, kun makoilee maassa selällään sorkat sojossa. Ilmaisut ovat ilmiselviä kuolemankuvausten 
kaunistuksia. 

Kaataja ei aina ole kovin kätevä eikä ehkä innokaskaan tarttumaan toimeen, joka häntä pistossa ja 
suolistuksessa odottaa. Joka tapauksessa tilannetta katsastellaan, tiiraillaan kohti taivaan kattoa ja maan 
kunttaa: Kovin veikot saaliista huolta kantavat, eiköhän oteta neuvoa-antavat! 


18.3 Kaatopaikalla käy vilske 


Poseerauskuvista näkee selvästi "kuka kukin on". Ainakin ampujan 
löytää. 

(Tauno V. Mäki) 

Hirvijahdin kuvioihin kuuluu kaadon ympärille kokoontuminen. Mikä yhteys jätteiden keräyspisteen 
nimityksellä kaatopaikka lienee hirvenkaatopaikkaan? Mieli tekisi uskoa, että nimitys ainakin osaksi tulee 
vanhasta muistista metsiin jätetyistä roippeista kaatopaikalle. Jätökset siistii luonto, joten mahaviillon 
paljastamat elimet jäävät yleensä tanterelle, josta haaskalinnut ja -eläimet ne korjaavat, kaupunkien 
kaatopaikoilla parveilevat lokit perinteisten haaskalintujen seassa. Sellainen heitetään pois, mille ei ole 
käyttöä. Hirven sisäelimiä ei ole hyödynnetty. Muista ruumiin osista turpaa ja kieltä on pidetty herkkuna, 
jotka kaataja on saanut pitää. Sittemmin kaataja on saanut pitää sarven ja/tai taljan. Hirventaljan arvo on 
vaihdellut paljon aikojen saatossa. Verorahana maksun ajoista hirvibuumiin tultaessa hirvennahan arvo oli 

laskenut lähes olemattomiin. Kaukana ovat ne ajat, jolloin salametsästäjä kätki hartaasti hirvennahkaa jäihin, 
puihin, hetteikköihin kiinni jäämisen uhallakin. 

Sattumaako lie vai mitä mutta hauskuuskin liittyy kaatopaikkatapahtumiin aivan suoranaisesti. Pohjoisessa 
haaska on hauska. Tämä viittaa osaltaan myös hirvenmetsästystapahtumiin, jossa innosta puhkuva 
hirviporukka heittelee kompiaan ja viettää kaatajaisia haaskan, ruhon tai "vettyneen mätön" ääressä, 
paikassa johon nurmensyöjä on kellistetty. Mutta juomat eivät jouda haaskuuseen. Niitä tarvitaan 
sinetöimään tapahtunut. Kaikista ei ole verisen hirvivalan tekijäksi, osa tyytyy sekamuotoon, viinaan 
sekoitettuun veritilkkaan, osa ei pysty ottamaan sitäkään, vaan tyytyy kirkastettuihin aineisiin, sillä vanha 
vesi on verta sakeampaa. 

Ennen hirven pistämistä hirvi todetaan kuolleeksi. Eikä vain todeta, asia täytyy myös varmistaa. Niin 
groteskiin kuvaan eivät hirvitarinat yllä, että hirvi olisi karannut käsistä suolistusvaiheessa. Pistoaikeisten 
käsistä kylläkin moni ratsastustarina on saanut alkunsa. Kronikoiden tapa puhua hirven kuolemasta on lähes 
poikkeuksetta kiertelevä. Suorimmillaan puhutaan hirven taposta, mutta hirven kuolemasta puhuminen olisi 
ylätyylinen moka jahtikansan keskuudessa, kronikoissa hirvet eivät kuole. Otetaan muutama näyte tästä 
ilmiöstä selvennykseksi, 
i) 

Se hirvi oli varmasti 
kuolleeksi julistettu, 
kolmen miehen ampuma ja 
varalta vielä hukutettu. 

2 

Sarvipään myös kenttään sorti 
Alatalon kuti. 

3) 

tämän jahdin takia, kun 
ammuttiin ne kaksi. 

4) 

Toinen vasapartti siellä 
erehtyi näyttäytymään, 
niiden laukan sai 
passit tyrehtymään. 

5) 

Kolme hirveä panivat 
lahtiin 

6 ) 

mies pellolle hiipi, 
ja kolme hirveä kumoon riipi. 


7) 

minäkin sain seinälle 
sarvilevyn vuolla. 

8 ) 

Ennen illan pimeyttä kaadot neljään 
nousta taitaa 
9) 

Hirvi pellon laidalle 
Kellistyi 
H) 

ensihirvensäkin 
ketoon saavat kaataa. 

12 ) 

heti kättelyssä pisti vasan kentturalleen! 

13) 

osuma onkin tarkka, otus metsän syliin sammuu. 

14) 

pyssy paukahtaa se tulta sylkee, se paukahtaa: 

Kas perhanaa - hirvi jo maassa rojottaa, se siinä retkottaa. 

15) Jeltti pistää vasalta koivet oikoseksi. 


Listasta tulee jonkinlainen otos erilaisista tavoista ilmaista kuolema. Vaikka hirvi ei kuole, se toki voidaan 
julistaa kuolleeksi kuin tietymättömiin kadonnut. Toisaalla hirvijahdin tulkinnoissa on esitetty viisitoista 
ymmärtämislajia. Yritetäänpä suhteuttaa. Kaatajaistapahtumassa, kaadossa on kyse siirtymästä, 
siirtymäriitistä rajan toiselle puolen, joten on luonnollista, että kaatajaiset ovat peijaamisen aloittava 
ensimmäinen vaihe. Voidaanko edes kuvitella, että satunnainen ryväs kuoleman kiertäviä vertauskuvia olisi 
hahmoteltavissa eri ymmärtämislajeiksi. Miksi pitäisi? Suomalaisten kalliomaalausten ykkösaihe on hirvi, ja 
kuvat liittyvät metsästykseen. Koska "aurinkohirvien" taikamerkkinen kuva on piirretty monen hirven 
sydämeen, kupariseen, niin ampumametaforien voi olettaa sisältävän jotain menneiden aikojen 
uskomuspainotuksista. Tässä yleiskatsauksellisessa selonteossa ei asiaan tyhjentävää vastausta saada, 
mutta kokeilla kannattaa. Miten kaato on tapahtunut kronikkatekstien todistaman mukaan? 


Valikoiman mukaan hirven siirtymät elävästä kuolleeksi ovat muun muassa seuraavia: 


1) ammuttu ja hukutettu -> varmasti kuollut 

2) kuti sorti kenttään -> sarvipää saaliina 

3) ammuttu kaksi -> vasat dupleena 

4) passi tyrehdytti laukan -> vasapartti erehtyi = 

5) pantiin lahtiin -> kolme hirveä 

6) hiipi, kumoon riipi -> kolme hirveä 

7) sain sarvilevyn vuolla -> saatu sarvipää 

8) päivän kaadot -> neljä kappaletta 


Kuolleeksi julistus 

Uroshirvi 

Vasa 

Vasa 

Hirvimäärä 

Hirvimäärä 

Uroshirvi 

Hirvimäärä 

9) kellistyy pellolle -> hirvi = Hirvi 

11) kaatuu ketoon -> ensihirvi = Ampuja 

12) pisti kantturalleen -> vasa = Vasa 

13) sammuu metsän syliin -> osuma otukseen = Nimenmuutos 

14) rojottaa ja retkottaa maassa -> hirvi = Hirvi 

15) pistetään koivet oikoseksi -> vasa. = Vasa 


Vasan kaadosta kertovat valikoimassa kohdat 15, 12, 4 ja 3. Uroshirven kaatoon viitataan sarvien kautta 
kohdissa 2 ja 7. Saaliin määrään viittavat kohdat 5, 6 ja 8. Lakonisesti pelkkä hirvi on kyseessä kahdessa 
tapauksessa, kohdat 9 ja 14, ja kohdissa 1, 13 ja 11 viitataan muihin asioihin, nimenmuutos, kuolleeksi 
julistamiseen sekä ampujaan. Nominalisoimalla kuviosta erottuu se, mikä on jo aiemminkin tullut esiin. 
Hirven nimet vaihtelevat jahdin aikana. Neutraalisti nimetty luvan kohde hirvi, vasa, uros tai naaras muuttuu 
metsällä jahdattaessa hevoseksi, lehmäksi tai vasikaksi. Haavoittuessaan hirvestä tulee haavakko, saaliina 
vähemmän toivottava vanha yksilö on kopukka tai hirvenkolso ja salametsästyksessä voidaan käyttää 
vieläkin arvoituksellisempia nimiä. - Minkälainen hirvi? - Semmoinen urakka. Vastauksesta voi vain arvata 
kyseessä olevan jonkinlainen sarvipää, joko purakko tai iso hirvi. Saaliseläin muuttuu kaadettuna otukseksi, 
elukaksi tai ruhoksi. Kaatajaisriitissä hirven nimi muuttuu ja muuntelee. Hirvijahti on pääsääntöisesti miesten 
harrastus, eivätkä miehet miellä tekemisiään olioiden mukaan vaan tekojen. Syvemmät kielikuvat metsällä 
näin ollen todennäköisesti kätkeytyvät teonsanoihin alias verbeihin. Kun hirvet ammutaan, hukutetaan, 
sorretaan, tyrehdytetään laukka, lahdataan, kumotaan, hankitaan sarvilevylle tarve, kaadetaan, kellistetään, 
pistetään kantturalleen, sammutetaan metsän syliin, saadaan saalis rojottamaan ja retkottamaan tai 
pistetään koivet oikoseksi, niin miksi kaikki tämä runollisuus? 

Vertailun vuoksi mainittakoon, että vogulien kohtalolauluissa sekä naiset että miehet metsästävät ja 
hirvikielikuvia viljellään runsaasti. Artturi Kanniston keräämä ja kääntämä runo paljastaa vogulien tavan 
kertoa hirven kuolemasta. 


Pitkäjalkainen pyhä eläin 
hirvi kääntelehtii. 

Tulisydämisen väkevän pyssyni nostaisin, 
hirveä ammuin: 
kaatui ruudinsavuun. 

Jääköön hyvästi! Näin matkansa päähän tuo metsien mahtisonni tullut on. 

Ei muutenkaa kehattu jahata myöhään, 

On nääs sen häkkipiän muistotillaisuus, 
ja EIKU SYÖMÄÄN! 


18.4 Aineita ja aineiden aiheita 

Syömisen ja juomisen kuvaukset kuuluvat hirvimetsälle ja kronikoihin kuin myös karnevaalitunnelmaan. 
Sekä kaatajaisissa että karnevaalissa lukuisat hyvin olennaiset episodit ja näytökset liittyvät tematiikaltaan 
juhliin ja juhlintaan. Karnevaalin maljahuuto: eläköön, eläköön saa jahdissa eleellisen muodon. Jahtivouti 
"kukittaa" kaatajan havulla. Kaatajan kruunaus suoritetaan laittamalla havu hattuun. Hänestä tulee tällöin 
karnevaalien yhden päivän kuningas. Runsasjuomainen kaatajainen ja yhä uudelleen samankaltaisena 
toistuvat puheet tekevät kaatajaisista, esipeijaisista metsien "hölmöjen juhlan". Alkuperäisessä karnevaalien 
hölmöjen juhlassa valittiin narriapotti ja karnevaalikulkue. Asetelma on rinnastettavissa hirviherran ja 
jahtiporukan keskinäiseen suhteeseen metsällä. Hirviherralle on jahdin ajaksi luovutettu itsevaltius ja voima 
maan päällä. 

Saimaan maisemissa vaikuttavan Jouni Jäkälän kerronnassa on jotain Rabelais'n tyylistä kuvausta menosta 
ja meiningistä eteläkarjalaisissa metsissä. Hieman nauhaaineistoa mukaellen selostustekstiä suoltuu aitoon 
kronikkatyyIiin. Kaatotapahtumaa tuoreeltaan kuvataan näin: Hirvi tuli ryskäen! Välillä kuulostin ajomiestä. 
Tähtäsin ja laukasin, perään tarkkosin, hirven kellistin, varmistus oli vieripassin ja hirvi oli suuri niin, sain 
jättihirven tainnoksiin. Kun mentiin luo, painoi tuo könsikäs 255 kiloa, oi nuoren metsästäjän onnea ja iloa, 
kun nurin oli 9-piikkinen, seuran historian suurin hirvi, ei kukaan nyt ensikertalaista irvi. 

Tapaus koskee nuoren ensikertalaisen suuren kokemuksen hetkeä. Toinen tapaus samoilta seuduilta 
samasta nauha-aineistosta kertoo mestariampujan suuresta hetkestä: Oli rantapassi, laakea rantaluhta ja 
pitkä holli, jolloin emo ja kaksi vasikkaa tulivat kohti. Vasat olivat peräkkäin siinä vaiheessa, kun nostin 
aseen, mutta laukaushetkellä vasa oli asettunut toisen rinnalle. Tuli nappilaukaus kympin paikalle, kun kaksi 
vasaa kaatui yhdellä laukauksella. Toisella kerralla rantaluhdalla korkeasta kaislikosta näkyi vastarannalta 
siihen uineen hirven pää ja kaula. Kun metsämies arveli jatkona olevan hirven ruhon, tähtäsi hän siihen sillä 
seurauksella että hirvi pyörsi ympäri. Miehelle tuli hätä käteen ja kiiruusti hän ampui hirveä perään. Hirvi 
kaatui kerrasta. Nylkypaikalla nahka todettiin puhtaaksi, reiättömäksi. Luoti oli mennyt peräaukosta sisään 
suolia rikkomatta suoraan sydämeen, niin että se repesi kahtia. 

Tällaisia tarinoita ja kertomuksia sopii juhlistaa kaatoryypyllä, mutta metsällä tarjolla olevat aineet 
vaihtelevat laadultaan paljon. Samoin aineiden arvostukset. Joskus saattaa seuran budjetti olla riittämätön 
tai taloudenhoitaja nuuka: 

piti kaatopullo viedä, 
kuulosti, ettei sitä, seuran 
kun vasoista kiitokseksi 
talous siedä. 

Joskus aineet on tuotu kaatopaikalle, mutta niitä ei siedä kukaan. Raumalainen mestarikronikoitsija Lauri 
Itämies on kuvannut tukalaa kaatoryyppytilannetta omakohtaisen kokemuksen kautta. Laurin kertomana 
tapahtui kerran seuraavaa. Hän oli seurassa reissussa ja iloisen kaatotapahtuman rinnalla hänelle jäi hyvin 
selvästi mieleen myös tuon tapahtuman kunniaksi tarjottu kaatoryyppy. Sen tarjosi yksi toinen seurueen 
jäsen, jääköön nimi nyt sanomatta, kun kaatajalla ei itsellään sattunut olemaan tarvittavaa ainetta mukana, 
mutta ryyppytapahtuma jäi hyvin selvästi mieleen nimenomaan sen tähden, että se ryyppy oli tosi 
järkyttävän makuinen. Siitä kaatajalle tuli mieleen, sitten kun ylimalkaan jotain pystyi ensikulauksen jälkeen 
ajattelemaan, että se aine saattoi olla jotain samantapaista, mitä villiminkeillä on tapana käyttää rannoilla, 
kun ne merkitsevät omaa reviiriään, ei se siitä mausta paljoa poikennut. 

Joskus taas kaatajaisjuhla aletaan varman päälle hyvin ainein, lankkuviskillä tai sitä jatketaan ravintolassa, 
jolloin aineet ovat taatusti laadukkaat ja elintarvikeviranomaisten valvomat. 


Aika tullut on Rinssissä juhlat pitää, 
mut veikkojen mielissä aatos itää: 
ei vaihettas jahtia puuhiin muihin, 
on mennyt se meille ytimiin ja luihin! (A) 

19. EI KUN PERÄÄN! - F19 Ajo 


Kronikka-aihelmat, jotka on sijoitettu funktioon F19, ovat luonteeltaan vastoinkäymisiin, harmeihin ja pikku 
kommelluksiin liittyviä. Aihepiiri ei ole kovin lukuisa, mutta aina jotain pientä metsällä sattuu, varsin 
tyypillinen harmi on hirven karkaaminen. Tunnefunktioissa Hiltusen mukaan satufunktio "Onnettomuuden 
poistaminen" sisältää peripeteian. Toisin sanoen toiminta saa taistelun tuloksena äkkikäänteen tai eteen 
tullut ongelma muuttuu ja tapahtumat saavat uuden yllättävän käänteen. Pääongelmana ei enää ole löytää 
hirvi, vaan miten saada hirvi turvaan ehjänä tai huomaa-matta tai ilman ylettömiä ponnistuksia. 

Karnevaalitulkinnoista olen sijoittanut mietelmän karnevaalisesta juhlaneliöstä, sillä karnevaalin universaali 
tapakulttuurinen luonne on hämärtynyt ja kadonnut, ja vaikeasti kuin viitaan kadonnut hirvi ajan tiheiköistä 
esiin haettavissa. Bahtinin karnevaalitulkinnassa Rabelais'n tuotannon juhlakuvat on esiin kaivettavissa 
kahtena eri juhlatyyppinä, joista toinen on syksyinen teurastusjuhla (mardi gras) ja toinen elonkorjuujuhla 
(vendange). Keräily-metsästyskaudella ennen viljelyn keksimistä lienee ollut niin, että nämä juhlat ovat 
jossain määrin olleet yksi ja sama, elonkorjuujuhla on vietetty hirvielon korjaamisena ja vasta myöhemmin 
viljelykulttuurin myötä se on saanut teurastusjuhlan piirteitä sekä eriytynyt elonkorjuujuhlasta. 
Suomalaisittain nämä kaksi juhlaa on paremmin ymmärrettävissä, jos puhutaan sadan vuoden takaisin 
tapakulttuuritermein elojuhlasta ja lahtijuhlasta, joista edellinen liittyi viljan puintiin ja jälkimmäinen kekriin 
ja sianteurastukseen, vainjainpalvontaan, työvuoden vaihtumisjuhlaan. 

Saduissa ja myyteissä uskotaan olleen eriytymätön toisiinsa kietoutunut alkumuoto. Tapakulttuurissa tällaista 
ei ole nähty tai sitä on pidetty liian vaikeana analysoitavana. 

Hirvipeijainen on tällainen "einfachen formen" kuten karnevaalijuhlakuvio osoittaa. 


teurastusjuhla (mardi gras) 
synninpäästö (Paavin juhlavuosi) 


elonkorjuujuhla (vendange) 
ylösnousemus (Herran ruumiin juhla) 


peijainen 

fokus 


Karnevaalijuhlan kansantoriosuudella oli peleillä suuri merkitys. Rabelais'n kirjassa Pantagruel on lueteltu 
217 erilaista peliä: korttipelejä, sisä- tai ulkopelejä. Käännöksiin on lisätty tanssikappaleiden nimiä, 
levytyksiä, kansallisia pelejä. Pelimetaforia käytettiin seksuaalisuuden ja onnen tai epäonnen vertauksina. 
Hirvimetsällä epäonnistumiset ovat virhetoimintoja, vikatikki, joka antaa tapahtumille uuden käänteen. Jahti 
on keskeytettävä, alettava uusi ajo tai on painuttava karanneen hirven perään ja toivottava että kyse oli 
ohilaukauksesta eikä haavakosta. Torinaurussa epä-onnella oli suuri painoarvo juhlapuheissa. Bahtin 
vilauttaa myös toista karnevaalijakoa. Hänen mukaansa Rabelais'n tuotannon I jakso on teurastusjuhlan ja 
karnevaali-ilmapiirin läpäisemä tematiikaltaan kun taas II jakso on vendangen ja viininkorjuujuhlan 
läpäisemä aiheiltaan. Koko renessanssikirjailijan kirjallinen tuotanto on upotettu kansanomaisen 
konkreettisen ilmapiiriin, jota Levi-Strauss kutsuu villiksi ajatteluksi tai konkreettisen logiikaksi, birolage'ksi, 
jonka kansanomainen mieli, bricoleur pukee sanoiksi. Hirvimetsän bricolagea edustavat totutut ilmaisut ja 
aiheet, jotka hirvimetsän bricoleur, kronikoitsija sanoittaa seuran yhteisiksi tunnoiksi ja yhteiseksi 
kokemukseksi. 

Oleellista sekä karnevaalipuheissa että peijaispuheissa on synninpäästö paljastusten ja tunnustusten kautta. 
Kronikoija peijasyleisön kanssa toimii synninpäästäjänä. Hyvitystekona tyrimysteon tehneen on kestettävä 
nimensä julkitulo kaiken kansan edessä. 

Mutta eihän onni aina potki, 

Veikko jälleen kaiken sotki. 

Hirvi juoksee yli Kyykkäläisen pellon, 
miten kävi, nyt sen avoimesti kerron. 

Pyhäinpäivänä suatiin vähän lisuketta juttuun, 
ku pomo pöksäytti autonnokan ruttuun. 

Anska päätti säästää nahkaa 
ampui jalan poikki 

Kävellessä riski mies, kun pierun 
tulla antaa, 

se rullaa samaan tahtiin tuolla 
peräpäässä nahkaa. 

Vaik' pierun voima suunnaton näin 
kävelyä esti, 

hän jahtipäivät loistavasti 
peräpäästä kesti. 

PERKELE. On joutunut kärry 
meiltä hukkaan, 
tokko pappi muistitkaan 
ottaa sitä mukkaan? 

Kärry löytyi sittemmin 
luota jahtimajan, 
koukusta on irronnut 
jo mäessä nylkyvajan. 

Laivavaaran harjanteella loppui 
yhteiselo, 

kärryllä kun ojanpohjaan 
tuli kova veto. 

Pojilla ei traktorit ole 
syksyllä jouten tallissa, 
jos hirvet on metsässä 
pahassa mallissa. 


Epäonnisuus on harmin paikka. Suurin epäonni ovat henkilövahingot metsällä. Kuolemantuottamuksia sattuu 
melko harvoin, mutta sattuu kuitenkin. Kaskuissa harhalaukaukset yleensä on muotoiltu lintumetsällä olijan 
tekemäksi. Kaskuissa vaimo ammutaan teerenä, mutta teerimetsällä on sattunut kaskuissa myös 
miesvahinkoja. Tapauksista kerrotaan esim. seuraavaan tapaan. Petteri oli innokas metsämies. Eräänä 
sunnuntaina hän taas oli naapurinsa kanssa metsällä, mutta silloin sattui vahinko, kun ampui metsässä 
kyykkinyttä, erästä toista naapuriaan teerenä. Laukaus osui kohtalokkain seurauksin, ammuttu kuoli. Sen 
jälkeen Petteri ei enää ottanut pyssyä käteen. Hänelle riitti sen jälkeen työ, rukkimestarina. 

Kovaonnisuus kohtaa käytännössä usein kovasydämisyyden. Kronikkakäytänne, jossa kohellukset puidaan 
julkisesti ei sinänsä ole julmaa, koska kohtelu koskee kaikkia samalla tavoin. Vasta eriarvoinen kohtelu 
katkeroittaa. Kovan onnen karsaasti katsojille kansa on auliisti nauranut. Isäntä ja torppari olivat talvella 
hirvijahdissa ja torppari valitti isännälle, kuinka tiukalla hän oli ja pyysi lainaksi kauransiementä seuraavan 
kevään kyntöihin. - Ei sellainen sisälly sopimukseen, sanoi isäntä kylmästi. Putosivat siinä jokea ylittäessään 

jäihin. Renki kömpi jäälle ja isäntä huusi että vedä hänetkin ylös, mutta renki lähti juoksemaan kotiinsa ja 
huusi: - Käynpä tarkistamassa sisältyykö kontrahtiin. 

Nykyajan vitsaus, kiire tuottaa metsälläkin pikkuvahinkoja. Kaikessa kiireessä metsästäjä voi juosta vaikka 
laittomaan hirven permilankaan jänisjahdissa. Oli päivänajo ja alkoi hämärtyä, kun ajomies juoksi karjan 
tekemää polkua, kun yllättäen alkoi kuulua helinä yläpuusta. Onneksi ei olut vipulenkki, vaan metrinen lenkki 
katiskan puitelangasta kaksinkerroin kierretty, kertoilee nauha-aineistossa permiin hirvijahdissa juossut 
hirvimies. Sama hirvimies oli löytänyt onnettoman hirven jäännökset, hirvi oli juossut permiin, mutta saanut 
sen poikki, mutta kuristunut sitten kuoliaaksi läheiselle pellolle. 

Metsästäjän kannalta vitsausta edustavat samoilla apajilla olevat metsän pedot ja pyytöläisiä, noita uskollisia 
jahtitovereita koiria uhkaavat sudet ja koiravihamieliset ihmiset. Metsästysvalistus neuvoi puoli 
vuosikymmentä sitten ampumaan irrallaan kulkevat kissat, ja jotkut laajensivat tätä määräystä koskemaan 
myös metsällä tai jopa pihalla juoksunarussa olevia koiria. Kaskujen ja muisteloiden kertoman mukaan 
saatettiin ampua kauppiaan koira sillä verukkeella, että ampuja luuli haukkujaa karhuksi - ja koirasta tehtiin 
keitto. Tottahan tällaisissa tapauksissa koiruutta epäiltiin ellei suorastaan oikeaa koiramoilasta. Susi saattoi 
viedä ja vie vaikka miten vankan ja äkäisen koiran pihasta. Kronikka-aineistossa on manauksia karhun 
paluusta Hämeen erämaihin. Karhu karkottaa hirvet alueelta. Ainakin tässä mielessä toisen epäonni on 
toisen onni. Karhukanta vie hirvet, ja lopuksi katoavat karhut ravinnon puutteesta. 

Toistaiseksi ei silti syytä huoleen. Hirvikanta on vankka ja hirvikolareita sattuu. Hirvikolari on suhteellisen 
tuore onnettomuustyyppi hirvimetsällä, teiden ja autoistumisen myötä tullut vitsaus. Sitä ennen törmäykset 
hirven kanssa sattuivat metsällä kiima-aikaan, jolloin hirvi oli hyökkäävämpi kuin normaalisti. Niinpä 
kaskuissa kerrotaan hirvenpotkusta sokaistuneista onnettomista. Eräässä hirviporukassa oli mukana 
puolisokea mies, jonka näkö oli sotatantereilla luodin raapaisemana vioittunut. Hän oli silti innokas 
metsämies ja hyvä ampuja, joten hän sai olla porukassa mukana. Vammansa vuoksi häntä kutsuttiin 
sokeaksi tappajaksi. 

Sokea tappaja oli aina ensimmäisenä kaatopaikalla. Niin silloinkin, kun onni onnettomuus tapahtui. Sokea 
tappaja sai hirvenpotkun otsaansa pistäessään kaatosaalista. Pistoyritys kariutui, kun hirvi ponkaisi pystyyn 
ja lähtiessään kumautti iskun miesrukan otsaan. Siihen paikkaan mies pökertyi ja oli tajuttomana pari 
vuorokautta. Kun kaveri viimein virkosi, huomattiin näön palautuneen. Hirven potku oli ollut onni 
onnettomuudessa. Tämä on tyyppitarina metsien miehen onnenpotkusta. 

Erityinen kaskusta on syntynyt siitäkin, miten vihaisen hirven hyökkäykset voi kääntää edukseen. 
Hirvimetsällä tiedetään hirven voivan kääntyä niiltä sijoitaan täyden ympyrän, joten se voi hetkessä kääntyä 
tulosuuntaansa. Erityisesti nuoria miehiä opastamaan on luotu varoitustarina. Jos hirvimetsällä näkee hirven 
korvat luimussa ja se hyökkää kohti, niin pitää juosta pinkoa lähimmän paksurunkoisen puun luo, ja kun hirvi 
kääntyy potkaistakseen, on nopeasti heittettävä keihäs tai muu torrakko tai Iäti peräaukosta sisään. Vitsissä 
raikuvat torinaurun perinteet. Puuteema on esillä myös vitsissä, jossa hirvi joutuu hevonkuuseen. Joukko 
metsästäjiä oli saunakämpällä, siinä kerrottiin ja kerrattiin kokemuksia, jolloin yksi heistä väitti: Minä olen 
nähnyt hirven puussa, ja se on tosi? Kun kaverit sitä vahvasti epäilivät niin selvisi, että koirat ajoivat kovaa 
vauhtia juoksevaa hirveä, joka joutui jyrkkäseinäisen rotkon reunalle. Hirvi putosi reunalta suoraan alas. Siinä 
kohtaa alhaalla kasvoi iso kuusi, jonka oksille hirvi putosi. Näin se todella lensi elävänä puuhun, vaikka yleensä 
hirvirukka joutuu puihin vedetyksi hengettömänä. 

20. RIEMUSAATOSSA PALATAAN - F20 Kulku 


Onpa juhlaa elukkaisen kotiin saatto, 
(suomalainen hirvikronikka) 


Paluun semanttinen viisiö sisältää mainintoja reiteistä, kuljetuskeinoista ja saattueen reaktioista. Paluussa 
kotimatka alkaa. Paluuta nimitetään kronikoissa kuljetusjuhlaksi toteamalla: Onpa juhlaa elukkaisen kotiin 
saatto. Ennen vetoliinojen aikakautta, ruho vedettiin miten kuten taidettiin pitkin varvikkoa lähimmän 
tientapaisen viereen, josta se voitiin kyyditä moottoriajoneuvolla pois. Paluuseen liittyy karnevalistisena 
tapahtumana hiki, likaantuminen ja tahraantuminen. Karnevaalin keskeisin hauskuus oli juhlakulke, 
narriporukka. Hirviseurueessa juhlasaatto on naurava porukka narun jatkona, kun hirvi on saatu narutettua. 


REITTI KEINO 

PALUU 

SAATTUE HARMI 


Vetoliinaa edeltävällä ajalla kuljetuskeinona oli jalkapatikka. Hirvi tuotiin kotiin isoina paloina repussa tai 
haettiin metsästä hevosreellä, ruhon käsittely yhden tai kahden miehen voimin oli iso urakka ja lihat olivat 
täynnä käpyjä ja soraa. Pimeässä hortoiltiin lihataakka selässä. Perimätiedon mukaan entisillä metsästäjillä oli 
ammoisina aikoina tapana pitää saaliinsa salassa kunnes saivat saaliin tuotua kotiin. Iso riista ei kulkenut 
milloinkaan miehen matkassa suoraan kotiin, olipa kyseessä hirvi taikka karhu. Harvoin erämies puhui 
kotiväelleenkään mitään saaliistaan ennen kuin lähtivät noutamaan sitä kotiin miehissä ja hevosella. Vieras ei 
saanut saada tietää asiasta liian aikaisin, jotta saalis ei joutuisi etsijäin ja anastajain käsiin. Mitään taikuutta 
asiaan ei liittynyt. Kun karhu oli kaadettu, metsästäjä otti karhulta jonkin osan, nenärenkaan tai vaikka kynnen 
omistus-oikeutensa todisteeksi lähtiessään hakemaan vetopeliä. Hirvestä hän otti vaikka palasen kaviosta. 
Riistaa noudettaessa oli todistuskappaleet yhä mukana. Lisäksi oli mukana yksi taikka kaksi avustajaa, jotka 
kelpasivat todistajiksikin, jos riistan oli tällä välin joku löytänyt ja alkoi omia saalista. Sanotaan tavan säilyneen 
syrjäseuduilla nykypäiviin saakka. 

Nykyaikana kuljetuskeinona käytetään ski-doota, peräkärryä, traktoria, venekuljetuta sekä auto & 
perävaunu-yhdistelmää pakuja unohtamatta. Omistusoikeuden merkkinä on luvan sallima kaato luvalliselle 
metsästysalueelle Harmillisinta paluu on silloin kun saalista ei saada ja kuljetettavaa ei ole. 

Pyhänä tähtäiltiin usseempata, 
vuan kaikki ne jäivät ampumata. 

Peijaispäivänäkkii veikot mehässä ryntäil, 
vuan tyhjän ois suanu pyytämättäi. 

Raskaaseen vetourakkaan ei liiaksi ole innokkaita. Mielevimmät ymmärtävät häipyä ja toiset 
väärinymmärtävät. 

Kun johtaja huutaa 
porukalle "Vetämään" 

Sen jotkut ymmärtävät: 

"Hävitkää." 

Sanassahan täytyy tietysti 
vikaa olla, 

eihän kukaan voi vetämisestä 
tahallaan poissa olla. 

Perusasiat eivät muutu, mutta jahtikieli on muuttuvaa kieltä kuten muukin kieli ja ehkä edellä sanotun 
sanojaa lohduttaa tietää, että kielen tutkijoille ilmiö on tuttu. Sanottua ei aina ymmärretä tarkoitteen 
mukaisesti. Hans Larsson totesi noin sata vuotta sitten tämän kronikkatotuuden. Hän kirjoittaa opettavasti: 

"Uusia sanoja muodostuu meidän aikanamme miltei joka päivä, ja usein sattuu toiselta puolen, että 
joku sana joutuu pois käytännöstä ja häviää kielestä. Sana haaraantuu usein kuin puu, ja siitä syntyy 
kokonainen sanaryhmä. Niin esim. latinalainen sana capio, tarttua, ostaa. Siitä capax, se joka sisältää 
tahi käsittää jotakin; siitä capasitas, sisältämiskyky, vetävyys, tilavuus, yleiseurooppalaisena 
kultturisananasuomenkielessäkin käytettynä kapasiteetti kaikkine sananmukaisine ja kuvaannollisine 
merkityksineen (esim. m.m. kyky, kelpoisuus). Sitten accipio, ottaa vastaan, tunnustaa, akseptoida; 
edelleen jättämällä latinalaiset alkumuodot mainitsematta: antesipoida, ennaltaa, konsipida ja perspetio 
- mainitakseni vain muutaman esimerkin. Kun uusia sanoja syntyy moninaistuvat merkityksetkin." 
(Larsson 1917:141-142) 


Saaliin kuljetus moottorikelkalla tai moottoriveneellä on sentään poikaa! 

Kuollut hirvi kyytiä saa lemmon lailla 
Ski-Doon perässä hankea kun viilettävi. 
Meno hurjaa, Teuvo estoja on vailla. 

kölipainolastina on Jaska 
paikallansa. 

Kokemus ja aivan uusi oli 
tämä homma meille, 
vesitietä pitkin tuotiin hirvi 
lahtiliiterille. 


Joukolla suoritettavat raskaat urakat ovat sujuneet paremmin työlaulujen sävelmin eikä tällä tarkoiteta 
työväenlauluja, vaan tahtia antavia junttalauluja, joissa on isojen poikien laulun sävyt. Eräkirjoissa 
vetourakan raskaudesta on kirjoitettu. 


"Ei se pojat auta nyt muu kuin veto. Käydäänhän köysiin, ettei lihat pilaannu tänne metsään, Seppo 
päätti... 

- Mennään, äijät köysiin ja vetoja, Seppo komensi. 

Hirviporukka lähti hitaasti liikkeelle ja minä aloin hoilottaa: 

- Minä vaivainen oon, mato matkamies maan, monet kuljen mä vaikeat retket... 

- Huilataan, Hugo puuskutti takana. Minun on haukattava happea. 

- On se saatanan raskas vejettävä, Mika kirosi... 

Kun tupakat oli poltettu, taas jatkettiin, Seppo ja minä samassa köydessä. Seppo aloitti nyt laulun: 

- Eikä me olla veljeksiä, vaikka me ollaan kahren. 

Ja minä jatkoin: -Tavallisen reiluja hirvimiehiä. Välierän porukassa. 

Tämän tästä meidän piti pitää taukoja ja pyyhkiä hikeä. Taas tuli pikkuinen myötäle ja Seppo lauloi 
minun myötäilemänä: 

- Kas Mikki hiiri mättähältä mättähälle käy ja pikku jalka pilkahtaa... 

- Ei se tuo sinun koipesi kyllä kovin pieni ole, tuhahdin Sepon takaa. 

Niin pääsimme talvitien pohjalle." (Tikkanen? : ss. 108-109) 


Hirvenhiihtäjissä paluussa Matti ja Sakarias kisaavat hiihtonopeudessa, kumpi ehtii ensin hakea kyytihevoset 
hirvisaaliin hakuun. Vanha metsästäjä voitti. Myös nykykronikoitsijat kertovat kuljetusvaiheista, vaikka 
yhteistoiminnallisena tapahtumana vetoa ei lyödä, mutta kompapuheet lentelevät vanhaan malliin. 
Kiusoittelu edellisvuoden mokista voi saada kimpaantumaan ja antamaan tukkapöllyä sanojalle. 

Katsos, ettei peruuttaessa kärry 
mene linkkuun, 

eikä myöskään tieltä poikkeaisi 
isommasti sivuun. 

Auton taakse toinen 
hetimmiten harppaa, 
kiivaasti vain niskatukkaa sormet 
kohta rappaa. 


Matti ja Sakarias löivät ryypystä vetoa, kumpi ehtii ensiksi. Jotkut eivät tunne lainkaan vetoa 
hirvikulkueeseen osallistumiseen, jolloin toisten kontolle jää vetäminen halusipa tai ei. Vetoliinat yleistyivät 
helpottamaan hirviseurojen urakkaa 1980-luvulla ja Hyypiötkin tarttuivat hanakasti tarjottuun apuun. Seuran 
neljännesvuosisatahistoriikissa Jalkanen toteaa: Vetoliina hankittiin suurten hirvikarjojen aikana vuonna 1986 
ja on edelleenkin kunnossa. Koska hirven vetomatkaksi tuli pisimmillään yli 2 km ja koska hirvi haluttiin 
tavallisesti kokonaisena riippumaan, kaikki sujui hienosti vetoliinalla. Näin turkki säilyi kunnossa. 

Niskavilloihin käyneen ärsytyskynnys lienee madaltunut liian usein kuullusta mokasta, sillä urakka ilman 
vetopelejä voi olla porukalle raskas kokemus muistettavaksi. 


On peräkärryt tarpeelliset 
porukalle pelit, 

tänävuonna parhaimmat ei olleet 
vetokelit. 


Kiusoittelu voi muuttua kiusanteoksikin. Kaskun mukaan kaksi hirvimiestä ajoi kerran autolla vastakkain 
kapealla metsätiellä ja koska ohituspaikalle olisi ollut pitkä matka, kumpikaan ei halunnut peruuttaa. Autot 
tönöttivät vastakkain kuin Väinämöisen ja Joukahaisen reet, jolloin toisen auton kuski otti autonsa ovitaskusta 
sanomalehden ja alkoi lukea sitä. Toinen katselee hetken, nousee sitten autostaan, kävelee toisen viereen ja 
kysyy: - Kun olet lukenut, niin voisitko lainata? 

21. SAALIS NÄKYVISSÄ - F21 Saalis 


Ja missä ne nyt ovat, kysyi Epistemon. Kautta Pyhän Johanneksen, 
sanoi Panurge, ne ovat jo kaukana, jos ne samaa vauhtia kulkevat. 
(F. Rabelais) 

Suurinta taidetta on kyetä vaikuttamaan päivänsä laatuun. (Henry 
David Thoreau) 


21.1 Metsästyspäiväkirjat 


Ajo- ja sekametsästyksessä käytetään apuna ajomiehiä ja jäljittävää koiraa. Päivän tapahtumista pidetään 
metsästysseuroissa päiväkirjaa, johon merkitään jahdin päätapahtumat kommentteineen ja 

saalistilastoineen. Metsästyspäiväkirjat ovat sisäiseen seuran käyttöön tarkoitettua aineistoa, jota harvoin 
ulkopuoliset saavat nähdäkseen, mutta ne toimivat joskus vuosijuhliin tehtävien historiikkien ja 

juhlakronikoiden aineksena, kuten Itäsalmen kartanon juhlakronikassa Anders Borgström on menetellyt, kun 
hän metsästyspäiväkirjasta on tilastoinut saalislukuja. Saalismäärien lisäksi metsästyspäiväkirjat paljastavat 
kirjoittajan tyylistä riippuen seuran piirissä tapahtuneita kohtalon käänteitä. Eripuralta ei aina voida välttyä, 
ja ne kirvoittavat saaliin ohella metsästys-päiväkirjamainintoja ja samalla paljastavat paikallisia arvoja. 
Myös metsästysmuodosta riippuu, mitä kerrotaan. Ajo- tai sekamuotoisessa metsästyksessä mainitaan 
maastot, paikat ja ajokerrat ajankohtineen, koirien liikehdintä maastossa huomioidaan haukun perusteella. 

Ajoja suoritetaan sekä viikonloppuisin että viikon varrella, mutta kaikki jahtiretket eikä varsinkaan joka ajo 
eivät tuota tulosta. Päivän mittaan saatetaan joutua ottamaan useita ajoja eri lähtöpaikoista eikä saalis 
sittenkään ole varma. Kronikoissa ja jahtipäiväkirjoissa turhat, saaliittomat ajot tulevat toistuvasti esille 
samoin kuin ajomiesten osuus jahdin onnistumisessa. Ajomiesten taitoihin kuuluu pysyä ajovitjassa. 
Eksymiset ja poikkeamat suunnitellusta ajoreitistä olivat hirvijahdin alkuvuosina tavallisia, aloittelijan reitti 
pyrkii maastossa kiemurtelemaan. Suuntavaisto on ajomiehelle tärkeä ominaisuus, mutta niin on perään 
antamattomuuskin. Hirvestäjä tarvitsee sinnikkyyttä olipa hän jahdinjohtaja, passimies tai ajomies, sillä 
pettymyksiltä ei aina voi välttyä. Hyvistä yrityksistä ja monista ajoista huolimatta retki voi osoittautua 
turhaksi. 


Viikonloppu menikin retkeilyksi, 
kun saatu ei hirviä nitistetyksi. 

Me vain sitkeesti jatkamme jahtaamista, 
mut hirvetpä sanoi, että hasta la vista! 

Viikonloppuna koitettiin vasoja ehtiä, 

mut ei ryökäleitä löyvetty, ku on nii paljon puissai lehtiä. 

Nyt mehtään jätkät, saalis on varmaa, 
takaisin tullessa on mieli kuin taivas - harmaa. 

Hikeä säästämättä on kierretty kehää ja ylitetty jokunenkin oja, 
saaliina pelkkiä havaintoja. 

21.2 Epävarmuus luo jännitystä 


Osa metsästyksen ja saalistuksen jännityksestä syntyy aikeen onnistumisesta. Hirven kaatuminen ei ole 
automaattisesti tapahtuva toiminta. Jahti edellyttää suunnittelua etukäteen, maastoon tutustumista, jälkien 
etsimistä, hirvien kulkureittien havainnointia. Satukaavassa tämä funktio kertoo takaa-ajosta, ja 
menestystarinan kaavassa kyse on konnasta, jota ei ole vielä täysin nujerrettu ja joka käynnistää takaa-ajon. 
Hirvestyksen takaa-ajon käynnistävä "konna" on saalis, hirvi, joka juoksuttaa hikeen miestä kuten hirven 
syntysanoissa Hiisi sen määräsi. Saduissa ja tarinoissa tässä funktiossa noita lentää perään, lohikäärme 
seuraa, neito viettelee ja yrittää surmata jne. Menetyksen vaara luo jännitteen kerrontaan. Katoaako 
prinsessa vai taikasormus? Kaikkea tätä tapahtuu myös hirvimetsällä, joskin menetykset ovat pienehköjä. 
Yleensä katoaa kello tai avaimet, tai hukkuu saapas tai muuta pientä vastaavaa. Satujen aikasormusta 
vastaava tehokas väline hirvimetsällä on hirvikoira tai hirvikivääri. Kivääriä useammin katoaa koira metsälle. 
Monilla seuroilla onkin ystävyys- ja avunantosopimus hirvijahdissa muille maille kadonneiden koirien 
palautuksesta omistajalleen, jos vain koira tunnetaan. 

Tätäkin useammin saalis katoaa näkyvistä tai vaihtoehtoisesti ajomies eksyy ajoketjusta. Karnevaalien 
toritapahtumissa peleillä oli suuri merkitys ja tietenkin myös pelisilmällä. Hirvet ovat juonikkaita, kuten moni 
kronikoitsija sen on ilmaissut. Jahti on peliä, takaa-ajoleikin perusmuoto, jossa yhdistyvät maagiset maaäidin 
kasvojen elämää synnyttävät ja ylläpitävät voimat ja kuten Bahtin sen ilmaisee: Maa on raskaana oleva 
synnyttävä kuolema! Kun hirvisaalis vihdoin tavoitetaan ja kaadetaan, sen ruho avataan ja paloitellaan. 
Karnevaalitulkinnoissa ruumiin paloittelu yhdistyy yhteiskunnalliseen jakoon ja ryhmiin! Pala, perustuu 
jakoon, jossa kukin saa oma osansa saaliista. Onnen peliä on myös saaliin käyttäytyminen ja esiintyminen 
riistamailla. Hyvästä suunnittelusta huolimatta jahti voi epäonnistua vaikkapa siitä syystä, että karhut ovat 
tulleet hirvialueille ja hirvet ovat kaikonneet kauemmaksi metsästysmailta. 

Kronikoiden mukainen ajosemanttinen viisiö kertoo ajosta ajomiesten käyttäytymisen, ajokertojen, maaston 
vaikea- tai helppokulkuisuuden muodossa tai hirvien hakuna ja löytymisenä. Jotta hirvi ei juoksuttaisi, on 
oltava varovainen. "Sää oli tuulinen, vire kävi etelästä, joten jahti piti suunnitella tapahtuvaksi alueemme 
pohjoislaidasta, jotta olisimme hirviin nähden aina tuulen alapuolella, jotteivät ne kaikkoaisi 
meidänhajuistamme." toteaa Tikkanen hirvijahdin peruedellytyksistä. 

AJOMIEHET ETSINTÄ 

MAASTO 

AJOKERRAT LÖYDÖS 

Kuvio 32. Ajon semanttiset vyöhykkeet kronikkakerronnassa 


Satusetä Topelius on ajon hurman oivaltanut libretossa Kaarle kuninkaan metsästys. 

ERÄMIESTEN LAULU 

Hohoi, eräsaalista etsien, 
hohoi, havuntuoksussa metsien 
käy laulellen ja riemuiten 
kuin kuningas mies urhokas 
ja säiky ei vaaraa mitään! 

Hohoi, hetekenttien keinuvain 
yli, hoi, yli kanervakukkulain 
ja notkelmain vie kiiruhtain 
tie hirvien, kun paeten 
ne kiitävät länteen, itään. 

(suom.?) 


Topeliuksen runo viittaa ajossa oleelliseen kuten runoilijoilla on tapana. Eräsaaliin etsinnässä on mainittu 
havumetsien tuoksu, joka vie kuivilta kankailta hetkuviin, kosteisiin notkelmiin aivan kuten hirvijahti 
todellisuudessakin sujuu. Tie käy ylös alas pitkin maastoa. 

Passiin miehet, nyt kierretäänkin pallilaisen vuori, 
vasa sekä emä ryntää lammin takaa. 

Joskus vauhdin hurman on riitettävä metsäonneksi, sillä saalista ei monista yrityksistä huolimatta saada edes 
peijaisiin mennessä. Tilanne on karvas, mutta tunnustetaan rehellisesti jahtikansan edessä. 

Viikolla ei nähty vasoja yhtään kertoo 
lauantaina ei sitäkään vertoo... 

Lauantaina ajettiin kuka ojjaan, kuka mäntyyn, 
ois voina olla parempi jiähä sänkyyn! ... 

Kyllä hirven pirut teki meile oharit 
taitaa pomokii kohta antoo loparit!... 

Mutta huolimatta tarkasta ajosta 
ei yritys tuota tulosta. 

Sunnuntaina passimiehet uotteloo kiväärit ojossa, 
mut ajomiehet vutkeltaa, ku siat vatukossa. 

Perille vuan taivallettiin kuolemaa uhmaten 
Kalle-paran vaikertaissa: "Täältä pois mä jaksa en!" 

Suunnistus on jahtimiehelle 
Taitotärkeä, 

Eihän ajomiesten jonossakulussa 
Mitään ole järkeä. 

Kun viime vuosisadan puolessavälissä hirvenjahti hiljalleen käynnistyi ajojahtina ja seuruemetsästyksenä, se 
oli monelle uusi ja jännittävä kokemus, 1970-luvulla melkein joka päivä, 1990-luvulla vain viikonloput. Arvi 
Venäläinen kertoo kehityksen virrasta näin: 

Ja se ensmäinen hirvijahti olikin jotain ennen 
kokematonta ja uutta. Siihen varustauduttiin 
pitkin kesää kaikin tavoin. Luettiin hirven jäläkiä, 
tutkittiin paskoja, hiottiin puukot monneen kertaa 
ja eväsreppu tarkastettiin, Kaiken mahdollisen 
piti olla kunnossa, kun jahtiaamuna kokootu joukko. 

22. JORON JÄLJET - F22 Metsä 


22.1 Miestä viedään 

Mutta ennen kaikkea, meidän tulee olla kiitollisia siitä, että olemme 
saaneet palata eräretkiltä uusia kokemuksia rikkaampina ja 
terveenä. (Hirvikronikka) 

Satufunktiossa 22 tarina kertoo sankarin ja kohteen pelastumisesta takaa-ajosta. Näkökulma 
hirvenmetsästyksessä on hirvestäjän, joten tarinan sankari on kaataja, joka pelastaa hirven ajossa seurueen 
kasvot ja kunnian. Tämä vaihe varsinaisessa tarinassa, jahdissa on viimeinen koettelemus, josta täytyy 
selviytyä kunnialla, vaikka valo tai sampo eli toivottu hirvi katoaisi tietymättömiin haavakkona tai 
haavoittumattomana. Samalla funktio on linkki ulos kertomuksesta, happy end tai tarina saa jatkoa. 
Menestystarinassa Hiltusen mukaan konna ilmestyy jälleen ja vie sankarilta sen, minkä hän juuri on 
pelastanut. Metsällä ei ole aivan tavatonta, että kuolleeksi luultu hirvi "konna" on vain pökertynyt ja nousee 
pystyyn juuri kun kaataja on pistoaikeissa. Tapahtuma on peripeteia eli odottamaton käänne. Ansaittu 
kadotetaan. Harmittaa. Jahtikertomuksen kulussa alkaa uusi alku, ja kaikki toistuu kuten alussa. Miehet 
säntäävät hirven perään. Miten sankarin käy uusintaottelussa? 

Kronikoiden sisältöön perustuva aihejakauma käsittelee peripeteiaa kommellusten, harminpaikkojen, metsän 
mielisuosion ja metsästäjän epähuomion kautta. Kokenutkin metsästäjä voi uusiutuvissa ajoympyröissä 
menettää suuntavaistonsa ja eksyy. Kohtalokkaat oikopolut voivat viedä harhaan. Hyvä onni vuorostaan 
koetaan ja nimetään metsänhaltijan mielisuosioksi, metsästäjä on Mielikin suosikki hyvin selviytyessään. Sen 
sijaan erilaiset kommellukset, ojaan kaatumiset yms. ovat porukalle naurun aihe samoin kuin epähuomiossa 
tehtyjen virheiden selitykset ja muut väärinymmärrykset. Metsällä olo ei aina ole pelkkää auvoa. 
Harminpaikkojakin riittää, kompastellaan kantoihin, väsyttää, likaannutaan, kastutaan ja mikä pahinta saalis 
karkaa käsistä. 


KOMMELLUKSET EPÄHUOMIO 

MIELISUOSIO 

HARMINPAIKKA METSÄNPEITTO 

Kuvio 33. Kommellusten kuvio. 

Hirviporukka oli rakentanut oman kämpän, johon tehtiin lahtivaja sekä pieni kamiinalla lämmitettävä tupa. 
Jokinen oli mennyt kaverinsa kanssa tupaan ja lämmittänyt kaminan tulikuumaksi, jolloin kämpän seinä roihahti 
tuleen ja koko komeus paloi. Miehet säikähtivät niin että olivat kolme päivää kateissa. Kun he sitten palasivat 
ihmisten ilmoille, muut seuruelaiset vaativat selitystä, missä he olivat olleet. Vastaus kuului: - Pelästyttiin niin 
että ensimmäinen päivä juostiin karkuun - ja pari päivää koetettiin osata takaisin. 


22.2 Metsän viettelykset 

Eksyminen metsän kätköihin tulkittiin menneinä aikoina metsän pahansuopuudeksi. Metsänhaltija tai joku 
muu oli silloin asialla, käänsi metsällä liikkujan silmät niin nurin, ettei kulkija voinut löytää tietä kotiin eikä 
etsijätkään kadonnutta löytäneet. Karnevaalikulttuuriin kuuluu ajatus maanpäällisestä maailmasta, joka 
rakentuu groteskin ruumiin tavoin. Sekä metsä että karnevalistiset maisemakuvat koostuvat huipuista ja 
alangoista, harjuista ja notkelmista. Karnevaali-kuvastossa etsittiin toisiin maailmoihin johtavia portteja ja 
solia, jotka johtivat toisenlaiseen maailmaan. Eksyminen, metsänpeitto johtaa suomalaisen metsien 
karnevaalin viettäjän toisenlaiseen maailmaan ja eksyttää eroon muista. Ennen metsämiestä eksytti ajakka, 
ihtiriekko tai liehtari ja houkutteli hänet toiseen nurinkäännettyyn maailmaan, maahisten karjan luo tai 
muuhun vaikeakulkukuiseen paikkaan vaikkapa kallion kielekkeelle. Karnevaalikulkijan tie kulki manalan ja 
maanpäällisen paratiisin välistä tietä. Karnevaalihahmojen leumaanit, olennot joilla oli kasvot rinnassa ovat 

suomalaismetsässä saaneet kuvakseen metsänneidon "skogsräm", joka edestäpäin nähtynä on kuvankaunis 
nainen, mutta totta on vain toinen puoli, takaa katsottuna olento on kuivan karahkan puun oloinen ja 
näköinen. Metsästäjä jää metsän sylissä yksinäisellä yöpuullaan haromaan tyhjää tai pöllinpätkää. 


Vatsan pyyde eksyttää. Karnevaalissa maaston muodot ja jättiläisten nimet ilmenivät paikkojen nimissä ja 
symboloivat groteskia ruumista. Suomalaisessa kansanperinteessä tällainen muistuma ei suoraan liity 
metsään, mutta pirun ja hiiden nimissä, jotka viittaavat sekä kallioon että hirveen on rinnastus jättiläiseen, 
kalevanpoikaan sillä pääjätti Kalervon yksi pojista oli Hiisi. Kouko on pirun toisintonimi, joka viittaa 
hyönteisiin, hirvimetsällä joron jäljillä, hirvipirulaisen jotosten varrella vaanivat pienet karvoihin takertuvat 
hirvikärpäsen alut. Kouko liittyy nimityksenä metsään, jättiläisiin, karhuun, piruun ja täihin. Kouko on metsän 
mörkö, karhu, mutta se on myös pieni täi tukassa. Lapsia peloteltiin koukojen lisääntyvän niin suuresti, että 
ne vetävät hänet mukanaan kaivoon, ellei tukkaa kammata. Tiedetään että pikkukoukot hirven turkissa 
voivat lisääntyä niin, että niiden yhteismäärä painaa kiloittain ja vastustuskyky oleellisesti heikkenee. 
Koukojen lapsia hiuksissa haittaava ominaisuus voi olla syntyisin tästä. Suomessa tosin hirvikannan 
vähäisyyden vuoksi tai muusta syystä ei hirvikärpäsiä ollut 1900-luvun alku- ja keskivaiheilla, mutta aiemmin 
niitä on voinut olla ja sitä myöten hämärä käsitys uskomuksissa säilyä hirveänä vaivana, hirven vaivana. 
Taisin eksyä aiheesta. Hirvestäjä sen kyllä ymmärtää: 

Suomen kielessä joitakin 
sanoja on, 

joiden merkitys ei kaikille ole 
mutkaton. 


Kommellukset ovat kronikoissa maininnan arvoisia 
menisikin ja jahtiporukka olisi käärmeissään. 

Kanto kavala miehen kuitenkin 
kolmannella kanavalla 
suulleen suisti, 
vaikka laji siihen asti 
aivan loistavalla 
tavalla luisti. 

Eksymistä kuuluta ei 
hirvimiehet lehtiin, 
mutta ehkä tänä vuonna 
ennätykset tehtiin. 

Piri löysi Ressalassa 
ajolinjan suoran, 


saavutuksia, vaikka jahti niiden takia hieman vikaan 


hikipäässä huomasi sen kylälle 
vain tuovan. 

Turhaan ei tuo Seppokaan 
kompassia kanna, 
unohtanee varmaan vaan 
suunnan siihen panna. 

Mutt' tää nyt vallan ompi kamalaa 
ei tätä uskoakaan enää saa: 
Kuinka metsän Mielikki nyt näin 
kääntänyt on kaikki hyvin päin? 


22.3 Hirvisillä 

Jossain joku suurempaakin perään paukkaa, 
mutta menojaan se menee, halki korven laukkaa. 

Harmin laine 
tulvii Hannun yli 
kolauksen saanut 
kuulun kaatajan on maine. (A) 

Erävahingot voivat olla monenlaisia. Aleksis Kivi oli metsämies ja hänen tarinansa käänne tapahtui, kun 
veljekset joutuivat koetukselle hiidenkivellä ja joutuivat härkäelon kaadosta vastuuseen. Mutta kukaan tuskin 
lienee esittänyt, että härät olivat hirvihärkiä, jotka kuuluivat isännän maille ja omistukseen. Ehkä kyseessä vain 
oli lukumääräinen Hinnoittelu tai sitten ei, mutta uskomattomia tarinoita on muillakin kuin paroni Munchausenilla 
ja suomalaisilla kronikoitsijoilla. Vuosisata sitten kamariherra D. Naryschkin johdatteli metsästäjiä uuden 
metsästystavan saloihin, houkutuspyyntiin. Opaskirjasessaan hän kertoi merkillisen tapauksen, jonka oli 
metsällä havainnut. Hän kertoo: 

Merkillinen tapaus sattuu vuosittain hoitoalueemme (Liettua?) kiimapaikalla. Jonain 
iltana, 4 ja 8. päiävn välillä syyskuuta, kokoontuvat härät suhteellisesti pienelle alueelle 
ja mylvivät silloin harvinaisen yhtämittaisesti ja kiivaasti. Olen useinkin ollut 15 mylvivän 
härän ympäröimänä, mutta tällöin eivät ne vähääkään välitä kutsusta." Entä jos Aleksis 
Kivi oli lukenut tai kuullut tällaisia väitteitä ja sijoitti Seitsemään veljekseen tämän tarina 
lauman määrää hieman muhevammaksi lisäten? Kiven tarinassa härät eivät vähääkään 
piitanneet veljesten huudoista. Kamariherran härät tarkoittavat hirvihärkiä ja hän puhuu 
hirvistä lehminä ja härkinä. Edelleen Naryschkin hirvenääntelyspesialistina kuvailee 
hirven eksoottisia ääntelyitä. Hirven mylviminen on hänen kokemuksensa mukaan 
riippuvainen uroksen iästä. Nuorella hirvellä on korkea nenä-ääni "o-ä!" Äänenpaino on 
ensimmäisellä tavulla. Vanhemmiten hirven ääni syvenee kuten suomalaiset 
hirvenmetsästäjätkin sen ovat huomanneet. Vanhemman uroksen mylvimisen voi 
ilmasita äänellä "o-ah!" Mitä heikompi äänenpaino on ensi tavulla ja suhteellisesti siihen 
nähden matala toisella, sitä suurempi on hirviuros väittää kamariherra Naryschkin. 
Vanhan uroksen mylvintää kuvaa äänne "u-ahhhi", jolloin ensi tavu on lyhyt ja lähes 
kuulumaton, toinen sen sijaan korollinen ja pitkä. Ääni on aina hyvin syvä ja matala, 
mutta sen tähden vähemmän kuuluva kuin korkeampi nuoren uroksen ääni. Ja jos hirvi 
metsästyksestä ja pedoista huolimatta edelleen vanhenee, niin oikein vanhoilla 
mahtiuroksilla muuttuu ääni vallan omituiseksi ikään kuin äänenmurrosta potevaksi. 
Vanhan uroon ääntelyssä toisen tavun pitkää, syvää ääntä seuraa nimittäin korkeita 
metallintapaisia ääniä, ja äänen muodostaa oikeastaan kaksoisääni." 

Kamariherran sanavarat loppuvat kuvaamaan tuota ääntä, mutta hän toteaa kilahtavan äänen helähtävän ja 
kilisevän kuin pyörivä hopearaha. Tästä kuvauksesta tulee melkein väkisinkin mieleen kalevaiset partasuu-uroot 
kantelesäesteisine jurjetuksineen. Ehkei ole sattumaa, että runo on sekä hirvi että tietäjä-runonlaulaja. Iso 
parta on vanhan uroon merkki niin hirviuroilla kuin miesurhoillakin. Ei parta pahoille kasva, turpajouhet 
joutaville. 

Reilut puoli vuosikymmentä sitten tehdyssä kansanrunouden seminaaritutkielmassa Salme Söderlin on tutkinut 
Suomen Kansan Vanhojen Runojen Hirvisillä -leikin toisintojen sanomaa. Perusajatus leikissä on hirven piiritys 
ja hirven karkaaminen ja sen takaa-ajo. Leikki on karjalaisvoittoinen kuten Lemminkäisen virsikin ja sen 
oleellinen osa on leikkiin sisältyvä runo, leikkilaulu. Ylöjärveltä Reinholmin muistiin kirjaama versio leikkikuvaus 
kertoo. Tehdään rinki ja hirvi on ringin sisällä. Tappaja on piirin ulkopuolella, piiri tanssii ympyrää ja laulaa: 

Tässä on yksi kamala eläin 
Meidän herran tarhas. 

Ollut tässä tämän vuoden 
Tehnyt paljon pahaa 
Syönyt Kaikki piparuutit paparuutit 
Tupakin juuret, kaalin kontit 
Kaikki paraat kryydit 
Haaskas hyvän hamppumaan 
Söi kauniin kauramaan. 

Sitten piiri pysähtyy ja tappaja kysyy: 

Onko hirvi salossa? 

Piiri vastaa: 

On hyväkin liinaharja (jos piirin sisällä oleva "hirvi" on tyttö) 

On hyväkin seppelekaula (jos piirin sisällä oleva "hirvi" on poika) 

Hirventappaja kysyy: 

Mitä hirvi maksaa? 

Hänelle vastataan: 

Tuhat tukaatia 
Sata Saksan taalteria 
Viis Viipurin rahaa 
Kuus kultapenninkiä 
Turuun tuomiokirkon 
Ja rautalapion. 

Johon tappaja vastaa: Minä ammun hänet ilman puolta äyriä, meidän herra tahtoo hyvää rekivilttiä. Samalla 
hän nakkaa jollain piirin keskellä olevaa ikään kuin ampuisi. Hirvi lähtee ulos ringistä ja tappaja yrittää tavoittaa 
hänet. Hirvi voi kolme kertaa hakea turvapaikkaa ringin sisältä, mutta ei enempää. Se piirissä olija, jonka 
kohdalla hirvi saadaan kiinni, joutuu vuorostaan hirveksi ja kiinnisaatu hirvi joutuu tappajaksi. 

Tutkielmansa lopussa Salme Söderlin varovasti viittaa leikin olevan ehkä hyvin vanhaa metsästysrituaalista 
perua. Ottaen huomioon kamariherran maininnan vanhan uroshirven rahan kilinältä kalskahtavasta äänestä, 
niin runon aiheen muodostuminen voi olla sekä symbolinen että realistinen. Hirvennahka edusti aiempina 
vuosisatoina sekä verorahaa että muuta tienestiä, rahanarvoista tavaraa, mutta syvempi ja symbolisempi arvo 
voi liittyä rahan kilinässä tuohon kamariherran väitteeseen ja syntyihin syviin runoissa. Henni Ilomäki on 
lisensiaattitutkielmassaan eläinten nimistä ja niiden luontosuhteesta viitannut sanallisten ilmausten 
syvämerkityksellisyyteen. Hän toteaa: "Sanallisten ilmausten valikoituminen noudattaa ilmeisesti syvällisempiä 
lakeja kuin satunnaista assosiaatiotekniikkaa tai alkusointuisuustendenssiä. Tätä on kuitenkin vaikea todistaa. 
"(1986:125) Syrjähtelyn tielle lähteneenä, voidaan sitä toki yrittää. Hirvisillä -leikin keskushenkilö on hirvi, jota 
tappaja tavoittelee käsiinsä. Tässä ei ole mitään ihmeellistä. Sen sijaan leikin osioissa aidan murtaminen ja 
ajaja on jo myyttistä sävyä, koska ikimysteeri Ajattaresta viittaa sekä aidan akkaan, ajakkaan ja ajajaan. 
Lemminkäisen, kaikkien hirvenhiihtäjien myyttinen esikuva kohtaa Pohjolassa hirvien herran valtakunnassa 
käärmevitsaksien aidan. Ajakka joissain tapauksissa rinnastuu sekä hirveen että käärmeeseen, maraan ja 
painajaiseen kulopainaisena. Myös kalliokuvissa hirven ja käärmeen yhteiskuvaus on melko tavallinen. Riippuu 
varmaankin näkökulmasta, mikä Hirvisillä -leikissä katsotaan pirulliseksi olennoksi ja mikä hyväksi. Jos hirvi 
rinnastetaan hiiden hirveksi, pirun hevoseksi, niin hirvi lienee paha ajettava, josta tulee yhteisön hyvän 
hankkijan, metsästäjäsankarin takaa-ajamana ajakka saalis, joka voi rajatun määrän takertua ringin turvaan 
ennen kiinni joutumista. Toisin päinkin tietenkin voidaan tulkita. Kristussymbolina hirvi on hyvä, joka joutuu 
pahan metsästäjän ahdistamaksi ja voi hakea turvaa metsän kätköstä, toisin sanoen suojautuu piirin keskelle. 

Leikkiversiot kutsuvat metsästäjää kytäksi, jahtaajaksi, kysyjäksi, ajajaksi, koiraksi jne. ja leikkijä joko seisoo 
paikallaan tai istuu tuolilla. Tämä muistuttaa nykyistä naakimista tai passaamista. Vaihtoehtoisesti leikkijä 
kulkee piiriä ympäri kuin jotain etsien keppi tai pallo kädessä. Joskus ajaja ilmoittaa leikin aloittajaisiksi 
tulleensa hirven hiihdäntään jalopeuran jaksantaan. Hirvi, joka on joko saavussa (puutarhassa), haassa, 
tarhassa, salossa , kartanossa tai ryytimaalla on nimetty sanoilla outo outs, kamala eläin, elämän kamaus, ja 
Lönnrot on kirjannut retkillään kummallisen muodon "elämän kala". Yleensä hirvi on oiva otus, ihmisen eläin ja 
vain Muurlan ja Mäntyharjun leikkiperinteessä keskushenkilön nimityksenä on hirvi. Kuten mallirunossa näkyy, 
hirveä nykykäytänteen mukaisesti on nimitetty sukupuolen mukaan, Leikillä on yhtymäkohtia Hiiden hirven 
hiihdäntään ja Kaarle Krohnin keräämiin hirven peitenimiin, sillä leikkiversiossa hirven niminä on edellä 
mainittujen lisäksi mm. sukkajalka, jauhokuono, hepenähäntä, läsipää. Laatokan ja Aunuksen Karjalasta 
olevissa versioissa Hirvisillä -leikki sisältää Kalevalassa olevia säkeitä kuten esim. "Tuli suitsi suksistani, savu 
sauvani nenästä" sekä "Hiihoi sooita, hiihoim maita, hiihoi synkkeä saluva." Metsästäjän loitsuihin suoraan 
viittava runoversio on sanoissa "Lämpii metsä, kostu korpi. Lämpiä salo sininen minun metsäs käyäkseni." 
Leikki loppuu lyhyeen ilmoitukseen. Pois hirvi salosta. Ehkä leikki elää myös arkisanonnassa ota pois. 


22.4 Sykkö ja häkkipää ajan hämärässä 

Vaikka Hirvisillä -leikin runoversioissa ei olekaan mainintoja käärmeisiin, niin kalliokuvien ja kalevalaisten 
runojen käärmeviittaukset hirvenhiihdon yhteydessä on huomionarvoinen tarkasteltava. Voi olla, että suksilla 
viitataan sihahtavaan äänimaailmaan, tai vanhaan myyttiin käärmeestä ja tiedonpuusta, mutta raamatullinen 
kielikuva voi olla universaali, jolloin sille on löydettävissä suomalainen vastine suoraan Suomen luonnosta. 
Raamatussa on maininta kahdesta eläimestä, jotka saavat äänen ja kyvyn kommunikoida ihmisten kanssa. Aasi 
ja käärme. Molemmilla oli yhteys kasvimaailmaan. Käärme puhui hyvän ja pahan tiedon puusta Eevalle, 
alkuäidille. Maaratar on joidenkin suomalaisten loitsujen mukaan käärmeen jumalatar. Mara on tautidemoni, 
pirullinen kiusanhenki, joka vaivaa ihmisiä ja hevosia painajaisena. Hyökkäävyyttä suomeksi kutsutaan päälle 
painamiseksi. Hirvihärkä ei ainoastaan mylvi ja möykkää kiima-aikana, se käy kiihkon vallassa lähes minkä 
tahansa kilpailijaksi katsottavan päälle. 

Kielen sanotaan syntyneen äänten jäljittelyistä ja joitakin viitteitä on siihen, että kantelemusiikkikin on saattanut 
syntyä hirven sarvien kelomisesta, jos kamariherran tiedonantoon on luottaminen. Sarviaan kelova mahtisonni 
möyrii kilajavin äänenpainoin metsässä. Myös keskisuomalaisten vanhojen metsämiesten todistuksen mukaan 
hirvi voi hädissään päästää uskomattoman korkean äänen, joten hirvien ääntelyn asteikko lienee laulajamainen 
virtuoosimaisuus monen oktaavin alalta. Käärmeiden ääntelyyn ei astevaihtelut juurikaan ulotu. Sihinä on 
tasaista, kiemurtelu äänetöntä. Meno villeimmillään käärmeiden käräjissä, jotka osa kansasta on tiennyt olevan 
käärmeiden soidinmenoja. Ehkä hirven ja käärmeen yhteyttä ei pidäkään etsiä pelkästään hyvän ja pahan 
akselilta yleensä, vaan käärme ja hirvi ovat kielen perussymboleita, sillä käärme on valheen ja kaksikielisyyden 
perikuva kun taas hirvi on kanteleen synnyn ja runouden symboli. 

Puhe voi olla kaunista tai rumaa, sanat voivat haavoittaa ja parantaa. Tämä on itse asiassa asiansa osaavan 
tietäjän perustietoa, mutta ei kerro mitään tietäjän moraalista tai asenteesta elämään. Kieltä voi käyttää 
hyvään ja pahaan, rumaan ja kauniiseen. Eikä liene osuvuuden kannalta mikään erhe että puhutaan 
myrkyllisestä kielestä, vaikka käärmeen myrkky ei ole kielessä vaan hampaissa. Toisaalla hirven kieli on voille 
vertoja vetävä makoisa herkku. Symboliikkaa. Käärmeen kieli on pahuuden symboli, hirven kieli jotakin 
nautittavaa. Toisaalta myytti hirvestä kykenevänä imemään itseensä käärmeen myrkyn lienee kielellisen 
taituruuden symboli sekin, jonka antiikinaikainen myyttiversio on se, että hirvi suuttuessaan tulistuu niin, että 
hirvellä alkaa keittää - hello, leukaparta ja kun hirvi puhaltaa kiehuvan kiukkunsa käärmeen niskaan, menehtyy 
liero. 


Kielikuvia, jotka ovat vaikeasti selitettävissä yhtenäisteoriaksi. Selvempää on siis kaavioida suomalaisten 
myyttien käärmekuvat merkkiverkoksi. Tarkasti uskomus- ja myyttiaineksen lukemalla voi havaita suomalaisten 
liittäneen käärmemielikuvia sylkeen, sukseen, aitaan, kierouteen ja kieleen. Lemminkäinen lähti hirvenhiihtoon 
sukset sihahtaen, joi Pohjolan, hirvi-isännän pirtissä matoisen/käärmeisen oluen ja oli myös koemaistajana kun 
Osmotar laati arkkikaljansa ensierää, josta tuli tavatonta taaria humaltamisvoimaltaan. Karhun ja käärmeen 
kiertonimenä käytetään nimitystä sykkö. Käärmeen synty on Syöjättären syljessä ja käärme kasvoi pajuilla. 
Lyhyen luonnehdinnan mukaan saamme kieleen ja runonlauluun viittaavan merkitysketjun. 


(Elin) 

(Neste) 


KIELI 

SYLKI 


- VITSAS 

- SUKSI 

OLUT 

(viina) 


(Paju) 

(Puu) 


Olut ja viina ovat tässäkin kuviossa suomalaista myyttisyyttä keskeisimmillään. Viina on kielenkannakkeiden 
irrottamista varten, suun kostuke, jonka avulla runonlaulun salat ovat avautuneet eikä tavassa aina ole ollut 
taustalla viinanhimo, vaan synnyt ovat syvemmällä. Viina on viisasten juoma. Suotta ei suomalaisella sekä 
sukset että puhe luista. Suksen luisto on hirvenhiihdäntää, jalopeuran jaksantaa, runojalan perässä kulkemista. 
Jos mies taas suoltaa humalapäissään mitä sylki suuhun tuo hän on liero. 

Kaksikielisyydellä viitataan nykyään kahden kielen taitoon, ja tietyssä mielessä tämä tekee ihmisestä kahden 
kielikuvamaailman edustajan, mutta ei kuitenkaan kaksimielistä perinteellisessä mielessä. Syvimmät tunteet 
ajatellaan äidinkielellä ja täysin kaksikielisetkin ovat tottuneet priorisoimaan, asettamaan etusijalle 
jommankumman käyttökielistä tilanteen mukaan vaihdellen. Unessa ja hädässä ihminen puhuu äidinkieltään eli 
lapsuuden kieltä, mikä se sitten onkin. Unikuvat ovat samaa alkukantaista perua kuin muutkin alitajunnan, 
tiedostamattoman tuotteet. 

Arvellaan Suomen kamaralla aikoinaan astelleen kaksi pääheimoa hirvi- ja karhuklaanilaiset. Kalliokuvista 
päätellen hirviklaanilaisia on ollut ympäri Skandinavian Kuolaa myöten, karhukuvia on vähemmän, mikä ei 
merkitse karhun merkityksen vähäisyyttä, vaan viittaa omaleimaisiin rituaaleihin, joista toinen on säilynyt 
hirvikronikkoina ja kalliomaalauksina ja toinen karhunpeijaisriitteinä. Väitän, että käärmeessä, Maarattaressa 
sen salaisuus kielen kautta, pettämisen kautta, kautta tarhakäärmeen. Sillä hallitsijakäärmeellä kovin usein 
kuvataan olevan kirkas rantu kaulassa. Vainajien uskotaan olevan eläviä niin kauan kuin joku heitä muistaa, ja 
heistä puhutaan. Käärme on manalan valtakunnan eläin. Raamatun alkukuvissa matelija oli kätkeytynyt puuhun 
ja yllytti Eevaa, alkuäitiä nauttimaan tiedon puusta ja myöhemmin tapahtui kielten sekoittuminen. 

Hirvi on suomalaisten runoratsu, josta siivekkäät sanat, puheen juoksu on kotoisin. Hirvijahti -tietokirja 
vuodelta 1997 kertoo hirven eri osien merkityksestä ja paljastaa erikoisen piirteen hirviseuraperinteissä. 
Seuroilla on tapana antaa ensikertalaiselle seurueen jäsenelle nylkyvajassa tehtäväksi hirven kielen 
irrottaminen. Kyseessä on testi, sillä tehtävän antajat tietävät, että noviisi joutuu askaroimaan irrotetun pään 
kanssa pitkään ja tuloksetta, kielen oikea irrottamistapa kun on asiaa tuntemattoman lähes mahdoton keksiä. 
Varsinkin kun ammutun eläimen suu pysyy kiinni eikä avaudu edes väkisin vääntämällä, vaikka kieli osin 
roikkuu ulkona suusta. Myös riistantutkija Kaarlo Nygren toteaa hirvenkielen erityismerkityksen ja nostaa sen 
ravintona ensimmäisten apuelinten joukkoon. Tässä yhteydessä on syytä muistaa, että vanhoissa 
kansanuskomuksissa apu tarkoittaa taikaa. Nygren toisin sanoen tietämättään todistaa hirvenkielen olevan 
suomalainen taikaesine, hyvä apu ruokavalioon. Symbolisesti ei kielen merkitystä vähennä hirven kielen 
ylivertainen mittavuus muihin nautaeläimiin nähden. Ja hirvellä on hyvä makuaisti. Eläin on nirso ja valikoiva 
ruokansa suhteen. Kielensä avulla hirvi valikoi, kieli on laatumittari, sillä makuaisti pystyy varsin tarkkaan 
arvioimaan ravinnon laadun. 


Mikä ei maistu hyvältä ei myöskään ole hyvää tai hyväksi. Edelleen Nygreniin väittämän mukaan kieli on 
arvostettua herkkua kaikkialla, missä metsästetään. Kronikat ovat kieltä, kronikoita arvostetaan eikä tämä väite 
ole mikään sofismi, sanon minä. Kielen arvoa kuvastaa sekin, että hirven kieltä ja turpaa sai muinaisessa 
Kiinassa nauttia vain keisari. Nygren paljastaa toisen salaisen peijaiskäytänteen. Se, joka kieltäytyy syömästä 
kielileikettä vetoamalla kielen olleen jo jonkun toisen suussa, saa syödäkseen kovaksi keitetyn kananmunan. 
Hirvimiesten luova voima on synnyttänyt vastauksen ikiarvoitukseen munasta ja kanasta. Ensin oli kieli ja sitten 
muna(us). Niinhän Pyhä Sanakin sen sanoo. Alussa oli sana ja sitten baabel in kielten sekoitus. 


Miten kieli kiskotaan kuolleen hirven suusta ruokapöytään? Puukkoa pidetään varsin syvällä silläkin uhalla että 
roikkuvaan kieleen voi tulla viilto. Kun alaleuan lihakset ja kieliluun vahvat sivulihakset on saatu katkaistua, kieli 
vedetään ulos ja katkaistaan kiinnipitävät jänteet. Lopuksi kieli katkaistaan ruokatorven ruston tyvestä, toteaa 
kirjoittajakolmikko parhaasta päästä Kairikko, Takamaa, Aatolainen. He mainitsevat kieliluut, Mitä ikinä ne 
tosiasiallisesti biologisesti lienevät, ne ovat nimettynä olemassa ja koska muoto on monikossa, luita on 
enemmän kuin yksi. Luihin on kansan käsitysten mukaan kätkeytynyt elämän ydin ja siten se on ollut elävien 
sidos vainajien valtakuntaan, kosketus tuonpuoleiseen. Hirvellä ja karhulla on kummallakin astraalimyyttinen 
alkuperä, peijaisriiteissä ne voivat olla hääpari ja nyt ilmenee, että yhteistä on luissa ja ytimissäkin. Osa karhun 
maskuliinista taikavoimaa on tuon mörrin, mustan metsänelävän anatomia, joka sisältää siitinluun. Karhun 
siitinluu on ollut sekä metsästystaikakaluna käytetty tietäjän työkalu että aikansa Viagra, jonka on uskottu 
kohottavan potenssia. Toisaalta hirven sarvillakin on ajateltu olevan samansuuntaisia vaikutuksia, johon 
kronikoitsijatkin viittaavat. Käärme on hedelmällisyyssymboli ja siten sen rinnastus karhuun seksuaalisesti 
merkittynä eläimenä on luonteva. Molemmista käytetään loitsuissa nimeä sykkö. Naisia pidetään kielellisesti 
lahjakkaampina kuin miehiä, vaikka käsitystä voi toki epäillä. Naisilla on puheen sujuvuus luontevampaa kuin 
miehillä, koska monet puhuvat huolettomasti harkitsematta mitä sylki suuhun tuo, vaikka rumia sanoja naiset 
eivät viljele niin paljon kielessä kuin miehet. Metsällä miehet siistivät suutaan aivan vapaaehtoisesti, jos naisia 
on mukana jahdissa. Kielen puhtauteen on myös hirvivaltio Ruotsin virallinen jahtikuvaaja ottanut kantaa 
sarjakuvassa Helge. Kieli saippuoidaan. Uffe on machomainen metsästäjä, joka on joutunut siistimään suutaan 
. Vitsi piilee lastenpelottelussa, jossa rumien puhujan suu uhataan pestä saippualla. 

Kuva 10. Helge-sarjakuva, strippi no. 95 (96A). Piirros Lars Mortimer. 


Metsästäjien hirvisanastossa nuorta hirveä kutsutaan mulliksi tai mullipojaksi. Kansanperinteessä härkäpäistä 
kutsutaan härkämieheksi, mullipojaksi, joka on itsepäinen, ajattelematon ja huoleton. Ja jos on mullipojalla 
ensikertalaisena ihmettelemistä kielen kantojen irtipäästelyssä, niin vanhat tietävät konstit pulmaan kuin 
pulmaan niin kuin sekin tietäjä, jota pyydettiin parantamaan härän ähkyä. Aikansa tietäjä käveli härän ympäri, 
sitten otti piipun suusta, nosti härän hännän ylös ja pisti piipun hännän alle. Sanoi: Paha henki lähde tästä. 
Härkä lähti liikkeelle kuin ohjus ja hirvittävällä mourulla juoksi toisen kylän reunaan. Katsojat ihmettelivät, 
kuinka tässä näin kävi, johon tietäjä tuumi vain lähdettäneensä pahan hengen matkoihinsa, koska muutoin 
olisi mennyt koko härkä. Härkä tuotiin kotiin ja oli terve siitä lähtien. 

Maasta se pienikin ponnistaa, pikkuväkeä on ajateltu vainajahengiksi tai maahisiksi. Kalevalan merestä 
nouseva tammen kaatava pikkumies on tulkittu ison härän surmaajaksi. Härän "kuusta" (rasvasta) on saatu 
voiteet eli "kahteet", joilla vihat ja tulen poltot torjuttin. Erään pielisjärveläisen laulannan mukaan ovat Härät 
talit kasvaneet taivahan navoilla; ytimestä on saatu voiteet ja tehty parantavat "simat". Kalevalamytologi 
Onni Okkonen kehaiseeGananderin osuneen oikeaan antaessaan tapetulle tai tapettavalle Härälle astraalisen 
selityksen. Samalla Okkonen lisää selityksiin antiikin lääkinnöllisen jumaluuden. Aesculapiuksen, jonka etuosa 
perustuu (kaadetun) tammen (aesculus) mielikuvaan, kun taas jälkiosa edustaa (Apis-) härän "parantavia 
ominaisuuksia. Voidetammi ja voiteitten Härkä ovat kalevalaisissa runoissa sekoittuneet yhtyneet 
persoonalliseksi jumaluudeksi. Edelleen Okkonen kehittelee härkämytologiaansa ja toteaa härän 
surmaamisrituaalin yhtyneen myös persialaisiin Mithra-mysteerioihin. Mithra oli tunnetuin tauroktonios, joka 
surmaamalla härän aikaan sai Auringon, Helioksen nousun. Mithran Härän alle on kuvataiteen symboliikassa 
sijoitettu pikari, ilmeisesti "voiteita" keräämään . Mutta kuka tietää, onko veri vettä sakeampaa voiteena. 
Hirvenkaataja suomalaismetsissä voidellaan hirven verellä tehdyllä merkillä otsaan. Myös iranilaiselta taholta 
tullut Mithran härän surmaamisen aihe on tunnettu useista hellenistisistä reliefeistä, ja tapahtuma on 
yhdistetty Otava-tähdistöön, toteaa Okkonen. 

Nähtävästi on suuri erehdys ja eksytys tapahtunut, kun härkä suomalaisessa mytologiassa liian helposti, 
kärkkäästi ja yksipuolisesti tulkitaan aina vain karjaan kuuluvaksi nautaeläimeksi, vaikka karjanhoito on vielä 
nuorempaa elinkeino-toimintaa kuin maanviljely ja vaikka kansa puhuu uroshirvestä härkänä tai häkkipäänä. 
Ei tarvitse hakeutua merta edemmäs kalaan, jotta voisi mennä ajassa taakse päin. Matti VVaronen on 
tutkimuksessaan muinaisten suomalaisten vainajanpalveluksesta pohtinut Mantsinsaaren uhrijuhlia, jonka 
syntytarinat viittaavat juhlassa alkujaan teuraana olleen joko poro, peura tai härkä, siis hirvi. Jos pedot tai 
taudit uhkasivat karjaa, niin mantsilaiset lupasivat pyhälle Iljalle härän omasta kotikarjastaan. Luvattu eläin 
pyhitettiin ja sitä nimitettiin Iljan häkiksi. Väitteeni mukaan hirvi esiintyy sellaisissakin nimissä, joissa ei 
uskoisi. Yksi tällaisia nimiä on Häkkinen, sillä jos uhrihihärän toisintonimi on häkki ja uroshirveä kutsutaan 
häräksi, niin häkki on sarvipäinen uhrieläin. Nykyisessä eräkirjallisuudessa ja hirvikronikoissa varsinkin Keski¬ 
suomessa nimitetään hirveä myös häkkipääksi mikä tarkoittaa samaa kuin sarvipää tai hatasarvi. 

Eva Gerevitch-Kopteffin unkarilaispainotteisen vertauskuvaston mukaan joka vuosi poisputoavien ja 
uudelleen kasvavien sarviensa kautta hirvi on puihin yhdistetty universaali vertauskuva, jossa ilmenee 
uudelleen herääminen, uudesti syntyminen. Toisin sanoen hirvi on auringon- Kristuksen vertauskuva. Hirven 
sarvet putoavat vuosittain kuten lehtipuutkin pudottavat lehtensä. Sarvien piikit versovat kasvin tavoin. 
Vertauskuvallisesti hirvi kasvattaa sarvina elämänpuun lehvistöä ja tarina-aihe tunnetaan myös Euraasiassa 
ja Amerikassa. Kaukaasialaiset sadut yhdistävät sarvikruunun ja maailmanpuun toisiinsa. Kalevalassa hiidet 
rakentavat hirven kasveista. 

Ikiaikaisen vastustajansa lailla hirvi luo nahkansa keväisin. Hirvi on pitkän iän ja kuolemattomuuden symboli, 
käärme vuorostaan kuoleman ja paholaisen symboli. Hirvi on myös yltäkylläisyyden, hedelmällisyyden sekä 
seksuaalisuuden vertauskuva. Hirven haivenista (karvat ovat sarveisainetta) syntynyt tammi/tuomi antaa 
hedelmällisyysiässä olevalle onnea rakkaudessa. Hirvensarvijauhe on korvannut väitteen ja kääntänyt esiin 
miesnäkökulman. Sarveisaine antaa miehelle onnea rakkaudessa. 

Unkarilainen hirvikuvasto perustuu ihmehirvitaruun, johon Janöschin Hirvipoika -runokin perustuu. Kyseinen 
ihmehirvitaru ja sen vastineet maailmalla ovat osittain selitettävissä yhteisön taruna, jossa villieläinten takaa- 
ajo kuvastaa kansakunnan ja kotimaan perustamista. Tarun varhaisimmissa muodoissa urospedot jahtaavat 
naarasta, kasveja syövää sorkkaeläintä. Pedot ja hirvi edustavat totemistisia esi-isiä ja esiäitejä, metsästys ja 
sen tulos vuorostaan nenidonryötöä ja avioliittoa. Hirven naisellisuus esiintyy siinäkin, että joissain versioissa 
takaa-ajettu muuttuu naiseksi. Unkarilaisen ihmehirvitarinoiden naarasvasa (Eneh) on yksi 
muinaisuskontojen jumalatarten eläinhahmoista, ja mm. kreikkalaisten Artemis-jumalattaren esimuodoista. 
Suomalaisugrilaisittain hirvi on Ilona, nimi tulee hirven vanhasta indoeurooppalaisesta nimestä. 

Naisellisuus piilee hirvessä myös mystisenä, käärmemäisenä olemuksena muussakin muodossa kuin 
hedelmällisyydessä. Hirven muuttuminen naiseksi merkitsee ihmetarussa pelastusta. Hirvessä piilevää 
noituutta ja tuonpuoleista kuolintilaa. Sama symboliikka on myös niissä ihmehirviversioissa, joissa tarinassa 
on kyseessä hirveksi muuttunut poika. Kuten hirvisillä -leikissä, hirvenä voi olla poika tai tyttö, on 
ihmehirvenä milloin poika tai tyttö. Ihmehirvi-taruissa kuolemattomuus-kuolema symboliikassa on vedellä 
tärkeä osansa. Hirviksi muuttuneiden poikien on juotava kotoisen pikarin sijasta vain tuonpuoleisen 
puhtaasta lähteestä, koska he ovat jo kuolleita. Tässä unkarilaisessa metsästystarussa takaa-ajettu eläin 
johdattaa aina takaa-ajajansa veden toiselle puolelle. Vesi on elämän ja kuoleman vetttä, joka pulppuaa 
elämän ja kuoleman puun juurelta. Varhaiskristillisen taiteen suosikkiteemoja oli elämänlähteestä, paratiisin 
elämänpuun juurelta lähtevästä purosta juova hirvi. 

Hirvi edustaa myös kosmista, tähtitaivasta: ihmehirvitaru n monissa versioissa esiintyy talvinen taivaankansi 
tähtikuvioineen. Kosminen hirvi on talvipäivänseisauksen vertauskuva ja siihen liittyvien talvisten 
riittimenojen osa. Hirvet toimivat Dianan ohella ajan vaunujen vetäjinä. Tässä on yhteys hirven Ajatar- 
kytköksiin. Hirvi on nopea ja arvaamaton käänteissään kuten suomalaiset hirvestäjät hyvin tietävät. Hirveä 
pidetään taruissa nopeuden symbolina. Anglosaksien Santa Claus peri hirvivaljakkonsa ajan äijältä. Mikä 
suhde tällä on uhriporoon, jouluporoon, mantsilaisten peurauhriin ja kekripukkiin ja sitä kautta porolla 
ajavaan joulupukkiin? Hirvittää ajatellakin, mutta palataan mullipoikien kielenkantojen 
i rroitta m iskäytä nteeseen. 

22.5 Mullipoikia peijataan 


Yleisesti hirvenmetsästäjästä puhutaan hirvimiehenä, mutta sillä ei ole suoraa yhteyttä myyttiseen taruun 
hirvipojasta. Nuoren miehen itsetietoisuus voi tehdä nuorukaisesta härkämiehen. Kokeneemmat reissussa 
olijat ottivat nuorelta tulokkaalta liiat luulot pois ensimmäisellä yhteisellä retkellä tehtiinpä tuo retki metsään 
tai kaupunkiin. Tapana oli juoda matkalla ns. mulliviinat, joihin liittyi leikillisiä pilamenoja, mm. sarviryypyt. 
Nylkyvajan tapahtumat peijaamisineen muistuttavat näitä sarveisia samalla kun sarveisten vietossa on 
siantappoperinteeseen liittyvää lapsellisen herkkäuskoisuuden testaamisen pilaperinnettä, makkaranmitan 
hakemista. Peijaisten ensimmäisessä vaiheessa kaatopaikalla ensikertalaista peijataan eli narrataan erilaisilla 


uskotteluilla. Puhutaan haaskioksi menevästä saalista, koska liha on stressilihana mennyt pilalle tai koska 
lihasta on tullut ihmisravinnoksi kelpaamatonta liiallisen hormonipitoisuuden takia, koska kaataja ei ole 
älynnyt piston yhteydessä ottaa kiveksiä pois. Sianteurastuksessa lapsia peijattiin hakemaan makkaramittaa 
tai muuta olematonta esinettä. 

Peijaaminen on testi ja tulikaste, jolla nuori tai ensikertalainen hyväksytään porukkaan. Kun härkämies oli 
läpäissyt pilat ja testit nöyrästi, nostettiin nuori mies 3 metriä ylös ja hurrattiin, koska itsepäisestä 
härkämiehestä oli tullut mies. Entisaikain mullipoikain peijaamistekoihin kuului mm. kivien halaus, mikä oli 
pilaa. Kiven halaus merkitsi naimakelpoisuuden saavuttamista. Vastine kristilliselle perinteelle, jossa 
naimalupa saadaan rippikoulun käymisellä. Kiven halaus suoritettiin mulliviinojen juomisen jälkeen. 
Virtsanojalla mulliviinat juotiin Oripään ja Virtsanojan välisellä kankaalla Teinin kiven luona. Mulliviinoja 
kutsuttiin myös härkökannuiksi. 

Tarina on harhaillut aiheesta toiseen, mutta vielä yksi yksityiskohta häämöttää näreikössä. Pieni tölli metsän 
siimeksessä ei ole sitä mitä luulisi, sillä paikoin Varsinais-Suomessa töllillä on tarkoitettu männyn latvaa, 
männyn tainta. Tarkemmin sanoen joko katkaistua petäjän latvaa tai kasvavaa havupuun (tavallisesti 
männyn) taimea. Laitilassa puurhärkimet tehtiin petäjän tölleistä. Sanalla ei ole yhteyttä töllistelyyn, 
katseluun. Härkin on puuron tai taikinanhämmennysväline. Paikoin töllejä käytettiin tienviittoina. Härkimet ja 
tapionpöydät ovat hirven aikaan saannosta. Hirven syömä taimikko tuottaa ne. Metsänhaltijan väen 
tekemänä nämä töllit ovat olleet sekä muotonsa että käyttötarkoitteensa mukaisesti viljan käyttöön sopivia 
pyhitettyjä apuvälineitä, joissa on ollut taikaa. Sillä pyhityksen tarkoitus on hyödyttää ja taika on ollut 
apukeino jonkin saavuttamiseksi. 

Metsänpeitosta pääsi, jos käänsi nuttunsa nurin. Kiihtelysvaarassa joron jäljillä oltiin huumaantuneena 
poissa kotoa ja saatettiin joutua yöpymään jossain metsässä eteen ilmestyvässä häkkipään töllissä kirkkaan 
tähtitaivaan alla. Tilanteesta riippuen kotiväki oli käärmeissään tai hädissään. 

23. OUTOA PUHETTA - F23 Vieras 


On perin helppoa halventaa mitä tahansa taitoa tai harrastusta, siihen tarvitaan vain 
hitunen älyä yhtyneenä pahaan tahtoon ja ilkeyteen. (Isaac VValton) 


Suomalaisilla metsästysseuroilla on vaihteleva käytänne vierasjahtien suhteen. Joillakin seuroilla on tapana 
vuosittain vastaan ottaa ulkomaisten ystävyysseurojen jahtivieraat tervetulleina ja kaivattuina joukkoon. 
Monet seurat pitävät mieluiten metsästysoikeuden itsellään, mutta myöntyvät vierasjahtiin seuran talouden 
parantamiseksi tai muusta syystä. Tulijoita metsälle olisi enemmän kuin tarjolla on paikkoja. Nuiva 
suhtautuminen on osin asenteellista ja osin kielikynnys erottaa. Kyläkunnan tasolla hirviporukka on 
tekemisissä myös muiden kuin seuralaisten kanssa. Varsinkin maanomistajat tai heidän edustajansa ovat 
tervetulleita porukan juhlintavaiheisiin riippumatta siitä, ovatko he mukana jahdissa vai eivät. Vitsi 
kertokoon. 

Kylän hirviporukka oli saanut kaadon ja sitä alettiin juhlia paikkakunnan suurimman talon salissa. Paikalle sattui 
Mäkinenkin, joka ei ollut tippaakaan metsämies, mutta otti ryypyn kun tarjottiin. Sana onnistuneesta 
hirvenkaadosta kulkeutui paikkakunnan kauppiaan korviin ja tämä päätti lähteä tapaamaan hirviporukkaa. 
Tupaan tultuaan kauppias huomasi Mäkisen ja kysyi: Onkos se Mäkinenkin jahtimiehiä? En minä, vastaa 
Mäkinen, minäkin oon muuten vaan ryyppymies. 

Tietyillä herraseuroilla on tapana järjestää ns. edustusjahteja, joita aineistossa edustavat mm. Hyypiöiksi 
itseään kutsuvat pohjoiset tahot sekä Savon sydämessä vaikuttava Haminalahden metsästysseura, jonka 
säännöt määrittävät seuran herraseuraksi, naisia ei hyväksytä jäseneksi. Naiset pääsevät silti osallistumaan 
seuran toimintaan perinteisellä tyylillä, muonamiehenä, koiran ohjaajana tai muillakin tavoin. Erityisen 
toivottuja jahtivieraita naiset ovat peijaisissa, jotka usein pidetään hirvihippana, som älgdans, tai tavallisina 
tanssiaisina. 

Semiotiikassa tunnetaan käsite toisen asteen myytti. Hirvihipat metsällä ovat ensimmäisen asteen myytti 
jahtivieraineen, toisen asteen myyttisyys tapahtuu hirvihippana tanssilattialla tilaisuudessa, johon naiset on 
varta vasten kutsuttu. Tapaan kuuluu pitää puhe naiselle ja naisille jaetaan myös kunnianosoituksia ja maljoja. 
Hyypiöt, joissa ei ole yhtään naisjäsentä, mainitsee naiset seuran toiminnassa poissaolon kautta ja jahtikoirien 
nimissä esiintyy nimi Tytti. Ja vaikka neljännesvuosisatataipaleella Hyypiöiden harjoittama pyyntitoiminta on 
muuttunut, niin jäsenkoostumus ei. Samainen seura järjesti edustusjahdin kunnia- ja perustajajäsenensä 
ylennyksen johdosta, televisiokin eksyi paikalle. Seuran jahtivieraat osoittautuvat kerta toisensa jälkeen kunnon 
miehiksi. He ampuvat kultamitalisarvet ja ensimmäisen hirvensä. Upseerimetsästyskerhoissa ei perinteisesti ole 
naisia mukana ollut, mutta jutuissa heitä sitäkin enemmän. 

Lehdistödiskurssi on jokasyksyinen rituaali hirvenmetsästyskauden alkaessa. Haminalahden virallinen 
kronikoitsija toteaa kronikassa 20.11.1998: ..hirviherra oli antanut lausuntoja tiedotusvälineille, Ylen Radio- 
Savolle ja HTT:n emeritus-uutisankkurille. Myös puheenjohtajaa kuulusteltiin radioon. Meitä muita ei, joten 
meille rivimiehille kävi kuin entiselle tytölle Huovisen mukaan: 

Muita tyttöjä muluketetttan, minua ei milloinkaan; 

Yhden kerran on yritetty, mutta sissään ei suatunna siilonkaan. 

Roisista sanoituksesta huolimatta puhe jatkuu asiapitoisena ja päättyy korrektiin tiedotukseen: Hyvät naiset! 
Meillä juoksee vielä yksi hirvi ja kolme vasaa. Näitten perään me lähdemme juoksemaan heti huomenna ja jos 
tuuri käy, saamme olla ilonanne tai vastuksinanne seuraavat viikonloput aina hamaan syyskuun viimeiseen 
lauantaihin vuonna 1999. 


224 





Nainen voi lyöttäytyä journalistina tai tutkijana mukaan hirvimetsälle. Pää pirteissään metsästys on samanlaista 
joka puolella Suomea. Luvat anotaan, reitit suunnitellaan, hirvet kaadetaan, ei tapeta. Hirveä juhlitaan. Sellusta 
tulee lyijypitoista, kun harhaan osuneet laukaukset juuttuvat puihin. 

Kaikesta päätellen suhtautuminen jahtivieraisiin on suopeaa ja joskus tarpeellistakin. Toinen toistaan 
paremman jahtikulttuurin ja ampumataidon omaavat jahtivieraat omaavat myös lähes maagisen kyvyn osua 
oikeaan paikkaan oikeaan aikaan, vaikka kyse ei olisikaan kekkoskaskusta, jossa pojan kuullaan lyövän 
puolikesyä hirveä lautasille kehoituksin menehän siitä. Jahtivieras voi osoittautua todelliseksi sankariksi, kun 
hänelle tarjoutuu tilaisuus pelastaa isäntäseurueen jäsen aggressiivisen hirven hyökkäykseltä. 


Saksalainen jahtivieras Urhon 
päästi pälkähästä, 
ihmettä me kaksi näemme 
tapauksesta tästä. (A) 


Tämän funktion tarinallinen teema kertoo sankarin saapumisesta tuntemattomana. Toisin sanoen sankari 
toimii valeasussa ja vaatimattomassa roolissa. Tyypillistä herraseuroille ja heidän jahtivierailleen on 
metsittyminen. Eurooppalaiset saattavat jahtikulttuurinsa takia erottua metsästystorven käytöllä ja 
tyylikkäillä sarkavaatteilla, mutta suomalainen pyytömies pukeutuu metsälle reilun jätkän tyyliin ja 
varustautuu villapaidalla, kumisaappailla ja flanellipaidalla metsäeleganssiin. On vain ajan kysymys, jolloin 
sankarin todellinen arvo paljastuu ja hän saa prinsessan (lue: kaataa hirven) ja puoli valtakuntaa. 

Vierasjahdit tarjoavat kronikoitsijalle suurenmoiset mahdollisuudet karnevaalikielen käyttöön, jossa vilisevät 
sivistyssanat, aikamme latinismit, muut vierasperäiset sanat ja kaunopuheisuus ylevän tyylin vuorotellessa 
alatyylin kanssa, kuten haminalahtelaisten hovikronikoitsijan tekstissä, jossa asiallisen miehen suuhun on 
sijoitettu radiorepliikki kaadon laadusta: Sehän kävi kuin vitun pesu talon saippualla. Bahtinin määritelmän 
mukaan karnevaalipuhe on suurenmoinen parodia kaunopuheisuudesta, parodiasta ja latinan kielestä. Pentti 
Tuovinen tuon taidon osaa. 

Jahtivieraista kaskutaan. Hirviporukalla oli neljä saksalaissta jahtivierasta ja illan ohjelmaa suunniteltaessa 
mietittiin kuinka istutaan. Hirvikeitto syödään pitkässä pöydässä, mutta kahvit voisi tarjota pienemmässä 
pyöreässä pöydässä, jossa on tilaa vain jahtivoudille ja neljälle muulle. Jokinen katselee vierestä ja toteaa: 
Kyllähän minä siihen sovin, niistähän on aina yksi kusella. 

24. NAIN KERROTAAN - F24 Myyttisyys 

24.1 Kirjalliset myytit 


Hirven ääni on röyhtäisy hrhhm-hrhhhm-hrhhm, bassoäänellä törähtää, 
jumpsahtamalla tömähtää, se tulee karkeasti, törähtää ja kuuluu ainakin puolen 
kilometrin verran. Narskuttelevat kuin sorsat, keskustelevat, oleilevat puskassa 
vainua vetäen, mäkättää, mököttää, volottaa, monenlaista mökötystä. Pimeässä 
ääntelevät, päivän makaa, kiima-aikana etsii naaraan, (vanhaa metsämiestietoutta, 
nauha-aineisto) 

Kronikka-aines on lähinnä tilapäärunoutta, joka on luokiteltavissa arkkiveisujen ja kronikaattien joukkoon tai 
niiden välimaastoon. Kaskut ovat puheperinnettä eikä niille ole olemassa varsinaista tekijää, koska perusaihe 
elää kertojansa mukaan. Kaskut ja kronikat sisältävät "tositapahtumien" lisäksi monia kaskuaiheita. Lukutaidon 
myötä kaskuihin on rantautunut myös kirjallisia kaskuja. Hirvimiehen kannalta kirjallinen kasku on hieman 
toista kuin muille. Pari esimerkkiä. 

Esimerkki 1 

Jokisella oli lukihäiriö ja luettuaan kerran sananlaskun, vahinko ei tule kello kaulassa Jokinen ihmetelli, 
miksei vahinko tule kallo keulassa. Asia vaikeni Jokiselle eräänä kesänä ja hän julisti hirviporukalleen 
kovalla äänellä: - Kyllä ne saksalaiset ovat taikauskoista väkeä. Eilenkin näin turistin, joka ajeli poron kallo 
auton nokalla. Äijä varmaan uskoi siihen vanhaan hölmöön sanontaan että vahinko ei tule kallo keulassa. 

Esimerkki 2 

Metsästäjänä tunnettu helsinkiläinen lääkäri oli sota-aikana rintamalla. Eräänä päivänä hän näki yllättäen 
sumun seassa kaksi hirveä ja päätti ampua ne muonavahvistukseksi omille joukoille. Lääkäri haki kiväärin 
ja onnistui kaatamaan molemmat. Kun miesporukalla lähdettiin hakemaan ruhoja, todettiin kaksi 
rykmenttihevosta ammutuksi. Vahinko mikä vahinko, mutta juttu tuli kuitenkin muidenkin lääkäreiden 
tietoon. Seuraavana jouluna lääkäri sai kollegoiltaan joululahjaksi Runebergin runoteoksen 
"Hirvenhiihtäjät"-hevosenkansiin sidottuna. 


Kaskuissa kirjallisen ja puhutun vuorovaikutus on tiivis ja erottamaton. Vitsit ja jutut kiertävät suusta suuhun 
saunakämpillä, taukotulilla ja peijaisissa, mutta niitä kerrotaan myös eräkirjoissa, joista niitä myös opitaan. 
Erityisesti eräkaskuissa on vaikeaa tietää alkumuotoa. Kumpiko oli ensin, muna vai kana. Sen sijaan 
kansalliskirjaillisiksi ikoneiksi korotetut tekstit säilyvät muuttumattomina ja koskemattomina. Niistä ei sovi 
irvailla. En aio vertailla kaiken kattavasti ns. ulkomaalaisia vaikutteita hirvipeijaisperinteeseen, koska pidän 
kronikoiden heijastamaa hirvenmetsästystarinointia aitosuomalaisena kansanrunoutena ja Johan Ludvig 
Runeberg lukeutui suomenmielisiin erämiehiin, vaikka hän kirjoittikin ruotsiksi. Kronikka-aineksen 
ruotsalaistekstit kuvaavat antaumuksella hirvihippoja, tanssiaisia ja niin tekee kansallisrunoilijakin 
Hirvenhiihtäjissä. 

Hirvenhiihtäjien tarinaa ei enää kovin hyvin tunneta kulttuuri- ja kielikynnyksen takia. Suomenruotsalaisille 
teksti edustaa kouluopetuksen pakkopullaa siinä missä kalevalainen runous on suomalaisten koululaisten riesa. 
En usko unkarilaiskoululaistenkaan hurmautuvan sikäisestä myyttisestä runosta Hirvipoika, joka perustuu 
romanialaiseen kolindalauluperinteeseen, joskin suhde on mainitussa taiderunossa yhtä epämääräinen aitoon 
tapaperinteeseen nähden kuin Hirvenhiihtäjissäkin on ruoveteläiset mesästyskertomukset. Juhäszin 
Hirvipoikarunoelmassa juoni on jossain muodossa sama kuin suomalaisessa Metsälle kadonneessa pojassa, 
mutta pojasta sukeutunut hirvimies on myyttinen olento, joka ei voi enää palata äidin helmaan. Taivas on ja 
pysyy kaukana maasta. H. Launosen tulkinnan mukaan hirvipojan kielielementit toimivat kahden jännitteen 
välillä murteen ja yleiskielen, muinaisen eli arkaaisen kielen ja kirjoitetun ns, kirjakielen välillä. Väite on 
samankaltainen Mihail Bahtinin näkemyksen kanssa, kun hän yhdistää karnevaalikieleen muinaisen ja 
murteellisen sanaston, joka vertautuu virallista yleiskieltä vastaan. 

1) Kansanrunous (muinainen kieli) Kalevala, Kanteletar, Hirvipoika, Hirvenhiihtäjät 

2) Maakylien puhe (paikalliset murteet) Kronikat, erämuistelmat 

3) Luonnontieteen kieli (kirjakieli) Tutkimukset, lehtiartikkelit 

4) Moderni kaupunkikieli (yleiskieli) Taiderunous, eräkirjat 

Kuvio 34. Myyttis-karnevalistisen kielen ja viralliset tekstin esiintymät hirvitarinoissa. 


Suomalaisessa kirjallisessa hirvimyyttitraditiossa on kaksi virallista hirvijahtitulkintaa, joissa kummassakaan ei 
suoraan puhuta peijaisista, mutta sitäkin enemmän kosioimisesta ja hää- ja kihlajaisjuhlista, joita kansa on 
kutsunut peijaisiksi. Kun hirvi on myös naimaikäisen naisen tai neidon vertauskuva, on reaalinen hirvenhiihto 
joustava ja kuvaava allegoria kosioretkelle. Seuraavasta kuviosta selviää, miksi kronikat ovat semanttiselta 
todistusarvoltaan kaiken hirvijahtikirjoittelun ideakeskiössä, suomalaisen hirvijahdin syvin, aidoin ja 
merkittävin tulkki, jota eivät ole kirjanneet tai puhkitulkinneet muut yhteisön ulkopuolisot. Selvimmin 
hirvikronikan oma salattu luonne tulee esiin siinä haluttomuudessa, jolla niitä ulkopuolisille luovutetaan. 
Omakohtaisesti voin todistaa törmänneeni toistuvasti tietoon kronikoiden olemassa olosta, mutta niitä ei 
kuitenkaan ole haluttu luovuttaa käyttöön. Tämä on suunnaton vahinko! En minä sure itseni tähden, mutta 
kronikat ovat katoavaa kansanperinnettä ja ne tulisi saada mahdollisimman aitona kansankielenä talteen, 
joskin luettavuuden vuoksi tässä työssä tuo aines on "kaunokirjallistettu" suurten esikuvien tapaan, jotka 
siistivät "rumat" ilmaisut pois, ja tekstejä myös sensuroitiin räävittöminä ja ala-arvoisina, kun tekstien 
alkukantaisuuden ilmaisuvoimaa ei voitu hyväksyä. 

Lönnrot hengenheimolaisineen loi ja pelasti meille kansanrunouden, kynäilevät eränkävijät ovat kirjanneet 
kokemuksena ja tarinansa eräkirjoihin, Runeberg loi tästä tarinastosta kansallisen monumentin 
ruotsinkielisille ja hirvisodan lisäksi sotaeepoksen Vänrikki Stoolin tarinoissa, mutta bukolista 
maanviljelyseeposta hän ei pystynyt luomaan, erämies kun oli hengeltään. Tiede ja taide ovat sitkeästi 
tukkanuottasilla kielen tasolla siitä huolimatta, että molemmat vannovat luovuuden nimiin. Runeberg oli 
metsästysharrastyksensa vuoksi erämieshengen tulkkina huomattavasti parempi kuin kasvien tutkimukseen 
ja lintujen suojeluun perehtynyt Lönnrot, joka toisaalta oli kansanluonteen tulkkina parempi, koska oli 
suomenkielinen ja kansan parissa paljon liikkunut. Runebergin asenne kansaan oli ja pysyi korkeakirjallisena 
ja hieman etäisenä ja ihannoivana. 

(Lönnrot) KANSANRUNOUS ERÄKIRJALLISUUS (Kokemus) 

(Runeberg) TAIDERUNOUS TIETOKIRJALLISUUS (Tietämys) 

KRONIKAT 

(Kiteytys) 


Suomalaiset tekstit ovat hyvin todellisia jahtikuvauksia, luonnonmukaisia. Unkarilainen Hirvipoika-versio 
taiderunona kertoo vanhaa myyttiä, jonka näyttämönä on kosmos ja ihmisen suhde kaikkeuteen. 

Myyttisen kerronnan kannalta Hirvipoika on rakenteeltaan kolmijakoinen ja se on jaettavissa totuttuun 
tapaan kolmeen tasoon myytin, sadun ja tarun eli kulttuurin isotopiaksi, sillä kuten tunnettua, maanviljelys 
mahdollisti kulttuurin ja hengenviljelyn. 

I myyttinen (myytin isotopia) Kosmos + tellus Äiti(emo) + (hirvi)poika 

II tarullinen (sadun isotopia) Alkukoti - Muodonmuutos Lähde + hirvi (yhteisö) 

III maaginen (kulttuurin/tarun isotopia) Flora + fauna Kukka + eläin (luonto) 

I taso myyttinen = tämä, tuo välinen perusjännite, metaforat 

II taso tarullinen = luontomielikuvat ja symbolit 

III taso maaginen = maanittelevat hellittelyt ja peitenimet 

Hirvipojassa on viisi perustekijää, joilla on karnevaalikuvaston kanssa yhteistä. Hirvijahdin keskeinen 
päämäärä on hirvenkaato. Suomeksi kaatoon liittyvä päämerkitykset ovat nesteisiin, eläimiin, puihin, heiniin 
ja ihmisiin kohdistuva kaato. Miestä voi kaatua niin kuin heinää. Puut kaatuvat ja niitä kaadetaan. Eläimistä 
isoa riistaa pääaisassa karhua ja hirveä kaadetaan, pienempää pyydetään tai ammutaan. 


Eläimet _ Kasvit _ (Myytti?') _ 

Karhu Puu (Honkonen, Hongatar on karhun emuu) 

Hirvi Heinä (Liekkiö, kulopainainen) 

Ihminen 

(Sammakon poika) 

Vesi-, viina-, maito- ja piimäastiat voivat kaatua, ja kallis neste kaatuu ja menee hukkaan. 
Hirvipoikarunoelman aineet ovat käyttöarvoltaan positiivisia ja negatiivisia. Suomalaisessa jahtikerronnassa 
viina on voittopuolisesti juhlatunnelmaa kohottava aine, mutta ulkopuolisten tarkkailijoiden mukaan aine on 
vahingollinen. Maitopoikia metsällä silti on vähemmän. Hirvipojan positiiviset ainekset maito, vilja, viini ja 
pikari sekä höyhen kuvaavat ruokaa ja juomaa sekä vaatteita; metsästäjän perusvarusteita. 
Huonompiarvoiseksi arvioidaan etikka, luu ja veri. Juomat muuttuvat kelvottomaksi etikoituessaan tai liiaksi 
hapanneina. Riistassa arvokkainta on liha; luut ja veri ovat tämän arvotuotteen ääripäät. Samalla ruhon 
ainekset ovat myytin eksistentiaaliset perussymbolit, luut kuvaavat kuolemaa, veri elämää. Molemmat 
kätkevät ytimeensä elämän kierron karnevaalityyliin, jossa eri aineilla on erilainen arvo. 


+ 

- 

maito 

etikka 

vilja 

luu 

viini 

veri 

höyhen 


pikari 



Hirvipojan runokuvien arvellaan liittyvän vainajan päivään ja niin liittyy myös hirvenkaadossa sarveiset, 
nylkyvajan lahtitapahtumat. Suomalainen kekri on sekä lahtijuhla että kestitys vainajille ja sen myyttinen 
elävä perinne jatkuu syksyisillä nylkypaikoilla, josta osin on voinut saada nimensä Tapion haltijaväkeen 
kuuluva Nyrky tai Nyrkki, joka on tulkittavissa murremuodoksi sanasta nylky, josta sana on siirtynyt ja 
arkistunut jokapäiväiseksi. Semminkin kun nylkyyn käytetään puukon lisäksi kättä ja nyrkkiä peukalon, 
puumerkkisormen menettämisen uhallakin. 

Kronikat kiteyttävät kaukaista suomalaisugrilaista myyttiä ja niiden tekijät toimivat perinteenkantajana 
hamasta muinaisuudesta nykyaikaan. Eri maiden säilömä hirvieläinrunous on erilaista. Tässä tulkinnassa on 
tyydytty selkeyden vuoksi merkittävimpiin hirvestyskertomuksiin. 

Kansanrunous: Hiiden hirven hiihdäntä -motiivit (Suomi) 

Taiderunous: Elgskyttarne, Hirvipoika (Ruotsi, Unkari) 

Eräkirjallisuus: Sarvet sylissä yms. 

Tietokirjallisuus: Hirvijahti 

Hirvikronikat: opinnäytekeräelmä on aineiston ja tulkinnan fokus. 

Maagis-mystisin kerrostuma on täten kätkössä suomalaisissa hirvikronikoissa ja kätkössä myös pysyy 
suurelta osalta, sillä kyläyhteisöt, perinteenkantajat ja hirviporukat tahtovat säilyttää kronikoiden kertoman 
viimeisenä linnakkeena omasta kansallisesta erikoislaadusta. Aiheen repostelu ei ole kaikkia varten siitäkään 
huolimatta että tekstit on tarkoitettu esitettäväksi yhteisön edessä julkisesti ja koetaan tärkeäksi 
yhteistunnon kohottajaksi. Edellä esitettyyn myyttisiin isotopioihin voidaan sisällyttää hirvimyytin 
säilömisessä merkittävimmät maat, jotka ovat Ruotsi, Suomi ja Unkari. Ei ole sattumaa, että hirvi on 
Ruotsissa lähes kansalliseksi ikoniksi noussut eläin. Unkari on säilönyt kosmisimman myyttiversion, ruotsissa 
on linneaaninen kasviperintönsä jättiläistarinoineen, ja hirvenhiihtäjä Lemminkäisellä on sekä Hiisien että 

kasviston luomisen kanssa ollut paljon vuorovaikutusta. Tarullinen muistuma tästä on jäänyt elämään 
Ritvalan helkavirsiin, mutta maaginen tietämys kätkeytyy kasvimaailman saloihin, yrtteihin ja kulttuurin 
taustalla ovat kasvit ja niiden viljely. Kasvissyöjänä kaura maistuu hirville siinä missä ihmisille ja hevosillekin. 


I myyttinen (myytin isot.) 

UNKARI 

Kosmos + tellus 

Äiti(emo) + (hirvi)poika 

II tarullinen (sadun isot.) 

RUOTSI 

Alkukoti - Muodonmuutos 

Lähde + hirvi (yhteisö) 

III maaginen (kulttuurin isot.) 

SUOMI 

Flora + fauna 

Kukka + eläin (luonto) 

Fokus 

UGRIT. 




Ritvalan helkavirsien loppuvirsi 


HIRVI JA LÄHDE 
Hikos hirvi juostuansa, 
joi hirvi janottuansa 
heranteesta lähtehestä, 
sulasta sulantehesta. 

Siihen kuolansa valutti, 
siihen heitti haivenensa. 

Siihen kasvoi tammi kaunis, 
tammehen hyvä hedelmä. 
Joka siitä oksan otti, 
se otti ikäisen onnen, 
joka siitä lehvän leikkoi, 
se leikkoi ikäisen lemmen. 

Jeesuksen jätän sijahan, 
Maarian tähän majahan. 
Hyvä on toiste tullakseni, 
parempi palatakseni 
ennen tehdyille teloille, 
aletuille anturoille. 

(Lähde: Haavio 1980:206)) 

24.2 Hirven myyttisyys 


HIRVEN SYNTYRUNO 


Päätyi hiiet kuulemassa, juuttahat tähyämässä. 

Hiiet hirveä rakenti, juuttahat poroa laati: 
pään panevi pökkelöstä, sarvet raian haarukasta, 
jalat rannan raippasista, sääret suolta seipähistä, 
selän aian aiaksesta, suonet kuivista kuloista, 
silmät lampiin pulpukoista, korvat lammin lumpehista, 
ketun kuusen koskuesta, muun lihan lahosta puusta. 

Hiisi neuvoi hirveänsä, porollensa suin puheli: 

"Nyt sie juokse, hiitten hirvi, jalkoa, jalo tevana, 
poron poikimasijoille. Lapin lasten tanterille! 

Hiihätä hikehen miestä, Lemminkäistä liiatenki!" 

(Uusi Kalevala 13. runo) 


Suomalaisen hirven mystisyys ja myyttisyys syntyy kolmella tavalla. Ensinnä on isältä pojalle periytynyt 
eräveri, jossa hirvenmetsästys on koodautuneena johonkin alitajunnan syöveriin. Tämän kokemuksen 
kuvallinen muisto on ikuistettuna kalliopiirroksiin ja sanallinen eräkertomuksiin ja kalevalaisiin runoihin. Siksi 
hirvikronikka-aiheiden struktuuri, rakenne on samankaltainen Elias Lönnrotin luoman kalevalaisen epiikan 
rungon kanssa. Kalevalan arkkikuvat saavat muotonsa metsästä ja sen suurasukkaasta. Hirvi on vanha 
saaliseläin suomalaismetsissä ja kookkaana riistana se on ollut tärkeä vilja eli ravintoaine aikana, jolloin 
liikkuvan elämäntavan ja vaillinaisen maanviljelytaidon vuoksi pääravinto otettiin vesistä ja metsästä. 

Hiisi on hirven nimitys, joten on perusteltua väittää hirveä ajatellun metsän pyhäksi eläimeksi, koska hiisi 
tarkoittaa myös metsäistä palvontapaikkaa. Pohjan akka antaa Lemminkäiselle tehtäväksi pyydystää hiiden 
hirven ja hiiden ruunan. Hirven syntyloitsussa hirven synnyttäjiä ovat hiidet eli juuttaat. Lukuisat hirven 
peitenimet paljastavat hirvestä käytetyn kaksiosaista nimeä. Vielä nykyäänkin melko tavallinen nimitys 
hirvelle kronikoissa on mm. jalo riista, iso riista, iso jänis. Koko ratkaisee. Hiisi on tulkittavissa Vuoren 
isännäksi eli paholaiseksi ja juuttaat, nuo liittolaiset hänen käskyläisikseen, jotka peippona so. pirteänä 
peikkona ponnahtavat kohti pahantekoa. Ennen kaikkea hiidet ovat olleet metsänväkeä, joten luonnollista on 
ajatus niiden osallistumisesta hirven syntyyn. Hiisi ja Tapio ovat sekoittuneet ajan saatossa keskenään, 
hiiden hirvi on kuta kuinkin samaa tarkoittava sana kuin Tapion hirvi. Viime mainittu uskomusolento on vain 
selvästi vanhempaa perua kuin hiiden nimitys, sillä Tapio on sekä unkarilaisessa että suomalaisessa 
mytologiassa samaa tarkoittava olento. Juuret tulevat kaukaa, kenties yhtä etäältä kuin kalliokuvammekin. 

On etsittävä realistisia näkemyksiä kalliokuvien ja todellisen hirvenmetsästyksen myyttisistä yhteyksistä. 
Meillä on pari faktaa. On hirven syntyrunot muunnelmineen sekä kalliopiirrokset monella paikkakunnalla. 
Tunnetusti hirvi ja vene ovat monen kalliopiirrosasetelman keskeinen aihe. Vähemmälle huomiolla on jäänyt 
kalliopiirroksia paljon löytäneen ja niitä tutkineen arkeologi Timo Miettisen mukaan okrasävyiset alueet, 
verkkokuviot sekä sangen usein käärmeen hahmo hirven yhteydessä. Lisäksi kestoarvoitus on ns. hirvivene, 
joka tosiasiassa kiikanen, lehtimetsän ja kuusimetsän välisen maaston kuva. 

HIRVEN HIIHANTA 


"Mie olen hirvenhiihannassa, 
jalopeuran jaksannassa, 
kaikk'on kenkäni kulunna, 
näitä teitä juostessani, 
samotessani saloja. 

Onko hirviä salossa, 
onko nähty näillä mailla?" — 
"Onpa nähty näillä mailla 
oiva hirvi liinaharja; 
täss'on käynyttään kesosen, 
meiän herran heinikossa, 


nähty on kanssa kaalimaassa. 
Paljo on pahoa tehnyt, 
syönyt heinät, maannut marjat, 
kaikki kaalinpäät kalunna, 
jost'on vaikia valitus 
ylitse koko kylämme. 

Tapa kohta, kun tavannet, 
lyöpä päähän, kun sa löyät, 
noua häntä nuolellasi, 
jouahuta jousellasi 
tahi laske laahingilla, 
pyyä pyssysi kerällä!" 
(Kanteletar) 


Edelliseen verraten runossa on muutama hämärtynyt kohta. Vaikka runo alkaa maininnalla 
hirvenhiihannasta, niin siitä tuskin on kyse, koska kertosäkeet viittaavat kuluneisiin jalkineisiin eli jalkaisin 
tehtävään samoiluun metsässä. Kovat hiihtoreissut viittaisivat sen sijaan joko suksien tai sauvojen 
rikkoontumiseen. Yhteistä runoissa on niiden viittaus kovaan hommaan. Olihan Hiisi syntysanoissaan 
määrännyt, että hirven tehtävä oli väsyttää Lemminkäinen hirvenhiihtäjä perin pohjin. Sekä Kalevalan että 
Kantelettaren hirvirunoissa on sen lisäksi yhteistä hirven kiertonimien käyttö. Näytteissä vilahtavat sellaiset 
nimet kuin hiiden hirvi, hiiden poro, jalo tevana, jalopeura, liinaharja sekä silosorkka ja hirvi. Uudemmassa 
runossa hirvet ovat tehneet paljon pahaa, kun on hamunnut kasvimaan ja viljelysten tuotteet suihinsa ja 
makuuksien alle jääneet marjat ovat pilalla. Runossa toivotaan hirven saavan ansionsa mukaan 
metsästäjiltä. Yllytyshenkinen runo sanoo suoraan, jotta vahinkoa tekevä hirvi sietäisi tappaa. 


hiiden hirvi 

hiiden poro 

jalo tevana 

jalopeura 

liinaharja 

silosorkka 

hirvi 


Kuvio 36. Hirven kalevalaiset nimet. 

Kantelettaren hirvenhiihto ei kerro, ottiko hirvenhiihtäjä haasteen vastaan, mutta Kalevalasta saamme lukea 
Lemminkäisen ryntäävän matkaan heti, kun tieto hirven liikkeistä saavutti hänet. Hän suihkasi liikkeelle kuin 
kulopainainen. 


Siitä veitikka verevä, tuo on lieto Lemminkäinen, 
lykkäsi lylyn lumelle, kuni kyyn kulon-alaisen, 
solahutti suopetäjän, kuni käärmehen elävän. (UK) 

Kieltämättä sähäkkä äkkilähdön kuvaus. Liikkeen nopeuden lisäksi kuvauksesta voi miltei kuulla, kuinka suksi 
sihahtaa kuin käärme liukuun hankea pitkin. Tästä voimme saadakin esiin jo syntyjä syviä, mutta emme 
suoraan, vaan kiertoteitse sanastaen ja luovasti NLP-tekniikkaa ja lehtimiestapaa noudattaen. Kysymme nyt: 
mitä, mikä, millainen, milloin. Eli pyrimme saamaan vastauksen siihen, millainen olio on tässä liikkeellä ja 
miten hän toimi. Lähtöoletus on selvä. Kyse on kiistatta hiihtämisestä ja siinä toiminnassa tarvittavista 

suksista. Vanhanaikaisissa suksissa oli karvaa alla, näystimet päällä, sauvoissa oli pyöreät porkat, sukset 
saattoivat olla mittavat latuskat. Lumisessa maassa hankea riittää, ja hiihtäminen ei ole jäänyt muodista. 
Suomeksi voi monista esineistä johtaa teonsanan tai päinvastoin kuten esim. kukka - kukkia, mutta suksen 
laita ei ole näin. Emme voi yhdenvertaisesti käyttää sanoja suksia tai hiihtää, sillä edellistä käytetään lähinnä 
hävyttömässä lausahduksessa: Suksi kuuseen/hiiteen/helvettiin! Haukkumisille, tuikahduksille ja 
kirosanoille sekä muulle kriisisanastolle suomalainen tietää mainita lukuisia vaihtoehtoja. Suksi kuuseen - 
lausahdus voidaan korvat sanonnoilla, häivy, mene tiehesi, ala painu, painu helvettiin, painu hevon vittuun! 
Huh! Interjektioita pidetään tunteenomaisena kielenkäyttönä myös kirjallisessa tekstissä. Ne edustavat 
sellaisena bahtinilaista suurta kokemusta, mutta sen lisäksi vielä muutakin. 

Kalevalassa Lemminkäistä hiisiläisten pikkujuuttaiden tuli hiihattaa liian kanssa miestä mäessä. Hiihattaminen 
on vedätystä ja harhaan johtamista ja johdattelua. Kun Lemminkäinen survaisee suksensa ulos, se tapahtuu 
ilmeisen äkkiä, toisin sanoen hänelle tulee kiire matkaan, suorastaan äkkilähtö kuten niin monelle hänen 
jälkeensä eräveren perijälle. 


Väline/olio _ Tekeminen/modaliteetti 

Sauva hiihattaa 

Suksi hiihtää 

Kuvio 37. Tapahtumain alku semantisoituna. 


Modaliteetti kuviossa siksi, että se luonnehtii teon laatua. Olion voisi ristiä myös artefaktiksi, mutta 
omakielinen sana on yllä pelkästään huvin vuoksi ja suomen kielen kunniaksi ja siksikin että kielimiehet eivät 
pidä sekamuodosteista. Pitäisi olla olio ja tekemisen laatu rinnan ja vastaavasti sofistikoituneempi artefakti ja 
modaliteetti rinnan, mutta koska tämä teksti on laadittu karnevalistisessa hengessä niin sekoituksen 
passannevat. 

Peruskuviosta voimme edetä hienompiin merkitysvivahteisiin, kohota menneestä kohti nykyaikaa tekemällä 
vastaavan isomorfisen eli samanrakenteisen kuvion. Mitä ihmettä saamme? Merkitysmuuntumat aiheuttavat 
sen, ettei mekaanisesti ole sijoitettavissa samaa merkitsevää teon sanaa kuvioon. Täytyy johtaa sanoista, 
mistä on kyse. Uudestaan! 

Väline/olio _ Tekeminen/modaliteetti 

Ase jäljittää 

Ajo ajaa 


Kuvio 38. Eihän nämä muistuta alkuperäistä kaavaa?! 


Vaan kuinka ollakaan! Savossa on tapana kertoa tapahtumain kulku kaavalla ensteks on, siks toisekseen on 
jos kohta kolomanneks on niinnii vaikka jälemmäks kahtoen saattaapi olla niinnii. Ja tuo jälemmäks kahtoen 
viittaa jälkikäteen ja myöhemmin tunnekuohun laannuttua tapahtuvaan asioiden tarkasteluun. Tällöin voi 
tapahtumain kulku tai asian laatu vaikuttaa jo varsin toiselta. Tähän kohtaan lienee pieni paljastus 
paikallaan! Sanoilla voidaan viestittää, mutta niillä voidaan myös leikkiä. Tosileikissä ja tieteessä sääntöjä ei 
saa rikkoa, mutta luova lapsi ja taitelija kykenee soveltamaan sääntöjä omaperäisesti ja sillä tavoin muuttuu 
maailma. 

Alkuvio x on muunnettava, jotta saisimme alemman kuvion x. Teemme mustalaisen päiväkirjan, jota voi 
lukea ken tahtoo kuin piru raamattua. Jätämme pois lapsellisen hauskuuden ja emme arvaile, missä tämä 
kaikki tapahtui. 

millainen_miten 


Mitä 

Sauvoa 

Hiihtää 

Hiihattaa 

Suksia 


mikä 

sauva 

hiihto 

hiihattaja 

suksi 


sauvallinen 

hiihtävä 

hiihatteleva 

sukkela 


sauvoen 

hiihtämällä 

hiihatellen 

sukkelasti 


Kuvio 39. Lemminkäinen lähti suksillaan sukkelasti liikkeelle! 


Ehkä sukkelalla on jotain tekemistä sukkuloinnin tai sukkien kanssa. Kalevalan hirvenhiihtäjä oli 
Lemminkäinen, joka sukkuloi maitse ja vesitse heilojensa ja sotaretkiensä väliä. Lemminkäisen vanha 
toisintonimi on Sukkamieli, ja hän jos kuka joutui lähtemään nopeasti karkuun, kun mustasukkaiset kylän 
miehet vaanivat kostonhimoisena hänen henkeään. Sukkela viittaa myös sukkeluuksiin ja kuten muistamme, 
arkkihirvenhiihtäjämme oli hyvä puhumaan, sillä naisten nauratus ja narutus ei tuppisuiselta onnistu. Ennen 
kaikkea Lemminkäinen oli hirvenhiihtäjä ja metsästäjä sanan varsinaisessa merkityksessä eli hän kuului 
saanto- ja saarnamiehiin varsinkin suurriistan hirven ja naisten metsästyksessä. Liukua voi hankia pitkin, 
mutta muutenkin. 

Kalevala toteaa tämän menneiden aikojen sankarin olleen komea ulkomuodoltaan, mutta hieman päästään 
vialla oleva mehtähöhlä, koska oli niin armottomasti naisten perään. Juoni selvenee, kun laitamme 
alkuasetelman moderniksi hirvestysasetelmaksi. 

Väline/olio _ Tekeminen/modaliteetti 

Ase jäljet/jotos 

Ajo hiihto/lähtö. 

Kuvio 40. Selvää pässinlihaa. Miehelle tuli ajolähtö hirven perään. 


Sanonta, selvää pässinlihaa viittaa hirven salametsästyskieleen, sillä silmiensä tähden hirveä verrataan 
oinaaseen eli pässiin melko usein suomalaisessa menneen ajan verhotussa metsästyskielessä. Kuvio 36 
osoittaa, että vielä olemme alkuperäisen kalevalaisen runon tulkinnassa oikealla tolalla. Hiisi neuvoi 
alustalaisiaan hiihattamaan Lemminkäistä oikein olan takaa. Se oli helppoa, kun kyseessä oli Lemminkäisen 
kaltainen tulisieluinen nopeasti innostuva luonne. Tarvittiin vain jokin merkki, jäljet tai muu hirvihavainto, 
kuten pakokauhuinen ryntäys kotaan, niin tämän metsämiehen veri kuumeni. Eräkirjallisuuskielessä 
tunnetaan juoni ja juonet jälkinä tai hirvipolkuna, jonona ja jotos tarkoittaa hirvenjälkiä. 

Mutta aina voi semiotisoidan neliöimällä ja sijoittamalla tekijät vaikka SVVOT-analyysin malliin heikkouksiin, 
vahvuuksiin ja mahdollisuuksiin, uhkiin. Alkuperäisessä kuviossa on tekijöinä sauvat, sukset, hiihtäminen ja 
hiihattaminen. Sauvat on heikkous, sen sanoo kalevalainen runouskin. Hirvenajossa ne menivät säpäleiksi, 
eivät kestäneet vimmastuneen hirven potkuja. Sukset ovat mahdollisuus saada hirvi kiinni. Vahvuutta 
edustaa fyysinen kestävyys ja heikkoutta ruumiillinen heiveröisyys. 


24.3 Hirvi kalliokuvissa 

Skandinaavisessa perinteessä joulukuvastoon kuuluvat tonttujen ohella hirvet. Suomalaisesta 
jouluperinteestä hirvi on lähes kadonnut, jouluporsas on korvannut jouluisen hirvi- ja porouhrin. 
Suomalaisissa karjataioissa on jäljellä rippeitä joulunajan nautakarjaan kohdistuvista uhreista. Loppiaisen 
aikaan Kiuruvedellä oli tapana piirtää karjasuojan kaikkien aukkojen kaikille sivuille ristejä, vain oven alapuoli 
jätettiin ristittä. Jos oli taitava, tämä risti sai vielä ympyräisen kehän samalla kun lapset piirtelivät seiniin 
kaikenlaisten eläinten ja esineiden kuvia, muun muassa vuohen sarvia. Monet ikivanhat taikatavat ovat 
viimeksi säilyneet lasten tapa- ja leikkiperinteessä. 

Karjaonnen suojaamiseksi tehdyt rituaaliset toimenpiteet muistuttavat kuvioinneiltaan elävästi kalliopiirrosten 
vakioainesta, johon kuuluvat veneet, sarvet ja eläimet, varsinkin hirvi. Hirveä on kutsuttu Kannaksella myös 
peitenimellä oinas. Eikä ihme sillä sekä hirveä että lammasta yhdistää silmämunan kuutilo. Mustuainen ei ole 
pyöreä kuten ihmisillä eikä viirukas kuten käärmeellä, vaan suorakaidetta muistuttava. Ympyriäisellä kehällä 
piirretty risti symboloi sekä aurinkoa että sydäntä. Hirvi on suomalaisten jalopeura, joka merkitsee 
sananmukaisesti isokokoista ja ylvästä hirvieläintä "isopeuraa". Raamatun käännösten myötä nimitys 
sekaantui leijonaan, mutta mitä symboliikkaan tulee niin hirvi ja leijona ovat samankaltaisia eläimiä. 
Molempia pidetään hallitsijan vertauskuvana, aurinkoon ja sydämeen liittyvinä symbolieläiminä. Suomen 
metsiin ei rakennettu suureellisia kaupunkipalatseja ja patsaita, hallitsija asui metsissä ja palatsin portteja ja 
valtakunnan hyvinvointia vartioi vesireittien varrella kalliokuvat. 

Kallioiden kuva-aineisto on ehkä analysoitavissa Helge-sarjakuvamotiivien avulla, jotka noudattelevat samaa 
kaavaa ja painottuvat samoihin aihelmiin kuin hirvikronikatkin. Olipa salaperäiset punamullalla maalatut 
hirvikuvat mitä tahansa, niin niihin on mitä ilmeisimmin kohdistunut suuri kokemus, suuri tunne. 
Emotionaalisessa kaavassa tämän aihelma funktiona toimii Valesankarin vaatimukset. Esimerkiksi, sankari 
saapuu kotiin, veljet voivat olla valesankareita, jotka ovat anastaneet poissaolevan paikan tai hovissa sotilas 
valheellisesti väittää voittaneensa lohikäärmeen ja vaatii prinsessaa omakseen. Kalliokuvien tutkijat väittävät 
omistavansa etulyöntiaseman kuvien tulkintaan ja vaativat auktoriteettiasemaa. Sankarin epätoivo lisääntyy, 
jännitys tihenee. Kilpailu kunniasta kovenee. 

Karnevaalisessa tutkimusotteessa on korostettu pelejä universumin toiminnan kuvaajana, jossa pelit, kortit ja 
nopat toimivat keskeisinä onnen välittäjinä ja välineinä. Siksi peleillä on yhteys taivaaseen ja sen merkkeihin, 
ja sitä myötä kohtaloon, valtiovaltaan, johtoon, maailmankuvaan, onneen jonka vastapooleina ovat 
viranomaiset ja kotionni. Arvoitus-ten ratkeaminen on onnenpeliä. Kalliomaalaukset ovat lähempänä 
piirrostaidetta ja sarjakuvallista ilmaisua kuin maalaustaidetta tai kuvanveistoa. Korkeakirjallisuus madaltaa 
ihannoimalla. Ylistys alistaa valtaansa kansan villin riemun, jossa kronikka kertoo aitona myyttinä sen, minkä 
kansalliskirjallisuus kuvaa kulttuurituotteena. Kalliokuvien arvoitus tuskin ratkeaa tukeutumalla kulttuurisiin 
käsityksiin ja tulkintoihin. Oivallukseen on päästettävä röhönauru, nauru joka tulkkiutuu kronikkatekstien ja 
sarjakuvien lomasta valaisten muinaisia mysteereitä. Ei auta edes epiikaksi tehty myyttinen kertomus. 

24.4 Rumasti sanottu 

Maikeilevien tarinoiden sijasta käyttökelpoisempi myyttisyyden lähde ovat kirosanat ja muut manailuun 
käytetyt kiteytyneet sanonnat kuten suksi kuuseen, painu hiiteen, painu hevonvittuun jne. Rumasti sanottu, 
eikö totta? Mutta miksi me kiroilemme? Miksi ne ovat voimasanoja? Siksikö, että monilla manauksilla on 
alkujaan uskottu saatavan nimen kautta suora yhteys johonkin henkivoimaan, haltijaan tai jumalaan, joka 
saattoi pettää odotteet eikä toimittanutkaan pyydettyä, jota seidalle uhraaja piti sovittuna ja maksettuna 
asiana. Ääritapauksissa ei vain sopimusta purettu ja maksu jätetty maksamatta, koko seita voitiin poistaa 
viralta tai lakata uskomasta. Niin lienevät haltijat kadonneet toinen toisensa jälkeen. He eivät tehneet 
tasaista jälkeä eivätkä laatutyötä. 

Nyt julmetusti edellä sanotusta närkästyville tahtoisin esittää arvostetun mietekirjailijan kannan sanojen 
taikauskoon. Jesuiittapappi Anthony de Mello on kertonut kirjassa Havahtuminen tarinan ja ajatelman 
sanoista ja niiden merkityksestä. Guru yritti saada oppilaansa ymmärtämään sanojen valtavan voiman, 
mutta oppilas oli toista mieltä eikä uskonut sanoilla olevan kovinkaan suurta merkitystä ihmisen elämässä. 
Siihen guru totesi: Istu alas senkin paskiainen! Oppilas raivostui ja paheksui opettajansa käytöstä, johon 
guru auliisti esitti pahoittelunsa. Oppilas rauhoittui, jolloin guru totesi. Tarvittiin vain pari sanaa saamaan 
teidät pois tolaltanne ja muutama sana rauhoittamaan teidät. Mello toteaa lopuksi: Sanat, sanat, sanat, 
miten ne vangitsevatkaan meidät, jos emme käytä niitä oikealla tavalla. 

Kronikoitsijat osaavat sanansäilän käytön, kriisisanastoa kaihtamatta, jos suuri tunne niin vaatii, väliin se 
vaatii. Lauri Itämies Raumalta kertoo omasta kokemuksestaan hirvimetsällä: Menin ihan eläimen viereen ja 
käänsin korvalehtiäkin siltä varalta, että jos sieltä olisi löytynyt jokin pieni häkkyrä, sellainen seinänkoriste, 
joka sopii esimerkiksi avainnipulle. Mutta ei sieltä mitään seloistakaan löytynyt ja sitten rupesi paine 
purkautumaan sillä ainoalla tavalla, mikä tällaisessa tilanteessa tulee kysymykseen, toisin sanoen kiroiluna. 






Siinä vilahteli sen tunnetun lämpökeskuksen nimi tiheään tahtiin, ja kun sitä oli aikansa jatkunut, niin 
hollantilainen vieras kysyi englanniksi, mikä helvetti oikein on. Selitin hänelle englanniksi, että se on 
maailmankuulu lämpökeskus tuolla alakerrassa. Vieras kiitteli tiedosta ja tuntui olevan kovin tyytyväinen, kun 
asia selvitettiin hänelle. Mutta helvetti on myös kallio, samainen johon hirvikalliokuvatkin on piirretty. 


24.5 Hirvenhiihtäjien hirvifunktiot 

Runebergin runoelmassa Hirvenhiihtäjät on yhdeksän laulua, joissa on yhteensä vajaa kaksituhatta 
heksametrisäettä yhteen pötköön kirjoitettuna. Laulut on ryhmiteltävissä mielekkäiksi kokoniasuuksiksi 
hyväksi käyttäen kronikkapohjaista funktiointia. Jaon mielekkyys tosin vaatii joltistakin kokonaisuuksien ja 
taustarakenteiden tajua. 

Jako on silti käyttökelpoinen, koska sen metatoiminnoiksi jäävät funktiot lupaan, kiellon rikkomiseen, 
rangaistuksiin ja johtoon jäävät funktiot. Hirvenmetsästysoikeus ei ollut kaikkien saatavilla olevahuvi 
Runebergin aikaan, jos ei ehkä ole vieläkään. Esteenä oli ja voi olla maanomistus. Näiltä ajoilta kerrotaan 
kaskua Kunngas Kaarle XII ajoilta. Kuningas joutui metsästysmatkalla metsätorppaan ja pyysi emännältä 
syötävää. Emäntä oli hieman epävarma uskaltaisiko vieraalle kulkijalle antaa hirvenlihaa syötäväksi, sillä 
talossa ei ollut muuta. Kuningas rohkaisi emäntää pistämään tarjolle, mitä talossa oli, mutta tahtoi tietää 
mitä ruokaa se olisi. - Ison itikan lihaa vain, vastasi siihen emäntä. - Jaha, hirven sitten vain, päätti 
kuningas. Emäntä jutteli yllätysvieraalleen kuningasta tuntematta. - Jos se komonoukka saisi tietää, että 
täällä tarjotaan hirvenlihaa niin kyllä tässä pahus perisi. Emäntä paljasti talon pojan olevan paraillaankin 
hirvimetsällä ja vannotti vierasta olemaan puhumatta jahdista. Kuningas lupasi ja maksoi ruuasta hyvin sekä 
lähti talosta. Pian tämän jälkeen torpan emäntä manuutettiin kuninkaan hoviin ja emäntä huomasi tulleensa 
petetyksi. - Pahuksen komonoukat tunsivat toisensa, johan sitä epäilinkin. Vaimon ei auttanut muu kuin 
mennä kuninkaan luo, jossa kuningas lupasi antaa hirvenkaadon anteeksi, mutta ulkomuodon solvaamisesta 
tuli torpan eukolle neljä vuorokautta vankeutta. 

Hirvestysfunktioiden yhtenä jäsentäjänä ovat valesankarin vaatimukset. Esimerkiksi, jos sankari saapuu 
kotiin, veljet voivat olla valesankareita tai hovissa sotilas väittää voittaneensa lohikäärmeen ja vaatii 
prinsessaa omakseen. Tarinassa sankarin epätoivo lisääntyy, jännitys tihenee. Yllä mainitussa kaskussa 
kuningas kulkee tuntemattomana ilman seuruetta hirvimetsällä. Runeberg johdattelee Hirvenhiihdon 
alkutilannetta myös saapumisen kautta, mutta sankarit tunnistetaan ja tarina voi alkaa, taitavasuu Annan 
nurinana hirvijahdin oikeutuksesta, johon Pekka naureskelee komisariuksen ottavan koko vastuun. Eikä 
Pekan vakaumusta hetkauta Annan veljen, Kurun Matin epäily hirvijahdin laillisuudesta. Hirvenhiihtäjien 
perusjännite on laittomassa hirvijahdissa, joka kuitenkin oli läpi sormien katsottu maan tapa, josta kiinni 
joutumisen riski oli pieni ja rangaistuksest lieviä. Siksi Anna saattoi todeta: "Huokea sakko se on, johon ei 
laki langeta kuunaan; koskahan oikeuteen näit herroja haastetun ennen?" Pekan vastaus tulee esiin 
keskustelussa, joka käydään matkalla kokoontumispaikalle. 


Vaan kysyäkseni suo toki ensin, mielevä Pekka: 
Ettekö pelkää hirvestää lain kieltoa vastaan? 

Ehk' en herrasi mieleen lie minä, ehkäpä ennen 
käyttää torpparejaan, kuin vieraan suo kera tulla." 

Pietari rehtipä, torpanmies, näin vastasi naurain: 
"Hei, tääll', ensikö hirvet siis tänä päivänä kaatuu? 
Huolt' ei, vaikkapa sois lakikartanon ympäri luodit. 
(Hirvenhiihtäjät, 2. Laulu) 

Näin pääsevät tapahtumat vauhtiin. Kalevalan lukuisissa julkaisuissa ja selitysteoksissa on ollut tapana 
selostaa lyhyesti runoaiheiden sisältöä. Hirvenhiihtäjien kehyskertomus perustuu kronikoiden juoneen, jossa 
kuvataan lähtövalmistelut, saalistus, paluu sekä peijainen ja kaiken keskellä, sisällä ja ulkona, matkalla ja 
tuvissa pyörivät yhtenä mylläkkänä jutut, nauru ja tunteet, eikä vain reppurien. Matillakin, kuuluisalla 
karhunkaatajalla oli metsässä mielessään enemmän Henna kuin kaadettavat hirvet. 


1. 

Laulu = 

F10 + F28 + F8 

2. 

Laulu = 

F1 + Fll + F14 

3. 

Laulu = 

F9 + F21 + F23 

4. 

Laulu = 

F20 + F27 + F6 

5. 

Laulu = 

: F12 + F16 + F18 SUB 

6. 

Laulu = 

F13 + F19 + F22 

7. 

Laulu = 

F5 + F7 + F2 

8. 

Laulu = 

F24 + F25 + F31 

9. 

Laulu = 

F15 + F17 + F29 


+ 5. laulu = F4 + F26 + F30 META 


Ettekö pelkää...lain kieltoa vastaan? 

F3 Kiellon rikkominen F30 Rangaistus, paljastus 

F4 Lupa F26 Johto 

Herrahan ottaa koko vastuun...! 


Metafunktiot voidaan ilmaista myös kolmiona: 

R = representamen (ilmiö), I = interpretant (tulkkiuma), O = objekt (kohdentuma) 



F30 


Kiellon rikkominen. 


Kuviot selittävät toisiaan. Se mikä semioottisessa neliössä on lähtökohta ja perusta, F3 Kiellon rikkominen, 
tulkkiutuu triadissa vastakohtansa kautta funktiona F26 Johdon edesottamukset kuten Kurun Matin ja 
torppari Pekan keskustelussa käy Hirvenhiihtäjät-runoelmassa ilmi. Kuvio muodostuu metatason funktioista 
sekä funktiofokuksesta. Hirvenhiihtäjissä on kyseessä lainvastainen tilaisuuden tarjoama hirvijahti ajan 
tapaan. Yksityiskohtaisempi tapathumain tarkastelu johdattaa kolmeen eritasoiseen merkitysmaailmaan eli 
isotopiaan, jotka voidaan nimetä hirvijahdiksi, vierasjahdiksi ja peijaamiseksi. 

Ml = SATU = Ulkopuolisuus HIRVIJAHTI 
M2 = TARU = Yhteisöllisyys VIERASJAHTI 
M3 = MYYTTI = Luonto PEIJAAMINEN 

Edelleen kolmiot voidaan arvottaa erilaisten negaatio- ja affirmaatiojatkumoiden kautta, jolloin runoelman ja 
hirvikronikoiden kuvaamat elämänilmiöt saavat syvyyttä. 

I Juttutuokio 

Asennoituminen 

Eteneminen 

Auttaminen 

(I) F8 

(R) F10 

(0) F28 

II Lähtöhetket 

Vaikuttaminen 

Arvottaminen 

Kulkeminen 

(I) F14 

(R) F1 

(0) Fll 

III Vierasjahti 

Pysyminen 

Ohjaaminen 

Havaitseminen 

(I) F9 

(R) F23 

(0) F21 

IV Eräonni 

Selviytyminen 
(I) F27 

Vähätteleminen Tuottaminen 
(R) F6 

(0) F20 

V Hirvijahti 

Suhtautuminen 

Tavoitteleminen 

Onnistuminen 

(I) F16 

(R) F12 

(0) F18 

VI Epäonni 

Pelaaminen 

Luominen 

Kunnioittaminen 

(I) F22 

(R) F13 

(0) F19 

VII Salakyttäys 

Korjaaminen 

Etsiminen 

Panetteleminen 

(I) F5 

(R) F7 

(0) F2 

VIII Peijaaminen 

Oleminen 

Suosiminen 

Tyytyminen 

(I) F31 

(R) F24 

(0) F25 

IX Passimietteet 

Tajuaminen 

Tekeminen 

Välittäminen 

(I) F29 

(R) F15 

(0) F17 

METATASO: 

Selvittäminen 

Uudistuminen 

Arvioiminen 

(I) F26 

(R) F4 

(0) F30 


Miellyttäminen 
fokus F3 


Hiess'oli kaikkien päät, rahit ympäri leijui ja tuolit, 
sinkosi pihdeistään pärevalkeat, kaatuvat oihki, 
tahtia poljettiin, hohoteltiin, pilvinä sauhu 
tuprusi mylläkän yllä, ja notkuin lattia ryskyi. 
(Hirvenhiihtäjät/ 8. Laulu) 


Kirjoittasessaan Castrenille tämän juuri aloitettua uranuurtavat matkansa Lappiin ja Venäjälle ja esittäessään 
käsityksensä Hirvenhiihtäjistä Lönnrot on tavoittanut jotain olennaista: "Se, joka on lukenut 
Hirvenhiihtäjät eikä ole tuntenut sisimmässään pyhää kunnioitusta aitosuomalaista voimaa kohtaan, hän ei 
ole suomalainen ja hänen kanssaan meillä ei ole mitään yhteistä." (Karkama 1982:160) Kalevalan luoja 
rinnasti Hirvenhiihtäjät aitosuomalaisuuden tulkiksi, mielestäni hän oli oikeassa, oikeammassa kuin osasi 
edes kuvitella. Koska harvat tietävät Kalevalan sisällön ja vielä vähäisempää on Hirvenhiihtäjien sisällön 
tuntemus, on pieni esittely juonitiivistelmästä paikallaan. 

24.6 Hirvenhiihtäjien juonitiivistelmä 


Runebergin hirvenhiihtäjien yhdeksän laulun kertoma on lyhyesti luonnehtien tarina onnesta ja epäonnesta 
sodassa ja rakkaudessa. Suluissa on mainittu satufunktioihin perustuvat hirvestysfunktiot. Hirvenhiihtäjät 
ovat kuitenkin omaleimainen yhdistelmä eivätkä noudata hirvikronikioiden funktionaalista frekvensseihin 
perustuvaa ryhmittelyä. Sen sijaan tulkinnasta saa otteen edellisen kappaleen funktioiden arvottamisilla. 

1. Laulu ( => F10 + F28 + F8 ) 

Torppaidylli, ilta-askareitten aika. Torpan isäntä Pekka varustautuu metsäretkelle. Anna pakkaa eväsreppua 
ja samalla käydään "varaukseton kannatus" -keskustelu, jossa Anna epäilee jahdin mielekkyyttä. Annan veli 
saapuu pitkän matkan takaa vierailulle, vieras kestitään, kysellään kuulumiset sekä houkutellaan mukaan 
seuraavan päivän jahtiin ja kosimaan kartanon piikaa Annaa. 

2. Laulu (=> F1 + Fll + F14 ) 

Torpassa majailevat mierolaiset nujakoivat yöllä ja taistelevat uunin lämmöstä, joten jahtimiesten uni on 
levotonta. Pekka nousee varhain, herättää Matin, ja miehet lähtevät kauniissa talvisäässä hiihtämään 
kartanolle. Matkalla Pekka kertoo Matille lainatun aseen tarinan. Miehet saapuvat kokoontumispaikalle, jossa 
kartanon vahtikoirat Raiku ja Turre ottavat heidät raikuvasti vastaan. 


3. Laulu (=>F9 + F21 + F23) 

Komisarius kehottaa miehiä menemään sisään toisten joukkoon ja hyväksyy yllätystulokkaan Matin 
porukkaan. Pekka ja Matti menevät sisään. Mattia kehutaan ja Henna kiinnostuu. Porukka lähtee hiihtäen 
hirvimetsälle saareen, ja matkalla komisarius tahtoo kuulla seurueeseen liittyneeltä Matilta, urhealta 
karhunkaatajalta tarinan karhunkierrosta, koska oli juuri ostanut kartanon laukkukauppiailta valtavan 
karhuntaljan. Ilmenee, että ko. taljan ampuja on Matti. 


4. Laulu (=>F20 + F27 + F6 ) 

Jahtiporukka saapuu saareen, ajojahti eli "huikea huutelu" alkaa. Tällä välin kartanossa pidetään lystiä. 
Laukkukauppiaat juovat, syövät, tanssivat, kosivat, myyvät ja ilakoivat, tuntevat lemmentuskaa ja kosivat, 
juopuvat. Henna antaa reppuri-Topille rukkaset, joka juo itsensä sammuksiin ja viedään ramman vanhan 
Rebekan viereen nukkumaan. Topi saa Rebekalta kissan silmilleen. 

5. Laulu (=> F12 + F16 + F18 SUB + F4 + F26 + F30 META) 

Kuvataan edelleen kartanossa tapahtuvaa ilonpitoa. Kurun Matti saapuu ilmoittamaan jahdin tuloksen ja 
Henna tahtoo tietää tarkemmin jahtitapahtumat, kuka ampui parhaiten ja kaatoi eniten hirviä. Rebekka 
moittii Hennaa kevytmielisyydestä, Matti suuttuu ja päättää pyytää Hennaa vaimoksi. Pekka saapuu ja ryhtyy 
puhemieheksi. Henna suostuu leskimies Matille vaimoksi. 

6. Laulu (=> F13 + F19 + F22) 

On pyhäaamun idylli Metsolan torpassa. Kerjuri-Aaro soittaa suupelirautaa, palkaksi Aaronin paita pestään. 
Aaro heltyy ja alkaa kertoa elämäntarinaansa. Siitä vuorostaan Anna heltyy ja tarjoaa Aaronille pyhäaterian. 
Matti saapuu kotiin ja kehottaa kaikkia pukeutumaan pyhävaatteisiin ja lähtemään kanssaan viettämään 
hirvenpeijaisia ja Matin ja Hennan kihlajaisia. 

7. Laulu (=> F5 + F7 + F2) 

Pekka väkineen lähtee matkaan ja vanha Aaro kiittelee torpan väen ystävällisyyttä. Palkkioksi hyvästä 
kohtelusta Aaro kertoo tarinan ja muistelee matkakertomuksena kaupunkimatkaansa, jossa hän joutui 
ilkivallan kohteeksi ja viedyksi vankilaan. Aaro pakeni vankilasta ja etsintäkuulutettiin. Aarolla ei ole nyt 
hätää, jahka pysyttelee poissa kaupungista. 







8. Laulu (=> F24 + F25 + F31) 

Pekan seurue saapuu juhlapaikalle, jossa matkaajien eteen avautuu tanssimisen meno ja meininki. Hetken 
sopeuduttuaan Aaro tartuu viuluun ja tanssijat innostuvat niin että vanha Rebekka pyydetään seinustalta 
turvaan pöydän ääreen. Pekka ei tanssi, vaan juttelee reppuri-Ontrein kanssa ja esittelee juhlijoita. 
Naukkaillaan punaoltta. 

9. Laulu (=> F15 + F17 + F29) 

Miehet liikuttuvat ja puheet kiertyvät kotiin, perheeseen, onneen ja kohtalonoikkuihin. Morsiamen isä 
Pyysalon ukko, Sakarias, joka normaalisti on vähäpuheinen ja juro, intoutuu pitämään kihlaparille puheen, 
neuvokin, jota kaikki ihailevat. Juhlat jatkuvat sopuisasti aamuyöhön yhdistettynä hirvipeijaisena ja 
kihlajaisena, romiaisina. 

Kun Runebergin Hirvenhiihtäjien yhdeksän laulua ryhmitellään hirvestysfunktioiden mukaan kolmioiksi 
(triadeiksi), niin peircemäiseen tapaan ryhmitellen tuloksena on laulujen ryhmittyminen, jossa esim. merkillä 
"juttutuokio" kuvataan seuran ja sen jäsenten keskinäistä tarinointia ja muuta kommunikaatiota. Puheyhteys 

ja keskinäinen vuorovaikutus on se perusta, jolle hirviseurueet syntyvät ja jonka varassa porukka pysyy 

kasassa ja toiminta jatkuu jne. Nämä kolmiot on jaettavissa lapinkotamaiseen taikamuodostelmaan 3x9 = 27 
+3 = 31. Saadaan yhteinen linkki hirvikronikoiden, myyttisyyden ja taiderunon välillä, hirvimyytin universaali 
perusrakenne-ehdotelma. 

Ml Lähtökolmiot: 

F8 F9 

© © 

O o 

o o 

F10 ° F28 F1 * Fll 

"Juttutuokio" "Lähtöhetket' 

M2 Hirvijahtikolmiot: 

F27 F16 

© © 

O o 

o o 

F6 F20 F12 F18 

"Eräonni" "Hirvijahti" 

M3 Peijaamiskolmiot: 

F5 F31 

© © 

O o 

o o 

F7 F2 F24 F25 

"Salakyttäys" "Peijaaminen 


F14 

© 

O 

F23 * F21 
"Vierasjahti" 


F22 



F13 F19 

"Epäonni" 



F15 F17 

" "Passimietteet" 


Kuviota voidaan lukea ikään kuin nuotti nuotilta, tahti tahdilta, mutta myös kompositiona partituurina, jossa 
tahdin muodostaa kolmio, nuottimerkinnän funktio, nuottirivin merkitysmaailmat ja koko teoksen partituuri 
on vaakasuorassa ja pystysuorassa luettavissa. Keskimmäinen pystysuora on jahdin peruskaava, johon 
kuuluu toiminnan aloituksen eli lähdötilanteen kuvaus, Runeberg on yhdistänyt tähän lähtöasetelmaan 
hiihtoretken asetarina, kun torpan kahden hengen miesvahvuinen "porukka" lähtee hirvijahtiin. Toisella 
nuottirivillä merkitysmaailman kentässä kaksi hirvijahtia käsitellään lähemmin selostamalla hirvien 
olinpaikkaa saaressa, kaatajia sekä osumia, joilla itse kukin jahtiseurueesta kunnostautui. Lopuksi on 

kaatajaisiin ja peijaisiin liittyvät tapahtumat nidottu hirvijahdin ikiaikaiseen myyttiin kosioimisesta, ja 
tavoitellun saaliin, tytön saamisesta. 


Ensimmäinen pystysuora partituurissa kertoo juttuja. Hirvenhiihtäjissä kerrotaan monia erilaisia tarinoita, 
sotatarinoita aseesta, karhunkaataja, kaupunkiretkitarinoita, syrjäytymistarinoita. Kerrotaan onnesta ja 
epäonnesta niin elämässä kuin rakkaudessakin. Matti on jäänyt leskeksi, mutta löytää uuden onnen. Topi 
saa rukkaset, Aaro saa vanhuuden leposijan kartanossa menetettyään ensin kotinsa, vaikka on joutunut 
välillä rauhahäiritsijänä vankilaan. Mielevyys, joka kronikoissa esiintyy lähinnä vanhempien hirvimiesten 
neuvoina nuoremmille ja passimietteinä, on Hirvenhiihtäjissä sijoitettu Annan taitavasuun ja mielevän Pekan 
näkemyksiin. Hiljaa mielessään ja keskenään he arvelevat mitä arvelevat jahdin mielekkyydestä.. 

Partituurin kolmas pystysuora edustaa vierasmetsästystä. Torpparit ovat kartanon oma, vakituinen 
hirviporukka, johon on sukulaisuuden kautta saatu toivottu vahvistus, aseella varustettu ja taitavaksi sekä 
ennen kaikkea luotettavaksi tunnettu Kurun Matti. Vieraan hyväksyy jahdin johtaja komisarius, kartanon 
herra. Hirvijahdin paluutoimia kuvattaessa kuvataan myös vanhan metsästäjän Sakarias Pyysalon teräksistä 
eräkuntoa ja paluuta jahdista. Hirvenhiihtäjät kertovat onnesta ja epäonnesta kohtalon oikuissa. 

Hirvi kaatuu, kadetaan tai hirvi kellistyy tai kellistetään kronikoissa, mutta jaloa eläintä ei ammuta saati että 
tapettaisiin. Kaskuissa hirvi juostaan kiinni. Ajojahdissa koirat juoksevat edellä ja miehet perässä. Hirven 
näköpiiriin ilmestyminen saa veret kuumenemaan erämiehen suonissa. Kalliokuvien koukkupolvet 
metsästäjät ovat jahdissa, joten todennäköisesti kyse on juoksusta ellei olla suksilla. Suksilla ollaan myös 
polvet koukussa varsinkin mäkeä laskettaessa. Muinaisaikain taiteilijan perspektiiviratkaisut eivät ehkä olleet 
samat kuin nykyisin, mutta aiheensa hän epäilemättä tunsi yhtä hyvin kuin nykykronikoitsijakin, jolle on 
täysin luontevaa runoilla vanhoihin jumalhahmoihin viitaten, sillä aihe on ikivanha ja kaiken jahtikansan 
hyvin tuntema. Kerronnan ja kuvauksen keinoissa sekä sanoissa on mistä valita. 


Suoniini syöksyy ryöppynä adrenaliini — 
hirvi pysähtyy niin kuin sanois mulle, 
kun etsin sitä kiikarini ristikkoon, 
mä metsän Mielikin on lahjaviini sulle 
tarkka laukaus - se kellistyykin varvikkoon. 

Ruho löytyy, lepää sammalilla. 

Hyvä käynyt jahdissa on honeli 

riistaseuran kelpo urohilla 

tänään kaksi kaatoa jo kinterissä komeili. 

25. PALOITTELUN TAITO - F25 Paloittelu 


25.1 Kätketty sydän 

Satutoisinnossa AT 302 Kätketty sydän kerrotaan eläimiä auttavasta sankarista, joka saa palkkioksi kyvyn 
muuntautua eri eläinhahmoihin. Satua kerrotaan kautta maan, mutta painopiste sijaitsee karjalaisten 
erämiesten vesistöreittien suunnassa Laatokan Karjalasta Kainuuseen ja Pohjois-Pohjanmaalle, sinne missä 
mineraalipitoisemmat maat ja suurimmat hirvensarvitroffeet ovat löydettävissä. Satutyyppiä pidetään hyvin 
vanhana. Kaikessa lyhyydessään juoni kuvaa pirun sydämen murskaamista. 

Kätköketjun aihelma löytyy myös kalevalaisessa haukimyytissä, jossa tulikipuna seikkaili kalasta kalaan. Voi 
olla, että AT 302 satutyypin nimeämät kätköketjut noudattavat samantapaista toteemista 
nimeämiskäytännettä kuin kasvien toisintonimetkin. Sydänkätkön peruspalkka on yleensä muna, ja 
tapausesimerkki I muna-sorsa-koira-leijona-tapahtuma-ketjussa kansa on ehkä nähnyt ekologisen 
tapahtumaketjun, jossa toinen on toisen leipä ja tässä sarjassa kasvit ja fotosynteesi ajoittuvat alkulähteille. 
Mainitussa kyseiseen kasviin sijoitetussa tapahtumaketjussa on ehkä nähty, nimetty ja ymmärretty 
tapahtuma, jossa munasta kuoriutuu sorsa, joka joutuu käärmeen eli "koiran" saaliiksi, ja päälle päätteeksi 
sen jalopeura, hirvi eli kotka napaa. Käytännössä siis kotka syö, mutta se mikä on ylisten äärien ilmojen 
kuningas taivaalla on myyteissä hirvi. Siitä ehkä säilynyt muistin ripe hirven kutsumisesta kotkaksi. Tosiasia 
on, että jotkut petolinnut syövät jyrsijöitä, toisia lintuja ja matelijoita samoin kuin se, että käärme voi popsia 
kitaansa pikkunisäkkäistä, linnunpoikia ja munia. 

Sattumaa ei liene sekään, että satutyyppi on vanha ja itäisellä hirvestysalueella erityisen hyvin säilynyt. 
Arvoitukselliseksi jää, mitä muna alkujaan on saattanut tarkoittaa. Tiedämme, että munaksi vanha kansa on 
mieltänyt myös kalan mädin samoin kuin muurahaisten ja hyönteisten munat. Toteemiset eläinsuhteet eivät 
noudata mitään lajiopillista tai evolutiivista kaavaa, sukuketjuun valitut totemistiset eläinlajit valikoituvat mitä 
moninaisimmin tavoin. Käärmettä kutsutaan haukkumasanalla koira. Vastataikuudessa on ollut varsin 
tavallinen äkäisy, "mee koira kotiis", kun on tahdottu palauttaa nostatettu käärme lähettäjälleen. Villakoiran 
ydin, pirun sydän, pahuus olisi siten ensimmäisenä kätketty sorsan munaan, jonka käärme on niellyt, hyvyys 
katoaa parempiin suihin, mutta voi olla toisinkin. Kätketty sydän, pahuus uinuu käärmeen munassa, josta 
siinneen tuotoksen "pahuuden" loppujen lopuksi kotka syö. Hämärä muistuta tästä ajatuksesta on 
säilynytkin. Vanhojen uskomusten mukaan hirvi kykenee tuhoamaan käärmeen myrkyn vaikutuksen. 

Toisaalta myös sammakon kutua on pidetty munina. Kansanperinteessä sammakolla on tarkoitettu pahan 
palkkalaista ja myrkyllistä olentoa, mm. ihokosketusta tuli myrkyttymisvaaran vuoksi välttää. Sammakot 
olivat demonisia olento, jotka saattoivat ihmisen puhumaan rumia ja perkeleitä, kadottivat otuksia 
metsänpeittoon ja palauttivat anastetun ja kadotetun vain kun ankarasti piiskattiin tuota pirun poikaa, 
sammakkoa. Joidenkin uskomusten mukaan ihmisen esi-isiä, joissa asui esi-isien henki. Vainajien varsinkin 
hukkuneiden merimiesten henki eleli pikkusammakoissa kirkonmäellä. 

Jostain kaukaa kumpuavat legendajäänteet hirven kyvystä niellä käärmeen myrkky. Tässä uskomustarinassa 
on kaikua kristillisestä perinteestä, jonka myöhäisin ilmentymä Suomessa on Ritvalan helkavirsien 
loppurunossa Hirvi ja lähde. Koska päteviä kiinnekohtia ei ole, on jälleen tehtävä rohkeita spekulaatioita ja 
semiotisoitava. Oletetaanpa reippaasti, että sadussa kätketystä sydämestä on kyseessä hämärtynyt 
muistuma totemistisuudesta, jolla on vastine kansanomaisissa kasvien nimissä. Mitä saadaan analogiaksi vai 
saammeko mitään? Perusoletus on, että kyseinen satu sisältää koko joukon myyttistä totuutta ja yhteisöllistä 
tarua merkityksissään. 

Jatkumo muna-sorsa-koira-leijona on tulkittavissa eläinlajeiksi sammakko(kala)-sorsa-käärme-hirvi. 
Sammakko ja sorsa ovat vedessä viihtyviä eläimiä, jotka voivat liikkua myös maalla, käärme ja hirvi ovat 
maaeläimiä, jotka voivat myös uida. Kaikilla ehdotetuilla eläimillä on anomaalinen outo ominaisuus. 
Muinaismaallikon silmissä ne ovat olleet sekä vesi- että maaeläimiä. Kasvi tai kasvit, joiden toisintonimissä 

on mainintoja eri eläinlajiketjusta ovat todennäköisesti toteemisia tunnuksia, symboleita, joiden vaaliminen 
ja käyttäminen edisti terveyttä ja menestystä eikä pelkän fyysisen vaikutuksen vuoksi, vaan koska niistä 
henki esi-isien sukua ylläpitävä voima. 

Suomalaisen Kirjallisuuden Seuran toimittamassa antologiassa suomalaisista ihmesaduista on tyypin AT 302 
mallina kerrottu satu, jossa pääsankarina on sinisenharmaa mies, suutari nimeltä Juuström. Muita toimijoita 
olivat hevosenhaaska, leijona, villikoira sekä fookelfalkki eli haukka sekä mikkelmyyrä eli muurahainen. Koko 
revohka: leijona, villikoira, haukka ja muurahainen himoitsi hevosenhaaskaa itselleen, joten päätettiin pyytää 
tiellä liikkuvaa sinisenharmaata miestä paloittelemaan haaska. 

Saaliin paloittelussa leijona sai leijonan osan, sillä sinisenharmaa mies antoi hänelle hevosen molemmat 
reidet, toisen lavan sekä molemmat kyljet. Villikoiralle jäi osaksi toinen jalka ja puoli niskaa, haukka sai 
pelkät sieraimet sekä toisen puolen niskaa. Muurahaiselle annettiin silmät. Satu puhuu silmistä, mutta melko 
varmasti kyseessä oli etninen herkku eli silmämunat, ei pelkkä lasiainen iiriksineen. Ja tässä vaiheessa en 
lähde -vaikka mieli tekisi- hakoteille, sillä herkullista olisi miettiä, miksikä juuri haukka, jolla on näköä vaikka 
muille jakaa, sai hajuaistiin liittyvät sieraimet ja miksikä muurahainen, jolla tunto on hyvä, sai näköelimet ja 
miksikä hirvi, jolla hajunystyrät ovat eri hyvät sai lihat, vaikka on kasvissyöjä ja vain villikoiralle sattui osa 
kuta kuinkin sopivasti miestä myöten. 

Jakoon oltiin silti sekä kumma kyllä tyytyväisiä, jokainen sai mitä oli vailla, mutta innostuksen huumassa 
porukka unohti maksaa jakajalle palkan. Mies haettiin nopeasti takaisin ja annettiin hänelle kyky muuntautua 
kunkin osansaajan hahmoon. Miehen piti vain sanoa nimi, kun halusi muuttaa muotoa. Muodonmuutostarina 
jatkui ja lopulta sinisenharmaalla miehellä oli pelissä paljon, prinsessa ja puoli valtakuntaa, kuinkas muuten. 
Kiinnostavaa tässä on jatkumo leijona-villikoira-fookelfalkki ja mikkelmyyrä. 

Vastaavat väitetyt ominaisuudet, jotka mies muotoa muuttamalla sai olivat vahvuus-juoksunopeus- 
lentokyky-pienuus. Tarvitaan semanttista mielikuvitusta, jotta totuus selkeytyisi. Villikoira, joka on vikkelä 
juoksemaan voidaan olettaa mäyräksi tai supikoiraksi, jolla on myös kyky kätkeytyä kivenkoloihin ja 
kaivautua onkaloihin kuten muurahaisellakin. Yhteinen nimittäjä lajin ominaisuuksissa olisi kätkeytyminen. 
Jäljelle jäävä pari muodostuu ensi katsannolta hieman epäsuhtaisesti hirvestä(karhusta?) ja (lintu)haukasta. 
Toisaalta villikoira voi olla rinnasteinen ilmaisu sekä ahmalle että karhulle, josta on käytetty myös peitenimeä 
villapää tai villalintu. Villakoira sen sijaan on yksinomaan pölypunkin aikaan saannosta, mutta villapäällä on 
yhteys hirveen liitettyyn kasviin, jonka toisintonimenä on ollut sekä villapää että mustapää ja joka 
nykynimeltään on niittyvilla. Nimivyyhti on sekava ja suuremman selvityksen aihe. Leijona viittaa 
kuninkuuteen, joten tarkoitettu eläin voisi olla myös karhu, metsänmöykö, jolloin vastinpari, kova juoksija 
tarkoittanee sutta, jonka toisintonimenä on ollut mm. metsänlieho eli ympäri metsiä kuljeskeleva. Tietty 
kielellinen sanaleikki viittaa samaan sarjaan, kun se on nimennyt muurahaisen aheraiseksi ja suden 
ahrinkaiseksi. Samankaltaisissa sanoissa on nimen perusta kuitenkin eri, ahera on maa ja ahrinko 
murremuoto sanasta ahdinko. 

Nykysuomeksi nämä kiertonimet olisivat samaa kuin ahertaja ja ahdistaja. Villikoira ja mikkelmyyrä eivät 
tällä tavalla tarkastellen edusta samaa sarjaa. Kyseessä siis tuskin on susi, mutta mäyrää nimitys saattaa 
tarkoittaa, sillä mäyrän toisintonimiin kuuluu myös maan tonkimiseen viittaava nimitys metsäsika. Jäljelle jää 
nykynimityksin arvaus, jossa ketju tulee tulkita eläinsarjaksi karhu-kotka-mäyrä-muurahainen. Karhu sen 
takia, että kyseessä on voima. Hirvestä kansanperinne ei puhu voimakkaana, vaan nopeana. Sen sijaan 
karhulla on yhdeksän miehen voimat, kuten sadun leijonallakin on yhdeksänkertaiset voimat. Sadussa 
haukka söi hedelmiä puutarhasta. Ruokavalio ulottui siten haaskasta hedelmiin. Lönnrot toteaa 
sanakirjassaan metsänkaloilla tarkoitetun syötäviä sieniä. Sadun nopeasti lentävä lintu: fookelfalkki, 
lintuhaukka, mahdollisesti kanahaukka sai haaskasta osakseen muinaisen kaatajan osan eli turpavärkin ja 
hieman lihaa. Sääskeä kutsutaan myös kalahaukaksi tai kalakotkaksi, joten hämäännyttävän nimenkäytön 
takana piilevä lintu lienee kotka, jota on pidetty sekä kuningaslintuna että hirven toisintonimenä. Kumpi 
kuninkaista mahdollisesti on sitten kyseessä, ilmojenvaltias vai metsänkuningas? Kun vastinparin, 
muurahaisen ja mäyrän yhteinen merkitsijä on koloon kaivautuminen, niin leijonan ja fookelfalkin funktio 
määrittynee vastaavasti yläilmoista käsin. Karhu syntyi taivaan tähtien tasalla, yläilmoissa, joissa kotka on 
kuin kotonaan. 







Mutta miten kerrottu satuversio kuvaa pirun sydämen kätkeytymistä? Vastaus piilee voimankäytössä. 
Satujen vahvimmat otukset ovat toistuvasti muurahainen ja karhu. Pirun vehkeilyt ihmiskunnassa on kerrottu 
väkeväksi mahdiksi. Maan kaivaminen jalkojen alta on sanonta, jolla osoitetaan kavaluutta, myyräntyötä. 
Arvoituksellisin eläin näistä on mäyrä, jolla todennäköisesti on ollut aikojen saatossa nykyistä huomattavasti 
mystisempi merkitys, sillä joitakin kookkaita "hiidenkiviä" eli siirtolohkareita kansa nimittää mäyräkiviksi. 

Kätketty sydän -sadussa eläimet edustavat tiettyjä ominaisuuksia. Karhu voimaa, mäyrä juoksua, haukka 
lentoa ja muurahainen kaivamista. Lönnrotin sanakirjassa on mainittu kasvinnimi myyränkorva (Pyrola 
rotundifolia/mullvadsöra, vintergrön), mikä kasvimaailmassa on lähin viittaus mäyrään. Toisaalta samassa 
lähteessä on maininta mäyriäisestä, joka ei ole pikkumäyrä, vaan mouriainen eli pieni vesihyönteinen. 
Lönnrotin kokoamassa kansanomaisissa kasvien toisintonimissä mainitaan pari kasvilajia, jotka ovat saaneet 
nimensä myyrästä, hiirialkuisia kasveja on melko runsaasti, sikaan ja koiraan viittaavia nimiä on sen sijaan 
runsaasti. 


Totemisimin jälkiä etsittäessä on edettävä sadun mainitsemien lajivihjeiden mukaan. Kahdessa satutyypin 
esittämässä lajiryppäässä on tyypillisesti mainittu seuraavat rinnastukset: 


Kätköketju satutyypissä I 

Mallisadun eläinlajihypoteesi II 

Metamorfoosiominaisuudet III 

Saaliin jako-osat IV 


Nykyhirvimiesten sukunimistöä V 


muna-sorsa-koira-leijona 
karhu-kotka-mäyrä-muurahainen. 
vahvuus-lentokyky-juoksunopeus-pienuus. 
reidet, lapa, kyljet - jalka, puoli niskaa - turpa, silmät 
Karhu, Kotka, Myyrä, Mauranen 


Kuvio 41. Villakoiran ydin satumaiseen tapaan. 


25.2 Sammaloinen hatussa 

Eläimiin viittaavissa kasvien toisintonimissä on kaksi kasvia, jotka viittaavat totemismiin sukunimikäytänteen 
kautta. Vilkka ja Kärnä ovat sukunimiä, joista jälkimmäinen viittaa merkitykseltään kaarnaan, kuusen 
kuoreen, kaarneeseen, korpin vanha toisintonimeen. Myös vilkka saattaa juontaa juurensa lintuun, toisin 
sanoen hanheen, sillä sanonta käydä perävilkkaa merkitsee samaa kuin käydä peräkanaa eli hanhenmarssia 
samalla kun se merkitsee lainehdintaa, värettä sekä venäläisperäisen merkityssiirtymän kautta myös 
haarukkaa. Vilkka kuvaa laineilun lisäksi myös vilkasta liikehdintää tai luonnetta. Sadussa metsäkoira lähti 
nopsimpana kiireen vilkkaa hakemaan siniharmaata miestä saaliin osittajaksi. 

Sadun metsäkoira oli nopea juoksemaan, vilkka. Karhu ja Hirvi johdannaisineen ovat suomalaisia sukunimiä. 
Tarkemmin tätä probleemia ei näillä tiedoilla voi vierittää enempää eteenpäin, mutta kasvien nimissä sekä 
kasveihin liittyvissä uskomuksissa saattaa olla jäljellä totemismin tiedonsiruja, joista heijastuu hirvi- ja 
karhuklaanilaisuus. Kuusi on suomalaismetsien valtapuuna merkittävä metsän puu. Metsän haltija on Tapio, 
metsä on karhu ja metsän kruunupää on hirvi. Metsällä on kolme valtiasta. Karhua on nimitetty murteissa 
sammaloiseksi. Tämä selittyy sillä, että sekä karhunsammalen että kuusentaimenen alun ensimmäiset 
sirkkalehdet ovat hyvin samankaltaisia. Toisista aluista vain tulee kuusimetsää, ja toisista sinne 
sammalmatto. 

Suuremman mysteerin kuitenkin sisältää nimi latikka, jolla on hyvin paljon toisintonimiä näennäisestä 
vaatimattomuudestaan huolimatta. Lisäksi latikka viittaa toisintonimenä ja muotonsa puolesta sekä lutikkaan 
että lahnaan. Lutikka vuorostaan on kullanhuuhdotakieltä kuten isomuskin, mutta nimet viittaavat myös 
hirveen. Kultahippujen nimissä kuultaa mineralogia. Kiven ja veden yhdistelmä hirveen yhdistettynä on yhtä 
arvoituksellinen kuin Tapion ja karhun nimien yhteys sammaloiseen. Kasvien toisintomien runsaus, viittaus 
hyönteisiin ja kaloihin ovat melko varmoja merkkejä kasvin kuulumisesta uskomuspohjaltaan merkittäviin 
kasveihin. Miten tähän salattuun koodiin pääsee käsiksi ei mahdu tämän työn piiriin, mutta arvelen 
vastauksen löytyvän yrttilääkinnän perinteistä ja kansanparannus-riittien loitsuista. 

Satutyyppi AT 302 on vanha ja aihelmaltaan se kuuluu yksityiskohtaisine saaliinjakoselostuksineen ja 
monine kiertonimineen eräkulttuurisiin satuaarteisiin riippumatta siitä, miten tuo satu on tulkittava tai 
tulkittavissa. Jos sadun antia verrataan nykyiseen eräkirjallisuuteen, silmät ovat sadussa erikoislaatuinen 
saaliinjako-osuus. Nykymetsästäjä rinnastaa silmät arvottomiksi romppeiksi, jotka haudataan maahan 
hyödyntämättä. 

Hirvimetsälle lähdettäessä nimenhuudossa käytetään sukunimiä, samoin saaliinjaossa. Kuviossa x on 
mainittu muutama sadun eläimiin viittaava käytössä oleva sukunimi. Itä-Suomessa on runsaasti 
eläinnimistöä paikka- ja sukunimissä, mutta vaikuttaa siltä, että niitä on runsaasti myös lännempänä, ja osa 
nimistä risteytyy kasvien nimissä muihin eläinlajeihin, kuten Kärnä Korppiin. Monet nimet ovat unohtuneet, 
koska ne ovat jo käytöstä poistuneita sanoja, joten kun merkitystä ei tunneta ja kun nimessä on nen, ei 
nimeä ehkä tunnisteta siksi kuten esim. yleinen sukunimi Rautiainen tai Turpeinen, jotka ovat kalojen 
peitenimiä. Nimistä ei suoraan voi päätellä, mitä ne ovat aikanaan merkinneet, edes biologinen suku ei 
nimistä selviä, koska nimet muuttuvat, niitä lainataan ja yhdistellään, annetaan ja otetaan uusia nimiä tai 
vaihdetaan entisiä. Virallinen nimitys voi unohtua ja lempinimi tulla yleiseen käyttöön. Ja kaiken lisäksi 
kiertoilmaisukäytänne vielä tahallisesti on pyrkinyt peittämään kohteen ja vaikeuttamaan tulkintaa. Eikä 
tietokoneistakaan ole apua, muistitiedon määrä tai prosessoinnin kapasiteetti ei auta, jos koodit ovat 
hukkuneet ja profilointi hukassa. 


25.3 Pistetään lihoiksi 

Paloittelun funktioon kuuluu kronikka-aihelmien mukaan ryhmitellen viisi osatekijää, 1) pisto, 2) suolistus, 3) 
lihanjako sekä 4) nylky ja 5) paloittelu. Tämän kuvion keskeistoiminto ja fokus on lihanjako, kuten sadussa 
Kätketty sydän on tilanne: siniharmaa mies sai tehtäväksi ratkaista kaverusten pulman, saalis eli haaska oli 
ositettava oikeudenmukaisesti. Kaikki eivät todellakaan saaneet tässä jaossa samanlaista lihakimpaletta. 
Sadun esimerkissä pistämistä tai suolistusta ei kuvailla tarkemmin, koska kyseessä oli löytösaalis, haaska, 
joka oli otettava sellaisenaan verineen. Satu ei mainitse mitään myöskään nylkemisen toimesta, vaan sen 
sijaan keskittyy olennaiseen eli lihanjaon tematiikkaan. Toisin sanoen siihen mitä kukin sai. 

Semanttisen viisiön ymmärtämisessä on kyse juuri tästä. Keskus kokoaa yhteen eri toimintojen 
päämerkityksen, sen mitä varten tai miksi jotain tehdään tai mitä asia edustaa. Ruhoa käsitellään, jotta 
saalis voitaisiin hyödyntää, jakaa ja syödä. Hirviporukassa saaliin jako eli lihanjako on merkittävä toimi 
porukan tyytyväisyyden kannalta jalostettiinpa saalis valmiiksi purkkiin tai kettinkimakkaroiksi tai 
pakastearkkuun pantaviksi paloiksi. Paloittelun perusviisiöt ovat täten: 

PISTO NYLKY 

LIHANJAKO 

SUOLISTUS PALOITTELU 

Voidaan paloittelua tarkastella toisinkin eikä pelkästään vertaamalla sitä, mitä saaliin osituksessa tapahtuu, 
sillä kaikki luokittelut ovat vaihdettavissa ja tulkinnallisia. Tulkinta värittyy sen mukaan, mikä on fokus. 
Perusviisiö lähtee arkaaisesta ajattelusta, liha on tärkeintä, kaikki muu aputoimintoa. Nykyisin ei lihan saanti 
metsästä ole aivan välttämättömyys, joten voitaisiin ajatella nylkemisen toimet tärkeimmiksi, jolloin edellä 
esitetty jaottelu vastaa alkukantaista tarvetta ja nykykuvion painotus muuttuu muotoon: 

PISTO LIHANJAKO 

NYLKY 

SUOLISTUS PALOITTELU. 

Osille pääsy saaliista muuttuu jossain määrin sivuseikaksi, mutta hirvestä saatavat muut ainekset tärkeiksi. 
Nylky tarvitaan taljan irrottamiseksi nahasta. Hirventaljat ovat olleet merkittävä veroartikkeli ja vientituote 
aikanaan, koska hyvästä taljasta sai hyvän hinnan, mutta hirvikannan ja hirvilupien kasvun myötä 

hirviturkista tuli jokseenkin arvoton ja monet taljat jäävät mätänemään metsään. Sarvien arvonmuodostus 
on toisin päin. Ennen sarvet jätettiin hankalien kantomatkojen vuoksi metsään mätänemään, koska taakka 
repussa olisi muodostunut liian hankalaksi ja painavaksi kantaa mikäli olkapäillä olisivat kiikkuneet 
hirvensarvet. Parantuneiden kuljetusvälineiden ja metsäreittien myötä hirvensarvista on tullut haluttu 
koriste- ja muistoesine, joista pidetään näyttelyjä ja kilpailuja. Hyvät sarvet ovat kauppatavaraa. 

Paloitteluviisiön sanoma tulee tosiasiassa selvemmin esiin, jos jaolle mietitään vastaavuudet. Pisto tehdään, 
kun veri lasketaan maahan tai otetaan kannuun, suolistus tarvitaan lihojen puhdistamiseksi, molemmat 
toimet ovat täten lihankäsittelytoimenpiteitä, lahtaustoimintaa, kuten sitä seuraava lihanpaloittelukin, jotta 
saalis voitaisiin jakaa. Saamme uuskuvion, jossa metsästyksen arvo testautuu, sillä ainahan on maksettava. 
Eräonnen hinta on siihen uhrattu panos, joka toisilla on suurempi, toisilla pienempi. Suotta tuskin puhutaan 
nylkyristä, kun tarkoitetaan rahanahnetta ja nykyhinnasta, kun hinta on kiskurimaisen korkea, ja lisäksi 
meillä on vielä koronkiskurit. Kuinka ollakaan, nahka nyljetään kiskomalla. Mitä tulee 
uusasiasanaryhmitykseen, niin oikealla puolella ilmiö on nimeltään arpaonni. Kun arpa on heitetty, päätös on 
peruuttamaton ja kunkin on osaansa ja onneensa jaossa tyytyminen. Samoin on nurisematta tyydyttävä 
myös metsästyksen ikäviin, hikisiin ja likaisiin puoliin, saalistus kostautuu, hikisenä paitana jos ei muuten. 
Uuskuviossa asiasanat tukkiutuvat näin: 


VERI (pisto) OSA (lihanjako) 

LIKA HINTA ONNI 

RAVAT (suolistus) JAKO (paloittelu 


25.4 Lihan arvo toisin tulkiten 

Kaadetun saaliin liha jaetaan porukan kesken, tasapuolinen ositus ja saaliin jako ovat joskus työn ja tuskan 
takana, ja vaikka yleensä osalliset ovat tyytyväisiä saamaansa, niin nurinaakin joskus kuuluu. 
Paloittelufunktio on hirvestyksen tulkinnan kannalta keskeinen toiminto, joten on oletettavissa, että sen 
ympärille muodostunut semanttinen viisiö on jollain erityisellä tavalla merkityksellinen. Sanotaan moraalinkin 
syntyneen oikeudenmukaisesta saaliinjakoperinteestä. 

Oikeastaan alla olevan kuvaamiseksi tarvittaisiin animaatio. Mutta koska sellaista ei ole saatavilla, on taas 
esiin uusi kuvio, joka kertoo metatasolla koko hirvenmetsästyksen pohjimmaisen tarkoituksen erityisesti 
korostuneiden hirvifunktioiden perusteella. Funktiot ovat valikoituneet käytetyn proseduurin ylijäämänä ja 
ovat osa sitä sälää, johon uskon syvä merkitysten ja kiertoilmausten sisismmän sanoman kätkeytyvän. 
Todellisin vastaus ei suinkaan aina ole ilmeisin. 


F9 Ohjeet 
USKOMINEN 

F1 Porukka 
OLEMINEN 
F5 Viesti 
TÄYTYMINEN 


Paloittelu 

F25 

TAHTOMINEN 

Päämäärä F10 Seuratoiminta 



TEKEMINEN 

F27 Johto 
TIETÄMINEN 
F26 Onni 
VOIMINEN 


Porukan tyytyväisyys <- Palkkio -> johdon onnistuminen 
on sidoksissa/kytköksissä/kiinni 

Kuvio 42. Hirvenmetsästyksen metafunktioiden sijoittuminen 
pohjimmaisen merkityksen kannalta. 

Paloittelu on kronikkatoiminnoissa osoittautunut keskeiseksi funktioksi, sillä se on metsäreissun tavoite, 
huipentuma, jota juhlitaan peijaisina sekä kaatopaikalla että nylkyvajassa ja vielä lisäksi kyläkunnan kesken 
lihapatojen ääressä. 

Joissakin seuroissa suuren hirvibuumin aikana lihaa tuli reippaasti ja hirvisavotta oli melkoinen syksyinen 
urakka suoritettavaksi. Niinpä paikoin asia ratkaistiin kehittelemällä uusia tasapuolisia lihankäyttömuotoja, 
tehtiin makkaraa, purkitettiin ja savustettiin lihaa. Lihan hinta jäi keskustelussa sivummalle ja saaliin jaosta 
ei käyty enää niin tiukkoja keskusteluja ja oltiin tyytyväisiä, koska lihaa riitti. Silti hirvenlihan hinta on 
jatkuvasti ollut metsästyslehtien sivuilla käyty keskustelun aihe, ja on todettu, että kiloille tulee hintaa. 

Koska paloittelu on hirvestysfunktioissa keskeistoiminto, johon myös peijaistoiminta pääsääntöisesti 
kulminoituu, on syytä tarkastella edellä saatua merkitysketjua suhteutettuna hirvitoimintofrekvenssien 
perusteella saatuun painotettuun kuvioon. Pistämisen keskeinen asiasana on veri, lihanjaossa päästään 
osille, paloittelu tarvitaan, jotta voitaisiin jakaa saalis porukan kesken. Ennen paloittelua nahka, pää, sorkat, 
suolet ja muut liiat romppeet otetaan pois. Puuha on likaista, mutta jahtionni hehkuu miesten poskilla. 

Suhteutettuna hirvestysfunktioiden painotuksiin vastaavat asiasanat, lihan hinta on näkemyksellinen seikka, 
mutta toisaalta toissijainen. Mikäli tahdotaan metsälle mennään maksoi mitä maksoi. Eräonnen keskiössä on 
saaliinjako. Onni on lihapa. 

VERI (pisto) OSA (lihanjako) 

LIKA HINTA ONNI 

RAVAT (suolistus) JAKO (paloittelu) 

Kuvio 43. Ruhonkäsittelyn osatekijät. 

Kun ruhonkäsittelyn osatekijät kiteytetään kolmikanta-ajatteluksi, triadiksi, jäävät kolme päätekijää jäljelle. 
Lian, veren ja ravan akti suoritetaan metsällä, likaiset puuhat ovat osa eränkäyntiä, mutta saaliin lopullinen 
käsittely suoritetaan kohtalaisen siististi hyvin varustetuissa lahtivajoissa, jossa miehet pääsevät osille 
jahtionnesta, huulta heitetään, naukkuja otetaan, liha jalostuu kotiviemisiksi. Erälle mennään, jotta lihaa 
saataisiin ja samalla osansa kullekin onnesta. 

LIHA (I) 

ERÄ (R) —-^OSA (O) 

Miehet menee erään, 

Onnen riistan perään. 

Edellä saatu jako voidaan sijoittaa vapaasti tulkiten vastaavuuksiksi seitsemään greimaslaiseen 
modaliteettiin, josta muodostuu paloittelun arvomaailma. 


Veri (pisto) 

(uskominen) 

Lika 

(oleminen) 

Ravat (suolistus) 

(täytyminen) 


(tahtominen) 

Liha 



Osa (lihanjako) 

(tekeminen) 

Onni 

(tietäminen) 

Jako (paloittelu) 

(voiminen) 


Kuvio 44. Paloittelun modaliteetit. 

Porukan tyytyväisyys ja johdon onnistuminen saavat arvionsa viime kädessä saaliin määrässä ja siihen 
satsattujen voimavarojen yhtälössä. Modaliteetit eli arvottamiset kuviossa heijastavat kulttuurisia arkaaisia 
kuvastoja. Verensyönti-kielto on vanha sääntö, koska veressä uskottiin olevan elävän olennon sielun. 
Hirvimetsällä piston suorittaa kaatolaukauksen ampuja. Hirvenhiihdon aikoina tai peurapyynnissä kaato ja 
pisto olivat lähes sama asia, koska hirvi tapettiin joko kirveellä, keihäällä tai jopa puukolla. Veri luokitellaan 
liaksi, tahraksi. Liata kädet on samaa kuin veretä kädet, mutta sivumerkitys vihjaa myös pahanteosta, joihin 
laittomat hirventapotkin kuuluvat. Suolistus on sekin likaista ja pahanhajuista työtä, mutta se on pakko 
tehdä. 

Paloittelun taito on vaativaa työtä osaavallekin, ja isossa hirven ruhossa on pilkkomista. Ruho on 
paloiteltava, jotta se voitaisiin jakaa. Jaossa voi sattua epäsuhtaisuuksia, jotkut voivat olla tyytyväisiä tai 
sitten jako onnistuu niin hyvin, että kaikki voivat olla tyytyväisiä. Onnen ja epäonnen vaaka on herkkä 
heiluri. Usein tyytymättömyys herää, jos joku on tietävinään toisen saaneen paremman osan kuin mitä itselle 
on osunut, tai arpa on langettanut jollain tavoin epäsuotuisan paketin. Moni on tietävinään ansainneensa 
parempaa. Tyytyväisyys, tyytyminen ja tyytymättömyys ovat onnen tunteen kääntöpuoli, suomalainen 
tietää ja tuntee nahoissaan, miten asiat ovat. 

Lika on kulttuurinen tabu, mutta hirvikronikat eivät kaihda aihetta, karnevaalipilapuheet ja -pilat eivät 
nekään vieroksuneet lialla leikittelyä niin sanoissa kuin teoissakin. Seuraavassa esimerkkejä hirvirunojen 
"saastaisista" teoista. Onni ja onnettomuus lyövät hirvirunoissa kättä toisilleen. 


LIKA (ravat & veri) 


ONNI (jako & osa) 


Kylkilihoille runsaasti 
Tikulla ulos vietävää 
ainetta; 

Jokeen sukelsi hän hirveä 
pistämään; 

Molemmat 

ampujat kumartuvat 
ruhon puoleen, veret pois 
ja aletaanpa suolistaa; 

Miehet lampun valos aikaa 
suolistuksen; 

Katsojia ruhot ne jo häikäisi 
Ja lahtimiesten suutkin 
ne kostu; 


Saa yksin hirven 
suolistaa, saa yksin 
suolistaa, kun ei 
paikalle saavu porukkaa, 
ei ainutkaan tule auttamaan; 


omin neuvoin 

helposti uroksen 

on selvittänyt maksat suolet. 


Vieressä kun seuraan 
lehmän teurastusta noin, 
vakuuttaa kai tässä reilusti 
mä voin, lihamiehiä nuo 
todellakin ovat; 

Tarkin puuha oli ruhon 
paloittelu, siinä kuului pulina 
ja melu; 

Kaikki Veljen jakoa nyt kiitti. 
Jokaiselle iso lihakasa riitti; 

Kasassaan on enemmän 
kuin missään muussa. 

Joku siinä lohduttelee muita 
Joo, sillä varmaan pelkkiä 
on luita; 

Väliin kulaus 
otettiin 

sitten lihat arvottiin; 

Se paloittelu, sehän varmaan 
hauskin juttu ois, 
mutt' siitä kertoa en taida, olin 
sieltä pois; 

Näin on täyttynyt tuo hyvä tapa 
ryypyin kunnioittaa kaatuvata; 

Loppupäivän duuniks riitti, kun 
pantiin se vasa jakosaan. 


Taulukkoon on koottu muutama satunnaisesti valitun kronikoitsijan todistus suolistuksen ja lahtauksen 
hiljaisesta kokemustiedosta suomalaisessa hirvijahdissa. Lihoiksi pistäminen on ilmeinen tekijä 
lahtauksessa, joten lihasta erikseen ei kronikoissa juuri puhuta. Sen sijaan ruhon käsittelyn kuvaus voi olla 
hyvinkin tarkkaa ja yksityiskohtaista aivan kuten ne ovat kalliopiirroksissakin. Mutta tunnelma 
kronikoitsijoiden sanoista välittyy. 

25.5 Likapyykki on pestävä 


Ken piirtää ijäisen, käy veri läpi käsien, (arvoitus) 

Raumalainen kronikoitsija on kertonut juhlayleisölle suolistus-ja pistotouhun sottaavasta vaikutuksesta. 

Aihe, saasta on puhtaasti karnevalistinen ja esiintyy ja kertojat väläyttävät tuon tuosta tuokiokuvia likaisista 
ulostekasassa kieriskelevästä jahtikoirasta tai hikeentyneestä miehestä, jolla on vähintään saappaat märät ja 
kurassa, ellei sitten suorasaan housut. Samaa aihelmaa on käsitellyt korkeakulttuurisesti myös Runeberg 
Hirvenhiihtäjissään. Lika kuuluu kiellettyyn alueeseen, likaiseksi tulemisen oikeus vapauttaa arkisen 
siisteyskurin taakasta ja tyydyttää samaa tarvetta kuin eteläisten maitten tomaattikarnevaalit tai muut 
roskaavat karnevaalitapahtumat. 

Viime syksystä tulee mieleen sellainen tilanne, kun passiketjusta oli monesta paikasta kuulunut kovaa 
pauketta ja kun sitten jonkun ajan päästä ajomiehet ehtivät ampujien luo niin eräs tunnettu 
hirvenkaataja oli päässyt jo työssään niin pitkälle, että hänellä oli molemmat paidan hihat jo suunnilleen 
hauislihaksen puolivälin korkeudella ihan veressä ja kukaties jossain muussakin, mitä niitä kaikkia tässä 
nyt niin tarkasti selostamaan. Se oli aika surkeannäköistä katsottavaa ja kun meitä sitten kokoontui siihen 
useampia miehiä operointia seuraamaan niin yleinen levottomuus valtasi vähitellen koko porukan kun 
ruvettiin miettimään, kuinka tuo mies lainkaan uskaltaa mennä kotiin tuollaisen paidan kanssa. Sitten 
tehtiin kuitenkin sellainen päätös, että kun kaveri pääsee kotiin niin hän pistää paidan ihan vaivihkaa 
likoamaan puhtaaksi tai parhaassa tapauksessa syväpuhtaaksi, riippuen tietenkin siitä, mitä ainetta sattuu 
kotona olemaan. Näin tästäkin tilanteesta selvittiin ja metsästystä voitiin jatkaa ihan rauhallisella mielellä. 
(Lauri Itämies, yk) 

Pyykin laitto likoamaan on hienovireinen sanaleikki, sillä likosankko on likasankko eli jäteastia. 
Syvämerkitystasolla sanonta vihjaa vereentyneen paidan menneen pilalle, ellei sitä saataisi pestyä puhtaaksi. 
Kronikasta ilmenee, että puhtaudesta oltiin huolestuneita kotiväen reaktioiden vuoksi. Naisilla oli myös 
osuutensa niin Lönnrotin kuin Runebergin puhtauskuvauksissa. Lönnrot kertoo muistelmissaan ilahtuneena 
Kainulaisen talon vanhan emännän oma-aloitteisesta matkalaisen aluskerran ja kesähousujen pyykinpesusta, 
jota hän piti sekä hyväntahtoisuuden että älykkyyden osoituksena. (Matkat s. 62). Runebergin kuvaus kertoo 
maankiertäjä Aaronin paidanpesusta, minkä talon kukkea neito pikaisesti pyynnöstä toimitti Aaronin 
soitellessa suupelirautaa palkkioksi. (6. Laulu/11-15). Musiikin ja pyykinpesun poeettinen yhteys tulee 
sattumoisin kerronnassa esiin Lönnrotin retkikuvauksissa, sillä ensimmäisellä runomatkalla tuli Lönnrotin 
huilunsoittotaidolle käyttöä Potoskavaarassa. Häätalo otti kuokkavieraan ystävällisesti vastaan, koska kuten 
Lönnrot sanoo: "..., etenkin huilu teki minut vielä enemmän tervetulleeksi." Samaten on Runeberg sijoittanut 
karjalaisen maankiertäjä Aaronin taitoihin soittotaidon, jolla hän ilahdutti ei vain paitansa pesijää, vaan myös 
morsianta ja peijaisväkeä. Itämiehen kronikkanäytteessä on myös soitto yhdistetty paidanpesuun, vaikka 
mainittu soitto onkin toisenlaista, aseen pauketta ja tulisoittoa. 

Seremoniallinen myyttisyys yhdistyy näissä tarinoissa peijaisten puhdistumisriitteihin. Arkitoimissa saatu 
saastaisuus, profaanius on poistettava ja hyvitettävä, jotta olisi kelvollinen astumaan juhlijoiden sakraaliin 
joukkoon ja pyhän, peijaisten tai hääjuhlan viettoon. Samaa ritualisointia edustaa myös arjen tointen vaihto 
soittoon, tanssiin, tarinoihin ja lauluun. Juhlassa on ripaus paluuta ajattomaan alkuaikaan, myytin, tanssin ja 
musiikin synkroniaan. 


KERTOJAT: 

Kronikoitsiia 

Runebera 

Lönnrot 


Hirvikronikka 

Hirvenhiihtäjät 

Matkamuistelmat 

Sankari 

Hirvestäjä 

Aaron 

Lönnrot 

Objekti 

Paita 

Mekko 

Aluskerta 

Auttaja 

Porukka 

Vesisaavi 

Sauna 

Aktori 

Pesuaine 

Tytär 

Emäntä 

Merkitystaso 

moderni 

agraari 

agraari 

Soitin 

ase 

suupelirauta 

huilu 

Palkkio 

kotirauha 

tarina 

rupla 

Vertailun osoittaa, miten eri tyyppisissä teksteissä voi painottua samat myyttiset ainekset, puhdistautumisen 
ja ripittäytymisen riitit. Lika on Hirvenhiihtäjissä osa Aaronin kurjuuden syöksykierrettä, jossa onni oli ollut 
oikullinen ja menestystarina oli kääntynyt menetystarinaksi. Kronikassa kaverit liioittelevat kumppaninsa 
hädänalaista tilaa ja samalla kronikoitsija leikkii hätä -sanalla. Lönnrotilla tuskin oli mitään erityisempää 
hätää alusvaatekertansa kanssa, mutta epämukavuutta pesemätön alusasu tuo, lika ja hätä yhdistyy 
Runebergin tuotannossa riipaisevalla tavalla, kronikoitsijalla leikkisällä tavalla ja Lönnrotilla jännittävällä ja 
kaskuilevalla tavalla. Lönnrotilla ei ilmeisesti ollut hätäpäivää hyvän emännän hoivissa, Aaron oli hätää 
kärsimässä ja hirviporukka hädissään kaverin kotionnen puolesta. Likaisuutta ja tahraantumista hirvimiesten 
naiset sietävät kohtalaisen hyvin, pikemminkin kotijoukot hikeentyvät liiallisista kaatajaisista. 


25.6 Sarveiset otetaan nylkyvajassa 
Kaatajaisten mysteeri 

Jos eksyt savolaiseen lahtivajaan syksyllä ja näet erityisen iloisen oloisen miesporukan, voit 
kaatajaissanastolla sulautua joukkoon huoletta. Suhkutat ja vinkkaat niin kyllä se siitä. Liian hienostunutta 
puheenpartta elä kehtoo käyttää, sillä sanasibbolismisi paljastaisi Sinut oitis. On hyvä opetella tilanteen 
vaatima käyttösanasto ja niiden merkitys. Seuraavia sanoja tiuhaan viljelemällä saat ystäviä, menestystä ja 
vaikutusvaltaa, mutta selviytymissanastoksi sitä ei ehkä kannata sanoa, pikemminkin kyseessä on 
huumaavan sanankäytön survival game -pelin sekoitus suomalaiseen malliin. Autolla käynti . Hiipijäiset . 
Järjen kirkastaminen . Kaatajaissoppa . Kaatoryyppy . Kaatosoppa . Kahvin tarat . Kermapullo . Korkin 
kiertäminen . Kuopiolainen . Kurkkusonta . Kärrivajan tarkastus . Lankkuviski . Lavan ottaminen . 
Lihanjakoilot . Lämmike . Löylykauhallinen . Maitopullo . Mukin kippaaminen . Nassakka . Nylkijäiset . Riihen 
katsastus. Sarveiset. Sininen sukka . Sinisuusukka . Taskukiikari . Tossun tyhjentäminen . Ulkoravintolassa 
käynti . Vajan katsastus. Vermutpullo . Votkapoika . Nämä ovat voimallisia ja tepsiviä sanoja tilanteeseen 
kuin tilanteeseen, mutta eivät kuitenkaan voimasanoja, vaikka kotiväen kuullen näitä sanoja tulee käyttää 
varoen ja erityisellä huolellisuudella. 

Lisäksi on opittava vivahde-erot kaatosopan, sarveisten, nylkijäisten ja rääppiäisten välillä. Lyhyt oppikurssi 
peijaajien maailmaan sisältää minimivaatimuksena seuraavat syvät merkitykset. 

Kaatosoppa. 

Tyypillinen sydänsavolainen kaatajais- ja kaatosoppatilanne on tämä. Kun otus hiljalleen väännetään orteen, 
pihalle kääntyy tieltä pitkä auto muassaan kaatosoppa-ainekset ja kotiväen lepyttimenä kalaa Kuopion 
torilta. Kaveriporukka on ehtinyt kaivata nylkytyön raskautta pakoon kaupunkiin matkannutta seuruetta. 
Kaatajaiset on vajan nylkymiehille myös lappajaiset, jossa "lihat soppaan" merkitsevät kernaasti otettavaa 
antia. Ovi käy, lapa liikkuu. Joku pyytää lisääkin lapaa, joka ei tee liian janoiseksi ja jonka jäljiltä ei tunnu 
köyhältä eikä kipeältä, vaikka säästöön ei jää mitään. Savolaisilla on vanhaan sanontaan oma myytinen 
lisänsä annettavana. 

Kaatajaisissa tunnelma on korkealla. Kerran jos toisenkin nousevat korkeana kaatojuhlalaineet, kun pöytään 
on katettu soppa- ja apteekkiaineet. Illan mittaan tunnelma kohoaa ja hirven elopaino saa mittavuutta. 
Päivän koitokset saavat uusia ulottuvuuksia vaikkapa käden väännössä. Sellaisina iltoina pääsee 
metsäsuomalainen metsien mies irti ja nauttii olostaan. Hirvi ammutaan kymmeniä kertoja, nautitaan 
perinteikästä kaatajaisssoppaa sekä ryypätään kahvit ja muut liemet. Ilo on aitoa ja kielen kannat irtoavat. 

Sarveiset 

Ennen kuin nylkyvajaan päästään kaatosopalle, on alkuliemi otettu jo metsällä, tavallaan kyläpeijaisiin 
päästyä hirviporukalla on peijaisjatkumossa menossa jo jälkiruokavaihe. Paloittelussa miehet katselevat 
kaadettua otusta ja samalla syrjäsilmällä vahtivat toistensa reppuja, josko sieltä jokunen eväspisara heltiäisi 


porukan jakaa. Aina ei aukea yksikään reppu. Jokusen juhlatunnelma kohoaa suurpiirteisyyden tasolle: 
hirvestä viis kun sais 10 pyytä samalla, kun joku toinen voi harkita eroavansa porukasta yhden oluen tähden. 

Kaikenlaisia tekosyitä keksitään saada pullot esiin, vaikka repussa olisi pelkkä maitopullo. Hirven verta ei 
raskita laskea maahan, joten sen kokoamiseksi on jonkun luovuttava pullostaan, kun hyvin käy, luovuttaja 
löytyy. Vaikka hirvipolku joskus on kivinen, niin illan hämy voi kangastella autuaan sinisenä ilman 
soppahöysteitäkin. 

Nylkijäiset 

Kaatajaisjuomatilanteet jakaantuvt kahtia. Metsällä otetaan kaadon juhlistamiseksi sarveiset ja sitten kun 
ruho on kiskottu nylkypaikalle, otetaan nylkijäisten kunniaksi kaatosoppa, jonka suussa sulavuutta kuvaa 
sattumien liukeneminen pois. Joskus liukuu tajunta kuin huomaamatta unten maille, ehtii vain todeta jotain 
ison hirven näkemisestä kun filmi päättyy siltä illalta. 

Nylkypaikalla tunnelma tahtoo latistua ilman sinisen sukan seuraa, mutta usein onneksi löytyy joku, joka 
tietää, missä kaappi seisoo ja minne votkapoika on mennyt. Puukon kärkeä terotellessa ollaan jo hirven 
nylkijäisissä, joissa toiset katselevat ja ottavat ja antavat neuvoa antavaa ja saalista arvioidaan. Joku ehkä 
Hikkaa - on siinä sellaiinen jysky, ettei paremmasta väliä, kun ei se voi ravintolassakaan suuremmaksi enää 
tulla. 

Hyvät pohjat vilkastuttavat veret ja liikehdintätahti ja tutkimusinto käy vilkkaana. Miehet tutkivat talon 
kalusteet, mitä vain rakennuksia sattuu paikalla olemaan, autovaja, paja, sauna, tutkitaan tarkasti ja tupa, 
jossa niin kahvi- kuin Jerrypannut tulevat tutuksi perusteellisemmin kuin työhönsä uppoutuneella 
kansatieteilijällä samalla kun joku kamraatti suhkaa nurkalta: Tule tänne, tämä tossu jo joutaisi juoda 
tyhjäksi, eipähän ainakaan sitten menisi maahan. Eikä ihme jos puukon viillot ja jalat hieman vippaavat, kun 
tarjolla on nassakallinen lämmikettä. Hyvin toimiva nassakkahuolto osaltaan tekee nahkojen vetelemisestä 
hauskemman työn.. 

Loputkin estot poistuvat urakan päätteeksi otettavissa löylyissä. Saunan lauteilla poistuvat murheet 
löylykauhan kierron myötä. Niin jatkuvat lihanjakoilot, kunnes jokunen on uinahtanut lihanvartioon tai 
onnistuneesta jakotilaisuudesta ilostuneena nyykähtänyt paikan päälle, josta sitten varkain hiipii kotiin. 
Kaatajaisten satunnaisesti tapahtuvaa loppuhuipentumaa kutsutaan hiipijäisiksi. Kaiken katsastelun, 
kahvinkeiton ja prosenttitestausten sekä löylyjen jälkeen aamutunnelmat saattavat olla vähemmän 
rusottavat ja autereiset. 

Toisaalla reipas hirvijoukko jatkaa jahtia, etsii uutta riistaviljaa ja nyljettävää. Vain jokunen uupunut kotona 
istuu hieman kalpeana hiljaa ja... 

Tuntee päässä takovan helkkarin rummun, 

rinnassa epätahtia hyppivän pumpun. 

Eikä ollenkaan kohene mieli, 
pirun pistävä on eukon kieli. 

Akka kun kaikki entiset kaivaa, 
hyvän lisän antaa aamun vaivaan. 

Suuhun paha maku jää, päätä kivistää, 
sontaratas väärin päin on, niin yrjöttää. (A) 

Rääppiäiset ja ryyppiäiset 

Hirvijahtikausi on suhteellisen lyhyt verrattuna rauhoitusajan pituuteen. Hirviseurueen pitkä rauhoitusjakso 
täytetään muisteluilla ja muilla toimilla. Seuroilla on tapana pitää kesäjuhlia. Osallistujakaarti on yleensä 
runsas, vaikkakin useim-miten pienempi kuin hirvipeijaisissa. Kalja vai saunako vetänee, mutta pois ei jää 
kukaan kynnelle kykenevä. Kesäjuhlien ohjelma on perhekeskeinen kuten hirvipeijaisetkin ovat. Kesäyössä 
kierretään korkkia, hanuri soi ja laulu raikaa. Turistaan ja syödään joukolla kesäistä muikkukeitto. Kaljakorit 
tyhjenevät vilkkaasti. 

Talvemmalla vietetyissä illanistujaisissa sytytetään jätkänkynttilät palamaan iloisesti kuin kelo. Tulen 
loisteessa unohtuvat hirvimiehen vaivat ja vastukset, joissa on suo siellä vetelä täällä. Jos metsässä 
rämpiessä kastuvat jalat, sitä ei kurkku kestä, mutta jos seuran grilli-illassa kurkku kastuu, sitä ei jalat 
kestä. 

25.7 Kekrin sarveiset 


Kansatieteilijä Ahti Rytkönen on tutkinut kekriolentoja ja hänen saamiensa kyselyvastausten perusteella hän 
hahmotteli kekriuskomusolennot erilaisiksi toimijoiksi, joihin kuuluvat viisitoista seuraavaa ryhmää: 


juhlijat 

pahantekijä 

valittajat 

karjanhaltija 

palvelijat 

varallisuudenkartuttajat 

kasvunhaltija 

pirulaiset 


kerjäläinen 

suojeluhaltiat 

viljanhaltija. 


tuonelanhaltijat 


käsityönhaltija 



metsänhaltija 

vainajolennot 



Hirveä kutsutaan kronikoissa Tapion, metsänhaltijan karjaksi. Tapion lehmä on hirvi, joten 
kekriuskomusolennoista sekä karjan- että viljanhaltijauskomuksissa voi olla jäänteitä hirvielon 
turvaamistoimista kekrinä. Kekriolentoon liitettiin myös hiiden ja pahantekijän ominaisuuksia. 

Viisitoistajakoinen ymmärtämislajijaottelu kekriuskomusolennoista paljastaa mielenkiintoisen struktuurin. Jo 
sekin sinänsä paljastaa jotain, että kekrikäsitykset on mallinnettavissa ymmärryslajeiksi. Kekrin vietossa 
isäntäväellä oli tapana juoda viinaa ja olutta runsaasti, koska rankka humala ja vankka kestipöytä takasivat 
vuoden tulon ja talon menestyksen. Kekri on muunnelma elojuhlista, joissa juopuivat niin piika kuin akka. 
Kekrinä oli isäntä- ja miesväen vuoro, siinä juopui renki sekä isäntä. Kekrin perintöjatkumossa hirvipeijaisissa 
viinan iloista nauttivat sekä ajomiehet että passimiehet muotoon katsomatta tasavertaisina. Kronikat sen 
todistavat, syksyinen hirvijahti kaatajaisseremonioineen on syksyinen lahtijuhla. Alustavat vertailevat 
kekriolentojen ja suomalaisten mytologisten hahmojen ryhmittelyt on jaettu viiteentoista ymmärtämislajiin 
kekrihahmon perusteella ja kyseessä olevalle olennolle ja ymmärryslajille on peilattu esiin vastaavuus 
suomalaisesta mytologiasta. Lopuksi vertailu on tulkinnan helpottamiseksi asiasanoitettu. 


VIII palvelija 


IV Juhlija 

KEKRITÄR 

Viina 

JOULUPUKKI 

V Tuonelanhaltija 


X Vainajolento 

TUONETAR 

Vainaja 

MANALAINEN 

II metsänhaltija 


I Karjanhaltija 

HONGOTAR 

Karja 

KÖYRITÄR 

III Kerjäläinen 


V Valittaja 

MIEROLAINEN 


MARA 


Pilaus 

Yönitkettäjä 

XV Varallisuudenkartuttaja 

XI Pahantekijä 

PARA 

Noita 

TIHULAINEN 

VI Suojeluhaltija 


XII Käsityönhaltija 

KEIJUKAINEN 

Haltija 

LINTUKOTOLAINEN 

VII Kasvunhaltija 


XIII Viljanhaltija 

PELLERVOINEN 

Vilja 

VILJAEUKKO 


Focus: XIV Pirulainen = MÖRKÖ 


Kuvio 45. Kekriuskomusolennot ja niitä vastaavat myytihahmot sekä tunnussana. 


Kekri- eli käyriuskomusolentoja vastaavia uskomusolentoja ovat kekrittäret, joulupukki, tuonetar, 
manalainen, hongotar, köyritär, mierolainen, mara, yönitkettäjä, para, tihulainen, keijukainen, 
lintukotolainen, pellervoinen, viljaeukko sekä pirulainen. Kaksi-neljä mainituista voi tietyin edellytyksin sopia 
myös hirven nimitykseksi. Hiitenä hirvi on pirulainen, tihulaisena ns. vahinkohirvi eli peltohirvi, marana 
hevosensäikyttäjä, mierolaisena laajoja ravinnonhakumatkoja tekevä hirvi. 

Kekritär ei suoranaisesti liity mitenkään hirveen, mutta sikäli kuin hirvi on viljaeukko aurinkomyyttisenä 
olentona, se liittyy pellervoisen kanssa samaan sarjaan. Joulupukki tarkoittaa tässä entisajan joulua, toisin 
sanoen kyseessä on köyripukki, lampaan nahkoihin kääriytynyt sarvipäinen olento. Tässä yhteydessä on 
syytä muistaa, että uhrieläintä, poroa ja peuraa sekä hirveä on kutsuttu oinaaksi sekä ounaaksi. Kekri oli 
paitsi vainajien juhla niin myöskin vuoden tulon turvaava hedelmällisyysriitti. Kun merkityt tunnussanat 
ryhmitetään greimaslaisiksi modaliteetteiksi saadaan seuraavat vastaavuudet: 


Modaliteetti 

Tunnussana 

Uskominen 

Karja 

Tietäminen 

Vainaja 

Tahtominen 

Noita 

Voiminen 

Pilaus 

Täytyminen 

Viina 

Oleminen 

Vilja 

Tekeminen 

Haltija 


Saadut asiasanat nuo ns. tunnussanat voidaan edelleen ryhmittää merkityspareiksi, jolloin lähestytään 
rajatilaa triadisen ja kvartaalin välissä. Voi olla että myös tilaa, jossa totuus hämärtyy ja uskomus alkaa. Ja 
kas, niin pysyvät nämä kolme, usko toivo ja rakkaus, elämää kantavat voimat, jotka pyrkivät 
uskomusjärjestelmästä piittaamatta ilmentymään teksitssä kuin tekstissä. 

Modaliteettivastaavuudet muodostavat keskenään aisaparit, 
uskominen-karja + oleminen-vilja = > Rakkaus 
tietäminen-vainaja + tekeminen-haltija = > Usko 
tahtominen-noita(shamaani) + täytyminen-viina = > Toivo 
Focus = voiminen-pilaus => Onni, terveys 

Tämä esiin pyörähtänyt mallinnus antaa viitteen viinan syvämerkityksestä. Kaatajaisissa ei ryypätä syyttä 
suotta, vaan kaatuneen muistoksi ja kunniaksi sekä uuden toivon herättämiseksi kuoleman surun keskellä. 
Karnevaali-ilon alla sykkii syvällä sydämessä suru suuren eläimen surmasta, vaikkakin samalla mielen täyttää 
kiitollisuus luontoäitiä kohtaan hänen antimistaan, so. maaemon rakkaudesta, joka on hellinyt lapsiaa 
ruokkimalla ja sallimalla vintturan käydä vipuun. 

Syvätasolle mentäessä kuvion voi edelleen tiivistää merkitysmaailmoiksi, isotopioiksi tai semiosfääreiksi, joita 
tarasti-aanisen jaon mukaan on kolme. Myteemien maailma on hahmoteltavissa sadun, tarun ja myytin 
isotopioiksi eli luonnon, kulttuurin ja niiden välisen rajankäynnin merkityksiksi. Miten kekrijohdannaiset tähän 
ajatukseen sopivat? Yhteisön isotopia on peijaistulkinnassa tarumainen ja kulminoituu viinaan ja hirveen 
sekä ns. sarveisiin. Siellä missä on hirviä on myös karhu. Toisen suomalaisen toteemieläimen, karhun 
isotopia on sadun mielikuvitusmaailmaa. Nallepuhit ovat osa kulttuurisen lastenkamarin ja metsäisen 
taistelukentän isotopiaa, metsäsadut edustavat myyttistä onnen tavoittelua. 

Saadaan merkityskuvio: 

MYYTTI-isotopia: KARJA-pilaus 
TARU-isotopia: VAINAJA-viina 
SATU-isotopia: HALTIA-noita 
FOKUS : VILJA + Mörkö, 


Kekriuskomukset ja hirvikronikat ovat säilyttäneet rippeitä myytistä sillä: 


1. Folkloristiikan professori Matti Kuusen käsityksen mukaan missään muualla ei puhuta niin paljon 
pirusta kuin Savossa, hirveen on liitetty sekä hiiden että pirun käsitteet, nimitys on nykyisin 






neutralisoitunut metsä- ja peltotuhoja tekeväksi vahinkohirveksi, ja kuolemaa tuottavaksi 
kolarihirveksi. 

2 . 

Satu Apon ja et. ai. tutkimusten mukaan suomalainen viinapää on sekä todellinen käytäntö että 
myyttinen käsitys. Hirvimetsällä viinaa otetaan kontrolloidusti ja rituaalisesti, jopa näennäisesti 
holtittomalta vaikuttava ryyppääminen voi olla vanhaa perua ukon vakkojen ja kekriukkojen 
juomingeista. 

3. 

Kalevalaa on pidetty myös "viljaeepoksena". Viina tehdään viljasta, ja hirvi on merkittävin 
metsänviljalaji, joka on nahkallaan saanut maksaa viljelyksille tekemänsä vahingot. 

4. 

Kekrin mainitsee jo Agricola Karjalaisten jumalana, mutta kekrihahmo on löydettävissä myös 
Varsinais-Suomesta Kalannista, joskin siellä on säilynyt vain uskomus marasta, joka idässä 
tarkoittaa lähinnä isoa vatsaa tiineellä lehmällä tai raskaana olevalla naisella. KÖYRITÄR on ollut 
Vermlannin metsäsuomalaisten hedelmällisyydenjumala, jota palvottiin erikoislaatuisin 
hedelmällisyysmenoin köyripuun alla metsässä ja saunassa. 

Vaikuttaa siltä, että myytti muodostuu tulkintoina ja risteytyksenä tarun ja sadun maailmoista. 
Suomalaiskansalliset hirvimyyttiset perusjaot ovat: 


Tarun/yhteisön isotopia 


Sadun/kuvitelman isotopia 

HENGET (vainaja) 

vs. 

TONTUT (haltija) 

SARVEISET (hirvi) 

vs. 

PEIJAISET (karhu) 

HEVONEN ja LEHMÄ 

vs. 

MARA ja PARA 


Focus: ONNI = RAHA eli VILJA, RAKKAUS, TERVEYS ja MENESTYS. 


Sen pituinen se. 


25.8 Saaliin käsittelyn taito 

Paloittelutoimista erottuvat eritystapauksena lahtaustoiminnot, joihin kuuluvat pisto, suolistus, nylky, 
paloittelu ja lihanjako sekä näihin toimiin kuuluvat kolminkertaiset kaatajaiset, joista ensimmäinen otetaan 
kaadon ja piston eli verenlaskun kunniaksi, jotkut vanhat metsämiehet ovat tehneet tässä tilanteessa 
hirvivalan juomalla hirven verta, mutta tapa on korvautunut jalompiin juomiin. Veren sijasta hörpätään 
viinaryyppy tai pari. Painotus paljastaa lisäksi peijaisten monikerroksisuuden. Virallinen peijainen on 1970 - 
1980 luvuilla suomalaiskylissä ollut kyläjuhlan kaltainen, mutta tapa oli menettänyt uutuuden viehätyksensä 
ja enimmän hohtonsa jo vuosituhannen vaihteessa, joten kyseessä on noin 40 vuoden mittainen 
tähdenlento. Toisen vaiheen kaatajaiset vietetään lahtipaikalla, joka useimmiten on eri paikka kuin 
kaatopaikka, jossa eläin pistetään ja kaatoryypyt otetaan. Nylkypaikalla pörrätään suu messingillä ja kädet 
veressä erilaisten kaataissoppien merkeissä. Tässä vaiheessa viinakset korostavat touhun juhlallisuutta, 
karskiutta ja salamyhkäisyyttä, millä todennäköisesti on rituaaliset juuret maagisissa saalisonnen salauksissa. 
Varsinaisiin peijaisiin laaditaan virallinen raportti ja yhteenveto syksyn hirvijahdin tapahtumain kulusta ja 
siihen liittyvistä sivutoimista sekä ajankohtaisista yhteyksistä maailman menoon. Hirvipeijaisia vietetään 
jahtikauden päätyttyä tai hirvenkaatolupien loputtua. Tilaisuuteen laaditaan hirvikronikka, jos vain riittävän 
pätevä tekijä löytyy. Pätevyys edellyttää joko sukulaisuuden tai muun jahtitoiminnan kautta saavutettua 
sisäpiiriläisyyttä ja kykyä tulkita tuntoja. 

Paloittelufunktion F25 sisältämät asiat ovat todellinen hirvikronikkain sydän, josta peijaisperinteen 
karnevalistisia salaisuuksia tulee etsiä, sillä nylkytyöllä on välittömin yhteys vereen, lihaan ja juhlinnan kuviin 
hirvijahdin keskeisen motiivin, lihan kautta. Lihasta on laskettava veret, jotta se kelpaisi hirvikeittoon. 

Voimme aivan hyvin ajatella, että kyseessä on input ja output, liike ulos ja sisään jatkumolla VERI <- LIHA - 
> KEITTO. Keskeistä tässä merkitysketjussa on lihan laatu, koska vanha uskomus kieltää syömästä lihaa 
verinensä. Nylkytoimissa vaatteet ja kädet helposti tahraantuvat joten täysin tahratonta touhua hirven 
nylkeminen ei ole. Teurasporukka ei voi väittää olevansa puhdas pulmunen. Miesten keskinäistä yhteyttä 
korostetaan, jokainen mahdollisuuksiensa mukaan pyrkii osallistumaan nylkyyn. Kalliokuvilla lienee ollut 
tämä sama yhteisen ilon ja syyllisyyden purkamismotiivi takanaan ja peijaiset on vietetty kalliokuvien 
verensekaisten kuvien ääressä syöden, juoden ja juhlien. Hirvipeijaisten vietto edellyttää lainmukaisuutta ja 
yhteisöllisyyttä, ja erityisen tärkeänä peijaisohjelmiston osana on tanssi ja puhe hirvikeiton lisäksi. Ei 
pelkästään jahdinjohtajan tai kronikoitsijan puhe, vaan myös kaikki henkilökohtainen tapausten selostus ja 
arvotus. 

Tarinassa, jossa Ville ja Kalle palailevat hirvipeijaisista aamutunneilla melkoisesti hoiperrellen, on tavan 
mukaisesti juotu viinaa. Kalle kertaa illan kulkua ja samalla paljastaa otetun sarveiset toiseenkin kertaan: Ne 
ensimmäiset ajot meni alkuillasta ihan hyvin, saatiin mullikka ja vasa, mutta sitten kaatui se kaksitoistapiikkinen 
ja silloin otettiin kaatoryyppy joka piikille. Siinä se tuiterin salaisuus ja tuhon tie. 

Semiotisoidaan: 

1. asteen peijaiset kaatoryyppy (sarveiset) hirvi pistetään, kaataja kruunataan (veri) 

2. asteen peijaiset kaataissoppa (kaataiset) hirvi paloitellaan, teurastajaa kehutaan 

(liha) 

3. asteen peijaiset hirvikeitto (peijaiset) hirvi syödään, hirviherraa muistetaan 

(kronikka) 

Voisi sanoa, että kronikka on veren ja lihan ylistyslaulu, jossa ylpeänä kajahtaa kotiväen edessä: Me sen 
teimme! Kaikki vaiva on nähty, jotta miehet saisivat kuulla tuon heille niin armaan armaan tunnustuksen 
Good job! Hyvää työtä pojat! Vaikka suomalaisnaisen tunnustus on lakonisempi ja tunnustus joskus niukkaa, 
niin hyvässä tapauksessa tulee toteamus: On lihaa tullut aikamoiset läjät. Se on otettava kiitoksena. 


25.9 Jahtiemootiot 


Pääkköniemellä, missä karhu vallattiin tulenteolla, omistettiin hirvi 
ja peura siten, että jompikumpi korva leikattiin ainakin puoleksi 
pitkittäin halki; toiset leikkasivat koko korvan, mutta saukkoa, 
näätää ja kettua ei ollut tapana vallata. (E.A.Virtanen) 


Paloittelufunktio on satufunktiona satujen yksi suosituimmista elementeistä, tarinan huippukohta, jossa 
sankari saattaa joutua ratkaisemaan arvoituksen, voimia, taitoja tai sietokykyä koetellaan. Lisädramatiikka 
syntyy, jos tehtävässä sankari epäonnistuu ja seuraa uusi yritys. 

Kaatoryypyt eivät ole aivan harmittomia kotirauhan kannalta. Käytänteessä on karnevalistista Charivari- 
käytännettä, avioliiton parodisointia ja lempeää pilkkaamista, jossa "naukujaiset" ikkunan alla ovat 
muuttuneet naukkajaisiksi vajan takana tai haukkujaisiksi tamburiinissa. Karnevaalissa ja peijaisissa on 
molemmissa kyse suhteesta aikaan ja tuonpuoleiseen sekä kuoleman kuviin, jossa ajasta tulee aito sankari, 
heros, joka ryöstää kruunun vanhalta hallitsijalta ja kruunaa uuden tilalle. Joka syksy hirvimetsällä tehdään 
vallankumouksellisia tekoja ja kruunupään kaato, kruunajaiset vietetään eriasteisina peijaismenoina, 
sarveisina tai kaatajaisina. Monet agraarijuhlat ovat säilöneet menoissaan karnevalististisia piirteitä. Häissä, 
kastajaisissa, hautajaisissa, ja erilaisissa agraarisissa juhlissa kuten elonkorjuujuhla, kekri tai teurastusjuhla, 
on narriperinne muuntuneena narraus- ja pilailuperinteeksi, makkaranmitan hauksi. 

Rabelais'n tuotannon karnevaalisuus ilmenee myös sukukronikkana, matkoilla kohdattuina paikanniminä ja 
paradoksaalisina hahmoina. Tyypillinen keskiajan karnevaalihahmo myi tulusrautoja helvetissä, koska oli 
polttanut luostarin, mutta sai myöhemmin anteeksi koska hyvitti tekonsa rakentamalla luostarin ja toimi 
hyväntekijänä. Teko muistuttaa riistanhoitotyön motiiveja. Ruhon paloittelu on groteski tapahtuma, jonka 
keskushahmona toimii kuollut hirvi suu ammollaan, kieli ulos roikkuen. Hirvi on allegoriana tuhottu herra ja 

kukistettu helvetin eli hiiden valtias. Metsästäjä saa anteeksi, koska hän on tehnyt hyvän työn, kun kaatoi 
pahan, metsiä pilaavan ja ihmishenkiä vaarantavan otuksen. 

Karnevaalikulttuuriin ja samalla peijaiskuIttuuriin kronikointeineen ja viinaksineen kuuluu monenlaista 
ainesta: Rehellisyyttä paljastuksina, huikentelevaisuutta viinasten määrässä, rivoutta ja kaksimielisyyksiä 
kokkapuheissa. Karnevaalipuhe tehdään kronikaksi, vallassa olevien pilkka näkyy johtohenkilöiden ja 
viranomaisten päätösten kritiikissä, seksuualiset uroteot ilmenevät potenssiviittauksina hirven kelleksistä ja 
niiden vaikutuksista. Hirvipeijainen on julkinen syöminki ja juominki, jota ryydittävät juhlapuheet tai ainakin 
juhlatunnelmissa pidettävät puheet, joissa hirvien koko illan mittaan suurentuu jättiläismäisiin mittoihin. 
Peijaisillan karnevaalikuningas on kaataja ja/tai hirviherra ja kuningatar naisseuralainen tai hirvisopan 
keittäjä. Kronikoitsija on tämän hovin viihdyttäjä, narri ja runoilija, jolle on suotu suorien sanojen mandaatti 
ketään pelkäämättä mitään salaamatta. Hirvipeijaiskronikoissa ja karnevaalipuheissa on käänteisarvot 
todellisuuteen nähden, herraviha-alueella hirviporukassa ollaan jahdin aikana veljet keskenään. Kronikan 
teossa tarvitaan runontekijän luovaa persoonallista panosta, vaikka itse kertomus toistaa samaa jahtimyyttiä 
vuodesta toiseen. Kieli on kansanomaista ja murteellista jos suinkin mahdollista. 

Peijaiset paloitteluiloineen ovat ilottoman jäyhän kansan iloinen juhla syksyn pimeydessä. Kronikkarunojen 
elähdyttävä vaikutus syntyy vastakohtaisuuksista. Poikkeama arkeen luodaan vastakkainasettelulla 
virallinen/kansanomainen 
selkeä/elämyksellinen 
käsitteellinen/syvällinen 

legaalinen(konventionaalinen)/symbolinen(idiolektinen) 
järjestelmällinen ja kontrolloitu/vapaus ja irrottelu 
palvonta ja ylistys / "nauru", leikki 
formaalisuus/paluu suureen aikaan 
lineaarisuus/syklisyys "ikuisen paluun myytti". 

Kaiken kaikkiaan karnevaalinauru on kulttuuriin uutta luova tekijä! Se on eetinen tapa 
suhtautua maailmaan, merkitys kokijalle on myyttinen ja elähdyttävä. Karnevaalinaurussa 
kuolema/erikoinen tapa tarttua tosiasioihin ja suhtautua luovasti elämään. Luovuus 
kyseenalaistaa arvot ja vapauttaa hetkeksi arjen ja järkevyyden ikeestä. 

Syksyinen nylky on metsäseutujen anatominen teatteri paloittelun, nylkemisen, suolistuksen 
ja piston parissa. Näissä hirvimetsien näytöksissä käydään makkarasotia tyyliin 
minkäsorttista makkaraa tehtäisiin ja veneen kaatumiset vastaavat keskiajan karnevaalisia 
myrskyepisodeja. Ruumiin paloittelusymboloi yhteiskuntajakoa ja ryhmäjakoa jatkumona 
pala - jako - osa - kohtalo, jonka perikuva on kappaleiksi revitty ruumis. 

26. TYÖ TEKIJÄÄNSÄ KIITTÄÄ - F26 Johto 


Kerran oli eräs hieman korska ja kouhonoloinen ministeri tullut 
tulilla ollessa hieman ärtyiseksi, kun ei kaikki ollut mennyt herra 
ministerin suunnitelmien mukaisesti. Oli alkanut neuvoskelemaan 
käristyksen teossa puuhastelevaa Pekkaa, joka lumipaakun 
sulattamiseenkin oli puuttunut. Aikansa oli Nili-Pekka kuunnellut, 
mutta sitten tokaissut ykskantaan "Ole niin ministeri kuin haluat, 
mutta mie olen pääministeri täällä Pomokairassa." (Aapo-Matti 
Salmi) 


Tehtävästä suoriutumisen funktiossa puhutaan erityisten taitojen osaajista, jota luonnehditaan tunnussanalla 
"johto" tai johtaminen. Karnevaalisuutta toiminnassa edustaa lihaosuuksien mittaaminen ja arpominen, sillä 
erilaiset luvut ja liioittelut yhdessä arpaonnen kanssa ovat karnevaalikieltä. Arpaonni on oikukas, 
todennäköisyys saada parhaat palat on arpajaossa minimoitu. Kyse on arvioinnista. Siitä miten hyvin 
tehtävän suorittamisessa on kaiken kaikkiaan onnistuttu, yhdessä tai erikseen ja kenen ansiosta. 
Oikeudenmukaisen jaon varmistamiseksi eri ruhon osille on luotu kertoimia, joilla lihan laatu-painosuhde 
saadaan kuta kuinkin tasapuolisesti jaettua. Kalliopiirrosten hirvikuvioiden ympyrät saattavat kuvata 
muinaista lihanpaloitteluohjetta ja/tai lihanjakoperusteita. 

Funktion toiminnot on semantisoitu kronikka-aihelmien mukaisesti viiteen pääryhmään, joissa jahdin 
onnistumisen eri osatekijät määrittävät jahdin onnistumisen asteen. 

HIRVIHERRA HUKKAREISSU 

M ETSÄSTYS M UISTOT 

LAHTI MESTARI SAALISMÄÄRÄ. 


Turhat ajot saavat epäilemään joko hirvilaskennan oikeellisuutta tai hirviherran taitoja, kun on ensin monta 
kertaa turhaan yritetty. 

Sitkeästi jahtijoukko 
koki kontuja koluta 
teki lenkin työsti toisen 
vielä kolmannen kokeili. (A) 

Tavoitteena on saalis ja lupamäärien täysimittainen hyödyntäminen. Saaliista otetaan muistoksi kuvia. 

Kaks elukkaa on maassa heti nyt 
on Ilmarikin aivan lämmennyt 
hajareisin hirven selässä kuin kurvipimu poseeraa 
kamerat kun kilvan surisee ja laukeaa. (A) 

Paloittelu kuuluu osana peijaistapahtumaan, ja kun metsällä vilu ajaa hirvestäjän lämmikkeiden pariin, niin 
peijaistansseissa tilanne kääntyy vastakohdakseen. Liika lämmin saa miesporukan vähä väliä vilvoittelemaan 
nurkan taa. Vain välillä on hyvä ja sopivasti lämmikettä saatavilla. 

En tässä rupea ihmettelemään noita teurastajien taitoja, ne menee yli ymmärrykseni. 

Mutta Reinolta olen aikonut pyytää ylimääräisen oppitunnin siitä 

miten elukan kurkkutorvi ja peräsuoli irrotetaan niin, ettei moskat tule lihaan. 

Täytyy kuitenkin vielä kertoa, että tullessani tiistaina hakemaan paloiteltuja lihoja 
Illalla, niin Villen ja Reinon naamat punottivat niin kuin ne olis ollut 
Mallorcalla. Kysyn nyt', olitteko te? (A) 

Sarveisten jälkeen monet hirviporukat nauttivat jahtiporukan kesken pienen iltapalan, joka valmistetaan 
hartaudella ja perinteisellä taidolla ja tyylillä. Kronikkamalliksi käyköön runoilijan ohje lapinmiehen 
keittotaidosta. Käsitellyn ja paloitellun lihan jatkojalostus tapahtuu pannulla käristyksenä, rosvopaistina tai 
savustaen. Muut ruokalajit kuuluvat varsinaisten peijaisten ja hirvihippojen tarjontaan. Erärunoilija, 
suorastaan erätietäjä Oiva Arvola arvatenkin tietää, mistä puhuu, vaikka sanoitus on Arvolan, on tarina tuttu 
metsäkaskujen kertojille. 


Lapin miehen mehtäkeitto 

Otethan pyssy ja ammuthan hirvi. 

Turpa suolathan ja karvat nypitähän. 

Otethan 2 I vettä, jossa turpa keitethän. 
Heitethän vesi pois. 

Otetahan 2 I maitoa, keitethän turpa siinä. 
Heitethän maito pois. 

Otethan 2 I votkaa, kiehautethan turpa siinä. 
Heitethän turpa pois. 

Liemi juuhan kylmänä. 


Juroudestaan tunnettu suomalainen metsästysjohtaja oli houkuteltu tulkiksi hirvijahtiin, jossa oli vieraana 
joukko saksalaisia teollisuusjohtajia. Huonosti sujuneen jahtipäivän jälkeen pidettiin perinteiset jahti-illalliset. 
Illan aluksi yksi saksalaisjohtajista nousi ja alkoi puhua kuulijoilleen, pysähtyi parin lauseen jälkeen, mutta kun 
tulkki ei virkkanut mitään, jatkoi puolituntia kestäneen puheensa loppuun saaakka. Tulkkina toiminut 
suomalainen katsoi hetken jahtiseuruetta ja sanoi: Puhuja sanoi, että Keski-Euroopassa on hieman erilaiset 
metsästystavat. 

27. JAHDIN HURMAA - F27 Onni 


Jostakin merkillisestä syystä olemme ovenpaiskaajakansaa. (Juha 
K. Kairikko) 

Oikeastaan en toistaiseksi ole nähnyt juuri mitään. 

(E.W. Suomalainen) 

27.1 Aistit kohdallaan 

Tunnistusfunktiossa sankari onnistuu tehtävässään ja tunnistetaan funktiossa 17 saadusta tuntomerkistä eli 
mies on kommellustensa ja tapojensa mukaan jahtiporukan tarinastoon merkitty, omaleimaisena yksilönä 
tarinoissa elävä ja tunnistettava erämiespersoona. Emotionaalisessa kaavassa pitkään toisistaan erossa 
olleet roolihenkilöt tunnistavat toisensa, luonnehtii Hiltunen tätä emootiofunktiota menetystarinakaavassa. 
Tunnistaminen tapahtuu vaikean tehtävän jälkeen tuntomerkin avulla. Hirvikronikoissa tunnistustoiminto 
vastaa varusteita, joiden merkittävin osa ovat eväät ja panokset. Hirvimetsälle lähtijän tulee tiedostaa ja 
tunnistaa oleellisimmat tarpeet, sillä tauko nälkäisin vatsoin voi pilata hirvimiehen koko päivän. Aseen tai 
panosten puuttuminen voi pilata koko porukan päivän, kun saalis jää saamatta ties mistä syystä. Päivän 
kohokohta voi tunnelmaltaan lässähtää, jos kaatoryyppy ei ole matkassa. Tunnelman luominen on 
herkkävireinen rituaali. Sukanvarressa on oltava varaa vaikka muillekin jakaa. Vaatteet ovat välttämättömät 
vilun torjujana eikä saalisonnen kannalta ole yhdentekevää millaiset vaatteet. Monet suosivat pehmeää 
kahisematonta fleeceä tai villasarkaa. Metsästysetikettiin kirjoittamattomat säännöt on tiedettävä hiljaisena 
tietona, esimerkiksi kahisevaa tuulipukua ei jahtiin suositella. Hirvi voi tunnistaa kulkijan äänen perusteella ja 
alkaa varoa liikkeitään. 

Semanttinen viisiö hirvimiehen malliin: 

VIINA PANOKSET 

VAATTEET 

EVÄÄT VÄLINEET 

Kaikkeen inhimilliseen toimintaan vaikuttavat tunteet, mutta metsällä jännitys kohottaa tunteet aivan omalla 
tavallaan pintaan. Kiihtyneessä mielentilassa paukkuvat ovet olipa kyseessä suuttumus tai jännittynyt 
odotus. Kansanomainen aistijako sisältää viisi pääaistia. 

Semanttinen viisiö aistimisen malliin ja vastaavuussuhteessa hirvimotiiveihin: 

NÄKÖ KUULO 

TUNTO 

MAKU HAJU 

Kronikoissa aistitoimintoja korostetaan, koska hirven ja koiran hajuaistit ovat ilmiömäisen hyvät verrattuna 
ihmisen hajuaistiin. Lisäksi haju on vastus ja vaiva monelle metsänmakurille, mutta koiran hajuvainu on 
verraton apu. Tupakoiville tilanne on ristiriitainen, koska varsinkin passissa odotellessa saattaa mieli pistää 
tupakaksi, mutta savuttelun seurauksena hirvet kiertävät kaukaa paikan. Saaliittomasta metsästyksestä on 
maku pois, tunnelma laantuu epäonnen myötä. Metsästystunteet sisältävät fyysisiä tuntemuksia runsain 
mitoin. Ajossa tulee hiki ja passissa tai vesisateessa vilu. 

Tunnetta ovat myöskin odotteet ja odotus. Hirvimiehillä on tuska jahtiin, niin kova into että tuskin malttaa 
odottaa. Vaikka naakimisen perinne ja hirven kulkutavan tarkkailu ovatkin harjaannuttaneet metsästäjän 
arvostamaan hiljaista äänetöntä liikkumista metsällä, käytännössä jahti, varsinkin ajometsästy on varsin 
meluisa tapahtuma signaaleineen, pilleineen, paukkuineen. Sanonta, on niin nälkä että näköä haittaa 
koskettaa metsästäjää suuresti. Vaikka nykyään ei nälän vuoksi tarvitse metsästää, niin tilanne on ollut 
ennen toinen. Vatsan ja silmien suhde sanonnassa on kaksimielinen. Sanontaan on kiteytettynä sutkaus, 
jolla salametsästäjä puolustelee tekoaan. Nälkä edustaa tällöin motiivia teolle ja näkökyky erehtymistä 
sallitusta lajista. 

Näköaistiin liittyvä asiasanaryhmittely "viina" on taikavoimainen aine vanhassa tietäjätraditiossa. Turhaan ei 
sanota viinaa väkijuomaksi, varsinkin runsaasti juotuna aine voi näyttää ja vaikuttaa pienien kiusanhenkien 
kansoittamalta. Näkijät katsoivat viinasta mitä tuleman pitää ja Lönnrotkin joutui tuon tuosta tarjoamaan 
viinaksia runonlaulajille ennen kuin sanainen arkku aukesi. Viinalla on suora suhde ymmärryksen tasoon 
kuten vertauskuvallisesti näkökyvylläkin on. 

On syytä tarkastella lähemmin, miten vastaavuudet saavat merkityksiä toinen toisiltaan. Varusteissa yksi 
tärkeimmistä on viina illanistujaista tai kaadon juhlistamista varten tai vilustumisen torjuntaan. 
Suhtautuminen viinaan on aina vaihdellut eikä aines ole jättänyt kylmäksi ketään, ei absolutisteja eikä 
pikkuryypyn nauttijoita. Viinan ja näön merkitysvastaavuus on olemassa, metsällä yhteys voi koitua 
kohtalokkaaksi, jos ampuja on rohkaistunut niin suuressa määrin, että maailma näyttäytyy hänen silmiinsä 
kahtena. Emmittäessä kumpi nähdyistä pitäisi ampua, tilanne on jo ohi ja muita harmittaa. 

Semanttinen synteesi ovenpaiskaajakansan eräonnesta: 

Edistää onnea_Karkottaa hirven 


VAATETUS MELUISUUS 

VAATTEET/TUNTO PANOKSET/KUULO 

EPÄVARMUUS 

VIINA/NÄKÖ 

EVÄÄT/MAKU VÄLINEET/HAJU 

MAKOISUUS HAISTATUS. 


Runsaalla alkoholin nauttimisella ja näköhavainnoilla on yhteys. Iloon tarvitaan jännite, elämän nurjat ja 
valoisat puolet kohtaavat selkeästi alkoholin käytössä metsällä. Viina on paitsi jahtionnen välttämätön 
edellytys, myös riski metsällä. Metsällä ja liikenteessä humalassa liikkuminen voi koitua kohtalokkaaksi 
erilaisten virhearvioiden takia. Mutta ruokakin voi olla riski, ei vain botuliinia sisältävän pilaantuneen lihan 
muodossa, vaan nälkänä joka saa ärtymään, jos on niin nälkä että näköä haittaa. Kun elämä maittaa, 
maistuu ruokakin. Kun laukaus on ammuttu, harkitusti tai harkitsematta, pauke kuuluu. Pauketta ei 
kuitenkaan synny ilman panoksia, vaikka ase olisikin matkassa. Kronikka-aiheissa toistuu tilanne, jossa 
panokset ovat unohtuneet tai kadonneet jonnekin puhumattakaan muista tavaroista. Lämpimät vaatteet 
ovat metsällä tarpeen, kun ilma on kolea ja tuulinen tai passipaikalla vilu hiipii puseroon. 

Osumatarkkuuteen alkoholin lisäksi vaikuttaa harjaantumattomuus, ja sen myötä jännitys ja epävrmuus 
onnistumiseseta. Riistahorkka ei synnyt vilusta eikä siihen voi vaatetuksella vaikuttaa, mutta metsästäjän 
omakuvaan ja minuuteen sekä itsetuntoon töppäilyt vaikuttavat. Kun pettymys oikein karvastelee, ei 
ruokakaan maista. Elämästä on kuin maku pois. Joskus mielipahan purkamiseen hyväksi koetut vanhat 
keinot ovat tarpeen. Aineistossa manailu ja kiroilu on nimetty kriisisanastoksi. Ajo hirvikoiralla on jälkien 
haistelua ja seurantaa. Koira on apulainen metsällä, joka luonnostaan haisee ulolta, mutta joskus myös 
vaatteiden ja muiden välineiden hajustaminen on tarpeen hirven epäluulojen hälventämiseksi. 

Metsästystunteet kumuloituvat vellovat oman osaamisen aprikoinnissa. Meluisuus luo metsään 
karnevaalitunnelman, josta riehakkuus ja tunnelman kohoaminen syntyy. Tauot ovat tärkeitä ei vain fyysisen 
levähtämisen ja virkistymisen vuoksi. Siinä missä vaatteet antavat ulkoisen mukavuuden tunteen, antavat 
eväät voimia jaksaa. Viljaa on viinakin. Hikisyys ei ole pelkkä tuntoaistimus, se voi olla myös hajuaistimus 
itse kullekin. Sanotaan, että tunteet voi koira haistaa, pelonvarsinkin. Mutta olipa metsästäjä kuinka 
rohkealla tuulella tahansa, niin tuulen kantamoisena haju ja melu karkottavat herkkäkorvaiset isolihat pois 
metsästysalueelta. Evästauot pikkuisine neuvoa-antavineen ovat osa jahtitapahtumien nautittavuutta. 
Ryhmittelyssä epävarmuus kuuluu onnen varmistamiseen. Metsästäjät korostavat jahdin viehätyksen piilevän 
epävarmassa saaliissa riskeineen, koska vasta jäljitys ja saaliin ajo luovat aidon saavutuksen tunnun. 
Liialliselle jännittämiselle pikkuryyppy tekee hyvää. Riistahorkka on kiistanalainen ilmiö, mutta kyseessä on 
todellinen metsämiehen versio kahvikuppineuroosista. Kädet tärisevät kuin horkassa, vaikka vilusta ei 
olekaan kyse. 

27.2 Hirvijahtielämys 


Jahtikokemus karttuu metsästysretkien myötä ja täydentyy koulutuksella ja kokeneempien metsästäjien 
opastuksen avulla. Hirvestyksen keskeiset toiminnot metsällä ovat näkö- ja kuulokeskeisiä eli verranollisesti 
oppimiseen ja ymmärtämiseen liittyviä toimintoja. Korkeatasoisuutta ovat hyvin tehdyt, selkeät 
jahtisuunnitelmat ja onnistunut jahdin johtaminen. Inhimillinen kokemus voidaan semiotisoida 
toimintamuodoiksi seuraavalla tavalla. Ihmisen modaliteetit ovat tapoja, joilla yksilö vastaanottaa signaaleja 
ja merkkejä. 


Modaliteetti 

Kokemustaso 

Oleminen 

Operatiivinen toiminta 

Tekeminen 

Sosiaalinen toiminta 

Tahtominen 

Observatorinen toiminta 

Täytyminen 

Reaalinen toiminta 

Tietäminen 

Sensitiivinen toiminta 

Uskominen 

Intentionaalinen toiminta 

Voiminen 

Hedonistinen toiminta 


Kertauksena aistien ja sensitiivisten toimintojen symbolisuussuhteet: 


Aisti 

Toiminto 

Symboli 

Symbolifunktio 

näkö 

visuaalinen 

silmä 

ymmärtäminen/sensitiivinen 

kuulo 

auditiivinen 

korva 

oppiminen/observatorinen 

tunto 

taktiilinen 

iho 

tunteminen/hedonistinen toiminta 

keho/lihas 

haptiininen 

käsi 

käsittäminen/intentionaalinen 

haisti 

olfaktorinen 

nenä 

haistaminen/reaalinen toiminta 

maisti 

gustatorinen 

suu 

maistaminen/operatiivinen 

liike 

vestibulaarinen 

sisäkorva 

liikkuminen/sosiaalinen toiminta. 


Kuvio 46. Modaliteettien symbolifunktiot. 


Viisiöinnin ydintulkinta perustuu havaintomaailmaan ja niihin aistipainotuksiin, joista ajattelumme ja 
käsitteemme ovat peräisin. Aistimme hankkivat meille ulkomaailmasta sisäänsyöttöjä, impulsseja, jotka aivot 
prosessoivat aistimuksina ja tuottavat samasta aineistosta eri tyyppisiä tulkintoja. Aistimme ovat yksilöllisesti 
erilaisia ja toinen toisiinsa kietotuneita kognitioita. Jako viiteen perusaistiin on karkea, ja se on muuttunut 
aikojen kuluessa milloin minkäkinlaiseksi. Noin sata vuotta sitten ihmisen psykologian oppikirja ei osannut 
paikallistaa makukeskusta aivoissa, mutta piti aistien harjaannuttamista suotavana. Metsästyksen parhaita 
anteja on keskittymiskyvyn ja havaintojen teon harjaannuttaminen. Haisti sijaitsee syvällä mielen 
sopukoissa. Haju puhuttelee primitiivisiä tunteita niin hyvässä kuin pahassa, joten ihmekös jos koiran ulo ja 
sukkahiki toistuvat jahtikertomuksissa samoin kuin ruuan tuoksut. 

Kirjallisuuden tutkijat ovat huomanneet aistimisen erot. Elsa Erho on esseessään "Ihmisasumisesta johtuva 
tuoksu F.E. Sillanpään tuotannossa" (Sananjalka, 1960) tutkinut hajun merkityksiä. Myyttitutkija Saara Liljan 
havainnon mukaan nykyrunoilijoita ei kiinnosta niin paljon haju- kuin näköaistimukset. Hirvikronikoiden 
tekijöihin tämä väite ei päde. Kronikkateksteissä on runsaasti niin hyviin paistin hajuihin kuin pahoihin 
päästöihinkin viittaavia mainintoja. Antiikin kirjallisuus on länsimaisen kirjallisuuden esikuva ja hajut 
sisältyivät myös antiikin runouteen. Kotimaiset kansalliskirjailijat sen sijaan suhtautuivat häveliäästi hajuihin, 
eikä Kalevalasta, Kantelettaresta tai Hirvenhiintäjistä ole löydettävissä karnevalistiseen kielikuvastoon liittyviä 
hajuja tai toimintoja, ulostamisen, virtsaamisen, oksentamisen, pieremisen toimet puuttuvat tyystin näistä 
teksteistä, mutta kronikoissa kaikesta tästä kerrotaan osin peitetysti, mutta yleensä melko suorasukaisesti. 

Lilja luonnehtii antiikinaikaista hajutietämystä ja hänen tulkintansa mukaan silloin tunnettiin neljä 
perusmakua (makea, karvas, suolainen, hapan) ja kolme pääväriä (punainen, sininen, keltainen). 
Perushajuiksi on luokiteltu kamferi, myski, kukkaistuoksu, piparminttu, eetteri, pistävä, mätä. Varsinaista 

hajusanastoa ei ollut, tarkemmin erittelemättä sanottiin, että jokin muistuttaa kamferin hajua, jokin haisee 
pistävältä tai mädältä jne. Teurasuhrin paistinhajua, samoin kuin suitsukkeen tuoksua, pidettiin jumalalle 
otollisena ravintona. Vain haju oli kyllin hienoa jumalten ruoaksi, ja niinpä ambrosiakin kuviteltiin pelkäksi 
hajuksi. Uskottiin myös, että taivaan jumalat nauttivat hyvistä hajuista, joita ihmiset heidän kunniakseen 
uhrasivat. Hyvät hajut saatiin aikaan suitsukkeita polttamalla tai proosallisemmin uhrieläimiä paistamalla. 
Homeroksen eepoksessa kertosäe "Tuoksupa taivaaseen kera sauhun kiirien nousi" toistuu vähän väliä. 
Eepoksista nuoremmassa, Odysseiassa, paistin haju mainitaan jo pari kertaa tavallisen aterian yhteydessä. 
Mutta taustalla väikkyy silloinkin aterian pyhä luonne. Kodin suojelusjumalat olivat aina läsnä perheen 
kokoontuessa yhdessä syömään, toteaa Saara Lilja. 

Hajulla on peijaisten tulkinnassa suuri merkitys. Paistin hajuaromi on voimakkaampi kuin keiton, mutta isolle 
joukolle keitto on käytännöllisempää valmistaa. Metsällä makkaranpaisto on tavanomainen rituaalinen 
taukoteko. Käristämisen into ehkä kantautuu muinaismetsästäjiltä, jotka paistoivat lihan yöpuulla tai 
hongalla ateriaksi. Ruuan maku liittyy kiinteästi sekä hajuun että ulkonäköön, mutta myös tuntoaistiin. 

Maku on komplisoitunut aistimus, jonka tärkeitä osatekijöitä ovat paitsi lämpötila ja kosketusaisti ennen 
kaikkea haju. Vasta kun nämä osatekijät on eliminoitu, jäljelle jäävät neljä perusmakua eli makea, hapan, 
suolainen ja karvas. Ruuan maustamisessa haju ja maku kytkeytyvät erottamattomasti yhteen. 
Kreikkalaisessa komediassa kuvaukset ruuan hyvästä hajusta liittyvät melkein aina ruuanlaittoon eivätkä 
ateriaan. Kokin rooli on monessa näytelmässä tärkeä. Eräskin pitokokki esittää maustamisen taidosta pitkän 
luennon, joka huipentuu loppua kohti: "Kaikkia, jotka syövät minun valmistamaani ruokaa, tulee jumalia. 
Olen keksinyt kuolemattomuuden salaisuuden. Vieläpä vainaja, jos vain tuntee sieraimissaan minun 
laittamani ruoan hajun, palaa jälleen henkiin. .. Taustalla on myös uskomus, että ihmiset kuolemankin 
jälkeen säilyttävät hajuaistinsa ja että he sieluina vaeltaessaan nauttivat ravinnokseen juuri hajua. Kun 
Homeros kuvaa ruoan herkullista hajua, kyseessä on aina paistettu liha."(Lilja 1990:33-34) 

Myyttitutkijan näkemyksen mukaan paistilihan hajut liittyvät sekä vainajien että jumalien kanssa 
seurusteluun ja yhteyden pitoon. Tämä viittaa suomalaisessa peijaisperinteessä vainajien eli edesmenneiden 
kestitykseen kekrinä sekä hirveen, toteemiseen emuun, juhlakaluun, peijakkaaseen sekä peijaamiseen, jota 
ennen vietettiin heimojuhlana ja nyt kyläpeijaisisna. Kaatajaiset juttutuokioineen yhdessä taukotulistelujen ja 
makkaranpaiston kanssa ovat jäänne seremoniallisesta peijaamisesta, tavoitteena on kautta aikojen ollut 
jumalten maku- ja nauruhermojen kutkuttaminen homeeriseen nauruun. 

Kestit eri muodoissaan ovat juhlinnan kuviin liittyvä karnevaalitoiminto. Antiikin arvoja paistihajuista ja 
makutekijöistä kannattaa verrata hirvimiesten naurukulttuuriin sekä karnevaaliajan suhtautumiseen. Bahtinin 
Rabelais'n kirjalliseen tuotantoon perustuvassa karnevaalinaurututkielman hakemistossa ei ole mainittu 
ruokaa hakusanana, mutta virtsaamisen ja vatsan kohdalla on pitkä hakemisto. Bahtin oli tietoinen ruuan ja 
pyhien rituaalien yhteen kuuluvuudesta. Hän muun muassa toteaa: 

"Syömisen ja juomisen suuresta kyvystä vapauttaa sana todistaa suuri määrä 
kirkonmiesten ja opiskelijoiden puheeseen tunkeutuneita "puhekielisiä" parodioita ja 
ivamukaelmia syömiseen ja juomiseen liittyvistä pyhistä teksteistä. Tällaisia 
puhekielisiä ivamukaelmia käytettiin kaikissa arkisissa juhlissa."(Bahtin 2002:264) 

Vielä selvemmin karnevaalin ja kekrijuhlan suhde vainajanpalvontaan esiintyy Bahtinin selostamassa Kaarle 
IX:nnen hovissa 1500-luvulla esitetyssä farssissa Elävät vainajat. Näytelmässä asianajaja tulee hulluksi ja 
kuvittelee olevansa kuollut. Ruoka ei maista, häneen iskee anorexia ennen kuin sanaa edes tunnettiin. Toisin 
sanoen asianajajaparka lakkaa syömästä ja juomasta sekä liikkumasta, vaipuu apatiaan. Neuvokas 
sukulaismies tahtoo auttaa ja ryhtyy näyttelemään kuollutta hänkin. Hänet nostetaan asianajajan pöydälle 
vainajan viereen, sukulaiset itkevät ja "vainaja" ilmehtii hullunkurisesti. Louksi sekä ilvehtivä vainaja että 
hautajaisväki puhkeavat nauruun. Valekuollut asianajaja närkästyy, jolloin hänelle selitetään, että kuolleiden 
kuuluukin nauraa, joten asianajaja pakottaa itsensä nauramaan. Tämän jälkeen pöydällä makaava 
sukulainen ryhtyy syömään ja juomaan, ja jälleen asianajajalle kerrotaan kuolleiden syövän ja juovan. 
Lopputulema jutussa on eksistentiaalinen, myyttinen. Nauru, syöminen ja juominen voittavat kuoleman, 
elämä jatkuu. 

Hirvimetsällä tapahtuu lähes samoin kuin asianajajan kuolinvuoteen ääressä. Ensin kaikki ovat hiljaa passissa 
odotellen saalista menehtyväksi, hirvi on käytännöllisesti katsoen jo vainaa, vaikka kirmaileekin vielä elävien 
kirjoissa. Kuolettavan osuman jälkjeen kaatunut groteski ruumis, otus, elukka, ruho pistetään, suolistetaan ja 
hilataan puihin, nyljetään ja paloitellaan ja sen ääressä syödään ja juodaan, jolloin vainajakin pääsee 
osalliseksi kestityksestä. Pohjimmiltaan peijaiset ovat kronikoineen sovitusriitti, joka voittaa kuoleman. 

Peijaispöydän antimia kuvataan erityisellä antaumuksella italialaisen karnevaaliperinteen makaronirunoissa. 
Makaronirunouden muusat ovat keittäjättäriä, nektari on rasvaista ja mausteista sianlihakeittoa. Bahtin 
toteaa näissä ruuanvalmistukseen liittyvissä kielikuvissa olevan kruununriistosymboliikkaa. Peijainen on 
kruunupään muistoksi pidetty ateria, jota aletaan juhlia jo nylkyvaiheessa sarveisina. Edelleen Bahtinin 
mukaan karnevaali-ilon juhlapöydän voitonriemu on rappeutunut eikä siinä ole jäljellä enää todellista 
universaalisuutta. Sen minkä eurooppalainen kansankulttuuri on aikaa sitten kadottanut, on vielä jäljellä 
suomalaisissa hirvipeijaisissa aitona ja hersyvänä, positiivisena, voitokkaana - riemua ja vapautta uhkuvana. 
Menoon sisältyy myös tanssia, laulua, soittoa, menuetteja - soittoa suupelirautain. 

Peijaajat ovat gastrolatreja, nautiskelijoita ja mukana voi olla hiven ahmijaakin. Maku- ja hajuhermojen 
kutkutus kirvoittaa elämää uudistavan naurun, jossa maanomistaja Jussi voi hirvipeijaisissa työntää muhevaa 
olemustaan juhlapöydän ääreen jo kolmatta kertaa. Jussin kumartuessa ottamaan lisää hirvikeittoa pääsee 
takapäästä terävä turaus. Jussi oikaisee itensä, katsoo ympärilleen, kävelee takaisin pöytäänsä kohti ja sanoo 
mennessään: No - ei sitten! 


27.3 Tunnolla yhtä ja toista 

Kun hirvimies metsällä riistahorkan vaivaamana tuskaisasti puristaa pyssyään, hänen onnensa on vakavasti 
uhattuna, sillä hän näkee ja tuntee, että hirvi on nyt siinä, tuntee myös että pyssy on myös siinä, mutta ei 
pysty toimimaan järkevästi, koska tähtäin ei asetu tai sormi ei koukistu. Hän käsittää kyllä, että pitäisi 
ampua, mutta ase ei vain toimi kuin ajatus. Vapisevin käsin ammuttu hirvi usein karkaa joko haavakkona tai 
täysin haavoittumattonan. Toistuessaan tapahtuma verottaa itseluottamusta ja uskoa omaan suorituskykyyn. 
Jatkossa ei vain käsi tärise, vaan tutisee koko keho, viluttaa ja kuumottaa yhtä aikaa jahtiveeperin kourissa. 
Merkityksellistäminen ei tämän ihmeempää ole. Aseen käsittely on haptiininen toiminto eli välineen avulla 
tarkoitushakuista parhaan ymmärryksen mukaista toimintaa. Ihminen tekee välineillään sen minkä hyväksi 
käsittää ja suomalainen rinnastaa käsittämisen näkemiseen, mikä tämäkin viittaa jahtisanastoon ja 
atavistiseen käsitykseen siitä että onni on lihapala. 

Monin tavoin tunnepitoinen ja tavoitteellinen tai tarkoitushakuinen toiminta ovat sidoksissa keskenään, 
mutta kuviossa x näkyy myös modaliteettien ja symbolisten toimintojen suhde suhteessa aistitoimintoihin ja 
niiden välisiin suhteisiin. Modaliteetit ja symboliset toimet ovat taustalla vaikuttavia ja arvottavia tekijöitä, 
jotka nimeävät jonkin joksikin mielessä ja kieliympärsitössä. Ryhmiä on viisi, joista fokus on käyttännöllinen, 
tosiasiallinen teko, joka on luokiteltavissa joksikin vastaavien aistien avulla. Tätä jakoa haittaa 
yleismaailmallinen tapa jakaa aistit yksinkertaisesti viiteen ryhmään, näköön, kuuloon, hajuun, makuun ja 
tuntoon. Esitellyssä ryhmässä sen sijaan aistimislajeja on seitsemän kuten modaliteettejakin. 

Tämäkin on atavistinen vihje. Tunto koetaan joksikin jakamattomaksi ja kaikkialla olevaksi, joten yleisessä 
kielenkäytössä ei ole syytä eritellä tuntemuksia. Tuntoaisti mielletään useimmiten ihokosketukseksi tai 
sisäaistimukseksi, esimerkiksi viluksi tai kuumeeksi. Tuntoa on kosketus toiseen olioon, mutta se voi olla 
myös sisäinen sielunliike kuten omatunto. Ilon tunne tulee liikkumisesta ja liikunnan ilo endorfiineista. Tämä 
laji tuntemista on yleisemmin kinesteettistä, lihasaistimuksiin perustuvaa, mutta tässä jaottelussa sitä vastaa 
tasapaino eli vestibulaarinen toiminta. Puhumme tunnetasapainosta, siksi sekin kuuluu tuntoaistien piiriin, 
siihen mitä kutsutaan itsetunnoksi tai tasapainoisuudeksi. 

Eniten tunteitamme kiihdyttävät haaveet, unelmat ja päämäärät, joihin pyrimme keinolla millä hyvänsä tai 
parhaan taitomme mukaan. Kyse on tunteenomaisesta päämäärän asettamisesta, jotkut puhuvat intuitiosta, 
jotkut päämäärästä, kolmannet tavoitteista, mutta kaikki nämä kumpuavat intentioista, siitä mihin pyrimme 
ja mitä haluamme. Käsittämisen ja oppimisen välinen ero on hiuksenhieno. Tajuaminen on syvempää 

ymmärtämistä, käsittäminen on oivaltamista, saaliskielessä kiinni saamista, kun taas ymmärtäminen on 
tavallista asioiden oppimista ja omaksumista. 

Kun edellä olevaa välillä summataan, niin keskeisin aisteistamme on tuntoaisti. Se on kaiken inhimillisyyden 
perusta. Ilman pystyasentoa ja sen mukaista liikkumista havaintomme maailmasta olisivat toisenlaiset ja niin 
olisivat aivommekin. Tuntoaisti on tehnyt meistä ihmisen. Tässä käytetyssä jaottelussa tuntoon liittyviä 
toimintoja ovat ihoon perustuva kosketus, kehon ja lihastenhallintaan liittyvä kädentaito sekä sulavaan 
tanssiin ja liikkumiseen tarvittava tasapainoaisti. Kaikilla näillä on oma merkityksensä tunne-elämän 
säätelyssä. 


Voiminen 

Uskominen 

Tekeminen 


taktiilinen ihokosketus 

haptiininen käsiase 

vestibulaarinen tasapainoelin 


tunteminen/hedonistinen toiminta 
käsittäminen/intentionaalinen 
liikkuminen/sosiaalinen toiminta 


Tuntoaistin kolme perustekijää ovat nautinnonhakuisuus, tavoitteellisuus sekä yhteisöllisyys (hedonismi, 
intentionaalisuus, sosiaalisuus) eli kaikki pienen heimoyhteisön todennäköiset onnen tunteeseen tarvittavat 
tekijät. Hirvijahti takasi reippaasti liikuntaa ja yhteistoimintaa. Jos jahti onnistui, saalis mahdollisti juhla- 
aterian ja ruokaa pitkäksi aikaa, koitti nautintojen aika. Kyllä metsämies tämän käsitti, mutta vaikka 
ymmärrys olisi ollut kuinka hyvä, niin saalis oli sen verran vaikea juosta kiinni, että tarvittiin pyyntikeinoja 
hirven saamiseksi satimeen. Entisaikojen metsästäjällä ennen tuliaseiden keksimistä oli kolme tapaa käytössä 
a) ansoilla pyynti, b) houkuttelu ja väijyntä sekä c) hirvenhiihto. Kalevalassa metsä- ja kalarunot on 
Lönnrotin toimesta sulautettu osaksi muita tekstejä, joten joskus niistä on vaikea erottaa, mikä runosäe 
kuuluu mihinkin yhteyteen, mutta hirvenhiihdossa mainittujen hirvisuksien lisäksi kansallis-eepoksessa 
Kalevalassa mainitaan pyytömiehen välineistä myös puukko ja kirves. Lemminkäinen oli hirvenhiihtäjä, jolla 
oli monta nimeä. Toisille, kalastuspainotteisille muikunpyytäjille Lemminkäinen oli ahvenilla isoksi kasvatettu 
Ahti Saarelainen, toiset runonlaulajat pitivät häntä aina hirvijahdissa olevana Kaunis Kaukomielenä, jota 
toisinaan kutsuttiin lyhyesti Kaukamoiseksi. 

Vanhojen uskomusten mukaan saalistaja sai osan saaliinsa voimasta itselleen, karhumiehet joivat karhun 
verta tai kantoivat kaulassaan siitinluuta tai raateluhammasta ja heistä tuli sillä tavoin ikään kuin karhuja. 
Hirvimiehet joivat hirvivalan ja ripustivat hirvensarvet tupaan tai peuransarvet päähän rituaalitanssissa, jotta 
saisivat hirviominaisuuksia, komeutta ja nopeutta kilpakumppaneihin nähden. Taitavana hirvimiehenä 
Lemminkäisellä oli onnea, ja lopulta kylässä ei enää ollut miestä, joka ei olisi kirvestä hionut Kauno 
Kaukamoisen pään menoksi. Tässä voi olla sekaannus, joka paljastaa hirven ja hirvenmetsästäjän 
merkitysten sekoittumisen, sillä maininta kylänmiesten yhteistuumaisista tappoaikeista voi viitata myös 
kademieleen, jolla onnekasta saamamiestä katseltiin kylällä. 

Naisonneen tarvittiin kyky elättää perhe. Kun hirvenhiihtäjä Lemminkäinen oli ryöstänyt kauniin Kyllikin 
vaimoksi, nuorikko pilkkasi sankarin kotikontua ja karjattomuutta, johon Lemminkäinen sanoi omistavansa 
kaikki metsän lehmät ja hevoset. Toisaalta hirveä on saatettu nimittää "kauniiksi kaukamoiseksi" ja sen 
menestyksekkäin metsästäjä on saanut itselleen lisänimen vähän samaan tapaan kuin nykykielessä voidaan 
hirviherralla tarkoittaa sekä hirveä että jahdinjohtajaa. Toinen seikka, mikä viittaa hirven ja metsästäjän 
samankaltaiseen liikkumisen tapaan, on pitkämatkalaisuus. Hirven elintapoihin kuuluu säännöllinen kesä- ja 
talvilaitumen vaihto ja kun hirvikanta oli vähäinen, hirvet olivat niin arkoja, että saattoivat yhdessä 
vilauksessa kulkeutua kymmenien jopa satojen kilometrien päähän uhka-alueelta. 

Hirvimetsällä tunteita nostattavimpia tapahtumia on epäonni, joksi saalittomuus poikkeuksetta lasketaan. 
Epäonni on jahdissa sisäinen tunnetila, ja esiintymänä harvinaisempi kuin fyysiset tuntemukset hiki ja vilu. 
Passissa odottelu saattaa pitkästyttää ja jahtivoutia voi suututtaa pieleen mennyt jahti. Perustunteet 
metsällä ovat joko onnistumiseen liittyviä tai fyysisiä tuntemuksia. Toisen epäonni voi olla toisen 
vahingonilon lähde, sillä hirvimies ei ole pyhimys. Kateus toisten koiraa tai asetta kohtaan ei ole tuntematon 
tunne. Omien kielteisten ja myönteisten tunteiden keskinäinen ymmärtäminen ja omakohtainen 
hallitseminen ovat seuruetoiminnassa välttämättömiä taitoja. Erityisesti jahdista vastuussa olevalla on oltava 
kokemusta ja näkemystä ihmisluonnon eri puolista, ettei aseen kanssa kukaan hurjistuisi saalistamaan vääriä 

kohteita. Hyvä tilannetaju on jahtivoudilla oltava, onnistunut lopputulos edellyttää häneltä tunneälyä ja 
tunneherkkyyttä. Kovanamaamaa ei tasa-arvoisessa porukassa suvaita eikä vääpelimäinen komento ja 
karjunta auta, vaikka huutaisi niin että keuhkonkappaleet lentelevät. 


Psyykkinen tunne _ Fyysinen tunne 

Onnistuminen Kylmettyminen -> vrt tunteet kuumenevat, kylmenevät 

Pitkästyminen Hikoaminen -> vrt. toiminnan passiivisuus, aktiivisuus 

Tiedostaminen 
Älyllinen tunne. 

Ei nähty liene iloisempaa joukkiota, porukkaa, 

mi juttua noin leikkaa, jota naurattaa, 

kuin riistamiehet Vekkulan on tuossa 

luona komeaisen hirviparin, joka lakannut on juosta. (A) 


27.4 Metsästyssignaalien sanoma 

Eräretkillä lauletaan ja kerrotaan musiikkiaiheisia vitsejä. Saunakämpällä selvisi sekin tieto, miten joiku on 
syntynyt. Asiasta perillä olevien lähteiden mukaan lapin miehen tuli "iso tarve" metsässä, joten hän pyllisti 
paljaan peppunsa kanervikkoon. Siinä samassa ketunrauta laukesi ja ukon kellekset jäivät likistykseen. Silloin 
alkoi kuulua: Voi tuhannen perkeleen nunnun, nunnun, nuuuu! 

Peijaisten tanssimusiikin säestykseen kuuluu yleensä haitari, joka on saanut oman selityksensä. Haitarin 
kerrotaan syntyneen suutarin opissa, soitin syntyi sutena. Köyhä suutari ompeli pienessä tupasessaan 
yökaudet ja akkansa makoili vaan ja piereksi yhtenään. Sekös suutaria lopulta rupesi suututtamaan ja hän 
pani pikilapun eukkonsa takalistoon. Eukko ryhtyi voivottamaan, kun ei kulkenut enää henki. Suutari pisti 
silloin naskalilla lappuun ilmareikiä. Ilma alkoi kulkea rei'istä ja viheltää eri äänin. Silloin suutari oivalsi 
soittopelin periaatteen ja teki nahasta hanurin. Ennen oli ollut vain kantele. Nyt syntyi ilmalla toimiva 
soittopeli suoraan perseestä. Näin syntyi harmoni ja muut hengellä soivat pelit. Suomalaisessa hirven 
metsästyksessä on houkuttelupyynnissä käytettynä apuna torvea ja ajopyynnissä pillejä. Vaskiset metsäs- 
tystorvet ovat olleet vain vähäisessä määrin käytössä, mutta ns.Herraseurojen vierasjahdeissa tapaa 
on esiintynyt jonkin verran. Suurimmat vaihtelut jahtikulttuurin korkealentoisen ja matalamielisen maailman 
kohtaamisessa ovat ääniin liittyviä. 

Kuulo on atavistinen aisti. Äänet värähtelevät, joten niillä on suora yhteys myös tuntoon. Ääni viestii ja 
varoittaa uhkaavasta vaarasta ja sen perusteella voimme kommunikoida sekä luonnon että lajitovereiden 
kanssa. Kaiku kallioista ja vaaroilta on metsän ääni, joka vaikuttaa varsin ihmisen kaltaiselta. Hirvi on ollut 
iso riista, jonka jahtaamisessa on kehittynyt vuosituhantinen yhteistyökokemus. Metsässä äänet hukkuvat 
tuuleen ja lehtien havinaan melko lyhyelläkin matkalla, joten ääniviestintään on tarvittu vahvistavia torvia ja 
räikkiä. Laukaukset ovat harhaan osuessaan harmittavia ja joskus jopa kuolettavia. Hyvin vakavan ja 
elämää vaarantavan toiminnan kanssa ollaan varovaisia ja viestinnälle asetetaan tavallistakin täsmällisemmät 
ja tarkat merkitykset. 

Metsästyssignaaleja voidaan pitää yleismaailmallisena viestintänä, jossa keinot on monet. Suomalaiseen 
metsästykseen metsästystorvisignaalit eivät ole kovin kiinteästi kuuluneet, koska harvaan asutuilla seuduilla 
käytettiin yksilösuoritusta, hirvenhiihtoa tai naakimista eli väijymistä ensisijaisena keinona hirvenkaadossa. 
Tapa vaati taitoa eikä siihen ollut kenestä vain. Metsästystorven luikaukset ovat tarkkuutta ja taitoa vaativaa 
toimintaa. Ei voida ajatella, että sävelmä joko soitettaisiin tai tulkittaisiin jotain sinne päin olevaksi. 
Luritusten merkitys on tiedettävä, jotta sanoma saataisiin perille. 

Jahtisävelmiin kiteytyvät kaikki seuruejahdin kannalta oleelliset tapahtumat ja koska ne on luotu myös 
hirven sekametsästykseen soveltuvaksi, on hirvijahdin kaava löydettävissä analysoimalla metsästyssignaalien 
perustana oleva hirvijahdin kaava. Tai kääntäen, hirvijahdin kulku on sopeutettavissa metsästyssignaalien 
repertuaariin. Metsästäjäin Keskusjärjestön julkaisemassa metsästyssanastossa on lueteltu 29 






metsästyssignaalia. Määrä kattaa yleisimmät tunnetut ja käytössä olevat, joten luettelo käy pohjaksi aiheen 
mukaiselle ryhmitykselle. 


Metsästyssignaalit ovat: 

herätys 1. 

tervehdys 2 

syömään 3. 

jahti alkaa 4. 

jahti on päättynyt a) 5. 

jahti on päättynyt b) 6. 

halali - 

jahti on päättynyt c) 7. 
onnittelut 8. 
näkemiin 9. 
ajoketju liikkeelle 10. 
ajoketju seis 11. 

ampuminen ajoketjun suuntaan 
kielletty 12. 
tuli seis 13. 
kokoon a) 14. 


kokoon b) 15. 
oikea siipi 16. 
vasen siipi 17. 
nopeammin 18. 
hitaammin 19. 
jäljet löydetty 20. 
ajettava nähty 21. 
onko nähty koiria 22. 
nähtypä on 23. 
yleinen kaatosignaali 24. 
hirvi ks. 25. 
kettu ks. 26. 
jänis ks. 27. 
lintu ks. 28. 
metso ks. 29. 


Tarkasteltavana on hirvenmetsästys, joten signaalien määrästä voimme ottaa pois lajikohtaiset 
kaatosignaalit lukuun ottamatta hirvenkaatosignaalia. Määräksi jää täten 25 signaalia, jotka voidaan 
ryhmittää 5x5 kuvioksi, jossa ryhmät ovat: ajaminen, passaaminen, jahdinkulku, valmistautuminen ja 
päätös. Ensimmäisiä toimia hirvijahdissa on jahtiin valmistautuminen, johon kuuluvat signaalit 1. Herätys, 3. 
Syömään, 4. Kokoontuminen, 2. Tervehdys sekä 20. Jäljet löydetty. 

Jahdinkulku kuvaa yleistä ohjeistusta ja tapahtumien kulkua jahdin aikana. Siihen kuuluvia toimia on mm. 
metsästyksenjohtajan antamat määräykset ja ohjeet niin ajomiehille kuin passimiehillekin kuin 
koiranohjaajillekin. Jahdinkulun alitoimintoja ja samalla jahdin onnistumisen kannalta tärkeimpiä toimia ovat 
ajaminen ja passaaminen metsästyskoiraa unohtamatta, silloin kun hirvikoira on mukana jahdissa. 

Tapahtumain kulussa on sitten vuorossa jahdin toteutus, joka alkaa passimiesten siirtymisestä paikoilleen 
sekä ajon alkamisesta. Metsässä kuuluvat luikkaukset 4. Jahti alkaa, 10. Ajoketju liikkuu, 20. Ajettava nähty 
ja koska koira on yksi kulkijoista metsällä niin ajamisen ryhmään kuuluvat myös signaalit 22. Onko nähty 
koiria ja 23. Nähtypä on. 

Metsästyksenjohtaja on vastuullinen jahdin kulun laillisuudesta ja onnistuneesta lopputuloksesta, kaadosta. 
Hänen ohjeitaan on noudatettava. Metsällä liikkuumisen käskyt kuuluvat: 16. Oikea siipi, 17. Vasen siipi, 19. 
Hitaammin, 18. Nopeammin ja 11. Ajo seis. Passissa olevat, passaajat saavat kuulla tai lurittavat vuorostaan 
seuraavia sävelten siivittämiä ohjeita: 12. Ampuminen ajoketjun suuntaan kielletty, 25. Hirvi kaadettu, 24. 
Yleinen kaatosignaali, 8. Onnittelu sekä 13. Tuli seis. 

Jahti lähenee loppuaan ja jäljellä on sum summarum. Jäljellä on eri tilanteisiin sopivat kokoavat signaalit ja 
jäähyväiset: 15. Kokoontuminen, 5. Jahti on päättynyt, 6. Jahti on päättynyt, 7. Halali jahdin päätös ja 
lopuksi soitetaan vielä fanfaari 9. Näkemiin. 

Hirvijahti pähkinäkuoressa jahtisignaalien mukaan tulkittuna: 

I ALKUTOIMET 

1. Herätys, 3. Syömään, 4. Kokoontuminen, 2. Tervehdys, 20. Jäljet löydetty. 

II AJOMIESTEN TOIMINTA KOIRINEEN 

4. Jahti alkaa, 10. Ajoketju liikkuu, 20. Ajettava nähty, 22. Onko nähty koiria, 23. Nähtypä on. 

III OHJEISTUS AJOSSA 






16. Oikea siipi, 17. Vasen siipi, 19. Hitaammin, 18. Nopeammin ja 11. Ajo seis 


IV PASSIMIESTEN TOIMINTA ASEINEEN 

12. Ampuminen ajoketjun suuntaan kielletty, 25. Hirvi kaadettu, 24. Yleinen kaatosignaali, 

8. Onnittelu, 13. Tuli seis. 

V PÄÄTÖSTOIMET 

15. Kokoontuminen, 5. Jahti on päättynyt, 6. Jahti on päättynyt, 7. Halali jahdin päätös, 9. Näkemiin. 

Hirvifunktioissa jahdin taikakalut ja pääapukeinot ovat ase ja koira. Kuvio vahvistaa tämän. Hyvä jahtikoira 
saattaa tehdä ajomiesten toiminnan aivan tarpeettomaksi. Tyhjäksi osoittautuvaa ajoketjua pidemmälle 
metsään mennyt ja hirvestä pitävän vainun saanut hirvikoira voi pelastaa porukan hukkareissulta. Ajomiehen 
merkittävin harmi on, jos hirviä ei alueella ole, mutta passimiestä harmittaa, jos hyvällä hollilla näyttäytyvä 
hirvi karkaa tai haavoittuu puhumattakaan siitä tilanteesta, jos ajavaan jahtitoveriin osuu, tai osuman uhri 
kuolee. Metsästyssignaalit ovat ohjesarjoja eri tilanteisiin, joissa alitoimintoina ovat aseen ja koirien käsittely. 


i alkutoimet 


v päätöstoimet 

ii ajomiesten toiminta 


iv passimiesten toiminta 

hirvikoiran ohjaus 

iii 

aseen käsittely 

ohjeistus ajossa 
jahti 


Kuvio 47. Hirvijahdin osatekijät metsästyssignaalien perusteella. 


Jahdin päätökselle on signaaliohjelmistossa kolme erilaista signaalia. Ajo pitää julistaa päättyneeksi, vaikka 
se olisi tulokseton. Normaalitapauksessa ajojahti päättyy kaatoon, jolloin ajo päättyy kaatosignaaliin, mutta 
sen jälkeen voidaan vielä ottaa uusi ajo. Päivän päätteeksi jahti päättyy kokonaan siltä erää, mikä 
toitotetaan hyvästeillä. Tämä riittäköön torvista ja niiden merkityksestä tällä erää. 

Hirvijahdin metsästyssignaaleissa keskeinen tekijä on ajoketjun ohjeistaminen ja signaalit ajajille. Mihin tämä 
viittaa? Jos metsästys on atavistista vaistotoimintaa, niin vuosituhantisissa kalliokuvissa mitä 
todennäköisimmin on tästä käytän-teestä jotain kuvattuna. Luvun alussa mainittiin äänestä varoituksena, 
mutta varoitus on suomen kielessä jossain määrin rinnasteinen neuvon ja ohjeen tai kiellon kanssa. Ellei 
ennen osattu tehdä riittävän kimakkaäänistä torvea, niin mistä saatiin riittävän kirkasääniset ja kantavat 
äänijänteet? Eikö vain korkeasta naisäänestä? Miehen matalataajuuksinen ääni hukkuu metsässä honkain 
huminaan, naisen kirkuminen saattaa kuulua kilometrien päähän varsinkin vesistöä pitkin. 


Mysteerion selvittämiseksi tulee etsiä merkkejä ohjeistuksen antamisesta hirvikronikoissa. Se tapa, jolla 
kotiväen jahtia ohjailevaan suhtautumiseen asennoidutaan, kertoo paljon menneiden sukupolvien arvoista. 
Kotiväen osuus jahtikertomuksissa on selkeästi kontrolloiva, vahtiva, mutta myös utelias. Ison hirven kaato 
on tiennyt paljon pataan pantavaa ja siksi jahdin tulos kiinnostaa naisia, samalla kun kotiväen ihailu ja kiitos 
ovat miehille kannustin metsälle. Tarina-aihe emäntien happamuudesta on enemmän keksitty ja myyttinen 
kuin arkisessa todellisuudessa esiintyvä, sillä ainakin paikoin emännät ovat vain iloisia saadessaan 
vapaahetkiä kotinurkilla alituiseen pyörivän turjakkeen häipyessä syksyiseen metsään. 

27.5 Hajulla ollaan 


Seppo Kuivakari pitää greimaslaisia modaliteetteja eettisinä, arvoihin palautuvina ohjeina, joita on 
mahdollista tarkastella myös historiapohjaisina narratiiveina. Hän käyttää tähän perustuen kolmijakoa, jossa 
toiminnot jakautuvat menneeseen, nykyiseen ja tulevaan toimintaan. Mennyttä Kuivakari nimittää 
virtualisoivaksi, nykyistä aktuaalistavaksi ja tulevaisuutta realisoivaksi modaliteetiksi. Nämä osatekijät 
voidaan rinnastaa useampaan kertaan mainittuun isotopiajakoon, taruun, satuun ja myyttiin, jolloin 
suhteutus tunnekaavaan ja hirvestyskaavaan tuottaa kiinnostavia tuloksi. Yhteisöllinen toiminta, hirvestys on 
taruisotopiaan kuuluvaa myyttistä kerrontaa. Mitä mielikuvituksellisimmat tarinat kerrotaan totena 
metsästyksen aikana, jahti aktuaalistaa peijaamisen puijaamisenkin tarkoituksessa. Mutta se minkä jokainen 
metsämies sielussaan todeksi ja aidoksi jahtitunteeksi kokee, on jatkuvassa tulemisen tilassa tapahtuva 
mielteiden virta, myytin isotopia. Mieleen juolahtaa tai tulee mieleen muistoja, menneitä, koettuja. 

VIRTUAALINEN = > MENNYT (taruisotopia) 

AKTUAALINEN = > OLEVA/VALLITSEVA/NYKYINEN (satuisotopia) 

REAALINEN = > TULEVA. (myytti-isotopia). 


Reaalinen jako on aistijaottelussa hajuaistiin, haistiin ja nenään liittyvää toimintaa. Käytännön tasolla 
ajatellen mitään yhtenevyyttä reaaliseen jahtitoimintaan ei tällaisella ryhmittelyllä ole, haistattelu rajoittunee 
tilapäisiin kohtauksiin. Metsästysmaat ovat reaalisia toiminnan kenttiä. Hyvällä johtajalla on visiota sekä hyvä 
vainu siitä, mitä tuleva tuo tullessaan. Aina ei tiedä, minkä eteen joutuu ja muutokset voivat tuoda 
tullessaan likapyykkiä ja jälkipuheita. Auktoriteettia ei yleensä uskalleta suoraan haistatella, vaan piikit ja 
pistelyt verhotaan "huumorin" ja vitsikkyyden taa. Suotta ei Freud ollut sitä mieltä, että vitsi on aggression 
ilmaisuväline. Jahtihaalareiden hankaluus ja todellisuudessa ehkä myös asenteellinen vastarinta ja 
vaatetuksen suhteellinen kalleus on kirvoittanut monta paskamaista tarinaa jahtikansan keskuudessa. 

Metsästyshaalarit tulivat Suomessa muotiin 1980-luvun alussa. Asiaa ajoi mm. Suomen Metsästäjäliitto, joka 
myös markkinoi suuren määrän haalareita Eräkontin kautta Suomen markkinoille. Kun haalareiden mallia 
kehiteltiin, oli asialla varsin vaikutusvaltainen ja tunnettu erämiesjoukko. Näiden testien ja tutkimuksien 
perusteella tehtiin mm. kaksi haalareiden käyttöä merkitsevästi helpottavaa muunnosehdotusta. Ensimmäinen 
ongelma saatiin selville, kun testiryhmä oli kerran hirvijahdissa ja seurueen siirtyessä autolla uusille 
passipaikoille, havaitiin autossa varsin voimakas paskan haju. Aluksi seurue vain katseli toisiaan ja päivitteli, 
että onpa kaverilla mojovat pierut, mutta vähitelle alettiin olla varmoja että pelkistä pieruista ei tällaista hajua 
lähde. Tarkempi tutkimus paljasti yhden testaajista käyneen tarpeillaan edellisen ajon loputtua ja haalarin 
huppu oli jäänyt hieman toimituksen tielle. Nyt hupussa oli annos tuoreita tarpeita. Toimikunta ehdotti että 
haalareihin pitäisi valinnaisesti saada vetoketjulla irroitetava huppu vastaavien vahinkojen välttämiseksi. Toinen, 
lähinnä Metsästäjäliiton toimintaa läheltä seuraavien ystävien joukko ehdotti sellaista valinnan varaista 
rakennetta, jossa haalareiden persuksissa olisi kunnollinen napeilla varustettu luukku. Tarina ei kerro miksi tätä 
muunnosta kutsuttiin nimellä Kairikko. 


27.6 Sydämen kyllyydestä suu puhuu 


Erämies ei kerro mitään korvakuulolta, kertoopahan vain sen mitä 
on nähnyt. (Valter Keltikangas) 

Hirvikronikat puhuvat aistien sanomasta ja välittämästä tiedosta monimerkityksellisesti. Metsästäjä saavuttaa 
täyden jahtikompetenssin, kypsyy täydestä otettavaksi metsästäjäksi vasta kun hän ymmärtää jahtikielen, 
tavat ja uskomukset sekä osaa nauraa oikeille asioille. Tässä mielessä hirvijahdin kieli ja rakenne ovat 
eeppisiä, kalevalaista runoutta, vaikka runomuoto ei olisikaan nelipolvista trokeeta eli kalevalamittaa. Jotta 
kävisi toteen näytetyksi kronikoiden kertoma aistipainotus, seuraavaan on koettu viisijakoisen aistijaon alle 
kronikoiden kertomaa. Äänet metsällä kuuluvat hirven liikehdintänä, ajomeluna ja muuna hälynä. 

Joitakin pieniä ripsauksia kuulin vuoren rinteestä, mutta en niitä hirviksi 
luullut. Kun Veli-Jaakko myöhemmin kysy, kuulitko sen rytinän, kun ne meni 
ohi, sanoin, en. En kehdannut sanoa sille, että mulla on huono kuulo vasemmassa 
korvassani enkä ole ihan varma oikeastakaan. Sanon sen nyt tässä, kun muistin, 
että Antti oli hyvä hirvimies, vaikka sillä oli huono kuulo molemmissa 
korvissa. Mutta tilanne jatkui. 

....hölmistyypi hirvilehmä, melua nyt moista seisahtaa. ... 

Kaikui kalikat ja pillit, 
aivan niinkuin Kongon villit. 

Ensi päivän innostus on vallan huikee 
Jälleen räjähtääpi Imman paukku muikee,... (A) 

Näköaistiin viittaukset ovat epäsuoria, ohilaukaukset liittyvät näköhavaintoihin, on arvioitu välimatka väärin. 
Metsällä nähdään myös paljon muuta ihmeellistä. 

Äkkiä näkyikin mies metri verran 
vesakon päällä, 

Lakelander valmiiksi 
tähdättynä. ... (A) 

Kerran metsästäjä tapasi järven rannalla maalaustelineen ääressä ahertavan taiteilijan ja menee katsomaan 
tämän luonnoksia. - Olette kai huomannut miten upeasti luonnossa värit leikkivät, iltaruskon kajossa upeasti 
sädehtivät pilvet lipuvat kaukaisuuteen ja hiljainen hämärä laskeutuu kaiken ylle, hehkutti jahtimies. - Kyllä mä 
joskus nuorena, mutta en enää, kun lopetin ryyppäämisen, totesi siihen maalari. 

Nauru ja vilu, kun 
meitä puisti, 

niin hirven ampuminenkin 
vain aikomukseksi 
luisti. (A) 

Satunnaiset kohtaamiset tapahtuvat metsällä yllättäen tai kiusallisessa tilanteessaa, kohdattu voi olla 
pontikankeittäjä tai marjanpoimija. Rakkauden kaipuu, kosinta, rakkaus ja liitot ovat tunteista suurimmat ja 
oleellinen osa eeposten rakennetta. Kalevalatulkinnoissa ei juuri lainkaan ole pohdittu kielastuksen 
merkitystä. Ennen kuin Annikki valmistutti korut ja valmisti kylyn seppäveljelleen Ilmariselle, hän oli 
kalarannassa tavannut erämies Väinämöisen, joka oli todellisuudessa kosiomatkalla Pohjolaan, mutta kierteli 
ja kaarteli Annikin uteluihin olevansa jahtiretkellä. Ilmarisen sisko Annikki arvasi silti kulkijan valehtelevan ja 
nimitti Väinämöistä kielastajaksi. Hirvi on metafora morsiamelle, antilaalle tai naimaikäiselle neidolle. Koska 
sekä eeppisessä runoudessa että jahtirunoudessa kyseessä ovat pohjimmiltaan kosinnan kielikuvat, on syytä 
pohtia millaisesta toiminnasta on kyse. Erityisen selkeä vihje muinaisaikoihin Pelastajassa on. Kiela on 
suopungin rengas. Poroerotuksessa tarvittava kiinni ottamisen väline. Kielan ja sormuksen ympyriäinen 
reijän muoto viittaa ikivanhaan yhdistymisen ja liittoutumisen symboliin. 

Jos kosijaa sanotaan muinaisrunoissa sekä kielastajaksi että valehtelijaksi ja kyseessä on synonyymi, niin 
miten on totuuden laita? Merkitsemme Väinämöistä merkillä K1 ja vastaavasti toista saalistajaa hirvimies 
Leminkäistä koodilla K2, jota syytetään naisten naurattajaksi. Väinämöinen oli vanha metsälle, sukkihinsa 
suistuja. Joitain viitteitä valehteluun naurattimisella ja naruttamisella on, sillä nykypuheessakin kielto "elä 
naurata" tarkoittaa että toinen ei oikein usko toisen puheita tai muuten vain ylen katsoo niitä. Naruttaminen 
viittaa selvästi suopungin heittoon, poro tulee kiinni otetuksi, narratuksi kiinni kuin kala. Kiikkiin jäämisellä ja 
kielastamisellakin on yhteytensä. 


K1 Väinämöinen 
Valehtelija(valhe:erämies) 
Kielastaja (totuus:kosija) 


K2 Lemminkäinen 
Naurattaja (valhe:kosija) 
Hiihtäjä (totuus: erämies) 











Lönnrotin sanakirjaväitteen mukaan Pohjolan isäntää on pidetty myös hirvien ja metsien hallitsijana, 
Tapiona. Kalevalassa hän on toistuvasti himoittujen hirvineitojen isä. Monet kerrat joutuivat kansalliset urhot 
palaamaan kosioreissulta tyhjin käsiin kotiin. Nykyajan hirvimiestäkään ei aina metsällä onnista hirvikannan 
kasvusta ja keinojen kehittymisestä huolimatta. 

Kalevalan maailmassa Ilmarinen veti pisimmän korren kosijana, Lemminkäinen oli onnekkain metsällä. 
Ilmarinen ei eräveren vetoa lainkaan tuntenut, Väinämöisellä ja Lemminkäisellä sitä oli. Pienestä 
kosiovertailusta voi päätellä yhtä ja toista sattuvaa. Kosija K1 on faktisesti kosija, joka nolona kiemurtelee 
nuoren Annikin edessä kosioaikeitaan ja keksii tekosyitä erästyken eri muodoista, joihin Annikin naisen vaisto 
vastaa epäillen, koska hän arvaa miehen liikkuvan kosiomatkalla ja mistä sen tiesi, vaikka ruoja olisi iskenyt 
silmänsä häneen. Mutta se mikä on totta kosija Kiille on valhetta kosija K2:n kohdalla. Totta oli että 
Lemminkäinen oli saarnamies, kaikella tapaa eikä hän malttanut odottaa, mutta sitten kun hän kerrankin oli 
vakavin aikein kosimassa, retki johti kuolemaan, ei häihin ja sankarin oli palattava murtuneena miehenä 
kotiin äidin luo ilman himoittua saalista. Hän oli siten sekä naisten narraama että narraaja. Pilkka sattui 
omaan nilkkaan tai oikeastaan läpi lapalihojen. Kosija K2:lla oli maine, ei hän tosissaan kosinut, jahtasi vain. 
Jouti mennä joron jäljille sellainen mies ja katoaminen oli lähes täydellistä, edes äidillä ei aluksi ollut 
hajuakaan, pienintäkään aavistusta siitä, minne poika oli kadonnut. 

27.7 Kokemusten arvo ja jahtimerkitys 

Modaliteetit voidaan tulkita hirvikronikoissa korostuvien jahtitapahtumien ja niitä arvottavien tekijöiden 
vastaavuuksina aistien mukaan ryhmiksi. Metsästyssignaalit kuuluvat kuuloaistin kokemuskenttään, ja 
tärkeimmät, odotetuimmat äänet suomalaisjahdissa liittyvät koiran haukkuun ja aseiden paukkumiseen. 
Kullekin ryhmälle on annettu aistihavaintopareja luonnehtiva tunnussana. Situaatio syntyy siitä, mikä 
on tilanne, kun jahtikausi päättyy. Tunnelma on oleellisesti kiinni siitä, onko hirveä pataan pantavaksi. 
Juhlat tosin voivat syntyä sikanaudastakin, mutta peijaisiin ja peijaiskronikkaan tarvitaan kaato. 
Riistantutkimus on Suomessa korkeatasoista, ja hirvestäjät osallistuvat riistanhoitotyöhön ja 
riistatutkimukseen näytteiden ottajana ja havaintojen tekijänä. Riistan oirehdinta, taudit ja muut 
häiriökäyttäytyminen (symptomit) havaitaan nopeasti. Taljan merkitys korostuu salametsästys- 
tarinoissa ja metsästys- sekä taloushistoriassa. Nykykronikoissa taljaa ei edes mainita, koska taljan arvo 
on kokenut lähes täydellisen arvonalennuksen. Taljan tilalle metsästysmuistona ja kaadon merkkinä 
ovat hirvensarvitroffeet. Kaato on hirvijahdin perusmerkki, sign. On ollut, on ja tulee olemaan niin 
kauan kuin hirvikantaa riittää. 

Fokus: ÄÄNI (signaali) 

Ase/laukaus: observatorinen kokemus : Osuma -> ampuminen: laukauksen ääni, merkkilaukaukset 
Koira: sensitiivinen kokemus: Haju -> ammuminen (hirvi): haukku, vikinä 

Fokus: PUHE (situaatio) 

Metsästäjä: sosiaalinen kokemus: Porukka -> ohjeet, määräykset, viestit, suunnitelmat 
Peijaiset/Tarinat: hedonistinen kokemus: Kronikka -> vitsit, kaskut, muistelmat 

Fokus: RIISTA (symptomi) 

Saalis: Intentionaalinen kokemus: Liha -> taudit, lihantarkastus, jalostus, käyttö 
Hirvi: Operatiivinen kokemus: Sarvet-> koko, ikä, sukupuoli, kunto, laji 

Fokus: TALJA (signumi) 

Kaato: Reaalinen kokemus: Nylky -> nahka, turkis, luut 


HIRVIMYYTIN METAMERKKI 


Puhe 

Ääni 



Kaato 


Riista 

Talja 


Situaatio 

Signaali 



Symptomi 

Signumi 


Sign 


Kuvio48. Arvomaailman asiasanat suhteutettuna merkkitieteen termeihin. 

28. KOTIVÄKI (SAA) TIETÄÄ KAIKEN - F28 Kiitos 


28.1 Mielikuvia metsältä 


Miehet kaskuilivat, kertoivat metsästysreissujaan, mutta varmasti 
ne "parhaat palat" jätettiin kertomatta ja toiseen kertaan. Syynkin 
arvasin: nyt oli naisia mukana. Lienevät olleet herrasmiehiä koko 
tämä hirviporukka, vai olivatko tehneet sanattoman sopimuksen, 
mutta mitään sopimattomia puheita ei kuulunut, vaikka 
miesporukassa oltiin. Jos joltakin sattui lipsahtamaan vähän 
terävämpi sana, vilkaisivat monen miehen silmät meihin, että eihän 
ne vain naiset kuulleet, tai eivät ainakaan huomanneet... (Aini 
Tahvanainen) 

Naisen roolina hirvestyskuvioissa on useimmiten eväsrepun pakkaaminen ja peijaissopan keitto. Joitakin 

eräveri houkuttelee hankkimaan omatoimisesti pataan pantavat. 



Kuva 11. Nainen metsällä. Tussipiirros Juhani Tikkanen 

Naismetsästäjät eivät halua korostaa eroavuuttaan miesmetsästäjiin nähden. Miesten tavoin he korostavat 
harrastuksensa motiivina olevan eräverisyyden, jota joko on tai sitten ei. Nimrod on myyttinen "suuri 
metsästäjä" ja samalla kaikkien elämästä nautiskelijoiden ja kaupunkilaisten esikuva. Rabelais'n tekstin 
mukaan aika veitikka olikin, ei ainakaan kummempi ilmiö kuin nainen metsästäjänä tai metsällä. Nimrod oli 
jättiläisen jälkeläinen suoraan alenevassa polvessa viidentenä. Nimrodin isä oli Hurtali, maineikas leipävellin 
syöjä, joka hallitsi vedenpaisumuksen aikaan. Monen jättiläissukupolven jälkeen syntyi Gabbara, 
ensimmäinen, joka keksi että aina voi juoda vielä yhden. Gabbaran pojanpoika oli Offot, leveänenäinen. Nimi 
viittasi hirmuisen leveään nenään, joka oli muotoutunut siitä, että Offot oli aina juonut suoraan nassakasta. 
Jälleen kului aikaa miesmuisteja ja suuren Pantagruelin sukuun syntyi herkuttelija Isokita, joka keksi taidon 
savustaa häränkieliä uunissa, aiemmin kielet oli suolattu kinkun tapaan. Ennen kuin mestari Pantagruel 
saapui maanpäälliselle vaellukselleen, tunnettiin suvussa Tuulenhaistaja. Näin kuvailee gastrolatrien 
kronikkaa karnevaalinaurun taitaja Rabelais. 

Kronikkatekstit on monin osin laadittu karnevalistiseen tyyliin, jossa kotiväen osuutta varsinkin 
peijaistapahtumiin korostetaan. Kronikassa paljastetaan metsästä poissa pysytelleille osapuolille, erityisesti 
kotiväelle, mitä jahdissa tapahtui. Myös Hirvenhiihtäjissä Henna tahtoi tietää Kurun Matilta, miten metsällä 
oli käynyt, kuka kaatoi ja minkä verran. Kronikan tämän funktion aihelmat jakautuvat aloitus- ja 
lopetussanoihin, ja itse teksti jahti katsauksen lisäksi sisältää kiitokset. Vuosijuhlakronikat kertovat historiaa 
ja saattavat lähteä kaukaa taustatiedoista liikkeelle, joskaan ei ehkä ihan Nimrodista eikä Ledan munasta. 
Naiset eivät ainoastaan tartu aseisiin tai kameraan, osa metsällä käyvistä naisista on tarttunut myös kynään. 

Olipa kyseessä mies tai nainen, rakkaus eri muodoissaan on kallis aihe, joka sopii paikkaan kuin paikkaan, 
vaikkapa kronikkaan. 


Näinhän se on: 

Kun ei turhan kauan hirviin perästä juoksentele 
jiäp enemmän aikoo rakkauvele! (A) 


ALKUSANAT LOPPUSANAT 

KRONIKKA 

JAHTIKATSAUS KIITOKSET 

Kuvio 49. Kronikoinnin merkityskentät. 


Emotionaalisena funktiona satukaavassa käsillä oleva funktio puhuu valesankarin paljastuksesta. 
Pääsääntöisesti paljastuminen mitataan kyvykkyyden avulla. Valesankari epäonnistuu kokeessa, jossa 
sankari onnistuu. Tapahtuu anagnorisis, totuus paljastuu. Bahtin liittää karnevaalinauruun tuhkakeskiviikon 
ja Pulcinella-ilveilyt runsaine lemmeniloineen ja naisviittauksineen. Miespuoliset kronikoitsijat rinnastavat 
koiran ja naisen haukut toisiinsa. Kotiin hiprakassa palailevaa miestä voi odottaa eteisessä hakkujen ryöppy 
liikkuvana seisontana, mikä tarkoittaa sitä, että hirviherraa seuraava vahtiva koira seuraa hirvimiestä ja 
haukkuu raikuvasti lakkaamatta. Välillä molemmat pysähtelevät. 

Kerrotun kaltaiset kronikoissa esitetyt episodit ovat hyvin lähellä karnevaalinaurua ja charivari-huumoria, 
jonka elementtejä ovat avioliiton pilkkaaminen tai kiusoittelu, erilaiset serenadit, "naukujaiset" ikkunan alla 
jne. Ajasta tulee ajossa ja karnevaalissa aito sankari, joka riistää kruunun vanhalta metsien kuninkaalta ja 
kruunaa uudeksi metsien valtiaaksi kaatajan kruunaamalla hänet havulla. Kaatajaisissa ja etenkin sitä 
seuraavissa sarveisissa on juomatapoina ja juttuina paljon karnevalististisia piirteitä. Naurukulttuuri on 
säilynyt kansanhuumorin mielenä arkisissa juhlissa, häissä, kastajaisissa, hautajaisissa, ja erilaisissa 
agraarisissa juhlissa kuten elonkorjuujuhla, kekri tai teurastusjuhla. Peijaiset ovat lahtijuhla, jossa on 
vaikutteita hääjuhlarituaaleista ja karnevalistisuudesta. Muistikuvat metsältä voivat olla sekavia, monestakin 
syystä, mutta kylmäksi ne eivät jätä ketään asiaan osallista. 

Seuraavassa pieni sikermä, miten kronikoitsijat aloittavat kronikan. Alkusanoina voi olla mm. a) Tämä syksy 
onnii historiallinen:, b) Linnut kun lähtee etelän teille, juohtuu jahti mieleen meille, c) Syksy taas koittaa, on 
metsässä ruska, d) Ku aika on tuas alottoo hirvijahti, meitä mehästä poikkeen ei pie mikkään mahti. Aloitus 
tapahtuu luontevasti toteamuksella alkutilanteesta. Maanomistajat kiitellään tai ilmoitetaan kronikoinnin 
aiheiden olevan loppuun käsitellyt ja usein loppulauseena on kehotus käydä ruokapöytään. 

Siis metsänantimista kiitos nöyrä, 
taas herkkuja täynnä on veikkojen pöytä! 

Parhaimmat kiitokseni porukalle 
lopuksi liitän. 

Jahtimiehet, teitä ystävinä 
tahdon minä kiittää, 
parhaat onnen toivotukset 
tähän loppuun liittää. 

Saadaan kronikalle piste 
Tälläkurin. 

Vuosikymmenkin vaihtuu 
tämänkerran perään, 
kunnes taas jahtimuistoja 
kronikaksi kerään. (A) 

28.2 Kronikkapaljastukset 


Suurimmat paljastukset tehdään yksityisesti, mutta kronikka paljastaa porukan mokailut ja ansioitumiset 
peijaisyleisölle ja kotiväelle. Ihan kaikkea ei kuitenkaan kerrota, ei ainakaan kaunistelematta tapahtumia. 
Kronikoitsijat kommentoivat omia valintojaan. 

Kronikkaan se ainakin hiukan 
puutteita toi, 
kun aivan kaikkea ei 
kertoa voi. 

Vaatimattomuus, tietysti, 
vaivasi vanhempaakin 
kerhoa, 

ei kukaan katsonut aiheelliseksi 
vasasta 

enempää kertoa. (A) 

Kronikoitsijoissa on naisia kuten jo todettiin. Naiset ovat sanakeskeisempiä kuin miehet, jotka selostavat 
eräkerronnassa tapahtumia teonsanoja korostaen. Kronikka-aineiston suurin vaihtelu hirvinimissä on 
Rantasalmen Eräveikkojen vakiorunoilija Taru Juutilaisen s. 1959 tekemissä kronikoissa vuosina 1989-1996. 
Naiset ovat epävarmempia ja haluttomampia luovuttamaan peijaisrunojaan, joskin kronikoiden esiin 
saaminen on melko tiukassa muutoinkin. Juutilaisen tuotannossa korostuu ajoon, peijaisiin ja kaatoon 
liittyvät tapahtumat. 

Taru Juutilaisen motiivipainotukset kronikoissa ovat seuraavat: 

I ryhmä keskeiset funktiot: 21,31,18 

II ryhmä merkittävät funktiot: 8,13,12 

III ryhmä tyypilliset funktiot: 11, 17, 28 

IV ryhmä vähäiset funktiot: 14, 16, 29 

V ryhmä mitättömät funktiot: kaikki muut 

Kronikoitsija Taru kertoo kronikoissaan mieluiten vuodesta toiseen saalistusta koskevista aiheista, ajosta ja 
metsästyksen onnistumisesta. Naispuolisena kertojana häntä kiinnostavat peijaiset, pitojen laitto ja tanssit 
sekä saalis, joka on saatu. Lisäksi hän höystää juttujaan huumorilla, vitseillä, kaskuilla ja sattumuksilla, niin 
onnekkailla kuin onnettomillakin ja näiden sattumusten pääroolissa on hirvi, joka kaadetaan tai karkaa. 
Tyypilliset metsästäjän tunnot on tällä tavoin saatu kuvattua ytimekkäästi. Näitä edellä sanottuja aiheita 
Taru Juutilainen käyttää tiuhaan, mutta ohittaa tavanomaisina lähdön, varusteiden ja kotiväen tuntojen 
kuvaamisen eli toimet, jotka miespuolisille kronikoitsijoille ovat rakkaita aiheita. Ehkä naisten suorittamat 
toimet ohitetaan siksi, että jahtiin osallistuva ja kronikoiva on aktiivinen osapuoli tapahtumassa eikä näin 
ollen edusta toiseutta, metsästäjän vastapoolina kotiväkeen kuuluvaa. 

Vähälle huomiolle jäävät naiskronikoitsijoiden tuotannossa myös miespuolisia kronikoitsijoita viehättävät 
aiheet eli aseisiin, osumiin ja hirvimiehiin kohdistuvat kommentit. Syynä voi olla arka aihe, jossa helposti 
nainen loukkaa miehistä itsetuntoa ja tämän tietäen kronikoitsija välttelee aihetta, joka on yleinen miesten 
laatimissa kronikoissa. Hirvijahti on monivivahteinen ja pitkä prosessi, joten yhteen juhlahetkeen ei voi aivan 
kaikkea sisällyttää. Poiskin on jotain jätettävä ja Juutilaisen repertuaarissa toistuvasti huomiotta on jätetty 
tavanomaisten tabuaiheiden lisäksi mahdolliset salakaadot ja haavakot, muu meno ja mekastus 
manailuineen. Voi toki olla, ettei niitä ole ollut, joten ei ole kerrottavaakaan, mutta ohjeita tai jahdinjohtoa ei 
ole millään tavoin arvioitu eikä kritiikkiä juuri näy. Jos näkyy, niin se on hyvin hienovaraista tyyliin: Niin 
sanansa piti, kun miesten mies, sitä jahdin alussa moni epäillä ties. 

Myöskään jahtivieraista ei ole mainintoja. Syy voi olla sama kuin haavakoissakin. Jahtivieraita ei ole ollut 
niinä vuosina, jolloin kronikka on laadittu. Rantasalmen Eräveikot vaikuttaa tyypilliseltä pieneltä seuralta, 
jossa kaikki tuntevat toisensa vikoineen hyveineen ja jonka yhteistoiminta on saumatonta niin ettei edes 
saaliittomalla seuralaisella ole hätäpäivää, hänellekin lihaa riittää. 

Tarun kronikoita on aineistossa yhteensä kahdeksan vuosilta 1989-1996. Aiheet on ilmeisesti onnistuttu 
valitsemaan yleisöä miellyttäviksi. Aineiston tutkijaa sen sijaan miellytti sanallinen anti, minkä ansiota 
osaltaan liitteenä oleva hirvisanasto on, sillä kimmokkeen kerätä hirven sanat sain hirvikronikoitsija Taru 
Juutilaisen tuotannosta. Kaikki hirven nimeämiset eivät ole Taru Juutilaisen kronikoista, mutta kronikka- 
aineistossa hänen hirvinimirepertuaarinsa on kaikkein uhkein. Miehistä jämsäläisellä Veikko Sopasella on 
myös värikäs kieli ja sitä myöten koko joukko vaihtelevia hirven nimiä. Eräkirjallisuudessa johtavaksi 
hirvinimiasiantuntijaksi osoittautui Erkki Timonen Kuopiosta. Uusia hirvisanoja kertyi Juutilaisen tuotannosta 
koko joukko. 

Kronikat kertovat hirvistä seuraavaa: 1) ja sorkkaniekat tiesi, että jää jo kantaa!, 2) joutu hirviherra 
sarvistaan luopumaan! 3) Tekivät jommosesta körmikästä (249,5 kg) vainajan, 4) Tosin yks purakko luul: 5) 
hirvi jo saapuu, vaan sarvet on suuret! 6) Menetkös rontti siitä korpia kohti, 7) etteen viännätteli jommonen 
sonni, 8) passiin suatiin yks alamitta narttu, 9) Nurin on saatu valtion karjoo, 10) Sarvipää uljas, 11) pisti 
vasan kentturalleen! 12) matkansa päähän tuo metsien mahtisonni tullut on, 13) On nääs sen häkkipiän 
muistotillaisuus, 14) Sulon yhtä kutaletta puol päivee paimennettuu, 15) mut ei ryökäleitä löyvetty jne. Tässä 
ei ole kaikki, mutta eiköhän tämäkin riitä todistamaan hirven jahtikielessä edustavan paljon muutakin kuin 
vain saalista. Hirvi on tunteita nostattava eläin. 

Toinen aineiston hirvinimivirtuoosi on jämsäläinen mestarikronikoitsija Veikko Sopanen, joka on tehnyt 
kronikoita eri tyylejä vaihdellen yhteensä 36 vuoden ajalta. Ensimmäinen näyteruno on vuodelta 1960 ja 
viimeinen vuodelta 1996. Kronikat ajoittuvat neljälle vuosikymmenelle, joten ne antavat hyvän kuvan koko 
1900-luvun sodanjälkeisistä hirven-metsästystunnoista. Tuotanto on laaja. Aineisto jakaantuu näin: 

1960-luku 4 kronikkaa 

1970-luku 6 kronikkaa 

1980-luku 2 kronikkaa 

1990-luku 6 kronikkaa Yhteensä 18 kronikkaa. 

Kronikoinnin pitkäjänteisyydessä kisaavat samassa sarjassa myös rauman murteella peijaispakinoita 
kirjoittanut Lauri Itämies, kuopiolainen riimimuotoa viljelevä Arvi Venäläinen, sekä myrskyläläinen karjalaista 
syntyperää oleva Jussi Kuosa niin ikään riimittelijä, mainioina verrokkeina ovat kuopiolainen pakinoitsija 
Pentti Tuovinen, jonka peijaistarinat seura on painattanut sekä kainuulainen anonyymi, joka kirjoittaa 
nimimerkillä Jaska. 

Koko kronikka-aineistoa olen peilannut naiskronikoitsija Taru Juutilaisen tuotantoon, joka määrässä ja 
laadussa kilpailee hyvin parhaiden kronikoitsijoiden kovassa sarjassa. Tietopuolista antia aineistossa 
edustavat Toivaalan metsästysseuran Eero Eerolan pitämät jahtipäiväkirjat sekä maisteri Samuli Sillmanin 
työtään varten keräämä opinnäyteaineisto, johon kuului metsästäjähaastatteluita ja lehtileikkeitä. Valinta on 
tehty kattavuusperiaatteella mitenkään väheksymättä muuta aineistoon tullutta materiaalia, joka on ollut 
hyvänä apuna hirvestyksen salaista maailmankuvaa kartoitettaessa. Rajaamalla tutkimusaineistoni näin, voin 
saada erot ja yhtenevyydet paremmin esiin. Nimet olen päättänyt julkistaa, koska kronikat on vuodesta 
toiseen esitetty julkisesti ja ao. ei ole ollut mitään nimensä esiin tuomista vastaan. Toiseksi julkistamisella 
olen halunnut tuoda esiin heidän henkilökohtaisia ansiotaan ja antiaan metsästyskulttuurille, sillä saavutus ei 
ole aivan vähäinen. 

Kansa ja ikiaikainen kansan jahtiperinne synnyttää jahtirunot, mutta erätunnot vaativat tulkin, kronikoitsijan 
kynän ja äänen. Hirvirunojen tekijöitä on Suomessa paljon enemmän kuin julkisuudessa tiedetään. 
Tiedossani on sekä miehiä että naisia, jotka ovat tiettävästi laatineet kronikoita jopa vuosikymmeniä, mutta 
he eivät halua korkeakulttuurin pilkan ja ivan pelossa luovuttaa niitä ulkopuolisten nähtäväksi. 
Henkilökohtaisesti uskon aineiston olevan arvokas, kronikoita pitäisi systemaattisesti alan järjestöjen kerätä 
ja median tulisi kasvattaa luottamusta niiden kulttuuriseen arvoon. Kyse on enemmästä kuin 
pilailuperinteestä - kyse on vapaudesta, sananvapaudesta ja sanomisen taidon ilosta sekä kansallisesta 
identiteetistä syvimmillään ja aidoimmillaan. Hirvirunot ovat kalevalaisen runouden esiaste ja sen jatkumo. 

Olen verrannut kronikoiden kertomaa myös alan tietokirjallisuuteen ja Metsästäjälehden kautta tulleeseen 
muuhun aineistoon keskittyen erityisesti seuraavien henkilöiden tarina-aiheistoon. Pienenä otoksenakin lista 
kertoo, että kronikointi muodossa tai toisessa on maan tapa. Kaarlo Nygrenin suullisen todistuksen mukaan 
myös Pohjois-Karjalassa tapa tunnetaan, vaikka seudulta aineistoon ei ole tullut yhden yhtä kronikkaa. 

Lapista, Etelä-Karjalasta sekä Uudeltamaalta sen sijaan on aineistoa. Lista ei täten ole kattava, vaan 
viitteellinen otos aineistosta. Se ei myöskään ole arvottava, paremmuusjärjestykseen pistävä. Parhaan 
kronikoitsijan arvioiminen olisikin vaikeaa, koska kyse on hyvin yksilöllisestä kerronnasta, jossa kertojan oma 
ääni ja luova pannos on tärkeä tekijä ja tunnelman nostatukseen on tarvittu myös esitys ja esittäjän 
persoona, jota kirjallinen teksti ei voi välittää. 


Eero Eerola 

Toivaala. 

metsästyspäiväkirjat 

Lauri Itämies 

Rauma 

kronikat 

Taru Juutilainen 

Savo 

kronikat 

Jussi Kuosa 

Myrskylä 

kronikat 

Veikko Sopanen 

Jämsä 

kronikat 

Pseudonyymi Jaska 

Kainuu 

kronikat 

Samuli Sillman 

Oulu 

tutkimusaineisto, haastattelut 

Arvi Venäläinen 

Kuopio 

kronikat. 


Kaikki kertojat ovat todellisia henkilöitä, mutta milloin he syntyivät ja muut elämäkerralliset seikat ohitan, 
koska en pidä niitä tärkeänä tässä yhteydessä. He ovat yhteisön tunteiden tulkkeja. Ilman 
metsästystovereita ja kyläläisiä runot, haastattelut ja metsäraportit eivät olisi syntyneet. 
Aineistotarkastelussa on seitsemän miestä kuin Otavan tähtiä tai Jukolan poikia, mutta kuten jatkossa tullaan 
huomaamaan, aineisto ryhmittyy arvottaviksi merkityspareiksi (modaliteeteiksi), joiden avulla tulkinta 
tapahtuu. Metsästysperinteessä on tapana heittää tittelit pois. Tekstiensä kautta kronikoitsijat ovat tulleet 
minulle tutuiksi, joten käytän heistä tässä etunimeä huvin vuoksi tapaan Taru, Eero, Jaska, Jussi, Lauri, 
Veikko ja Samuli. Vaihtoehtoisesti nimi myös kuvaa tapaa, jolla sanotaan kuten jaskamainen tyyli, 
tarumainen tapa, veikkoilun mukaan, laurimaisesti laadittu, samulisti sanottu ja eeromainen erittely sekä 
arvilliset arviot. 

Valitussa aineistossa pohjoista tuntoa kuvaavat Samuli ja Jaska, savolaisuutta edustavat Taru ja Arvi, 
hämäläisyyttä Veikko ja Eero sekä karjalaisuutta Jussi . Heimoerot ovat täysin kuvitteellisia, mutta tämä 
kansanomainen raaka jakauma osoittaa kaikessa lyhykäisyydessään kronikoiden yleissuomalaisuuden. 
Hirvijuhlakronikat ovat yksi niitä harvoja kulttuurisia painotuksia, joka on myös suomenruotsalaisten omaksi 
kokemaa kulttuuria, joten ilmiö ei ole pelkästään yleissuomalainen vaan myöskin kielirajat rikkova 
täyssuomalainen ilmiö, josta on runoiltu myös kaunokirjallisesta kuten Lönnrotin ja Runebergin runoelmat 
sen tekevät. Toisena ryhmittelyperusteena voidaan käyttää tehtävien ja sukupolen mukaista eroavuutta. 
Aineistonmukainen luokittelu lienee pätevin, joten tutkimusaineiston tekijät ryhmittyvät seuraavasti: 


Taustatiedottajat 

Samuli, Eero 

Kronikoitsijat 

Arvi, Jaska, Jussi, Veikko 

Toisinsanojat 

Lauri, Taru. 


Toiseutta, toisinsanojia tekstissä edustavat Lauri ja Taru, kaksi vähemmistön edustajaa tavassa sanoa. 
Naismetsästäjät ovat pieni vähemmistö hirvimetsällä, joskaan nainen metsällä ei enää ole harvinaisuus. Sen 
sijaan Laurin viljelemä rauman murteen taito alkaa olla todella vähäistä. Arvin ja Jussin aineisto on kotoisin 
metsästysmuseon kokoelmista Riihimäeltä. Muu aineisto on opinnäytekyselyyni tullutta. Työpari Arvi+Jussi 
on se perusta, josta asiaa lähdin tarkemmin tutkimaan. Myyttisen tietoisuuden perusluku on yhdeksän, joten 
yhdeksäntenä perustekijänä on todistettavasti ikivanha kronikka-aines, kalliopiirrokset sekä sen vastapooli 
suomenruotsalainen hirvipaali "älgdans". 

Kallioiden hirvikuva-aiheet ovat kerrostuneet toinen toistensa päälle ajan mittaan. Kronikoissa on myös 
vuodesta toiseen samoja motiiviaiheita, hirveen on pitänyt sattua ennen kuin se kaatuu. Sattumisen, 
satunnaisuuden, osuman ja kivun tunne ovat täysin syystä rinnastettuina teonsanassa sattua. Valittu aines 
on syytä lisätiedon saamiseksi tarkastella myös toisin. Näin muodostuu viiden miespuolisen 
mestarikronikoitsijan kopla (Arvi, Jussi, Jaska, Lauri, Veikko), joiden tuntoja voi verrata todenmukaisiin 
metsästystapahtumiin ja toisin nähtyyn tietoon. Taru edustaa sarjassa naisnäkökulmaa, Samuli tieteellistä 
näkökulmaa ja Eero kertoo faktoja metsästyspäiväkirjassa ja edustaa yhteisöllistä, vastuullista näkökulmaa 
metsästysseuran ja riistanhoidon kannalta. Lopettelen kronikka-aineiston yleiskatsaukseni Arvin äänellä. 

Niinpä vua piästiin iltaan tähän, 

kun kovasti touhuttiin ja revittiin tukkaa vähän. 

Ei tarkotus ou ollu paenoo kettää, 
aenahan sakissa leuvat vierästi vettää. 

Ei kellää varmaa suussa ou makua pahhoo, 
huumor jos puuttuu sitä paekalle lahhoo. 

Oeskohan huumoria vastaa kellää, 
aenakii se näissä piireissä ellää. 

Päättyy polku, jälet häipyy pois. 

Jospa polku se uusi myös tasainen ois. 

Kiitoksia. 


Tulkinta ei ole mitään ilman fokusta. Haminalahden metsästysseuran hovirunoilija Pentti Tuovinen edustaa 
julkisen sanan parissa kouliintunutta ilmaisua. Karnevaalikielellä ilmaisten pienen kokemuksen piirissä 
toimiva mies hakee kompensaatiota suuresta kokemuksesta jahdin parissa. Onnistuneesti hakeekin. 
Kronikkatutkimusaineistossa on vielä lisäksi monia muita, mutta olennaiseen keskittymisen takia kovin 
yksityiskohtainen vertailu on täytynyt jättää ja muut esiintyvät joukossa satunnaisina huomioina, kuten 
aineistossa suomenruotsalaisuutta urheasti puoltava Anders Borgström med sin tai tili kvinnan. Skäl för 
damerna! 

29. ERAVEREN PERINTÖ - F29 Metsämies 


29.1 Panuttaret liikkeellä 


VOGULIN KOHTALOLAULU 
Heidän mentyään 
astelen valkamaiselleni: 

valkamaiseni on hirvenkarvoja, otuksenkarvoja täyteen 

Reima nainen, kun sinne ilmestyn, 

niin noeton pitkäjalkainen metsäeläinkulta kääntelehtii. 

Tulisydämisen, panusydämisen pyssyni latasin. 

Reima nainen, pitkäkoipisen metsäeläinkultasen 
kaasin kyljelleen. 

Reima nainen, kelpo nainen, 

sen sorkat leikkasin, sen kaulan leikkasin. 

Reima nainen, huonon miespahasen 
minä kahteen kolmeen kertaan voitan. 

(suom. Artturi Kannisto) 


Eränkävijät korostavat saaneensa erävietin verenperintönä isältään tai joltain muulta metsästyksestä 
innostuneelta sukulaiseltaan. Yllä mainittu runo kertoo siperialaisen suomalaisugrilaisen naismetsästäjän 
uhosta, kun hän ylpeilee metsästystaidollaan. Itsenäinen nainen Siperian aroilla pärjää siinä missä mieskin. 
Sama tunne motivoi myös nykyään naisia hirvimetsälle, vaikka naisellisuus tulee esiin sanavuolautena ja 
myös runollisuutena kuten alun kohtalolaulussa tai Taru Juutilaisen runoissa. Runohirvi saa naisten 
kertomuksissa runollisia ilmaisuja, jotka ovat nekin kulkeneet eräperintönä sukupolvelta toiselle. Hirven 
hellittely- ja peitenimien säilömisen ja käyttämisen lisäksi menneen ajan metsästäjättärellä on toinenkin 
yhteinen ominaisuus, suurriistan kaatoon tarvittava aseen ja saaliin käsittelytaito. Metsästysperinteisiin 
kuuluu tinkimätön tasa-arvoisuus ja likaisen työn tekee kaataja sukupuoleen katsomatta. No, eroa on 
korkeintaan sen verran, että nainen näkee kelleksissä oivan pikku kolikkopussin tarveaineet, miehen mieleen 
juolahtaa jotain muuta hirvikultaa käännellessä. 

On väärin ajatella, että metsästävä nainen olisi jotenkin epänaisellinen, vaikka metsällä ei ole suotavaa 
käyttää meikkejä, hiuslakkaa, hajuvettä tai edes voimakastuoksuista ihorasvaa. Poskiin puna tulee 
luonnollisesti liikunnan avulla. Aseen kantoon ja hirven kaatoon tarvittavann hirvitutkinnon suorittaa nainen 
hirviseuroissa siinä missä mieskin, jos niin tahtoo. Harvempi vain edelleenkään tahtoo, ja jos tahoo, niin 
innostus on yleensä isän tai puolison myötä tullut. Metsästystutkinnoista noin 10% on naisten suorittamia, 
mutta hirvimetsällä porukassa on naisia noin 3%. 

Naismetsästäjät on pieni ja valikoitunut joukko, joka "tulisydämisen, panusydämisen" pyssynsä lataa 
ampuma-harjoituskentillä ja osuu sinne minne pitääkin. Vaikka reima nainen kykenee johtamaan metsällä 
hirviporukkaa ja tiettävästi ainakin yksi nainen on tällaiseen tehtävään yltänyt, niin naisen luontoon kuuluu 
miestä enemmän kaipuu haaveiluun, epärationaalisuuteen ja uskonnollisuuteen. Vogulilaisen 
metsästäjäsankarittaren pienessä runossa on viittaus panuun, tuleen. Karjalainen uskomusperinne on 
säilyttänyt Panun ja Panuttaren tulen jumalana. Metsällä kahvinkeittäjä laittaa Panun töihin, kun sytyttää 
kiehisillä tulen pannuun. Mutta turha luulla, että kaikki naiset tyytyvät metsällä kotamikoiksi ja 
kahvinkeittäjiksi. Sen sijaan nainenkin voi hanakasti panusydämisen pyssynsä poskelle nostaltaa esiäitien 
malliin. Tuliaseet ovat nykyään kohtalaisen turvallisia oikein käytettynä, mutta tuliaseiden alkuaikoina saattoi 
pyssyn käyttäjä saada lieskat silmilleen tai ase räjähti käsiin. Tuli tulenvihoja. Panun vihat eli tulenkivut 
parannettiin mm. ottamalla vanhaa talia ja hiilen höytyvää kolmesta kohdasta nuotiota, vaivattiin sitä käsissä 
ja luettiin: 

"Mies kaukaa tulevi, 

Pimiästä pohjolasta' 

Tarkasta takauksesta, 

Rukiin jyvän kokoinen 

Jolla paistan panuani jne... (SKVR), 

minkä jälkeen palanutta kohtaa rasvattiin talituhkaseoksella. Pani/Panu on itse tuli, mutta Panun akka toimii 
tartunnaisten eli tautien levittäjänä sekä lievittäjänä. Panun tartunnaiset ovat pahoja tauteja, palohaavoista 
mielisairauteen. Jos tulen vihoista selvisi, oli entisaikaan vietävä lunnaat Panun rahvaalle. Lunnaat piti viedä 
uhri- eli lyylipaikalle, ja uhrit oli poltettava. Samalla piti sanoa: 

Tass'on ennenkin eletty, 

Tässä lehto lyylitelty, 

Pyhäpaikka palvaeltu 
Palkaksi Panun väelle, 

Maanalalle mahtavalle;... (SKVR) 


Kohtaus metsällä kronikoissa voi olla tauti, tai muu yhteen sattuminen. Kohta -sana on kronikkatulkintojen 
ydin, sillä se on kaikista suomen sanoista kronotooppisen, spatiaalis-temporaalisin eli aikapaikallisin ilmaus, 
jos kohta se on muutakin. Kun ihmisen on tutkisteltava persoonaansa, hänen on katsottava omaa 
kohtaansa. Kun kaikki menee elämässä ja jahdissa hyvin kaikki on kohdallaan. Kohta merkitsee myös 
odotetta, aikaa. Kohta se hirvi sieltä tulee, mutta tuleeko oikeaan kohtaan, hyvälle hollille, pohdiskelee 
passimietteissään niin metsästäjätär kuin metsästäjät. Aina ei kaikki suju nappiin, ei tule sydänosumaa, 
lapalaukasta. Erästäjä kokee kovan kohtalon. Kohtaaminen voi osoittautua epä-onnekkaaksi, ja haavakon 
tuottaminen saattaa tuottaa jonkinasteisen "hepulikohtauksen" jahdin johtajalle. Eikä ajajallakaan aina ole 
helppoa, jos sääriin sattuu suonenvetokohtaus. Kohtalokas retki on epäonninen retki. Hirvestäjän maine ja 
kunnia on kohtalon oikuista riippuvainen. Hehkukohtaaminen hirven kanssa lämmittää pitkään mieltä, kun 
taas haavakon tuottaminen tuottaa tuskaa. Pilepyssyn pahat voimat kirvelevät mielessä pitkään. Sopuisat 
sanat sen sijaan lievittävät harmin paikkaa. 

Hirven metsästyksessä tuska on tulinen, niin tunnon vaivat kuin kuumeisen, haavoittuneen hirven 
haavasärkykin. Hoivavietti on yleensä naisilla voimakkaampi kuin miehillä ja eräveri sitä tuskin muuksi 
muuttaa. Tulisesti haukkuva, hirveä tykittävä koira on monen metsästäjän korvissa mitä kauneinta musiikkia, 
mutta jahtikoira tarvitsee ohjaajan. Suurin osa naismetsästäjistä metsästää koiraa apuna käyttäen ja 
koiranohjaajat, jotka haluavat metsälle mukaan ja hirvi kokeeseen suorittavat metsästystutkinnon, mutta 
eivät välttämättä hirvikoetta tai aseenkantolupaa, vaan tyytyvät kulkemaan aseettomana koiranaisena 
metsällä. Karjalaisten muinaiserästäjien uskomusmaailmassa tulen mahtava halija oli Pani eli Panu, joka asui 
maan sisässä eli Manalassa (maanalassa). Panu oli ihmisen haltiahengistä mahtavin ja siksi panunvihat olivat 
vaikeimmat olivatpa ne Panun tai Panunakan tuottamat. Tuhkaksi raukenivat toiveet ja tuhkalla ne 
parannettiin, mutta joskus kun Panu oli riittävästi tulistunut, ei vaivaan auttanut kuin tulilappalaisen apu, jos 
sekään. 

Kronikoiden mukaan nekin naiset, jotka eivät osallistu itse jahtitapahtumaan, ovat merkittävä taustatekijä 
metsäonnen saavuttamisessa. Peijaisissa naiset saavat monenmuotoisia kiitoksia jahtiporukalta. Voidaanpa 
intoutua niinkin paljon, että kaikkien kaatojen takana nähdään nainen. 

Ja sitten 

Jos täytätte mun lasini "kotimaisella" niin tahdon kiitellä 

Koko kylän naisia ja myöskin miehiä. 

Ilman teidän tukea ei olis meitäkään 

Ja hirviä ei kaadettais, ei yhden yhtäkään. (A) 

29.2 Mehtähöhlät poikineen 


Intohimoinen metsästäjä sitä oikeaa lajia on se, joka ei lamaannu 
huonosta onnesta, vaan nauttii liikkumisesta, luonnosta, riistan 
näkemisestä ja otuksen kaatumisesta onnistuneesta, vaikeasta 
laukauksesta. Hän tuntee otuksien tavat ja niiden elämän, 
oleskelupaikat, hän on harras ja kestävä, valmis vaikka minkälaisiin 
ponnistuksiin. Hänen seurassaan viihtyy, hänen tyyneyttään voi 
ihailla. (E.W. Suomalainen) 


Kronikoissa on jaksotettavissa hirvestäjien tyypit iän ja sukupuolen mukaan, joista kokonaiskäsitys 
hirvimetsällä kävijöistä muodostuu. Metsästävät naiset ovat erityisen innokkaita painottamaan eräperinteen 
säilymistä ja pitävät tärkeänä nuorten saamista mukaan harrastukseen. Semanttinen kuvio muodostuu 
tällaiseksi: 


MIEHET VANHAT 

METSÄSTÄJÄPROFIILI 
NAISET NUORET 


Karnevalistinen akkavaltavitsailu on erityisen painotuksen kohde peijaiskronikoissa. 

Nyt mistä löytyy syy, mistä valta, 
että laillisesti 
pois voit olla 
eukon silmän alta 
syksyisenä sunnuntaina. (A) 

Naiset voivat tuoda onnea metsällä, toimivat ikään kuin opissa ja maskottina yhtä aikaa, kuten kronikan 
hirvestäjäisä, joka ampui passissa suuren romuluisen naaraan, ja tapahtumaa seurasi kaksi tyttöä. Ellei 
alaikäistä voida ottaa mukaan metsälle ja äiti tahtoo hirvestää, on turvauduttava isovanhempiin. Hoitopulmat 
voivat olla osaltaan este päivän mittaisiksi venyvien jahtiretkien toteuttamiselle. 

Nuoret ja vanhat, miehet ja naiset ovat periaatteessa metsällä samanarvoiset, mutta kuten aiemmin on 
kerrottu, ei nuori mullimies pääse todella täysiarvoiseksi jäseneksi porukkaan ennen kuin hänet on testattu 
ja initioitu jokinlaisella miehuuskokeella ja roisilla huulenheitolla. Jos uusi tulokas ymmärtää yskän, kantaa 
vaikka asianmukaista kuudesti kirkastettu kaatotilanteiden varalle, suosio on varma ja taattu. Nöyryys, 
kuuliaisuus ja ahkeruus palkitaan myös, heti alussa ja aina myöhemminkin. Sanonta tekevälle töitä riittää 
pätee myös syksyisessä hirvimetsässä. 

Teuvo, joka aluksi elukan yksin suolisti 
ja aivan aiheellisesti siitä purnasi, kyllä purnasi, 
hänet ahkeruudestaan Mielikki palkitsi. 

Se Teuvon eteen uroksen toi, eteensä uroksen ajoi, 
pyssy soi se soi, voi, voi, voi se sonni ei enää karkeloi. 

Ei nytkään löytynyt suolistamaan miehiä, 
tämä jahti oli näet Teuvon ja Matin heiniä 

he ovat sitä tosi jahtijengiä, jotka töitä hakee, he kaiken aikaa tekevät töitä. (A) 

Metsästäjäkunta pelkää harrastuksena ukkoutuvan, siksi nuorten ja naisten läsnäolo koetaan lohduttavana ja 
positiivisena. Naiset ja nuoret symboloivat miesten silmissä harrastuksen jatkuvuutta. Äideillä on suuri 
vaikutusvalta, ja jos kotona naisväki suhtautuu myönteisesti miehiseen harrastukseen, on jälkikasvun 
huomattavasti helpompi antaa erävietille periksi. 


Oma joukkomme tänävuonna 





nuorentui, 

isät poikiaan kun hirvijahtiin 
mukaan toi. 

Jahti muu toki nuorista miehistä 
joskus voiton vei, 
siitä moitita heitä me 
suinkaan ei. 

Jahtimies uusi pillujahdista usein 

on seuraus, 

vai oliko kyseessä vain 

kylmäharjoitus. 

On suotavaa, että pojilla on 
hommaan ytyä, 
meiltä vanhoilta kun taitaa 
puuttua jo kykyä. (A) 


Uudet tulokkaat joutuvat syyniin: Isäänsäkin parempi lienee poika, kuka ties, ken ties, noin ne aprikoivat. 
Eräveri voi olla myös elämänhalua nostattava harrastus ja liikunnallisena urheilumuotona se antaa terveyttä 
ja kykenee houkuttamaan miehen metsään pois läsimästä, vaikka liikuntakaan ei aina ikääntyvää erästäjää 
suojele alati pahenevalta kansantaudilta, lihomiselta. 

Sairaslomalla Urho joskus jopa 
maata koitti 

pian kuitenkin taas jahtiveri 
miehen mielen voitti. 


Liimataisen mielelläni hiukan 
laihtuvan soisin, 
tuota temppua sitten itsekin 
kokeilla voisin. 

Läskistä tullut on huoli meille 
kesällä vasta, 

muistutamme kumpikin kuulemma 
sonninpuolikasta. (A) 


Miehet testaavat uuden tulokkaan sopivuuden, mutta niin nuoret kuin vanhatkin saavat tottua kotiväen 
kontrolliin. 


Sitten se meijän naesväk, vähän epäluulolla hyö 
nuita miesten hommia seorael ja mielessään jahdin 
lähestyessä aattel: 

"Voe jestas senttiä, se tuasii alakaa, 
ei sen kättee nyt koske, eikä kippeetä jalakaa. 
Sinne se lähtöö joka syksyjä kerta, 
lie penskana ryypännä hirven verta. (A) 


Sairauden lisäksi metsältä pysyttävät poissa työvelvoitteet ja naismetsästäjällä syy voi olla jahtipolven 
konkreettisissa uusintamistehtävissä. 

Tämän syksynen jahti jäi välliin multa, 
ku synty meile se pikkunen kulta. (A) 


Kronikoitsija oli kantanut kortensa kekoon perinteenkantajana ja siirtänyt omalta osaltaan eräveren perintöä 
sukupolvelta toiselle. Samuli Sillman on haastattelemien erämiesten käsitysten mukaan eräverisyys on 
jonkinasteinen hurahtaminen, kärpäsen purema. Siitä nimi metsähöhlä. Bahtin määrittelee karnevaaliset 

menot gallialaiseksi perinteeksi, jossa vaihtelevat ja vuorottelevat miehisyyden ja naisellisuuden kudelmat. 
Eräkeskusteluissa vastaava perinne tulee esiin machous versus feminismi / isät ja pojat /vanhat ja nuoret 
vastakohta-asetelmissa. Karnevaalimenoihin kuuluivat myös mitätöinti ja arvon riisto, joilla viitattiin 
symbolisella tavalla uuden elämän syntymään. Metsästäjillä luonnollisen lajin uudistumisprosessin 
havainnoinin lisäksi uutta syntymää edustavat myös luonnonsuojelu ja riistanhoitotyö. 

Kansanjuhlassa ovat keskieurooppaisessa folkloreperinteessä juhlijahahmoina sankarit ja jättiläiset. 
Suomalaisessa jahtikarnevaalissa, peijaisissa sankarin osaa näyttelee kaataja, kun hirvi on mahdottoman 
suuri ja illan mittaan aina vain suurempi hirvi. Ennen tarjolle joutumistaan hirvi paloitellaan. 
Karnevaalikuvastossa jumalten ruumiinosissa on nähty sosiaalisten ryhmien alku. Myös suomalaisessa 
mytologiassa Väinämöinen osallistuu kalahautojen valmistukseen ja muuhun maastonmuodostukseen ja 
Joukahaisen ajovälineistä reestä ruoskasta ynnä muusta tulee suohon uppoamisen myötä alku luomakunnan 
osille, mm. kaisloille. Ruoko ja ruokoton eivät sattumalta muistuta toisiaan, rannan kaatunut kaislikko on 
ruokoton näky. Kenen puheet putoilevat siivottomia sanoja, puhuu ruokottomia, joskaan ei ehkä niin 
ruokottomia kuin parodinen karnevaalikieli, jossa pelkkä solvaus on mitätön puhumattakaan mistään 


kaunistelevasta ilmaisusta kuin kriisisanasto, alakerran valtakunta. Ei, karnevaalisolvaukset ovat toista maata 
ja muistuttavat metsänkävijöiden kaikkein ärräpäisimpiä manauksia. Karnevaalisen kriisisanan "Viedaze" 
aasinkulli, Bahtin määrittelee solvaukseksi, ja sitä astetta pahempi sanominen on solvaus kolmanteen 
potenssiin kuten vaikkapa "Kuolleen aasin takapuoli", mitä sanontaa on jo perin vaikea sulattaa. Erisnimet 
muodostavat karnevaalikielessä ylistäviä solvauksia, jolloin mehtähöhlä on lähes kunnianimi, jota kannetaan 
ylepydellä ja joksi ilomielin tunnustaudutaan, jos jahtiveeperi on verissä. 

Samuli Sillman on haastatellut eräseutujen vanhoja erämiehiä, "mahottomia" kala- ja erämiehiä, joten 
heidän näkemyksensä ja sanontansa antanevat hyvän kuvan eräveren perinnöstä. Syrjäseuduilla perinteet 
säilyvät pisimpään muuttumattomina ja aitoina. Esitän aineistoista joitain hajahuomioita, jotka ovat 
mielestäni huomionarvoisia. Kainuulainen kalamies tiesi missä kalojen polut oli. Seudulla siis ei tehdä eroa 
reiteissä: kaloilla, nisäkkäillä ja miehillä on omat tietyt reittinsä. Houkutuspyynti on paras tehdä syyskuussa, 
sanoo asiasta perillä oleva Sillmanin haastateltava, mutta kieltäytyy matkimasta hirven ääntä, vaikka on 
haastattelijan mukaan seudulla taidostaan kuulu. Matkimis-kieltäytymiseen erästäjä sanoo olevansa 
flunssassa, johon sivumennen mainitsee parhaan lääkkeen olevan syömättömyyden. En tiedä, mutta epäilen 
matkimattomuuden olevan samaa perua kuin nimienkin lausumattomuus-periaatteen, jossa on jokin 
kunnioituksen pohjavire pyhää eläintä kohtaan. Älä turhaan lausu! Taitonsa houkutuspyytäjä hankki 
käytännössä hirven ääntä matkimalla, ja touhu alkoi harrasteena. 

Haastateltu julmettu metsästäjä ei kuitenkaan ole lintumies, sillä 20 vuoteen hän ei ole raskinut ampua 
lintuja, koska se tuntuu niin synniltä. Sen sijaan hän on aloittanut pesäpönttöjen rakentelun. Toisen 
haastateltavan eräura alkoi varsin nuorena. Jahtikärpänen puri tätä kalastaja-metsonpyytäjää 5-6 vuotiaana, 
jolloin hän viritteli loukkuja ja kantoi saaliin isän kanssa kotiin tai otti jäniksiä kiinni pehkosta. Mikäs oli 
metsällä miehen käydessä kun mukana koira ja onnellinen kivääri eli kivääri, jolla ei ole ammuttu yhtään 
hukkalaakia, tai vahingonlaukausta. Sodan ja metsästyksen peijaisluonne tulee vanhojen muistelussa esiin 
leikinlaskuna. Kun Tampere saatiin valloitettua pidettiin tanssit, Pietari kun valloitettiin pidettiin taas tanssit. 
Leikkiä osaa laskea myös vanhapoikaerästäjä, joka toteaa naimattomuudestaan, että kaikkea hän osaa, 
mutta sitä mitä sinä teet silmät kiinni, sitä hän ei osaa! 

Vanhat metsästäjät osaavat myös köllit, liika- ja haukkumanimitykset. Varsinkin salametsästäjät saivat 
kansan suussa lisänimiä, kuuluisimmat monta erilaista kuten salametsästäjän koiratkin saattoivat saada koko 
joukon erilaisia nimiä. Toisaalta koiran koulutus saattoi salametsästäjän kielessä olla erilaista, lajit vaihtuivat 
epäilyttävästi toisiksi. Valtakunnan viralliseksi salametsästäjäksi itsensä ristinyt Unto Ek usuttaa koiraansa 
salametsällä sanalla "Kissa". Pitäisi tepsiä, koira ja kissa kun ovat olleet vihoissa siitä päivästä kun kissa petti 
kontrahdin koiran kanssa. Köllivalikoimassa on mm. sellaisia nimiä kuin Kirkonmiehen Jussi = Pihlas-Jussi, 
Linkki-Kalle = Hirvi-Kalle tai Syys-Vihtor , Hakas-Juunas. Muodoltaan mainitut ovat muistelijan mukaan 
tanakoita, roimakokoisia, roimakoita ja vankkoja. Pirtti-Jussi ampui metsoja. Outoa sanastoa on myös 
pyydysten nimissä. Tarinoinnissa vilajavat luttoset, loukut ja permit. Eikä kertosäe "Voi maalima kuitennii!" 

jää tarinan tehosteena jälkeen Kiven Taula-Matille, joka huudahteli eräkertomuksen lopuksi "Ja sitten me 
ryypättiin!" 


Lopuksi yksi Sillmanin haastateltavista toteaa painokkaasti puheet ukkoutumisesta pötypuheeksi. Hänen 
mukaansa nimismiehet ehkä ovat ukkoutuneet, mutta muu metsästysväki on kasvanut niin paljon, että 
ikärakenne on laajentunut ja metsästäjät nuorentuneet. 


29.3 Hirvestäjän ohjesääntö 

Menestystarinan kaavassa satufunktio Sankarin muodonmuutos kertoo metamorfoosista, jossa sankari 
muuttuu komeaksi, tai hän rakentaa upean palatsin, vaihtaa ylleen upeat vaatteet jne. Oikeus ja kohtuus 
toteutuvat. Osa arvoista on tapaa ja osa niistä muotoutuu omien pohdintojen ja hekilökohtaisten arvostuste 
myötä ja mukaan. 


Erilaiset persoonat, toimintatavat ja arvot voivat joutua törmäyskurssille. Asiat lutviutuvat paremmin jos 
yhteisistä pelisäännöistä on sovittu ja/tai jos asioista puhutaan. Seurojen toiminta hitsautuu vuosien mittaan 
sanattomiksi sopimuksiksi, mutta väärinkäsitysten välttämiseksi leikin varjolla, kautta, avulla joitain toiveita 
ja muutostarpeita hirvimiesprofiiliin hienovaraisesti vihjataan. 


Ihannehirvimies 

- Keittää kahvin ja vellin. 

- Tekee omat eväänsä henkisiä arvoja unohtamatta. 

- Osaa hävitä hiljaa metsään. 

- Heti jahdin loputtua saapuu juoksujalkaa kotiin. 

- Henki tuoksuu raikkaalle mäntymetsälle. 

- Pussattuaan hillitysti korjaa pois vaatteensa ja henkevöityy. 

- Ei kuorsaa illalla. 

- Talven mittaan loihtii herkullisia iltahetkiä, eikä vain itsellensä. 

- Näin tehden hänen kauneutensa säilyy pullistumatta vyötärön kohdalta, ja 
hänellä on henkisestikin, mistä ammentaa. 


Ihannehirvimiehenvaimo 

- Herättää hellästi jahtimiehen, mieluimmin tarjoilun kera. 

- Laittaa eväät ja huolehtii taskumatista ja kokoontumispaikasta. 

- Poistaa öljyt aseesta, huolehtii ammuksista ja koeammunnasta. 

- Huolehtii huollosta jahtialueella ja mahd. kotiin kuljetuksesta. 

- Kunnioittaa miehensä uhrautuvaa työtä Hämeen synkissä korvissa. 

- Jatkuva puhelinpäivystys jahdin aikana. 

(Toivaalan metsästysseuran naiset) 

30. TARKASTI OTTAEN - F30 Paljastus 


Ennen juhlan huipentumaa ja hirvipeijaisia, on vielä mahdollisuus tulla säröjä jahtikauden onneen. 
Tarinafunktio 30 kertoo rangaistuksista. Hirvi, jonka liha riiputtuu nylkyvajassa, voi osoittautua laittomaksi ja 
kun rikos paljastuu, lihat menevät poliisin haltuun, vaikkapa olisivat hyvin purkitettuja ja kotitarpeisiin 
tarkoitettuja. Myyntiin kotitekoisia hirvisäilykkeitä ei juuri tule, koska terveysviranomaiset suhtautuvat 
tuotteisiin epäillen. Ravintolatkin ostavat mieluiten lihat lihoina. 

Tarinakaavassa konna tai valesankari karkotetaan, surmataan, hän tekee itsemurhan tai muuten vain 
poistuu tai poistetaan kunnon ihmisten rauhaa häiritsemästä. Funktio toteuttaa oikeudenmukaisuutta, jossa 
paha saa palkkansa. Hirvijahdissa konnaksi voi osoittautua verrattain ovelaksi osoittautuva hirvi, joka ei 
suostu saaliiksi, vaan poistuu jahtialueelta turva-alueille. Uskomustarinat kertovat, että hirvet tietävät 
turvalliset maa-alueet ja pyrkivät jahdin ajaksi turvaan maapalstoille, joita metsästyslupa ei koske. Monissa 
kronikoissa on hämmästynyt havainto hirvien kiertämisestä jahtimajan nurkille sen jälkeen kun ne ovat 
eksyttäneet jahtiporukan kannoiltaan. 

Kireänä Ramstedtinkin hymy 
taisi olla, 

peijaisien lähetessä saaliina 
on nolla. 

Peijaishirvi metsässä, kun 
kiireetönnä ravas', 

Pentti liikkein hermostunein 
allakkata tavas. (A) 


Vaikka kulmakuntalaiset saattavat suhtautua salakaatoihin lähes hyväksyttävänä maan tapana, niin 
paljastumista on silti syytä varoa, jos on laittomuuksien parissa puuhailtu. Silmiä voi olla sielläkin, missä ei 
luulisi kuten kasku kertoo: Jahtiporukka kulkee kylän laidalla talon ohi ja yksi tervehtii taloon päin, vaikka 
ketään ei ole näkyvissä. Toinen kysyy: - Minkä takia sinä tuonne moikkasit, vaikka ketään ei ollut näkyvissä. - 
Tuon talon väki on niin uteliasta porukkaa, että sinnepäin voi moikata ihan summassa, vastaa toinen. 

Rangaistus voi koittaa välittömmästi liian innokkaasti nylkyhommissa sarveisia viettänyttä, sillä vastaanotto 
kotona voi olla kuivakiskoinen tai ärhentelevä, sillä ei niin pientä pilaa ettei totta toinen puoli. 

"Paas ukko mielees ja paena partaas, 
tae pietää uamulla kunnon uamuhartaas. 

Jos lienet olevinas jottae sinä, 
uamulla oun kyllä pappina minä." 


Kronikat eivät kerro juuri lainkaan rangaistuksista, joskus on maininta seuran sisäisistä 
kurinpalautustoimenpiteistä tai sakoista, jotka on saatu tai toisten seurojen kanssa sopimisesta, jotta 
lupakiintiön ylittämisestä tai ohittamisesta koituvasta rangaistuksesta vältytään. 

31. HILPEAT HIRVIHIPAT — F31 Peijainen 


Siinä lauloi Väinämöinen, pitkin iltoa iloitsi. 

Naiset kaikki naurusuulla, miehet mielellä hyvällä 
kuuntelivat, kummeksivat Väinämöisen väännätystä, 
kun oli kumma kuulijanki, ime ilmankin olijan. (Uusi 
Kalevala) 

31.1 Hirvipeijaisten kaava 

Pitkin matkaa on ollut välähdyksiä kronikoinnin taidosta ja hirvijahdin syvemmästä olemuksesta. 
Kalevalainen runonlaulaja toteaa runoa lopetellessaan hevosenkin väsyvän pitkällä matkalla. Teksti on nyt 
tullut omaan hevosenjalan taittumakohtaansa. Paljon ei ole enää asiaan lisättävää. Kronikat puhukoot 
puolestaan. Tavat ovat hirvikannan kasvun myötä siistiytyneet ja saaneet seuroissa vakiintuneita muotoja. 
Arkaaisuus näkyy peijaismenoissa monin eri tavoin. Kaikilla seuroilla ei ole hirvikronikoitsijaa, joka kykenisi 
yhteisön tunnot sanoiksi pukemaan, mutta pohjoisten metsien erästäjä kokee voimakkaita elämyksiä 
sanoittakin. Yhteissaunominen riihisaunassa oljilla voi olla kronikan veroinen ohjelmanumero. Parempikin 
ellei runoudesta mitään perusta. 

H irvi peijainen ei ole samaa sarjaa tai perua kuin karhunpeijainen. Hirven peijaaminen on arvoitus, mutta 
mahdollista on, että vanha jouluporo-käytänne heijastuu syksyn hirvijuhliin. Peijaisten viettoon on 
sekoittunut syksyisiä vainajainpalvontamenoja, jotka pidettiin kekrinä. Myöhemmin kekriä, vanhaa joulua 
vietettiin lahtijuhlana syksyisen teurastuksen päätteeksi ja nautakarjan onneksi tarjoamalla ateria 
haltijahengille ja esi-isille. Juhlassa nautittiin viinaa, olutta ja ruokaa. Vietettiin mm. kekrin sarveisia. 
Sarveiset ovat nykyäänkin käytössä oleva nimitys joko kaato- tai lahtipaikalla otetuille viinaryypyille. 
Selvyyden vuoksi ja käytännön kirjavuuden takia on syytä selkeyttää hämmäännyttävää nimikäytännettä 
siten, että kaatotapahtumassa otetut ryypyt ovat kaatajaisia. Nylkytapahtumassa otetut ryypyt ovat sarveisia 
ja peijaisissa otetut ryypyt ovat peijaisia. Merkitys voidaan semiotisoida Peircen triadisen merkin mukaan niin 
että peijaisten merkitys muodostuu noista kolmesta osasta, peijaiskestityksestä, kaatoryypyistä ja sarveisten 
otosta. Osin voi epäillä, että näkäräisillä on jotain tekemistä sarveisten kanssa. Näkärä on lähellä itikkamaista 
hyönteisnimeä mäkärä. On syytä epäillä, että hirveä on kutsuttu itikaksi, samalla perusteella kuin 
kruunupäätä nykyään kutsutaan lehmäksi tai sonniksi. 

I 

Peijaiset (kehitelty merkki/merkitys) 

Kaatajaiset R O Sarveiset 

(alkuperäinen merkki/merkitys) (vastaava merkki/merkitys) 

Kuvio 50. Peijaisten merkitys, peijaismerkin osatekijät kronikoiden mukaan. 


Petojen nimien merkitystä tarkastelleen Henni Ilomäen tutkimuksen mukaan saaliin ja pyytäjän välinen 
suhde rituaalissa muuttuu. Muuntelussa painottuu erityisesti viimeinen vaihe, joka käsittää 1) eläimen 
hyödyntämisen syömällä, 2) nahan muokkaamisen sekä 3) jäännösten tarkan hävittämisen. 
Peijaisvastaavuudessa syöminen korostuu varsinaisissa peijaisissa, jota vietetään tanssin, ohjelman ja 
kyläkunnan kanssa. Sarveiset ovat nahan muokkaamisvaihetta eli nylkytointa vastaava esipeijausmuoto, 
johon puijaaminen ja petkuhuiputukset kuuluvat ja jäännösten hävittäminen kuuluu sekin kaatajaistoimiin. 
Veret lasketaan ja joskus hirvivala tehdään veri-viinaryypyllä, mikä lienee vanha perinne sekin. Kaatajan 
kukittaminen havunoksalla sen sijaan saattaa olla alkuperästään laimentunut muistuma, jossa töllin, 
havupuita syöneen Tapion pöydän tekijän kaato palkitaan muiden töllistellessä tapahtumaa. Keyri on ollut 
vainajauskon pääjuhlia, johon on sekoittunut Tapion palvelusta, väittää Matti VVaronen. H irvi peijaiset ovat 
muuntunut jäänne keyrin eli köyrin vietosta, väitän minä. VVaronen yhdistää myös Hipan ja Kalman, ja 
sanoo niiden edustavan manalan, tuonelan voimia. Ruotsalainen versio osuu täten peijaisnimityksessä varsin 
lähelle keyriä nimittäessään peijaisia hirvihipoiksi. Hirvi saatellaan nauraen ja tanssien tuonpuoleisille 
metsästysmaille. Kaatuneita hirviä ei surra eikä itketä, kaatumattomia kyllä. 

Peijaaminen on myös puijaamista, mutta se ei rinnastu varsinaisten tanssillisten peijaisten viettoon, vaan 
sarveisten ottoon. Perinne on vanha, mutta ajan saatossa se on siirtynyt lapsiin kohdistuvaksi turhaan 
juoksuttamiseksi ja ohjelmanumeroksi syksyisessä teurastuksessa. Kronikoitsijat korostavat kertomusten 
olevan totta. Tämä totuus on suhteellinen, mutta väite todistaa kronikoinnin olevan juuriltaan yhtä syvältä 
arkkikuvista kumpuavaa ainesta kuin karnevaalinaurun atavistiset kuvat. Kronikka on kansankielinen myytti 
puettuna runomuotoon jahtikertomukseksi. Tosin monet jahtikertomukset ovat suorasanaista 
proosarunoutta, mutta muoto ei tee teksteistä vähemmän myyttistä. Vaikka karhunpeijaisilla ja hirvipeijaisilla 
ei suoraa yhteyttä olek toisiinsa, niin Matti Sarmelan konstruoima karhunpeijaisten seitsenosainen riittikaava 
tavallaan tulee esiin hirvikronikoissa, jos kaava suhteutetaan hirvimetsän tapahtumiin hirvifunktioiksi. 

Karhunpeijaisriitissä jaksot ovat 1) valmistautuminen, 2) karhun löytäminen, 3) karhun herätys, 4) 
metsästysoikeustoimet, 5) saaliin kuljetus, 6) peijaisvalmistelut sekä lopuksi 7) peijaiset. Hirvestyksen 
rituaalisuus muodostuisi tämän kaavan mukaan seuraavasti. 


1) 

Valmistautuminen 

-> Fll 

Lähtö 

2) 

Karhun löytäminen 

-> F4 

Jäljet 

3) 

Karhun herätys 

-> F21 

Ajo 

4) 

Metsästyoikeustoimet 

-> F18 

Kaato 

5) 

Saaliin kuljetus 

-> F20 

Paluu 

6) 

Peijaisten valmistelu 

-> F25 

Paloittelu 

7) 

Peijaiset 

-> F31 

Hirvihipat. 


Saatu tulos voidaan sijoittaa kahteen tasoon, meta- ja subtiedoksi. Peijaistanssit ovat tanssilattialla koettu 
ajotapahtuma, hirvihippa, jossa juopuminen ei ole pääasia eikä suotavaa. Juopuminen juhlistaa paluuta. 
Jäljet johtavat sylttytehtaalle. Jälki on perusmerkki, ja peijaamisen merkit paljastuvat signumin, signaalin ja 
symptomin kautta. Kun sarveisten jälkeen "sontaratas pyörii väärin päin" seuraavana aamuna, on kyseessä 
oire, symptomi, joka paljastaa esipeijaisia vietetyn. Kun kaataja saa havun hattuun ja porukka kaatoryypyn, 
on se merkki suoritetusta kaadosta. Hirvenkaato on hirvijahdin signum, peijaisten perusta lepää 
kaatajaisissa. Virallinen yhteinen juhlinta tapahtuu yhteisön juhlana, ja kyläpeijaisten pitoon tarvitaan kutsu, 
signaali, tanssiinkutsuna voi toimia kehoitus tai hanurin soitto. 


I 

Peijaiset (3. peijaismerkitys = signaali) 



Kaatajaiset R 

(1. peijaismerkitys = signum) 


O Sarveiset 

(2. peijaismerkitys = symptomi) 


X = SITUAATIO 
Tilannekatsaus 


Tilanne on tämä. Krtomukset ovat hirvipeijaisten viestinnän keskeisaihe. Mikäli jahti on onnistunut ja kiintiöt 
saatu täyteen, on syytä olla tyytyväisiä. Joskus peijaiset pidetään varalihan voimin, kun yhtään kaatoa ei ole 
tullut, tai joskus tyydytään tilanteeseen, jossa todetaan tyynesti yhden vasan/emän/ison juoksevan vielä 
vapaana. 

Metataso (Kuvion yläpuolit: Peiiaiskolmio 


Peijainen F31 

Kaato F18 Paloittelu F25 



Lähtö Fll Paluu F20 

Ajo F21 

Subtaso (kuvion alapuoli): Metsästvskolmio 
Kuvio 51. Peijaisrituaaliset elementit 

Lähtöryypyt ovat olleet aiemmin maan tapa, mutta ovat vähenemään päin ajassamme. Runeberg todistaa: 

Huomenryyppyä ei toki unhota mielevä Pekka 
siemata itse ja langolleen myös tarjota, vaan he 
riemuin ryyppäsivät, erätielleen lämpöä ottain. 

Ja paluussa sama meno jatkuu, Hirvenhiihtäjät todistaa jälleen: 

Käytyä vastakkain ilomielin virkkeli vanhus: 

"Katsohan ett' olut on nyt tarjolla, Matti, ja ryyppy, 
kun tänä iltana hirvet tuon ja on lämpöä tarvis," 

Virkki ja sälköä löi. Vaan Hennaa muistaen Matti 
tarttui ohjakseen eik' ennen päästänyt irti, 
kuin isävanhukselt' aviokseen neitoa pyysi: 

"Oltta ja viinaa saat tänä iltana, vaan, Sakariias, 
ennen lähdentääs myös suit' anon yhtä mä tässä: 

Suostu ja Hennasi suo, aviokseni tyttäres anna!" 


Vielä peijaisissakin olut virtasi. 

Arvokas Anna jo rauhoittui, kävi Pietari pöydän 
Pintavan ääreen, mielissään lopun otti ja istui, 
noin nimes, arvoisaa puhutellen Pyysalon äijää: 
Juodaan yhtenä nyt, Sakar-ystävä, viet ilon aikaan 
rohkein mielin vain, kuten ammoin aikana huolten; 
tääll' ilomielipä näät vähän aikans' ihminen olkoon, 
kuin Oravainen huoleti vain, varanaan pala kaarnaa, 
aaltoja purjehtii, odotellen pääsyä rantaan." 

Virkki ja joi, jopa myös Sakariias kannua nosti, 
olven voimaa joi, halujuomaa, mielt' elähyttäin,... 


Hirvenhiihtäjissä ei ole erikseen mainittu kaatotapahtumassa juodun, mutta eväitä jahtiporukka nautti hirven 
kaadon jälkeen. Viinan voimaa kuitenkin korostetaan Runebergin jahtikronikassa melko voimallisesti ja 
myöskin positiiviseen sävyyn sekä liitetään viina kaunopuheisuuteen, kun peijaisväki toivoo Pyysalon äijän 
puheen jälkeen, että hän olisi aina hieman humalassa. Pyysalon puhe kihlajaisparille vastaa peijaisten 
käytännettä pitää jahtia koskeva esitys tai kronikka. 

Peijaiset ovat paitsi hääjuhlan tapainen rituaali, niin myös iloiset naurujuhlat, johon sopii Bahtinin kuvaama 
karnevaalirepliikki: Pitäisikö minun sietää, että juuri kun olen syömässä keittoani vertaisteni kanssa, vailla 
pahoja puheita tai ajatuksia, pääkoppaani tullaan raapimaan ja kopsuttamaan, ja korvaani lauletaan 
rekiviisun sanoin että: 

Keittoa syöden jos juo ja ryyppää, 
kuollessaan tiedä ei, kuka on syypää. 

Sannaan tapaan kuvaa myös Hirvenhiihtäjät peijaismenoja, joten osattiin sitä ennenkin iloa pitää. 
Hiess'oli kaikkien päät, rahit ympäri leijui ja tuolit, 
sinkosi pihdeistään pärevalkeat, kaatuvat oihki, 
tahtia poljettiin, hohoteltiin, pilvinä sauhu 
tuprusi mylläkän yllä, ja notkuin lattia ryskyi. 


31.2 Kronikkasikermiä 


Nykypeijaisten osatekijät peijaiskertoman mukaan ovat valmisteluun, ohjelmaan, muisteluun ja tarjoiluun 
liittyvät tapahtumat. Kronikka on pakollinen ohjelmanumero. Runoiluvelvoitteesta ei niin vain livetä, jos 
peijaisyleisö jahtikuvauksen haluaa. Peijaiskronikassa esitetään kiteytys jahtitapahtumasta ja sellaisena se 
on muistelukerrontaa. 

...hirvitouhuista on aina väsätty runonpätkää ja kronikkaa. 

Tehdään nyt vaihteeksi oikein kunnon raportti... 

Nää riemun hetket muiston lokerossa säilyy, 

Uudet jahdit, uudet kaatoryypyt riistamiesten mielessä jo päilyy. (A) 

Semanttinen viisiö näyttää tältä: 

VALMISTELU PEIJAISET 

MUISTELU 

OHJELMA TARJOILU 


Peijaisateriaan ei kelpaa mikä tahansa hirven osa: 

Peijaiskeittoon pannaan hyvät palat, 
ei kelpaa jänteet eikä jalat. 

Masa sanoo retevästi: Siihen pannaan pelkkää lihaa 
Miks toi Masa perunoita vihaa, (A) 

Kronikoissa kuvataan myös hirvestäjiä, mikä on saanut jotkut ajattelemaan tekemisiään. 

Jotkut sanoivat vain, 
ollaan alallaan, 
silloin jouduta ei 
mukaan kronikkaan. 

Toki tasaisuudestakin 
muutaman värssyn 
sais', 

mutta pysytään,tänävuonna, 
näissä jahtihommissa 
vain. 

Siis majalla jälleen on juhlat luvassa 
ja hyörinä kova käy monessa tuvassa. 

kyytipojaks otetaan vinkerporillinen kossua, 
pari tangoa parketilla veivataan 
uamuyöstä veikot ulos heivataan. 

Näin syyven, juuven ja tanssahellen 

iltoo vietämme jahtia lopetellen. 

Tämmöset oi tämän syksyn jahin vaiheet 
pojat eppäil siihen sisältyvän mafian aiheet. 

Peijaiset vietettiin perinteisesti: 
sisällä syötiin, ulukona kierti lesti. 

Tällaset oi sempalot tällä kertaa, 
hetkile näile ei liene vertaa. 

Peijaisissa herkut oli monenlaiset, 
niistä kiitokset ansaitsoo veikkoin naiset! 
Keimit oli siitäi puolin lievän fiinit, 
kun pystybaarissa tarjottiin aperitiivit. (A) 


31.3 Pilailua ja huulenheittoa 

Peijaiset ovat karnevalistinen juhla, sillä keskiajan karnevaaleissa jättiläishahmoilla oli repertuaari. 
Karnevaalijätit esittivät "jättiläisten lauluja", jotka keroivat kotiliedestä ja ruuanvalmsituksesta, millä on 
selvä yhteys peijaisrunoissa esitettyyn emäntien kiittelyyn peijajissopan valmistajina. Hirvipeijaishuumorissa 
on burleski puolensa kuten karnevaalissakin on. Teksteissä alennetaan ylevä, ja kuulijakunnan täytyy tietää 
taustat, jotta tekstit naurattaisivat. Karnevaalipuheen tapaan peijaiskronikoissa lukuisat pienet episodit ja 
huomautukset liittyvät aiheiltaan juhliin ja juhlintaan. Bahtinin toteamuksen mukaan karnevaali on 
suhteellisen hyvin säilynyt sirpale ikivanhan kansanjuhlinnan vapaudesta. Karnevaalissa ovat säilyneet 
kansanjuhlan peruspiirteet ja samaa voi sanoa hirvipeijaisistakin samalla kun peijaisilla on toisaalta juuret 
syvällä vainajainpalvonnassa ja hedelmällisyysriiteissä. 

Karnevaali suppeassakin merkityksessä yhdistää saman käsitteen alle monia erilaisia paikallisia juhlia, joilla 
saattaa olla erilainen alkuperä ja joiden katsotaan kuuluvan eri aikakausille, vaikka niillä on yhteisiä 
kansanjuhlan iloon liittyviä piirteitä. Menneet juhlamenojen muodot luovuttivat karnevaaliin ainesta, 
juhlamenoja, esineistöä, kuvia, naamioita jne. Karnevaalista tuli todellisuudessa se säiliö, johon kertyi 
itsenäisyytensä menettäneiden kansanjuhlien muotoja. Karnevaali säilyi siellä, missä juhlaan siirtyi 
paikallisten juhlien alkuperäisiä muotoja ja ajan mittaan karnevalistisuus sai mitä moninaisimpia vivahteita 
näistä paikallisuuksista, toteaa Bahtin, naurukulttuurin tuntija. 

Bahtin luokittelee Rabelais'n peijaiskuvat. 

1) juhlinta ilman hartautta -> vrt peijaisten kolme eri lajia 

2) vapautuminen totisuudesta, poikkeama arjesta -> vrt. huumori ja tanssi 

3) tuttavallisuus ja samanarvoisuus -> vrt. miesporukka, tittelit pois - käytänne 

4) säädyttömyyksien, vitsien yleistajuisuus -> vrt. julkinen kerronta, naiset ja lapset läsnä 

5) arvonkielto ja hulluttelu (kruununriisto) -> vrt. kronikoitsijan itsevaltius 

6) sanailut, irvailut, väittelyt -> vrt. henkilökronikat, kaskut, hutilaukaukset 

7) puukkotappelun yhteys synnytykseen -> vrt. kaato, pisto ja suolistus, piirtäminen 
sekä kaadon yhteys lisääntymiseen ja riistakantoihin(kannanvaihteluun) 

8) voimasanojen käyttö -> vrt. kriisisanasto 

Kun em. karnevalistiset ainekset ryhmitellään hirvikronikoiden maailmaa vastaavaksi, saadaan naurun 
taustalla vaikuttava merkitysketju esiin. Yhteys mielen ja kielen välillä on jahtikielen leikittelyn kohde. Käsite 
ja kohde ovat toisensa vastapari. Kielen sanat ilmenevät puheessa, mieliteot toteutetaan tapakulttuurin 
puitteissa. Bahtinin karnevaalikuvien lista jakaantuu kahtia kielen ja mielen kuvastoihin, jotka yhdistyvät 
karnevaali- ja jahtikielessä. 


307 




KIELI 

MIELI 

(puhe) 

(tapa) 

1) voimasanat 

7) kaato 

4) vitsit 

5) arvostelu 

3) sinuttelu 

1) sarveiset 

6) sanasota 

2) peijaiset 


SYNTEESI 

jahtikieli 


Peijaisjuhla on huipennus, joka kantaa uutta alkua, elämän voittoa kuolemassa. Ruualla on karnevaalissa 
erityinen suhde kuolemaan, sillä tulla nielaistuksi, syödyksi on kuoleman kuva. Peijaiskronikan tekijä vastaa 
karnevaalien tuhkakeskiviikon mietteiden tekijää, joka tuo jahtikuvat yhteisön saataville ja rakentelee 
runossaan arjen sanaston kautta kosmisiin mittoihinyltävää, kansojen kohtaloita ja yksilön elämää rakentavia 
myyttisiä kuvastoja, jotka elähdyttävät arkea seuraavaan hirvijahtiin saakka. 

Kronikat kertovat karnevaaliperinteen tapaan paikalliset erikoispiirteet, harvinaisuudet, nähtävyydet, 
legendat. Juhlarunot nimeävät, nimittelevät, värittävät, mutta ensisijalla ovat silti talot, paikat, elävät 
tunnetut ihiset sekä nähdyt käsin-kosketeltavat esineet ja maisemat. Rikkana rokassa on kiinnostus 
kuriositeettin, harvinaisuuteen, kummalliseen, atavistiseen! 

LOPPUSANAT 


Päätelmät ovat kulkeneet omaa yksinkertaista rataansa, kahden tekijän mediana toimii kolmas, neljän 
tekijän mediana on aina viides, ja näistä muodostuu semanttisia viisiöitä ja tulkinnallisia kolmioita. 
Tulkinnnan semioottis-teoreettinen pohja on ollut jäsentämiskeino valtavalle tarina-aarteistolle, jota 
suomalaisissa hirvimetsissä eletään vielä 2000-luvulla. Päämääränä on ollut luoda erätrilogian toinen osa ja 
jatko kalamytologialle (Mulurautunen. Ruutanalliset säkeet 2006). Ensi alkuun haave nimipohjaisesta 
myteemien luomisesta tuntui sulalta mahdottomuudelta, koska hirvien toisintonimiä ei juurikaan tunnettu. 
Hieman peitenimien määritelmää laventaen hirven toisintonimityksiä on ollut ja on edelleen käytössä 
lukuisia. 

Yhdistämällä kronikoiden mukaan jäsennetyt hirvenmetsästyksen funktiot hirvennimimyteemeihin (Ks. liite) 
syntyi erämyyttinen perusta, jossa semioottisin keinoin ja sanaston syvärakenteita hyödyntäen on päätelty 
totuuden sisältyvän tekoihin ja sanoihin yhdessä. Erästyksen eri lajeja on vain tiettyjen lajien osalta nimitetty 
erityisellä jahtinimellä. Vaikka linnustus nykyään kuulostaa yleistermiltä, se ennen oli lähinnä 
metsonsoitimella käymistä, sillä metsoa kutsuttiin arvonimellä lintu, vähän samaan tapaan kuin karhua on 
kutsuttu nimellä peto. Vaikka hirveä on peitenimellä kutsuttu jänikseksi, ja hirvi sanasta tulee hirvestys ja 
sorsa sanasta sorsastus, niin jäniksen metsästystä ei kutsuta jänistykseksi, vaan se on vain muodossa 
jäniksen metsästys. On makuasia sanotaanko hirvestys tai hirven metsästys. Merkitys ei muutu, jänistys ja 
jänismetsällä käynti taas ovat aivan eri asioita. Ero viittaa erästyksen olleen aina suurten tunteiden kohde, 
jota Bahtin kutsuu suuren kokemuksen kulttuuriksi. 

Erätrilogiasarjassa on kolme osaa permiläisten jumalidolien tapaan. Perusta on kalastuksessa, särvin 
saadaan metsästyksestä ja linnustuksessa tulee pötyä pöytään. Nykysuomalaiselle erämiehelle nämä kolme 
mertsästysmuotoa näyttäytyvät lajikohtaisena, sillä kaikissa lajeissa on yksi tai kaksi lajia, joita metsästetään 
ylitse muiden ja joilla on erityisen merkitsevä asema kulttuurisesti. Suomalaisen kalastuskulttuurin keskiössä 
on lohi ja silakka, metsästyksen ytimen muodostavat jänis- ja hirvijahti, kun taas linnustus pyörii myyttisesti 
sorsastuksen ja metsonsoitimen ympärillä. Tästäkin heijastuu arkaaisen mielen taipumus luokitella käsitteitä 
asiapareittan. Kulttuurissa perusdikotomiat ylös-alas, eteen-taakse,oikealle-vasemmalle pyrkivät esiin 
monessa muodossa. Erätirologiassa on havaittavissa korkea-matalasuhdanteet. Erityisen korostunutta ylevän 
ja rahvaanomaisen kohtaaminen on hirvirunokerronnassa. Metsällä kohtaavat eri kansankerrokset, ylhäiset 
ja vähäväkiset tasa-arvoisina naurun merkeissä. Erämyyttisesti yleviä lajeja ovat lohi, metso, hirvi ja alempaa 
kastia ovat silakka, sorsa ja jänis. Kalevalassa mainittujen mytologisten hahmojen mukaan tulkiten 
hirvenhiihto on Lemminkäisen heiniä, sorsastusta hoitelee symbolisella tasolla kainalokanasen pyytäjänä 
Ilmarinen, joka on myös matkalaisten eli muuttolintujen suojelija, ja Väinämöinen on mestarikalastaja kuten 
Kantelettaren kalarunotkin sen todistavat. Kalasti tulenkin. 

Erämerkitys piilee, elää ja voi hyvin kansanomaisissa erätermeissä sekä saaliseläimen nimityksissä ja 
saalistusta koskevassa elämystietämyksessä. Vanha säilynyt hirvitietous on ollut historiallisista syistä varsin 
niukkaa. Taitavat hirvestäjät pitävät tietonsa hallussaan kuin apajaansa suojelevat marjastajat tai kolme 
kovaa sanaa kätkevät tietäjät. Hirvimyyttisiin salaisuuksiin pääsy kävi päinsä vain työlästä kiertotietä 
käyttäen. Oli kaivettava kaikki hypoteettisetkin sanojen rippeet, jotka vain suinkin olivat löydettävissä ja 
tehtävä niistä päätelmiä, joiden paikkansa pitävyyttä saattoi testata vain nykytietämyksen valossa. Hirvielon 
viimeisintä ja luotettavinta tietoa edustaa Riista- ja kalatalouden tutkimuslaitos sekä metsästäjäkunnan 
kokemustieto. Tutkimuskohteiden valinta, kohdentuminen sekä painottuminen paljastavat kulttuurisen tason 
painotukset, jotka ovat taloudelliseen kestävän kannan periaatteeseen sitoutuneita. Periaate sinänsä on 
todennäköisesti hyvin vanha. Hirvellä on lajina ollut Pohjoismaissa suuri merkitys kansan toimeentulon 
kannalta. Aivan syystä havumetsien suurin riistaeläin on saanut nimekseen metsänkarja, jumalanvilja, iso 
eläin, elo. 

Myyttisyys on koodattuna kiertonimiin, mutta totuuden esille tuominen tuosta aikojen kuluessa 
vyyhtiytyneestä merkkiverkosta on työlästä ja osin langat katkeilevat. Verkon selvitys ei ehkä ole onnistunut 
aivan vaurioitta, mutta vaikka verkosta ei aivan ehyttä levitettynä saakaan, voi siitä parhaimmillaan setviytyä 
esiin riittävä kudos ehyttä kokonaisuutta, jotta kokonaisuuden konstruoiminen on mahdollista asiantuntijalle. 
Funktionaalisen lingvistiikan periaatteena on tutkia mielen luomusten heijastumaa kielen tasolla. Olen 
pyrkinyt etenemään toisin päin, takaperoisesti. Suunta on ollut kielestä mieleen, sanoista tekoihin. Olen 
tehnyt näin tietoisena hukkumisvaarasta syväsemantiikan syövereihin. Toisaalta, jos jäät lähelle pintaa, et 
näe mitään erityistä mitä muut eivät jo tietäisi. Kyse on tulkinnasta, joten tieteelliselle täsmällisyydelle on 
väliin käynyt niin ja näin runollisuuden hyväksi, mikä minusta on ihan paikallaan. Onhan hirvi kuitenkin 
suomalaisten Pegasos, runo ja runoratsu. Sitä se on erityisellä tavalla nykyäänkin kronikoiden aiheena ja 
innoittajana. 

Hirvipeijaisperinne on omaleimaista naurukulttuuria, jonka juuret johtavat eurooppalaiseen 
karnevaaliperinteeseen enemmän kuin loitsupohjaiseen karhuriittiin. Myös köyriperinteen ja hirvipeijaisten 
välillä on selvästi jotain yhteistä. Hirvi peijataan, jotta saataisiin hirvikanta pysymään. Karhu peijataan, jottei 
karhukanta kasvaisi liiaksi ja karhun kuolema siten kostautuisi kahta kauheammalla ja viljaa verottavalla 
tavalla. 

Osa liitteistä on tutkimuksen oheistuotantoa, jolla ei sinänsä ole erityistä kosketuskohtaa kirjan tekstiin, 
mutta työ on tarvittu, jotta tulkinta oli mahdollista tehdä. Valitettavasti monet viisiöinnit ja muut luokittelut 
ovat nekin raakileita, jotka odottavat jatkokehittelyä. Osoittautui, että monet hirvifunktiot sisälsivät viisi 
keskeistä aihepiiriä, joista toistuvasti kaskuiltiin. 

Hirvi on arvaamaton ja äänetön liikkeissään. Hirven liikkeitä verrataan tanssin sulavuuteen sanonnalla 
svengaa kuin hirvi, mutta Satumaa tangon säveltäjä Unto Mononen vaimonsa kertoman mukaan käytti 
hirveä viikatemiehen merkityksessä toteamalla toistuvasti, ettei ihminen tiedä josko jo huomenna on hirvi 
kartanolla. Sanonnalla tangosäveltäjä viittasi elämän katoavuuteen ja herkkään hengenlähtöön. 

Ison jäljet on ollut muinaiselle ihmiselle merkittävä elämys kuten se on vieläkin. Suuria sorkanpainalluksia 
katsellessaan pieni suomaalainen kopukalla kulkija saattoi vain ihmetellä: Mikä tästä meni? Hiisi, ajakka, 
painajainen vai itse piru? 

Mottimer Lars.: Helge. Tuolla hirvi tallustaa! suom. Maiju Junko-Koskinen. Egmont Kustannus Oy Ab, Tampere 2002 
Mäensyrjä Pentti: Lisenssikarhu, Karisto, Hämeenlinna 1983 

Naryschkin D.: Hirvenampuminen kutsulta. Suom. Uusi hirvenmetsästystäpä! Hämeenlinna 1909 

Nygren Kaario: Hirvi. Tietosanakirja, kuv. Maija-Leena Wa//en, Riistan- ja kalantutkimuslaitos, Helsinki 2002 

Pekonen Osmo: Elämän puu, toim., WSOY Porvoo-Heisinki-Juva 1997 

Penttaia V. J.: Miesten matkaa, Kustannusosakeyhtiö Kivi, Heisini 1946 

Rabelais Francois: 

Pantagruei, Dipsodien kuningas. Kustannuskiila Oy 1989. 

Rämän Marita: Muiurautunen. Ruutana/iiset säkeet. Tmi Semiopoii, Espoo 2006 

Sarajas Annamari: väitös; Suomen Kansanrunouden tuntemus 1500-1700-iukujen kirjallisuudessa, Helsinki 1956 

Satulehto Markku: Elämismaailma tieteiden perustana, Edmund Hussariin tieteen filosofia, 

Suomen fenomenologinen instituutti, Tampere 1992 
Sivula Jaakko: Lintu soidessa sokea: Suomen murteiden kiimatermistö SKS 1989 Helsinki 
Streng, A. V.: Latinaiais-suomaiainen sanakirja SKS, Helsinki 1992 


311 





Tikkanen Pentti H. : 

Erämiehiä hirvijahdissa, Karisto, Hämeenlinna 1996 

Tahvanainen Aini: 

Kuutamokettu ja muita erätarinoita, Karisto, Hämeenlinna 1988 
Sopulien yö ja muita erätarioita, Karisto Hämeenlinna 1990 
Tielaitos Historiikkijuikaisu 1999 

Varonen Matti: 

toi m. Suomen kansan muinaisia taikoja. Osa I Metsästystaikoja, SKS Helsinki 1891 

Virtanen Pekka: 

Kynä käy. Aarno Liuksiala, taiteilija ja metsämies, Metsälehti Kustannus, 2003 
VVestermark Edvard: 

Tapojen historiaa. Kuusi akadeemista esitelmää pitänyt Turussa syksyllä 1911,suom. Joel Lehtonen, Otava, 
Helsinki 1913 

Ylinen Raimo: Sadetta ja aurinkoa, Karisto, Hämeenlinna 1974 


b) MUUT LäHTEET: 

httv://www. media. hut.fi/~as75120/2005/iuennot/mediasianaaHt-2x2-vl. Ddf#search=%22modaliteetti%22 : 

mediasignaaiit, luentosarja, TKK, taltioitu helmikuu 2007 

Eerola Eero: Eräpäiväki/jat 2 kpi, ja valokuvakansio sekä hirvijahti Toivaaian metsästysseurassa syksyllä 1999. 

Ervamaa M.: Hirvipoiku. Kertomus UMY:n Oulun alaosaston hirven metsästyksestä alkaen v:sta 1948. Erätulet 77 

vastausaineistoa, SKS 
Gerevich-Kopteff, Eva: 

Hirvi. Moniste. Suomentanut Pasi Koste kirjasta Jekeptar(Vertasukuvasto), toim. Jöppai, Jankovics, 
Nagy, Szemadam 

Ilomäki Henni: Eläinten nimittäminen ja luontosuhde. Petojen roolit pohjois- ja rajakarjalaisissa kalevalamittaisissa 
runoissa. Suomalaisen ja vertailevan kansanrunoudentutkimuksen lisensiaattityö Helmikuu. 1986 
Helsingin yliopisto 
Issakainen Aatos ja Aili: 

Kesällä 2007 luovutettu kaksi kronikkaa, jahtikronikka ja historiikkikronikka, jotka tehty Jyväskylän 
seudulla. 

Jalkanen Risto: 

Otteita maailmankuulun metsästysseuran Hyypiökivaion Pyyntömiehet ry:n ent. Siberian Pyyntömiehet 
r:tön y. Maineikkaalta 25-vuotistaipaieeita 1972-1997. Moniste Hyypiökivaion Pyyntömiehet ry. 
Rovaniemi, 15.4.1997 

Nauha-aineistot: 

Metsästäjäiehden kyselyyn tulleet oheistuotteet, äänitenauhat yms., joista huomattavimmat ovat Jouni 
Jäkälän avustamana saadut ja tuotetut Jussi Tikkasen jahtipiirrokset sekä Keski-Suomen 
riistanhoitopiirin nauha-aineisto 1970-iuvuita. 

Opinnäyteaineisto: 

Seminaari- ja opinnäytetöissä kertynyt sekalainen materiaali, joista osa on kirjallisuudesta, osa 
arkistoista (SKS, KOTUS) ja osa haastatteluista ja muista havainnoista peräisin. 

Pääkkönen, Lauri W: 

Murrearkiston (KOTUS) luokittelemattomat kyselyvastaukset ja Kansanrunousarkiston 
paikaiiistarinakortisto. 

Rämän Marita: 

Hirvikronikkain semiopoetiikka. Pro gradu opinnäyte, folkloristiikka, 
seminaarityöt, tutkittu kaskuja, Helsingin yliopisto, 1999 
em. tutkimusta varten kertynyt muu materiaali ja artikkelit 
omakustanteinen mytoiogiatutkimussessio elokuusta 2002 toukokuuhun 2004 
kenttätyöretki Sallan maisemiin Unto Ekin kutsusta keväällä 2002 
eräkirja-arvosteiut, 9 arviota antologiaan Kotimaisia eräkirjaiiijoita, BTJ 2003. 

Samuli Siiiman: 

Opinnäyte Kainuulainen hirvenmetsästys, haastattelu- ja iehtiteikeainesto sekä puhelinkeskustelut. 

Söder/in Salme: 

HirvisiHä -leikki. Seminaariesitelmä 3.11.1952 Suomalainen ja vertaileva kansanrunoudentutkimus, HY 
Tuovinen Pentti: Luovutettu syksyllä 1999 yksi kronikka vuoden 1998 hirvijahdista. 

c) KUVAT: 

Anonyymi, hirvivalakuva Itä-Suomesta (graduaineistoa) 

Asko Hämäläinen, hirvivalokuvat kannessa, liitteessä ja tekstissä 

Aarne Liuksiala, tekstin osana tussipiirros 

Lars Mortimer. Strippi Helge-sarjakuvasta 

Samuli Paulaharju/Kansanrunousarkisto, SKS, tussipiirrokset 

Marita Rämän, digivalokuvat 

Juhani Tikkanen, tussipiirrokset (graduaineistoa) 

JAHTISANAT 


LIITE 1 


Tämän jahtikielikoosteen hakusanat on poimittu hirvikronikoista ja täydennetty eräkirjallisuuden ja 
metsästystietokirjallisuuden sanastoilla. 


Ahrinkainen. 

Suden vanhentunut peitenimi. Johdos sanasta ahdistaa, ahdistella. Suden piirittämä hirvi, ihminen tai 
heikontunut eläin joutui "ahrinkoon" so. ahdistavaan tilanteeseen. Sudella on ehkä ollut runsaastikin käytössä peitenimiä, 
mutta niistä suurin osa on susirajan vetäytymisen ja susikannan pienenemisen myötä unohtunut. Muita suden peitenimiä 
ovat jouhiturpa, Viron hurtta, volonaama, vain joitain mainitakseni. Henni Ilomäki oon seminaarityössään eläinten 
nimittämisestä ja luontosuhteesta käsitellyt petojen roolia pohjois- ja rajakarjalaisissa kalevalamittaisissa runoissa ja 
tutkimuksessa on esitelty ketun, suden ja karhun nimeämiskäytännettä. Suden suuhun liittyviä "bahuvriihi-yhdyssanoja" 
hän esittelee syntyloitsuista kotoisin olevan jouhiturpa, karvasuu, tuulikulkku. 

Suden jolkottelu saalismatkoilla ovat tuottaneet häntään liittyviä ilamisuja kuten tuulihäntä, villahäntä, 
viluhäntä. Villahäntä ja Karvajalka ovat tosin melko yleisiä lintujen ja nisäkkäiden yleispeitenimiä. Joissain loitsuissa "ukko 
Turjan maalta" merkitsee karhua Ja "Lapin akka" sutta. Sutta on kutsuttu myös sanoilla torvihäntä, turvehäntä, villahäntä 
ja koira, joista viime mainittu karvajalan tapaan on yleispeitenimi, joka sopii niin käärmeelle, karhulle kuin sudellekin, j.a 
tässä mielessä koira tarkoittaa lähinnä vahingollista pirun käskyläistä ja koiraa merkitseviä muitakin viittauksia on, mm. 
Ulvotar ja käärmeen toisintoja kuten keitulainen ja sykkä, maan kavala. Erikoista suden peitenimissä on sanat 
karjanhoitolotsuissa oleva siipulintu ja hiisi, lappalaisen lempilammas, jotka ehkä ovat sotkeutuneet räähkälintuun ja 
hirveen. Mutta on viitteitä siihenkin, että hiisi on yleisnimitys peitenimenä ja tarkoittaa lähinnä metsänelävää enemmän 
kuin yksittäistä lajia. Suteen ja karhuun on melko yhtäläisesti liitetty kaksi toisiinsa liittyvääominaisuutta, jäljet ja 
juokseminen. Koiraa pidetään suden sukulaisena, ja sen hellittely- ja peiteniminä on ollu mm. kutaleturkki, mustaturpa, 
huutikkapää, pitkänenä, kakarasilmä, suorakorva tai hitukorva, käpäläkynsi, kiekkohäntä. Sutta Kaarle Krohnin mukaan on 
kutsuttu nimillä vyyhtiturpa, irvihuuli, roukkohammas, kaihisilmä, korentoselkä, 
vonkulasääri, höikköhäntä. Siis jonkin verran eri tavoin kuin Ilomäen kansanrunokeräelmässä. 

Kansallisrunoilija J.L. Runeberg tunnetaan lähinnä Vänrikki Stoolin tarinoitsa ja Hirvenhiihtäjistä, mutta 
hänen ensimmäinen eeppinen runoelmansa aiheena oli susi (VVargen), jonka hän aloittu vuonna 1823, mutta työ keskeytyi 
ja Runeberg kirjoitti runoelman uudelleen Saarijärvellä bukoliseen eli maalaisromanttiseen tyyliin. Nuoruudessaan 
Runeberg oli innostunut parodiasta, mutta siirtyi sitten eklogiseen suuntaan idylliseen epiikkaan, joka Hirvenhihitäjissä on 
selväpiirteisesti esillä. 

Ajokuningas 

Vuosittaisen valtakunnallisen kilpaottelun voittanut suomeajokoira. Tällä ei tarkoiteta kunnostautunutta ajomiestä, vaikka 
hän olisi ollut vuosikymmenet taitava ajaja. Sen sijaan monta hirveä kaatanut, vaikka sälääkin ja ehkä eniten juuri niin, on 
hirvikuningas. Ajokuningas on metsästyskoirien parhaimmiston kunnianimi. 

Ajomies 

Hirvimyyteissä on kertomus miehestä, joka ajoi juosten takaa nopsaa kuusijalkaista peuraa. Eihän siitä mitään tullut, 
ajomies jäi jälkeen pahan kerran. Pojasta polvi muuttui, hirvipeura menetti ajan saatossa kaksi jalkaansa ja hirvestys tuli 
mahdolliseksi ihmiselle. Pitkässä juoksussa ihminen voitti, ja juoksee nyt hirvipolkuja pitkin metsässä. Ajo- ja 
sekametsästysmuodoissa osa hirviporukasta on ajomiehiä. Ajomiehellä ei ole asetta mukanaan, ainoastaan erilaisia 
ralistimia ja pillejä, joilla hän kulkiessaan ajoketjussa pelottaa hirvet liikkeelle kohti passipaikalla odottavaa ampujaa. 
Ajomiehiä on porukassa yleensä useampia ja he muodostavat ajoketjun, vitjan, lenkin, jonka tehtävänä on toimittaa hirvet 
sovittuun suuntaan. Ks pyssymies 

Alio eli aljo 

Pohjoisten metsien kasvatti, sanaseppi Unto Ek on käyttää karhusta nimeä alio. Lemminkäinen on tunnettu myyttinen 
hirvenhiihtäjä, jolla on selvä yhteys rakopuumystiikkaan, pakkasen syntyyn, säihin ja puihin. Murrearkiston tietojen 
mukaan aliopuu on vanha pitämyspuun nimitys. Lapsillakin saattoi olla oma nimikkopuunsa I. aliopuunsa. Puulaji saattoi 
olla mikä tahansa. Pitämyspuun nimitys lienee lähtöisin käytänteestä, jossa karhunkalloa pidettiin hongan oksassa tai 
kiinnitettynä runkoon. Karhunnostatus oli vanha kostotaikuus ja joihinkin puihin tehtiin siinä tarkoituksessa mieskuvia. 
Koska karhun peitenimi on myös mies, voi asialla olla yhteyttä pitämyspuun merkityksen muodostumiseen, varsinkin kun 
seuduilla, joissa miehenkuvia vielä puista on löydetty on ollut elävänä myös muistikuva erityisistä köyripuista, puista joissa 
haltijat ja vainajahenget asustivat. Havu hatussa on kaatajan kunniamerkki, mutta alkujaan toimi on voinut olla osa 
suojaamistaikuutta, jolla luonnon tasapainoa horjuttanut on suojautunut metsän haltijan kostolta. Havupuita joka 
tapauksessa kunnioitettiin, eikä niitä annettu tyttölapsen aliopuuksi. Aljo on myös elätti, kesytetty villieläin, mikä ei ole 
kovin kummallista sillä monella kesämökkiläisellä on nykyaikanakin oma aljo, siili sillan alla. Alio on kasvatti eli suojatti 
esim. aljokettu, aljovaris, mutta myöskin aljopuu, aljokuusi, aljokoivu, joko istutettuna tai kaunistukseksi jätettynä. 
Väinämöinen jätti kaskeen käen kukuntapuun, suomalaispihoilla on ollut tapana jättää pihakoivu tai muu puu 
kuulijapuuksi. Karhuja ja hirviä on pidetty tarha-ja sirkuseläiminä vaihtelevalla menestyksellä. 

Astuttaminen. 

Naudan hedelmöittäminen sonnilla. Kun joka talossa ei ollut siitoshärkää, niin lehmän tullessa härilleen eli kiimaan, se oli 
käytävä sonnin luona astuttamassa. Monet karjataiat pohtivat ongelmaa, jossa lehmä on maho eikä poikiminen onnistu 
astutuksesta huolimatta, jolloin epäiltiin jonkun pilanneen karjaonnen. Toisinaan taas into, luonto ei osunut 
jommallakummalla astutusosapuolella kohdalleen. Joko sonnin luonto ei noussut tai lehmä ei suvainnut. Usein tämä vaiva 
selvitettiin suolan avulla, joskus olivat voimallisemmat taikakeinot tarpeen. 

Asuntohirvi 

Paikkauskollinen hirvi; yleensä vasallinen naaras, joka liikkuu pienehköllä alueella ravinnonhaussa, vaikkakin yölliset retket 
voivat ulottua kilometrien mittaisiksi. Näillä yöllisillä retkillä on yhteys käsitteeseen joron jäljet, jolloin hirvi tai ihminen on 
joutunut kaikessa hiljaisuudessa omilla teillä kulkiessaan hukkateille. 

Ajokuningas 

Vuosittaisen valtakunnallisen kilpaottelun voittanut suomeajokoira. Tällä ei tarkoiteta kunnostautunutta ajomiestä, vaikka 
hän olisi ollut vuosikymmenet taitava ajaja. Sen sijaan monta hirveä kaatanut, vaikka sälääkin ja ehkä eniten juuri niin, on 
hirvikuningas. Ajokuningas on metsästyskoirien parhaimmiston kunnianimi. 

Ajomies 

Hirvimyyteissä on kertomus miehestä, joka ajoi juosten takaa nopsaa kuusijalkaista peuraa. Eihän siitä mitään tullut, 
ajomies jäi jälkeen pahan kerran. Pojasta polvi muuttui, hirvipeura menetti ajan saatossa kaksi jalkaansa ja hirvestys tuli 
mahdolliseksi ihmiselle. Pitkässä juoksussa ihminen voitti, ja juoksee nyt hirvipolkuja pitkin metsässä. Ajo- ja 
sekametsästysmuodoissa osa hirviporukasta on ajomiehiä. Ajomiehellä ei ole asetta mukanaan, ainoastaan erilaisia 
ralistimia ja pillejä, joilla hän kulkiessaan ajoketjussa pelottaa hirvet liikkeelle kohti passipaikalla odottavaa ampujaa. 
Ajomiehiä on porukassa yleensä useampia ja he muodostavat ajoketjun, vitjan, lenkin, jonka tehtävänä on toimittaa hirvet 
sovittuun suuntaan. Ks pyssymies 

Erämieshenki 

Sanaa käytetään jossain määrin erikoisesti, melkein kuin ne olisivat osa "henkimaailman juttuja". Sanonta ei viittaa 
mihinkään metsän henkeen tai haltiaan, vaikka Tapion ja Mielikin hahmot kansanrunoista elävät eräkirjallisuudessa. 
Erämieshengellä sisäsuomalaiset tarkoittavat erähenkisyyttä, innostusta ja harrastuneisuutta metsästystä ja kalastusta 
kohtaan. Arvi Venäläisen mukaan tällainen into esiintyy erityisesti jahtikauden ensimmäisenä aamuna, jolloin "on uamu 
tuo ollu touhua täännä, ja erämieshenki korkeena käänä." Toisin sanoen innostus on huipussaan jahtiaamuna. 

Etusormi 

Monella 1900-luvun maaseudun kasvatilla voi olla muistikuva kiellosta, ettei saa osoittaa sormella. Tällöin kyseessä on 
etusormi. Sormimerkeistä tunnetuimpia lienevät peukalon ja pikkurillen muodostama sarvipää ja keskisormimerkki, joka 
on lähinnä visuaalinen haistattelu. Metsästäjäperinteessä sormilla ja kädellä on erityinen merkitys, mutta metsästäjä ei 
puhu sormista lainkaan, on vain koukistajalihas ja liipasimen painanta. Kädet saattavat täristä riistahorkan kynsissä, tai ei 
kädet, ase tärisee. Kaikki käden sormet ovat kuitenkin olleet nimetyt, vasen käsi toisin ja oikea toisin. Lähes poikkeuksetta 
peukalon nimenä on peukaloputti ja etusormen suomensotti tai tuomentotti. Poikkeuksia on muiden sormien osalle tullut 
enemmän. Harvinainen, ilmeisesti vasemman käden tietoa edustava sormiloru kuuluu; Puomistukki, eppiikki, försmanni, 
herttajussi ja pikkuvilkkari. Koukistaja on saanut nimekseen eppiikki, mutta varsin veikeästi tunnemme päällysmiehen 
savolaisominaisuudesta. 

Hevoslykky 

Orin kiima. Hevonen oli arvokas kotieläin, joten vasominen oli varsin toivottava tapahtuma. 

HeikkinenVäinö. 

Lieksalainen maanviljelijä, joka tunnetaan 1900-luvun maineikkaampana karhunkaatajana ja Martti Kitusen (1747-1833) 
manttelinperijänä. Eräkirjailija Veikko Rissasen selvityksen mukaan Kitunen kaatoi 193 karhua, upseeri Berndt Höök 134, 
joka myös sai mestarikaatajan nimen. Heikkinen itse pohti naapuruston pitävän häntä "kaikenkaatavana". Suurimman 
karhun tiettävästi silti kaatoi erärunoilija Ignoi Vornanen, jonka kellistämällä karhulla oli 303 kiloa. Tosin 
punnitsemattoman käsityksen mukaan ennätys voi olla Kuusamossa, jossa kellistyi noin 340 kilon painoinen 
kuningaskarhu. Mutta kun sitä ei punnittu! Myöskin naiset ovat kaataneet karhuja. Karhunkaatajasuvun veri sattui 
Sverdlovskissa periytymään Anna Taskinalle, joka kaatoi 40 karhua, kun mies ja poika eivät halunneet moiseen touhuun 
ryhtyä. Väinö Heikkinen ampui ainakin 36 karhua - vai pitäisikö sanoa isommaisia. Kuuluisat hirvenkaatajat ja 
hirvikuninkaat ovat hekin saavuttanneet yli sadan hirven kaatomäärän. 

Hiisi 

Varhemmin ajateltu kalmistonhengiksi, jotka syntyivät rauhattomista sieluista ja kiusasivat ihmisiä joko nostatuksen tai 
muun syyn vuoksi. Oliot vaeltelivat rauhattomina ja kalevalainen säe, päätyi hiidet kuulemahan... viittaa tähän vaelteluun. 
Hiisi nimitystä käytettiin sekä yksikössä että monikossa ja joiden kalevalainen synonyymi on juuttaat. Nämä olennot olivat 
"kolisijoita" ja muita kiusanhenkiä, joita nykyaikana kutsutaan "poltergeisteiksi" eli räyhähengiksi. 

Mikä Hiisi itse asiassa on? Hiisi on sekä metsä, korpikuusikko, pyhä lehto että myyttinen olento. Metsärunoissa sekä 
karhua että hirveä voidaan kutsua epiteetillä hiisi. Olentona hiisi rinnastetaan myös piruun ja paholaiseen. Emälempo on 
Hiiden epiteetti. Vähemmälle huomiolle on jätetty maininta hiidestä hirvenä. Hittavvainen, joka jänikset pensaasta ajaa on 
synonyymi Hiidelle hirvineen. Hiiteen rinnastuvissa paikkojen lähinimien joukossa on useita naiseen viittaavia naara- ja 
kyöpelinimiä. Kyöpelinlukko muistuttaa melko paljon taikakalu Tapion lukkoa, ja koska Rautalammilta kotoisin olevat 
metsäsuomalaiset ovat säilyttäneet muistitietorippeitä metsänpeikon sitomisesta, lienee sillä yhteyttä hiisihahmoon. 
Toisaalta melko mystinen on merkitykseltään arvoitukselliseksi jäänyt arvoitus Suoniemeltä: Meirän pihassa on semmonen 
naara, jota ei sata miästä sarvista kaara. Mikä se on? - Kaivo ja yhtä outo on sutkaus: Kyllä Naaranvuoresta päiviä tulee!. 

Hirvestys. 

Hirvi on ikiajoista asti ollut tärkein ja merkittävin riistaeläin jäniksen ohella. Niinpä hirvenmetsästys on saanut oman 
nimityksenä kalastuksen ja linnustuksen rinnalle. Linnustuksessa vastaavasti sorsa on katsottu niin merkittäväksi riistaksi, 
että se on saanut oman nimityksen sorsastus. Kaloista vain lohi on saanut lajikalastuksen nimityksen. Puhutaan 
lohestamisesta. Joidenkin permiläisten idolien mukaan tietyillä lajeilla on yhteys. Hirven kuvan yhteyteen on kuvattu 

vesilintu. Äänisen kallioissa hirvien joukossa lipuvat hanhet ja joutsenet, vesilintuja nekin. Metsästysterminologian valossa 
vaikuttaa siltä, että merkittävin eräanti on saatu lohesta, sorsasta ja hirvestä. 

Hirvi (Alces alces); 

Hirvellä on monenlaisia nimiä ja nimityksiä jahtikielessä. Koska monet hirven vaihtoehtoiset nimitykset ovat olleet käytössä 
vain paikallisilla murrealueilla eikä tieto ole aina siirtynyt sukupolvelta toiselle jahtiveren hiipuessa, ovat monet nimet 
kadonneet muistista ja käytöstä. Vanhasta kiertonimikäytänteestä yleisin on hirven muuttuminen nimettömäksi 
lihamassaksi, otukseksi, saaliiksi heti kaadon jälkeen. Jälkien etsimisvaiheessa kyseessä on pelkkä hirvi. Metsällä sen 
sijaan voidaan käyttää hyvinkin runollisia ilmaisuja kuten Mielikin lahjaviini tai Tapion oma. Lisäksi aatoluvat määrittävät 
hirven laadun ja sen onko kaato luvallinen vai ei. Tällöin kerronnassa vilahtelee sukupuolitetut nimet uros, emä, vasa, 
lehmä tai härkä. Kun saalis on lopulta paloiteltu, jaettu ja syöty, hirvi muuttuu ns. elopainoksi, esim. viisisatakiloiseksi. 
Vaikka hirvi on suurin riistaeläimemme ja sen kansantaloudellinne merkitys on huomattava, niin hirven peitenimiä ei 
monta tunneta, vaikka karhun peitenimiä on konstruoitu noin neljäsataa (400). 

Kaarle Krohn on nimittänyt hirvieläintä nimellä cervus alces, jonka toisintoniminä hän ilmoittaa olleen mm. metsäviha 
(metsänkarvainen) laajapää mätäpää porkkasilmä (kuin tarvoinporkat) ryttyniska, netkaselkä, lapiakämmen, taahkiojalka, 
kaviojalka, ruuvihäntä, maamittari, honganpiiskari, hiiden poika, lemmon poika. Arkistoissa on kyselyissä tai muina 
mainintoina hirveen todennäköisesti liittyviä nimiä koru, kypsis ja romi. Hirven vanhat kansanomaiset nimet ovat monin 
osin sekoittuneet peuran nimeen. Moderni metsästyssanasto tuntee kaksi peuraa "Rangifer tarandusta", joista fennicus on 
metsäpeura ja tarandys on tunturipeura. Vanhassa kansanomaisessa jaottelussa jako on ollut samantapainen, perusnimi 
on ollut peura, josta erikseen on mainittu kesyyntynyt ja iso versio. Jalopuera so. "isopeura" on hirvi, metsäpeura on 
tavallinen peura ja tunturipeura on poro. 

Hirvianomus 

Metsästyslaina ja muiden lakisääteisten määräysten mukaan hirvi on rauhoitettu eläin,ota saa metsästää luvanvaraisesti 
erikseen laissa määrättynä ajanjaksona. Metsästyslaki puhuu pyyntiluvasta, hirvestä puhuen hirvieläimen pyyntilupa on 
saatava ennen metsälle lähtöä ja anomukset käsittelee riistanhoitopiiti ylemmältä taholta saatujen ohjeiden ja arvioidun 
hirvikannan suuruuden mukaan. Jollakin alueella hirviä voi olla niukasti, toisaalla runsaasti. Lupia ei näin ollen myönnetä 
rutiininomaisesti samaa määrää samalle porukalle joka vuosi. Hirvianomuksen teko ja sen toteutuma ovat osa 
hirvestyksen jännitystä. Aina ei hirvikansa ole tyytyväinen ja posket hehkuen saa viranomaistaho kuulla kunniansa. 
Hirvianomus on tunteita nostattava virallinen kaavake riistanhoitoviranomaisia varten ja siinä anotaan lupaa hirven 
kaatoon. 

Hirvijahti 

Kyseessä on metsästys, jonka saalistavoitteena on hirvieläin alces alces. Pienempiäkin hirvieläimiä jahdataan, peurajahti 
on tavallisin vaihtoehto hirvijahdille Suomessa. Hirvijahti on kokonaisuus, joka voidaan toteuttaa monella eri tavalla, 
ajometsätyksellä, vaanimalla, seuruemetsästyksellä, koiraa apuna käyttäen jne. Jahti alkaa jo ennen kuin se on 
alkanutkaan, lupahakemuksen lähettämisellä. Metsästyskautena jahdissa ollaan onnen ja kaatokiintiön mukaan tiiviisti, 
joskus väsyksiin asti. Jahti jakaantuu sekä kauteen, joka kestää noin 2 kuukautta lokakuusta joulukuulle ja kauden 
yksittäisiin jahtiretkiin, joiden pituutena on viikonloppu tai päivä pari. Päivän jahtia pidetään yleensä haavakko ja kauden 
hirvijahtuun pituutta kertyy, jos lupakiintiö ei ota täyttyäkseen. Kun onni potkii, on aika viettää peijaiset, pienet tai suuret 
sen mukaan kuin tapahtunut antaa aihetta. 

Hirvijuhla -> hirvipeijainen, hirvihippa 

Peijaisiksi sanottiin sellaisia perhepitoja kuten häitä läksiäisiä ja kuuliaisia, nykyään jollakulla paikkakunnalla näitä pitoja 
sanotaan PESSAKOIKSI (PESSAKKA). Myöskin karhunpeijaiset on tunnettu, peikko on paha henki, peijakas on 
ihmettelysana, peijooni on veitikka ja sepittäjä, juutas lievä kirosana. (KOTUS, pl: Oskar Lipsanen, Virtasalmi) 29.12.1929 

Hirvikello 

Kaavakuva, joka osoittaa tappavaa osuma-aluetta eri suunnista ammuttuna 

Hirvikärpänen 

Hirvikärpäsen purema saattaa kuullostaa jonkinasteiselta metsästykseen hurahtamiselta, mutta 
kyseessä on pieni hyönteinen nimeltä Lipoptena cervi. Työssä on esitetty totemismihypoteesi, jonka mukaan hirven 
mytologisia sukujuuria tulisi etsiä kasvimyyttien kautta. Vanhoissa kansanomaisissa kasvien toisintonimissä esiintyvät 
kirppu, kärpänen ja mehiläinen kärkisijoilla. Muita hyönteisiä kasvin nimissä ovat mm. koi, lutikka, täi ja ampiainen. Muista 
lajeista mm. mato, kastikainen ja toukka mainitaan. Hirvellä madot aiheuttavat sairauksia. Hirveen yhdistyviä kärpäslajeja 
on kahdenlaisia. Hirvikärpänen (Lipotena cervi) on niistä yleisesti tunnetumpi. Hirvenpistokärpänen (Haematoobosca alcis) 
on uusi tulokas Suomessa. Se havaittiin ensi kertaa vasta 2000 vuoden alussa. Kooltaan laji on hieman mäkärää 
suurempi ja elää vain hirvessä, hirvestä vaiko hirvellä. Kaansaomaisesti hirvenpistokärpästä voitaisiinkin kutsua kuvaavasti 
hirvelläeläjäksi. Uudistulokas sikiää runsain parvin jopa monta sukupolvea kesässä, sen jälkeen kun suvun alkunaaras on 
onnistunut munimaan tuoreisiin ulosteisiin heti alkukesästä. Molemmat hirven kiusakärpäslajit ovat verenimijöitä, jotka 
sankkoina laumoina piirittävät tai miehittävät. 

Muista hirvilajeista poron kesäaikainen kiusa, räkkä, on hyönteisten aiheuttama, joten hyönteisten ja 
hirvieläimen välinen symbioosi on ollut tunnettu vuosituhansia, vaikka loislajit aikojen saatossa ovat ehkä vaihdelleetkin. 
Vaivat ovat pysyneet. Menemättä sen pidemmälle poronhoidon kiusallisiin puoliin, metsästäjä joutuu tutustumaan 
hirviloisten lisäksi koiran loisijoita. Metsästyssanastossa on näistä loisijoista mainittu mm. hakamato (anclylostama 
canina), koirankirppu (Ctenocephadilus canis) sekä koiran täi (Linognathus setosus). Lisäksi samaisessa 
metsästyssanakirjasessa on maininta kettusyyhystä, jonka aiheuttaa syyhypunkki (Sacropetes scabiei var. Vulpes). Loisen 
aiheuttamaa ihhotautia kutsutaan kapiksi, ja se voi koitua kettukuoman kuolemaksi. Itämaisessa kirjallisuudessa sanonta 
"kapinen koira" on herjauksista suurimpia. Syyhyä esiintyy koirassakin. 


317 







Paholaista nimitetään kärpästen herraksi, ja kun hirven toisintonimi hiisi viittaa samalla myös piruun, ja 
varsinkin kun syntytarinoiden mukaan hyönteiset ja matelijat ovat pirun synnyttämiä, niin hirven ja poron loiset ovat olleet 
kiusankappaleita, kiusaajan aikaan saannoksia sekä ihmisen että eläimen kannalta. Yrtit ja kasvit ovat olleet rohtokäytössä 
ikiajoista lähtien. Alkuperäinen kasvinnimen ja hyönteis- tai eläinnimen yhdistäminen on saattanut johtua toiminnallisesta 
yhteydestä ja ajatuskulku on voinut kulkea similaris similibus -periaatetta noudattaen. Samankaltaisuus on ajateltu 
samansukuisuudeksi, joten tehokas rohto on kenties ajateltu olevan samaa sukua. 

Voikukka on pohjoismaissa yleinen luontokasvi. Suomessa tämä keltakukkainen laji on saanut aikanaan 
monia toisintonimiä, joista monet viittaavat eläimiin. Ruotsiksi kasvia on nimitetty mm. leijonanhampaaksi. Lisäksi 
ruotinkieliset toisintonimet ovat tätä kasvia kutsuneet myös nimellä "rävrumpa", mikä voitaisiin kauniisti suomentaa 
ketunpuoksi eli rumasti sanottuna revonperseeksi. Ketunpuo, rävrumpa on lisäksi muutaman muunkin kasvin nimi, joten 
oma arvoituksensa kätkeytyy useamman eri lajin tarkoitukselliseen nimeämiseen samalla kiertonimellä. 

Lopuksi kerrattakoon vielä Lönnrotin kasvinnimitoisintojen hyönteismaininnat. 

Koi 1 Kirppu 3 

Lutikka 1 Kärpänen 3 

Täi 1 Mehiläinen 3. 

Ampiainen 2 


Jahtikieli 

Jahtikieleen tottumattoman on vaikeaa sisäistää erästäjän kielen vivahteita. Eräkieleen on sekoittunut 
vanhakantaista, osin agraaria mielenmaisemaa ja sitä viljellään aktiivisti erästysharrastajien puheissa ja kirjoituksissa, 
joskin yleiskielen normittava vaikutus tasapäistää tätä perinteisesti vivaihteikasta puheenpartta. Jotkin sanat ovat 
suorastaan hämääviä, sillä yleiskielessä sana "kaatopaikka" tarkoittaa jätteiden hautaamista, mutta 
hirvenmetsästyksessä kaatopaikka on paikka, johon eläin on sortunut eli kuollut. 

Ks pisto ja suolistus 

Jahtiporukka 

Monien metsästysseurojen perus lepää hirviporukoiden muodostumisessa ja vaikka seuralla olisi paljon muutakin 
toimintaa, niin usein sen keskeisin toiminto on hirvenmetsästys, joka vaatii eniten yhteistyötä ja seuruetoimintaa. 
Porukkaan jäseneksi pääsy ei aina ole kitkatonta, koska hirvilupien määrä on rajallinen. Osille ei tahdota päästää liian 
monta, ja toisaalta porukan henki pyritään pitämään hyvänä, joten tuttuu piiriin ei aina olla halukkaita ottamaan 
uusia arvaamattomia jäseniä. Suurin syy rajoituksiin lienee kuitenkin saaliin ositus. Porukan suuruus vaihtelee parista 
miehestä noin sataan henkilöön. Maisteri Samuli Sillman on selvittänyt, kuinka suuri keskimääräinen lihaosuus per 
porukan jäsen on vuosien mittaan ollut. Saalismäärät olivat kasvaneet vuosikymmen vuosikymmeneltä 
kymmenkertaiseksi 1960-luvun saalismääristä. Yleisesti tätä kehitystä on kuvattus siten, että 1950-60 luvuilla saaliit 
olivat minimaalisia ja 1990-luvulle tultaessa porukan jäsentä kohden saatiin jo kokonainen hirvi. Seuraava 
kronikoitsijan runopurkaus lienee ajalta ennen lihakasoja. 

Onpa porukkaa on, ei yksi hirvi syömättä kyllä jää. 

Siinä tulee varmasti keiteltyä koivetja isokin pää. 

Pääsääntö on, että hirvijahdissa on mukana paljon miehiä, ja tähän porukkaan sopii monelaista persoonaa. 

Jotos 

Hirvenjäljet, hirvipolku; jotostaa on vaivalloinen kulku lumessa, joten jotos viittaa lähinnä talvisiin lumeen jääviin 
hirven jälkiin 

Jälki 

Jälki on jahtikielen merkillisin sana, joka ilmentää näkyvällä tavalla merkkioppia ja merkitysten 
tulkentaa. Klassisen oppikirjaesimerkin mukaan merkin olemukseen kuuluu kosketuspinta, jossa jälki on tyyppiä 
type/token. Eläimen jalka on se "type" malli, jonka mukaan jälki "token" on muodostunut, vai olisikohan päinvastoin. 
Jäljet kertovat kokeneelle metsänkävijälle paljon, ei tarvitse olla elokuvien intiaani, riittää kun on suomalainen 
metsästäjä peijaiskronikkaa kuulemassa, sillä niissä kuulijoille saatetaan valistaa, että löydetyt hirven jäljet olivat 
Nokia-merkkiset ja kokoa 44. Isoinen oli jättänyt jälkensä maan kamaralle. Jälki on myös yksi vanhakantaisimpia 
suomen kielen sanoja, sillä se on yhteinen mm. unkarin kielen kanssa. Sen sijaan joron jäljet on idiomi, jolla 
tarkoitetaan humalassa oloa tai epämääräisellä reissulla pitkään viipymistä. Näille kulkureiteille on tyypillistä, että 
mies häipyy jäljettömiin. Sorkanpainaumien lisäksi kookkaan hirven liikehdinnästä syntyy muitakin jälkiä, joita 
kutsutaan jätöksksi. 

Jätöksiä syntyy kaikista eläimen olemassaolon luontoon aiheuttavista muutoksista. Hirvistä jää 
sorkanjälkien lisäksi merkkejä luontoon kelomisjälkinä, syöntijälkinä, ulostepapanoina, kiimakuoppina, makuuksina, 
verenä ja karvatupsuina sekä sarvina ja niiden kappaleina. Visuaalisten signumien lisäksi voi esiintyä auditiivisia 
merkkejä, siis ääntelyltä ja liikkumisen aiheuttamia ääniä sekä hajumerkkejä. Jalanjäljet kertovat eläimen 
kulkureitin ja -tavan. Paetessaankin hirvi yleensä ravaa ja vain vastahakoisesti hyppelee tai laukkaa. Laukka 
muistuttaa jäniksen kulkutapaa, mutta hirvi ei laukkaa pitkiä matkoja, vaan pikemminkin pelästyessään vain loikkaa 
pitkällä hypyllä tiehensä. Metsästyksessä syntyy myös haavakoita, jotka jättävät jälkeensä verijälkiä, jotka ovat 
jäljestyksessä merkittävä apu, jos koiraa ei ole käytettävissä. 

Kaatajaiset 

Kaatajaiset voidaan viettää erillisenä juhlana, mutta useimmiten kaatajaiset ovat vain kaatopaikalla otettu 
kaatoryyppy ja/tai lahtivajalla pidetyt epäviralliset tilanteen tuomat kaatojuhlat. Sisä-Suomessa on tapana erottaa 
nämä kaksi siten, että kaatoryyppyä kutsutaan sarveisten ottamiseksi ja nylyvajan kaatojuhlaa kaatajaisiksi. 
Kaatajaisissa heilutaan puukon ja viinan voimalla, joten nylkijänä ei voi olla kovin kuumaverinen mies. 
Kronikkakertoman mukaan tyypillinen tilanne lihanyyteiksi etenee kaatajaisissa näin: 

Joku terottaa liipalla puukon kärkee. 

Toiset sivummalla vähän jo kirkasti järkee. 
Yksi tuolta nurkalta suhkaa: "Tule 
tänne, tämä tossu jo joutaisi tyhjäksi saada. 
Eipä sitten sitä kukaan enää maahan kaada." 

Hyvin jakotehtävän miehet täytti, 
kun välillä niille Kuopiota näytti. 

Siinä nyt jonossa nököttää arvokkaat kilot, 
joiden tiimoilta pidetty on pienet ilot. 


Kaatopaikka 

Hirvenmetsästyksen päätavoite on kaikkien lupien täysimääräinen ja oikea käyttö, luvalliset kaadot. 

Tavoite saavutetaan jossakin paikassa, kun hirvi saa kuolettavan osuman. Tuosta tapahtumapaikasta ja 
-hetkestä, johon hirvi kellahti, tulee ikimuistoinen, sillä sattuneesta otetaan kuva muistoksi. Jos verrataan sanaa 
"kaato" muihin merkityksiin ja yhdysanoihin, niin mieleen tulee kaatosade ja kaatopaikka jätehuoltona. Kaatopaikka 
on sanana niitä, jotka ovat modernisoituneet, mutta joiden juuret ovat atavistisia jahtisanoja. Hirvi on suolistettava ja 
pistettävä ennen kuljetusta, jotta lihat säilyvät mahdollisimman hyvänä. Paikka, johon hirvi kaatui tulee täten myös 
jätteiden säilytyspaikaksi. Isosta hirvestä verta tulee hulvattomasti ja se valuu pistettäessä maahan, ja vaikka 
jahtikoira joitain makupaloja saattaa hirven sisuksista syödä niin silti paljon rompetta jää maahan kaivettavaksi. 
Laiskimmat suolistaja-pistäjät eivät kaiva jätteitä maahan, vaan jättävät haaskalintujen ja petojen syötäväksi jätteet. 
Linnut, jyrsijät ja eläimet ovat metsän jätehuolto. 

Kaatoryyppy 

Kaatoryypyt ovat luonnollinen osa kaatojuhlaa, mutta tilanteesta puhutaan kronikassa hieman peitellen ja vertauksin. 
Viinaksien otto on järjen kirkastamista, tossun tyhjennystä, Kuopion näyttämistä, pieniä iloja. Maininta sellaisesta 
kaato-onnettomuuden uhasta, jossa kalliit aineet valuisivat loiskausuhrina maahan, juontanevat juurensa pelkoon 
kotiväen kontrollin puuttumisesta tapahtumain kulkuun. Toisaalta kyse on sanaleikistä, jossa keskeisenä on 
kaatotapahtuma. Kun hirvi kaatuu, se on ilon aihe, mutta jos viina kaatuu maahan, se on surun aihe. Selkeällä 
vastakohta-asettelulla kronikan kertoja vetäisee muutamalla sananvedolla hirviporukan tunnot tajuntaan. Kaatajaiset 
ja kronikkaperinne yhdessä lienevät osaltaan syynä suomen viinasanaston riemunkirjavuuteen ja runsauteen, hauskat 
ilmaisut ja sanat tarttuvat kuulijoihin ja kielen kantoihin kuin häkä. Myös metsällä kaatotilanteessa ryypystä kerrotaan 
kierrellen ja kaarrellen. Jotkut kronikoitsijat ilmaisevat asian suoremmin jotkut peitellymmin, mutta mainitsematta 
kunniaryyppyä ei jätetä eikä myöskään sen puuttumista - varsinkaan ei puuttumista. Toisaalta joillain hirviporukoilla 
on tapana, ettei ryyppyjä oteta ennen kuin saalis on saatu metsästä pois, jolloin kaatoryypyt jäävät väkisinkin 
lahtivaiheen tapahtumaksi. Seurojen lääkärituttavuudet johtavat siihen, että tunnelman viinatehosteen nimenä on 
"apteekkiaineet", mikä tarkoittaa puhdasta pirtua. 

Kaatosoppa 

Keitto, joka tehdään kaadetun hirven lihoista sen kunniaksi ja muistajaisiksi sekä tarjotaan peijaisissa pitoruokana tai 
juhla-ateriana tai kaatajaisissa rankan urakan palkaksi uutiskeittona. Peijaisissa soppaa ryyditetään ohjelmalla ja 
ruokaratolla, joka on kronikka tai muu jahdinjohtajan tai riistapäällikön esitelmä ajankohtaisista metsästysaiheista. 
Tunnelman kohottamiseksi muistellaan mennyttä jahtitapahtumaa kronikoitsijan kiteyttämällä tavalla. Kronkoitsija on 
arjen historioitsija, joka kertoo laulullaan, miten tähän päivään on tultu ja millaisten vaiheiden jälkeen. Kaatajaisissa 
soppa ja saunominen kuuluvat yhteen. Soppa on molemmissa yhteisöä vahvistava rituaalinen ruoka. Juhlahumussa 
soppa menee ja saattaa sattua muutakin. 

Nousi kerran taas korkeana kaatojuhlalaineet, 
oli pöydässä maukas soppa ja ihan apteekkiaineet. 

Sauna se mukavaksi vasta hautoo mielen. 

Ja kun aikuiset miehet, totta vie, 
tosissaan löylyksi pistää. 

Ihmekös tuo nyt sitten lie, 

jos isännän housutkaan löydy ei mistään. 

Menihän mukavasti ilta kierrellen nurkkia, 
runsasta soppapöytää. 

Kalma 

Kalmankattila on astia, jossa peijaisateria syötiin vainajan muistoksi. 2) Se suuri paikka, maan sisäinen tuli, jossa 
kuolema keittää "voiteitaan" ja kärventää kelvottomia sieluja. Kalmanliha tarkoittaa tunnotonta, puutunutta, 
kuoleutunutta tai halvaantunutta kohta lihaksessa. Kalmanliekki on vihan tuli tai kuolemanuhka jonkun 
murhanhimoisen katseessa, nimitystä käytettiin erityisesti Pohjanmaalla ja Pohjois-Karjalassa. Härmän häjyillä 
kerrotaan jo lapsena palaneen kalmanliekki katseessa. Käsitteellä on yhtenevyyksiä paha silmä uskomukseen, sillä jos 
lapsi oli kalmanliekkinen silmiltään jo syntymästään, ehtyi äidiltä rinnasta maito. Erikoinen on myös uskomus 
kalmannoksesta. Kun kuolleita on jossain paikassa monta yhtä aikaa. Kuolleet kokoontuivat erityisinä juhlapyhinä 
kirkkoon sekä pyhäinmiesten päivänä kekriateriaan. Kummittelevat kuolleet saattoivat ilmestyä tiellä kulkijoille tai 
kotitanhuvilla ja kalmankäsiä keräilevät haudanryöstäjät saivat joskus peräänsä kalmannoksen, josta ei ilman tietäjän 
toimia eroon päässyt. 

Kalmanlaina 

Ilkeä ihminen tai suuri pahantekijä pystyi hankkimaan sellaisen, jos osasi määrätyllä tavalla itsensä siihen valmistaa. 
Taidon hankkimiseksi tuli olla kovaluontoinen mies ja ehdot olivat kovat. Ensin oli oltava täysin erossa naisista, jonka 
jälkeen tuli syödä syntymättömän varsan sydän ja vielä syntymättömän lehmän vasikan ja karitsan vasikan sydän. Ei 
tällä vielä hyvä! Lopuksi piti syödä kastamattoman kuolleen lapsen sydän, ja niin pikku hiljaa itsetehty magia aikoi 

saada voimaa. Ensin saavutettiin tätä keinoa käyttäen näkymättömyys, (ja koska ihmiset kammoksuivat tällaisia 
taikoja harjoittavia, oli hän joka tapauksessa ennen pitkää kuin ilmaa kanssaihmisille), mutta taikavoima antoi kyvyn 
matkata silmänräpäyksessä paikasta toiseen ja kyvyn näkyä ja olla näkymättömissä miten vain mieli teki. 

Kettu 

Pinta, kiisseliin tai kermaan voi muodostua kuivahtanut kelmumainen pinta, jota kutsuttaan ketuksi, tässä kettu 
tarkoittaa karvanahkaa. Ketusta on puhuttu toisintonimillä. Krohnin keräämät toisintonimet ovat: Kettu (canis vulpes) 
supinturkki, pitkävilla, ruuviturpa, kärhäkehuuli, piikkihammas, neulasilmä, viuhkakorva, lapiahäntä ja Ilomäen 
keräelmän mukaan kettu on saalis, raha tuomi, jalka, käpälä, konstin/kuulun koiven kantava, kultanen otus, 
punakeräne, sinikeräne, musta muikova, nyhervä, villahäntä, karvaplali, piispan pitkä hiha, valtamiehen vaate. 
Erikoinen on maininta ketusta tuomena ja sinikeräsenä, sillä nimet viittaavat myyttisiin syvyyksiin ja tietäjyyteen, 
tietäjää kun on paikoin nimitetty sekä revoksi että tuoneksi, tuonelan ja revontulten mukaan. Toisaalta sinikeränen ja 
punakeränen kietoutuvat merkitykseltään tulensyntymyyttiin ja tulikettutarinastoon. Ristikettu sen sijaan realistinen 
ilmaus samaan tapaan kuin ihmisestä tai eläimestä voidaan puhua ristiverisenä. Ristiketun karvoitus on kaksivärinen. 
Kettu on myös metonymia, jolla viitataan ovelaan ihmiseen. Se on koko kettu! (se mies) 

Koiramoilanen 

Venkoilevat metsäkoiran isännät on tunnetaan kansanperinteessä koiramoilasina. Nimityksellä tarkoitetaan muitakin 
venkoilijoita eikä vain metsästysjuttujen kertojia. Koiruus mielessä ei liity mitenkään kenneltoimintaan, vaan 
eriasteiseen ilkikuriin viattomista kepposista tihutöihin. Koiramoilanen on savolainen ilmaus ja hankalasti 
käännettävissä, mutta lähinnä se on "practical joke" ja pikkupoikien leikkiperinnettä, jossa sähköpylväiden lasikukot 
rikotaan ja käydään kurkistelemassa ulkorakennusten alle. 

Kommellus 

Metsästäjäin Keskusjärjestön julkaiseman ja Matti Kinnusen laatiman metsästysanaston mukaan kommellus merkitsee 
karhun tekemää harhautusta, sivuhyppyä tms. liikettä. Kronikoitsijan sanastossa kommellus on hirvimiehelle metsällä 
tapahtunut ikävä tapaus, jossa tavaroita häviää ja rikkoutuu, tulee töpättyä tai eksyttyä ja jopa tehtyä noita 
karhumaisia syrjähyppyjä metsästysmajalla ja majalle. Varsinainen kommellus syntyy siitäkin, kun metsämiehen 
harhautusliikkeet eivät hämää kotiväen kontrollia. 

Koskikara. 

Lintua on käytetty taikojen teossa apuna, koska koskessa uskottiin olevan erityistä 
tietäjän tarvitsemaa voimaa, joten kaikki mikä läheisesti liittyi koskeen, 
kallioimarteet ja koskenkivet, olivat käyttökelpoisia taikavälineitä. Koskikara oleilee 
kesät talvet koskien kivikoissa, joten sen siiven pyyhkäisynkin uskottiin olevan niin 
täynnä vedenväen voimaa, ettei muuta tarvittu - pedot kyllä pysyisivät loitolla. 

Kotus 

Ampumasuoja, joka on varta vasten väijyntään valmistettu piilopaikka, tarkoitus on estää riistaa havaitsemasta 
metsästäjän liikkeitä. Myös luontovalokuvaajat kyhäävät kotusia suojarakennelmiksi, jotta pääsisivät 
kuvauetäisyydelle arkaa eläintä. KOTUS on myös Kotimaisten kielten tutkimuskeskuksen lyhenne. Laitos on tehnyt 
mittavaa sanastustyötä myös eräkulttuurin alalta. Vanhat eräsanat ovat kuin nuolia sumusta, sukeltavat esiin jos ovat 
sukeltaakseen kuin hirvi usvasta. Vanha totuus sanoo sanojen olevan kaksiteräinen miekka. 


Kyörääminen 

Kiimatermistöä tutkinut Jaakko Sivula toteaan ihmisen väistäneen petoa ja hirveäkin, jos eläin on osunut kohdalle 
pariutumisaikaan. Kuten hirvennimilista osoittaa, naarashirvestä puhutaan lehmänä. Koska koirilla ja lehmillä on omat 
tyypilliset kiimaterminsä, osa lehmän kiimaa tarkoittavista ilmaisuista voi koskea myös Mielikin lehmiä. 

Metsän karja on juoksullaan syksyisin. Ajella, kyörätä ja ajaa liittyvät nekin kiimaan, vaikka kyörääminen tai ajaminen 
ei ole varsinainen kiimatermi, vaan kuvaa uroksen käyttäytymistä. Tällainen "kyörääminen" saattaa usein edeltää 
naaraan kiimaan tuloa tai pyrkiä edistämään sitä. Koska Ajatar on yksi arvoituksellisimmista myyttisistä hahmoista ja 
Kekritär liittyy vainajanpalvelukseen ja metsäsuomalaisten köyripuuperinteeseen ja on näihin molmepiin naijhaltijoihin 
ehkä liittynyt jotain metsän karja haltijuutta ennen navettaan siirtymistä. Kekritär liittyy vainaja- että 
hedelmällisyysriitteihin, josta hahmo on siirtyneet uskomustarinoihin. Ajatar on hiema hämrärämmin tulkittavissa 
oleva, mutta alun perin se lienee tarkoittanut aitojaa, aijatarta eikä aikaan tai ajamiseen liittyvää olentoa. Karjaa 
kiusaavana painajaisena Ajatar on tautidemoniksi tulkittu, mutta tulkinta lienee väärä, muussa kuin kyöräämisen 
merkityksessä, koska Ajattaren tekoset ovat samantapaisia tautidemoni märän kanssa. 

Lehmänkello 

Ajomiesten varusteisiin ja merkinantovälineisiin kuuluva esine, jota vo idaan sovitusti käyttää myös merkin antoon. 
Lypsykarjalla oli kesälaitumilla metsässä käydessään ensimmäisellä kulkua johtavalla lehmällä tavallista komeampi 
kello, johtava nauta oli kellokas. Tässä taas yksi sana, jonka juuret juontavat atavistisuuteen saakka. Nykyajan 
kellokas, vaikka nainenkin on yhteisönsä johtaja ja keulakuva, edustava henkilö. Lehmänkellolla on kaikuva ääni. 
Syksyisessä metsässä, jolloin ihmiskarja oleskelee navetoissa, metsässä kilkkava kello merkitsee: Hirvi tulossa nähty 
ja tulossa sinne päin. Supisuomalainen vastine keskieurooppalaiselle metsästystorvisignaaleille. Venäläinen sen 
kertoo: "Ajomiehillä lehmänkello merkkinä tuosta, jos alakaa ketjussa hirvi juosta. Kulu tovi ja passimiesten hermoja 
koetteloo Karhus-Jaska lehmänä hiljalleen kelloo soetteloo." Lehmänkello on myös sanaleikki, koska hirveä kutsutaan 
myös lehmäksi ja hirvikello on osuma-aluekartta, toisaalta hirven partaa myös kutsutaan kelloksi ja naaraillakin parta, 
hello on joskin pienempi kuin uroksella. Parran merkityksestä hirvelle ei olla tarkkaan selvillä 

Lemminkäinen. 








Tällä nimellä tunnetaan kalevalainen sankari ja hirvestäjä, joka joutui 
kosioimisensa aikana monta kertaa hirvimetsälle, ja pelastautui pakkaskuolemalta 
hirven nahkaan kääriytymällä. Lemminkäinen on myös seitsenpistepirkko eli 
leppäkerttu. Lemminkäinen on myös "suvipoika" joka pisti Pakkasen 
Puhurin pojan aisoihin ja suojautui kylmän vihoilta sammalilla. Lemminkäisellä on 
osuutta puiden ja kasvien synnyn kanssa ja alkujaan sama asia kuin Kalevan 
poika Liekkiö, josta Agricolan jumalluettelokin puhuu. Lemminkäisen sanotaan 

toisaalta olevan myös Lemmin poika, ja lepän Lemmeksen tekemä. Leppäpoika Lemminkäinen ei silti ole. 

Lenkki 

Ajoon kuuluva kierros, ajolenkki on lyhyesti lenkki tai kierros. Kun ensimmäinen ajo ei tuota tulosta otetaan uusi ajo 
eli lenkki, jostain toisesta suunnasta ja kohdasta. Ja aika usein käykin niin, että uusi lenkki kannattaa ja tuottaa 
tulokseksi toivotun kaadon. "Vuan annappas olla lenkki se toenen, Jopa syntyy tilanne ihan toesen moenen. Eipä 
ajomiehet Nopon korpee tyhjee kaahoo, jo selevään kuuluu hirviä siellä tulla paahoo", toteaa Arvidsuunkin. 
Toisellakin tapaa lenkki voisi olla jahtikieltä, puhutaan sukupolvien ketjusta, elämän jatkumossa yksi eräsukupolvi on 
lenkki pitkässä jatkumossa kaukaa aikain takaa. 

Loitsut. 

Suomalaisen kansanrunouden vanhin kerros on loitsupainotteista, vaikka Lönnrot 
ei tätä seikkaa Kalevalaa koostaessaan korostanut ja raastavimmat kohdat poisti 
teksteistä. Syntyloitsut ovat vanhaa perua ja hiiden hirven synty on kuvattu 
Kalevalassa. Loitsut tunnetaan myös sanoina tai runoina, siksi että loitsut olivat 
runomuotoisia ja loitsun teho taikatoimien lisäksi perustui tietoon tautiolennon tai 
muun kiusan syntyperästä, jolloin lausuttiin syntysanat, itseasiassa 
kansanomainen myyttinen käsitys elämän alkusynnyistä. 

Lorvikatarri 

Kansantiedon mukaan hyvin pahaksi äitynyt lorvikatarri voi kestää viikonkin yhtä soittoa. Taudin kulku etenee 
säännönmukaisesti ja päivä kerrallaan. Kun ensin on vapaamaanantai ja sitten on ylimenotiistai, ruvetaan 
keskiviikkona työkaluja katselemaan, missä mahtanevat olla ja kun kalut lopulta löydetään niitä torstaina 
kunnostellaan, perjantaina ei enää yhden päivän vuoksi kannata töihin ruveta, ja lauantaina, kun on pyhän aattokin, 
ei lauantaina enää tehdä mitään, jos ken pyhäpäivän oikein kunnolla tahtoo viettää. Porukasta poissaolo on tulkittava 
lorvikatarrikohtaukseksi ellei toisin todisteta eli aikana jolloin metsästys tapahtui, oli kastajaiset, hautajaiset, 
kihlajaiset, häät tai yhteiskunnallisiin toimiin, tai yleisurheilullisiin kisoihin osallistuminen. 

Makuus 

Hirvi on mittava eläin, eikä nuku jalat suorana honkaa vasten kuten aikanaan yleinen uskomus kertoo. Makuus syntyy 
hirven lepopaikkaan. Toisaalla saatetaan makuuksella tarkoittaa myös varsinaista kiimakuoppaa, jossa akti on 
tapahtunut tai tapahtuva. Hajusta hirvestäjä tunnistaa, onko kuopassa pariteltu vai levätty, koska hirvi merkkaa 
makuuksensa virtsallaan. Makuukset ovat kulku- ja ruokailujälkien ohella varma merkki hirvien oleilusta lähialueella. 

Mara. 

Mara, maara, ajajainen, painajainen, painainen ovat lähinnä hevosia vaivaavan 
karjataudin nimiä, mutta myös uskomusolentoja, joiden uskottiin ajavan hevosen 
väsyksiin ja hikeen yön aikana. Koska hirvi on yökulkija niin tämä ominaisuus on 
saattanut aiheuttaa uskomuksen hevosta säikyttävästä marasta. Ruotsalaisissa 
kansanuskomuksissa hevonen säikkyy tien yli kulkeneen hirven hajua, ja mikäli 
väite Pitää paikkaansa, se on melko varmasti aiheuttanut lukuisat tarinat hiiden eli 
pirunväen paikalla olosta, ja kun hiisi on lakannut merkitsemästä hirveä on 
merkitys muuttunut pelkiksi pirujen liikuskeluksi paikalla. 

Metsännenä. 

Metsästä saattoi karja saada tartuntatauteja, mutta myös metsähiiden vihoittaminen saattoi koitua karjan turmioksi. 
Metsännenänä tunnettu metsänviha saattoi ilmetä monenlaisina vaivoina, mutta vahingollisinta oli jos maito ehtyi 
kesäravinnosta huolimatta. Silloin epäiltiin käärmeen käyvän imemässä utareet tyhjiks lehmien laiduntamisen aikana. 

Metsänpeitto. 

Karjaa paimensivat metsässä paimenet, mutta toisinaan karja laskettiin vapaasti 

metsälaitumelle ja rantaniityille ilman paimenta, josta ne joko noudettiin tai muutoin houkuteltiin karjankutsuhuudoin 
lehmihakaan. Aina lehmät eivät palanneet, vaikka ilmeisiä pedon kitaan joutumisen jälkiä ei näkynyt. Lehmää ei 
metsänpeitosta nähty, vaikka vierestä olisi kuljettu. Usein tällainen metsänpeittoon joutunut eläin löytyi vasta, kun 
tietäjä neuvoi, missä kadonnut oli. 


Metsästyskulttuurilainat 

Suomalaisessa metsästykulttuuriin on lainautunut eurooppalaisesta perinteestä kaksi tapaa, toinen 
metsästyssignaalien tuntemuksensa ja toinen yleis-eurooppalaisina pyhimys- ja mytologiaolentoina. Kreikkalaisten 
erästysjumalatar Artemis, jota roomalaiset kutsuivat Dianaksi esiintyy suomalaisessa eräkirjallisuudessa kotoisen 
Mielikin rinnalla. Tapio on saanut kilpailijoiksi vieramaalaiset metsästyspyhimykset Hubertuksen ja Eustachiuksen, 
jonka päivää vieteään 20.9. Pyhimyksillä on ikäeroa, sillä Eustachiuksen arvellaan eläneen noin 100-luvulla jKr. ja 
Hubertus kuoli vuonna 727. JKr. merkkipäivää vietetään 3.11. Hirvijahtikauden alku Suomessa sijoittuu ja on 
sijoittunut näiden merkkipäivien väliin. Molempien pyhimysten symboli on saksanhirven pää, jonka sarvien välissä on 

risti. Kaikkien metsästäjien pyhä juoma täten lienee merkki Jägermeister, sillä kyseisen yrttijuoman etiketissä tämä 
symboli komeilee. Vastineet jakautuvat seuraavasti. 

MIELIKKI TAPIO 

Artemis Eustachius 

Diana Hubertus. 


Metsästysignaalit 

Keski-Euroopasta hieman nihkeästi suomalaisiin seuroihin kantautunut metsästyskäytänne. Metsästystorvella 
soitetaan vakioita merkkisävelmiä, joilla on viestivät nimet ja numerot. Esim. Metsästysignaali 23. on vastaus 
kysymykseen, onko koiria näkynyt. Näkemiin toitotetaan signaalinumerolla 9, onnittelut kaadosta numerolla 8. 
Kysymys koirista, onko koiria näkynyt on no.22. Tervehyds on no.2 ja "tuli seis" ilmoitetaan metsästysignaalilla 
no.13. Muita: "ajettava nähty" no 21; "ajoketju liikkeelle" no. 10; "ajoketju seis" no. 11; "ampuminen ajoketjun 
suuntaan kielletty" nol2; "jahti on päättynyt" tunnetaan signaalinumerosta 7 ja signaali on saanut myös nimen halali. 
Ja signaaleista ensimmäinen on heti aamusta soitettava metsästysignaali no. 1 "herätys". 


Naakiminen 

Naakiminen on metsästystapa, jossa metsästäjä kulkee jalkaisin ja metsästää yksin ilman koirien, 
ajomiesten tai houkutusten apua. Väijyminen ja lähestyminen suoritetaan mahdollisimman äänettömästi ja vaikka 
hirvestäjä yrittää päästä yllättämään saaliin makuulta, niin harvoin tavoite onnistuu. Äänetön liikkuminen tarvitaan, 
koska hirvellä on tarkka kuulo. Hirvi kavahtaa kaikenlaista sihinää, narinaan, kahinaa ja kilinää. Asussa eivät 
avainperät tai vetoketjut kilise, materiaali ei kahahtele, saappaat ei narsku eikä lotise. 

Hajuaisti on kuuloakin parempi, joten naakijan tulee erityisen huolellisesti selvittää tuulen suunta ja sekin, ettei asu 
haise muulle kuin metsälle. Vaatteet voidaan hajustaa kuusenoksilla pitämällä metsästysasua vuorokausi 
kuusenoksien kanssa samassa säkissä. Naakija pyrkii yllättämään saaliin ja pääsemään ampumaetäisyydelle hirven 
huomaamatta. 

Hirvenkaatajan kunnian koetuskivi on osuman laatu ja tarkkuus, joka määritetään kuolettavan 
laukauksen luodin ja luotien sijainnista. Sydänlaukausta pidetään onnistuneena, joskin perisattuma on paran 
Miinchausenmainen monta saalista ja osumaa yhdellä laukauksella. Erityisen legendaarisuuden voi saavuttaa 
osumalla, joka menee epätavallista tietä suoraan sydämeen, esimerkiksi sydänosuma peräaukosta kautta suolien. 
Hyvä osuma on myös niskaosuma, jolloin eläin putoaa niille sijoilleen kuten sanotaan. Huono osuma sen sijaan ei 
joko osu ollenkaan, osuu vääriin kohteisiin kuten puihin tai muihin metsästäjiin. Pahin osuma on haavakko tai kuollut 
erätoveri. Molempia on vuosien mittaan tuupertunut metsään. Haavakkokin nimittäin kuolee saamiinsa vammoihin ja 
haavakuumeeseen jonkin ajan kuluttua karkuun pääsystä. 

Nuolukivet. 

Riistanhoidon näkyviä osia ovat riistapeltojen istuttaminen ja nuolukivien pystytys hirvien 
saataville. 

Näkki. 

Niin hevoset kuin hirvetkin uivat kesäkuumalla mielellään. Hevosten uittaminen ei ollut entisajan uskomuksissa aivan 
yksinkertainen toimenpide, sillä vesinäkki vaani uittamispuuhia. Joskus hevonen saatiin ylös jalat verille revittynä kuin 
karhun kämmenten jäljiltä. Vesihiittä torjuttiin kivittämällä vettä pienillä kivillä. Tästä muistona on lasten kesäinen 
tapa heittää näkinleipiä veteen pikkukivillä. Näkki 
on myös hiiden ja tontun toisintonimi. 

Osmo 

Kalevalassa Osmotar tunnetaan lähinnä pitojen laatijana, joka valmisti proto-oluen, tai toisin sanoen attoman taarin 
laati, hyvin siitä humaltuivat niin esimaistajat kuin pitoväkikin. Osmoksi nimitetään sulhasta a osmo on myös ahman 
rinnakkaisnimi kuten kamppikin. Ruokokasvi osmankäämi on saanut 
nimensä tästä olennosta. 

Owre 

Uno Harva mainitsee lappalaisten mytologiassa lappalaisilla olleen tapana uhrata joulun aikaan poro tai peura, jota 
nimitettiin ovvreksi, joka voi olla nykyisen Korvatunturin joulupukin poron, jouluporon kantamuoto. 

Osuma 

Hirvenkaatajan kunnian koetuskivi on osuman laatu ja tarkkuus, joka määritetään kuolettavan laukauksen luodin ja 
luotien sijainnista. Sydänlaukausta pidetään onnistuneena, joskin perisattuma on paran Miinchausenmainen monta 
saalista ja osumaa yhdellä laukauksella. Erityisen legendaarisuuden voi saavuttaa osumalla, joka menee epätavallista 
tietä suoraan sydämeen, esimerkiksi sydänosuma peräaukosta kautta suolien. Hyvä osuma on myös niskaosuma, 
jolloin eläin putoaa niille sijoilleen kuten sanotaan. Huono osuma sen sijaan ei joko osu ollenkaan, osuu vääriin 
kohteisiin kuten puihin tai muihin metsästäjiin. Pahin osuma on haavakko tai kuollut erätoveri. Molempia on vuosien 
mittaan tuupertunut metsään. Haavakkokin nimittäin kuolee saamiinsa vammoihin ja haavakuumeeseen jonkin ajan 
kuluttua karkuun pääsystä. 

Partaennakko 

Osumatarkkuuteen liittyvä ohje, jossa tähtäys liikkuvaan maaliin kohdistetaan hirven partaan eli helloon. Vitseissä 
ohjeen suhteellista pätevyttä naureskellaan, sivusuunnassa ohje ei aina päde. 

Passi 

Yleiskielessä passi on jahtikielen vastakohta. Hirvimetsällä passissa ollaan paikoillaan ja mieluiten vielä varsin hiljaa, 
mutta passi tarvitaan matkustamiseen ja liikkumiseen paikasta toiseen. Toisaalta tullimieskin on passissa matkalaisiin 

nähden, ja kun epäilyttävä matkustaja havaitaan, hänet temmataan pois toisten joukosta ja kulun virrasta. Passi on 
nykyjahtimuunnelma naakimisesta, jossa yksin metsästävä jäljittää hirven vartoillen tai hiipimällä tuulen alta 
ampumaetäisyydelle hirvestä. Sekä tullimiehelle, passintarkastajalle, naakijalle että passissa olijalle on tärkeää, ettei 
saalis saa vihiä passissa olijan aikeista. Takapassin saanut ei aina saa vihiä ajoketjun aikeista, kun jää ajoketjun taa 
ajon edetessä. Hirvestäjän passipaikat ovat kolmenlaisia, tornipassissa hirvimies odottaa ajosaalista telineeltä käsin, 
pilttuupassissa hänet on varmuuden vuoksi aidattu odottamaan tietyllä alueella ajokohdetta ja paikkapassi sijaitsee 
avomaastossa, jossa ampumasuunta on määrätty, mutta liikkumavapaus periaatteessa on rajoittamaton, mutta ei 
suotava ajon aikana. Kaskut ja kronikat mainitsevat monia tapauksia, joissa kääntyminen passiapaikalta pusikon 
puoleen on vienyt saaliin ampumamatkan ulottumattomiin. 

Passimies 

Hirviporukan jäsenet jaetaan ajometsästyksessä tai sekametsästyksessä kahteen kastiin, pyssyttömiin ajomiehiin ja 
pyssyllisiin passimiehiin. Ennen vanhaan jako oli linjalla pyytömies ja saantomies. Passimies on tässä jatkumossa 
entinen saantomies ja ajomies on pyytömies. Passimies sijoittuu ajolinjalle ennalta määrättyyn ja passimiesten 
kesken arvottuun passiin, josta hänellä ei ole lupa poistua ennen jahdin päätöstä. Aina ei passimies jaksa tai pysty 
olemaan liikkumatta paikallaan vartiossa. Kylmä kohtalo tapaa tuntikausiksi venyvää odottelijan ja hän saattaa 
poiketa tarpeilleen, lämmittelyyn, helpotukselle tai evästelemään, mutta usein kohtalokkain seurauksin, kun selviää, 
miksi passimies ei ampunut, kun hirvi tuli hollille. Useammiten hirvi ei metsien passimiehen ohi maksutta mene, vaan 
joutuu maksamaan kulkuluvan ja rajan ylityksen hengellään. 


Peijainen 

Peijaisia on kahden kolmenlaisia. Joinakin hirvihuuman vuosina seuroilla oli tapana pitää esipeijaiset jahtikauden 
alussa. Niissä laulettiin, juteltiin, naurettiin ja juotiin viinaa ja vain harvoin naisilla oli asiaa näihin 
metsästysmajajuhliin. Melko miehinen peijaamisen muoto tapahtuu kaatajaisina joko metsässä tai lahtivajassa ja 
joskus kaatajaispeijaiset ovat jatkumo kaatopaikalta kotipetiin kapakkain kautta. Kaatajaisten muoto ja tapa 
vaihtelevat miestä myöten ja sen mukaan sattuuko olemaan puteli ja siinä sisältö vai ei. Varsinainen peijainen oli 
hirvihuuman kuumina vuosina 1970-80 luvuilla kylätapahtuma, johon otti osaa suuri osa kyläläisistä, kuka 
maanomistuksen, kuka sukulaisuuden, kuka naapuruuden tai muun osallisuuden kautta. Vakiovieraina olivat 
hirviporukan perheet ja maanomistajat, joilta hirvenmetsästysalue oli vuokrattu. 

Joka pitäjäs se harrastus kukkii 
Kanteleel ne juhlii Nuutti-pukkii 
Askolas taas sitä Linnankoskee 
mutt tääl pannaa paistii poskee. Kuosa A107 


Pikipaska 

Pikipaskaa käytetiin suojaustaikuudessa. Se oli iso saalis ja arvotavara, kun löysi ensimmäisen karhun pikipaskan, 
talvisen paskan, karhun tapin. Siksi mentiin karhun jälkiä etsimään keväällä, kun karhu oli pesästään lähtenyt ja 
ensimmäisen paskansa lykännyt. Sitä karhun paskaa, pikipaskaa, pantiin karjan kellon kantimen sisään, ommeltiin 
kaulapannan nahan väliin. Sitten ei karhu uskomuksen mukaan syönyt eläimiä eikä hätyyttänyt. 

Punahattu = punamyssy 

Lakisääteinen pukine. Hirvestäjän varusteina sääntöjen mukaan on oltava punainen päähine ja liivit. Tämä siksi, että 
hätäisimmät ja huononäköisimmät metsästäjät saattavat erehdyksessä lehvistössä varovasti liikkuvaa tummaa 
möhkälettä arvioida hirveksi ja pamauttavat suoraan pusikossa kykkijään, joka ei ehkä olekaan hirvi sanan 
varsinaisessa merkityksessä. Punaisessa myssymääräyksessä on myös symboliikkaa. Joulupukin maassa moni tietää, 
tontuilla on punainen päähine ja ennen oli sellainenkin käsitys, että nimenomaan metsätontuilla oli punainen päähine 
ja harmaa verkanuttu. Nämä totnut pitivät huolta riistasta. 

Pussi 

Pussiin joutunut hirvi metsässä on jotain samankaltaista kuin pattitilanteeseen joutunut pelaaja shakissa. Ei voi 
liikkua mihinkään, joten ansassa on. Parikymmentä miestä on riittävä määrä tekemään tällaisen pussituksen, 
sanotaan. Enemmän kronikoitsijat kuitenkin ovat kiinnostuneita eväspussista ja hölskävistä sukista. Hirviherra voi 
joutua viipyilemään aloillaan pussissa kuin herran kukkarossa tai hmm. kuten myös sanotaan kuin kusi sukassa. 
Kehitys on edennyt passituksessakin, pussiin voi joutua saaliinjakolihakimpaleiden sijasta myös elävää lihaa, kun 
passissa istuja kääritytyy odottelutunnelmaan vonkamiehen passipussiin sillä välin liikkuva ajomies tepastelee 
metsänneitojen poluilla high tech -asussa. Joidenkin mielestä tällainen yletön vaatteilla leikittely vakavamielisessä 
jahdissa on jo lähes tekstiilipornoa. 


Pyssy m ies 

Katso passimies. Pyssymies on se porukan jäsen, joka on oikeutettu passiin. Hänellä on aseenkantolupa ja hirvilupa 
kunnossa, pyssyä ei ole kanitettu panttilainaamoon tai poliisin hoiviin. Aiemmin metseällä liikuttiin yksin koiran kanssa 
tai toisen jahtitoverin kanssa, jolloin pyssymies oli pyyntömies. Erittäin saalisonnekas oli saantomies, joka nautti 
yleistä arvonantoa kyläläisten keskuudessa. 

Raja 











Keskeinen tekijä sekä hirvenmetsästyslainsäädännössä lupa-alueiden määrittelyssä sekä rauhoitusajoissa. Johonkin 
raja on vedettävä. Monet kaskut ja vitsit kertovat naapuriseuran alueelle menneestä saaliista ja virhepäätelmiä rajan 
määrityksissä. Aikarajaa harvoin rikotaan ja rauhoitusaikoja kunnioitetaan. Kansanperinne tuntee hahmon 
rajahuutaja, rajamies, rajaäijä. Osaltaan metsätontut eli metsänhaltijat vartioivat aikanaa näitä maanomistajien rajoja 
huutamalla rajaloukkaukset ilmi. Varsinkin väärin siirretyt rajapyykit saivat tämän olennon käräjöimään ja 
elämöimään toden teolla. Nykyajan rajahuutaja on kärttyyntynyt tapahtuneestas tietoinen porukan jäsen tai siitä 
vihiä saanut maanomistaja tai naapuriseuran jäsen, joka ilmiantaa tekosen käräjille. Yleensä tapaukset saavat 
taloudellisen käänteen, jossa availlaan kukkaronnyörejä ja sanotaan hyvästit aseille. 

Rakotuli 

Alkuperäinen nuotiomuoto ja rakotulen nimitys, joka on eri muodoissa tuttu koko Euroopan ja Siperian puoleisessa 
havumetsävyöhykkeessä. Rakotulisanasto on alkuperäisestä ja väistyvää metsänkävijäin kieltä, jota harva enää 
hallitsee, mutta moni uskoo hallitsevansa. Se mitä nykyisin kutsutaan nuotioksi ja joskus rompsuksikin on itse asiassa 
sekalaisista aineksista kokoon kyhätty sekanuotio tai nuotiotuli. Rakotulta tunnetaan kaksi eri tyyppiä, 
kolmipölkkyinen lappalaisen rakotuli ja kaksipölkkyinen rakotuli. Kummassakin on niksinsä ja perinteensä, joista tieto 
ulotuu kauas metsien kätköön ja aikain taa. Paikoin rakotulta ei ole lainkaan tunnettu, vaan sen sijaan tehtiin valu 
(valkea), johon pantiin paksuja kuivia puita. Periaatteessa tulia oli kahdenlaisia valkeita ja honkia, mutta Kiteellä 
tulta ei kuitenkaan sanottu valkeaksi vaan punaiseksi, ja myyttisemmin vielä punaiseksi kukoksi. Jotta punainen 
kukko pysyisi aisoissa, piti rakovalkean ympäristöstä kaapia puoli metriä maata kummaltakin puolelta maa aivan 
paljaaksi. 

Honka on alkuperäisiä rakotulen nimityksiä samoin kuin yöpuu. Rinnakkaisilmaisuja on muitakin. 
Tulta kutsutaan rakovalkeaksi ja lapinvalkeaksi. Mytologisten hahmojen Hongatar ja Honkanen voisi kuvitella olevan 
tulenhaltijoita, mutta ne eivät ole. Sen sijana molemmat ovat karhun ja hongan haltijoita. Mutta koska kelottunutta 
puuta mielellään käytettiin asennolla metsäisissä majapaikoissa, on melko varmaa, että Hongattaren ja Honkaisen 
myyttiset hahmot liittyvät rakovalkean mystiikkaan. Pieni viittaus tähän on siinä, että pirun uskottiin istuvan valkean 
tulpuspäässä. -. Tavallisesti se alustpuu oli sen hongan latvaa sen saa lyötyy halki. 

Punaisen kukon/revon/oravan synnyttämisessä tarvittiin tietoa eri osasten toimivuudesta. Nuotion 
sytyttämiseen piti olla roitakkeet eli tervalastut. Palikat, jotka tulivat pölkkyjen väliin tehtiin tuoreesta kuusesta ja 
niitä sanottiin pihtikaljuksi. Niiden välimatka riippui pölkkyjen pituudesta. Rakovalkean teossa tarvitaan paitsi 
honkapölkkyjä, niin myös vippa, vaaja, karanilonen, kaksi kantapallukkaa ja kotkansulanen viuhka. 
Karanilonen on nilan aikana kuorittu kuusinen keppi, sileäksi ja kovaksi kuivunut, jolla karhitaan palavaa paikkaa, 
jos se pyrkii jäämään koholle, siis kohennetaan tulta tasaiseksi. Kotkansulkainen viuhka on kotkan, ukkoslinnun 
sulista tehty. Kapineella lietsotaan tulta, jotta syttyminen tapahtuisi kauttaaltaan. Rakovalkeaa ei käännetty, ihmiset 
saattoivat tosin vaihtaa puolta, sillä makaajat joutuvat muuttamaan toiselle puolelle nuotiota, jos tulee savua omalle 
puolelle tuulen käännyttyä. Rakotuli pyritään rakentamaan tuulen suunta huomioiden. 

Seisaalleen kuivanut puu on kelo, mutta kuusinen ja haapanen kelopuu rätisevät ja räiskävät 
palaessaan eivätkä pala niin hyvin kuin honka eli mäntykelo. Etenkin tervas kelopuu kaajettua katkoihin miehen 
mittaiseksi, mitkä saimme juureltaan lahot. Tukipuiksi katsottiin tuore leppä elikkä haapa, joka on hitaampaa 
palamaan. 

Riistaherra 

Riistaherra on riistanhoitoviranomainen, joka myöntää metsästyslupia. Yleensä hän on riistapäällikkö. 
Metsästysjärjestöt ovat hierarkisia rakenteiltaan ja termillä herra ilmaistaan asteikon yläportaissa olevaa asemaa. 
Jonkintasoinen riistaherra on myös jahdinjohtaja, mutta tällaiseksi häntä harvoin sanotaan. Sen sijaan häntä voidaan 
kutsua hirviherraksi. Myös uroshirvi voidaan antropomorfisoida hirviherraksi. 

Riistahorkka 

Onnistumisen laadusta johtuva ampumapelko, joka esiintyy hikoiluna ja käsien vapinana ja 
havaintovirheinä sekä haittaa osumatarkkuutta ja nakertaa itsetuntoa. Riistahorkka syntyy yleensä hirvestysfunktiona 
F2 ja F3 aiheiden alla, eli asiasta ei kronikoissa puhuta ja monet metsästäjät kiihkeästi kieltävät ilmiön olemassaolon. 
Kahvikuppi voi täristä käsissä ja sen voi myöntää, mutta aseen vipajamista ei haluta myöntää, koska se tuottaisi 
ampumakiellon. Satufunktion perusteella tehty emotionaalinen funktiokaava määrittää Kiellon rikkomisen tuottavan 
kohtalokkaan erehdyksen, hamartian. Hirvestyksessä kohtalokas erehdys on ohilaukaus tai mikä vielä pahempaa 
haavakko, metsään paennut haavoittunut hirvi. 

Riistahorkkaa on kahdenlaista: 1) aloittelijan ja epäonnisen pelko ja epävarmuus sekä 2) liiallinen 
saalistusinto ja itsevarmuus. Itseluottamuksen puute voi edellisessä tapauksessa jäädä pysyväksi riistahorkaksi, jos 
kaverit eivät anna unohtaa mokaa ja jälkimmäisessä katteettomasta kehuskelija, jota ei juuri kunnioiteta. 
Jälkimmäinen ei yleensä myöskään ammu ohi, vaan jättää yleensä ampumatta ja selittelee sitten tekoaan, mutta jos 
ampuu, huteja tulee enemmän kuin mestariampujalta uskoisikaan. 

Tapa on vanha, sillä vatjalaisilla hirvisellä merkitsee samaa kuin irvistellä tai hampaat irvessä oloa. 
Ikenet on hirvillä eli irvissä, siis näkyvissä pilkkatarkoituksessa. Jonkinlainen suomalainen vastine tällä käsitteellä on 
hevosen naurussa, mutta alku on selvästi hirvimiesten keskinäisissä kompapuheissa. Sellaiset sanonnat kuin 
"rakkaudesta se hevonenkin potkii" viittaavat samaan aihepiiriin, eli irvailu voi tuntua hevosen/hirven potkulta, vaikka 
hirviseurue saattaa pitää tapaa hyvää tarkoittavana, opastavana ja huvittavana. Kohteena oleminen ei silti ole 
helppoa. 

Riistapelto 

Osana nykyaikaista metsästysharrastusta järjestöt tekevät riistanhoitotyötä, johon kuuluu hirven nuolukivien 
pystytystä ja riistapeltojen perustamista, viljelyä ja hoitoa. Pienemmille riistaeläimille laaditaan ruokintavajoja. 
Riistanhoitoa on myös viljelykasvien kasvatus riistan ravivnnoksi. Toisaalta myyttisen Tapion riistapellot ovat 
hirvimetsää, joissa metsästäjä käy hakemassa lisäravintoa. Riistanhoitotyössä korostuu luonnon ekokierto ja 
vastavuoroinen antaminen. Antaessaan saa. 

Rompsu 

Hongista tehty tuli eli nuotio. Ks. rakotuli 

Ruhjatar 

Hevosten herra. Tämä haltijaolento mainitaan suomalaisissa karjataikuusloitsuissa. Ruhjattarelle 
piti uhrata hopealastuja tai rahaa hevosta syksyllä talliin tuotaessa lausuttiin loitsusanat kolmeen kertaan samalla kun 
tuntuvasti läimäytettiin hevosta jorvakseen, lautasille. Tämä jumala kuuluu hirvijumaliin, sillä hirven kiertoilmauksissa 
on hirveä kutsutaan myös hevoseksi tai liinaharjaksi. Melko tavallista on, että alkuperäiset luonnonhaltijat ovat 
siirtyneet viime vaiheessaan kotieläinten haltijoiksi. Ruhjatar saattaa olla tästä ilmiöstä malliesimerkki, mutta 
harvinaisuutensa vuoksi todisteen saaminen on työlästä tai mahdotonta. Väitteen tueksi on vain yksi aihio. Mara, sillä 
myös hiidellä on tarkoittettu hirveä tai hirvikuvioista kalliota, ja hajamaininta muistaa vanhan kansan uskoneen 
yksisilmäisen metsänpeikon olleen nimeltään mara. Mara on Ruhjattaren tavoin siirtynyt talliin ja navettaan, jossa se 
ajaa öiseen aikaan karjaa hikeen. Yhteistä mara sekä Ruhjatar-uskomukselle on maininta hikeen ajamisesta. Hirven 
kyky hikoilla on rajallinen, joten se ei voi laukata uupumatta kovin pitkää matkaa. Se mikä hevoselle on vireyden 
merkki ja terveydeksi voi olla hirvelle kohtalokasta. 

Ruhjatar, hevosten herra. 

Harjan haltia, jumala, 

Pitele tämä pirakka, 

Tämä harja hallitse, 

Juosten juomasta tulisi 
Juosten juomahan menisi. 

Päätä pystyssä pitäisi. 

Jotta oisi ojolla selkä, 

Lampi oisi vettä lautasilla! 

(yleiskielistetty, SKKT, Törsimö) 

Tapio on suomalaisugrilaisessa kielessä yksi vanhimpia yhteisiä sanoja ja oletettavasta ruhatar 
liittyy yhdessä palvanteen kanssa samaan palvoskerrostumaan. Jollain tavoin nimistö on yhdistänyt hiidenvuoren, 
kyöpelivuoren ja naaravuoren nimet samankaltaisiksi merkitykseltään ja mikäli suomalaista mytologiaa hartaasti 
tutkineeseen Onni Okkoseen on luottaminen voi listaan liittää vielä Ruhavaaran, johon Okkonen hakee tavoilleen 
uskollisena selitystä kaukaa. Hän tulkitsee merkitystä sumerilaisten uskomusten pohjalta. Sumerilaisten käsitysten 
mukaan oli maailmanvuoren sisällä alamaailman (maan-alan) seutu ja siellä aarreluola tai -onkalo. Saattaa olla, että 
hiiden ja sammon arvoitukset kiertyvät jollain vielä selvittämättömällä tavalla kalliokuvien merkityksiin. Hevonen oli 
talossa kallisarvoinen omaisuus. 


Rypypaikka 

Metsässä ryvettyy jos on ryvettyäkseen, harva tallustaa tahriintumatotmana taipaleensa. Joistain peijaisretkistä 
saattaa kotiväen edustajat esittää kysymyksiä missä sitä on taas ryvetty, ypypaikka ei ole lähin kapakka tai 
metsästysmajan peitenimi. Rypypaikka kuuluu jahtitermistöön riistanhoiton osatoimintona. Seuran koko kesätoiminta 
saattaa kulua kuokkiessa ja rypypaikkojen merkeissä. "Kesän aekana kovasti touhuttiin, rypypaekat linnuille 
kuokittiin."(AV) 

Rämsykeli 

Hirven käyttäytymisen muuttuu säiden mukaan, rämsykelillä eli matalapaineen alla hirvi on kesy ja lauhkea 
metsästettävä. Sää vaikuttaa ihmisiin ja eläimiin. Eniten sää huolettaa jahtikauden alkaessa, sillä metsästys hyvällä 
säällä on antoisampaa kuin rankkasateessa. Vastasatanut lumi on erityisen toivottava iliö, koska lumessa hirven jäljet 
ovat helpommin havaittavissa ja löydettävissä. 

Saaliin ositus 

Lihanjakotoimitus, joka voidaan suorittaa arpomalla tai muulla sovitulla tavalla. Pyrkimys on, että mahdollisimman 
moni saisi hyviä paloja lihoista ja rompelihoja myös. Ottaen huomioon, että hirvessä hyviä paikkoja on sangen vähän, 
suuri osa lihoista on sitkaampaa lajia, on lihanjakotapahtuma vaikea tehtävä, jossa oikeudenmukaisuus joutuu 
kovalle koetukselle. Tätä ikiongelmaa, että jokaisen pitäisi saada lihakasasta täsmälleen samanlainen paketti, on 
vaikea toteuttaa, jos porukkaa on paljon. Usein kronikoitsijat muistavat mainita, jos jako on ollut onnistunut. Tämä 
kertoo osaltaan saaliin olevan sittenkin tärkeä motiivi hirvimetsälle. Toinen ongelma jaossa on hirviporukaan 
kuuluvien, mutta jahdista livistäneiden osallisten lihaosuus. Heillekö luu käteen? Sitä eivät tarinat kerro. 

Salametsästys 

Hirvenmetsästyksessä on kahdenlaista salametsästystä, tahatonta ja tarkoituksellista. Edellisessä tapauksessa kyse 
on vahingosta, joka sattuu joko lajien tunnistamattomuuden tai metsästysalueen rajaepäselvyyksien vuoksi. Kun 
sattunutta vahinkoa yritetään salata ja/tai peitellä kyse on luvattomasta eli salametsästyksestä, josta joutuu käräjille 
siinä missä vakain tuumin harkitusta salametsästyksestäkin. Syrjäseuduilla salametsästykseen asennoituminen 
työttömyyden tai herravihan takia ei aina edes ole paheksuttavaa, vaan sekä uskonnollisten että maallisten 
moraalisäännösten vartioiden läpi sormien katsomaa menettelyä. Kokonaiset kyläkunnat voivat lyöttäytyä yhteen 
salametsästystä harjoittamaan, joskin tämä lienee poikkeuksellista. Toisaalta eräpoliisien vähyys ja saaliin saannin 
helppous vaikuttaa asenteiden ohella salametsästyksen kukoistukseen. Salametsästys voi lisäksi olla pelkkää 
kotitarvemetsästystä omiin tarpeisiin, mutta se voi olla myös järjestäytynyttä rikollisuutta ja tuottoisaa liiketoimintaa. 
Kaikkia salametsästyksen muotoja esiintyy jatkuvasti, vaikka salametsästys on vähentynyt ja asenteet ovat 
muuttuneet kielteisemmiksi. Puolivahingossa salametsästäjät olivat sellaisia, jotka yhden hirven luvalla saattoivat 
ampua niin monta hirveä kuin vain pystyivät ja toisaalta sattuma korjasi satoa. Pihapiiriin ilmestynyt hirvi saatettiin 
ampua kammarin ikkunasta. 

Sattumasaalis 

Vitsifunktio, jossa saatua saalista ei varsinaisesti olla metsästämässä. Usein saalis kerrotaan ekologisen ravintoketjun 
ketjusaaliina, joten sattumasaalis voidaan suomentaa myös satumaisena saaliina. Kun Lemminkäinen palasi Pohjolan 
isännän taposta kotiinsa, hän vastasi äitinsä uteluihin: Tuli työ satu tapahtu. Satu tässä tapauksessa oli onneton 
sattuma, kun tuli tapettua reissulla sukulaismies, mutta sattuma keitossa on lihapala, ja osuma tuohon lihapalan 
alkulähteeseen koetaan onnekkaana sattumana. 

Saulakot 

Poron kurkunpäässä loisivat kiiliäisen toukat, peräpohjolan tornionjokilaaksolaisesti sävyttynyttä murretta. 

Sibbolismi 

Nimitys perustuu raamatulliseen kertomukseen, jossa käytiin sanasotaa ja pelattiin kielipeliä hengenvaarallisin 
panoksin. Saarretusta vihollisjoukosta yritti toisen heimoiseksi tekeytymällä päästä läpi saarrettuja, mutta piirittävät 
sotilaat tiesivät, etteivät tietyn heimoiset osanneet lausua oikein sanaa sibbolet. Kaikkien leiriä ohittamaan pyrkivien 
tuli lausua tuo sana. He jotka väittivät olevansa jotain muuta kuin olivat, joutuivat kiinni kielestään ja pääsivät 
hengestään. 

Tapiokuurna ja Tapiola 

Ikaalisista on sanonta: Nyppeli hyppeli, Tapiainen tappeli, Kouko päältä kätteli. Viittanneeko loru 
tapiokuurnaan vai ei, jää epäselväksi, mutta Kihniössä huonoa onnea tai terveyttä parannettiin veistämällä kolmesta 
tapionkuurnasta tervaisia tikkuja, jotka sidottiin erikseen nippuun tai kun paulavirka oli taikomalla pilattu 
tapionkuurnasta piti veistää yhdeksän lastua. Tapionkuurnalla tarkoitetaan mäntypuussa olevaa koroa. 

Oma hyvä arvaukseni lorun tulkinnasta perustuu siihen, etteivät puut käytännössä eikä 
vertauskuvissa tappele, vaikka toisaalta metsänhoitajien salngissan ne taistelevat elintilasta metsässä. Pikemminkin 
loru on erärunon jäänne, joka on hauskalta kuulostavan jäänty elämään ja kyse on jäniksestä ja voitaisiin 
selkokielellä suomentaa seuraavasti. Pikkujänö hyppeli, tappisarvi tappeli, karhu sen kun katseli. Koska kouko on 
merkinnyt myös täitä, on loru ilmeisesti elänyt täitä hiuksista perattaessa lasten viihdyttämiseksi, mikä osaltaan on 
säilyttänyt lorun osana lastenperinnettä. Lorujen lisäksi paikannimet sisältävät myyttisiä kaikuja. Erä-Hämeen alueella 
Vesilahdella on Krääkkiö. Nimi tulle ruotsinkielisestä kräk -sanasta, joka tarkoittaa metsän eläviä hyönteisiä ja 
matelijoita myöten. Krääkkiö olisi siten jonkinlainen svetisistinen vastine käsitteelle Tapiolalle. 

Taskumatti 

Jahtikielen taskumatti on metsästysvaruste, jolla torjutaan vilua, sisäistä ja ulkoista. Taskumatissa 
on juomaa, joka virkistää, mutta viiniä taskumatista harvoin löytää. Tähän metsästysvirkistysvarusteeseen on 
sijoitettu kaatajan aineet, sillä taskumatista otetaan ryypyt kaatajan kunniaksi. Tarkoitukseen sopivat mm. jaloviina, 
pontikka, konjakki tai viski, joskus lantingiksi tarkoitettu punssi tms. hienompi juoma. Viiniä metsälle ei tuo muut kuin 
ehkä italialaiset jahtivieraat. Saksalaiset juovat Jägermaisteria ja samoin suomalaiset, mutta joskus hyvät ainekset 
ovat voineet pilaantua syystä tai toisesta ja vertautuvat lähinnä villiminkkien reviiriaineksiin. 

Viinan kuljetukseen käytettyjä välineitä nimitetään mielellään peitenimin, mutta viinasta on silti 
enemmän kiertoilmaisuja: Selkeimmin puhutaan kaatoryypystä, mikä todistaa ryypyn julkisuudesta ja 
rituaalisuudesta. Kaatoryyppy on vakiintunut nimitys ja käytänne, sitä ei tarvitse hävetä eikä peitellä, pikemminkin 
päinvastoin ellei kukaan ole varautunut kaatoryyppyä tarjoamaan. 

Viinaryyppy on mm. lauluputken huuhteluvesi, matokuuri jne. 


Veto 

Ajomiesketjun lähtölinjan ja passilinjan välinen matka on veto. Maasto vaikuttaa vedon kestoon, joten matkaa on 
syytä mitata ajan kanssa ei kilometrimitalla. Ihannevedon pituus on noin tunnin puolentoista matka. Pitkittynyt 
vetoaika turhauttaa ja vilustuttaa passimiestä, ja eksyttää ajomiestä suunnasta sekä antaa alueella olevalle hirvelle 
mahdollisuuden hipsiä vähin äänin pois paikalta. Hirvikronikoissa sanaa veto ei juuri esiinny muussa mielessä kuin 
kommellusten yhteydessä. Kun ojakanavasta alkaa kuulua vimmattu melske passimiehen ihmetellessä, miten 
kummassa hirvi potikossa kiroilee tutun jahtikaveri äänellä, kerrotaan jutuissa tapahtumasta maan vetovoiman 
kumouksena varsinkin, kun sama mies oli nähty ilmassa metrin verran vesakon päällä, minkä ilmaiskun seurauksena 
voitiin illalla kuoria hirvestä nahka. Tämä lennossa ampuminen ja maasta irtiotto oli ampujan kertoman mukaan 
tapahtunut kannolla seisten. Toinen vedon muoto kronikoissa on vetopeli ja vetokelit. Kuljetusvaiheessa voi ojan 
pohja kutsua ja koko komeus kuormineen kaatuu ojaan " kärryllä kun ojanpohjaan tuli kova veto." Veto on siten 
kaskuissa leikittelevä synonyymi houkuttelevuuden ja lankeemuksen välimaastossa. Maan vetovoiman lisäksi 
onnekasta hirvimiestä voidaan kuvailla veto -käsitteen avulla. "Hirvillä ja Untolla toisiinsa on veto, eikä sitä häiritse 
ees tulipuitten teko." Jahtiharrastuksen viehätys voidaan arvioida korkealle sanalla yliveto. Harrastus on yliveto -jos 
vaan sattuu kaatumaan peto, kuten hirvikronikoitsija sen on ilmaissut. Peto tarkoittaa jellonaa eli isokokoista 
hirviurosta. Pedosta tulee myös sanonta, että jokin peto menemään. Innokkaat vedonlyöjät lyövät myös 
metsästystapahtumista vetoa. Veto on siten kolmisuuntainen jahtitermi, jossa on toimiva ja pilaileva sekä 
arpajaistunnelmainen puoli. 

Vetoaika. vetokeli, vetoliina, vetovoima, vetopeli. 

HELGE - SARJAKUVAM OTIIVIT 


LIITE 2 


L. Mortimerin albumissa Helge on 186 strippiä (no. 62A on poistettu), 186:3 = 31 -> po. Ka. 6 motiivia per funktio. 

Rinnakkain ja yhteen kuuluvat stripit eli samanaiheiset toisiinsa liittyvät aiheet numeroittain ovat: 

2+3, 6+7, 8+9, 12+13, 18+19, 26+27, 30+31, 36+37, 56+57, 72+73, 76+77,79+82 = 4, 83+84, 91+94 = 
4, 99-100, 101 + 102, 107+108, 133+134, 141+142, 145+146, 149+150, 152+153, 163+164, 169+170. 

Ideana on ollut verrata kalliokuvastojen, hirvirunojen ja sarjakuvakerronnan aihevalintoja, koska avain kalliokuviin 
tullee sekä visuaalisen että verbaalisen hahmotuksen kautta. Tulkintaan tarvitaan silti mittava tietomäärä eri 
toiminnoista ja niiden myyttisistä yhteyksistä. 


Motiiveittain funktioihin suhteutettuna stripit jakaantuvat seuraavasti: 


1 . 

Metsästäjäprofiili F29 



2. 

Varusteet F17 

58 

hirven terveys F12 

3. 

vierasmetsästäjä F23 

59 

hirven terveys, jälkeläinen F12 

4. 

koiranmakkara F14 

60+61 

haukotus,perhonen 

5. 

varusteiden unohtaminen F17 


elämä+kuolema F12 

6. 

lähtö metsälle Fll 

62 

jahtikauden alku F21 

7. 

hirven ääntely F5 

63 

kannanotto F23 

8+9 

anomalia, nimi F12 

64 

sunnuntailepo F8 

10. 

sää, varusteet F17 

65 

hätäpaska, haju+ääni F5 

11 . 

sutkaus, nimi F8 

66 

voivottelu F30 

12+13 

passittaja F16 

67 

ajojahti F21 

14. 

korpit ja luontoäänet F27 

68 

osuma F16 

15. 

sää F4 

69 

hirven ääntely F5 

16. 

ekstys, koiran vainu F14 

70 

sukupuutto F24 

17. 

Koira F17 

71 

passi F16 

18+19 

hirvi F12 

72+73 

pöllö, juurilaohottaja F24 

20 

hirven huutoja nahka F12 

74 

muurahainen, ketjukolari F19 

21 

vitsialu, eväät F8 

75 

ruokavalio, puulajit F8 

22 

kommellus F22 

76+77 

nuotiolla ruokailu F8 

23 

hirvenpotku F22 

78 

tulitus, puu suojana F18 

24 

hirvi vrt telttamoinen F24 

79+82 

postimyyntikuvastot F17 

25 

hirvi, metsänem. käsivarsi F12 

83+84 

sää+varusteetu Fll 

26 

suo siellä vetelä täällä F12 

85 

sumuinen sää Fll 

27 

empati, tunteet F27 

86 

pakastinhankina, lihat F17 

28 

kotiväki F28 

87 

nylky F225 

29 

vierasmetsästäjä F23 

88 

juomalaulu F31 

30 

naismetsästäjä F24 

89 

vilustuminen, nallelohtu F28 

31 

myyttinen metsänpeikko F24 

90 

metsästäjäpofiili F29 

32 

naismetsästäjä F1 

91+94 

metsien komistus F12 

33 

naljailu kostautuu F22 

95 

rääväsuun saippua F8 

34 

hirven liha, kasvissyönti F12 

96 

makuus F12 

35 

passimiehet F16 

97 

hirvimiehen vihkivala F29 

36+37 

luontokuvia, verkko F17 

98 

kotiväki F28 

38 

laukausääni F5 

99+100 

ase katoaa ja löytyy F21 

39 

hirvi piiloutuu F21 

101 

laukaus F16 

40 

kronikka F31 

102 

vaimo vessassa, haju F28 

41 

metsäseutu F24 

103 

hirvi + pöllö F12 

42 

petkuhuiputus F6 

104 

jättösarvet F12 

43 

sumu hirviherran kätkee F4 

105 

hirvikoiramielikuva F14 

44 

jäljet F4 

106 

haavakko, "kädet" hukassa F13 

45 

jättösarvi F12 

107+108 

autokyyti lahtauspaikalle F20 

46 

passi F16 

109 

ulkomuoto F12 

47 

pullo shampoota F8 

110 

kiroilu F13 

48 

kirje F9 

111 

aseen varmistus F5 

49 

sensitiivisyys, riistaeläin F27 

112 

tauon paikka F8 

50 

vaimoväki nakuna F28 

113 

koiran haukku F14 

51 

suosittu riistaeläin F12 

114 

osuma F16 

52 

geenimutaatio F12 

115 

hirvimiesesittely F29 

53 

hirvimies F29 

116 

söö Fll 

54 

laukaus F18 

117 

jänis saaliina F21 

55 

ilman asetta F22 

118 

koiran eksytys F21 

56+57 

hirven terveys F12 

119 

typeryys, köllinimi Kumipää-Kauko 

154 

ruuansulatus F12 


F12 

155 

aseen ääni ja laatu F14 

120 

ajo, koira seuraa F21 

156 

stressiliha F25 

121 

käyttöohje F9 

157 

jahdin odotus Fll 

122 

hirvihavainto F4 

158 

lihakilot, uljas hirvi F25 

123 

jahdin odotus Fll 

159 

vapaa hirvi F12 

124 

puu iskee F22 

160 

hirvet autokyydissä F25 

125 

hirven lajinimi -> lehmä F12 

161 

salakaato kirveellä F7 

126 

kulkeminen F12 

162 

paljastuminen + peittely F28 

127 

saalis nalkissa F21 

163+164 

koira pelästyy F14 

128 

kiima-aika F12 

165 

elintestamentti korpeille F18 

129 

koti reviiri F12 

166 

koira karhunpesässä F14 

130 

hirvi kätkeytyy F4 

167 

jahtikausi alkaa, testamentti F21 

131 

passivihje F16 

168 

ajojahti F21 

132 

aseistautuminen, kranaatti F14 

169+170 

ketsuppi: veri+eväät F8 

133+134 

jättösarvet F12 

171 

hirvi valtatiellä F12 

135 

alanvaihdos, ajo F21 

172 

hirvihavainto F4 

136 

kaato ja korppi F18 

173 

epäonni metsällä F22 

137 

jäljet F4 

174 

aika loppuu F9 

138 

passimietteet F16 

175 

ruska, värit ja syys F27 

139 

salakaato F7 

176 

passiliinja F16 

140 

elämänfilosofia F27 

177 

kaatuminen veteen F18 

141 + 142 

metsän eläimet, allergia F22 

178 

nuotiolla kuivattelu F8 

143 

tuhti varustus ja hätä F9 

179 

jahtitauko F8 

144 

hirven uhkat F9 

180 

lahjaesine, metsästyskello F29 

145+146 

metsämies kotioloissa F29 

181 

muurahaiset passipaikalla F16 

147 

hirven ääni + siili F12 

182 

pissapassi, virtsaaminen F16 

148 

siili repussa F9 

183 

ikämies ja selkäkivut F29 

149+150 

paloittelu, lihan hinta F25 

184 

vaimon villapaita F28 

151 

kiima-aika 

185 

eläinsuojelu F28 

151+153 

hirven ravinto F12 

186 

tarve yllättää F16 

Esimerkki. Strippi no 95 Helge- sarjakuva-albumista. 

Kuva löytyy tekstistä luvusta 22.4 arvoituksellisen otsikon "Sykkö ja häkkipää ajan hämärässä" kohdalta. 
Tietämättä hirvihuumorista mitään, on vaikea hahmottaa kuvasarjan syvällistä vitsikkyyttä. Naapurin pariskunta 
tarkkailee tuttua miestä, joka kulkee pihalla suu vaahdossa. Kyseessä ei silti ole satunnainen puheripuli tai 
juhlapuheen harjoittelu. Asioista hyvin perillä oleva mies toteaa kylmän rauhallisesti naapurin todennäköisesti 
puhuneen rumia tai muuten vain sanonut suunsa puhtaaksi, minkä seurauksena hän on saanut saippuapesun. 
Saippuapesu on vanha lastenkasvatuskeino, jolla saatiin lapset siistimään kielenkäyttöään. Sarjakuvan piirtäjä 
on ruotsalainen, mutta arvot ovat yhteispohjoismaiset ja perisuomalaiset. 

Kiertoilmaisut eivät ulotu ainoastaan peitenimiin, monet sanonnat sisältävät informaatiota tavoista, joista osa 
saattaa olla paikallisia tai vain pienelle piirille tuttuja. Peittely luonnollisesti hankaloittaa tulkintaa ja ilman 
taustatietoja tulkinta harvoin on mahdollinen. 

Listassa strippi on sijoitettu juttufunktioon F8 luonnehdinnalla rääväsuun saippua, mutta kuten yo. 
selostuksessa ilmeni, tekstissä strippi toimii kiertoilmausten kuvaajana. Sama ilmiö tai kuva voi asettua 
luontevasti yhtä aikaa useampaan toimintoon. Kuvat ja kielikuvat ovat moni-ilmeisiä paljastuksia. 

KARNEVAALIFREKVENSSIT 


LIITE 3 


Hirvestysfunktioiden ja Bahtinin karnevaalitulkintojen suhde 

Karnevaalin fokusfunktio = F23/ Puhe on suurenmoinen parodia kaunopuheisuudesta, parodiasta ja latinan kielestä. Vrt 
jahtikieli + jutut F8 


6 kpl hirvestysfunktioita, joissa ei ole selvästi havaittavaa karnevalistista piirrettä 


F2 ei ole (puuttuu peijaismotiivitkin) 

F3 ei ole (puuttuu peijaismotiivitkin) 

F9 ei ole? (narrikuninkaan käskyt? peijaismotiiveja on) 

F24 ei ole (puuttuu peijaismotiivitkin) 

F26 ei ole (peijaismotiiveja on) 

F30 ei ole (peijaismotiiveja on) 

7 kpl hirvestysfunktioita, joissa on yksi selvästi karnevalistinen piirre 


F1 1 

F4 1 

F5 1 

F6 1 

Fll 1 

F13 1 

F20 1 


7 kpl hirvestysfunktioita, joissa on 2-3 selvästi karnevalistista piirrettä 


F7 2 

F15 2 

F16 3 

F17 3 

F19 2 

F22 3 

F27 3 


7 kpl hirvestysfunktioita, joissa on 4-9 selvästi karnevalistista piirrettä 


F10 7 

F14 5 

F18 7 

F21 6 

F25 8 

F28 4 

F29 6 


3 kpl 

F8 

F12 

F31 


hirvestysfunktioita, joissa on enemmän kuin 10 karnevaalipiirrettä 
12 
11 
23. 


Yhteen laskien 1+ 6 + 7 + 7 +7 = 28 + 3 = 31 funktiota, joista karnevalistisimmat teemat ovat hirveen, rompsuun ja 
peijaisiin liittyviä. Aiheiden jakauma on samankaltainen hirvikerronnan painotusten kanssa. Juhlinnan kuvat ovat 
keskeisiä, mutta ne kätkeytyvät toimintaan. 


Tulkinta on tehty Mihail Bahtinin Rabelais'n tuotannosta tekemän keskiajan nauru -tutkielman perusteella. Karnevaali on 
myyttiperusteinen, kuten Bahtin väitti, ja koska se on myös paikallista kulttuuria, yhtä ja yhtäläistä karnevaali-muotoa 
tuskin on ollut aivan kuten hirvestyskin on joka syksy uusi ja erilainen, vaikkakin perusrakenteeltaan samanlaisena 
toistuva ilmiö. Jahtikausi, ei milloinkaan se sama tahi erilainen. 

EMOTIONAALISET FUNKTIOT 


LIITE 4 


Ari Hiltusen Propp-satukaavan sovellus menestystarinan kaavana, jota hän kutsuu myös emotionaaliseksi kaavaksi j. 
Emootiokaava edustaa isotopiajaossa tarun eli yhteisön merkitysmaailmaa. Hirvestysfunktiot edustavat luonto- 
myyttisyyttä ja alkuperäinen satukaava sadun ja kirjallisuuden isotopioita. Hiltusen määrittelyn mukaan satumainen 
emootiokaava sisältää funktioittain seuraavia aihelmia. 


Fl. Poissaolo. 

Joku perheenjäsen lähtee kotoa: vanhemmat lähtevät työhön ja jättävät lapset keskenään; prinssi joutuu lähtemään kaukaiselle 
matkalle ja jättää vaimonsa muukalaisten käsiin. Tyypillisä poissaolon muotoja ovat lähteminen työhön, metsään, kauppamatkalle tai 
sotaan. Alkutilanne joka toimii esittelynä. Luo tarinaan selkeän tavoitteen, jonka saavuttaminen on epävarmaa, kyse on yhdestä, 
kokonaisesta ja loppuun suoritetusta toiminnasta, joka tuottaa pelkoa. 

F2 Kielto. 

"Et saa katsoa tähän kaappiin". "Älkää lähtekö pihasta" 

F3 Kiellon rikkominen. 

(Virta vie) Tässä vaiheessa tarinaan ilmestyy konna. Hänen funktionsa on tuottaa onnettomuus onnelliselle perheelle (ihmiskunnalle). 
Konna tuo tarinaan jännitteen ja kärsimyksen. Konna on lähestyvä vaara. Kiellon rikkominen tuottaa kohtalokkaan erehdyksen, 
hamartian. 

F4. Tiedustelu. 

Konna yrittää selvittää lasten tai kallisarvoisen esineen olinpaikan. Karhu kysyy: "Kuka kertoisi minulle, mitä tsaarin lapsista on tullut? 
Minne he oikein katosivat?" Prinsessa kysyy: "Kerro minulle, Ivan kauppiaan poika, missä on viisautesi? Käänteisessä tiedustelun 
muodossa aiottu uhri tekee kysymyksiä konnalle: "Missä on kuolemasi, Koscej?" 

F5. Tiedon saaminen. 

Konna saa vastauksen tiedusteluunsa. Äiti kutsuu poikaansa kotiin ja samalla paljastaa konnalle poikansa olinpaikan. Mies saa 
ihmeellisen laukun; hän paljastaa laukun (taikakalun) salaisuuden kummitädille. Merkitty reitti johdattaa veljekset takaisin kotiin, mutta 
samalla antavat tietoa neidon olinpaikasta, vrt. hamartia = kohtalokas erehdys. 

F6. Petos. 

Konna yrittää pettää uhrinsa saadakseen hänet tai hänen taikaesineensä haltuunsa. Konna saattaa pukeutua valeasuun esim. noita 
teeskentelee olevansa hurmaava vanha rouva. Saatetaan käyttää suostuttelua tai oveluutta tarkoitusperien toteuttamiseen. Vasta 
näiden esivaiheiden jälkeen seuraa funktio. Muutetaan ja annetaan vääriä neuvoja, merkkejä ja vihjeitä, johdetaan tahallaan harhaan. 
Vaara lähestyy. 

F7 Petoksen uhriksi joutuminen. 

Konna onnistuu ja uhri tietämättään auttaa vihollistaan. Saduissa kiellot aina rikotaan ja petollisiin ehdotuksiin suostutaan. 

F8. Konnuus. 

Konna tuottaa vahinkoa jollekin perheenjäsenelle. 

Proppin mukaan? tärkeä funktio, koska sen avulla tarinan varsinainen liike ja suunta saadaan aikaan. Kaikki edellä mainitut funktiot ovat 
itse asiassa olleet ttämän funktion esivalmistelua. Propp nimittääkin Pahimman odotus on sanut täyttymyksen, pelo on muuttunut 
kauhuksi ja suruksi. Ollaan tilanteessa, jossa tarinan hyvä on joutunut onnettomuuteen ja paha puolestaan on noussut onneen. 
Vallitsee moraalinen epäoikeudenmukaisuus. On luotu kärsimyksen tilanne ja motiivi sankarin toiminnalle. 

F9. Onnettomuudesta tiedottaminen. Juutilainen. 

Kaikki saavat kuulla tapahtuneesta onnettomuudesta. Tämä funktio tuo sankarin tarinaan. Proppin mukaan sankareita on kahta tyyppiä: 
jos tyttö pelastaa itsensä, hän on uhriksi joutunut sankaritar, jos taas poika, hän on etsijäsankari. Molemmat sankarityypit eivät esiinnyt 
samassa sadussa. Saduissa on vain yksi sankari! Tässä funktiossa esitellään sankari ja hänen sankarilliset ominaisuutensa. Etsijäsankari 
etsii kadonnutta, uhrisankari löytää tien kotiin. 

10. Päätös vastatoimiin ryhtymisestä. 

Sankari päättää pelastusretken aloittamisen. Luo toivon mutta myös huolen. Katsojien epätoivo muuttuu peloksi: epäoikeudenmukaisen 
kärsimyksen poistamisesta on ainakin pientä toivoa, mutta sankari vaikuttaa kuitenkin heiveröiseltä mahtavaan velhoon verrattuna. 
Onnistumisen mahdollisuus on pieni. Juonellisesti (F1-F9) sadun 1. vaihe aiheuttaa jännitystä konnan toimien johdosta. 2. vaiheessa 
(10. funktiosta alkaen) jännitys muuttaa muotoaan. Ykkösvaiheessa pelätään konnan toiminnan onnistumista, kakksovaiheessa pelätään 
sankaritoimien epäonnistumisesta. Sankari aikeineen on samastumiskohde. Vaikeudet ovat jännityksen edellytys. Ilman vastuksia ei 
synny seikkailua. Jännitys aikaan saadaan rajallisella ajalla. Uhri on pelastettava tietyn ajan kuluessa tai muutoin sen käy huonosti. 

- vaikeudet ja esteet synnyttävät viivytyksen 

- viivytys luo epävarmuutta tavoitteesta 

- jännitys syntyy tavoitteen ja saavutuksen välisestä odotteesta 

- onnistumisen on oltava epävarmaa 

Fll. Lähtö. 

Etsijäsankari lähtee pelastusretkelle tai uhrisankari saa tilaisuuden paeta ja lähtee paluumatkalle epätietoisena päämäärästä. Matkalla 
sankari tapaa lahjoittajan, jolta hän saa auttavan esineen, taikaesineen, jonka avulla sankarin lopulta onnistuu poistaa onnettomuus. 
Sitä ennen sankaria koetellaan. Tarinan roolisuoriutujat ovat: lahjoittaja eli auttaja; sankari; konna; etsitty henkilö; lähettäjä; 
valesankari 

Näiden roolihahmojen myötä syntyy juoni. Sankari etsii pelastettavaa. Hänellä on intentio, tavoite toiminnassaan, kun 
taas konna yrittää estää sankaria suoriutumasta tehtävästään ja aiheuttaa jatkuvia konflikteja, vastuksia toiminnalle. Valesankari on 
konnan alter ego, joka tuo tarinaan moraalista vääryyttä. On se niin väärin! Auttaja luo sankarin toimintaan uskottavuutta ja toivoa siitä, 
että konna on voitettavissa. Samalla auttaja saattaa testata sankaria ja siten varmistutaan sankarin vilpittömyydestä ja aitoudesta, kun 
hän selviää auttajan antamista haasteista. 

F12. Lahjoittajan antaman haaste. 

Sankarin on selviydyttävä erilaisista vaativista tehtävistä, jotta hän saa taikaesineen haltuunsa. Noita antaa tytölle kotiaskareita, metsän 
ritarit vaativat sankaria palvelemaan heitä kolmen vuoden ajan: sankarin on iuunnletava guslan soittoa nukahtamatta. Emotionaaliselta 
kannalta funktio tuottaa jännitystä: Selviääkö sankari kokeesta? Pääseekö hän jatkamaan matkaansa neidon pelastamiseksi? 

F13 Sankarin reaktio. 

Sankari vapauttaa vangin, selvittää tehtävän, osoittaa armeliaisuutta, nokkeluutta ja älykkyyttä. (Asutus, musiikki, tuli) Sankari saattaa 
turvautua taistelussa oveluuteen ja käyttää samaa taktiikkaa kuin vihollisensa. Osat vaihtuvat petkutuksen (uneen vaivuttamisen) 
kautta, esim. sankarittaret vaihtavat noidan tyttärien kanssa vaatteita, jolloin noita tappaakin tyttärensä. (menettää sampon) 

F14. Taikaesineen saaminen. 

Kokeesta selviytyminen tuo ratkaisun ja saatu palkinto auttaa ratkaisevalla tavalla itse päämäärän saavuttamisessa. Lahjoittajan 
antaman haasteen voittaminen ja taikaesineen saaminen tekee itse konnan voittamisen mahdolliseksi ja yleisön kannalta uskottavaksi. 

F15. Siirtyminen määräpaikkaan. 

Sankari saapuu sinne, missä etsitty henkilö tai esine on. Kohde voi olla kaukana, vaikkapa merten takana. Sankarille avautuu tie ja 
keinot matkan saavuttamiseksi. Matkataan linnun selässä, kettu johdattaa, portaat vievät taivaaseen. Sankari lähestyy kohdettaan, 
mutta konnan aiheuttama uhka suurenee myös. Kuulija täyttyy toivolla ja huolella. Tullaan määränpäähän. 

F16. Taistelu. 

Sankari ja konna ottavat yhteen. Taistelutantereena on avoin kenttä, kilpailu tai esimerkiksi korttipeli. 

F17. Tuntomerkillä varustaminen. 

Taistelun melskeessä saatu vamma voi olla tunnistin jatkossa, tai prinsessa painaa sinettisormuksellaan merkin sankarin otsaan, sankari 
saa sormuksen tms. Uskottavuuden kannalta merkittävä funktio, koska sillä on merkitystä sadun lopussa, missä se tekee 
tunnistamisen äkilliseksi, uskottavaksi ja liikuttavaksi. 

F18. Voitto. Sankari kukistaa konnan. 

F19. Onnettomuuden poistaminen sisältää peripeteian: toiminta saa taistelun tuloksena äkkikäänteen. Ongelma muuttuu, 
ongelmana ei enää ole löytää prinsessa, vaan miten saada prinsessa turvaan. 

F20. Paluu. 

Kotimatka alkaa (? mieti miten uhrisankarilla) 

F21. Takaa-ajo. 

Konna, jota ei ole vielä täysin nujerrettu, alkaa takaa-ajon. Noita lentää perään, lohikäärme seuraa, neito viettelee ja yrittää surmata 
jne. Menetyksen vaara luo jännitteen kerrontaan. Katoaako prinsessa vai taikasormus? 

F22. Pelastuminen. 

Sankari ja kohde pelastuvat takaa-ajosta. Tämä on viimeinen koettelemus, josta täytyy selviytyä. 

Se on linkki ulos kertomuksesta, happy end tai tai tarina saa jatkoa: Konna ilmestyy jälleen ja vie sankarilta sen, minkä hän juuri on 
pelastanut. Tapahtuu jällee peripeteia eli odottamaton käänne. Ansaittu kadotetaan. Tapahtuu käänne tai paluu alkuun ja kaikki toistuu 
kuten alussa. Miten sankarin käy tällä kertaa? 

F23. Saapuminen tuntemattomana. 

Sankari toimii valeasussa ja vaatimattomassa roolissa. On vain ajan kysymys, jolloin sankarin todellinen arvo paljastuu ja hän saa 
prinsessan ja puoli valtakuntaa. 

F24 Valesankarin vaatimukset. 

Jos sankari saapuu kotiin, veljet voivat olla valesankareita tai hovissa sotilas väittää voittaneensa lohikäärmeen ja vaatii prinsessaa 
omakseen. Sankarin epätoivo lisääntyy, jännitys tihenee. (Rumat ne vaatteilla koreilee!) 

F25. Vaikea tehtävä. 

Satujen yksi suosituimmista elementeistä. Tarinan huippukohta. Sankari saattaa joutua ratkaisemaan arvoituksen, voimia, taitoja tai 
sietokykyä koetellaan. Lisädramatiikka syntyy, jos tehtävässä sankari epäonnistuu ja seuraa uusi karkotus. 

F26. Tehtävän suorittaminen. 

F27. Tunnistaminen. 

Sankari onnistuu tehtävässään. Sankari tunnistetaan funktiossa 17 saadusta tuntomerkistä. Erossa pitkään olleet roolihenkilöt 
tunnistavat toisensa. Tunnistaminen tapahtuu aina vaikean tehtävän jälkeen. 

F28. Valesankarin paljastus. 

Valesankari epäonnistuu kokeessa, jossa taas sankari onnistuu. Tapahtuu anagnorisis? 

F29. Sankarin muodonmuutos. 

Sankari muuttuu komeaksi, hän rakentaa upean palatsin, vaihtaa ylleen upeat vaatteet jne. Oikeus toteutuu. 

F30. Rangaistus. 

Konna tai valesankari karkotetaan, surmataan, tekee itsemurhan jne. Tämäkin funktio toteuttaa oikeudenmukaisuutta. Paha saa 
paikkansa. 

F31. Häät. Sankari saa palkaksi prinsessan ja puoli valtakuntaa. 

Huomautus nol. 

Proppin väitteen mukaan kukin funktio muodostuu aina sitä edeltäneestä funktiosta noudattaen loogista välttämättömyyttä. Tarinassa 
on kausaalinen suhde ja keskeistä toiminnassa on intentio, tavoitteellisuus. Kausaalisuus voi saduissa olla, mutta sovelluksissa sitä ei 
useinkaan ole. Funktiotoiminnot ovat tapa ryhmitellä toimintoja, niillä ei aina ole suoraa yhteyttä edelliseen funktioon. Funktiot 
esiintyvät usein pareina. Väite on moneen kertaan vuoron perään kumottu ja todettu oikeaksi. Ihmesadun rakenteesta väitellyt Satu 
Apo on väitöksessään parifunktioiden kiistäjien kannalla. Minä olen asiaa hieman setvittyäni kannattajien kannalla. 

Huomautus no 2. 

Sankari joutuu erilaisiin kokeisiin, joissa taito testautuu. 1) Kvalifioiva koe antaa pätevyyden suorittaa pelastusretki. Pelastusretken 
tai paluuretken onnistuminen riippuu ratkaisevasti kokeesta suoriutumisesta. Kvalifioivassa kokeessa koetellaan sankarin rakkautta tai 
tunteiden ja aikomusten vilpittömyyttä sekä kykyä tehtävään. 

Tätä tarkoitusta varten kohdataan haaste, esim. isä pyytää poikaansa viettämään kolme yötä haudallaan, lampun henki pyytää 
vapautusta, vanki pyytää armahdusta, sankari kalastaa hauen, saaliseläin pyytää armahdusta. Koe tehostaa samaistumisprosessia, 
jännitystä ja uskottavuutta, noita aristoteelisianautinnon elementtejä. 

Muita kokeita ovat: 2) pääkoe ja 3) kunniaa tuottava koe. 

HIRVEN NIMET 


LIITE 5 


Mottol: 

Nimet ovat kieltä, koskennimistö, laskumiehen mieltä ja kieltä. Kuukas on koskityyppinä harvinaisuus. Isoja pieni 
kuukas peräkkäin, yhteisnimenä kuukkanen. (Valter Keltikangas) 

Motto 2: 

Toisilla taas kasvoivat sääret, ja heidät nähdessään olisi helposti luullut, että siinä menee kurkia tai flamingoja tai puujaloilla 
kävelijöitä, ja pienet koulupojat nimittävät heitä jambeiksi eli runojaloiksi. (Francois Rabelais) 

Eräkirjallisuudessa, arkistotiedoissa, suomen kansan vanhoissa runoissa ja kronikoissa esiintyviä hirven nimityksiä 
on runsaasti, osa unohtuneita, osa tilapääilmauksia, osa aito vanhaa jahtikieltä. 


1. 15-piikkinen hirviuros 

2. aikuinen 

3. airojalka 

4. alamitta(inen) 

5. elikko 

6. elo 

7. elukka 

8. elukkainen 

9. eläin 

10. emo emohirvi 

11. emä emähirvi 

12. emälehmä 

13. haavakko 

14. hahmo 

15. halliparta 

16. hatanpää 

17. hatasarvi 

18. hello 

19. hellohirvi 

20. hepenäkaula 

21. hepo 

22. herasilmä 

23. hevonen 

24. hieho 

25. hiiden poika 

26. hiien laukki 

27. hiitolan hevonen 

28. hiitten hirvi 

29. hirvas 

30. hirven kompura 

31. hirven piru 

32. hirvenkolso 

33. hirvensorkka 

34. hirvi 

35. hirvielo 

36. hirviemo 

37. hirviherra 

38. hirvihoppa 

39. hirvihärkä 

40. hirvilehmä 

41. hirvimulli 

42. hirvinaaras 

43. hirvinauta 

44. hirvinuorukainen 

45. hirviohjus 


46. hirvisonni 

47. hirviuros 

48. hirvivarsa 

49. hirvivasikka 

50. hirviveljes 

51. hirviuroo 

52. hongankolistaja 

53. honganpiiskari 

54. huoranhantija 

55. hyväselkä 

56. häkkipää 

57. hääisäntä (kiimassa) 

58. ijäinen hirvi 

59. iso 

60. iso elukka 

61. iso eläin 

62. iso härkä 

63. iso itikka 

64. iso jänis 

65. iso lehmä 

66. iso liha 

67. iso naaras 

68. iso norsu 

69. iso otus 

70. iso poro 

71. iso riista 

72. iso ruipelo 

73. iso uros 

74. iso vilja 

75. isoelukka 

76. isomus 

77. isä-hirvi 

78. itikka 

79. iäinen hirvi 

80. jalkapuoli 

81. jalo riista 

82. jalohirvi 

83. jaloin petra 

84. jalopeura 

85. jaloriista 

86. jauhokuono 

87. jommonen 

88. jumalan vilja 

89. juoksija 

90. juoksuhirvi 


91. juole 

92. juoni 

93. juoni(go) 

94. juonitar 

95. juutas 

96. jänis 

97. jäsmäjuoksu 

98. kaatohirvi 

99. kaharasarvi 

100. kaksoisvasa 

101. kalasarvi 

102. kameeli 

103. kaneeli 

104. kani 

105. kanttura 

106. karipoika 

107. karkeaturkki 

108. kaunis elävä 

109. kaveri ja poika 

110. kaviojalka 

111. kenraalihirvi 

112. keskara 

113. koippurasarvi 

114. kolarihirvi 

115. koljo 

116. komea sarvipää 

117. komee metsän otus 

118. konna 

119. kontturainen 

120. koppaturpa 

121. kopsaturpa 

122. kopukka 

123. kornikka 

124. kortto 

125. koru 

126. kruunupäinen 

127. kruunupää (300-400 kg) 

128. kuha 

129. kulko 

130. kulo 

131. kuloharja 

132. kulo kas 

133. kulokka 

134. kulopainainen 

135. kuoma 

136. kuseva-kustaa 

137. kutale 

138. kuvioelukka 

139. kynsi 

140. kypsis 

141. kämmensarvi 

142. köndös 

143. körmikkä 

144. körmikäs = kookas 
sarvipäinen 

145. lahmu 

146. laajapää 

147. lapasarvi 

148. lapiakämmen 

149. lapin huaran hantija 

150. lehmykäinen 

151. lehmä 

152. lehmähirvi 

153. lehmänpuoli 

154. lekopää 

155. lemmon poika 

156. leveä otsa 

157. liha 

158. lihakasa 

159. liinaharja 

160. lippukorva 

161. lumikki 

162. luontokappale 

163. luppopää 

164. luuppi 

165. luupussi 

166. luusarvi 

167. maamittari 

168. maanmittari 

169. mahtisonni 

170. metsien kruunupää 

171. metsien uros 

172. metsän kruunu 

173. metsän kyyttö 

174. metsän lehmykäinen 

175. metsän lehmä 

176. metsän mielikin 

lahjaviini 

177. metsän tyttö 

178. metsänelävä 

179. metsänkarvainen 

180. metsänriista 

181. metsävilla 

182. mokoma 

183. mulli 

184. mullikka 

185. musta hevonen 

186. musta lehmä 

187. musta tamma 

188. mäkiliha 

189. mäkilihanen 

190. mäkilihava 


191. märssäri 

192. mätäpää 

193. mätäspää 

194. naaras 

195. naarashirvi 

196. naavaparta(uros) 

197. nakku 

198. narttu (alamittainen) 

199. natuhirvi 

200. nauta 

201. nelihaarauros 

202. netkaselkä 

203. nuijapää 

204. nuorukka 

205. nupo 

206. nutipää emo 

207. otus 

208. ovela mamma 

209. pallopää 

210. papanatehtailija 

211. paskapaita 

212. peltohirvi 

213. peto; 

214. petra 

215. peura 

216. pieni vasa 

217. pikkuvasa 

218. pitkäjalka 

219. pitkäkoipi 

220. pitkäsääri 

221. poikavasa 

222. pollen poropeura 

223. porkkasilmä 

224. poroba petra 

225. poropeura 

226. pukki (hirvi) 

227. punatukka 

228. purakko (nuori hirvi) 

229. pyyrä 

230. pyöräsilmä 

231. ratahirvi 

232. ritola 

233. roima ruho 

234. rojokoipi 

235. romi 

236. romuluinen naaras 

237. rontti 

238. rosvo-roope 

239. ruho 

240. runo 

241. ruuvihäntä 

242. ryttyniska 

243. rytössarvinen 

244. ryönikkä 

245. saatanan rumilus 

246. sarvekas 

247. sarvinen eläjä 


248. sarviniekka 

249. sarvipäinen 

250. sarvipää 

251. sarvipääjänis 

252. sarvisonni 

253. sassinmäen iso kaihari 

254. sonni 

255. sonninpura 

256. sorkkaniekka 

257. sukkajalaka 

258. suuri lapasarvinen 

259. suuri lehmä 

260. suuri liha 

261. suuri sarvipää 

262. suuri tummataljainen 
härkä 

263. suurisarvinen 

264. suurisarvinen sonni 

265. taahkiojalka 

266. tapioisen kasvannainen 

267. tapion lehmä 

268. tapion oma 

269. tappisarvinen 

270. tappisonni 

271. tarvoinporkka 

272. tarvus 

273. tasakäpälä 

274. teva 

275. tevana 

276. tietty yksilö 

277. tievapihvi 

278. töpöhäntä 

279. ukko 

280. ulpukkasilmä 

281. uroinen 

282. uros 

283. uroshirvi 

284. vaahtileuka 

285. valkosukka 

286. valtasonni (isosarvinen) 

287. valtava uroksen kolossi 

288. valtion lehmä 

289. vasa 

290. vasikka 

291. viissatakilonen 

292. vilja 

293. villa 

294. vinttura 

295. virpus 

296. virri 

297. virunen 

298. virunen juoksija 

299. visukinttu 

300. vuoren varsa 

KOLME HIRVIJAHTITYYPPIA 


LIITE 6 


Hirvikronikat 

(Kronikoitsijat) 

Hirvenhiihtäjät 

(Runeberg) 

Hiiden hirven hiihd. 
(Lönnrot/Kalevala) 


Yhteisökronikaatti 

Tarun isotopia 

Kaunok. runo 

Sadun isotopia 

Eeposruno 

Myytin isotopia 

Hirvestysunktiot 

Motiivit 

Motiivit 

Motiivit 


-porukka 

-porukka 

-vedonlyönti 

-yksilösuoritus 

F1 




F2 




F3 

-luvat 

-tiedustelu 

-luvat, vastuu 
-luvat, johto 

-varoitus 

-toiveet, anelu 

F4 

-jahdinjohto 

-johto 


F5 

-eksyminen 

-epäonni 

-poissaolo 


-epäonni 

F6 

-salakaato 

-taimituhot 


-sukset 

-konnuus 

F7 

-eväät 

-humala 

-jutut 

-kaatoryyppy 

-kahvi 

-laulu 

-nuotio 

-puheet 

-ryyppy 

-tauko 

-viina 

-vitsi 

-eväät 

-ryyppy 

-sotajuttu 

-vedonlyönti 

-eräkerronta 

-lepotauko 

-jutut 

-ryyppy 

-tauko 

-harkinta 

F8 

-jahtisuunnitelma 

-käskynjako 

-odotteet 

-luvat, vastuu 
-käsky 

-odotteet 

-lähtökäsky 

-kehotus metsälle 

-kehotus 

-toiveet, anelu 
-ajo-ohje 

F9 

-metsästysmaja 

-perinne 

-riistamaat 

-seuratoiminta 

-talkoot-yhteistyö 

-torpparit 

-riistan saatavuus 

-metsälle uhraus 

F10 

-aamu 

-aika 

-innokkuus 

-lähtö 

-odotteet 

-sää 

-valmistautuminen 

-valmistautuminen 

-jahtisuunnitelma 

-lähtö-herätys 

-lähtö-odotteet 

-odotteet 

-kokoontuminen 

-lähtöodotteet 

-valmistautuminen 

-lähtö 
-uusi yritys 
-uusi yritys 

-onnen anelu 

Fll 

-hirven liikkeet 

-hirvi 

-hirvi karkaa 

-hirvihavainto 

-talja 

-virhehavainto 

-hirven juoksu 
-talja 

F12 

-hirvihavainto 

-hirvi-luonnehdinta 

-jäljet 

-laukka 

-saalis 

-sarvet 




-hirvihavainto 

-juoksu 

-manaus 

-saalis-tavoittelu 



F13 

-aseet 

-pyssy 

-suksien käsittely 

F14 

-haukku 

-koira 

-vainu 

-koirat 

-koira 

-melu-haukku 

-uudet sukset 


-maisema 

-odotus 

-paikka 

-passi 

-passi 

-luonto köyhtyy 

F15 

-ammunta 

-ampuja 

-ampumamatka 

-ampumataito 

-ase 

-laukaukset 

-merkkilaukaus 

-osuma 

-pyssy 

-tarkka-ampuja 

-hyvät ampujat 

-ampujat 

-harhalaukaus 

-mestarilaukaus 


F16 

-asu 

-eväät 

-vaatetus 

-varusteet 

-välineet 

-varusteet 

-varusteet-hinta 

F17 

-kaato 

-kaatoryyppy 

-onni 

-saalis 

-veri 

-epäonni 

-saaliin koko 

-saalis kiinni 

F18 

-harmi 

-pullo rikki 


-sukset rikki 

F19 

-kuljetus 

-saaliin nouto 

-paluu-ilo 

-paluu 


F20 

-aika 

-aika 

-takaa-ajo 

F21 

-ajo 

-sää 

-takaa-ajo, jäljitys 


-ajoketju 

-ajajat 

-hirvi karkaa 


-ajomiehet 

-ajomiehet 

-jäljitys 


-epäonni 

-onnistunut jahti 

-vastatoimet 


-harmi 

-hukkareissu 

-jahti 

-ilta 

-jahtionni 

-jäljitys 

-mieliala 

-onni 

-pettymys 

-jahtikerronta 

-ajo-ohje 

-metsästys 

-sää 




-turha ajo 
-uusi yritys 
-väsymys 
-äänet 




-eksyminen 

-mierolaisuus 

-hirvivahinko 

F22 

-vene kaatuu 


-luonto köyhtyy 


-iahtivieras 

-vierasmetsästys 


F23 




F24 

-kaatajaiset 

-kuljetus 

-lahti 

-lihanjako 

-nylky 

-paloittelu 

-pisto 

-suolistus 



F25 

-jahdinjohto 

-saalis 

-valokuvat 

-verenjuonti 



F26 

-haju 

-jäljet, hirvihavainto 

-melu-haukku 

F27 

-hiki 

-tunnelma 

-vihastus 


-muistot 

-jäljet 



-nimet 

-ajomelu 



-onni 




-uni 




-vesi 




-äänet 




aiheet 

-jahtikuvaus 

-tapahtumakuvaus 

F28 

-aika 

-aloitus 

-huumori 

-kiitos 

-lopetus 

-muistelot 

-tervetulotoivotus 


-kiitos 


-emäntä 

-kotiväki-nuhteet 

-itseluottamus 

F29 

-hirvimies 

-hyvät ampujat 



-jälkipolvet 

-vaatimattomuus 



-kotiväki 

-metsästysmaja 
-naismetsästäjä 
-vanha metsästäjä 

-ampujat 



-nuhteet 

-ranqaistus 


F30 

-emännät 

-kihlajaiset 

- "Hautajaiset" 

F31 

-hirvitanssiaiset 

-juhlaperinne 

-keitto 

-kiitos 

-peijaiset 

-peijaiset 




Taulukkoon on koottu kunkin hirvestysfunktioryhmän keskeisiä kerronnan aiheita analogiaperusteella. 
Analyysi on luonnosteltu vuonna 1999 opinnäytettä varten. 

KASVI-ELÄINESIINTYMÄ KASVIEN TOISINTONIMISSÄ LIITE 7 

Lähde: Elias Lönnrot, Flora 

Plystivhum filix-mas: hiiri, kana, kettu, korppi, kotka, käärme, sammakko, varis 
Plystiyhum viviparum: hevosmuurahainen (älgmyra=jokileinikka), sika 

Geum rivale j.m.: pässinmuna 

Calla palustris: lahna, lehmä, lohi, sammakko, sorsa, vasikka 

Lemna trisulva j.m.: sorsa 
Scirpus lacustris: kaakkuri, sorsa 

Nymphaea alba hanhi, harakka, näkinkenkä, sika, sorsa, varsa 

Nardus stricta hirvi, jänis, sika 
Matricaria chamomilla; kameli 
Aqvilegia vulgaris; leijona 
Meyanthes trifliata: peuranvehka 
C. rotundifolia; poronkello 
Angelica sylvestris: karhu 
Heracleum sibiricum karhu 
Flyoscyamus niger karhu 

Paris quadrifolia (sudenmarja): karhu, käärme, kärnä, mato, sika, susi 
P. umbellata karhu 

Brassiva campestris koira, narsku, varpunen 

Capsella bursa pastoris (shephards purse) hiiri, koira, lehmä, repo, narsku 

Convallaria majalis (kielo): koira, vilkka 

Polygonum convolvulus hevonen, koira, rotta, sika 

Polygonum hydropiper hanhi, koira, kukko, sika, varsa 

Polygonum persivaria kirppu, koira, lehmä, varsa 

Tripleurospermum inodorum harakka, koira, vuohi 

Polygonum viviparum: kärmeenjuuri (ängsvädd, knäfva) 

Yllä oleva lista on poimittu Elias Lönnrotin laatimasta kasviosta, jossa on puolitoistasataa vuotta sitten 
tunnettuja kansanomaisia kasvien toisintonimiä. Valintaperusteena on ollut samasta kasvista useamman 
eri eläimen maininta toisintonmissä, erikoisen tai mytologisesti merkittävän eläimen esiintyminen. 
Ylivoimainen toteemiykkönen on Plystiyhum filix-mas, jonka niminä on käytetty jyrsijöitä, lintuja, 
nisäkkäitä, matelijoita sekä sammakkoa, siis koko ketju maasta taivaaseen, ilmiö joka esiintyy mm. 
permiläisten idoleiden kuva-aiheissa. Osa yrttiparannuksen ihmeitä tekevän vaikutuksen 
uskomisperinteestä voi juontaa juurensa tästä jo tiedostamattomaan painuneesta käsityksestä 
esiaikaisesta yhteenkuuluvuudesta jonkin lajin haltijuuden kanssa. Leijona listassa tarkoittaa jalopeuraa 
eli hirveä samoin kuin kameli. C.F:Norlundin sanakirjassa 1800-luvun lopulta on maininta, jonka mukaan 
elgoxe on tewa ja elgko on tevvana. Elg on käännetty sanalla hirvvi, hirwo. Lisäksi sanastaja ilmoittaa 
kaksi kasvia, joiden nimessä on hirvi. Elggräs on mesiangervo ja elgmyra jokileinikka. Lönnrot mainitsee 
kasvin Plystiyhum vivi parum, jonka toisintonimissä on eläinnimi hevosmuurahainen, mutta vaikka nimet 
saattavatkin viitata samaan niin kasvit eivät välttämättä ole samoja. Tämä on outoa! Lisäksi kasvin 
toisintonimen säilyminen sukunimenä (kuten listan vilkka ja kärnä) viittaa myös jonkinlaiseen 
heimoaatteeseen, joka ulottuu kauas tietoisen muistin tuolle puolen. Samoin tietynlainen nimen 
kääntymättömyys toiselle kielelle viittaa ns. salattuun tietoon, jolla on sisäinen salattu merkitys. 


Totemistisia eläimiä tällä perusteella oletettavasti ovat olleet muun muassa: 


Linnut 

Nisäkkäät 

Kalat, matelijat 

Muut 

hanhi, harakka, kana, 
korppi, kotka, kukko, 
narsku, sorsa, varis 

hevonen, lahna, hiiri, hirvi, 
jänis, kameli, karhu, kettu, 
koira, lehmä, leijona, 
peura, poro, pässi, repo, 
rotta, sika, susi, varsa, 
vasikka, vuohi 

käärme, lohi 

hevosmuurahainen, 
kirppu, mato, näkinkenkä, 
sammakko 


Ryhmittelystä nelijalkaiset juoksevat nisäkkäät ovat edustetuimpia kasvien nimissä, mutta yllättävän 
paljon niissä on myös lintujen ja muiden ei kasviravinnolla elävien nimiä. Pikaotos kasvien peitenimiin, 
osoittaa nimeämisen käytänteen olleen läheisessä suhteessa eläinkuntaan. Seuraavassa liitteessä on 
vertailun vuoksi esitetty karhun peite- ja tosintonimiä. 

KARHUN TOISINTONIMET /BONUS 


LIITE 8 


Karhu ja susi ovat hirven pahimmat viholliset. Hirven ohella karhu on suurimpia riistaeläimiämme. 
Sulkeissa (VR) on vertailun vuoksi eräkirjailija Veikko Rissasen aktiivikarhusanasto 1980-luvulla, joka 
käsittää yhteensä 50 nimeä, joista hänen omaa metsästäjäsanastoaan on noin 20 nimeä. Tämä antaa 
viitteen siitä, että karhun nimiä luovasti varioidaan vielä nykyäänkin. Yhteensä karhun toisinto- ja 
peitenimiä tunnetaan noin neljäsataa. Ikä ja käyttöfunktio, olemus, elintavat ja karhuun liitetyt 
uskomukset, tavat ja tabut luovat nimistöön ajoitukseltaan eri-ikäisiä kerrostumia. Osa nimistä on 
löydettävissä vain arkistosta tai kansanrunoista, mutta uusia syntyy jatkuvasti kuten grillikarhu tai 
tappajakarhu. Ennen pidettiin aljokarhuja elätteinä ja jopa renkeinä. Karhun varsinainen alkuperäinen 
syntymänimi hiidenhonka ja samaan merkitysryppääseen liittyvä kouko ovat jo tiedon piiristä lähes 
poistuneet ja unohtuneet. Karhusanastokin uudistuu kuten muukin kieli. Lista ei ole täydellinen, vaan 
suuntaa antava. 


1. aika poika 

2. aikamies 

3. aljokarhu 

4. ampulintu 

5. autuas 

6. elandeja 

7. eläin 

8. eläintensurma 

9. eno 

10. erraus 

11. erä 

12. grillikarhu (VR) 

13. hallaparta 

14. hallavanahka 

15. halliparta 

16. halpakarva 

17. haltia 

18. harsokarva 

19. harvahammas 

20. harvakarva 

21. havuhippa 

22. heinätär 

23. hepotiera 

24. herra (VR) 

25. hiidenhonka (karhun 
syntymänimi) 

26. hiien honka 

27. hiisi 

28. hilliukko 

29. hippuhattu 

30. hongatar 

31. hongattaren poika 

32. honkonen 

33. honkotar 

34. hopii 

35. hurtta 

36. hyvä 

37. häkkö(nen) 

38. hän 

39. ihmistenpelko 

40. iso eläjä (VR) 

41. iso elävä (VR) 

42. iso kurki 

43. iso metsä 


44. iso poika 

45. isojalka 

46. isokullanen 

47. isommainen (VR) 

48. isompi, isombi 

49. isoomettä 

50. isäntä 

51. itse 

52. jalkakyntylä 

53. jalokarva 

54. jumala 

55. jumalan vilja 

56. jummi 

57. junni 

58. junnu 

59. jurmu (VR) 

60. kaima 

61. kainupoika 

62. karhu (VR) 

63. karhukuoma (VR) 

64. karhunkunttura (VR) 

65. karhuvaari (VR) 

66. karjan vihollinen 

67. karri 

68. karu 

69. karvahalli 

70. karvahilli 

71. karvahousu 

72. karvajalka 

73. karvakainen 

74. karvalallu (VR) 

75. karvaryökäinen 

76. karvaröllös 

77. karvarössi 

78. karvavurrikka (VR) 

79. kauniskarva 

80. kaunoinen 

81. kaunoseni 

82. kelmi 

83. kiskosilmä 

84. koira 

85. koltso 

86. kondii (VR) 

87. kondio 


88. kontiainen 

89. kontian 

90. kontii 

91. kontija 

92. kontio (VR) 

93. kontto 

94. kooki 

95. koranus 

96. korpien kuningas 

97. kortto (VR) 

98. korvenherra 

99. korvenukko (VR) 

100. korvenäijä (VR) 

101. koukii 

102. kouko 

103. kouku 

104. kouvo (VR) 

105. koverokynsi 

106. kulkia 

107. kulleroinen 

108. kulta 

109. kultahammas 

110. kultaherra 

111. kultainen kuningas 

112. kultakämmen 

113. kultarinta 

114. kummutar 

115. kuningas (VR) 

116. kuntsa 

117. kurki 

118. kurko 

119. kusialaistennuolija 

120. kuulu 

121. källervöinen 

122. källeröinen 

123. källönen 

124. kälmys 

125. kämmenimijä 

126. kämmenen imiä 

127. kändö 

128. käpälä 

129. käyretyinen 

130. käyränpoika 

131. käyrönpoika 

132. kääretyinen 

194. metsähinen 

253. 

133. käärönen 

195. metsähippa 

254. 

134. köndö 

196. metsäinen 

255. 

135. könnijäinen 

197. metsällinen (VR) 

256. 

136. könnikäinen 

198. metsäläinen 

257. 

137. köntiäinen 

199. metsämies 

258. 

138. kontio 

200. metsämies 

259. 

139. körri 

201. metsän hevonen 

260. 

140. köyryselkä (VR) 

202. metsän hiisi 

261. 

141. lallamoinen 

203. metsän härkä 

262. 

142. lallanen 

204. metsän isoisä 

263. 

143. lalleroinen 

205. metsän kirjava 

264. 

144. lalli 

206. metsän kissa 

265. 

145. lallokki 

207. metsän kuningas 

266. 

146. lanttupää 

208. metsän kyrmyniska (VR) 

267. 

147. lastupää 

209. metsän lieko 

268. 

148. lehmän syöjä 

210. metsän musta 

269. 

149. lehmänpelko 

211. metsän mälli 

270. 

150. leilipäämies 

karvaturpa 

271. 

151. leveä mies 

212. metsän omena (VR) 

272. 

152. leviäkämmen 

213. metsän onni 

273. 

153. lieho 

214. metsän otus 

274. 

154. lillanen 

215. metsän rikka 

275. 

155. lilleröinen 

216. metsän ruhtinas (VR) 

276. 

156. linkkupolvi 

217. metsän ukko 

277. 

157. lintunen 

218. metsän vanhimmainen 

278. 

158. lullamoinen 

(VR) 

279. 

159. lullo 

219. metsän vanhin 


160. lullokki 

220. metsän vihko 

280. 

161. lullunen 

221. metsän vilja 

281. 

162. luomatar 

222. metsän väri 

282. 

163. luukyrpä 

223. metsäneläjä (VR) 

283. 

164. luusaparo 

224. metsänelävä 

284. 

165. lyhytkagla 

225. metsänisäntä (VR) 

285. 

166. lylleröinen 

226. metsänkulta (VR) 

286. 

167. lynkämöinen 

227. metsänkumma (VR) 

287. 

168. lysmäpolvi 

228. metsänkuningas 

288. 

169. lälleröinen 

229. metsänmies 

289. 

170. maakarhu (VR) 

230. metsänmyyrtäjä 

290. 

171. maan kavala 

231. metsänmörkö 

291. 

172. maan varpa 

232. metsännurinkääntäjä, 

292. 

verkahousu 

233. metsänotus 

293. 

173. maankarva 

234. metsänpekko 

294. 

174. maankatala 

235. metsä n peto. 

295. 

175. maitiainen (VR) 

metämpeto 

296. 

176. maitopoika 

236. metsänpitäjä 

297. 

177. maitosuu 

237. metsänriista 

298. 

178. matti 

238. metsänukko (VR) 

299. 

179. maurihinen 

239. metsänvanhin (VR) 

300. 

180. medenimijä 

240. metsänvanhus 

301. 

181. mehtainen 

241. metsänvieri 

302. 

182. mehtä 

242. metsänvilja, metzänvilja 

303. 

183. mehtäläinen 

243. metsänäijä, mettänäijä 

304. 

184. menninkäinen 

(VR) 

305. 

185. mesikki 

244. metshän ykki 

306. 

186. mesikynsi 

245. metshän äkki 

307. 

187. mesikämmen (VR) 

246. mettä 

308. 

188. mesikäpälä 

247. mettän jalo kuningas 

309. 

189. mesiloappa 


310. 


248. mettä n my rö 

311. 

190. mesiä 

249. metzä 

312. 

191. metsolainen 

250. metzähinen 

313. 

192. metsonen 

251. metzäläinen 

314. 

193. metsä 

252. metallinen 

315. 


imetän elukka 

imetän emäntä 

imetän isommainen (VR) 

imetän mies 

metän mälvi 

metänkäyvä 

metänmyrö 

metänpekko 

metänpeto 

metävvoari 

mezikäbälä 

mies 

moan kumma 
mulleroinen 
mummukoinen 
murri 

musta poika 
musta mulkku 
musta muuri 
musta rinta 
muuri 
mässi 
mömmerö 
mömmö 
monni 

mönnikäinen 

mönningäinen, 

monningäinen 

mönnö 

möntti 

mönttö 

mörkö 

mörri 

mörö 

mössi 

mössikkä 

motti 

möttö 

nalle ä 

nallepoika 

nallervoinen 

nalli 

nallukka 
napakatti 
nokiatar 
nokinen mies 
nokinen neiti 
nokinen poika 
nyrkkihäntä 
ohto, Ohtonen 
ohtopoika (VR) 
osmo 
Otava 

otso (VR), otsonen 

otto 

paha 

paha karsi 

pahakaan 

pahennus 

palleroinen 

petkelsääri 

peto 

pienempi 
pihka kinttu 

316. piihkasilmä 

347. röyhökarvainen 

377. töötötöö 

317. pikkusilmäinen 

348. saalis 

378. ukko (VR) 

318. pitkäkarvainen 

349. saatanan sinisaparo 

379. ummi 

319. pitkävilla 

350. sala-auvo 

380. uuhi 

320. poikais 

351. salojen kasvatti (VR) 

381. uuho 

321. pottinaama 

352. salon auvo 

382. vaari (VR) 

322. puhas elävä 

353. salosaaren kaunis vaimo 

383. vanha 

323. puhas metsä 

354. sammaloinen 

384. vanha antti 

324. puhdas metsä 

355. se 

385. vanhamies 

325. putkinen 

356. selkosten kuningas (VR) 

386. vanhus 

326. putkitar 

357. sepelikaula 

387. vieras 

327. pystykorva 

358. sinervä 

388. vieri 

328. pyylypoika 

359. sinipiipari 

389. vierryn poika 

329. pöppö 

360. sinisara 

390. viholainen 

330. pöpö 

361. soini 

391. vihtahousu 

331. pöykäre 

362. suuremmainen (VR) 

392. vihurilas 

332. pöykäri 

363. suuri herra 

393. vilja 

333. rahakarva 

364. suuri jalka 

394. viljakontti 

334. rakki 

365. suuripää 

395. viljaneukko 

335. rieskasuu 

366. sykkä 

396. villalintu 

336. riista 

367. sätintä 

397. villapää 

337. rommakoura 

368. taalo 

398. villasuu 

338. ruhtinas (VR) 

369. talleroinen 

399. villatar 

339. rusko 

370. tapio 

400. vihuri 

340. ryöhkötär 

371. tappajakarhu (VR) - 

401. villussi 

341. ryökämöinen 

tappaa 

402. viiman peura 

342. röyhetyinen 

372. tapparakämmen 

403. vurri (VR) 

343. röyhkötär 

373. tasakärsä 

404. ylkä (VR) 

344. röyhykäinen 

374. teyrityinen 

405. yrkä 

345. röyhyläinen 

375. tummaturkki (VR) 

406. ysömpi 

346. röyhytyinen 

376. tätini poika 

407. äijä (VR). 


337 






RIISTAFUNKTIOT 


LIITE 9 


Tämä jako toimii hirveä koskevan tiedon jäsentäjänä ns. riistafunktioina, joiden perusteella on tehty 
semioottisina operaatioina 15 ymmärtämislajia yhdistämällä kaksi funktiota samaan myteemin. Myteemijaossa 
on 17 myteemiä, joten kaksi niistä jää tällä jaottelulla ulkopuolelle. Nämä kaksi myteemiä ovat satumaisuus ja 
luontomaisuus. Koska tutkimuksen kohteena on hirven toisintonimistä esiin suodatettuva hirvimyyttisyys, jako 
osoittaa toiminnallisen metsästykseen kohdistuvan painotuksen olevan metsästystutkinnossa, kun taas 
hirvimyytti on luontomyytti, jota hirven monet toisinto- ja peitenimet heijastavat. 


RIISTAFUNKTIO 

MYTEEMI 

F1 HIRVI 

Eksoottisuus 

F2 RAUHOITUS 

Pastoraalisuus 

F3 METSÄSTYS (SALA) 

Balladimaisuus 

F4 RIISTALASKENTA 

Folkloristisuus 

F5 TILASTOT 

Primitiivisyys 

F6 VIRHEARVIOT 

Fantastisuus 

F7 SALAKAATO 

Traagisuus 

F8 RIISTANHOITO 

Ylevyys 

F9 METSäSTYSTUTKIIMTO 

-> fokus 

F10 LAINSÄÄDÄNTÖ 

Mystisyys 

Fll REVIIRIT 

Folkloristisuus 

F12 TALVI 

Balladimaisuus 

F13 PARIUTUMINEN 

Maagisuus 

F14 SORKAT 

Eksoottisuus 

F15 PEDOT 

Traagisuus 

F16 KAMPPAILU 

Sankaruus 

F17 SARVET 

Ylevyys 

F18 ELINEHDOT 

Sakraalisuus 

F19 TAUDIT 

Demonisuus 

F20 KEVÄTLAIDUN 

Pastoraalisuus 

F21 SAALIS 

Primitiivisyys 

F22 HIRVIVAHINGOT 

Eksoottisuus 

F23 LIIKKUMINEN 

Fantastisuus 

F25 RAVINTO 

Sakraalisuus 

F26 YKSILÖ 

Legendamaisuus 

F27 TERVEYSRISKI 

Demonisuus 

F28 HIRVIVITSIT 

Maagisuus 

F29 KALLIOKUVAT 

Mystisyys 

F30 SUKUPUUTTO 

Legendamaisuus 

F31 KIIMA 

Eksoottisuus 


Ylijäämämyteemit 
Satumaisuus = hellittelynimet 
Luontomaisuus = peitenimet 


Funktiot on työstetty Riista- ja kalataloudentutkimuslaitoksen julkaiseman Hirvi- tietosanakirjan 
hakusanoituksen perusteella niin että ko. sanat on ryhmitelty ensin funktioita koskevaksi, josta on 
arvioitu myteemilaji. Seuraavassa liitteessä on luonnos siitä, miten hirven lukuisat toisintonimet ja 
nimitykset voitaisiin ryhmitellä yritettäessä etsiä hirvimyyttiä. Sama jako pätee myös karhun nimiin. 

HIRVI- JA KARHUMYTEEMILUONNOS 


LIITE 10 


Metaluokat: 

1. TÄHTITAIVAS (sakraali-ylevä) 

2. METSÄLUONTO (pastoraali-sankari) 

3. HIISIHALTIJA (balladi-legenda) 

4. MYYTTIOLENTO (eksotia-fantasia) 

5. ELÄINLAII (luonto-tragedia) 

6. LELLITTELY (satu-folklore) 

7. KALMAHALTIJA (demoni-primitivia) 

8. VOIMAELÄIN (magia-eleellisyys) 


© 

9. MIEHUUS (mystisyys) 



Metateksti - Subteksti: 

METSÄ 
ELÄIN 


TÄHTI MYYTTI HIISI 

KALMA VOIMA LALLI 


VIISIÖINTI 

Seuraavassa listassa on myteemeittäin mainittu karhulle ominaisia nimityksiä ja sen jälkeen riistafunktioiden 
perusteella ryhmitellyt vastaavat hirven toisintonimet. Myyttisyysperuste on siten eri karhulla ja hirvellä, 
eksotiassa karhun eksoottiset nimet kertovat karhun arvoituksellisuudesta. 

Eksoottisuusmyteemi 11: 

karhu = körri, luomatar, putkinen, putkitar, röyhkötär, ryöhkötär, ummi, mulleroinen, villatar, 
viiman petra. 

hirvi = kulko, kulo, kulokka, mätäspää, kulokas / 

MOTTO: JUOKSU - KIIMA 

Legendamyteemi 6: 

karhu = lalli, lallamoinen, lallanen, lalleroinen, lillanen, lilleröinen, lullo, lullokki, lylleröinen, lälleröinen. 
hirvi = virri, kypsis, romi, iso härkä, virpus / 

MOTTO: PUOLUSTUS - HYÖKKÄYS 


Luontomyteemi 1: 

karhu = metsonen, metsähinen, metsämies, metzihinen, metsolainen, metsän musta, metsänriista, metsänvilja, 
mehtoinen, mehtäläinen. 

hirvi = hevonen, jänis, poropeura, jalohirvi, peura / 

MOTTO: METSÄ - TAPIO 

Eleellisyysmyteemi 15: 

karhu = mettän myrö, metsän rikka, vieri, murri, köndö, könnijäinen, kontio, tasakärsä, koverokynsi, metsänkäyvä. 
hirvi = ruuvihäntä, netkaselkä, leveä otsa, lapiakämmen, laajapää / 

MOTTO: JÄLKI-VAINU 

Demonisuusmyteemi 8: 

karhu = pahakaan, pahennus, koranus, taalo, kooki, saatanan sinisaparo, nokiatar, maankatala, kurko, koukii 
hirvi = hiitten hirvi, kulopainainen, lapin huaran hantija, tevana, huoranhaltija / 

MOTTO: PAHA - VOIMA 

Sankaruusmyteemi 2: 

karhu = luusaparo, lyhykagla, lysmäpolvi, villapää, villasuu, vihuri, villussi, yrkä, napakatti, lynkämöinen. 
hirvi = honganpiiskari, karipoika, sukkajalaka, ryttyniska, valkosukka / 

MOTTO: KOMEUS - KOITOS 

Traagisuusmyteemi 17: 

karhu = Musta muuri, Muuri, Mönnö, Hepotiera, Havuhattu, Hippuhattu, Karri, Korpien kuningas, Käärönen, Kääretyinen. 
hirvi = Hyväselkä, Kynsi, Mäkilihava, Mäkiliha, Mäkilihanen / 

MOTTO: TALVIUNI - KARHUNKAATO 

Maagisuusmyteemi 3: 

karhu = sykkä, vanhamies, metsänpeto, metsän vihko, mönnikäinen, pöykäri, pöykäre, kälmys, karu, kelmi, 
hirvi = hiiden poika, huoranhaltija, juonitar, kuha, lapin huaran hantija / 

MOTTO: NOSTOKARHU - KOSTO 

Ylevyysmyteemi 16: 

karhu = Sammaloinen, Suuremmainen, Ysömpi, Osto, Elandeja, Heinätär, Kauniskarva, Pyylypoika, Teyrityinen, Lieho. 
hirvi = Jalopeura, Hellohirvi, Jaloin petra , Koru, Jumalan vilja / 

MOTTO: PESÄ - RUOKA 

Fantastisuusmyteemi 9: 

karhu = Ota, Maan kumma, Havuhippa, Häkkö(nen), Kulleroinen, Kummutar, Kallonen, Käyretyinen, Käyrän poika. 
Mummukkoinen. 

hirvi = Jäsmäjuoksu, Taahkiojalka, Maanmittari, Ritola, Kaviojalka / 

MOTTO: SYNTY - PENNUT 

Pastoraalisuusmyteemi 14: 

karhu = Mömmerö, Halpakarva, Harsokarva, Harvakarva, Vihurilas, Viljaneukko, Viljakontti, 
hirvi = Hirvihärkä, Poroba petra, hirvilehmä, Villa, hirvivasikka 
MOTTO: KARJA - PAIMEN 

Mystisyysmyteemi 10: 

karhu = kainupoika, isopoika, mettän vanhus, metänpekko, vanha antti, metsänisoisä, eno, ohtopoika, leveä mies, metän 
mies. 

hirvi = iso, iso itikka, iso jänis, iso vilja, isomus. / 

MOTTO: VANHA ISÄ - NUORI POIKA 

Satumyteemi 4: 

karhu = Palleroinen, Nallervoinen, Möttö, Mesikki, Pöpö, Mesikynsi, Mesiä, Maitosuu, Rieskasuu, Mörö. 
hirvi = Lumikki, Hepenäkaula, Metsäviha, Petra, Kaharasarvi / 

MOTTO: MESI-SAPPI 

Balladimyteemi 5: 

karhu = Salosaaren kaunis vaimo, Sinisara, Sinervä, Rahakarva, Maankarva, Isokullanen, Villalintu, Ampulintu, Halliparta, 
Kuulu. 

hirvi = Halliparta, Metsänelävä, Liinaharja, Virunen juoksija, Metsänkarvainen / 

MOTTO: VIHELTÄJÄ - LEPPONEN 

Sakraalisuusmyteemi 7: 

karhu = honkonen, hongatar, honkotar, jummi, junni, junnu, soini, hiisi, hiidenhonka, hiien honka, 
hirvi = köndös, porkkasilmä, tarvoinporkka, kanttura, herasilmä / 

MOTTO: PEIJAINEN - SAALIS 

Primitiivisyysmyteemi 12: 

karhu = kontija, kontto, talleroinen, kiskosilmä, kouku, kulkia, medenimijä, pienempi, lanttupää, hilliukko. 
hirvi = paskapaita, ulpukkasilmä, koppaturpa, karkeaturkki, jauhokuono / 

MOTTO: REVIIRI - REITTI 

Folkloristisuusmyteemi 13: 

karhu = isäntä, karvakainen, jalokarva, karvaryökäinen, karvarössi, röyhytyinen, röyhökarva, röyhetyinen, röyhyläinen, 
räyhykäinen 

hirvi = peltohirvi, juoni(go), kolarihirvi, kameeli, juole / 

MOTTO: TALJA - PETO. 

HIRVIRUNOJEN KESKEISAIHEET 


LIITE 11 


Lihavoitu fokusmotiivi, muut yleiset on merkitty kursiivilla. Loput täydentävät kuvaa, ja 
antavat vihjeen funktion toimintaan liitetyistä aiheista. Listaus selventää esipuheessa 
olevaa jakoa. Runokohtaiset motiivilistaukset ovat erillisessä exceltaulukossa kirjan 
loppuliitteenä. 

F1 porukka 

F2 — 

F3 — 

F4 hirvihavainnot,yä^ef, lupa, nimet, tiedustelu 
F5 haju, jahdinjohto, silmät, ilmoitus, äänet 
F6 eksyminen, hirvi karkaa, poissaolo 
F7 salakaato, 

F8 alkoholi, erästys, eväät, humala, kerronta, makkara, sauna, nuotio, ryyppy 
F9 käskynjako, ohjeet, vaatteet, vitsi 

F10 toiminta, luontokuvaus, metsästysmaja, riista, perinne, yhteistyö 
Fll aamu, into, kokoontuminen, lähtö, sää 
F12 hirvi, koko, käytös, liike, jäljet, uros, sarvet 
F13 hirvihavainnot, välimatka, haavakko, manaus (kiroilu) 

F14 ase, haukku, koira 

F15 maisema, passi, paikka 

F16 ammunta, laukaus, osuma 

F17 eväät, varusteet 

F18 veri, kaato, onnittelut, saalis, tunnistus 

F19 ajomies, epäonni 

F20 auto, kuljetus, liha 

F21 saalis, aika, ajo, jahti, määrä, epäonni 

F22 eksyminen, metsä? 

F23 jahtivieraat, lehtimies media 
F24 — (MYYTTISYYS) 

F25 arvonta, lahti, nylky, paloittelu, ryyppy, suolistus, veri, viina 

F26 jahdinjohto 

F27 elämykset, haju, harmi, hiki, muistot 

F28 kronikan aloitus, arviointi, henkilöt, kiitos, huumori, jälkipolvi, kotiväki 

F29 harrastus, hirvimies 

F30 jäljitys, krapula, kritiikki, nuhteet 

F31 Kronikka, ateria, emännät, eräkerronta, tanssi, historia, juhlapaikka, keitto, 

peijaiset 

KUVAKULMA HIRVIRUNOJEN MAAILMAAN 


LIITE 12 


MYSTEERIÄ KERRAKSEEN 

Kuvat: 

valokuvat Asko Hämälinen, 
tussipiirrokset Samuli Paulaharju/SKS/KRA 


343 









HIRVIRUNOJEN EEPOSMAAILMA 


LIITE 13 


Satukaavan funktio: 

Kalevalan funktiot: 

Hirvestyksen funktiot: 

tunnusverbi 

tunnussana 

tunnussana 

TASO I PRIMITIIVI 

F4 Tiedustelu: 

Tuonela: 

Lupa: 

säilyttää 

henki 

ase 

F8 Puute: 

Vaimoa vailla: 

Jutut: 

pilailla 

tositarkoitus 

eräkaskut 

F12 Kokeen määräys: 

Uroteko: 

Hirvi: 

tavoitella 

neito 

saalis 

F14 Taikaesine: 

Kantele, ussakka: 

Haukku: 

vaikuttaa 

tunteet, uni 

aistit, havainto 

F16 Taistelu: 

Kilpalaulanta: 

Osuma: 

epäillä 

tietotaito 

taito 

F18 Voitto: 

Pohjan neito: 

Kaato: 

onnistua 

kosinta 

kaato 

F21 Takaa-ajo: 

Jäljet, eläinmetafora: 

Saalistus: 

havaita 

merkki 

kohde 

F29 Sankarin muutos: 

Apeutuminen: 

Metsästäjä: 

taiuta 

tilanne 

totuus 

F 31 Häät: 

Naimakansan runot, olut: 

Peijaiset: 

paljastaa 

avioliiton koettelemukset 

hirvimetsän tapahtumat 

TASO II KOMMUUNI 

F1 Poissaolo: 

Pesänsija: 

Porukka: 

hakea 

paikka 

toveri 

F5 Tiedon luovutus: 

Vipunen: 

Viestit: 

toimittaa 

sana 

tieto 

F10 Vastatoimet: 

Kosinta: 

Seura: 

edetä 

puhemies 

puheenjohtaja 

Fll Lähtö: 

Lähtötapa: 

Lähtö: 

aloittaa 

runo, sotaretki 

kronikka, jahtiretki 

F15 Siirtymä: 

Muodonmuutos: 

Passi: 

taitaa 

keino 

maltti 

F20 Paluu: 

Pako Pohjolasta: 

Kulku: 

suoriutua 

vesistö, ilmatie 

maasto 

F27 Tunnistaminen: 

Väinämöinen, kielastaja: 

Onni, voitto: 

selviytyä 

tenttaus 

tunnistus 

F28 Paljastus: 

Vahtikoira: 

Kiitos: 

auttaa 

kotiväki, huomio 

kotiväki, ansiot 

F22 Pelastuminen: 

Kuolema, turma: 

Metsä: 

kadota 

hukkuminen, pudotus 

eksyminen 





TASO III KULTTUURI 

F6 Petos: 

Valat: 

Hukkareissu, poissaolo: 

mitätöidä 

lupaus 

odote 

F7 Konnuus: 

Kostotoimet: 

Salakaato: 

kätkeä 

ruumis 

saalis 

F9 Kehotus vastaiskuun: 

Kosiomatka: 

Ohjeet: 

sitoutua 

liitto 

sopimus 

F13 Koetilanne: 

Uroteon suoritus: 

Haavakko: 

synnyttää 

myötämieli 

nyreys 

F17 Tuntomerkit: 

Hahmot, epiteetit: 

Varusteet: 

muistaa 

tyypillisyys 

oleellisuus 

F19 Puutteen poisto: 

Vaimonryöstö: 

Ajo: 

asennoitua 

omavaltaisuus 

yhteistyö 

F23 Yllätystekijä: 

Päivänvalo, pakkanen: 

Jahtivieras: 

rajoittaa 

toiminta 

toiminta 

F26 Suoriutuminen: 

Ilmarinen, sammon 

Johto: 

selvittää 

taonta: osaaminen 

tavoite 

F30 Rangaistus: 

Menetetty mytologia: 

Paljastus: 

huomata 

hahmotus, rakenne 

tapahtumaketju 




METATASO 

F2 Kielto: 

Elkätte: 

- 

vääristää/oikaista 

käsky, määräys, laki, tapa 


F3 Kieltorikkomus: 
selittää/ymmärtää 

Teot ja jälkiviisaus: 
puolustelu 

- 

F24 Valesankari: 

Kullervo: 

- 

torjua/suosia 

pettymys 


FOKUS 

F25 Vaikea tehtävä: 

Sampo: 

Paloittelu: 

hyväksyä/tyytyä 

rikkaus, osille pääsy 

lihaosuus, osa onnesta 


Kuvat: Samuli Paulaharju/SKS/Kansanrunousarkisto (arkiston luvalla) 


Taulukkoon on sijoitettu samaan lähtöruutuun keskeisiä Kalevalan kertoma-aiheita, jotka on 
suhteutettu hirvikronikoiden keskeisiin aiheisiin. Tasoryhmät primitiivi, kommuuni ja kulttuuri ovat 
intensiivisyysasteeltaan järjestyksessä siten että I ryhmässä on hirvimotiiveja (aiheita) eniten . II 
ryhmässä ovat tavanomaiset kerronta-ainekset ja III ryhmässä ovat hajamainintoina olevat tai 
kokonaan vaietut aiheet. Hirvimotiivijaon perusteella on tehty taulukko funktioittain ja vastaavat 
funktiot on tunnussanoitettu, jonka avulla funktioiden vastaavuutta ja yleispätevää soveltuvuutta 
on arvioitu. Satukaavaa luonnehtiva alkuverbi on testeri, joka on tarkoitusta varten luotu erillinen 
funktioiden affirmaatioiden ja negaatioiden listaus. 

Tämän listauksen etuna on sen yleispätevyys ja sovellettavuus eri systeemien funktiointiin. 
Menettely on tarvittu siksiksin, että tyn kuluessa olen tehnyt järjestelmästä liikkeenjohdon 
työkalun ja monitoimijärjestelmän. Siksi menetelmän monipolvisuus. Samuli Paulaharjun kuvat 
kertovat tuhansin vivahtein, miten monipuolinen suomalaisen mytologian puu- ja metsäsuhde on. 
Tämä on aito ja alkuperäinen kalevalaisen epiikan tekstuuri, jota aikain saatossa erilaisin taidoin 
varustetut runonlaulajat ovat varioineet ja tutkijat tekstualisoineet mielin määrin, mielivaltaisesti 
ja mielensä mukaan. 

Tämä on kymmenen vuoden työn lopputulema. Vaikuttaa siltä, että Kalevala todella on eräeepos, 
joka on saanut runonsa ja rakenteensa runoilta metsästä. Tämä liite on alfa ja omega ja tulee 
tarkemmin selitetyksi erätrilogian kolmannessa osassa Kielastaja, supisuomalainen mytologia, 
joka kertoo lintujen myyttistruktuurista kansallisessa mielenmaisemassa. Trilogian 1. osa 
Mulurautunen, ruutanalliset säkeet leikitteli myteemien ja kalojen parissa. 

Tämä työ, vaikka olenkin sanonut sitä tutkielmaksi, on ensisijaisesti tulkinta - ei välttämättä 
totuus, mutta ei ehkä väärinkään. Lukija päättäköön. 

Suomi elää metsissänsä ja nauraa 
partaansa, helloa. 

Hirvirunojen eeppinen rakenne valottuu. 
Tutkielma hirvenmetsästyksestä 
hirvikronikoiden eli suomalaisten 
hirvipeijaisrunojen näkökulmasta. 

Taivasalla, kulkusalla 
taivaan alla 
miehet menee erään 
onnen riistan perään. 

